
HRVATSKI 
KNJIŽEVNI JEZIK 

I PITANJE VARIJANATA 





ODLUKA 

O OBJAVLJIVANJU ODLUKA I PROGLASA ANTIFAŠISTIČKOG 
VIJEĆA NARODNOG OSLOBOĐENJA JUGOSLAVIJE, NJEGOVOG 
PRETSJEDNISTVA I NACIONALNOG KOMITETA NA SRPSKOM, 

HRVATSKOM, SLOVENACKOM I MAKEDONSKOM JEZIKU 

U duhu federativnog načela izgradnje Jugoslavije na osnovici prava sa¬ 
moodređenja i nacionalne ravnopravnosti, zajamčenih narodima Jugoslavije 
odlukama Drugog zasjedanja Antifašističkog vijeća narodnog oslobođenja Ju¬ 
goslavije od 29 i 30 studena 1943 god. Pretsjedništvo Antifašističkog vijeća 
narodnog oslobođenja Jugoslavije 

ODLUČUJE : 

1. Sve Odluke i proglasi Antifašističkog vijeća narodnog oslobođenja 
Jugoslavije i njegovog Pretsjedništva kao vrhovne zakonodavne vlasti i Na¬ 
cionalnog komiteta oslobođenja Jugoslavije kao vrhovne izvršne i naredbo¬ 
davne vlasti u Jugoslaviji kao cjelini imaju se objavljivati u službenim iz¬ 
danjima Antifašističkog vijeća narodnog oslobođenja Jugoslavije i Nacio¬ 
nalnog komiteta oslobođenja Jugoslavije na srpskom, hrvatskom, slovenačkom 
i makedonskom jeziku. Svi ovi jezici su ravnopravni na cijeloj teritoriji 
Jugoslavije. 

2. Pojedina Zemaljska vijeća i njihovi Izvršni odbori kao zakonodavni 
i izvršni i naredbodavni organi vlasti pojedinih saveznih jedinica donijet 
će odgovarajuće odluke u duhu gornjeg člana i sprovesti će u život na svojoj 
teritoriji ovu ravnopravnost prema uvjetima u svojoj zemlji. 

3. Uslijed sadašnjih tehničkih teškoća, Pretsjedništvo Antifašističkog vi¬ 
jeća narodnog oslobođenja Jugoslavije i Nacionalnog komiteta oslobođenja 
Jugoslavije objavljivat će u svojim izdanjima svoje odluke na jednom ili 
drugom od navedenih jezika a Zemaljska vijeća obavezna su da ih službeno 
proglase na jezicima svojih naroda. 

Br. 18. 

15. siječnja 1944. 

Antifašističko vijeće narodnog oslobođenja 
Jugoslavije 

Tajnik: Pretsjednik: 

Rodoljub Colaković, s. r. Dr Ivan Ribar, s. r. 

(»Službeni list DF Jugoslavije«, 1. veljače 1945, broj 1, str. 5) 


ODLUKA 

O »SLUŽBENOM LISTU DEMOKRATSKE FEDERATIVNE 
JUGOSLAVIJE« 

Član 1 

Nacionalni komitet oslobođenja Jugoslavije izdaje »Službeni list demo¬ 
kratske federativne Jugoslavije«, čije izdavanje i nadzor spada u nadležnost 
Pretsjedništva Nacionalnog komiteta oslobođenja Jugoslavije. 

Član 2 

»Službeni list« štampat će se na srpskom, hrvatskom, slovenačkom i ma¬ 
kedonskom jeziku. 

Član 3 

U »Službenom listu« obnarodovat će se: sve odluke (uredbe, pravilnici, 
odredbe, uputstva općeg karaktera i dr.) Antifašističkog vijeća narodnog 
oslobođenja Jugoslavije, Nacionalnog komiteta i Povjereništva Nacionalnog 
komiteta oslobođenja Jugoslavije, čije službeno objavljivanje traži njihova 
narav: sve odluke o službenim odnosima službenika Antifašističkog vijeća 
narodnog oslobođenja Jugoslavije, Nacionalnog komiteta, Povjereništva Na¬ 
cionalnog komiteta oslobođenja Jugoslavije i podređenih im ustanova; kao 
i sva odlikovanja. 

Član 4 

U »Službenom listu« objavljivat će se svi oglasi, objave, dražbe, pro- 
tokolacije, amortizacije i drugo, ukoliko to nalažu važeći propisi i ukoliko 
to bude određeno odlukom suda ili druge nadležne vlasti. 

Član 5 

Pretsjedništvo Nacionalnog komiteta oslobođenja Jugoslavije propisat će 
Pravilnikom bliže odredbe o izdavanju i uređivanju »Službenog lista«. 

Član 6 

Ova Odluka stupa na snagu danom obnarodovanja. 

19. prosinca 1944. 

Beograd. 

Pretsjednik 

Nacionalnog komiteta oslobođenja Jugoslavije, 
Maršal Jugoslavije 
Josip Broz Tito, s. r. 


(»Službeni list DF Jugoslavije« 1. veljače 1945, broj 1, str. 10). 



RIJEČ UREDNIŠTVA 


O jeziku i u vezi s njim vode se posljednjih godina diskusije 
i polemike na različitim stranama i s veoma različitih polazišta. 
Dok jedan dio stručnjaka želi isključivo znanstveno postavljati i 
rješavati pitanja varijanata te standardnog, odnosno književnog 
jezika, ima i takvih lingvista koji žele svaku diskusiju s oponentima 
što prije, u stvari naprečac prekinuti, kratkim postupkom, uz pomoć 
političkog pritiska. Budući da je to veoma osjetljivo i važno pitanje 
i da ga stoga valja na odgovarajući način što detaljnije raščlaniti 
i raspraviti u atmosferi obostrano izražene dobre volje i toleran¬ 
cije, urednici »Kritike« omogućili su objavljivanje kritičkih tekstova 
o najnovijem Rječniku hrvatskosrpskog književnog jezika (izdanje 
Matice hrvatske i Matice srpske). Nakon toga su uslijedile prilično 
oštre rasprave koje su naišle na izuzetno zanimanje javnosti, o čemu 
svjedoče i brzo rasprodani primjerci svih časopisa i novina u kojima 
je o tome, ili u povodu toga, opširnije polemički pisano. 

Smatrajući opravdanom želju mnogih čitalaca da se na jednom 
mjestu saberu svi važniji noviji radovi istaknutih hrvatskih filo¬ 
loga o pitanjima jezika, uredništvo »Kritike« je odlučilo da tome 
posveti posebni broj. Izbor je obavljen u suradnji s našim najauto¬ 
ritativnijim stručnjacima za pitanja jezika, pa smo stoga uvjereni 
da obuhvaća uistinu sve magistralne priloge. Razumije se, urednici 
su poštovali osobna mišljenja pojedinaca i nisu ni u jednom slučaju 
željeli birati samo one radove i redove s kojima se u potpunosti 
slažu. Diskusija je u toku; svako nasilno insistiranje na ujednača¬ 
vanju mišljenja već u ovoj fazi izazvalo bi nepopravljivo teške 
posljedice. Zato ovaj zbornik članaka ne treba čitati kao cjelovito 
djelo istomišljenika niti kao programatsku platformu svih daljnjih 
rasprava, nego kao panoramu i komperidij pogleda i shvaćanja što 
ih danas zastupaju određeni hrvatski lingvisti. (Zbog objektiv¬ 
nih tehničkih razloga radovi Dalibora Brozovića bit će obja¬ 
vljeni odvojeno, u posebnom izdanju »Kritike«, pod naslovom 
Rječnik jezika, ili jezik rječnika?) 

Valja svakako istaći da je prvi takav izdavački pokušaj ured¬ 
ništva »Kritike« omogućen prvenstveno solidarnošću autora i ured¬ 
nika koji su se svi odrekli honorara, kao i određenoj materijalnoj 
pomoći Matice hrvatske, na čemu svima i ovom prigodom za¬ 
hvaljujemo. 


KRITIKA RJEČNIKA 
HRVATSKOSRPSKOGA KNJIŽEVNOG 

JEZIKA 

(KNJIGA PRVA A—F I KNJIGA DRUGA G—K) 

IZDANJE MATICE HRVATSKE I MATICE SRPSKE, 
ZAGREB—NOVI SAD, 1967. 



O NOVOM RJEČNIKU »OBIJU MATICA« 

Bratoljub Klaić 


Teško mi je — difficile mihi est — satira-ti nešto što se istom ro¬ 
dilo, i to zacijelo u teškim porođajnim mukama, da, teško mi je pisati 
o tom rječniku iz mnogih razloga. Ima, naime, u njegovoj redakciji, 
ima u toj plejadi poizbor naših lingvista i filologa, nekoliko ljudi koje 
volim, ima ih i kojih se bojim, ima ih koji bi meni, iako sam već i sam 
u poodmaklim godinama, mogli biti učitelji, no glavno je što sam i 
sam pisac sličnih stvari, pa mi svaki od njih može i za moje radove 
uzvratiti, opravdano dakako, istom mjerom. Osnovna mi je, međutim, 
misao pri pisanju ovoga uvoda činjenica da se kod nas svaki ovakav 
posao, ako je prikaz negativan, smatra ličnom uvredom, a meni zaista 
nije stalo do toga da se bilo s kim svađam, da polemiziram i da do¬ 
kazujem nekome koliko sam ja pametniji od njega, pa da onda do¬ 
bijem po glavi i da strepim čak od... (bolje da ne kažem od čega!), 
kao ono prošli put kad sam se usudio pisati o izdaji Maretićeve Gra¬ 
matike i stilistike, ili da mi se prigovori kako imam — bombastičan 
stil! I — da još dodam — u svom sam feljtonu Kako je Matoš krstio 
Skerlića u prošlom broju ovoga lista prikazao kako »bećaru nije lako«, 
kako se i sam često mučim da odgonetnem ovo ili ono, pa zato pišem 
ovaj prikaz — ne kritiku — u najboljoj namjeri, sa željom da u da¬ 
ljim svescima ne bude tolika praznina. Ne pišem ovo sistematski idući 
od stavke do stavke i tražeći hljeba nad pogačom, nego opisujem sebe 
u sličnom poslu, kao komentator hrvatskih pisaca za ediciju Pet sto¬ 
ljeća hrvatske književnosti, pri kojem sam poslu dobio u ruke sveske 
novoga rječnika od A—F i od G—K, zanosno ih pozdravio i radosno 
uzdahnuo: Evo meni, blago meni, pomoći, ako ne za sve komentare, a 
ono zasada barem za trećinu. 

Osjećam se kao đače koje — dobivši u školi temu za pismeni za¬ 
datak — griska vršak pera i uzdiše »Samo da mi je početi«, pa pogle¬ 
dava u nastavnika i očima traži od njega pomoć. Nastavnik, ako je 
benevolentan, savjetuje mu: »Zahvati najprije malo historijski, zatim 
izloži temu, i na kraju izvuci zaključak«. Kako sam i sam nastavnik, 
savjetujem to sam sebi, pa zahvaćam stvar ponajprije historijski, jer 
su neki od tih istih ljudi radili i na Akad. rječniku, o kojem poslu 
želim najprije kazati nekoliko riječi. 

Komentiram ja tako Lucićevu Robinju za ediciju Pet stoljeća i 
nailazim na stihove: »Dajte jim odbrojiv te jaspre ke smaže, neka jih 
posvojiv jure se utaže«. Veoma volim taj spjev Hanibala Lučića, vla- 

stelina hvarskoga, pa od srca želim da ga zavole i mlađe generacije, 
i zato nastojim da im protumačim sve što možda ne bi mogle razu¬ 
mjeti. A tu su — mislim barem tako — tri riječi nerazumljive: jaspre, 
smaže, jure. S prvom mi je lako, znam je, ako niotkuda druguda, a 
ono, kao teatarski čovjek, iz Kir Janje gdje se ovaj škrtac stalno teška 
i vajka: »Nema aspri, nema krajcari ja«. Pomaže mi i Akademijin rječ¬ 
nik, a pomogao bi mi i novi da sam ga onda već imao. Tu riječ donosi 
novi rječnik — uostalom kao i Akademijin — pod stavkom aspra i 
jaspra, ali ima i jedna razlika o kojoj bi se — s obzirom na novi rječ¬ 
nik — moglo mnogo, čak vrlo mnogo govoriti. Dok Akad. rječn. pod 
aspra upujuće i na jaspra a pod jaspra na aspra, što je leksikografski 
jedino opravdano, novi rječnik ni mukajet. Uopće mu je sinonimika 
i homonimika najslabija strana, a to je baš ono u čemu je možda naj¬ 
veća vrijednost Broz-Ivekoviceva rječnika iz god. 1901, to je ono što 
je Iveković, kao veliku potrebu naših književnika, izvrsno shvatio i 
napisao: »Gledao sam kod svake riječi da skupim synonima...«, to je 
ono što mu je Ante Radić u svom prikazu (Obzor, br. 103, 1901) upisao 
u osobito dobro riječima: »Mi nemamo još rječnika za synonima... 
pa ovaj Rječnik... vrlo će mnogo pomoći«. To je ono što možemo 
napisati i danas, jer rječnika sinonima još uvijek nemamo, samo što 
nam novi rječnik neće u toj nevolji pomoći gotovo nimalo. 

S riječju jure nema poteškoća, nju mlađe generacije poznaju iz 
glasovite Lucićeve pjesme »Jur nijedna na svit vila...«, pa zato pre¬ 
lazim odmah na ono smaže. Na prvi se pogled stvar čini jednostavna. 
Nevješt čitalac pomišlja odmah na glagol smagati, prez. smažem (ite- 
rativ od smoći), ali kako je u rečenici subjekt oni (»sakriven«!), pre¬ 
dikat bi morao glasiti smažu. No Lučić je znao što piše, pa zato glagolu 
smagati nema mjesta u komentaru, nego valja poći od infinitiva smažiti 
(3. pl. prez. smaže). Uzimam Akad. rječn. i zaista nalazim takav infi- 
nitiv sa značenjima peći, pržiti, sažizati, a uz njih čitam i sprijeda 
citirane stihove. Ali kad pokušavam rečenicu »prevesti« na današnji 
jezik, zapinjem, jer misao »te novce koje (oni, tj. gusari) peku, prže, 
sažižu«, ne odgovara mojim mozgovnim procesima. Zato se vraćam na 
glagol smagnuti na koji Akad. rječn. upućuje kao imperfektivan prema 
smažiti. I tek tamo nalazim ono što tražim. Glagol znači čeznuti, žu- 
djeti, željeti, a to — zapravo preneseno značenje, tj. ono što čovjeka 
duševno peče, prži, sažiže — uz imperfektivni oblik smažiti nije na¬ 
značeno. Sad mi je prijevod na moderni jezik lagan: »Dajte im te 
novce koje žele, za kojima čeznu, žude«. 

I čitam dalje Robinju i nailazim na stihove 337—338: »Der tada 
biše čut svuda po rusagu Vlaskovo ime slut, uminje i snagu«. Opet 
tri riječi nepoznate današnjem književnom jeziku: der, rusag i slut. 
Prvu rješavamo s pomoću Akad. rječn. (pod deri) gdje se tumači la¬ 
tinskim usque, donec i objašnjenjem da »pokazuje kraj ili početak 
smjeru kakva pružanja, prostiranja (u pravom i u prenesenom smi¬ 
slu) ...« Drugu prepoznajem na prvi pogled, to je mađ. orszag — 
predio, kraj, država i si., pa i ne gledam u Akad. rječn., nego prela¬ 
zim odmah na ono slut. Znam nešto staroslavenski, i poznato mi je da 
je tamo bio glagol sluti s prez. slovq, koji je značio isto što i današnje 
sloviti odn. slovjeti, tj. biti slavan, biti glasovit, a znam i za pjesnika 
korčulanskog Ivana Viđala (16. st.), koji je, kako veli Kombol (Povijest 
hrvatske književnosti do preporoda), »izrekao sigurno misao sviju kad 
je rekao za taj 'grad (Dubrovnik) svitH i slavan zadosti: svuda ga jes 
puna slava, svud on slove, hrvatskih ter kruna gradov se svih zove’«. 


S punim pouzdanjem gledam zato u Akad. rječn., ali tamo infinitivu 
sluti ni traga.* 

I još jedan primjer iz Robinje. Ima tamo u stihu 211: »Šarce moje 
truti poča jad najgori«, a stihovi 991—992 glase: »Naša su začula go¬ 
spoda kako je jadom tebe trula nesrića, gospoje«. Isto onako kako znam 
za staroslovenski glagol sluti, slovq, znam i za truti, prez. trovq, pa 
ništa lakše nego napisati: stariji oblici današnjega glagola trovati. Ali, 
red je da provjerim, pa što da radim nego da i opet zavirim u Akad. 
rječn. A tamo između trutav i trutica ništa. Gledam pod trovati i tro- 
viti, možda je — mislim — i tu sličan slučaj kao kod sluti — sloviti, 
no ovdje nema ni toga. Isprika? Od trovati do (nepostojećeg) truti iz¬ 
mijenila su se tri obrađivača, zapravo četiri, jer se jedan javlja u dva 
maha. Da li je bilo potrebno na tako kratkom sektoru toliko usitnjavati 
ovako osjetljiv posao, stvar je organizacije rada u samoj redakciji, no 
takva turska sila vjerojatno ipak nije bila. 

Nakon ovoga historijskog uvoda pristupam izlaganju teme, kako 
sam sam sebi, nastavnik đačetu, sprijeda savjetovao. Na žalost, povje¬ 
renje mi je prilično labavo, jer vidim da su neki ljudi iz redakcije 
Akad. rječn. naprosto »presađeni« u novu redakciju. 

Baš kad mi je Matica hrvatska poslala spomenuta dva sveska »na 
prikaz i ocjenu« a uredništvo Republike izrazilo želju da za taj časopis 
prikažem novi veliki događaj na području naše leksikografije, radio 
sam na komentiranju knjige u kojoj su se zajedno našli Janko Polić 
Kamov i Vladimir Čerina. I čitam kod Polića: »Sad sam se sreo s 
nekim Zmajićem i nije me pustio; uhvatio me da kandidiram za na¬ 
rodnog zastupnika kao divljak, pomisli!« Zaustavljam se na riječi di¬ 
vljak. Ne zato što joj ne bih znao značenja, nego stoga što joj znam 
za jedno specijalno značenje. Hajde, pomislim, da okušam to jedva 
dočekano moje pomagalo! A tamo uz riječ divljak ova četiri značenja: 
»1. onaj koji živi u divljaštvu; 2. grub, surov, neodgojen, nevaspitan 
čovjek; 3. samonikla voćka ili loza; 4. divlji vepar«. No Janko Polić 
Kamov, iako je živio na osebujan način, iako se katkada ponašao po 
karakteristikama pod brojem 2, samonikla voćka ili loza, pa ni divlji 
vepar nije bio. Nego — čitao sam ja nekada saborske zapisnike i tamo 
sam našao da je npr. Ante Starčević bio u nekadanjem hrvatskom sa¬ 
boru divljak, tj. narodni zastupnik izvan stranaka. Radi se, prema 
tome, o petom značenju spomenute riječi, o parlamentarnom, sabor¬ 
skom, političkom divljaku, i to je ono što je htio reći naš nesretni 
Janko, ali za rječnik »obiju Matica« pročitali su samo njegovu Ištipanu 
hartiju, a citirani se pasus nalazi u drugom činu Polićeve drame Ma¬ 
mino srce. A ja nemam razloga da ne vjerujem Nikoli Milićeviću koji 
(u predgovoru knjizi koju priređujem za štampu) piše da je Ištipana 
hartija manje zanimljiva i znatno slabija od Psovke. No da još nešto 
kažem o Maminom srcu. Ima tamo riječ gad, i to u ovom pasusu: 
»Dušan:... I jedno poslijepodne... u zelenoj travi zagledasmo mrki 
trag, nešto sjajno i crno kao potok istarskog vina i dva se oka ustre- 
miše na nas i gad nam je pokazao jezik. — Romano: Bio je baš gad. 
— Dušan: A tko drugi? Ta se je zmija najčešće viđala u našem kraju... 

* U svom članku u Republici ja sam u vezi s ovom konstatacijom izrekao ne¬ 
koliko oštrih riječi na račun redakcije Akademijina rječnika. Ovdje s radošću i — 
pokajnički — demantiram one svoje tvrdnje, jer sam kasnije sasvim slučajno našao 
glagol sluti (i sve riječi između sluštvo i služba), ali — na početku slijedećeg sveska 
(spasti — sunce), gdje ih zaista nisam očekivao. Vrlo mi je žao što sam se »zaletio«, 
ali — tko bi pomislio da se u jednoj tako meritornoj ediciji može desiti nešto ovakvo. 
Ne mareći ispitivati kako je do toga došlo, konstatiram da se rječnici ne čitaju kao 
romani, nego se uzimaju u ruke kad čovjeku zatrebaju. A redakcija je trebala na 
određenom mjestu (između sluštvo i služba) bilo kakvim znakom (makar i ulijepljenim) 
napomenuti da se spomenuti pasus nalazi negdje drugdje. 

A vrtlar nam je pričao čudnu snagu onih čarobnjaka što sišu kravlje 
vime kao rođenu majku, kako se opletu oko čovjeka pa ga biču ju 
svojim repom dok ne pocrni kao i oni i ostaje crn zavazda. Gad nije 
otrovan, on je simboličan i ostavlja tako strašne impresije...« — Pro¬ 
čitavši ovaj pasus, obrađujem se kao dijete (ja, gad jedan!), jer kud 
će se veće radosti za leksikografa nego pronaći primjer gdje se riječ 
tako divno opisuje sama sobom. A u novom rječniku, za kojim — na¬ 
ravno — odmah posežem — mnogo kojekakvih gadova, no ovoga u 
značenju zmija, i to neka osobita kako vidimo, ni od korova. Gledam 
Akad. rječnik, a tamo uz gad prvo značenje — serpens! Sliježem ra¬ 
menima, osjećam u sebi neki gad, i — idem dalje. 

Dok su od Janka Polića Kamova pročitali barem nešto, od Vla¬ 
dimira Čerine nije pročitano baš ništa. A bio je dobar i originalan 
pisac, barem kao desetak onih koji su popisani u vrelima iz kojih je 
crpena građa za ovaj rječnik. Ja se možda na činjenicu što nema Če¬ 
rine ne bih ni osvrtao, jer nema ni nekih drugih koji su zavrijedili da 
budu pročitani, đa nisam naišao na ovo mjesto: »Artist je (Polić) koji 
sada daje odličnu i neobičnu prozu, da kasnije postane pravi dragu¬ 
ljar riječi, rečenica, fraza i izražaja...« (Vlad. Čerina, Janko Polić Ka- 
mou, svršetak VIII. poglavlja). Riječ draguljar izazvala je u meni ovu 
asocijaciju: Pokojni Julije Benešić preuzeo je uređivanje rječnika hr¬ 
vatskoga književnoga jezika koji je zamišljen u nekadanjem HIBZ-u, 
pa ga je onda naslijedio Nakladni zavod Hrvatske (unekoliko današnja 
Zora), da ga na kraju prekupi Jugoslavenska akademija. Imao sam pri¬ 
like pratiti Benešićev upravo strastveni obrađivački i uređivački rad, 
i sjećam se da mu je prva briga bila da se pročitaju djela još nekih 
pisaca, jer sa skupljenom građom nije bio potpuno zadovoljan. A jed¬ 
noga mi je dana došao Slavko Batušic i pitao me znadem li ja za ko¬ 
jega pisca koji je u svome opusu upotrijebio riječ draguljar. »Bene- 
šiću«, rekao je, »nije dosta ono urar i draguljar na cimerima urarsko- 
-draguljarskih lokala, nije mu dosta što tu riječ imaju rječnici kao 
zamjenu za juvelir, on hoće pisca koji je tu riječ upotrijebio«. Onda 
nisam znao odgovoriti Batušicu ni mogao pomoći Benešiću, a danas 
eto znam i mogu, znam jer sam čitao Čerinu. Dakako da sam pogle¬ 
dao u novi rječnik da vidim kako je ta riječ obrađena, ali osim suho¬ 
parne definicije »majstor koji pravi ukrasne predmete od dragog ka¬ 
menja ili metala; onaj koji prodaje takve predmete« — ništa drugo, 
nikakve potvrde iz pisaca. 

Kad smo već kod Čerine, želja mi je da još nešto kažem. Opisuje 
on mladog i poletnog Augusta Cesarca i veli kako je ovaj jednom 
prilikom uzviknuo: »Gdje su naši Herakli, da navedu bujnu rijeku i 
da očiste ovu besprimjerno ogromnu i smradnu štalu od četiri do pet 
milijuna robova?« Zastajem! Divne li poslastice za čovjeka koji se bavi 
jezikom! Heraklo u pluralu! Osjećam se sretan, baš kao i onda kad 
sam kod Matoša pronašao plural imenice Eldorado (»Gdje ste Eldoradi 
novih umova«; Lamentacije), jer mi je uz takve oblike lako onda za¬ 
htijevati plural auti protiv onih koji bi htjeli auta. Naravno da želim 
provjeriti što o tom veli naš novi rječnik. Gledam najprije Eldorado, 
a tamo jedino citat iz djela Mirka Vujačića, dok o našem Matošu nema 
ni spomena! Čudim se, jer inače vidim da su priređivači nastojali gdje 
god je bilo moguće citirati barem dva pisca, obično jednoga Hrvata i 
jednoga Srbina, no još se više čudim što junačini Heraklu nema ni 
traga ni glasa. Vraćam se na predgovor ne znam već po koji put, i 
čitam: »Vlastita imena (lična i osobna imena, prezimena, nadimci), geo¬ 


grafski, kozmografski, topografski, administrativni i drugi nazivi nisu 
unošeni, osim imena većih i važnijih mjesta«. Dobro, mislim, kad je 
tako, neka im bude (iako ovakav postupak smatram velikim propustom), 
i već zatvaram knjigu — pogledavši još jednom da li zaista Herakla 
nema —, kadli mi pogled pada na desni stupac iste strane, a tamo se 
koči Herkul i kao »grčki mitološki junak ogromne fizičke snage« i 
kao »zvijezda iz zviježđa Velika kola« (baš tako piše, iako Pravopis 
na str. 18. naučava da se oba dijela dvočlanih astronomskih izraza 
pišu velikim slovom), dakle kao kozmografski pojam. E, moj pokojni 
Tomislave Maretiću, pokojni Kolomane Rače, pokojni Milošu Đuriću, 
i živi Marijane Matkoviću, nikada vi niste napisali riječ Heraklo, a 
ako i jeste, onda ste pisali Herkul, i to kao grčko ime. Tako veli novi 
rječnik, koji od Marijana Matkovića uzima za građu samo »Dva eseja 
iz hrvatske dramaturgije«, a svoje pjesme, svoje dramske radove i svo¬ 
je putopise neka akademik Marijan Matković veže mačku za rep. 

I još sam se nečemu veselio kod čerine. Veli on: » ... da se opi- 
jemo ... bez oduška ... kroz eksove, vratolomno!« Vidi, vidi, mislim 
ja, plural riječi eks. Latinski prijedlog u našem je jeziku postao ime¬ 
nica. Ima li o tome kakva spomena u našem rječniku? Čitalac već 
pogađa: nema, oba su primjera tamo u obliku eks, tek Lalićeva fraza 
na eks daje naslućivati da bi se moglo raditi o akuzativu sing. A ovo 
eks izaziva mi asocijaciju sa fon (njem. von), jer i taj njemački prijed¬ 
log dolazi kod nas u pluralu, postaje dakle imenica: »U Travniku su 
se prije 150 godina okupljali turski veziri, francuski konzuli i austrij¬ 
ski fonovi«, govorile su novine prigodom dodjeljivanja Nobelove na¬ 
grade Ivi Andriću. no kako to nije pisala ni Borba 1958, ni Politika 
1944, 1950, 1957, ni Vjesnik 1957 i 1960, ni Vjesnik u srijedu 1960, nego 
jedan od tih listova jedne druge godine (Politika 1961), od ovoga fona 
u rječniku ništa (onaj drugi sa značenjem: »1. šum, pucketanje u te¬ 
lefonskoj slušalici, u radio-prijemniku; 2. jedinica za mjerenje jakosti 
glasova i šumova« ima, a pitanje je da li bi bilo i ovoga da ga nema 
u mome Rječniku stranih riječi, samo su me »zaboravili« citirati, uo¬ 
stalom ne prvi i jedini put: definicija je, osim riječi »buka«, doslovno 
preuzeta iz moga rječnika. Ne mislim da tako ne bi znao definirati i 
sam obrađivač, ali — est modus in rebus! A ima i još jedan fon, to je 
onaj kod Vujaklije, prema franc. fond, lat. fundus, ali nema ni njega, 
barem u mojem latiničkom primjerku o kojem pišem. A Vujaklija zna 
pisati rječnik!). 

I još mi ne da mira taj Čerina! Napisao je negdje riječ izam kao 
karakteristiku izraza nalik na komunizam, socijalizam i si. Čovjek bi 
mogao pomisliti da je on prvi u našoj književnosti upotrijebio tu ri¬ 
ječ. Ali ja imam zabilježeno iz Vukotinovića: »Niti će se š njimi niti 
ilirizam niti mađarizam niti ikakov izam na svijetu izvan modizma 
pomoći« (Ilirizam i kroatizam). Zanima me da li taj i takav izraz do¬ 
lazi samo kod naših pisaca ili ga ima i svjetska literatura. Pitam struč¬ 
njake za francuski jezik da li se u tom jeziku javlja nešto slično. Ima, 
kažu, isme, i to prvi put, koliko znaju, negdje kod Balzaca (vremen¬ 
ski, dakle, naš Vukotinović ne zaostaje mnogo). Eno i kod našeg Ru- 
dolfa Filipovića u njegovu Englesko-hrvatskom rječniku: ism kao »riječ 
obično podrugljiva« u značenju »neki određeni smjer ili doktrina«, a 
eno i kod Nijemaca (Mackensen: Deutsches Worterbuch) ismus, gdje 
riječ čak nije ni označena kao podrugljiva nego samo »verstiegene, 
lebensfremde Richtung« — pretjeran, životu tuđ pravac (naravno, u 
filozofskom smislu). Naš novi rječnik ima izam, ali smo u izrazu: »preko 

izma, tj. bez mjere, preko mjere«, a to sigurno nije izam koji spominju 
Vukotinović i Cerina. 

Još samo jedan citat iz Cerine: » ... (bludnica)... isisana je, iz- 
jedena je, upala i propala; gole ruke bez mišica, bez ičeg živog, bez 
ičeg što daje na meso i na krv« (Cerina, J.^ P. Kamov). Zanima me, 
dakako, ovaj glagolski oblik daje, pogotovo što je svojedobno u split¬ 
skom kazalištu igrana drama moga nekadašnjeg učenika Ante Jelaske 
Daje na kišu, i on mi je sam objasnio naslov svoga djela kao: miriše 
na kišu. Naš nam novi rječnik — barem koliko mi je uspjelo vidjeti 

_ništa ne govori o ovom značenju te riječi, iako Akad. rječnik sasvim 

pri kraju glagola davati ima ovako: »neprolazno: vonjati, udarati čim«, 
i navodi dva dobra primjera. Intimno mislim da spomenuti oblik nema 
veze s glagolom davati nego sa dahati, no to ne spada ovamo, barem 

za sada. . , 

Poslije Janka Polica Kamova i Vladimira Cerine dobivam u rad 
rukopis u kojem je okupljeno pet pisaca: Perkovac, Jurković, Korajac, 
Ciraki i Tordinac. Pet pisaca, nije šala, pet različitih stilova, pet razli¬ 
čitih načina mišljenja, ali — sada mi je tu već dobro i temeljito pregledani 
novi rječnik, pa blago meni barem za trećinu posla — mislim opet. 
Najzanimljiviji mi je od spomenutih pisaca Janko Jurković, pa zato 
gledam u popis djela upotrijebljenih za građu. A tamo njegove Sa¬ 
brane pripovijesti I — II, Zagreb, 1880—1881, dakle opus iz kojega je 
mnogo toga preuzeto i za ovo izdanje koje je u rukopisu preda mnom. 
Idući pri obradi svoga rječnika uz novu knjigu petorice pisaca abece¬ 
dnim redom, nailazim najprije na riječ dostavnik. Istina, to je iz pu¬ 
topisa Mikroskopične crtice putopisne koji možda i nije među Sabra,- 
nim pripovijestima, no ipak s velikim pouzdanjem konzultiram svoje 
novo pomagalo. Nema dostavnika, ali mi u kasnijem tekstu pomaže 
sam autor rečenicom: »I tim je meni upravo povoljnija vožnja na 
dostavnicima negoli na primjer na željeznicama«. Iz još nekih kom¬ 
ponenata u tekstu (npr. opis putnika) zaključujem da je Jurković tako 
zvao diližansu i radujem se jer mi je to simpatičnija riječ nego Njem- 
čićev pomnjovoz, kako je on (a možda i ne baš on) ropski preveo fran¬ 
cusko diligence oslonivši se očito na lat. »diligentia ... pažljivost, briž- 
ljivost, pomnja, tačnost, opreznost«, da doslovce citiram mnogo kasniji 
od Njemčića Divkovićev Latinsko-hrvatski rječnik za škole (Zagreb, 

1900). . . 

U istim tim Mikroskopičnim crticama putopisnim nailazim i na 
riječ drvik. Moje pomagalo opet zatajuje, i ja se moram osloniti na 
kontekst i nagađati da se radi o gaju ili o šumici s različitim vrstama 
drveća, po analogiji na šljivik, brezik, jošik i si. 

Zatim nail azim na dvorepinu (frak). E, ovdje mi novi rječnik prvi 
put pomaže i veli mi da je tu riječ upotrijebio Šenoa, i to (piše tako) 
individualno, dakle samo on. Ali eto mu druga u Jurkoviću, pa treba 
brisati oznaku indiv., jer više ne vrijedi tumačenje iz predgovora. 
»Hapaksi ili riječi koje su izmislili pojedini književnici unošene su s 
oznakom indiv...«, jer tko zna, ako su dvojica, može se lako naći 
i treći. 

U Mikroskopičnim crticama nailazim i na divan opis sastanka Jur- 
kovićeva s Franom Kurelcem, »starinom Ogulincem a rodom iz Bruvna 
u Krbavi« kod Andrije Torkvata Brlića u Slavonskom Brodu. I piše 
tamo Požežanin o Ličaninu: »Ja sudim: da danas dođe kakav Lesandro 
i da mu rekne: ’Od svih dobara što imam zaišti što ti je drago, ništa 
ti odbiti neću’, on bi mu jamačno odgovorio: 'Molim te jedno, da mi 


toliko ne hačeš’«. I poslije moli Jurković svoju ženu da u prkos Ku- 
relcu što više hače, jer on sam nije htio da toliko pakosti vođi riječke 
škole. — Mene dakako zanima kako moje pomagalo tumači riječ hakati, 
jer je tu prilika da se okarakterizira »prokleto sjeme ahavačko«. Ali 

_ dva su tamo glagola hakati (jedan hakati a drugi hakati; ovaj sa 

sasvim nepravilnim akcentom prezenta hačem; takvoga tipa nema, mo¬ 
ralo bi biti hačem, kao npr. tesati, tešem); prvi znači »duhati u što 
ispuštanjem daha«, a drugi »vikati ’ha-ha’; izražavati neko osjećanje 
uzvicima ’ha-ha’«. Jurkovićevu hakanju ni traga, ali ne samo to, nego 
nigdje ni ahavca ni antiahavca, ni hakavca ni antihakavca. A onamo 
u popisu vrela vele da su pročitana Kurelčeva Fluminensia. Ne sjećam 
se, možda u njima i nema ništa o onom slavnom Veberovom -ah u 2. 
pad. »višebroja samostavnikah«, ali smatram da se jedan rječnik koji 
sadrži i ovo vrijeme razvitka našega jezika, morao osvrnuti i na ovu 
pojavu. (Uzgred dodajem da Vebera u građi uopće i nema.) 

Kad smo već kod Kurelca, valja da spomenemo i riječ korjenodubac. 
Novi je rječnik ima, citat mu je iz Julija Benešića, ali ekavski. Možda 
je Iločanin Benešić tako napisao iz razloga koji su samo njemu bili 
poznati, no valja napomenuti da isti autor u svom Hrvatsko-poljskom 
rječniku (Zagreb, 1949), koji je također uzet kao građa za djelo o ko¬ 
jem govorimo, ima istu riječ u ijekavskom obliku. A ima je tako i 
Jurković: »Pravi korjenodubac je obično i ženomrzac ...« (Mikrosko¬ 
pične crtice putopisne), no možda je on tu riječ pisao sa e, ali bilo kako 
mu drago, ekavski je nije izgovarao. Ima Jurković i imenicu korjeno- 
dupstvo (u originalu valjda korenodubstvo): »Ima ih zbilja koji misle 
da je ’korjenodupstvo’ hrana slovničarska, a za njih da je štogod drugo 
bolje i poštenije« (Misli o jeziku), ali te riječi naš novi priručnik nema, 
valjda zato što se u redakciji mislilo da Misli o jeziku jednoga Janka 
Jurkovića za jedno jezikoslovno djelo nisu zanimljive. Historičari knji¬ 
ževnosti, eto, misle drugačije, i uvrštavaju taj esej i u suvremenu je¬ 
dnu ediciju. 

No dosta o Jurkoviću! Da vidimo malo Korajca! Kao građa uzeta 
su njegova Humoristička djela (Zagreb, 1918), pa valjda onda i Auver- 
gnanski senatori. Citirat ću iz njih samo jednu rečenicu: »On je... 
skroz uredan i do pedanterije točan čovjek bio: pravo živo kretalo — 
ne, reći ću: pravi živi parostroj od 48 konja«. Tu me u prvom redu 
zanima riječ kretalo. Novi je rječnik tumači: »ono što se kreće, pokre¬ 
će«, pa citira Preradovića: »U velikom tako sustavu svijeta kretalo 
ti si moćno«. Vrlo komotno: »kretalo je ono što kreće, pokreće«. A iz 
našeg teksta posve jasno proizlazi značenje motor, i naš pisac to zna¬ 
čenje očito ima iz Šuleka, iz njegova Rječnika znanstvenog nazivlja 
(Zagreb, 1874), gdje samo treba pogledati pod kretalo, pod gibalo, pa 
i pod motor i eto odgovora. Mislim stoga da ni definicija pojma gi¬ 
balo (pokretna snaga, pokretač) sa citatom iz Ante Starčevića nije naj¬ 
sretnija, i tu je valjalo pogledati u Šuleka, pa bio on kakav bio. — 
Zanima me i ono »od 48 konja«. Mislilo bi se kako je to nova pojava, 
to da konjsku silu (HP) nazivamo jednostavno konj. Tako su valjda 
mislili i obrađivači rječnika pa su citirali samo beogradsku Politiku 
iz 1960, a evo im kudikamo ranijeg Korajca s istim jezičnim svjedo¬ 
čanstvom. 

I jedna o Cirakiju. Nisu ga uzeli u građu. Pisac naših najboljih 
elegija nije obuhvaćen novim rječnikom. A baš nam je on, ne doduše 
u Firentinskim elegijama nego u poemi Borba prenio u naše doba gla¬ 
gol krtiti ovako: »Igra se s nami... kao obijesno dijete igračkom svo- 

jom koju u šali krti i lomi«. Naš novi rječnik toga glagola nema, ali 
eno ga u Akad. rječn. s potvrdama iz Marulića, Reljkovića i Pavli- 
novića. (Poslije sam našao i kod Jakše Kušana 7c rtiti se u značenju, 
kršiti se, predati se, lomiti se.) 

Još samo jedna riječ iz Tordinca. Kod njega ima ovakva rečenica: 
»U taj par pristupiše dvije mlade žetelice pa uzeše Jelicu po srijedi i 
zađoše međom tražiti tri struka iz jednoga žitnog zrna, a to će biti 
dušom žitnom vijencu«. Zanima me, dakako, ovo lijepo značenje riječi 
duša. Iako pod tom imenicom nailazimo u novom rječniku čak osam 
značenja, i to dobrih, ovo nedostaje, a moglo bi se protumačiti kao 
središte, okosnica, osnova ili kako slično i ljepše. 

Nego da ne pomisli netko da se ja ovdje osvrćem samo na stari 
jezik, ja ću — iako mislim da je vrijeme spomenute petorice pisaca 
najmutnije doba našega jezika koje bi trebalo što podrobnije proučiti 
jer su nam inače nepristupačni (rječnik ima npr. jašac iz Tomića, da¬ 
kako iz Melite, barem koliko ja znam, i to u značenju konj za jahanje, 
ali ta riječ kod Jurkovića znači — jahač, što dakako nije zabilje¬ 
ženo. A evo im primjera: Osim ostaloga najnužnijega prtljaga pone¬ 
sem sobom i nekoliko starih znanica iz svoje male knjižnice, ne kao 
da i drugdje nema knjiga, nego što su mi moje najmilije i najnaruč- 
nije, kao svakomu rukotvorcu svoje orudelje, svakom jašcu svoj konj, 
svakomu lovcu svoja puška; Mikroskopične crtice putopisne, odmah u 
početku) — ja ću, da se ponovim, progovoriti i o modernom, čak naj¬ 
modernijem jeziku. Samo o dvije riječi, jer sam i inače daleko pre¬ 
mašio prvotno zamišljeni opseg članka. Istina je, Krleži je posvećena 
najveća pažnja, kako on to i zaslužuje, no smatram propustom što nisu 
u obzir uzete njegove Zastave, makar i samo onoliko koliko je objav¬ 
ljeno do časa štampanja rječnika. Ovako, ima naš najveći pisac s je¬ 
zikom svoga zacijelo najznačajnijeg djela da čeka daljih pedeset^ go¬ 
dina da bude jezikoslovno obrađen i unesen u sistematski jedan rječnik. 
Konkretno mislim na riječ dribling o kojoj sam u svom članku Lek¬ 
sičke bilješke uz jedan Krležin tekst (Republika 7—8, 1963) napisao 
ovo: »Od engleskih riječi neka budu spomenute svega dvije-tri, i to: 
na str. 250 (citiran je časopis Forum ) govori se o advokatskom dnb- 
lingu. Ovu smo riječ do sada naučili upotrebljavati samo u sportskom 
smislu, a ovdje može značiti: sitničavo navlačenje, prepiranje, nad¬ 
mudrivanje smicalicama i si. Filipovićev Englesko-hrvatski rječnik (Za¬ 
greb 1959) nema ničega sličnog tom značenju (isp. riječ dribble), ali 
ono (ili barem nekakvo slično) sigurno proizlazi iz rečenice: »Advokat- 
ski dribling da li je kraljevski Nuncij od 1878 imao pravo ili kraljev¬ 
ski Renuncij od god. 1898, što je realan prirast poreza a što pak po- 
trošarina, što je autonomija a što centralna uprava...« Naš novi rječ¬ 
nik ima dribling samo kao sportsku riječ (Politika 1958), a jednako 
tako i driblati odn. driblovati. Meni dakako nisu vjerovali iako u Rječ¬ 
niku stranih riječi stoji pod driblati kao preneseno značenje: vući ne¬ 
koga za nos, varati, a to sam značenje imao davno prije nego sam či¬ 
tao i analizirao Zastave (vidi Rječnik stranih riječi iz 1958). 

Želim još progovoriti o riječi kupovdlja. Prema podacima koje mi 
daje rječnik ne znam odakle im, tamo samo stoji »ženska osoba koja 
kupuje«. No u popisu rječničke građe vidim i »Jurević Ante, Charles 
Baudelaire, Cvjetovi zla, preveli s francuskog Jurević Ante i Robić 
Dunja, Zagreb 1952«. Vidim to i prisjećam se jednog poodavnog prije- 
podneva kad me je Jurević s kojim sam onda »dijelio sobu« u^ ta¬ 
dašnjem Nakladnom zavodu Hrvatske, upitao: »Kako bi ti stvorio žen¬ 


ski oblik prema kupac?« — »Što će ti to?«, pitao sam ga. »Treba mi za 
Baudelairea«. (Baš ga je onda prevodio i svako mi jutro čitao što je 
prošle noći elukubrirao.) Počeli smo se kojekako domišljati i dovijati, 
no dalje od kupice, kupovačice, kupovateljice i kupovateljke nismo 
dospjeli. Uto nam je ušao u sobu pokojni profesor Stjepan Ivšić po 
nekom svom poslu. Jurević je i njemu izložio svoju nevolju, a iskusni 
i lucidni lingvist »kao iz puške« odgovori: »Zašto ne pođete od kupo- 
valac koju riječ ima Akad. rječnik, i ne stvorite riječ kupovalja, kao 

— znate onda valjda i sami — tkalac: tkalja, prelac: prelja«. Tako je 
to bilo, no za opisani događaj priređivači rječnika nisu morali znati, i 
nitko im ne zamjera što kao autora te riječi ne navode Ivšića (vidi, 
pa njega i nema u građi! A trebalo ga je uzeti u obzir, ako ni zbog 
čega drugoga, a ono zbog riječi jedrica [naš je novi rječnik nema], 
koju je on upotrebljavao, pa i pisao, kad je htio karakterizirati koji 
lijepi, sočni, jedri narodni izraz), ali da ju je u književnosti (vjerojatno 
prvi) upotrijebio Jurević, u to sam siguran. Zašto su ga zatajili, ne 
znam, možda zato što je riječ upotrijebljena u prijevodu i stvorena 
ad hoc, ali ako itko misli da je profesoru Ljudevitu Jonkeu, nasljed¬ 
niku Ivšićevu, učinio uslugu citatima »Drek oni znaju kao i mi« odn. 
»Djevojke... debelih listova i guzova« (te su riječi upotrijebljene u 
prijevodima, ali nisu stvorene ad hoc!), ljuto se vara, jer drekova i 
guzova ima dakako i kod drugih pisaca, a ako su već zatajili prevo¬ 
dioca kod pristojne riječi, mogli su ga prešutjeti i kod ružnih izraza. 
Zar u redakciji nisu pomišljali kakve se sve asocijacije mogu poroditi 
u vezi s tim citatima, i to baš kod imena čovjeka koji je to najmanje 
zaslužio, čije to riječi — konačno — i nisu, nego Hašekove ili Švejkove 
ili Lukačeve, ili bilo koje druge osobe do čijeg nam dostojanstva nije 
stalo. Ne mogu se oteti dojmu da je tu kod obrađivača moglo biti i 
zlobe i vjerujem da se Jonke ne bi ljutio da ga na ovim mjestima nisu 
citirali, pa makar kod dreka izgubio društvo jednog Milana Begovića, 
a kod guzova samoga Vuka Stefanovića Karadžića (oni su, naime, s 
njime zajedno citirani). Uostalom, ako je baš bilo nužno citirati plural 
od guz, mogli su uzeti Danka Anđelinovića i citirati njegovo djelo Moj 
Dren: »Iz kao malina crvenih uskih čakšira ispadali su mu (gospodinu 
Jankiću Tamburici u uniformi ’Trenkovih pandura’) debeli guzovi«. Ali 

— o ljudi moji, opet ne vjerujem svojim očima — ni Danka nema u 
vrelima. A kakva literatura! Mjestimično dostojna najboljih Nazoro- 
vih tekstova iz Šumskih idila! 

Ali, red je da završim. Vraćam se stoga na riječ duša o kojoj sam 
govorio kod Tordinca. U rječniku sam kod nje zapazio u zagradi i 
akcente: dat. duši i duši, ak. dušu, vok. dušo; mn. duše, gen. duša. Vrlo do¬ 
bro, pomišljam, ta im valja, i već se radujem da je tako i kod glava i kod 
grana i kod greda, da spomenem samo ove tri riječi iz iste kategorije. Kad 
tamo, uz glava je samo: ak. glavu, vok. glavo, uz grana samo ak. grdnu, a 
tako i uz greda samo ak. gredu. Što je ovo? Je li nemar, neznanje ili 
možda neki novi sistem? Gledam u predgovor da ponovno pročitam što 
se govori o akcentuaciji. A tamo stoji: »Akcenti su stavljeni prema 
utvrđenoj normi. Ako je bilo neslaganja u pogledu akcenata, takvi su 
slučajevi rješavani na zajedničkim sjednicama«. Dakle, tu smo! Utvr¬ 
đena je norma i valjda je rješavano na sjednicama da je množ. od 
glava — glave, a od grdna vok. grdno, od greda — gredo odn. množ. 
grdne, grede. Ej, Vuče Stefanoviću Karadžiću, Đuro Daničiću, Petre 
Budmani, Tomislave Maretiću, Milane Rešetaru, Stjepane Ivšiću, Alek- 

sanđre Beliću, vidite li vi ovo? Ustanite, obiđite carstvo svoje, da vi¬ 
dite kako propalo je, pa se zapanjite, od žalosti u grob panite, i da 
vas nikada više niti želja ne sjeti da biste htjeli poživjeti (po Petru 
Preradoviću, pjesniku među generalima odn. generalu među pjesni¬ 
cima). A pogledajte i riječ gora. Nikakve akcenatske promjene! I neka 
ja sada tražim od svoga studenta ili glumca da mi naglasi: u goru! Ili 
od studentice odn. glumice neka zatražim da se počupaju za kose. Svat¬ 
ko ima pravo da mi otkaže poslušnost s novim rječnikom u rukama. 
Ili da im zabranim da se služe novim rječnikom? Ili da poput Raskol j- 
nikova, Rodiona Romanoviča, stanem na raskršće, pospem glavu pe¬ 
pelom i javno izjavim da sam dvadeset godina u Akademiji za kaza¬ 
lišnu umjetnost i u kazališnom životu uopće krivo poučavao hrvatsku i 
srpsku u skulu hodeću dicu (to je po onom drugom pjesničkom vojnom 
licu, po Matiji Antunu Reljkoviću!). To je logika cijele ove akcenatske 
zavrzlame, no to bi bilo još najmanje, da nam Amerikanci ne hodaju 
po zemlji s magnetofonima i ne provode ankete po gradovima kako bi 
onda napisali članke kao što je nedavno najavljena i svima nam (mi¬ 
slim stručnjake) na mišljenje razaslana studija »Postvukovske akce¬ 
natske norme u suvremenom hrvatskosrpskom jeziku«. A u svom se 
poslu strani učenjaoi opiru ne samo na rezultate svojih anketiranja 
(koji ne moraju biti baš jako pouzdani), nego i na materijal koji nađu 
u našim štampanim standardnim djelima. Tko im priječi da iz novog 
rječnika zaključe da je sistem naše akcentuacije u tome da sistema 
nema! Jer ovo što sam ovdje napisao o akcentuaciji, to je tek blijeda 
slika onoga što bi trebalo reći. 

Eto, na kraju sam se ipak razbjesnio, pa sam gotovo i zaboravio 
da ima i koješta dobro da se kaže o ovom rječniku. Meni najviše im¬ 
ponira frazeologija, jer je to ona domena na kojoj smo toliko oskudi¬ 
jevali i za kojom su toliko vapili naši pisci dvojezičnih rječnika. Teško 
je reći je li potpuna (jedan mi je književnik rekao da u novom rječ¬ 
niku nije našao ni budžu Marijanovu!), no koji je rječnik na svijetu 
potpun! To, dakako, ne opravdava nepotpunosti koje sam naveo! 

Završavam, jer negdje moram završiti. I dobro je da završim, jer 
bih, nakon ovoga predaha dobrohotnosti, opet mogao zapasti u bijes 
i zaista napisati — kritiku. Sad bi, naime, tek valjalo započeti, toliko 
toga ima. Ali onda bi mi se reklo da imam ne bombastičan nego atom- 
skobombastičan stil. Neću dakle da pišem kritiku, no ne mogu završiti 
drugačije nego da mi se čini da u onoj korektorskoj pogrešci na strani 
osmoj, gdje umjesto Matice srpske stoji sprske, ima vrlo mnogo sim¬ 
bolike. Netko je tu nešto sprskao (djeca koja ne mogu izgovoriti r, 
rekla bi spiskao, spuskao, pa i spiskao), a nama, potrošačima i koris¬ 
nicima rječnika — kako bog da. Ali, možda i nije sve tako crno, jer 
postoji na sreću inozemstvo, odakle nam iz daleke Pensilvanije, pored 
nas živih ovakvih kakvi smo, poručuju: For the future, howerer, if 
contributions are to be made to Serbo-Croatian (Serbian/Croatian) lin- 
guistics, they will unđoubtedly come, as did the works of Vuk Karadžić, 
from outside the country — A što se tiče budućnosti, bude li dopri¬ 
nosa srpsko-hrvatskoj (srpskoj/hrvatskoj) lingvistici, oni će nesumnjivo, 
kao i radovi Vuka Karadžića, doći iz inozemstva (Thomas F. Magner, 
Language and Nationalism in Yugoslavia, separatni otisak iz Canađian 
Slavic Studies, vol. I, no. 3, Fali 1967). 

Pa i da završim latinski: Caveant consules... 


POSTSKRIPTUM 

Dakako da sam i poslije objave ovoga članka imao mnogo posla 
s novim Rječnikom (zvat ću ga tako, da ne govorim stalno Rječnik 
obiju Matica ili kako drugačije), pa se koristim ovom prilikom da svoje 
prijašnje tvrdnje upotpunim. Od desetak knjiga koje sam u međuvre¬ 
menu morao komentirati uzet ću samo dvije, i to jednu u kojoj su 
zajedno Ahmed Muradbegović, Jakša Kušan, Ante Dean i Alija Na¬ 
metak i drugu koja predstavlja jedan dio opusa Hasana Kikića. Ići 
ću abecednim redom svojih komentara i govoriti samo o riječima ko¬ 
jih Rječnik nema ili me njihova obrada ne zadovoljava. Da odmah 
kažem, Rječnik mi je u nekim slučajevima mnogo pomogao, ali je bilo 
i takvih riječi koje sam sa sigurnošću u Rječniku očekivao ali ih ni¬ 
sam našao. Proizlazi to iz činjenice da — kako se vidi iz Predgovora 

_Muradbegović (označivat ću ga dalje u tekstu sa M) uopće nije uzet 

u obzir da je Kušan (u tekstu K) predstavljen samo zbirkom U pro¬ 
cijepu, Deana (u tekstu D) također nema, a od Nametka (u tekstu N) 
imamo zbirku novela U haremu. (O Kikicu kasnije!) 

Abecednim redom nailazim kod N na abdest. U Rječniku upu¬ 
ćeno na avdes(t), ali bez potvrde, iako Skaljić u Turcizmima obra¬ 
đuje riječ pod abdest i premda je inače u Rječniku običaj da se riječ 
koja se upućuje, iza upute citira. Pod avdes odn. avdest samo takvi 
citati (Corović, NPH, Andrić), iz čega bi se moglo shvatiti da oblik 
abdest nitko ne piše. A eto Alija, pa i sam Škaljić, dokazuju protivno. 

Zatim je Dean sa svojom abesinskom kapicom. Rječnik ima pri¬ 
djev abesinski, ali bez citata, a naše bi čitaoce ipak možda zanimalo 
što je to bilo kad su žene nosile spomenute kapice. 

Kod N imamo dalje riječ ahiret (upozoravam na akcent, o kojem 
će biti riječ kasnije) — zagrobni svijet, kako tumači sam autor, ali 
Rječnik toga pojma ne bilježi (Skaljić ima!). 

Od Nametka nije zabilježen ni pojam ajetel-kursija — odlomak iz 
druge sure Kur’ana, u kojem se govori o nekim Allahovim svojstvima 
(tumačenje autorovo; ima i Skaljić u obliku Ajetul-kursija). 

Zatim evo opet Deana s kajkavizmom: da mu ajngela (anđela mu, 
blaža kletva), što Rječnik dakako ne bilježi, iako inače s nekim đija- 
lektizmima ne škrtari, pa ima čak i angel (nema takve kletve ni pod 
anđeo!). 

Nema ni Kušanovo alafranka (na zapadnjački način), iako kod 
Škaljića stoji alafranga, nije zabilježen ni Muradbegovićev Alamanin, 
kojem Škaljić donosi samo prvotno značenje: Nijemac (oblik mu je 
Alaman, Aleman); Rječnik prvotnog značenja nema, nego bilježi pre¬ 
neseno: proždrljivac, gladnica, žderonja, i figurativno: pustahija, neo¬ 
buzdan čovjek. Kod M imamo i ovo drugo značenje, koje dakako 

— proizlazi iz prvog, jer su Nijemci odn. Austrijanci za narode u 
Bosni i Hercegovini sinonim za nikad site porobljivače. 

Vrlo bi me — sada vidim — daleko odvelo kad bih i dalje ovako 
navodio redom praznine, pa ću zato ovdje reći još samo to, da sam 

— izdvojivši »probleme« iz kartica za svoje komentare konstatirao 
da mi otprilike za trećinu materijala Rječnik ne pruža pomoći. Evo 
još samo nekoliko primjera (pokušat ću, u želji da budem što kraći, 
od svakoga slova od A do K iznijeti po koju neobrađenu ili nedo¬ 
voljno obrađenu riječ). 

Vraćam se na Deana. Istina, on se svojim jezikom oštro izdvaja od 
ostale trojice svojih »sustanara« u istoj knjizi, jer se od njih razlikuje 

i tematikom i ambijentom koji obrađuje, on je možda i suviše »kaj- 
kavac«, ali ipak ima zanimljivih riječi koje je trebalo unijeti u Rječ¬ 
nik. Ja bih npr. unio kočijaški uzvik bijstahe — đio (povik na konja- 
đa krene), a i izričaj Bugarov pas, ovo pogotovo, jer smo već pomalo 
počeli zaboravljati da su naše domaćice najbolje povrće nekada ku¬ 
povale kod »bugara«. 

Napominjem dalje prekrasno značenje riječi behar (N) — cvat od 
voćke (autorovo tumačenje) u prenesenom smislu: sijeda brada, što 
Alija u kasnijem tekstu i potvrđuje rečenicom: »ta brada ti već pro¬ 
cvjetala«. Tu je dalje i riječ braniča (M) u tekstu: »vežu snoplje i slažu 
braniče«, gdje ta riječ može značiti samo: krst, krstina, nagranka, ka¬ 
mara, stog, plast, kladnja (ovu posljednju riječ ima i Kikić, a donosi 
je i Rječnik, no ne s citatom iz njegova opusa); Rječnik ima braniča 
— dijafragma i braniča — voće koje je ubrano rukom, no ovo je — 
eto — treće značenje (moj bi mu akcent bio braniča), a njega nema. 

Prelazim preko desetak-dvadesetak riječi i zaustavljam se na iz¬ 
razu ćerhana (N) — 1. radionica; 2. javna kuća (tumačenja i akcent 
potječu od autora). Rječnik ima samo ćerana (s takvim akcentom), i to 
kao: 1. radionica sapuna, sapunara (Vukov rječn.); 2. užarska radio¬ 
nica (Ristić-Kangrgin rječn.); 3. ciglana (Bakotićev rječn.). U Škaljićev 
rječnik izrađivači valjda nisu smatrali potrebnim zaviriti, a da su to 
učinili, našli bi i oblik i akcent i značenja ista kao kod Nametka. 

Čudim se dalje što nema riječi dovale (N) — s (tvojim) blagoslo¬ 
vom (pozdrav onoga koji odlazi; autorovo tumačenje); čudim se to 
više što u popisu upotrijebljene građe nalazimo Ogrizovićevu Hasan- 
aginicu, a tamo ima nekoliko puta Eji dovale, Ej sahadile i si. (nema 
ni pod ej, ni pod eji; a Škaljić? Eno im tamo dovale, dovalje upućeno 
na ejdovđle; eno im tamo i ejsahadile, ejsadile i još koješta slično od 
čega u Rječniku ni traga! E, baš im ejvala, što — dakako — imaju!). 

Ne nalazim u Rječniku ni džunup (N) — nečist, neopran (misli se 
osoba koja se ne opere poslije spolnog akta; to je pranje kod musli¬ 
mana vjerski propis); Škaljić, dakako, ima! 

A sada opet malo Deana! Jedan od njegovih junaka, naručujući 
pivo, uzvikuje konobaru da neće hanzla. Ne znam ni sam što znači, 
pa gledam u Rječnik, unaprijed siguran da ovakvog barbarizma (var- 
varizma) neću tamo naći. Ali — mislim dalje — ako ima haustor, 
hauzirer, hauzmajstor i si., zašto ne bi bio i hanzl? Nema ga, i ja 
molim starijeg od sebe Zagrepčanina Slavka Batušića da mi pomogne. 
I dobivam odgovor: »Izraz kojim se označuje pretičalc pivske pjene 
što se iz prepune čaše pri točenju slijeva u podmetnutu posudu; ne¬ 
savjesni točioci znadu ga koji put ponovno uliti u čaše«. 

Kod Kušana nailazim na hasiluk — obijest. Gledam u Rječnik, 
a tamo između hasan i hasna ništa; pomišljam da će valjda biti pod 
asiluk (kakav oblik nalazim kod Kikića); kad tamo, a ono samo: asi- 
kuracija — asimetričan. Istini za volju konstatiram da ima asija — 
obijesna osoba; siledžija, odmetnik (kod Škaljića, dakako, i asiluk i 
hasiluk). 

Riječ hodža tumači sam Nametak kao »vjerski obrazovan musli¬ 
man, vjerski službenik«, a ima je i naš Rječnik s tumačenjem »musli¬ 
manski svećenik« (bez citata). Ali Nametak ima još nešto čega Rječ¬ 
nika nema. Alija dodaje: »hodža (akc.!) — vjerski obrazovana musli¬ 
manka, koja drži ženskoj djeci vjersku obuku i kupa mrtve žene«. 
Škaljić o toj riječi veli: »u Hercegovini naziv za vjeroučiteljicu u 
mektebu. U Bosni se zove bula«. Naš Rječnik nema takve bule, ima 

samo bula — muslimanska žena. I još ima Nametak: hodžarina — 
vjerski prirez, lukno, a toga nema ni Škaljić. 

U Nametkovu tekstu nailazim dalje na riječ iftar — večera u 
mjesecu posta, koja pada neposredno po zalasku sunca (akc. i tuma¬ 
čenje autorovo). Ima on i glagol iftariti se — omrsiti se, večerati (na¬ 
kon dnevnog posta). Ima obje riječi i škaljić, a Rječnik što da i 
govorim! 

Pa dalje spominje Nametak ilmihal — udžbenik islamske vjero¬ 
nauke (katekizam). Rječnik me izdaje, Škaljić potvrđuje, a kad sam 
već kod Škaljića, sjećam se Hasanaginice i ilmihabera koji treba ovoj 
kad se želi ponovno udati. (»Nju mi prosi imotski kadija.«) I lijepo 
kaže Škaljić: »potvrda koju izdaje imam-matičar kao dokumenat da nema 
određenom licu nikakve zapreke za vjenčanje«. Rječnik ni habera o 
ilmihaberu, a kažu da su iskoristili Ogrizovićevu dramu. 

A onda piše Jakša Kušan kako se njegovi junaci — izlazeći u 
c ig u _ zaogrću nekakvom imbom. Što mi je lakše nego napisati zna¬ 

čenje »ogrtač«, no ipak želim provjeriti. Nigdje ništa, ali imam su¬ 
sjeda hercegovačkog muslimana, pa ga pitam. »Bit će to« — kaže mi 
prijatelj Osman Colakhodžić — »ono što mi u Hercegovini kažemo 
imbulja, to je ogrtač ili gunj od vune ili kostreti«. Mene to podsjeća 
na grčku riječ anabole (pjesn. ambole), koja znači: ogrtač, kratka spar¬ 
tanska kabanica, a koja je u nekim našim dijalektima dala ambulja. 
u ponešto pejorativnom značenju: krpa, dronjak, a što bilježi i naš 
Rječnik. 

I Kušan i Nametak operiraju riječju kakva (N joj označuje akcent) 
u značenju kavana, za razliku od kahva (kava, kafa). Škaljić te raz¬ 
like nema, a tako ni naš Rječnik. No kad smo već kod te riječi, ne 
mogu mimoići Nametkov kahveodžak — otvoreno ognjište gdje se 
»peče« kahva, koju naš Rječnik ne spominje, a vele da su proučili 
Matiju Mažuranića (Pogled u Bosnu) koji spominje kahvodžak (»U go¬ 
spodskim kućama ima jedna soba gdje se peče kafa«). 

Još bih spomenuo izraz kotolašuša (N) — »žena koja nosi kotulu, 
tj. suknju (za razliku od dimijašuše, žene koja nosi dimije, hlače)«, uz 
napomenu da riječ kotula naš Rječnik bilježi sa značenjem »gornja 
suknja«, a ima i deminutiv kotulica. Ne bilježi, međutim, riječ Kasum 
(N) — Mitrovdan, pa ni Edrelez (N) — Đurđevdan, a ni Bozgun — 
Božić (koju ću kasnije naći kod Kikića). Škaljić Edrelez ne bilježi, 
Kasum izvodi od arap. kasim — onaj koji dijeli (tj. dan koji dijeli 
ljeto i zimu; kod katolika je naime 26. listopada, a kod pravoslavnih 
8. studenoga), a za Bozgun veli pod riječju bozuk (obje znače: pokva¬ 
ren, nesređen i si.) ovo: »Ranije, stariji muslimani nisu htjeli izgovarati 
riječ ’Božić’ vjerujući da je to grijeh, jer je božje ime upotrijebljeno 
na način koji ne odobrava islamsko vjerovanje. Stoga su Božić nazi¬ 
vali: bozuk, prozuk ili bozgun«. 

Eto toliko od obilja materijala, da mi postskriptum ne ispadne 
veći od skriptuma, ali ipak još nešto. Kako nitko nije sveznajući, obra¬ 
tio sam se i osobno na spomenute pisce (M, K, N; D je umro), jer mi 
za neka tumačenja drugog izlaza nije bilo. Pitao sam Muradbegovića 
što mu znači »teška bramborska njuška« u noveli Robijaš i izraz igra¬ 
čica u noveli Carska noć (dakako od građe između A i K). Obje riječi 
Rječnik nema, bolje reći igračicu ima, ali mi značenje ne odgovara 
autorovu tekstu. 

I odgovara Muradbegović: 1. teška bramborska njuška znači krom- 
pirasta njuška, prema češkoj riječi brambor — krompir; 2. igračica — 

naziv za svaku živu plesnu muziku, u prvom redu: kolo. Suprotnost 
muzici kao pratnji pjesme i si. 

I odgovara Jakša Kušan: 1. Crnabog je bog zla. Ne znam gdje sam 
to našao; 2. čerestva su sredstva za uljepšavanje lica; 3. Eto hin, u 
Sarajevu: eto ih (Tu je između eto i hin greškom bio zarez, pa me je 
to zbunjivalo i zato sam pitao; inače mi takav zamjenički oblik nije 
nepoznat; sada sam zarez, dakako, brisao); 4. imba je đopetna kaba¬ 
nica, pelerina, crvena, rjeđe bijela, od vune. Nosili su je i Trenkovi 
panduri. Ne znam porijeklo riječi. (Eto, mislim čitajući Jakšino pismo, 
kako je moj komšija Osman bio pouzdan informator!) 

A odgovara i Alija: 1. barutovac (možda vam je kvantiteta pred 
naglašenim slogom čudna, ali ona postoji u Bosni). Riječ je sarajev¬ 
ska, a označava naprasita čovjeka, koji brzo plane, a posebno iz senti¬ 
mentalnosti prema svemu starom napada svaku novinu; 2. velike jacije. 
Vrijeme noći kad nestane svakog traga bjeline na strani neba gdje je 
sunce zašlo. (Za jaciju sam znao, ali Nametak govori o nekim ljudima 
koji su došli u »velike jacije«.) 

Sto se pak tiče Nametkove usputne bilješke o predakcenatskoj du¬ 
žini, ona mi nije bila nepoznata za neke bosanske riječi, ja sam je već 
sprijeda zabilježio na riječi ahiret. Uopće mi valja napomenuti da se 
Nametkova, pa i Škaljićeva, akcentuacija počesto razlikuje od stan¬ 
dardne Vukove odn. vukovske. Upozoravam ponovno na akc. derana 

— ćerhana, a dodajem da je kod Nametka npr. bujrum, ćumur, du- 
hdndžija, haledina (neobrađena, zapuštena zemlja), kadifen prema buj¬ 
rum, ćumur, duhandžija, haledina, kadifen u Rječniku. 

E, a sada Kikić, bosanski Krleža. Ali ne toliko po Provinciji u 
pozadini, koju su jedinu naši rječničari uzeli za svoju građu, nego po 
drugim djelima, osobito po romanu Bukve i po zbirci Lole i hrsuzi. 
Ne mogu reći da ga nisu dosta citirali, čak prosječno vrlo mnogo, ali 
leksički je Hasan u Bukvama i Lolama, pa i u nekim novelama, npr. 
Omerdići, Kopile, Romantična ljubav ili Manda Koletina, kudikamo za¬ 
nimljiviji. Upravo sam u neprilici što da citiram od zabilježene građe 
na koju mi Rječnik ne odgovara. I to ne od turcizama, nego i od naših 
i »naših« riječi! Npr. baciti u značenju: ponijeti, uroditi, bjegan — bje¬ 
gunac, plašljivac (u frazi bjeganova ne plakala — tko pobjegne, neće 
nastradati, neće mu majka zaplakati, za razliku od suprotne uzrečice: 
Junakova majka prva zaplače, tj. junaci prvi ginu), boca u primjeru: 
»Ahmo je primijetio ... kako daleko gore na cesti... nikoše dvije boce 
i zasvijetliše na suncu« (o značenju bit će govora kasnije), bujadika — 
vrsta paprati, korova, bundavić — bundevica, tikvica, cipelcug — pješa¬ 
čenje, crvenjak — kukuruz sa crvenim zrnjem, čeka — lovačko čeka- 
lište (Rječnik ima ček, muškoga roda), čepati se u primjeru: »Šljive 
se dobrano čepaju« (o značenju kasnije) ćaćevina — očevina, baština, 
ćaptati (prez. čapćem) — mljaskati, dajbože — jedva, divina — divljač, 
dohaberivati — dojavljivati (poluturcizam), dojačati — odoljeti, ođ- 
rvati se, dubarati — bubnjati, tutnjati, muklo odjekivati, dvogrošac 

— kruh što je stajao dva groša (a grošnjak — kruh koji je stajao je¬ 
dan groš), dvojničenje — sviranje u dvojnice, dipljenje, ehejekati — 
vikati »ehej« (i svršeno: ehejeknuti), glomatati — bučati, tutnjati, klo- 
parati, goretina — nagorjela građa, gorštav — silan, jak (kao gora, 
kao od brijega odvaljen), guzla — guzato žensko, hrganj — posuda od 
uvijene mlade hrastove kore, tikva, tikvica, ilovak —- ilovača, glina, put 
od takve zemlje, iskružen — izrezan, isječen, išindrikati — izderati, 


iscijepati (kao daščice šindre, drvenog krova), izdušiti — nadušak po¬ 
piti klapilo — klepka, zvono, klaska — u primjeru: »Spavala sam i ja 
po tuđim klaskama ... Ovo su klaske Mrmkove (o značenju kasnije), fco- 
_ komušanje kukuruza, kucanja — u primjeru: »To laje kucanja. 
Laje to petero Kršine djece...« (o značenju kasnije), itd., itd., da već 

jednom završim. . 

A turcizmi tek! Oni rijetki, kao npr. Allah himzejle — da bog 
sačuva, Allarizasičun — (o značenju kasnije; Škaljić ima samo alla- 
hičun) ’ beš-vakat — pet muslimanskih dnevnih molitava: sabah, po¬ 
dne ikindija, akšam, jacija, bir — jedan (u frazi: oni su ti svi bir — 
svi oni pušu u isti rog), dželle šanuhu — stalni popratni izraz uz riječ 
Allah sa značenjem »neka je slavno njegovo uzvišeno biće«, elifnica 

_ prvi razred osnovne (pučke) škole, »abecedarka«, estagfirullah 

bože sačuvaj, bože, tražim od tebe oprosta (moj komšija Osman na- 
glašuje estagfirula, kako je valjda nekad učio u školi, za razliku od 
Škaljića koji ima »štokavizirano« — estagfirullah), istilah — polagan 
rad (po istilahu — pomalo, lagano), jallah ja bismillah — o bože, bože 
pomozi, jarabum — gospodaru bože (kod Nametka: Aman ja, rđbbi, 
kod Škaljića Aman jarabi). 

I oni češći turcizmi, kao npr. afedersun — oprosti! pardon! (Kikić 
koji put piše i aferdesun, no Rječnik nema ni jedno ni drugo), alejhi- 
selam — neka je blagosloven (redovit pridjevak uz ime bilo kojeg pro¬ 
roka, a osobito Muhameda; Nametak naglašuje Alejhiselam, Škaljić: 
Alejhiselam), Allah rahmetejle — Bože, smiluj mu se! Pokoj mu duši!, 
belićem — valjda, vjerojatno (Rječnik samo belćim), čadorbez — vrsta 
debljeg platna, beza, a čadorbezne gaće Kikićevih drugova u Provin¬ 
ciji u pozadini?), ćibre — šibica, žigica (Rječnik samo ćibret i ćibrit, 
dakle u muškom rodu), direknjak — zašiljen stup zabijen u vodu, da 
bi se preko njega položile grede za most, haman — gotovo, skoro; vje¬ 
rojatno, zacijelo (Rječnik samo pod aman), helem — tako, na kraju, 
na koncu, dakle (Rječnik samo pod ele, odn. elem), horoz — u znače¬ 
nju: okidač, odapinjač na pušci; Rječnik ima prvotno značenje s upu¬ 
tom na pijetao baš iz Kikića, ali u njega ima i ovo drugo značenje 
(žao mi je što je knjiga u štampi pa u ovom času ne mogu iznijeti 
citat); Kikić, međutim, ima i deminutiv horoščić, no Rječnik ne bilježi 
ni iz njega ni iz kojeg drugog pisca, jorgan, u frazi: uhvatio jorgan 
maglu, pobjegao čovjek, nestalo ga i nikom ništa (cijeli je citat iz Ki¬ 
kića), keten — lan, ketenište — lanište, lanik (Rječnik samo ćeten, će- 
tenište, s potvrdom iz Vukova rječnika). 

Pa onda Kikićevi germanizmi, od kojih evo samo nekoliko neza¬ 
bilježenih u Rječniku: cibok — cvibak, dvopek, cugsfirer — narednik, 
podoficir, cvajerica — zatvorska ćelija br. 2, fenrih — zastavnik, feld- 
post — bojna pošta, feldpostkarta — dopisnica bojne pošte, fremd • 
tuđina, putovanje za zaradom, fremtaš — čovjek koji se otisne u fremd, 
lutalica (u Rječniku samo frent, frenter), gefrajter — najniži podofi¬ 
cirski čin u nekadanjoj austrijskoj vojsci, gevikt — geviht, uteg (Što 
će to? reći će netko! Ali ako Rječnik ima gevera — puška, zašto ne 
bi imao i gevikt), gibirati — pripadati, sljedovati (mislim da je i pri¬ 
djevak Gibiraš [Jaša u Provinciji ] izveden od te riječi jer je taj čovjek 
dijelio Gebuhre u aprovizaciji), grifovati — zgrabiti, jauzn — užina, 
kajzerbart — »carska brada«, kaundka — izgovorna kratica za kaiser- 
lich und koniglich, tj. carski i kraljevski. 

Pa onda naše prostačke fraze: baš me boli ... (Kikić izostavlja 
prostačku riječ za muški spolni ud) — briga me! vrlo važno!, grebe 

se meni ..., grebe se tebi ... — briga mene, briga tebe ..., grebi ga — 
pusti ga, neka ga đavo nosi (i uopće grepsti, grebem kao eufemistički 
izraz za vršenje spolnog akta, što Rječnik ne bilježi), klinac — eufe¬ 
mistički za muški spolni ud (Rječnik bilježi, ali samo u frazeologiji, 
npr. kog klinca mi možeš i si., no Kikić je često direktniji). 

Ima u Kikića i nekoliko šatrovačkih riječi: Samo prođe pored 
čovjeka, samo se očeše o njega, i barka pliva (Lole i hrsuzi). Na istom 
se mjestu spominje i barka puna ribe, tamo se na jednom mjestu 
kaže: »Čekat ću da izvučeš bukvar« i još koješta što mi se nalazi u 
građi koja se ne obuhvaća ovom temom. 

I pored svega ovoga i još mnogočega što nisam spominjao da mi 
članak ne ispadne predugačak, ostalo mi je riječi kojih ni ovdje (kao 
i ono u prethodnoj knjizi) nisam znao riješiti. Obratio sam se stoga 
na svoga starog ahbaba dra Ismeta Smailovića, profesora Više peda¬ 
goške škole u Tuzli, koji je doktorirao s tezom o Kikićevu jeziku. I 
evo njegova odgovora, na kojem mu se i ovdje (kao i Muradbegoviću, 
Kušanu i Nametku) od srca zahvaljujem. 

Smailović mi piše: 

1. Allahrizasičun (Bukve); riza znači »zadovoljstvo«. Vidi kod Ška- 
ljića riječ riza i rizaluk. Potpun prosjački uzvik (sintagma) kako je 
Kikić naveo, u prijevodu znači: »Radi Allahove milosti, zadovoljstva«. 

2. Barka šatrovački znači novčanik. Barka puna ribe — novčanik 
pun para. Barka pliva — novčanik prelazi iz džepa u džep, novčanik 
je ukraden. I bukvar znači novčanik. Što se tiče riječi Ijevat kao što 
ti kažeš da si čuo u šatrovačkom, ja sam se služio prvim izdanjima 
Kikićevih djela i tamo stoji »ljevak«. Nije isključeno da se i u šatro¬ 
vačkom događaju izmjene suglasnika, a razumljivo je da i taj jezik 
ima svoju »dijalektologiju« i »varijante«. U svakom slučaju to znači 
čovjek, žrtva džeparoša. Kad sam već kod šatrovačkih riječi i izraza, 
reći ću ti još i što si pitao i što nisi. Doći u mrežu — doći pod ruke 
džeparošima; pomilovati znači: uzeti nekome (žrtvi) novac, novčanik. 
U Kikićevoj frazi: »Feti barku na ljevaka ima bukvar!«' pitaš da li 
negdje treba zarez. Treba poslije riječi »ljevaka«. Tako stoji i u prvim 
izdanjima Kikićevih djela. Uostalom, ja sam tu frazu sada tačno pre¬ 
pisao i sa zarezom i s uzvičnikom. (Zaboravio sam ti reći da izraz 
»Allah rizasi ičun!« treba zapravo ovako pisati po sastavnim dijelo¬ 
vima te fraze.) 

Čudim se što me ne pitaš i za druge šatrovačke riječi u Kikićevim 
djelima osim samo za »šantu«. (Moja opaska: Nisam pitao, jer sam 
nešto šatrovačkoga i sam znao.) Evo i o tome nešto: santo u kartama 
(u igri ajnca) znači: trefova dama i ima vrijednost kao i as. Zicar (Lole 
i hrsuzi) — besposličar koji nastoji od svakoga dobiti nešto badava. 
Bomba (Provincija u pozadini, str. 52. I. izd.) — divno! baš zgodno! 
prava pr ilik a! »Ona je kao bomba« (Provincija... str. 118. I. izd.) — 
ona je izvrsna, bez primjedbe. Kerkinja (Sajkin def) — rakija. 

3. Bešćurak je narodna fraza s blagom nijansom vulgarnosti, u 
stvari uzvik sa značenjem: do vraga!, ali ni to nije sasvim tačno, jer 
je pravo značenje (da oprostiš): u ku.. c! 

4. boca je tačno kao što i ti kažeš, tj. bodež, bajonet. 

5. cagara — drveni regulator na vodeničnom kamenu. To je ko¬ 
madić drveta kao olovka koji skakuće po vodeničnom kamenu zbog 
njegova okretanja i ravnomjerno pušta zrnje pod kamen. 


6. čepati npr. šljivu znači pritiskati šljivu da pukne kako bi se 
lakše iz nje izvadila košpica. Povratni oblik (čepati se) u Kikićevu 
zavičaju sasvim je običan kao i u drugih sličnih glagola, npr. »Ove se 
jabuke teško gule«, »Zrele se šljive najbolje i najlakše čepaju« i si. 

7. dudika je vrsta duda, murve. 

8. farcula — marama za glavu ili lice, obično od svile ili nekog 
finijeg platna. Govori se i facula, a čest je oblik i facule, -eta ili far- 
cule, -eta (srednji rod). Porijeklo talijansko ( fazuletto prema lat. facies 
— lice). 

9. fuzle je istog značenja kao i u Kočića vuzle, kako dobro pret¬ 
postavljaš, ali je to teško prevesti u pravom značenju. Ja mislim da 
približno znači ovo: nedorastao, neozbiljan, nezreo, zutokljunac, ba— 
lavčić, ali pri tom pomalo i lukav, odnosno prepreden. 

10. klaska — kukuruzna stabljika, obično suha. 

11. kucanja — čopor pasa. 

Ovdje prestajem s citiranjem Smailovićeva pisma, jer ostale riječi 
za koje sam pitao ne idu u okvir ovoga članka (unio sam ih, dakako, 
u svoj komentar uz Kikićevu knjigu). Još mislim da je važno citirati 
jednu od Smailovićevih završnih rečenica, jer se ona odnosi ne samo 
na Kikića nego i na mnoge druge pisce: »Ima u Kikića još riječi koje 
su neobične po značenju pa ih valja po smislu odgonetati. Da li ih 
je on sam načinio ili ih je od nekoga čuo van svoga zavičaja, ili su to 
tiskarske greške već u prvim izdanjima, to je teško reći.« Evo, i moj 
prijatelj Ismet potvrđuje staru rečenicu: Koga su bogovi htjeli kazniti, 
učinili su ga piscem rječnika. 

A sad jednu riječ »onoj drugoj strani«, naime obrađivačima iz 
Beograda, za koje pretpostavljam da su obrađivali, kao što je i red, 
Branislava Nušića. Dobio sam naime od jedne kazališne amaterske dru¬ 
žine upit: što znači riječ hugista u Putu oko sveta. S punim pouzda¬ 
njem uzimam Rječnik (jer se govori da su Beograđani svoj dio bolje 
obradili) i tražim, gledam, otvaram — kako se ono kaže — četvore 
oči, ali hugiste nema. Gledam popis građe, a kad tamo, Put oko sveta, 
jedna od najpopularnijih Nušićevih komedija, nije iscrpljena. Što da 
radim! Traži ovamo, traži onamo, i naiđem u Enciklopediji Leksiko¬ 
grafskog zavoda na ovo: »Hughes David Edward, amer. fizičar (1831— 
—1900). Rođen u Engleskoj, kao dječak emigrirao u USA. Izumio (1855) 
telegraf s teleprinterom. Zaslužan za razvoj telefonije. Njegovi su mi¬ 
krofoni preteče današnjih ugljenih mikrofona...«, itd. Zatim čitam 
Put oko sveta i nalazim da se zaista radi o jednom telegrafistu koji je 
imao podržavati vezu s Jovančetom Micićem dok ovaj bude u dalekom 
svijetu, a koji za sebe kaže: »Ja sam kao devetogodišnji hugista ...« 
(dakle telegrafist po Hughesovu sistemu). Ljutim se na rječničare što 
sam ja umjesto njih morao pod staru glavu proučavati spomenutu 
Nušićevu komediju i već unaprijed znam da će mi netko reći: hapaks! 
Samo što ja mislim da ima hapaksa i hapaksa. Neki zaista i nisu važni, 
ali oni u dobroj i mnogo igranoj dramskoj literaturi već samim tim 
prestaju biti hapaksi, oni postaju svojina ako nikoga drugoga a ono 
nas komedijaša i lakrdijaša, a nas nije malo. U Putu oko sveta može, 
ako režija hoće, statista biti više nego gledalaca, a svi bi statisti zaci¬ 
jelo htjeli razumjeti ono što im protagonisti govore. Zato su se valjda 
spomenuti amateri i obratili na mene, a neugodno je biti profesor 
Akademije za kazališnu umjetnost i ne znati odgovoriti na jezične 





probleme u dramskoj literaturi. Još je pak neugođnije ponadati se 
a ostati razočaran. 

Pa da već jednom i završim. Uvjeren sam da sam dovoljno poka¬ 
zao kako bi još mnogo toga trebalo učiniti i protumačiti. Čujem pak 
da su u posljednje vrijeme poduzeti neki koraci da bi se ubuduće rad 
na Rječniku poboljšao. Ja bih sa svoje strane suradnicima na tom po¬ 
slu preporučio samo jedno, naime ono isto što je svojedobno učinio i 
Benešić kad je preuzeo onaj rječnik za koji smo tražili draguljara: 
upotpuniti građu. Pročitati svako inesetno djelo, jer će se svuda naći 
nešto što će biti vrijedno zabilježiti. Od nas će to tražiti mlađa po¬ 
koljenja, jer će inače tapati u neznanju historije svoga jezika baš kao 
što i mi danas često tapamo kad nam valja rješavati neka pitanja iz 
stare dubrovačke književnosti. A ovaj pridjev inesetan nisam napisao 
bez razloga. Akademijin rječnik upućuje inesetan na nesetan (obra¬ 
đuje ga pod nesetni sa značenjem posljednji), no naš Rječnik ne radi 
ni to jer ga uopće ne bilježi. A riječ inesetan imaju neki naši (slavon¬ 
ski) pisci iz prošlog stoljeća. I moja je baka, kad smo kao djeca čijali 
perje, uvijek govorila: Svako inesetno pero! Može baš ona jedna bodlja 
koju ostaviš, učiniti da ti jastuk ne bude kako treba, pa te bocka u glavu. 
A šta ćeš onda? Paraj, pa puni nanovo! 


O RJEČNIKU MATICE HRVATSKE 

Stjepan Babić 


0. Matica hrvatska počela je izdavati Rječnik hrvatskosrpskoga knji¬ 
ževnog jezika (kraće Rječnik Matice hrvatske, kraticom RMH). Rječ¬ 
nik je, sumnje nema, namijenjen narodu u kojem Matica hrvatska 
djeluje i čije ime nosi. Takvo djelo u životu svakoga naroda ima vrlo 
važnu ulogu i zato smo dužni da ga ocijenimo s velikom pažnjom ne 
samo kao stručno djelo nego i kako odgovara zadatku kojemu je na¬ 
mijenjeno. 

0.1. Taj bi rječnik bilo jednostavnije ocijeniti da je jasno označeno 
kakav je RMH rječnik. Istina, već sam naslov nešto kazuje, ali to nije 
dovoljno. Da se ne upuštamo u problem što znači »hrvatskosrpskoga«, 
nije dovoljno jasno ni »književnoga«. U rječniku ima mnogo provin- 
cijalizama, arhaizama, uopće neknjiževnih riječi prenesenih iz djela pi¬ 
saca kao što je Stevan Sremac i iz drugih rječnika, što je za atribut 
»književnoga« svakako previše. Na temelju građe koja je u njemu i 
kako je iznesena, ja bih rekao da je rječnik informativno-normativan, 
tj. i informativan i normativan, ali ni jedno ni drugo u potpunosti. 

Informativan nije u potpunosti jer ne daje sve potrebne informa¬ 
cije koje bismo od takvog informativnog rječnika očekivali. 

I normativan je samo djelomično jer se neke informacije mogu 
shvatiti kao norma, npr. oznake: barb., zast., pokr. i dr. Karadžićev 
rječnik informaciju pokrajinskosti daje zaista informativno: (u Boci), 
(u Risnu), (u C. G.). 

, 0.2. Zbog namjene ove ocjene iznijet ću samo nedostatke ovoga rječ¬ 

nika, a dobre se strane mogu označiti ovako: i najgori je rječnik bolji nego 
nikakav, a ni najbolji ne može biti bez prigovora. Sto ovaj rječnik ima 
više nedostataka nego što bismo mogli očekivati, to je zato što je to 
rječnik s tezom. On je rađen s posebnim nastojanjem da pokaže kako 
je hrvatsko-srpski književni jezik potpuno jedinstven, to jest da među 
varijantama nema nikakvih razlika ili ako ih ima da su beznačajne. 
Da bi se taj cilj postigao što uvjerljivije, u rječniku se neki podaci ne 
iznose, a oni koji se iznose, iznose se tako da stvarnost pokažu u što 
povoljnijem svjetlu za unaprijed određenu tezu. Koliko se razlike i 
vide, tada one uglavnom izbijaju silom stvarnosti i više na zadnja vrata. 

Rječniku i ne mora biti cilj da pokaže razlike, ali ih ne smije ni 
prikrivati. A upravo zbog te težnje i zbog formalne ravnopravnosti 
nastali su glavni nedostaci toga rječnika. 

0.3. Nije dakle problem u tome što se izdaje zajednički rječnik 
hrvatsko-srpski, jedan rječnik obiju varijanata, to čak neke probleme i 
olakšava, jer nam je u osnovi jedno rječničko blago, nego je u tome 
što takav rječnik treba biti strogo informativan, da pokaže pravo stanje 
stvari koliko je god više moguće u zadanom okviru. 

0.4. Ima dakako i nedostataka zbog slabosti ljudske i na njih ću 
upozoriti, bar neke. Iznosim ih da bi se nedostaci u daljim svescima 
ispravili jer većina nije iznad mogućnosti obrađivača. A dobar rječnik 
trebamo kao kruh svakidašnji. 


1. Jezik u opisu značenja 

1.0. Težnja za ravnopravnošću očituje se u opisu značenja. Učinjeno 
je to na način kako je rečeno u predgovoru RMH na str. 10. Po tome 
načelu definicije su pisane ovako; npr. s. v. 

a z o t — gas, plin bez boje i mirisa, jedan od glavnih sastojaka 
vazduha, zraka. 

balet — 1. umjetnička pozorišna igra, kazališni ples praćen muzi¬ 
kom u kome se ritmičkim pokretima izražavaju razna osjećanja. 

2. grupa koja izvodi takve igre, plesove. 

balon — 1. šuplje loptasto, elipsasto ili cilindrično tijelo od lakih 
materija koje se, napunjeno gasom, plinom lakšim od vazduha, zraka 
diže u vis. 

2. oveća staklena bokasta boca za tečnosti, tekućine. 

Izr. probni, pokusni balon — mala vazdušna, zračna lopta snabdje¬ 
vena instrumentima za razna naučna ispitivanja. 

cinkara i cinkarna — tvornica, fabrika cinka. 

dim — plin, gas i sitne čestice koje se pri sagorijevanju čega odva¬ 
jaju u uzduh, vazduh u vidu sivkastih oblačića. 

Sami primjeri pokazuju kako je takav način pisanja nenormalan, 
kako nepotrebno opterećuje opseg rječnika. Tako se nigdje ne piše gdje 
se isti tekstovi redigiraju za obje varijante, npr. ustavni tekst, Službeni 
list SFRJ, novine Borba, da navedem samo najznačajnije primjere. Ža¬ 
losno je što baš lingvisti nisu mogli naći normalniji način. 

1.2. No i takav je način izveden samo polovično već po samom 
načelu, jer su dublete s glasovnim razlikama, kao i one koje imaju 
različite sufikse i prefikse davane u onom obliku koji je uobičajen u 
narodu za koji se rječnik izdaje. Kako to nije bilo moguće kad su 
glasovni kosturi potpuno različiti? 

1.3. Međutim, ni takav način nije proveden potpuno dosljedno. Tako 
je u RMH s. v. branič samo nogomet, a u RMS (Rječnik Matice 
srpske) samo fudbal, s. v. balonac obje su riječi povezane veznikom 
ili »kišni mantil ili ogrtač od balon svile«. 

Nedosljednost je i u redoslijedu. Normalno bi bilo da je u izdanju 
RMH na prvom mjestu hrvatska riječ, ali kako navedeni primjeri po¬ 
kazuju, tako nije, nije ni obratno, nego je miješano, bez obzira tko je 
prvi pojedino slovo radio. To je, najblaže rečeno, zatiranje sustava koji 
je načelno prihvaćen. 

Takav način s druge strane može zamutiti definiciju. Tako je npr. 
s. v. balerin, balerina, balet, baletan dano neposredno 
igra, ples, igrač, plesač, igračica, plesačica, a kako su na zapadnom po¬ 
dručju riječi, igra, igrač, igračica obične riječi u drugom značenju, to 
slabije upućenog čitaoca može lako zavesti u bludnju. Znači li đuven- 

dija igračica ih plesačica, jedno ili drugo, ili samo igračica ili samo 
plesačica? To nitko ne može znati. Slično je kad se s. v. d o j e n č e daje 
kao sinonim odojče. 

S druge strane definicije kao što je s. v. centralizam — »si¬ 
stem upravljanja ili organizacije u kojoj su mjesni, lokalni organi pod¬ 
vrgnuti središnjoj, centralnoj vlasti«, može zbog takvog načina pisanja 
navesti na misao kako lingvisti misle da mjesni, središnji pripadaju je¬ 
dnoj strani, a lokalni, centralni drugoj. 

1.4. No ni takve ravnopravnosti nema na mnogim mjestima zbog 
upotrebe samo jedne riječi. Tako je »vještački, umjetni« s. v. bazen, 
drven; »vanjski, spoljašnji« s. v. dubok; »tečnost, tekućina« s. v. 
balon, cijediti 2, ali je: 

vještački s. v. cei, dim nema umjetni 
uslovljava „ činilac, nema uvjetuje, 

baletski „ balerin, balerina, nema baletni, 

poreski „ dim, nema porezni, 

mastionica „ divit, nema tintarnica, 

u v idu ,, balon, dim, dimnjak, nema u obliku, 

ljulj aška „ cubaljka, culjaljka, g e g a 1 j k a, nema lju¬ 

ljačka, 

snabdjeven „ balon, nema opskrbljen 

mašina „ daktilograf, daktilografkinja, nema 

stroj, 

mašinstvo u skraćenicama, nema strojarstvo, 

historijski „ „ „ povijesni, 

lice „ apoteka, civil, čitulja, činovnik, nema 

osoba, 

uzrast „ dijete 3b i 4, nema dob, iako je ovdje uzrast 

dvoznačan, i premda je Jezik osudio takvu upotrebu, 1 
rukopoložen „ đakon, nema zaređen, 

Jevreji „ jerihonski, nema Židovi (negdje ima), 

zbir „ djelo, nema zbroj, 

odsustvo „ dosada, nema odsutnost, 

nadleštvo „ djelovodni, nema ured, ustanova, 

saznanje „ duh, nema spoznaja, 

krst „ crkvenjak, nema križ, 

tečnost „ cijediti 3, nema tekućina, 

vladarka „ carica, nema vladarica, 

drum „ dionica, nema cesta, 

teritorija „ enklava, nema teritorij, 

pristalica „ careva c, carist (a), cesarovac, centrist, 

,, centrumaš, darvinist, demokrat (a), d e- 
sničar, dinastijaš, nema pristaša. 

Ovom se prigovoru može lako prigovoriti za koju pojedinost, ali 
ali valja imati na umu da nisam imao vremena da rječnik u tom pogledu 
temeljitije pregledam niti mogu ovdje potanje obrazlagati svaki primjer 
pojedinačno. 

S. v. berberin, berbernica ima kao tumačenje brijač, bri¬ 
jačnica, ali s. v. č a r š a v nema plahta; s. v. domaćički ima đoma- 
ćička škola ali nema domaćinska škola niti je ima s. v. domaćinski; 
s. v. djelovodni ima protokol, ali u tumačenju nema urudžbeni za- 

1 V. »Jezik«, VI, str. 27. 

pisnik; broji te lj je protumačen sa brojilac, a kod nas je to brojnik, 
ali se brojnik ne spominje; s. v. duduk ima »u jedan duduk duhati«, 
ali nema puhati; s. v. duhati ima mnoštvo primjera i izričaja i tu¬ 
mačenja, ali nema ni traga glagolu puhati, pa je samo: duhati u jedan 
(isti) duduk (rog, tikvu) s kim, znam odakle vjetar duše. 

Cestoslavica se upućuje na razgon, a potvrđena je samo jednom 
potvrdom beogradske prevoditeljice iz 1899, a DJ DDM 2 ' imaju samo 
čestoslavica, nemaju razgon, u Botanici Ante Ergovića, po kojoj sam ja 
učio u gimnaziji za stare Jugoslavije, ima samo čestoslavica, razgon se 
ne spominje, B 3 ima obje, ali s različitim lat. imenom. 

2. Navođenje dubleta (recimo tako) 

2.0. Jedan je od nedostataka, i to po mojem mišljenju ne malen, 
navođenje dubleta koje nemaju potpuno jednaku upotrebu kao što su 
berza-burza, barbarin-varvarin, cigura-cikorija, cvekla-cikla, autobusni- 
-autobuski i dr. Takve su riječi stavljene »ako je to dopuštao abecedni 
red, jedna uz drugu (porez m i poreza ž, autobusni i autobuski, jezični 
i jezički). Ako ne dolaze po abecedi jedna iza druge, daju se obje sa 
znakom jednakosti, na oba mjesta, s tim što se definicija daje uz prvu 
po redu, a primjeri, koliko su potrebni, uz onu kojoj pripadaju« (RMH, 
str. 12). Na prvi pogled ravnopravnost je potpuna jer je znak = znak 
ravnopravnosti par excellence. No u RMH to je znak velike nejedna¬ 
kosti. 

2.1. Već lingvistički gledano taj je znak samo uvjetno dobar jer 
kad se izjednačuju i takve dublete kao što su izjednačene drugačiji = 
drukčiji, tada je to samo djelomično tako jer prva ima slog više, a to u 
jeziku nije nevažno. 

Dočić je izjednačen s dolčić, a dolčić s dočić, ali u takvim primje¬ 
rima glasovne vrijednosti ne podnose znak jednakosti. 

Zatim je izjednačeno dimničar s dimnjačar, a to ni po RMH nije 
isto jer u njima nema dimnik, a ima dimnjak, za dimničar nema ni 
jedne potvrde; a za dimnjačar ima jedna. Kad se već potvrđuje malo, 
tada bi važnija potvrda bila za dimničar nego za dimnjak kod kojega 
piše pokr., ali ima i potvrdu. 

Drenik je izjednačen sa drenjak, a drenik je sustavnije, drenjak 
ima samo V 4 , a AR 5 ga upućuje na drenik. 

Douškivač je izjednačen s douškivalo, a douškivalo s douškivač. 
Međutim, douškivalo nije s douškivač jednako ni po glasovnoj ni po 
afektivnoj vrijednosti. Kad se već izjednačuje, tada bi douškivača prije 
trebalo izjednačiti s doušnik. 

Sa sličnim su afektivnim razlikama imenice grbonja i grbavac, ali 
su u RMH izjednačene znakom =. 

Sve to pokazuje da znak jednakosti u RMH ima vrlo različite vri¬ 
jednosti. 

2.2. U izjednačavanju riječi tipa burza=berza, barbarin=varvarin, 
cigura=cikorija, cvekla=cikla, autobusni=autobuski znak jednakosti 
ima opet novu vrijednost. U predgovoru se kaže da su tako izjednačene 
»Dublete u jednakoj upotrebi i s jednakim značenjem...« (str. 12). Svi- 

! DJ = Deanović-Jernej: Hrvatskosrpsko-talljanski rječnik, DDM 
- Dayre-Deanović-Maixner: Hrvatskosrpsko-francuski rječnik. 

3 B = Benešić: Hrvatsko-poljski rječnik. 

•V = Vuk Stefanović Karadžić: Srpski rječnik. 

1 AK = Rječnik hrvatskog ili srpskog jezika JAZU. 


ma je poznato da većina takvih riječi nema jednaku upotrebu, nego 
da je ona teritorijalno raspoređena i da zbog toga takve riječi nemaju 
jednaku upotrebnu vrijednost. Ceduljče i ceduljica označene su kao dem. 
od cedulja, što jest tvorbena istina, ali nije upotrebna, ni teritorijalna, 
ni afektivna. To je tako očito i prema tome nipošto nisu u jednakoj 
upotrebi, a to nije nikako označeno. Može se reći da to nije ni važno 
jer se to i onako zna. Nije važno koliko se to zna, niti koliko je to 
važno za manje poznate kao što su autobuski i autobusni, baletni i 
baletski, koliko je to važno za stilske vrijednosti, za kulturu jezika, ali 
je to važno kao znanstvena činjenica, odnosno ovdje kao prešućivanje 
znanstvenih činjenica. 

Glagol drati ima = derati, ali s. v. d r a t i nema ni jedne hrvatske 
potvrde (po načinu kako se u RMH riječi potvrđuju, da se i jedna našla, 
bila bi unesena), a to pokazuje da drati nije = derati. 

Dojenče ipak nije izjednačeno s odojče, a barbarin s varvarin, iako 
su dalje po abcedenom redu, jest. 

2.3. Ta nejednakost još je očitija u imenica tipa brka-brko. Po 
istom mehaničkom načelu one se izjednačuju znakom jednakosti i defi¬ 
nicija se daje kod prve, a to je uvijek kod imenice tipa brka, a većinom 
se i primjeri navode kao imenica sa -a pa imenice tipa brko mnogo 
puta stoje gole, samo izjednačene s onima na -a, npr. brajo, brato, brko, 
Cigo, čiko, Čivo, dabo, grbo i dr. 

Prvo, te su imenice hipokoristici i svakoj bi trebao bar jedan primjer. 

Drugo, te imenice imaju složenu morfološku i teritorijalnu upotrebu 
i ne mogu se jednostavno izjednačiti znakom = kako je to učinjeno 
u RMH. One idu po tri deklinacijska tipa: 1. brka, brke, 2. brko, brka, i 
3. brko, brke. To je doduše u RMH naznačeno, ali nije naznačeno gdje 
se koji tip upotrebljava. U Rečniku sh. knjiž. i nar. jezika SANU, koji 
nije rađen s takvom tendencijom kao RMH, brko i brka jesu izjedna¬ 
čeni, ali ovako: brka, -e (ist. kr.) = brko, -a (jugozap. kr.) i -e (zap. kr.). 
Tu je brko upućen na brka, ali je za taj rječnik to sasvim razumljivo. 

U RMH tu nije kraj nedostacima. U predgovoru se kaže da se pri¬ 
mjeri daju, »koliko je potrebno, uz onu [dubletu] kojoj pripadaju«, a tako 
nije. Pod tipom na -a nalaze se i oni primjeri koji su u neutraliziranom 
padežu, ali se prema piscu zna da pripadaju pod -o. Tako se Pavičićev 
primjer goljana nalazi pod golja, Matavuljev »eto braje« pod bra- 
j a, a J. Kozarca »seoskih drišlja« s. v. drišlja, što nije korektno, 
najblaže rečeno. Pavičić sigurno nema nominative na a-, za Matavulja 
je u nauci već jasno rečeno da ih nema, 6 a što ćemo s Kozarcem. Po 
RMH zaključit ćemo, kao i za svu trojicu da imaju nominative jd. na 
-a. Nije li to iskrivljavanje jezične slike? 

Izgovor može biti da je to učinjeno zabunom, ali se lingvisti ne bi 
smjeli toliko zabunjivati, pogotovu protiv vlastitog načela da će primjere 
navoditi tamo gdje spadaju. 

S. v. Ciga u primjeru »Svaki Ciga svoga konja hvali. N. posl. 
Vuk« otišlo se u nekorektnosti još korak dalje. U izvorima je ta skraćenica 
razvezana ovako: »Srpske narodne poslovice... skupio ... Vuk Stef. 
Karadžić, Beograd 1900«. Kako Karadžić u svom rječniku ima Cigo, a 
nema Ciga, posumnjao sam u ovu potvrdu, uzeo navedenu knjigu i na 
str. 248. pod br. 5516 našao da ta poslovica glasi: »Svaki Ciganin svog 
konja hvali«. Prema tome to je svjesno prepravljanje potvrde u odre¬ 
đene ciljeve. 

•I. Popović: O imenima tipa Jovo i Rade, »Pitanja savremenog knji¬ 
ževnog jezika«, Sarajevo, 1952, str. 243—253. 

Posebna je teškoća takvih imenica koje se razlikuju i glasovima 
e-je. Tako je dješa = dješo, ali dješa bez ijekavske potvrde, a dješo=dješa 
bez ikakve potvrde; djeka ima dvije ek. potvrde, a djeko jednu ijekav¬ 
sku. Sad se pitamo postoji li ek. deso, deko i ijek. djeka, dješa kad RMH 
ima te oblike, a nema za njih potvrde. Po sustavu i potvrdama čovjek 
bi zaključio da ih nema, po natuknicama u RMH da ih ima. 

2.4. Da se primjeri ne navode »koliko su potrebni, uz onu kojoj 
pripadaju« pokazuju i pridjevi sa sufiksima -iji, -ji. 

Po spomenutom mehaničkom načelu definicije se navode kod pri¬ 
djeva s -iji a ne sa -ji, premda pridjevi sa -ji imaju prednost ne samo 
hrvatsku, nego i štokavsku i sustavnu, pogotovu kad su pridjevi sa -ji 
afektivno neobilježeni za cijelo hrvatsko-srpsko jezično područje, a pri¬ 
djevi sa -iji dobrim dijelom afektivno obilježeni, a često i nema potvrda 
za pridjeve sa -iji. Primjeri su većinom navođeni kod natuknice sa -iji 
premda bi normalnije bilo da su navođeni kod -ji, bar u RMH. Tako je 
s. v. dječiji dana definicija, navedeni primjeri, i, što je još zna¬ 
čajnije, i Izr. (ni u Tehničkim skraćenicama ni u predgovoru ova kratica 
nije razvezana), gdje tilda zamjenjuje natuknicu pa izlazi: dječija para¬ 
liza, dječiji kašalj, dječiji vrtić, dječije obdanište, dječije sklonište, dje- 
čije zabavište, dječiji cvet (!), dječiji dom. Posljednje dvije upute upu¬ 
ćuju se na cvijet, dom i s. v. cvijet ima dječji cvijet (!), a s. v. dom 
dječ(i)ji dom. 

S. v. dječji ima nekoliko primjera, ali Izr. ni jedan. 

Inače u RMH dječji ima prednost jer se npr. dječinji, djeteći upu¬ 
ćuju na dječji, ali je zato čudnije da se Izr. nalaze s v. dječiji. 

Isto je tako čovječiji izjednačen sa čovječji i s. v. čovječji navedeno 
je tildom čovječiji zub, hod, čovječija rukotvorina, a s. v. čovječji bez 
definicije s Izr. čovječja ribica. Kako da se to sad shvati? Ako je znak 
jednakosti i princip kod prve, zašto je ribica ovdje, ako nije čovječija 
ribica, zašto je znak jednakosti. 

I s. v. božiji većina je primjera iako bi trebalo biti s. v. božji. To su 
osjetili i sami autori pa je ovdje jedna modifikacija: u Izr. s. v. božiji 
prvo i često je u zagradi. 

Dlačiji je = dlačji i s definicijom, ali bez primjera, a dlačji bez 
definicije, ali s jednim primjerom. A oboje bi trebalo biti upućeno na 
dlačni. 

2.5. Katkada nema ni takve ravnopravnosti, npr. s. v. djelimično 
ima = djelimice, a nema djelomično, djelomice, as. v. djelomično 
ima = djelimice. 

2.6. Da takav način nije praktičan, uvidjeli su i sami obrađivači 
jer kažu: »znak jednakosti primjenjivan je samo tamo gdje su dublete 
bile blizu jedna drugoj po abecedi. Ako su suviše udaljene jedna od 
druge, svaka od njih je definirana« (str. 12). 

Prvo, nije precizno rečeno da znak jednakosti u ovakvim sluča¬ 
jevima nije primjenjivan jer je barbarin daleko od varvarin, a među 
njima je znak jednakosti, kemija = hernija, hernija = kemija, ali svaka 
ima svoju definiciju (usput da kažem ne potpuno istu). No to pokazuje 
da je mehaničko načelo mehanički prepolovljeno. 

Drugo, ni u tome nema dosljednosti, npr. centraliziranost nije izjed¬ 
načena sa centralizovanost. Iako su u istom stupcu, svaka ima svoje 
značenje, s razlikom, normalnom, u posljednjoj riječi. 

Defanziva = defenziva, ali je značenje i jedan primjer dan kod 
defanziva, a defenziva je bez primjera i po tome nije ravnopravna 
defanzivi. Defanzivnost i defenzivnost bez znaka su jednakosti, dolaze 


svaka sa svojim istovjetnim značenjem (uz razliku fa fe), defanzivan 
i defenzivan bez znaka = svaki sa svojim značenjem, ne potpuno isto¬ 
vjetnim, prvi opet s primjerom, a drugi bez njega. 

Balonče i balončić nemaju znaka = iako imaju istu definiciju. 

Basen i bazen izjednačeni su znakom =, ali je značenje dano kod 
druge. 

2.7. Sve to pokazuje da je znak = i postupak koji se iza njega krije 
teško braniti. Svako eventualno opravdanje može ići samo na štetu toga 
mehaničkog načela. Tek na jedan eventualan prigovor moram reći neko¬ 
liko riječi. Može se kazati da to podjednako pogađa i jednu i drugu 
stranu kad abecedni red odlučuje koja će riječ dobiti prednost i da je 
tako ravnopravnost postignuta. Kako primjeri pokazuju, ona nije dosti¬ 
gnuta ni u onoj mjeri u kojoj bi mogla biti. A i da jest nenormalno je 
abecednom redu u jednom rječniku, a azbučnom u drugom prepuštati 
koja će riječ dobiti prednost kad i onako svaki rječnik ima svoje redove, 
i definicije se moraju premještati. Kad bi abeceda i bila pravedna pa u 
RMH podijelila prednosti fifty-fifty, opet je to nepravda da u RMH 
nije sve onako zbog čega RMH i postoji. Ta zašto su onda rađena dva 
izdanja? 

A što je najzanimljivije, rješenje je u pozitivnom smislu jedno¬ 
stavno: kad rječnik treba da bude informativan, potrebno je da svaka 
riječ ima svoju natuknicu sa značenjem i primjerima koji joj pripadaju 
i potvrdama koje su potrebne. Ako je potrebno povezivanje, to se moglo 
bezbolno učiniti kraticom usp. (usporedi). 

2.8. Da je tako učinjeno, ne bi bilo potrebno da zbog riječi s jatom 
ekavske potvrde dolaze pod ijekavsku natuknicu i obratno, čak i onda 
kad je to neprirodno. Tako riječ djejstvo ima više potvrda, ali sve su 
ekavske, a ni jedna kao natuknica, pa čak i Begovićeva je dejstvo. S. v. 
djejstvovati ima više ek. potvrda, samo jedna djejstvovati. Da se tako 
postupilo, tada bi i činodejstvo i činodjejstvovati bilo obrađeno pod ek. 
oblikom, a ne bi ekavski oblik bio upućen na ijekavski i tamo ijekavska 
natuknica potvrđena samo jednom ek. potvrdom. Primjeri za beočug 
bili bi pod beočug, a za biočug pod biočug i dr. 

2. 9. Nije dobro rješenje ni da se ostale natuknice donose na jednom 
mjestu. To je preneseno iz dvojezičnih rječnika, ali je ovdje bez dovoljno 
opravdanja. Tako je u RMH zajedno dovršenje i dovršetak; 
dovratak, dovratnica i dovratnik. 

Drozdović se tumači kao mladi drozd; drozdalj i drozdelj upućuju se 
na drozd, a drozd nema svoje natuknice nego je daleko iza drozak. 


3. O načinu potvrđivanja 

3.0. Zbog kratkoga roka nisam mogao uhvatiti način potvrđivanja, 
tj. koje se riječi potvrđuju, a koje ne, koliko, kako i si. Kod riječi koje 
S f. r _ azliku i u P° terenskoj podjeli, tj. onakve o kojima je većinom bila 
riječ u prethodnom poglavlju, ili se uopće ne potvrđuju ili se traže 
potvrde s drugoga područja makar bila samo jedna jedina uz stotine s 
prvoga područja. 

3.1. Neke riječi koje su terenski jasno polarizirane kao autobusni- 
-autobuski, baletni-baletski, grip i gripa, bioskop, čioda, kavana i dr. 
nemaju nikakvih potvrda. 

Druge imaju potvrde samo suprotne strane: 


4. Navođenje nepotvrđenih riječi 


četverougao, samo Kiš 
č i o d i c a, samo Božić 

igranka u značenju ples, samo Vojnović 
kafa, samo Matija Mažuranić i Hrv. nar. pj. 
kava, Domanović, NP Karadžić i Letopis MS 
k a f a n a, samo Matoš 

kratkotalasni, samo Krleža (kratkovalni bez potvrde) 
vlak, samo Stevan Sremac (u RMS). 

Ako su dvije potvrde, nastojalo se da budu zastupane obje strane 
svaka s po jednom potvrdom. Tako potvrđuju: 

b u k v a r — Laza Lazarević i Begović 
davljenik — Krklec i Stanković 
h a o s — Krleža i Lalić 

haotičan — Car Emin i Božidar Kovačević 

ispolinski — Matavulj i Matoš 

j e m s t v o — Starčević i Lazar Komarčić 

j e r e t i k — Krleža i Borba 

j evtino — Jurković i Milivoje Perović 

kafanar — Matoš i Matuvalj 

kino — Stj. Kranjčević i Letopis MS 

Ako je zbog različitih razloga potvrda bilo više, tada je bar jedna 
druge strane. Tako uz ostale potvrde nalazimo i ove: ćurka — Matoš, 
ćutnja — I. Kozarac, ćutati — Begović, ćutke — Dončević, cesta — 
Veljko Milićević, hartija — Ujević, hor — Matoš, jeftin — Lalić, jevtin 
— Ujević, kovanluk — Maretić. 

To se može braniti dokumentacijom, ali takva dokumentacija iskri¬ 
vljava sliku stvarnoga stanja. I te kako su važni podaci tko sve, gdje 
i kada upotrebljava koju riječ, ali tada to treba prikazati što objektiv¬ 
nije. Nije znanstveno, ako o jednoj pojavi ima samo jedna potvrda pa 
donesena samo jedna, a o drugoj stotine pa opet donesena samo jedna. 
Kad se to već radilo, potrebno je bilo donijeti potpunije podatke koliko 
se to moglo. To vrijedi i za druge pojave. Bez toga, s ovako donesenim 
potvrdama, rječnik ne može poslužiti u pravoj mjeri za jezičnu kulturu 
niti njegovanju naše varijante, na što kao narod imamo pravo. 

Takvim je potvrđivanjem opovrgnuto i samo načelo spomenuto u 
predgovoru: »Za potvrdu značenja navođeni su najpodesniji primjeri 
iz naših pisaca, ijekavskih i ekavskih. Ti primjeri pokazuju sferu upo¬ 
trebe riječi, njeno značenje i njenu stilsku karakteristiku« (str. 13). Zar 
su za kafu najpodesniji primjeri iz Pogleda u Bosnu i Hrv. nar. pjesme, 
za vlak iz Stevana Sremca, za jemstvo Starčevića, zar će to najbolje 
pokazati sferu upotrebe? Takvim se prikazom neće vidjeti ni stilska 
vrijednost, osim u izuzetnim slučajevima, kao čiodica u Božića i bukvar 
u Begovića. Kad pisci s druge strane uzimaju riječi, tada ih uzimaju 
u prvom redu zbog stilskih razloga, ako već u svom jeziku imaju oznaku 
za isti pojam, a kako će se znati stilska vrijednost ako je sfera upotrebe 
zamagljena. 

4.0. Pojedine riječi i način potvrđivanja, izneseni primjeri u poglav¬ 
lju 2. i 3. i drugo navodi me na ozbiljnu sumnju da su u RMH unošene 
riječi bez prave upotrebne potvrde. 

Da bude odmah jasno, moram reći da nisam protiv toga da se ostva¬ 
ruju neostvarene jezične potencije, ali to se mora u predgovoru izri¬ 
čito reći, a u rječniku takve riječi jasno označiti. U predgovoru 
RMH to je rečeno samo za glagole (str. 11). O ostalim se riječima ništa 
ne kazuje. 

Budući da to nisam uspio dovoljno provjeriti, ne bih ovu sumnju 
iznosio da je ne smatram vrlo važnom i da nema više znakova koji 
pokazuju da tako jest. 

Važnost je u ovome. Ostvarivanje jezičnih potencija u ovakvu će 
rječniku uvijek biti sporno jer se ne radi u okviru jednoga uzusa, 
jednoga sustava, nego dvaju. Ono ima tek opravdanje kad se radi u 
okviru jednoga sustava jer se tada može s velikom sigurnošću odrediti 
kako će biti ono što nije ostvareno. Ovako se ostvaruju dublete koje 
se u praksi nisu ostvarile, a za mnoge je vrlo vjerojatno da se i ne bi 
ostvarile, odnosno da bi se drugačije ostvarile, uvjetno bi se ostvarile. 

Uz primjere spomenute u 2. i 3. poglavlju na sumnju me navodi 
i ovo. 

U RMH su unošene riječi i potvrde iz Pravopisa hs. književnog 
jezika što je izašao 1960. (kraticom P), preciznije iz njegova rječnika. 
U tom rječniku zbog pravopisnih potreba i načela formalne ravnoprav¬ 
nosti unošene su i jezično potencijalne riječi za koje nije bilo potvrda 
i za koje nije vjerojatno da bi se ikada ostvarile i da bi se tako ostvarile. 
Tako su zabilježene ove riječi: Ančičin, Aničičin, beračičin, crtačičin, 
češljačičin, djevojčičin, dobavljačičin, Dubravčičin, gombačičin, igrači- 
čin, junačičin, kovačičin, krojačičin, i dr., a potvrda za te riječi nema. 
Nije ih se našlo ni u građi za RMH pa nisu ni unošene u nj, osim dje¬ 
vojčičin, ali bez potvrde jer ni za taj oblik potvrde nema, jedinu potvrdu 
koja se našla u građi (D. Maksimović) nisu unijeli jer ima lik djevoj- 
čicin. Ako je unesena čorapa, doktur, frištik, ne vidim razloga zašto ne 
bi mogao ući i djevojčičin. 

4.2. Drugačije je već s pridjevima na -iji/-ji. U pravopisnom ih 
rječniku ima oko dvadesetak koji nigdje nemaju zabilježene potvrde, 
pa vjerojatno ni u građi za RMH, ali su oni već u većoj mjeri uneseni 
u RMH. Za dlačiji je već spomenuto da u RMH nema potvrde. Tako i 
kukavičiji ima više primjera bez potvrde, kurjačiji ima primjer bez 
potvrde; bez ikakva su primjera i potvrde grličiji, jarebičiji, kepečiji, 
kreštaličiji, krtičiji; samo P kao potvrdu ima gusiji. Cavčiji je zabilje¬ 
žen sa prvim i u zagradi pa potvrđen Karadžićevim rječnikom kao da 
V ima čavčiji, ali tamo je samo čavčji. (Usput napominjem da se čavče 
tumači kao čavkin ptić, a čavkin RMH nema, a čavčiji ima.) Sve to na¬ 
vodi na pomisao da ti pridjevi nemaju potvrda u građi jer su neki u 
RMH potvrđeni kao npr. bičiji i jarčiji, a trebali bi biti svi, a ako ne¬ 
maju potvrda, ne bi se smjeli unositi, ili kad se unose, trebalo bi označiti 
da nemaju potvrda. 

Sve to pokazuje da su riječi unošene u RHM s različitim podacima 
iza sebe, ali kakvim, to se iz načina obrade ne može dešifrirati. Kad se 
ustanovi da ima nekoliko koje nemaju potvrda, to onda navodi na sum¬ 
nju i za druge neobične, a bez potvrda, i problemi su koji odatle proiz- 

laže mnogostruki. Prema tome taj rječnik ne može biti onako upotrebljiv 
kao što bi bio da je u svakom pogledu precizan. Tako je npr. naveden 
ravnopravno ciborij i ciborijum, a u građi za RMH nema ciborijum, niti 
je vjerojatno da ga ima jer je to označeno kao crkveno-katolička riječ. 
Vujaklija nije upotrebna potvrda. 

Kako ćemo sada imati pouzdanje postoje li u našem jeziku horistica 
i koristkinja koje su zabilježene u RMH uz običnije koristica i horist- 
kinja. Uz potvrđenu čelistica navodi se i čelistkinja bez potvrde; bez 
potvrde je drogeristica i drogeristkinja; diskutantkinja je bez potvrde, 
a nema diskutantica. S kakvim se pouzdanjem može na temelju takvih 
podataka istraživati raspodjela sufiska -ica/-kinja u našem jeziku? 

Docent(a)t je napisan tako bez potvrde. Može li se sada sa sigurnošću 
tvrditi da u našem jeziku postoji i oblik docenat. 

Ili imenice tipa carist(a),, čelist(a) u načelu su pisane tako (sa a u 
zagradi), većinom bez potvrde. Carist npr. ima potvrdu, carista nema. 
Što će stručnjak koji želi dati savjet na pitanje koja bi dubleta trebala 
imati prednost, jer se svi moramo složiti da su sva moguća dvostručenja 
u književnom jeziku besmislena. 

Rječnik nije upotrebljiv ako se u njega unosi i ono što nema potvrde, 
a to se posebno ne označi. Podaci u rječniku treba da imaju jasan odnos 
prema građi, iako se ona sva ne unosi. Čemu je bila potrebna tolika 
građa kad nije iskorištena kako valja. Tada se mogla sakupljati samo 
diferencijalna građa, tj. samo ono što nema u kojem odabranom rječ¬ 
niku. To ne znači da je u RMH građu trebalo unositi u većoj mjeri, nego 
je trebalo stvoriti pouzdan sustav unošenja. 

4.4. Ovdje bih spomenuo da P zbog svoga karaktera i zbog toga 
što nema značenja nije pogodan za potvrđivanje. A njime su potvrđene 
neke riječi sa značenjima, iako značenja u P nema, npr. češljačica, čeljut, 
cekin jara, defetistkinja, divljačar. 

Riječ dokučivost ima dva značenja pa se za drugo navodi kao po¬ 
tvrda P (tako proizlazi iz sustava potvrđivanja!). Kako se zna da je to 
drugo u P kad u P nema značenja. Kaže li se da su oba potvrđena 
P-om, opet pitanje ostaje bez odgovora. 

Druge se riječi potvrđuju P-om iako su zabilježene u normalnijim 
rječnicima i bilo bi normalno da se njima dade prednost, npr. dobro- 
ćudnica ima u AR. Da se tako uradilo, neke bi riječi trebale imati dru¬ 
gačije podatke. Tako ćorbalta ima u AR drugačije značenje. Dijelac je 
protumačen sinonimom đjelilac (a treba djelitelj, v. npr. Školski leksi¬ 
kon Matematika s. v. Dijeljenje; to pokazuje da su zanemarene imenice 
na -telj, ali to je posebno područje), a dijelac je već sam po sebi čudna 
riječ u tom značenju, ali je ima P, a to je za obrađivače bilo važno. Da 
je prepisivač iz P privirio u AR, vidio bi da je dijelac potvrđen samo 
jednom potvrdom iz 15. st. i da je nije trebalo unositi u RMH, ali kad 
je već unesena, tada je trebalo označiti zast. ili pokazati da ima oprav¬ 
danja što je unesena u RMH. 

P dakle ima ulogu u RMH koja mu ni zbog karaktera ni zbog 
načina izrade ne pripada. Do njegove pojave u našoj se jezičnoj kulturi 
nastojalo da se od više sinonima odabere jedan, i to ne po subjektivnoj 
ocjeni, nego po mjestu u sustavu. S P se uvode u našu normu masovno 
dublete i triplete. To nije nastalo odatle što bi se lingvističko shvaćanje 
prema dubletama i tripletama u književnom jeziku promijenilo, nego 
zato što se jedna norma donosi za dvije jezične prakse. I sada mjesto 


da RMH to vrati na normalno stanje, ničim drugim nego strogom in- 
formativnošću i objektivnošću, on nekritički preuzima podatke iz P i 
tako onemogućuje potrebna proučavanja za pravu jezičnu kulturu. 

5. O posuvremenjivanju tekstova 

5.0. U predgovoru na str. 13. izneseno je ovo načelo: »Tekst pri¬ 
mjera prilagođavan je suvremenim gramatičkim i pravopisnim pravi¬ 
lima. Samo su se u stihovima ostavljali neknjiževni oblici, i to onda kad 
bi se intervencijom narušio ritam stiha.« 

To načelo ne bi uopće smjelo biti u rječniku tipa RMH, pogotovu 
kad se ništa ne kazuje do koje se mjere išlo u posuvremenjivanju. Da 
nije do blage, pokazuju time što ističu da ih je samo ritam pjesme omeo 
u posuvremenjivanju. I sada da se ne zapitamo kojim je to smjerom 
išlo, s kojim ciljem? 

Posuvremenjivanje nije uvijek neutralno ni u pravopisu, jer kakva 
je to informacija kad RMH ne donosi ni jedan primjer iz kojeg bi se 
vidjelo da ima pisaca koji istovjetan i srodne riječi pišu sa j. 

Mislim da nije potrebno ni obrazlagati kako je posuvremenjivanje 
neprilično za gramatičke podatke, a da ovaj rječnik treba da bude izvor 
i za gramatičke podatke, o tome sumnje nema. A o stilistici u takvim 
uvjetima da i ne govorimo. Za stilističare je RMH već unaprijed izgu¬ 
bljen slučaj jer to načelo njihov rad gotovo onemogućuje. 

No suvremena je pravopisna norma još nekako razumljiva, ali kako 
se određivala suvremna gramatička norma? Što se dogodilo ako je koji 
obrađivač smatrao da je jedan od oblika kao što su npr. zečevi, zečevi, 
zecovi nesuvremen. Imenica kec ima u zagradi određenu mn. kečevi, a 
prvi primjer ima kecovi. Ako se to nije posuvremenjivalo, zašto se ne 
kaže? 

Protiv posuvremenjivanja govore još i ovi razlozi. 

Kad su se odabirale knjige za izvore, primjenjivalo se načelo da se 
uzima posljednje izdanje za piščeva života. Čemu je to bilo potrebno kad 
su se primjeri posuvremenjivali. 

Posuvremenjivanje bez strogih kriterija nije ozbiljan posao. 

Zar nije dovoljno da natuknica bude kako autori misle da treba 
biti, a primjer da se ostavi kakav je u izvoru. Ako se smije vidjeti da 
šenoa piše kecovi, a Begović dejstvo, zašto se ne smije vidjeti da Hasan 
Kikić piše istovjetnjak kad su već uzeli njigov primjer. Istovjetnjak 
je zanimljiv zbog slike tko sve piše -vj- i zbog toga što je j i ovdje gdje 
ga zbog disimilacije ne bismo očekivali. 

Zašto je posuvremenjivanje takvih primjera bilo potrebno kad u 
RMH ima mnogo gorih riječi koje nikako neće obogatiti naš rječnički 
fond, stilističke mogućnosti ni pomoći kulturi jezika. Neke primjere na¬ 
vest ću malo kasnije. 

To je posuvremenjivanje toliko nezgodnije što se u potvrdama ne 
navode mjesta odakle je primjer uzet. Time je onemogućena masovna 
kontrola jer bi mnogi vrlo lako došli do većine izvora i tako otklanjali 
nedostatke učinjene posuvremenjivanjem i drugim propustima. Ovako 
je kontrola onemogućena. Pozivanje da se to može učiniti kod MH i MS 
zvuči gotovo sarkastično za sve koji nisu iz Zagreba i Novog Sada, a 
malo je vjerojatno da će i Zagrepčani i Novosađani doći provjeravati, 
čak i oni koji bi željeli provjeriti da li je izvor točno označen. Učinit 
će to samo koji lingvist, i to s više napora nego da su izvori jasno ozna- 

čeni. Evo, i meni je bilo lakše da za Ciganina provjerim u Slavenskom 
institutu, a za Hasana Kikića kod M. Vaupotića, dobrog znalca toga pisca, 
nego da idem u Institut za jezik. 

Kao razlog što nema podataka o izvorima navodi se opseg. Prvo, 
opseg nipošto nije dovoljan razlog jer ako se za išta moralo naći mjesta, 
to se u ovakvom rječniku moralo naći mjesta za podatke. 

Nije vjerojatno da bi razborito uređeni podaci povećali opseg u 
mjeri vrijednoj pažnje. 

Osim toga da su kratice ekonomičnije urađene, našlo bi se mjesta 
i za podatke u sadašnjem opsegu. Zašto mora biti »N. posl. Vuk«, »N. 
prip. Vuk«, kad ih u RMH nema koje nisu Vuk? Zašto je R-K Reč, kad 
je uobičajeno RK, zašto Reč SANU kad bi bilo dovoljno RS, i si.? Zašto 
nije primijenjeno načelo: što je kratica češća, to mora biti kraća. A 
mnoga prezimena i nisu kraćena! Izgovor da su kratice takve i puna 
prezimena zato da se i bez gledanja može znati čiji je primjer pada 
pred stostrukim gubitkom što se ne zna odakle je, i što se upotrebljavači 
rječnika štede da pogledaju kratice u priručniku koji imaju pred sobom, 
a s druge se strane pozivaju da dođu u Zagreb ili Novi Sad, ako što 
žele provjeriti. 

Mjesto za podatke, ako je opseg zaista njima ugrožen, moglo se 
uštedjeti i nenavođenjem mnogih neknjiževnih riječi. U RMH ima ih 
mnogo, npr. ćesam, ćimane, ćorbadža, ćušlja, čora (ne ćora!), čepur, čo- 
rapa, čeren, čereviz, cmilje, cajger, črezvijačni, čudestvije, doktur (još 
sa dva naglaska!), mnoge slične s primjerima, a mnoge književne i bez 
primjera, i kad su i afektivne i kad bi trebalo za njih primjera, kao što 
su cestica, dolagivalo, dinardžija, ćilimak, ćilimčić (i zbog ćilimac, ći- 
limče koji imaju potvrde), čudaković, čokoladžija, čanče, centaš (da se 
vidi je li riječ o čovjeku i kamionu, ili o jednom i drugom) i dr. 

Mnoge su od tih neknjiževnih riječi prenesene iz drugih rječnika, 
a nije ih bilo potrebno prenositi pa bio to i Karadžićev ako se za njih 
u građi nije našlo i drugih potvrda. Zato postoje ti rječnici, a i speci¬ 
jalni kao što je Škaljićev i Klaićev. Mnoge su iz djela pisaca kao što je 
Stevan Sremac. Takve riječi idu u komentare djelu, u specijalne rječ¬ 
nike, a ne u rječnik književnog jezika. Ako opet idu u RMH jer je to 
rječnik jezika književnosti, zašto nema pisaca kao što je Nemčić jer 
oni imaju zanimljivijih riječi od nekih Stevana Sremca. 


6. Značenja 

Lingvistička nauka nije još pronašla neprijeporan način kako da 
se riječima određuju značenja, ali u RMH ima mnogo tako loše odre¬ 
đenih značenja da se jasno vidi kako nije učinjeno ni onoliko koliko 
se danas može i koliko naše snage mogu kad se prihvate posla. 

Načelo da se sekundarne riječi obično u definicijama naslanjaju 
na glavnu riječ nije uvijek provedeno, a to bi bilo potrebno ne samo 
zbog načela nego i zbog sigurnijega određivanja značenja i zato što su 
produktivne riječi upravo zato produktivne što imaju i glasovnu i se¬ 
mantičku vezu s riječima od kojih su izvedene. Tako drznica ima u 
značenju pridjev drzak, a drznik ga nema, drljača i drobilica nemaju 
u značenju glagole drljati i drobiti. 

Cesto se događa da se značenje kao opće određuje prekonkretno 
pa ne bi vrijedilo za istu riječ u drugim upotrebama. Tako dudinji ima 


značenje ’koji je duđinje boje’, a to pridjev dudinji nema sam po sebi, 
nego kad se uza nj nađe imenica koja određuje boju kao što i pokazuje 
primjer: u livreji dudinje boje. Cvjetonoša je udešen prema primjeru 
pa »u nekoj povorci« nepotrebno sužuje značenje. 

cestarina se određuje kao »dažbina koja se p 1 a ć a 1 a ...«, a plaća 
se i danas. Znadu to dobro automobilisti, a i čitači Vjesnika jer je 
i 1. 2. 1968. pisalo: Cestarina za osobne automobile 

_ Cestarina za motocikle i skutere. Zanimljivo je 

da se drumarina i danas plaća jer ima značenje: »ono što se plaća ...« 
dvomjesečje — vremensko razdoblje, pridjev vremenski ovdje je 
pleonazam; 

doletište — prvo oznaka inđiv., a to je sustavna tvorba pa nije 
individualno, 7 drugo, doletište se tumači kao mjesto gdje avion sli¬ 
jeće, a kao potvrda navodi se Božić. Iako nije navedeno gdje je 
to Božić upotrijebio, provjerio sam i našao da je to dio sanjkališta. 
(Neisplakani, str. 80.) Kurlani i Neisplakani romani su o selu i gra¬ 
diću i u njima se ne spominju avioni ni aerodromi! 
doktrinar — značenje preusko već zbog primjera koji se navodi 
(pjesnik — učenjak); _ 

dočekati — komplicirano značenje, slično i za cjelov, ako je zvuk 
trebao, mogao se ostaviti za poljubac, a cjelovu dati malo poetičniju 
definiciju; 

diktafon — značenje obuhvaća i magnetofon; 
dirljiv — nema značenja, »koji može dirnuti«; 
češlj ač — imenica kosu sužava značenje, DJ ima češljač konoplje; 
cinkara — tvornica, fabrika cinka, nije to, ili nije samo to; 
djetinjstvo — AR ima jednostavnije i bolje značenje: doba u koje 
je tko dijete, a i RMH ima za djevojaštvo jednostavno: doba dje¬ 
vojačko; 

dugolik — neće biti duga lika, nego duga lica; 

dotepenac po afektivnoj vrijednosti jest došljo, ali nije isto što i 
došljak; 

doprozornik, dovratnik — značenje nije dobro određeno; 
doskočište neće zadovoljiti skijaše iako se oni navode kao prva 
potvrda jer na doskočištu skijaš ne smije pasti; 
donosilica — ona koja što nosi, a to je definicija za nosilicu, 
potvrda je AR, a u AR piše »žensko čeljade koje donosi«; 
dud — listopadno drvo i njegov plod, kad je već tako, onda je nepo¬ 
trebno listopadno; 

dinja, značenje obuhvaća i lubenicu, a Splićani i onako miješaju na¬ 
zive dinja i lubenica, odavde ih neće naučiti razlikovati; 
drug je u 1. značenju izjednačen s prijatelj, a prijatelj nije obavezno 
sadržano u drug, kao ni u prva dva primjera; 
činilac 3 — mat. nije broj koji se množi jer je on množenik ili multi- 
plikand, a činioci ili faktori su oba (i multiplikator). Tako bar uče 
đaci, v. npr. ŠL Matematika, str. 213. Takvi primjeri, kao i često- 
slavica, dijelac, brojitelj i drugi pokazuju da lingvisti ne mogu su¬ 
vereno ulaziti u sve struke. Potrebni su stručni savjetnici, koji bi 
bar po kratkom postupku pregledali termine iz svojih struka; 

7 Zanimljivo bi bilo progovoriti o oznakama inđiv., neob., hapaks, kov., neol., 
zast., neođom. i drugima, već kako se one tumače kao natuknice, koje se tumače, 
zatim kako se upotrebljavaju, ali to sada ostavljam. 

d i j a f i 1 m značenje prepisano iz RSR i to djelomično pa je nejasno; 
čobančić — đem. od čobanin; 

čobanić — dem. od čoban — nevjerojatna razlika; 
d a r č i ć dem. od dar — prvo nevjerojatno, 

a) jer bi to bio dem. od deminutiva (što inače ne mora biti nevje¬ 
rojatno, ali treba biti siguran), 

b) jer postoji sufiks -čić, 

c) jer u RMH nije npr. dolčić protumačen dem. od dolac, a to bi 
prije moglo biti; 

čudotvorac — u značenju je trebalo biti i koji tvori čuda, usp. ču¬ 
dotvorka i primjere; 

čistka — nije samo uklanjanje neprijateljskih elemenata, v. 

RSR; 8 

dremljivko — nije samo dremljivac jer -ko je afektivno, a -ac nije; 
cerekalo — »stalno« nepotrebno sužava značenje. 

Nepotrebnih dodataka ima često, osobito glagolskih u tumačenju 
imenica koji pripadaju glagolu i važni su za glagolsku rekciju pa ili 
tamo treba spominjati, a ne kod imenica, to više kad se obrađivači žale 
zbog ograničena opsega rječnika: 

donos, nepotrebno sa sobom; 
donosilac » što; 

čekaonik ■■ koga ili što; 

četvrtoškolac »> kakve škole, usp. četvrtoškolka; 

disati — treba razmisliti o čist iako je u opoziciji s nečist, u gradu mo¬ 
ramo udisati i nečist zrak, iako to škodi našem zdravlju. 

Ni značenje imenica na -ara, -ana, -nica nije najbolje. Za mnoge se 
od njih u značenju kaže mjesto, a one znače sobu, prostoriju, zgradu, 
tvornicu (zatvoreno mjesto), a golo se mjesto, ili mjesto uopće izriče 
sufiksom -ište, usp. drvara (AR ima zatvoreno mjesto), drvarnica, dragu¬ 
ljarnica, čistionica (mjesto je čistilište), čeličana (a primjer znači tvor¬ 
nicu). 

Još bih to bolje mogao pokazati na značenjima pridjeva ali za to 
nema vremena ni ovdje mjesta. Tko se time hoće pozabaviti, neka uspo¬ 
redi pridjeve u RMH s mojom Sufiksalnom tvorbom pridjeva, Rad 344, 
a osobito sufikse, -an, -ni, -an, -ani, -en, -eni. Obrađivači se nisu potru¬ 
dili da za nekoliko dana pročitaju gotov rad i prime ono što im je na 
sigurnu korist. Kad sam ih usmeno upozorio na neke propuste, rado su 
usvojili. Tako je cementni bio obrađen kao cementan, a ni jedna potvr¬ 
da nije imala cementan. Rekao sam da u takvom slučaju tilda falsificira 
stvarnost; ako se žele poslužiti tildom, tada treba biti ~na glazura, 
tupina, ~ni lapor, boksit. Sada vidim u RMH samo cementni. Ili u P je 
knjigovodstven, a to ne može biti, u RMH je sada knjigovodstveni, ali 
ima još dosta oblika koji nisu skladu sa značenjima. Tako npr. za zna¬ 
čenje društven 1 treba natuknica društveni ili društveni jer tilda navodi 
na pogrešno dešifriranje kao da je u našem jeziku (i potvrdi) društven 
pokret, društven cilj, društven zadatak, a to ne može biti, odnosno po¬ 
kret može biti društven, ali to znači zabavan. (To je i protiv načela iz- 
nesenog o tildi na str. 14.) Carstveni i po potvrdama u RMH i znače¬ 
njima mora biti carstveni, a ne carstven. Ovo samo primjera radi, a 
takvih pogrešaka ima mnogo. 

8 Klaićev Rječnik stranih riječi. 


7. Množinski oblici 

Samo načelo da se imena naroda, biljnih i životinjskih vrsta donose 
u množini, zaista je sporno. Još bi čovjek nekako mogao razumjeti za 
biljne i životinjske vrste, ali zaista ne razumijem kako se to moglo pri¬ 
mijeniti i na narode i tako npr. nema ni natuknice Hrvat, nego je 
okrenuta u Hrvati (pa još s kakvom definicijom). A i za biljne i živo¬ 
tinjske vrste, ako je to trebalo, tada se moglo samo tamo gdje normalno 
nema jednine. Zar nije normalno: konj je kopitar? Zašto onda natuknica 
treba biti kopitari? Ako bismo išli tim kriterijem, tada bi i cipele, 
polucipele, čarape, trebale doći u množinu. 

Dvopapkari nemaju jednine ni u zagradi. 

No da to množinsko načelo zadaje teškoća i samim obrađivačima, 
vidi se po nekim primjerima na koje sam naišao. 

RMH ima dropljica kao dem. od droplja, a droplja nije natuknica 
nego droplje. Drugo značenje droplja opet je u jednini pa se jedninski 
oblik ponavlja zbog natuknice u množini. DJ, DDM, AR, T 9 imaju droplja, 
tako i RK, a posebno još droplje. 

Cigani su već na pogrešnom mjestu, rastavljeni od cigani. Ciganče, 
Cigančina, ciganstvo, Ciganština, tumači se sa Ciganin, a Ciganin nema 
svoje natuknice. Još je gore kad se Cigan upućuje na Ciganin, a Ciga¬ 
nina kao natuknice nema. 


8. O gramatičkim podacima 

RMH bi mogao biti takav rječnik da se pomoću njega može utvrditi 
svaki oblik i svaki naglasak promjenljive riječi. RMH teži da takav 
bude i daje mnoge podatke, ali ne sve. A mnogi su podaci i neuhvatljivi 
za nestručnjake. Naime, mnogi se podaci razumijevaju sami po sebi, 
ali nije rečeno kako pa to za nestručnjake ostaje tajna. 

Neki primjeri za nepotpunost: drvar ima instr., a nema vok., konjic 
ima vok., a nema instr., dvoranin ima gen. mn., ali ga nemaju dvoredac, 
dvorepka, dim ima dim, ali nema akc. genitiva, a tek genitiv pokazuje 
u koju akcenatsku skupinu ide. 


9. Završne napomene 

9.1. Bilo bi potrebno progovoriti još o nekim stranama toga rječnika, 
o etimologijama, o naglasku, o onome čega u njemu nema i si., ali bi 
zacijelo bilo previše da se i u to ovdje upuštamo. Što se etimologija tiče, 
spomenuo bih samo da su se pogrešno načelo, pogreške i nedosljednosti 
mogle lako izbjeći da su se autori poslužili dobrim etimološkim rječni¬ 
cima, rječnicima stranih riječi koji pokazuju putovanje tuđica, takav 
je npr. Fremdworterbuch, Verlag Enzyklopedie, Leipzig, 1960, s vrlo 
sažetim rješenjem, i jedno takvo ili slično moglo se upotrijebiti s više 
uspjeha. I ovdje bi dobro došli savjeti stručnjaka neslavista jer se sla¬ 
visti ne mogu u sve upuštati bez velikog rizika. 

9.2. Jedna su od manjih, ali načelnih pitanja i ova: 


9 I. I. Tolstoj: Serbskohorvatsko-ruskij slova r’. 

9.2. 1. Zašto je uzet DDM kad u njemu piše da je rađen na osnovi 


DJELO KOJE TREBA TEMELJITO POPRAVITI 

Radoslav Katičić 


DJ? 

9.2. 2. Zašto su kratice takve da je ime poslije prezimena kad je u 
knjigama na koje se pozivaju ime prije prezimena? Zašto lingvisti koji 
bi trebali biti uzor, prepuštaju da uzor bude Leksikografski zavod ko¬ 
jemu u ovome nema prigovora. Zbog navike imena prije prezimena ja 
sam kraticu Rad. D. čitao kao Radoje Domanović, a Laz. L. kao Laza 
Lazarević. Tek sam kasnije otkrio da je Rad. D. Radić Dušan. 

9.3. Na kraju bih napomenuo da sam ovo pisao kao upozorenje na 
krupna pitanja koja RMH pokreće. Takva su upozorenja potrebna da 
budemo svjesni kako RMH ima ozbiljnih nedostataka i kako ne smije 
prešutno, javnom pohvalom ili političkim žigom postati lingvistička sve¬ 
tinja jer bi to onemogućilo normalan rad na istinskoj jezičnoj kulturi. 
Ako RMH prihvatimo kakav jest, a ne kakav bi trebao biti, pa to svima 
bude jasno, tada on može biti podloga za dalji rad. 

Ipak, mislim da se nakon svega možemo složiti u ovome: RMH ne 
može valjano zadovoljiti naše potrebe i on nije ono što je trebao i mogao 
biti. Matica je hrvatska preuzela na sebe odgovoran zadatak i zato mora 
naći snage, mogućnosti i načina da ga obavi na korist i napredak na¬ 
roda za koji rječnik izdaje. 

(Kritika 1, 1968.) 


Izlaženje Rječnika bez dvojbe je vrlo značajan događaj u povijesti 
naše kulture. Nema naime prije njega ni jednoga priručnika koji bi 
mogao doista poslužiti svrsi kojoj je on namijenjen. Nužda je za takvim 
priručnikom velika i on je zadovoljava u tolikoj mjeri da je izvanredna 
korist od njegova pojavljivanja očigledna. U našoj leksikografiji to je 
značajan napredak jer konačno dobivamo temeljan priručnik kakav 
drugi narodi već odavno imaju za svoje jezike. No baš ta velika potreba 
za takvim rječnikom čini da korist koju od njega imamo samo vrlo 
malo govori o njegovoj pravoj vrijednosti. Potrebno je stoga vrlo pa¬ 
žljivo razmotriti da li je taj rječnik tako dobar kako bi mogao biti, da 
li je na razini suvremene leksikografije. Tko god se sa stručnim pozna¬ 
vanjem predmeta malo zadubi u naš rječnik, uvjerit će se da to na žalost 
nije tako. 

U rječniku ovakve vrste svakako je važno označiti koje se riječi u 
suvremenom jeziku mogu smatrati tuđicama i odakle su preuzete. Tako 
su činili i sastavljači našega rječnika, ali sa svojim radom ne mogu 
nikako biti zadovoljni. Prihvatili su princip da će označivati samo onaj 
jezik iz kojega je riječ neposredno preuzeta u hrvatskosrpski, a ne i 
onaj iz kojega prvobitno potječe. Vjerojatno su mislili da je to jedno¬ 
stavnije i da će tako izbjeći mnoge teške probleme. To međutim nije 
tako jer je često mnogo lakše reći otkuda koja riječ potječe nego iz 
kojega je baš jezika preuzeta u hrvatskosrpski. No i pri primjeni osnov¬ 
noga svojeg načela obrađivači nisu bili dosljedni. Tako je npr. riječ 
bard označena kao keltska iako sigurno nije ni iz kojeg keltskog je¬ 
zika neposredno preuzeta k nama. Isto vrijedi za azur koji je u rječ¬ 
niku označen kao perzijska riječ. Acedija je označena kao grčka 
riječ iako sam glasovni oblik nedvojbeno pokazuje da je kod nas pre¬ 
uzeta iz latinskog. Isto se može reći i za azil. Kao grčka riječ označen 
je i afelijum premda tu morfologija svjedoči o latinskom posred¬ 
ništvu. Kao hebrejske riječi označene su Adam i abrakadabra 
premda bi se teško moglo tvrditi da smo ih preuzeli neposredno iz 
hebrejskog jezika. Po utvrđenom principu međutim označuju se riječi 
admiral i admiralitet kao njemačke premda nije lako znati 
iz kojeg su baš jezika neposredno preuzeti takvi evropeizmi, ali je zato 
almanah označen po svojem prvobitnom arapskom podrijetlu prem¬ 
da je i ta riječ k nama došla posredstvom evropskih jezika. Ako je u 

našem rječniku almanah arapski mora to biti i admiral, a ako 
admiral nije, ne može biti ni almanah. 

Svi naši brojni narodni orijentalizmi označuju se u rječniku kao 
turcizmi jer smo ih preuzeli preko turskoga. Ipak je alem označen 
kao arapska rječ, a a d e š kao tursko-perzijska. No ako se, bar u na¬ 
čelu, ne pravi razlika po podrijetlu među riječima islamske kulture, 
onda se takva razlika ne bi smjela praviti niti u specifičnom učenom 
vokabularu zapadnoga kulturnog područja i riječi kao akademija, 
adenoid, abulija i si. morale bi se označivati kao latinske, a ne 
kao grčke, kako se to u rječniku čini jer smo ih mi preuzeli preko 
latinskoga. 

Odlučivši da kod tuđica navedu samo neposredno podrijetlo, prire¬ 
đivači su se našli u velikoj neprilici da kod učenih riječi razlikuju one 
koje su preuzete izravno iz latinskog od onih koje neposredno potječu 
iz kojeg od novijih evropskih jezika. Pri tome su izgubili iz vida da u 
tom tipu jezičnoga posuđivanja više faktora može djelovati istovremeno: 
činjenica da se neka latinska riječ upotrebljava u njemačkom može 
potaći da se ista riječ preuzme iz latinskoga u hrvatskosrpski. Je li ona 
tada preuzeta iz latinskoga ili iz njemačkoga? No u označivanju pod¬ 
rijetla riječi bili su obrađivači u tom pitanju vrlo samovoljni i često 
su bez ikakva kriterija internacionalne riječi izvodili sad iz latinskog, 
a sad opet iz njemačkog i francuskog. Tako je anuitet označen kao 
latinska, a aktualitet kao njemačka riječ, animirati kao la¬ 
tinska, abonirati i abolirati kao njemačke, a admirirati 
i admirator kao francuske riječi. Admiracija i abolicija 
opet kao latinske. Teško se može shvatiti zašto je abdikacija ozna¬ 
čena kao latinska, a abdicirati kao njemačka. Kriterij bi tu mogao 
biti -irati jer on jest preuzet iz njemačkoga. Podrijetlo se riječi, 
međutim, ne može određivati po sufiksu, a i sami to obrađivači nisu 
učinili s već spomenutim glagolom animirati, koji usprkos sufiksu 
izvode iz latinskoga. Jednako su postupili kod glagola aspirirati. 

Ako je riječ a b a t talijanskoga podrijetla zašto je onda a b a t i s a 
latinskoga? Ako su agitator i agitacija latinski, zašto je agi- 
rati njemački? Ako su agencija, agende i agens latinski, 
zašto su agenti i agentura njemački? Ako je abonman fran¬ 
cuski zašto je abonent njemački? Ako je advokat latinski zašto 
je advocirati njemački? Takvi se primjeri mogu po miloj volji 
umnožiti, ali mislim da i ovi pokazuju kako je određivanje podrijetla 
tuđica u našem rječniku proizvoljno i toliko nedosljedno da nikakve 
stvarne teškoće to ne mogu opravdati. 

Ima nadalje čitav niz očitih tuđica koje u rječniku nemaju oznake 
podrijetla, pa bi neupućeni čitalac mogao pomisliti da se radi o domaćim 
riječima. Ovdje ih navodim samo toliko da bi se vidjelo kako se ne radi 
o slučajnim propustima: 


a c a 1 

a c e t a t 

acetilen 

agronom 

aktiv 

a 1 b i n 

astragan 


autohton 
ažuran itd. 
acetisal 
aceton 
adoniski 
afektacija itd. 
a m o n i j 


anakonda 
ananas 
a n t i — 
a n t i f o n 
b a k a n a 1 
banana 
d u v n a 


Mene je jednom jedan neobrazovan čovjek oštro napao zbog tvrdnje 
da je gurman francuska riječ. On je tvrdio da je domaća šumadinska 
jer je bio vidio natpis »šumadinska gurmanska kujna«, a intelektualci 
da hoće sve proglasiti tuđim. Ubuduće će se takvi dakle moći pozivati 
na ozbiljnije autoritete i u težem će se položaju naći oni koji žele širiti 
u narodu znanje o jeziku. 

Nekim je opet riječima podrijetlo označeno sasvim krivo. Tako je 
npr. akribija označena kao njemačka riječ, premda je grčka. To 
valjda zato jer izražava tipično njemačko svojstvo. Prvi je dio složenica 
a g r o- označen kao latinski umjesto grčki, a kao latinski se predstavlja 
i atentat, premda nosi jasan biljeg svojega romanskog podrijetla. 
Autosugestija je za naše obrađivaše grčka riječ, a adžijazma 
im nije grčka nego turska. 

Poslije svega što je ovdje izneseno ne može se izbjeći zaključku da 
obrađivači nisu dosta pažnje poklonili označivanju podrijetla pojedinih 
riječi i da nam nisu uspjeli dati priručnik pouzdan u tom pogledu. 
Čitavo je pitanje podrijetla u rječniku obrađeno dosta nepažljivo. To 
mu je svakako ozbiljan nedostatak. Istina je da se tu radi o zadatku 
koji je vrlo teško izvršiti besprijekorno i malo ima rječnika kojima se 
u tom pogledu baš ništa ne može prigovoriti. No ipak je sigurno da se 
pri izradi našega rječnika moglo učiniti daleko više. Ako ne što drugo, 
mogli su se upotrijebiti sažeti i pouzdani podaci o podrijetlu evropskih 
internacionalizama u velikim rječnicima kao što je Websterov. Obra¬ 
đivači su se mogli pri tome poslužiti i materijalom iz rukopisa Skokova 
etimološkog rječnika. 

Nadalje je u označivanju riječi došlo do diskriminacije pučkih tu¬ 
đica koje nisu orijentalnoga podrijetla. Tako su riječi kao abrihtati, 
ajeršpajz, ajnc, ajnleger označene kao barbarizmi dok se ori¬ 
jentalne riječi jednakoga položaja u jeziku prikazuju kao punovrijedne 
i punopravne u razmjeru i količini koja nikako ne odgovara stvarnosti 
hrvatskosrpskoga književnog jezika. Isto tako oznaka riječi auktor 
kao zastarjele nije u skladu s činjenicom da se riječi kao adžamij a 
i a »čim« unose bez ikakve kvalifikacije kao da su normalne riječi knji¬ 
ževnog jezika. 

I u definicijama mogu se naći nedostaci koji su se lako mogli 
izbjeći. Istina, pri definiciji botaničkog nazivlja dobro su uvršteni me¬ 
đunarodni termini znanstvene sistematike, ali su mnoge definicije i pre¬ 
više neprecizne. Tako su a g r u m i naziv za »južno voće nakisela 
ukusa«. Bik je definiran kao »neuškopljen vol«, premda muško go¬ 
vedo tek škopljeno postaje vol. Ne zadovoljava također definicija a 1- 
k o h o 1 a kao »bezbojne, zapaljive i isparljive tekućine«, kao da ke¬ 
mijska znanost i njezina određenja za sastavljače našega rječnika ne 
postoje. I alkoholizam nije samo »pretjerana sklonost alkoholnim 
pićima« nego i bolesno stanje koje ona izaziva. I Agramer je Za¬ 
grepčanin odgojen baš u »njemačkom duhu« samo za čovjeka kojemu 
je srednjoevropska gradska kultura strana. Zapravo je to tradicionalan 
Zagrepčanin, Anamneza nije samo »prethistorija bolesti« nego i 
pacijentova izjava o svojem stanju, aneksija pak nije nužno »na¬ 
silna«. Ako je apaš »član društvenoga ološa« trebalo je spomenuti 
i ponosno indijansko pleme. Aproš nije bilo kakav »rov ili prokop« 
nego takav koji omogućuje zaklonjeni pristup nečemu. Arapi se defi¬ 
niraju kao »narod semitske porodice koji naseljava zemlje Male Azije 
(osim Turske) i sjeverne Afrike«, a zna se da u Maloj Aziji nema Ara¬ 
pa i da je svu obuhvaća Turska. Arheologija se opisuje kao »nauka 

koja se bavi iskopavanjem i proučavanjem objekata starih kultura« kao 
da arheolozi dolaze do svog materijala samo iskopavanjem. Osim toga 
se ne zna što bi to imalo biti »objekti starih kultura«. Objašnjenje daje 
tek francuski rječnik u kojem objekt označuje i posebno materija¬ 
lan predmet. Banski stol nije bio sud samo u »bivšoj banovini 
Hrvatskoj«. Ali sastavljači uopće nisu, izgleda, bili uvijek jako brižljivi 
kad se radi o hrvatskoj državnoj i ustavnoj tradiciji: ban im je tako 
»kraljevski namjesnik u jednoj pokrajini, oblasti«, a zatim se citira Kr- 
leža koji govori o hrvatskom banu u salonvagonu. Hrvatski je ban bio 
zamjenik kraljev (potkralj) ne u jednoj pokrajini nego u posebnoj kra¬ 
ljevini. I definicija po kojoj je Hrvatska historijski »naziv za razne 
hrvatske državne organizacije« ne vodi računa o ustavnom kontinuitetu 
koji je doveo do »federalne republike u sastavu SFRJ«. 

Bizantologija se tumači kao »nauka koja proučava duhovnu 
i materijalnu kulturu Bizanta i Bizantije« kao da ovo dvoje posljednje 
nije isto. Onaj kojemu je agramerski način života posve tuđ i zato na¬ 
prosto njemački, ne zna, dakako, da k a v a n a/k a f a n a može biti što 
drugo nego samo gostionica. Pri tumačenju riječi kuća navodi se kao 
6. značenje »domovina, zavičaj«. Po primjeru »stekao je velik ugled i 
kod kuće i u inozemstvu« vidljivo je da se ne radi o posebnom značenju 
riječi kuća nego fraze kod kuće. 

Pregledavajući rječnik mogao sam utvrditi da u njemu nema nekih 
dobro poznatih riječi kao: 


A d o n i s 
a f t a 

a k r a p (ima samo akrep) 
Bezjak (u etnološkom značenju) 
adonej 
a g o n 

animizam (a poziva se na nj) 
bibavica (kao stalno udaranje 
mora uz obalu) 


b a k a 1 a r (kao nosilac akadem¬ 
skog stupnja) 

begovina (u značenju dvora) 

d o c n j a 

dospješnica 

gombaona 

hvaledostojan 

hvalevrijedan 


U tumačenju glagola kockati se nema značenja uobičajenoga u 
hrvatskoj varijanti: »igrati kockama za novac«, a citira se Senoa: »pio 
je, kokcao je i vragovao« premda je tu glagol sigurno upotrijebljen baš 
u tom značenju. Tu dakle čitalac ne dobiva pouzdane obavijesti o zna¬ 
čenju i upotrebi te riječi. 

Pri tumačenju rječničkoga blaga jedne varijante hrvatskosrpskoga 
jezika obično se u rječniku upotrebljavaju izrazi druge varijante i time 
se označuje ekvivalencija. No ni u tome nema potrebne dosljednosti. 
Tako pri tumačenju pridjeva baštinski ništa ne ukazuje na ekviva¬ 
lenciju s nasljedni premda je ovo drugo tradicionalni termin hr¬ 
vatskoga prava. Definicija kockarnice ne upućuje na ekvivalenciju 
s kartašnicom, ni definicija riječi imenitelj na ekvivalenciju 
s nazivnikom. U tumačenju riječi isporuka ne navodi se ekvi¬ 
valentna riječ dobava premda je to termin u hrvatskim zakonima 
kojih se pravila još i danas primjenjuju. Kod imena naroda J e v r e j i 
nije označena ekvivalencija s Hebreji nego samo sa Židovi. U 
tumačenju riječi kompozicija, kompozitor ne ukazuje se na 
ekvivalentne riječi skladba i skladatelj. 


Sastavljanje našega rječnika temelji se na Novosadskom dogovoru 
i u njem je obrađeno sve rječničko blago hrvatskosrpskoga jezika kako 
se njime služe svi narodi toga jezika. Takva obrada ima značajne pred¬ 
nosti i neophodno je potrebna uz rječnike koji iscrpno i potanko prika¬ 
zuju leksik pojedinih književnosti i književnih sredina. Princip zajed¬ 
ničke obradbe ne znači međutim da čitaocima treba uskratiti obavijest 
o tome za koju književnost i koje krajeve je koja riječ karakteristična. 
Ako se već smatralo da bi direktne oznake o pripadnosti varijantama 
previše naglašavale polarizaciju i tako davale krivu sliku jezične stvar¬ 
nosti, bilo je prilike da se prikladnim izborom primjera svaka riječ di¬ 
skretno i nenametljivo smjesti u svoju uobičajenu geografsku i kultur¬ 
nu okolinu. U našem rječniku, međutim, izbor primjera često u tom 
pogledu nije sretan. Tako se uz riječ b e o n j a č a/b i o n j a č a citira 
samo jedan primjer i to iz Božića s bionjača, te tako neupućeni 
čitalac stječe dojam kao da je to uobičajena riječ u hrvatskoj varijanti, 
a ne leksički izbor koji treba da pojača stilističku izražajnost. I uz 
brinuti/brinuti se, kijavica, kapuljača, kašika pri¬ 
mjeri ne daju pravu sliku o stvarnoj rasprostranjenosti upotrebe tih 
riječi. Ovakvi bi se primjeri mogli lako i dalje nabrajati. Očito je da su 
obrađivači u svojem dobronamjernom nastojanju da što više istaknu 
jedinstvenost hrvatskosrpskoga leksika pošli gdjekada tako daleko da u 
rječniku nisu prikazali punu stvarnost. 

Da utvrdim, kako je u našem rječniku prikazano leksičko blago 
hrvatske književnosti, usporedio sam nasumce neka mjesta s nedovr¬ 
šenim Rječnikom jezika hrvatske književnosti Julija Benešića. Rukopis 
toga djela čuva se u Institutu za jezik JAZU, u Leksikografskom zavodu 
i kod nasljednika pokojnoga pisca. Nema naime nikakve sumnje da naš 
rječnik treba da obuhvati čitav leksik novije hrvatske književnosti i 
pri tom je trebalo upotrijebiti sav leksički materijal koji je do sada 
skupljen. Pokusne kolacije pokazuju da je znatan dio Benešićeva mate¬ 
rijala izostao u našem rječniku. Ovdje navodim takve riječi s imenima 
pisaca iz kojih se kod Benešića citiraju za njih potvrde: 


balokotan mamuran 
balsamički 
balzamički 
banderilj a 
b a n d u r pandur 
bankrotnik 
b an u ć e 

b a n j a k klupa uz peć 
b a r a š koji ide po barovima 
b a r k vrst jedrenjaka 
barkariz otvor na ogradi broda 
barmikser 

barnumština barumska reklama 
bartolovka vrst kruške 
barunovac Trenkov pandur 
barutovac čovjek nagle ćudi 
baružica mala bara 
baščenjak vrsta duhana 
b a š 1 u k kapa 
b a š t a bastion 


Stojanović 
Veber-Tkalčević 
Tomić, Vojnović 
Tresić—Pavičić 
Narodna pjesma 
Nemčić 

Tresić—Pavičić 
Kozarac, Bertić 
Matoš 

Kumičić, Novak, Anđelinović 

Kumičić 

Ujević 

Matoš 

Stojanović 

Šenoa 

Nametak 

Stojanović 

Nametak 

Nametak 

Senoa 

b a t i k a bratac 

Muradbegović 

b a 11 j i k a kočanj 

Tomić 

b a t r i c a stepenica 

Nemčić 

batrivan koji sokoli 

Kukuljević 

batriviti sokoliti 

Ilić 

batrviti sokoliti 

Ilić 

bava povjetarac na moru 

Novak, Bartulović 

b ažulj 

Krleža 

benevetanje prenemaganje 

Šenoa 

beneverke dugačke hlače 

Becić, Kaleb 

benevreci du/gačke hlače 


bengalički (— plamen, — vatra) 

Šenoa, Kovačić 

berdočiti vikati »ber da?« 

Cepelić 

b e r i d b a 

Stojanović 

b e r i 1 j n i koji ima boju berila 

Begović, Tresić-Pavičić 

b e r m a t i utvrditi 

V eber-Tkalčević 

besjedište 

Preradović 

beskažnjeno 

Andrijašević 

besolnik 

Pavlinović 

dezertirao 

Bogović 

deziluzija 

Krleža 

deziluzionist 

Krleža 

dicionarčić 

Martić 

d i č n i k 

Trnski 

d i d a k starac 

Ivakić, Hanžeković 

dihaj 

Nazor 

dihoslastan 

Palmović 

dihutati 

Muradbegović 

d i j a f a n proziran 

Ujević 

dijakulum flaster 

Šenoa 

di j arij 

Nehajev 

dilj škver za gradnju brodova 

Kumičić, Nazor 

dir n u ć e ganuće 

Lovinac 

dirižljica biljka 

Dežman 

divkonjic 

Krleža 

divkon j ić 

Krleža 

divnokovan 

Vraz 

d i v o r davor 

Palmotić 

d i v o t a n ljepotan 

Šop 

divotnost 

Trnski 

d i z a j 

I. Kozarac 

dizgen pleten 

Jurković 

d i ž i v koji se može dići 

Okrugić 

idoloklanjac 

Pavlinović 

idžanet-nama teološka diploma 

Nametak 

i f t a r večera uz ramazan 

Osman Aziz, Nametak 

iftariti 

Nametak 

i g a 1 j e 

Tresić-Pavičić 

iglaški jarmeni 

Cepelić 

i g 1 a r k a vrst puške 

Martić 

iglenj ak 

Stojanović 

iglenj arka vrst puške 

Šenoa, Martić 

igličara mlado ptiče 

Cepelić 

i g 1 i č a r mlado ptiče 

Cepelić 


iglović krojač (iron.) 
i g r a 1 a c igrač 
igralije igračke 
i k a t i govoriti ikavski 
ili j nštak 
i 1 o t helot 
i1o vin a 

Bogat ulov tih letimičnih usporedaba pokazuje da mnogo rjecm- 
čkoga blaga hrvatske književnosti nije ušlo u naš rječnik. Ima tu za¬ 
nimljivih i vrijednih riječi koje ne gube važnost stoga što su koji puta 
potvrđene u djelima manjih pisaca. No izostale su i riječi najvećih 
naših pisaca. Tako su eto izostavljene riječi iz djela Vrazovih, Prera- 
dovićevih, Šenoinih, Kumičićevih, Novakovih, Nehaj evljevih, Nazorovih, 
Ujevićevih i Krležinih. To pak znači da djela hrvatskih pisaca ili nisu 
dosta pažljivo ekscerpirana ili opet ekscerpiranjem nisu tako obuhva¬ 
ćena da bi se dobila potpuna slika njihova rječničkoga blaga. To je 
vjerojatno i najozbiljniji prigovor koji se našem rječniku može posta¬ 
viti. Osim toga se vidi da priređivači nisu konzultirali Benešićev rječnik 
premda im je bio lako dostupan. Ako se naime smatralo da je u ovom 
času preče i važnije da se izda priručni rječnik cijelog hrvatskosrpskog 
književnog jezika i da objavljivanje iscrpnog Rječnika hrvatske knji¬ 
ževnosti zasada može čekati, to nije bio razlog da se ignorira rječnička 
građa skupljena za taj rječnik. Tako je ostalo neiskorišteno nešto što 
već imamo. Zanimljivo je da među riječima koje nisu ušle u rječnik 
ima dosta pomorskoga nazivlja potvrđenog kod hrvatskih pisaca. Sasta¬ 
vljači kao da nisu posvetili dosta pažnje toj tradiciji, baš kao što su 
riječ balatura označili kao provincijalizam, iako je, kako pokazuje 
Benešićev rječnik, upotrebljavaju Šenoa i Nehajev, pa je jamačno ma¬ 
nje provincijalna nego mnogi orijentalizmi koji se donose bez kvalifi¬ 
kacije, kao obične riječi. v 

Sažimaljujući na kraju svoje mišljenje o rječniku, istakao bih jos 
jednom da je to vrlo koristan i u našim prilikama nezamjenljiv pri¬ 
ručnik. Na žalost ima dosta nepotrebnih nedostataka, među njima i oz¬ 
biljnih. Stječe se dojam da se naš rječnik izrađivao na brzinu i preko 
koljena. Pri tom se nije dovoljno uzimao u obzir već skupljeni u nas 
leksički materijal niti su se usvojile i iskoristile tekovine suvremene 
leksikografije u svijetu (npr. za označivanje podrijetla tuđica, za preci¬ 
zan opis predmeta i za tumačenje internacionalizama). No usprkos svim 
nedostacima, pa i onima koji su se mogli izbjeći, to je djelo tako važno 
i korisno da Matice svakako treba da ga izdaju do kraja. Potrebno je 
međutim da se obrađivači upozore na tipove nedostataka i slabosti ilu- 
strirne u ovoj i u drugim recenzijama i da se od njih zatraži da ih 
u daljnjim svescima izbjegnu. Isto tako treba prva dva sveska u drugom 
izdanju našega rječnika temeljito popraviti. Samo pod tim uvjetima 
može Matica mirne savjesti nastaviti s izdavanjem toga djela. Treba 
također da se ono javnosti predstavi kao koristan i nuždan priručnik, 
a ne kao vrhovni autoritet i konačni depozitorij (ni te riječi nema u 
rječniku) leksičkoga znanja. 

(Kritika 1, 1968.) 


Šenoa 

Šenoa 

Ogrizović 

Pavlinović, Velikanović 

Nazor 

Ujević 

Šenoa 

CENTAURSKI RJEČNIK CENTAURSKOG JEZIKA 


(RECENZIJA RJEČNIKA H-S KNJIŽEVNOG JEZIKA, I—II, 1967) 

Tomislav Ladan 


I 

Kako bi bilo što jasnije o čemu je riječ, nastojat ću biti nešto malo 
opširniji i sustavniji. U samom naslovu ovog priručnika stoji »književ¬ 
nog jezika« ... A što je to uopće književni jezik? Najprirodnije i naj¬ 
jednostavnije je, mislim, odgovoriti: književni jezik jest jezik književ¬ 
nosti. Na svijetu, naravno, ne postoji jedna jedinstvena književnost, ne¬ 
go mnogo njih, prema lingvističkom obliku u kojem su nastale i nastaju. 
Možemo, dakle, govoriti samo o pojedinim ili stanovitim književnostima 
— a tako se i govori. 

Postoji, znamo, nešto što se naziva hrvatskom književnošću. (Ona 
je u najnovije vrijeme obuhvaćena i materijalno, jednim impozantnim 
nizom knjiga nazvanim »Pet stoljeća hrvatske književnosti«). Imamo, 
eto, i bjelodan, činjenički dokaz, tekstualne predloške tako ostvarene i 
nazvane književnosti. Posve je naravno i logično, da ta hrvatska knji¬ 
ževnost ima svoj hrvatski književni jezik. I uistinu: ona je i pisana 
nekakvim jezikom. Od Marulića, preko Držića i Gundulića, do Ujevića 
i Krleže — ta je književnost pisana jednim kompleksnim lingvističkim 
izrazom, književnim amalganom čakavštine, štokavštine, kajkavštine. 
Taj k o i n e, u kojem sudjelujemo kad čitamo (npr. Juditu, Dun¬ 
da Maroja, Osmana, Žedan kamen na studencu i P e- 
tricu Kerempuha) jest jezik hrvatske književnosti, oruđe, oblik 
toga petstoljetnog literarno-lingvističkog corpus-a. 

Pitanje je sada vrlo jednostavno: donosi li Rječnik koji je pred 
n am a taj i takav lingvistički kompleks: književni koine. 
Odgovor će biti isto toliko jednostavan koliko i odrješit: ne donosi. 

Dakle: što se tiče hrvatskog književno-kulturnog blaga (ne od Baš¬ 
ćanske ploče do Dubravka Horvatića, već od začinjavaca do naših su¬ 
vremenika) ovaj Rječnik ga ne zastupa. 

Jasno: dobar je dio naše stare i starije književnosti izražavan u 
čakavštini i kajkavštini, pa je onda donekle razumljivo što će standar¬ 
dni rječnik standardnog književnog jezika počivati na štokavštini, koja 
se povijesno konstituirala kao temelj našeg književnog izričaja... I 
sve do ove točke mogli smo se pitati, ali ne i čuditi. Međutim, sada ce 
nastupiti ne samo začuđenost nego i osupnutost. 

Štokavština je temelj našeg književnog jezika. Štokavštinom su 
pisana hrvatska književna djela već od XV stoljeća (npr. Držićeva). 
No, ta je književna štokavica, kojom su pisali naši pisci od XV do XIX 
stoljeća — izostavljena. 

A posve je protunaravno koliko i protuznanstveno što se rječnik 
književnog jezika jedne književnosti temelji isključivo na jeziku pisaca 
Novijeg datuma, kad već postoje i pisci starijeg datuma. Zamislimo 
samo kakav bi to kulturni harakiri bio kad bi engleski rječnik književ¬ 
nog jezika polazio tek od Byrona (a taj je jezik knjizevan jos od Shake- 
snearea) Takvim se činom stariji pisci izbacuju iz jezika, zapravo 
Jf zavičajne književnosti: nasilno se stvara rascjep između stanje mo- 
viie književnosti: prekida se organski kontinuitet: nanosi golema kul¬ 
turna i pedagoška šteta. Jednom riječju: stan se aukton bacaju u ro¬ 
potarnicu, postaju školska strašila i pravi tuđmci u vlastitoj kuci... 


II 

Dotični Rječnik (kako se to i u predgovoru tvrdi) temelji se na jezi¬ 
ku pisaca od XIX stoljeća pa dalje. Međutim, ne bi ni to još bilo najveće 
zlo — kad bi doista bilo tako. Hrvatski se pisci XIX stoljeća oslanjahu 
uvelike na raniju hrvatsku jezičnu predaju, te bi se nešto od kontinui¬ 
teta ipak dalo sačuvati i dalje promicati. Pa ako vec tu nema Drača, 
Bunića, Gundulića, Palmotića, Kačića, Mikalje, Divkovića, Posilovica i 
Relikovića — očekivali bismo barem primjere iz naših starih rječnika 
Della Belle, Stullija, Katančića, Voltića. Ali, ni njih tu nema. Ostaje 
nam nada u rječnike iz samog poodmaklog XIX stoljeća. Samo, opet 
ćemo se razočarati: nema ni tako važnih dvojezičnih rječnika novijeg 
nadnevka kao što su onaj Mažuranića, Užarevića, Veselica, Drobmca, 
nema čak ni Petračića, Zepića, Senca, Androvića, Parcica, Divkovic, 
I. Filipovića. I ne samo da su izbačena, zaobiđena sva ta temeljna dje a 
hrvatske leksikografije, nego — da bi nasilje bilo još veće — zaobi en 
je i sam hrvatski »Vuk«, najnadareniji hrvatski leksikograf — Bogoslav 
Sulek. Od svega njegovog golemog i po našu kulturu dragocjenog djela 
(dvojezičnog rječnika, rječnika znanstvenog nazivlja i publicističkog 
rada) toga jedinstvenog znalca i kovača našeg jezika — nije uzeto u 
obzir baš ništa. 

Dakle, zaobiđena je gotovo sva hrvatska leksikografija i leksikolo¬ 
gija hrvatske književnosti XIX stoljeća. Mnogo bolje nisu prošli ni 
neki ključni hrvatski auktori iz istog stoljeća. Trnskog i Tkalcevica 
uopće nema u popisu izvora, od Kurelca uzeto je u obzir jedno jedino 
djelo, a od Ante Starčevića samo jedna jedina knjiga. Valjda ne treba 
niti primijetiti (dalje) koliki su još naši stariji pisci posve zaobiđeni. 
Pa i sam Akademijin rječnik uzet je ii obzir tek nominalno... 

Reći će se onda kako je ovaj Rječnik rađen na temelju novijih i 
najnovijih auktora. I kada bi bilo tako, to bi samo po sebi bilo nedostat¬ 
no i besmisleno. Ali, da bi ta besmislenost bila još besmislenija, — Pre¬ 
skočena su, nisu uzeta u obzir ni novija znanstvena djela kao sto su 
Pravno-povijesni rječnik VI. Mažuranića (a uzeta je u obzir 
sva srpska pravna terminologija od 1926. do 1954), Benešićev R j e č n i i 
hrvatskog jezika (u rukopisu), Sta je šta Ise Velikanovica, 
Kušarevo Narodno blago, moderni dvojezični rječnici kao K. *1- 
lipovića i Samšalovićev... Uzeti su za obradbu i neki najminorniji 
prevodioci (tko zna iz kakvih razloga), a naš najbolji i najplo niji 
meni prevodilac Josip Tabak — nije uopće uzet u obzir. I daza ] - 
čimo (ovo pretresan je načela Rječnika i njegovih izvora), zao i 
hrvatska književna i leksička baština do XIX stoljeća, a za im najv 

dijelom i ona u XIX stoljeću ili — ublaženije rečeno — barem u svojim 
najhitnijim i najznačajnijim zastupnicima. To se đesetkovanje nasta¬ 
vilo čak i u XX stoljeću, te su preskočeni mnogi temeljni rječnici, i 
pisci (braća Šimići uzeti su u obzir samo djelomice, kao uostalom i A. 
Cesarec, T. Ujević (prevodilac), P. Segedin, Matković i tako dalje. Uz 
to su neki naši stariji i noviji pisci, istina, nominalno uzeti u obzir, na¬ 
vedeni su naime kao izvori, ali su za stvarnu potkrepu uzimani vrlo ri¬ 
jetko, te se može pretpostaviti da je zbiljsko stanje u Rječniku mnogo 
gore nego što se vidi iz samog popisa izvora... a to se otkriva čim se 
malo bolje zaviri u samu obradbu pojedinih natuknica. 

Dakako, takvo stanovište prema golemom dijelu naše jezične ba¬ 
štine nije novo. Pitanje je samo koliko je lingvistički i kulturološki 
opravdano. Već je V. S. Karadžić, posluživši se starijim hrvatskim rječ¬ 
nicima (Mikalja, Della Bella, Stulli), koje mu bijaše nabavio J. Kopitar, 
izbacivao iz svojeg rječnika sve one riječi koje osobno nije bio čuo ili 
za koje mu se bilo činilo da ih — zbog ovih ili onih razloga (što većinom 
ne bijahu lingvističke naravi) — ne bi bilo zgodno uzimati u' obzir. 
Njegovi učenici i sljedbenici samo su produbili tu krajnost. Rječnik Bro- 
za — Ivekovića (koji se čak zvao Rječnik hrv. jezika) nije uopće uzimao 
u obzir jezik hrvatskih književnika, već uglavnom riječi iz djela Kara- 
džića i Daničića... Maretić je dobrim dijelom nastavio u tome duhu, 
napisavši gramatiku u kojoj naprosto zaobilazi svu hrvatsku pisanu knji¬ 
ževnost. 

Tako i ovaj Rječnik dolazi kao još jedno stisnuće našeg leksičkog 
polja, s kojim se bilo započelo prije nekih stotinjak godina, a u duhu 
ideja koje moderni život i suvremeno zbiljsko stanje ne mogu nikako 
prihvatiti... 


III 

Sve su to načelne primjedbe; one nam otkrivaju samu koncepiju 
ovog Rječnika i posve dostatno objašnjavaju zašto taj priručnik jest 
kakav jest. Kada posrijedi ne bi bilo nikakvih drugih razlika — u je¬ 
zičnom gradivu — već sama činjenica što postoji samosvojna i potvr¬ 
đena srpska književnost, s jedne strane, i hrvatska književnost, s druge 
strane, postavila bi problem: kako izmiriti tu činjenicu s nazivom i 
jezičnom koncepcijom srpsko-hrvatskog, odnosno hrvatsko-srpskog. Nai¬ 
me, sama bjelodanost egzistencije dviju autonomnih i autohtonih knji¬ 
ževnosti nužno dovodi do diferencijacije u lingvističkim instrumentima. 

Međutim, ovaj je Rječnik zamišljen i ostvaren tako da od početka 
do kraja (i u najsitnijoj pojedinosti) zaobilazi činjenicu (lingvističku, 
kulturološku i političku) o egzistenciji srpske književnosti i njoj svoj¬ 
stvenog verbalnog izraza i hrvatske književnosti i njoj svojstvenog ver¬ 
balnog izraza. Ovaj Rječnik u potpunosti niječe samosvojan lingvistički 
instrument bilo jedne bilo druge književnosti, shvaćen kako dijakro- 
nijski, tako i sinkronijski. Njemu je to svejedno, jer mu je i jedno i 
drugo jedno. Naime, nazvali mi taj specifični zbir svojstava (jedne ili 
druge književnosti) jezičnom varijantom ili pak punim narodnim ime¬ 
nom — on se ne može zaobići, a pogotovo se ne smije grubo brkati, 
umjetno stapati i nasilno naturati (bilo po numeričkom, bilo po abe¬ 
cednom načelu), to jest: proglašavati normom i ono što je nenaravno i 
neprimjereno za jednu književnu sredinu i lingvističku upotrebu. Neki 
su naši jezikoslovci — čini se — toliko priprosti, te misle kako će brat¬ 


stvo biti veće ako onaj tko sada piše lijep, bude pisao 1 ep, ili voz 
umiesto vlak ili obratno. Po toj bi logici i Makedonci i Slovenci bili 
nSa bratskija braća kada bi govorili jezikom kojim sada ne govore, 
m^est —jednim umjetnim idiomom koji bi bio zajednički za sva četiri 
Si v Se) naSih slav Jkih naroda... U najmanju ruku. takvo je nusljenje 


IV 

Cjelovitu prosudbu ovog Rječnika moguće je provesti samo uz 
da se pročitaju sve natuknice. Za sada je to zbog dvoga nemo- 
Z'Č Svo fer Rječnik još nije dovršen i - drugo - jer to narav 
ovakve 5 recenzije ne dopušta. Pa ipak, čak i nekoliko ovlasnih pogleda 
(pregled nekolikih uzoraka) potvrđuje staro pravilo— svaki dio govori 

i o cjelini. 

A) nesustavne i pogrešne etimologije 

Temeljne riječi našeg jezika nisu ovdje etimologijski obrađene, to 
jestSTmani oznake podrijetla, niti' jezičnog praoblika. Ostaju dakle 
tuđice posudbenice. Kod njih bi barem trebalo (sto je vec nepisani 
zakon’i kod rječnika s mnogo manjim pretenzijama) donijeti u svakom 

slučaju_gdje je god to moguće — oznaku podrijetla (iz kojeg je jez 

rlS preuzetaV a svakako i njezin izvorni oblik. Međutim, izvornih 

oblika tu nema, ni za grčke, ni za latinske ni za ^se 

cuske, ni za ruske, ni za njemačke, m za talijanske rijeci. Budući da se 
mnoge od tuđica i dan-danas pišu izvorno (kao happy endmg 
^r oduis), velik je nedostatak to što su date samo u fonetiziranom 
obliku Naime, sve kad se danas i ne bi pisalo drugačije nego isključivo 
fonetski, izvorni oblik bi u ovakvom znanstvenom Rječniku bio potre¬ 
ban čisto iz pedagoških razloga. 

Riječ d e n d i je data samo fonetski, bez oblika d a n d y, u kojem 
se isto tako često javlja, a uz to je običan leksikografski red navesti 
i izvorni oblik. (Kod samog tog pojma, uzgred budi rečeno, nema ni 
najuobičajenih sinonima — gizdelin, fićfirić). 

Neke su etimologije posve pogrešne: 

za galant se kaže da je iz španjolskog, a riječ je iz francuskog 
jezika, iako je oblik galan španjolski, 

galimatijas nije latinska riječ (kako je napisano), nego je 
francuska, nama je došla preko francuskog, iako se zasumu ■ 
etimologiju pretpostavlja izraz galli mathias (vidi Kluge Ety 
mologisches W6rterbuch, XVIII izdanje, Berlm, 1960), 

za b r e se kaže da je iz turskog, ali je riječ potekla iz grčkog, 
kako svjedoče Škaljićev rječnik turcizama i velika Janansova gram 

grčkog jezika: , . 

kurva je označena kao riječ latinskog, odnosno njemačkog, po - 
jetla; međutim, riječ je latinskog podrijetla samo kad znaci r 
dat. curva linea, njem. die Kurve) ah te oznake 
kad dotična riječ znači bludnica, jer je onda po nj 
ili možda iz grčkog (od he koure, cura, djevojeura, lutka), 

•Ili riječ groš, za koju se kaže da je njemačka, a ona je^vorno la 

(denarius grossus — »debeli novčić«); ^J>ko se ime st . postoji češki 

nama došla iz njemačkog, nije ni to sigurno, jer veo pnjc 
groš, što Nijemci uzimaju i ponjemčuju. 

kustura nema etimološke oznake (trebalo bi reći da je od ru- 
munj. cutitura), a kusur ima oznaku tur.; 

riječ gong, koja je malajska, nema oznake, baš kao ni graban- 
c i j a š (od gr. nekromantes, tal. gramazia); 

čak ni kod riječi Germani i njezinih izvedenica nema oznake 
podrijetla (kelt. odnosno lat.); 

ni za gojzerice nema oznake podrijetla, baš kao ni naše riječi 
za njih »okovanke«; 

g a r m o n d, očigledna tuđica, nema nikakve etim. oznake (fr. pre¬ 
ma C. Garmondu); 

i dok će glasovir tendenciozno biti označen kao kovanica, 
kod riječi gas nema oznake da je tuđica; uz to, u ovom znanstvenom 
Rječniku nema ni znanstvenog podatka o genezi tog pojma, što ga je 
prema gr. riječi h a o s uveo briselski kemičar J. B. Helmont kao ime 
za atmosferski zrak. 

Gotovo je nemoguće dokučiti po kakvom su kriteriju neke riječi 
obrađene etimologijski (barem u obliku puke naznake podrijetla: njem., 
gr., lat., fran.,), a druge — po naravi i položaju posve iste — uopće 
nisu. Jer, kad se generacija označi kao latinska riječ, zašto se 
ista takva oznaka uskraćuje generalu, riječi koja je barem isto toliko 
latinska i toliko tuđica koliko i generacija... Taj je kriterij toliko 
ovlašan i nasumičan, da ga zapravo uopće nema. A osim toga, kaže 
li se za admirala da je njemačka riječ (a arapskog je podrijetla), 
zašto onda za karabin da je arapska (a vjerojatno nam je došlo od 
franc. carabine, iako je izvorno maurska). Ovdje se, naime, u jed¬ 
nim slučajevima inzistira na primarnoj, a u drugim na sekundarnoj 
(posredovanoj) etimologiji, a u trećim — iako su posrijedi istobitne 
riječi — nema nikakve oznake etimologije, izvora, posudbe. Najblaže 
rečeno, to je miješani kriterij, koji nikako ne pristaje znanstvenom 
rječniku. 

B) netočnosti u definicijama 

Uz natuknicu glumište stoji prvo oznaka da je riječ zastarjela 
(što je netočno), a zatim da znači »pozorište, kazalište« (što je netočno, 
jer je nepotpuno). Ta riječ ima svoje uže značenje onoga što je suprotno 
gledalištu: prostor u kojem se kreću glumci, scena, pozornica. Riječ nije 
zastarjela, jer je upotrebljavaju i najnoviji hrvatski pisci, na primjer 
B. Gavella — Hrvatsko glumište, 1953. Simptomatično je što 
je većina riječi koje su tipične u »zapadnoj varijanti« označene kao 
zastarjele ili slično ... 

gležnjak je definiran kao dio sportske opreme, ali on je i dio 
vojničke odjeće, a to se ovdje ne kaže; 

d a s a (zašto ne i d a s o?) nije samo pomodan čovjek, gizdelin, 
fićfirić, nego također muškarac koji je jak, kršan, naočit; dasovan, 
dasovanka, dasan, dasica, dasovanski — ma koliko da 
su obične riječi — ovdje nisu uopće uzete u obzir. 

Ceste su i nepreciznosti kod nekih elementarnih pojmova: 

za dimnjak se kaže: »...odvod u vidu okomito ozidanog stupa 
ili metalne cijevi iznad kakve vatre«. Tu je gotovo svaka druga riječ 
pogreška: 

1. ozidani stup je jezična i tehnička besmislica; 


2. dimnjak ne dolazi iznad bilo kakve vatre (jer tolike vatre po- 
stojahu i postoje bez ikakva dimnjaka), nego je to uređaj iznad ložišta, 
vatrišta, ognjišta: 

3. sam se taj pojam znanstveno definira ovako: »... okomiti ili 
savijeni odvod od nesagorive tvari, kojim plinovi s ložišta izlaze u 

Mnogo bolje nije prošao ni sam nas dinar, koji se definira, 
»dinar m. lat. 1. osnovna jedinica jugoslav. novca, 2. novac uopće«. 
I tu je čitav niz pogrešaka: 

1. etimologija je grčka, a ne latinska: to denarion, dinar, rimski 
srebrnjak, 8/9 att. drahme; 

2. dinar nije, dakako, samo »jedinica jugoslav. novca«, nego je uz 
to valutna jedinica u još osam zemalja pored SFRJ: Irak, Jordan, Aden, 

Alžir, Bahrein, Kuvajt, Tunis, Iran; 

ili, dalje: dekada, kaže se »period od deset dana ili deset go¬ 
dina«, ali dekada znači više stvari: 

1. razdoblje od deset dana, tjedana, mjeseci, godina; 

2. dio djela koje ima deset knjiga; 

3. (posebno značenje) desetodnevica u francuskom revolucionarnom 
kalendaru god. 1789. 




c+T*n^-nncy nnzivlia. vlada prava pometnje 


Tako se kaže da je glodalica isto sto i strug. Međutim, 
to su dva posve različita stroja: prvo je fr. fraiseuse, njem. die 
Frasmaschine, vulg. frezer, frezerica; drugo je pak to¬ 
karski stroj, fr. tour, njem. die Drehbank. 

Kaže se, dalje, na istom mjestu da se na glodalici izrađuju 
zavrtnji, osovinice. I to je posve netočno, jer se na glodalici mogu 
izrađivati npr. zupčanici, ali se osovinice izrađuju i obrađuju na strugu. 
Naime, prvi je stroj za navojna vretena, puževe i pužna kola, a drugi 
za osovine, vijke i mnoštvo drugih predmeta kod kojih je prije svega 
potrebna rotaciona obradba metala... Kad se ovako griješi kod osnovnih 
strojeva kako tek mora biti kod složenijih uređaja... 


C) sinonimi, varijante, međuuputnice 

Općenito uzevši, leksikološka, polisemijska, sinonimijska, stilska 
strana obradbe natuknica ovdje je pretežno oskudna, ukoliko nije 
pogrešna. 

Sinonimka je osobito nepotpuna i loše usklađena. 

Dekoracij a ima orden i odlikovanje, ali nema k o 1 a j n e, iako 
se pod kolajna navodi orden, odlikovanje, medalja (a odličja, na 

ravno, nema uopće). . 

Kod pojma degustator ne nalazi se kušač, iako to imaju 

čak i školski rječnici (vidi Hrvat.-franc. J. Dayrea). Istina, u ® a 
je obrađeno pod K, ali uz njega nema degustatora, što bi bio ozbiljan 
nedostatak i za mnogo manji rječnik, a nekmoli za ovakav, gledano 
tehničko-leksikografski. 

Riječ glavokret (potvrđena kod Krleže) označena je kao kov., 
a kolosijek i kolovrat - riječi istog tipa i modela — nisu. 
Normalno je postaviti pitanje, kakvi su to lingvistički kriteriji, ka J 
bjelodano da su i glavokret i kolosijek i kovanice i termini to¬ 
nici: jedan iz željezničarstva, drugi iz vojništva... Ista je oznaisa 

kod riječi brojidba. I budući da su tolike druge imenice, i starije 
i novije, isto tako kovanice (a ovdje nisu označene kao takve) — zašto 
se to lijepi baš na brojidbu i njoj slične... Namjera je, čini mi se, 
odvratiti nekako od takve riječi, jer je, biva, skovana (kao da tolike 
druge nisu, a ona je uostalom u uporabi već prilično dugo)... A takav 
kriterij označnica-ogradbi nije znanstveno dopustiv, jer je kovkost našeg 
jezika jedno od njegovih bitnih svojstava, osobito za tehničko i apstrakt¬ 
no područje, bez kojih je moderni svijet nezamisliv. 

Ovaj bi Rječnik valjda morao pomoći našem građaninu-prosječniku, 
uputiti ga u dobar, standardan jezik, pokazati mu koja je riječ normalna, 
ispravna (prema stanovitom lingvističkom sustavu). Ako je tako, čemu 
onda navoditi i ovakve nezgrapnosti, kao »konj darovnik« u značenju 
»darovan« (što je pogrešno i besmisleno) — a izraz je donesen samo 
zbog toga što je tako u Vuka S. Karadžića. I to bi mi imao biti još i 
Rječnik moderne književne uporabe... Valjda se po istim kriteri¬ 
jima donosi i Ćopićeva g e v e r a u značenju puška. Ili je ovom 
Rječniku bila namjera popisati sve što je bilo tko bilo kada napisao, ili 
pak samo ono što je napisano u duhu jezika. Ovdje je, sudeći po svemu, 
opet miješani kriterij: od jednih se pisaca unosilo sve, a od drugih 
samo nešto, i to vrlo oprezno, ogradbeno ... Drugačije je teško obja¬ 
sniti — da dalje potkrijepim već natuknutu primjedbu — zašto je gla¬ 
sovir kovanica, upućena na klavir, kad je prva riječ barem isto 
toliko dobra kao i druga ... 

Tu je i gimnastika i fiskultura, i gimnastičar i fiskul- 
turnik, ali t j e 1 o v j ež b e nema, ni kao sinonima. 

Gipsoteka je »zbirka vajarskih (ne nipošto kiparskih, 
pp.) radova«. Bilo bi bolje reći djela, kipova, tvorevina, izrađevina. 

Glasovati se upućuje na glasati, ali razlika ipak postoji: 
stranački glasači glasuju, dok se proljetne ptičice umilno glasaju (zar 
ne?)... 

Ali zato ima i posve nepotrebnog, vestalskog čistunstva: 

glavić nije samo »mala glava; okrugli dio nečega (od šibica, na 
čiodi i dr.)«. Na stranu to što se kaže glavica šibice, a ne glavić šibice 
(sic) — zašto sramežljivo preskakati činjenicu da je glavić dio organa 
(anat. lat. g 1 a n s) po kojem čovječanstvo nastaje ... 

Ima tu i čistih besmislica: 

Pod kip are v dat je primjer »kipareva paleta«, i mala djeca 
znaju da kipar radi dlijetom, a ne paletom. 

Stilskih nezgrapnosti ima na svakom koraku: 

deviza... »rukovodeće načelo u životu«; bolje bi bilo onda reći 
»glavovodeće«, a posve je dostatno reći i samo vodeće, temeljno, 
glavno ili tek načelo. 

D) nepotrebna podvostručenja 

Mnogo je toga nesustavno i nedosljedno u ovom Rječniku, ali jedno 
je — kao zauzvrat — provedeno do samog ruba razbora: podvostručenje 
svih onih pojmova koji su tipični za »istočni«, odnosno »zapadni« knji¬ 
ževni usus. Gotovo do u beskonačnost ponavljaju se ovakve odredbe: 

»dekadni sustav, sistem desetični, decimalni sustav, sistem, koji 
ima za osnovu broj deset«. Tu su barem tri riječi apsolutno suvišne. 
Koliko je takvo nagomilavanje smiješno i nepotrebno, toliko je i ne- 


ekonomično. Uz to se i to provodi na štetu jedne, a u korist druge 
književne uporabe. 

Demobilisati je definirano, dok je demobilizirati samo 
upućeno na demobilisati, što je svakako i kršenje čuvene novo¬ 
sadske ravnopravnosti, i to — nota bene — u onom dijelu Rječnika 
koii je obradila naša dična zagrebačka jezikoslovna redakcija. I dalje 
__ u istom duhu — (pod istim zagrebačkim slovom »d«) demorali- 
sati je objašnjeno u deset redaka, dok je demoralizirati upu¬ 
ćeno na demoralisati, a oprimjereno potvrdom demoralizujete, 
koja je iz djela, naravno, Branka Copića. 

I brojni odnosi nešto govore, kao kad kod riječce »da« ima jedanaest 
potvrda iz jedne književnosti, a jedva šest iz druge; 

d a h je zrak, vazduh (ali nipošto i u z d u h. pp.). 

Ekavica i u ovoj »ijekavskoj« varijanti ima prevlast i prednost 
(ne samo u potkrepama i ilustracijama) nego i u samim definicijama: 

tako je filmadžija i definiran ekavski — »čovek koji snima 
film« te se ovaj Rječnik pokazuje kao jedinstven primjer polupisme- 
nosti'i jezičnog nasilja, jer se u njem ekavica miješa s ijekavicom, s o 
se inače ne dopušta ni učenicima u puškoj školi. A dobro je imati pri 
tome na umu da je i slovo »f« obrađivano u Zagrebu!!! Isto i degu¬ 
stator, kod kojeg nalazimo »stručnjak za procenj i van j e«. 

Uz gradivo ima sinonim građa, ali pod građa nema gra¬ 
diva, što također govori o preferencijama. 

Upotrijebi li se sustav ili zrak (u definiciji), odmah slijede 
sistem i vazduh; ali, kad se kod difterije kaže sluzokoza, 
nema sluznice kao dodatne riječi. I naći ćemo tu stotine takvih 
primjera, kao nepobitne dokaze nedosljednosti i nesustavnosti u temelj¬ 
noj razradbi i obradbi ovog promašenog priručnika. 

I gas se definira kao »vazdušasto fizičko tijelo«. 

Zašto f r o n t ima prednost ispred oblika fronta... 

A zanimljivo je i ovo: navodi se ruska riječ g r a m a t a (u značenju 
»povelja«), a uopće nema naše, slavenske riječi za gramatiku (slov¬ 
nica). Ta se riječ nalazi u našim najnovijim dvojezičnim rječnicima 
(npr. Deanovićevom). Takve se riječi ovdje namjerice izbjegavaju. 
Praktički, to znači: našim učenicima (i čitaocima uopće) većina će naših 
pisaca iz XIX stoljeća postati nerazumljivi, otuđeni. 

Međutim, kao da nije dovoljno što se u primjerima miješa ekavica 
i ijekavica i što se u samim definicijama to isto. čini, nego se jos 
da bi zbrka bila veća — u samom poretku natuknica navode izmiješam 
ijekavski i ekavski oblici, što je doista neznanstveno i apsurdno. Nitko 
u ovoj zemlji niti govori, niti piše, niti misli tako smiješano ljekavsko- 
-ekavski ili ekavsko-ijekavski (ukoliko nije krajnje neupućen u nas jezik, 
ukoliko nije kakav polutuđinac ili polubezumnik — a nisu valjda upravo 
takvi bili uzor dičnim sastavljačima i potpisivačima ove rjecmcke na- 

Uostalom, da se takve tvrdnje ne bi činile nedovoljno potkrijeplje¬ 
nim, evo još primjera: . . . 

dio i dioba naprosto se prevode sa deo i deoba, a 
-ilustraeije-potvrde i za jedno i za drugo daju se u sips oj, e av 
varijanti i iz djela srpskih pisaca. (Sve su to, ponovimo, primjeri 
slova koje su odabrali zagrebački obrađivači.) 

Pa ako je numerička slika izvora za Rječnik mogla još nekako za¬ 
dovoljiti, obradba natuknica je zaista nešto posve drugo! 

Uz decembarski uopće nema prosinački, niti u definiciji, 
niti kao sinonim. 

I. defanziva ima prednost pred defenzivom. Općenito, 
najviše je leksičkih potvrda iz djela V. S. Karadžića i srpskih pisaca, 
tako da se glavnina riječi ilustrira rečenicama u — kako se to već 
poželjno kaže — »istočnoj varijanti«. U zapadnoj su varijanti običaj 
glagolske posudbenice na -irati, dok se po ovom Rječniku posve 
izjednačuju s onim na -i s a t i, koliko se ovim drugim ne daje već 
prednost, kao što mnogi slučajevi potvrđuju. 

A uz put budi rečeno, besmisleno je i licemjerno što ovaj Rječnik 
ne donosi pučke, svakodnevne, razgovorne riječi za spolnost, spolovilo, 
spolne odnošaje. Naime, te petoslovčane riječi su barem isto toliko 
važne kao nos ili ruka, te je posve neshvatljivo što nisu unesene, 
a doneseno je toliko toga nepotrebnog i nakaznog, kao npr. »glavno- 
komandujući«, riječ bez koje bi se zaista moglo... Barem bi znanost 
morala poštovati načelo naturalia non sunt turpia. 

* 


* 


* 


I napokon, što je zapravo ovaj Rječnik? 

Ako je rječnik književnog jezika, morao bi ili popisati sve riječi 
iz stanovite književnosti (što je, naravno, tehnički nemoguće) ili samo 
one koje smatra za najknjiževnije od književnih. Kao što se iz nave¬ 
denih primjera vidi, tu nekog čvrstog i poštenog principa nema. Jer, 
dok se, na primjer, oblik brojidbeni uopće ne navodi, navodi se 
g d u n j a (za dunju), potvrđeno u Stevana Sremca, ili pak svaka 
jezična nesklapnost koju je slučajno zabilježio V. S. Karadžić, kao 
dimno za divno. Tu nekog priterija, istina, ima, samo on nije 
ni znanstven, ni kulturan — ako s jednog područja ulaze i najrjeđi 
hapaksi, a s drugog se zaobilaze i normalne riječi: ako se u odnosu 
na jednu književnost bilježi gotovo sve, a u odnosu na drugu samo 
ono što odgovara unaprijed utvrđenim mjerilima, koja su vrlo sumnjiva. 


V 

Bitne su značajke prosuđivanog Rječnika ove: 

a) ni kod izbora leksikografskih oznaka, ni kod izbora primjera 
nema čvrstog sustava; moglo bi se reći ovako: jedino što je 
čvrsto jest nakana — izbrisati svaku specifičnost, samosvojnost bilo 
srpskog bilo hrvatskog književnog jezika kao takvog, nastojeći po 
svaku cijenu načiniti lingvističkog centaura ili pojmovnu konjokra- 
vu, jezični entitet koji je čista fikcija; 

b) dotične oznake se pokazuju ovlašnim, definicije (osobito strukov¬ 
nog nazivlja) nasumičnim i nepreciznim; 

c) nema potpune koordinacije verbalnih referencija i kros-referen- 

cija; 

d) naš je jezik slavenski; i gdje god je to moguće (a moguće je u 
95% slučajeva) valja dati prednost slavenskoj, našoj riječi ispred tuđice. 


Ovaj Rječnik pak postupa gotovo obratno: njemu su čiste slavenske 
riječi često samo kovanice ili zastarjele, dok se mnogi bar¬ 
barizmi propuštaju kao normalne riječi; 

e) ovaj je Rječnik leksikografski promašaj i zbog toga što krivotvori 
stvarno stanje, pretvarajući pri tome jednu književnost u nametnika, 
a drugu u žrtvu ... 

f) budući da se sračunato miješaju ekavske i ijekavske potkrepe, 
izjednačava se i ono što nikako nije jednako, te se tvori izmišljen jezik. 

Što je posrijedi? 

Cjelokupni naš suvremeni kulturni život potvrđuje činjenicu da su 
se oko Beograda i Zagreba iskristalizirala dva jezična književna ususa. 
Upotrijebili mi pri tome ime istočna i zapadna varijanta, hrvatskosrpski 
i srpskohrvatski, hrvatski ili srpski, hrvatsko-srpski i srpsko-hrvatski 
ili hrvatski i srpski jezik govorimo u biti isto (ako znamo o čemu 
govorimo), jer ustvrđujemo diferencije, a ne istovjetnost. Naša jezična 
praksa pokazuje, da mi u književnom jeziku ne miješamo ekavicu i 
ijekavicu (ni u istočnoj, ni u zapadnoj uporabi), da nije isto i n usu 
uopšte/uopće, bezbednost/sigurnost, vlak/voz, fudbal/nogomet i stotine 
i tisuće drugih specifičnosti (fonetske, morfološke, sintaktičke, stilističke 
i kulturološke naravi). Ovaj Rječnik prelazi preko toga, vršeći tako 
nasilje i nad prošlim i nad sadašnjim stanjem našeg književnog jezika. 
U tom smislu on je negacija i srpske i hrvatske republičke jezične prakse, 
a isto tako i bosansko-hercegovačke, jer čak ni na miješanom području 
BiH nitko ne miješa ekavicu i ijekavicu, kao ni tipične riječi poput 
uopće/uopšte. U istom tekstu to u SFRJ ne čini nitko, i samo bi ovaj 
Rječnik htio naturiti nešto takvo, ali — zašto?! 

Uzmemo li u obzir, kakvim se jezikom danas u Socijalističkoj Re¬ 
publici Hrvatskoj služi televizija, radio, novine (i Vjesnik i Borba, za¬ 
grebačko izdanje), znanstveni i književni časopisi, škole i izdavačka 
poduzeća — vidjet ćemo da se poštiva stanoviti književni običaj, stan¬ 
dard, i da se zaista ne brkaju verba specifica. A kao dokaz da 
srodno i blisko još nije i isto, neka posluži jedna vrlo suvremena pu¬ 
blikacija: u Biltenu Interstena, broj 2, rujan 1967 — u članku 
»Ovisnost skraćivanja o jeziku i narječju« stoji do¬ 
slovce: 

»Od razlika među ijekavštinom i ekavštinom znatno su veće i za 
stenografiju znatno važnije razlike među hrvatskim i srpskim književ¬ 
nim jezikom. Te se razlike sastoje od oko deset tisuća 
riječi, od oko 85 glasovnih zakona, od preko 200 
pravila tvorbe riječi i od stanovitog broja pravi¬ 
la sintakse, đeklinacije i konjugacije.« (str. 46). 

Od svega toga u ovom Rječniku nema ni traga. Rječnik književnog 
jezika zapadne varijante (koji bi poštivao i baštinu i suvremeno sta¬ 
nje) morao bi biti pisan — recimo — ovako: 

1. latinicom, ijekavski, bez podvostručenja ekavskim oblicima; 

2. donijeti riječi za obje varijante, ali npr. pojam fabrika 
uputiti na tvornica, i tu definirati, ilustrirati, obraditi; 

3. svaki potvrđeni oblik zapadne varijante bio bi primaran po po¬ 
ložaju i obradbi, a istočni uvijek naveden (samo u ijekavskom obliku) 
kao varijanta, odnosno sinonim (var., sin.). 

Međutim, uzevši u obzir ovaj Rječnik ovakav kakvim smo ga do¬ 
bili, možemo zaključiti slijedeće. _ . , , , 

1. Rječnik zaobilazi najveći dio jezičnog blaga 
stare i starije hrvatske književnosti štokavskog narječja, 

2 Rječnik krši ustavne odredbe o jeziku, jer natura 

ono što se ne bi smjelo naturati, ni jednoj ni drugoj strani: 

3. Rječnik krši Novosadski dogovor (kojeg su temeljna 
načela istina, nejasna, ali koji ipak osuđuje jezično nametanje); 

4 'Rječnik u potpunosti negira opstojnost jezičnih va¬ 
rijanti kako ih shvaćaju i promiču u najncmje vrijeme 1 ™sa naj¬ 
viša društvena i politička tijela (CK SKSR Hrvatske i CK SKSR BiH), 
provodeći nedopustivo miješanje i nametanje; 

5. Rječnik osobito niječe i potire lzdiferenciran j 

zični standard sredstava javne komunikacije, novina, knjiga do¬ 
kumenata u Socijalističkoj Republici Hrvatskoj; _ x ed0 

6. Rječnik je po svojoj temeljnoj koncepciji duhovno čedo 

etatizma i centralizma; # . . , , 

7. Rječnik je na nedovoljnoj znanstvenoj razini lek¬ 
sikografske obradbe i vrvi materijalnim pogreškama; 

S Rječnik je konzervativan, jer zaobilazi vitalni verbalni 

m^i'Rječnik je reakcionaran, jer nije u skladu s načelima de- 
centraliziranog samoupravljačkog socijalizma u kulturi. 

Ako je sve to točno (a čini mi se da jest, quod erat demon- 
strandum) — ostaje još samo pitanje: komu je trebao i komu jos 

treba ovakav Rječnik ... 


(Kritika 1, 1968) 


LEKSIČKI MAGAZIN I LIKOVNA KULTURA* 


Igor Zidić 


I 

Postoje li valjani razlozi kojima lingvistički i leksikografski nestru¬ 
čnjak može opravdati svoje udjevice u raspru što je o jednom leksiko¬ 
grafskom djelu vode leksikografski stručnjaci? Odgovorio bih: postoje 
ili ne postoje — zavisno o djelu i njegovoj tematskoj širini; postoje ili, 
ne postoje — zavisno o tome da li je nestručnjak u leksikografiji stru¬ 
čnjak u nekoj od onih struka što se u leksikografsko djelo ulijevaju 
kao pritoci u jezero; napokon, postoji ili ne postoji — zavisno i o pole¬ 
mici što je, jezikom o jezik, vode jezikoslovci. 

I kad sve to razmotrim tješim se, da neće unaprijed biti odveć zazor- 
no kušam li i ja što je u bačvi. Napokon, riječ je o obavijestnom (infor¬ 
mativnom) i opisnom (deskriptivnom) rječniku cjelokupnog nam leksika. 
Mogu, dakle, sa stajališta jedne znanstvene discipline čije stručno na¬ 
zivlje također pripada našoj leksici — pa mu je mjesto i u rječniku 
»cjelokupnog rječničkog blaga« — reći koju o tome koliko nas i kako 
Rječnik informira, kako i što opisuje. Ta može li jezikoslovac opisivati 
pojave koje inače razmatra i proučava povijest, pa — uže - povijest 
kulture i povijest umjetnosti, što je to što bi povjesniku likovnih umjet¬ 
nosti moglo zapriječiti da procijeni kako nas stručni jezikoslovci —- 
kao nestručni povjesnici umjetnosti — izvještavaju o stručnom nazivlju 
struke koju ne poznaju, i, osobito, kako li tek opisuju ono što ne poznaju? 
Ne bojim se, stoga, da bih — nakan prikazati samo nešto od svega u 
Rječniku — mogao biti neskromniji od onih koji, znajući nešto, popisaše 
i opisaše u njemu sve. 

Da je i golem broj raznovrsnih izvora i najveća marljivost u njiho¬ 
vu ekscerpiranju sama po sebi nedostatna za sastavljanje dobrog opis¬ 
nog rječnika čini nam se očitim. Već je pitanje selekcije izvora pitanje 
visoke stručne spreme na tolikom broju znanstvenih područja da nema 
toga univerzalanog diletanta, ma bio on i genijalan gramatičar, koji bi mu 
sam bio dorastao. I kad doktor Mitar Pešikan naglašava da »stručna vređ- 
nost rečnika zavisi najpre od kvaliteta i bogatstva građe« 1 onda se mora¬ 
mo zapitati ne ovise li o čemu, isto tako, i kvalitet i bogatstvo rječme e 
građe? Jezikoslovac je neupućen u druge struke kao inoslovci u jezi o 
slovlje: nema uvida u njihove bibliografije, a ni specifične spreme ojom 
bi — sve da uvida ima — mogao procjenjivati korisnost djela s nji ova 
posebnog, nelingvističko-znanstvenog stajališta. 

* Bilješke uz RJEČNIK HRVATSKOSRFSKOGA KNJIŽEVNOG JEZIKA I (A-F), 
II (G-K), Matica hrvatska — Matica srpska, Zagreb — Novi Sad, 1907. 

Ako je vjerovati doktoru Pešikanu »ne može se rečnik izrađivati 
pregovorima i nadmudrivanjima, nego upornim, mučnim i pipavim ra¬ 
dom i savlađivanjem mnogih složenih i specifičnih teškoća, kojih je sve- 
stan malo ko izvan profesionalnih leksikografa« 2 . Pretpostavimo (bez ob¬ 
zira na to tko je u profesionalnim leksikografima svjestan tih teškoća kad 
ih je svjestan malo tko izvan njih!), pretpostavimo, kažem — a to doista 
nije teško — da su leksikografi najbolji poznavaoci leksikografije. Ali ka¬ 
ko će u sjeni te svoje realističke pretpostavke doktor Pešikan protumacit 
odvažnost nekih jezikoslovaca da slove o čemu god; o svemu što staje 
u opisni rječnik svih riječi »našeg jezika«? Ne bi li sada bilo razborito 
priznati da leksikografija nije jedina struka na svijetu i da leksikograf- 
- jezikoslovac koji piše i sastavlja (s drugim leksikograf ima-jezikoslov¬ 
cima) opisni rječnik svih riječi koje se »upotrebljavaju u književnosti, 
nauci i štampi« 3 — sebi i drugovima dopušta ono što drugima gorko 
spočitava? I kakvu nam još perspektivu nudi osim mitske dok — pozi¬ 
vajući se na tegobe leksikografskog rada 4 , na opću deficitarnost »naše 
nauke o jeziku« 5 , na nepovoljne radne uvjete 6 i ukazujući, premda ne¬ 
izravno, da je u našu leksikografiju dosad uloženo premalo »kvalifiko- 
vanog rada« i nedovoljno »stručne sigurnosti« — odbija (unatoč retor- 
skoj skromnosti) sve primjedbe, nebrojene opravdane primjedbe, koje 
su prvim dvjema knjigama Rječnika dosad uputili brojni njegovi kriti¬ 
čari? 7 Tako je razmatrajući konkretne prigovore konkretnim pojedino¬ 
stima četvorice kritičara u Kritici doktor Pešikan bio spreman da prizna 
otprilike 2,5 (slovima: dvije i pol) omaške (cfr. Arapi, bludnica i donosi- 
Uca — posljednja samo u latiničkom izdanju) uz napomenu: » ... naći ce 
se možda (kurziv I. Z.) još koja opaska koja se može (kurziv I. Z.) uneti 
u ispravke na kraju .. .« 8 

Ističući da će se možda naći još koja (neobavezna) opaska koja se 
može (ali ne mora!) uvažiti doktor se ogradio od svih ostalih prigovora. 
A propuste koji su se dogodili doktor zove omaškama tj. slučajnostima. 
(N. B.: Rječnik razlikuje grešku od omaške.) Kritičari su, međutim, pitali 
ponajprvo o načelima leksikografske obradbe, a ne o slučajnim propu¬ 
stima, a i mi ćemo dokazivati da su stotine grešaka u Rječniku, stotine 
zaboravljenih riječi, zaboravljenih značenja, netočnih pa i besmislenih 
definicija, neskladnosti itd. — uglavnom logične posljedice određenog 
načina rada a ne puke slučajnosti. Određenije: neizbježne posljedice za¬ 
blude ili umišljenosti nekih lingvista da sami mogu, u današnje vrijeme, 
sastaviti — bez spomena vrijednih grešaka — dobar opisni rječnik sve¬ 
kolikog književnog, naučnog i publicističkog leksika. Zastupa li doktor 
Pešikan — odbijajući (de facto) svaki prigovor Rječniku — što drugo doli 
protulogično, mističko načelo po kojemu izričito nepovoljne prilike po¬ 
goduju stvaranju izrazito vrijednih djela? 

U odnosu prema likovnoj kulturi bezrazložna je i neodgovorna sa¬ 
mouvjerenost došla do izražaja već u izboru izvora; u popisu riječi re¬ 
flektirala se kao pošast osiromašenja, a u obradi značenja kao neznala- 


1 v. Mitar Pešikan: »U kakvom je procepu Rečnik dveju Matica«, Delo, Beograd, 
god. XV, br. 371969, str. 21. 

2 Isto, str. 14/15. 

2 Predgovor , RJEČNIK ... (A—F), str. 8. 


* Usp. citat na koji se odnosi bilješka 2. . 

5 -Nrin> riieč samo o leksikografiji nego i o »ostalim granama naše nauke o jezncu 
(u istorijskoj i savremenoj gramatici, dijalektologiji, akcentologiji i dr.)« v. 
Pešikan, op. cit., str. 21. 

* .... u radnim uslovlma kakve smo imali takav posaoTi e rt ( | 1 f k X > ost°l P odgo- 
dlti sa svom sistematlčnošću i sigurnošću koju iziskuje njegova delikatnost i odgo 
vornost« — v, Mitar Pešikan, op. cit., str. 12. 


čko, nestručnjačko domišljanje i o onome što spada u elementarne 
pojmove jedne struke — a gdjekad — i opće kulture. 

Sve me to potaklo da uznastojim prikazati kako je u Rječniku izlo¬ 
ženo, tj. popisano, obrađeno i protumačeno ono leksičko blago koje se 
tiče likovnih umjetnosti i kulture; posebice, pak, kako je prezentirano 
stručno nazivlje povijesti likovnih umjetnosti. 

Ali bih prije nešto dometnuo. Od prvih početaka uljudbe pismo i 
slika tako su sljubljeni da su sva prva pisma bila slikovna pisma: sliko- 
pisi. Za dugo, kroz tisućljeća, i u izmijenjenim, shematiziranim znacima 
očuvali su se tragovi te negdašnje izravne sveze. Od prvih materijalnih 
potvrda našeg narodnog bića — potvrda koje, mnogo mlađe, ne nose 
u sebi tu izravnu prepletenost pisma i slike, govora i slikanja 9 — pa do 
spomenika kasnijih vremena epigrafika će, gotovo simbolično, podjedna¬ 
ko pripadati arheologiji, etnografiji, lingvistici, povijesti i povijesti umjet¬ 
nosti. Dobijemo li, međutim, Idealni rječnik doktora Pešikana tj. četvo- 
rorepublički rječnik, a u tom četveroprežnom naramku (ni) četvrtinu 
onog jezičnog dobra kojim se dodirujemo sa svijetom likovnih umjetno¬ 
sti (svoga i drugih naroda) — dobit ćemo instrument koji ne jača pamće¬ 
nje — svijest o svijetu i o sebi — nego ga, naprotiv, guši. 


II 

1. Radni program uredništva 

a. Čemu rječnik? 

»... radi iskorišćavanja cjelokupnog rječnikog blaga našeg jezika 
i njegovog pravilnog i punog razvitka neophodno (je) potrebna izrada pri¬ 
ručnog rječnika suvremenog srpskohrvatskog književnog jezika.« 10 

b. Kakav rječnik? 

» ... zaključeno je da se zajedničkim radom većeg broja jezičnih 
stručnjaka izradi rječnik književnog jezika na osnovi građe koja će se 
prikupiti iz djela novije i najnovije književnosti pisane hrvatsko srpskim 
jezikom, iz publicistike, stručne i naučne literature .. .« u 

» ... kulturne potrebe naših naroda traže upravo davanje značenja 
definicije riječi i što bogatiju frazeologiju. To zahtijeva da se u takvom 
rječniku mogu naći sve riječi koje se upotrebljavaju u književnosti, nauci 
i štampi.« 12 ' 

2. Način rada 

a. Izvori, građa 

»Urednici su najprije pristupili odabiranju pisaca i djela, časopisa i 
dnevnih listova iz kojih treba ispisati jezičnu građu.« 12 

7 Cime ne mislimo reći da su kritičari u načelu nepogrešivi. 

8 Mitar Pešikan, op. cit., str. 31. 

’ Iako praslavenski korijen pr>s. znači: bojanje, šaranje, a i živa nam riječ pi¬ 
sanica čuva do danas tu pradavnu spregu. 

18 Cit. prema Predgovoru, str. 8. 

u Predgovor, str. 8. 

“ Isto. 

11 Isto, str. 8/9. 

b. Stručno nazivlje 

»Stručni termini iz nauke, umjetnosti, tehnike, vojske, radija, eko¬ 
nomike, prava i dr. unošeni su ako su potvrđeni u građi.« 

Besmisleno ie reći: stručni termini iz vojske. Ali što su to jeziko¬ 
slovcima stručni termini iz radija? Ta ne bi li se onda moglo reci i: 
Sto termini iz televizora? Dakako, znamo i mi da elektronika i ra¬ 
diofonija imaju svoje stručno nazivlje, samo sto radio inje znanost, nego 
ZZ.Ti kad bismo i pristali na metafore, ne b, 1, 
radija, pripadali »terminima iz tehnike., a ovi »terminima >z nanke., 

c. Ostale riječi 

»Značenja pojedinih riječi zabilježena su toliko koliko je podataka 
pružila prikupljena građa.« 15 

Sto, međutim, ako je građa bila nedostatna opsegom ili vrijednošću 
ili jednim i drugim? Ako je slabo, neznalacki, nasumce izabrana, ako je, 
na primjer, cjelokupna »prikupljena građa« neke struke obasizala jednu 
iedfnu knjigu? Da li bi to značilo vjeru da jedno djelo — koje nije ter¬ 
minološki rlečnik - može sabrati leksik, sabrati nazivlje struke kojoj 
pripada? Ili, možda, uvjerenje da se rječnik »cjeiokupnog rj^ecmckog 
blaga« može sastaviti i bez najvećeg broja pojmova jedne znanosti Ako 
je taj jedini izvor za građu s područja jedne znanstvene discipline, tiska 
nriie 35 godina znači li to da on u isti mah predstavlja »novo i najnovije« 
^^Snaprotiv, znači da se ta znanost već 35 godina mcim ne 
zanima da je već 35 godina mrtva, da su joj se usta osusila, da m jedne 
nove riječi nije izustila, ni izraza iskovala? Ili čak i to da prije te knjig , 
kao ni poslije nje, u nas ničega bilo nije? 

3. Izvori za jezičnu građu i povijest likovnih 
umj etnosti 

a. Za cjelokupnu povijest svih likovnih umjetnosti od svih stručnih 
djela, izvornih i prevedenih, objavljenih u vremenu od oko 100 (Jo) po¬ 
sljednjih godina na cijelom području s kojega su pisani dokumenti (knj 
Svnf naučni i publicistički radovi) poslužili za ekscerpiranje jezične 
građe za Rječnik (SRH, SRBiH, SRCG, SRS, APV) izabrano je 1 (slovi¬ 
ma: jedno) djelo: Ljube Babića »Umjetnost kod Hrvata u XIX stoljeću«, 

MH ’T^iko je svoj likovnoj umjetnosti i kulturi i povijesti umjetnosti pri¬ 
pao 1 od oko 700 izvora u Rječniku. Prema objašnjenju da su stručni 
termini unošeni samo ako su potvrđeni u građi zaključujemo, da cesob- 
zirom na strukturu izvora stručno nazivlje povijesti umjetnosti velikim 
dijelom ostati izvan Rječnika. Hoće li tako (a gdje su ostale struke^ 
Rječnik svih riječi i cjelokupnog jezičnog blaga nestati kao mjehur od 

sapunice^uredručkih^teza^mjetnosti kao ogr k povijesne znanosti ne 

nostoii ili pak, postoji samo nema svog posebnog nazivlja (sto bi, zbilja, 
bRo jedSsfveno)? A možda postoji i ona kao znanost i njezino nazivlje 
kao znanstveno nazivlje samo što ih uredništvo našeg Rječnika smatra 
beznačajnim? Sto, dakle, misle o likovnoj kulturi, likovnoj umjetnosti, 
o svijesti umjetnosti? Da se ne zaključi krivo o mogućnoj povrsnoji 
uredništva prema izvorima uopće, ja bih (s malo zlurados ) g 

14 Isto, str. 10. 

15 Isto, str. 9. 

priznao da su u tom pogledu urednici znali biti i vrlo marljivi. Eto, na 
primjer, što su sve pronašli kad je riječ o sportu: Atletika, Automoto 
šport, Hockey na travi, Mačevanje, Nogomet, Odbojka, Osnovi veslačkog 
sporta I, Osnovi ivaterpola, Preponsko jahanje, Rukomet, Rrvanje, Sport 
(godište lista), Sportsko kuglanje, Stolni tenis, Streljaštvo, Škola skijanja, 
Tenis, Uvod u šah, Znate li šah; ravno devetnaest izvora! To što u dijelu 
naše lingvistike, točnije: među urednicima Rječnika arheologija ili arhi¬ 
tektura ne uživaju onaj ugled koji uživa nogomet pitanje je kulturne 
situacije u kojoj djelo poput Rječnika nastaje, a pomalo i stvar opće i 
jezične kulture njegovih stvaralaca. Ne znam postoji li kulturni narod 
kojemu bi jezikoslovci sastavljajući rječnik svih riječi njegova književ¬ 
nog jezika jezično blago tražili u 18 knjiga o sportu i 1 sportskom listu, 

a _ s druge strane — u 1 knjizi i ni jednom stručnom listu ili časopisu 

leksik svih likovnih umjetnosti, njihove povijesti, teorije i kritike? Pri 
tom je potrebno reći da urednike ne ispričava nepostojanje takvih djela: 
od Kukuljevićeva Slovnika do Enciklopedije likovnih umjetnosti mnogo 
toga stajalo im je na dohvat ruke. Pa ipak oni se nisu znali ili nisu htjeli 
okoristiti čak ni onim djelima koja su i sama bila rječničkog karaktera 
ili su, u apendiksu, imala male rječnike »naziva i pojmova«. Tako su 
— s izuzetkom Babićeve — izostale sve naše knjige te struke, od Ku- 
kuljevića do danas, sva godišta svih naših listova ili časopisa za likovne 
umjetnosti. 


Nezabilježene riječi i riječi s nepotpuno zabilje¬ 
ženim značenjima 16 

Posljedice su opisanog odnosa prema ovom segmentu kulture bile 
takve da je njegovo rječničko blago bilo desetkovano. Prilažući ovaj 
popis primjera posebno ističem da on: a) ni izdaleka ne sadrži sve ne¬ 
zabilježene nazive i pojmove iz povijesti umjetnosti i b) da je namjerno 
citiran i niz riječi koje jesu sastavni ali ne i specifični dio leksika te struke, 
nego su podjednako pripadne povijesnom, arheološkom, etnografskom, et¬ 
nološkom, antropološkom, geografskom i drugom nazivlju. To je učinjeno 
zato da se pokaže može li biti govora o slučajnim propustima prema 
jednoj jedinoj struci (povijesti umjetnosti) ili naprotiv o posebnom na¬ 
činu rada. Ono, naime, čega u Rječniku nema može nam dosta reći o 
tome što on doista jest. 

adoracija*, agonalni, agora, akroterij, akrolit, aksijalan, akva- 
forte, akvatinta, alba*, albižanac, alem*, alkazar, alogram, alta- 
mirski (-a, -o), ambon, amfiprostil, anastazis, anastiloza, andron, 
ankona, ante, antemij, antependij, antifonar, antikva, anuli, apo- 
diterij, apoksiomen, apotropej, apolin(ij)ski, apstrakcija*, ara*, ara- 
mejski (-a, -o), arhivolt, arka, arkosolij, artefakt, asamblaž, asfalt*, 
asirski (-a, -o), astragal, astratizam, atika, atribucija, autokarika- 
tura, autotipija; 

babilonski (-a, -o), baptisterij, barbakan, bašćanski (-a, -o), 
batik, bedrenjača*, benedikcional, beneventana, beninski (-a, -o), 
bestijarij, bifora, bilig, botega, brahijarij, Buddha; 

” Zvjezdicom su označene one riječi koje Rječnik donosi, ali ne bilježi (nepot¬ 
puno bilježi) njihovo značenje (značenja) s obzirom na materiju povijesti umjetnost . 

cemeterij, cenobij, ceroplastika, churriguerizam (čurigerizam), 
cinkopatija, cinktura, cinokefal, cipus; 
čarak*, čitka*; 

damasciranje, deambulatorij, dedalski (-a, -o), dedikacija, đe- 
kalkomanija, dekastil, dekompozicija, đekumanus, dematerijaliza- 
cija, dijadumen, diorama, dipter, diskobol, divizionizam, dizajn, 
dizma, donator, dorifor, đormitorij, dravidski (-a, -o), dukala; 

ebenist, edikula, efeb, eidologija, eidetičar, eidetski (a-, -o), 
ekran*, ekvilibrij, elementarizam, empora, eneolitik, enformel, en- 
kaustika, entazis, eoliti, epifanija, epipaleolitik, ergologija, ermitaž, 
etrurski (-a, -o), etruščanski (-a, -o), etui; 

falos, falički (-a, -o), fenički (-a, -o), fijala, firentinski (-a, -o), 
flamanski (-a, -o), flandrijski (-a, -o), flomaster, fluksus, frigidarij, 
francuski (-a, -o) frotaž, funkcionalizam; 

geometrizam, gestika, ginekej (ginecej), glavica*, grafija, gra- 
fito, grafizam, gvaš; 

hagada, halkografija, hekastil, heksafora, heksagram, hepening, 
herma, hetitski (-a, -o), hipogej, hipokaust, hiton, hortikultura, 
hrizelefantina; 

idila, ikonografija, ikonologija, ikonodul, ikonodulija, ilumina- 
tor, iluminacija*, impast, impost, impostacija, impluvij, inkamat, 
intimist, intimizam, irski (-a, -o), Isus, izokefalija; 

jahač*, japanizam, japanski (-a, -o) japodski (-a, -o), jarbol*, 
jugendstil; 

kadar*, kadrirati, kaldarij, kaldejski (-a, -o), kaligram, kameja, 
kamenina*, kamenjača*, kanalica, kandijski (-a, -o), kanon*, ka- 
nopa, kantar*, kararski (-a, -o), karičice, karolina, karoliniški (-a, 
-o), kepčija, kinetizam, kinezarija, kloazonizam, kloazoniranje, ko¬ 
deks*, kolaž, kompluvij, konha, kontrafor, kontrapost, koptski (-a, 
-o), kora, korejski (-a, -o), korintski (-a, -o), krakelira, kraluši, 
krapinski (-a, -o), kraplak, krater*, krepidoma, kretski (-a, -o), 
kretsko-mikenski (-a, -o), križište, kromlek, kruzište, kubikulum, 
kubofuturist, kubofuturizam, kuros, kustodija, kvadrifora ... 

I još jednom; samo dio propusta ovime smo, nesustavno, zabilježili. 
Osobito nesustavno bilježili smo pridjeve izvedene prema imenima na¬ 
roda, država, regija i gradova. (Bude li se koji leksikograf iz Rječnika 
čudio što radimo s tom vrstom riječi u povijesti umjetnosti, kazat ćemo 
mu da označavamo nacionalne i regionalne kulture, umjetničke stilove, 
kulturne slojeve, razdoblja povijesti, kojiput tehnike umjetničke obradbe 
pojedinih materijala, vrste pisma, nalazišta i sve ono ostalo što se ne 
tiče vrlog našeg uredništva i još dičnijeg nam Rječnika »cjelokupnog 
rječničkog blaga našeg jezika«!) 

Kad znamo da su iz našeg nabrajanja propusta izostavljeni još i 
svi oni nazivi-tuđice koji su u hrvatsku stručnu literaturu ušli u izvornom 
obliku i tako se održali (npr. action painting, assunta, camposanto, chi- 
aro-scuro, cinquecento i dr.), zatim upravo zastrašujući broj imena na¬ 
roda (koje naše uredništvo tare kao mrlje sa stolnjaka), uljudbenih 
razina (npr. u pretpovijesti), religijskih i mitologijskih pojmova, vlastitih 
imena i zemljopisnih naziva, kulturnih razdoblja i tehnoloških termina 
— moramo se upitati ne samo što sve neki sastavljači Rječnika ne znaju, 
ili neće da znaju, nego čak i to što time kane postići. I zbog toga se 
u ovom napisu pojavljuje nekoliko puta ime doktora Pešikana. pogri¬ 


ješiti, po mome, ima pravo svatko, ali griješiti hotimice — braneći 
nevaljalo — ima pravo samo onaj koji je spreman priznati da ljubi 
poroke, da štiti neznalaštvo, da propovijeda nasilje. Doktoru, naime, 
moraju biti poznate sve ove slabosti Rječnika. Ako su mu bile poznate 
i prije nego je Rječnik ugledao svjetlo dana pa je pustio bez uzbune 
_ da iziđe na svijet ovako kržljav — zlo je postupio; i zašto? Da mu 
ie objavljivanje Rječnika pomoglo da — makar i post festum za¬ 
mijeti slabosti toga djela zar bi smio da ih onda uporno prikriva? A 
odvrne li — kao što bi moglo biti — da ni prije nije vidio i da ni sada 
ne vidi mana (velikih!) u ovoj leksikografskoj kupusari onda ćemo ba¬ 
rem biti načistu da je zalutao u leksikografiju — dabome — ne sam, 
nego sa svima koji rade kao i on, koji sude kao on što sudi i hvale što 
rade onako kao Rječnik. 


IV 

Neujednačenosti u bilježenju istovrsnih pojmova 

Nemoguće je nazrijeti sustav po kojemu je uredništvo Rječnika 
neka imena (mitoloških i povijesnih ličnosti, naroda i zemalja) unosilo, 
a druga, iste vrsti, izbacivalo; zašto je, na primjer, Apolon uvršten, a 
Afrodita nije; zašto Ahilej jest, a Hektor nije; zašto se spominje Kiklop 
(i ciklop), a ne spominje Kirka (nego samo kirka)? Zašto jedni, a ne 
drugi, zašto ne i jedni i drugi? A tko bi znao reći čime su (ipak) grčki 
bozi zaslužili veću milost od egipatskih božanstava? Zašto se ne spo¬ 
minje Isus, a spominje Krist? I zašto Krist, a ne i Buddha? Zašto Amo- 
rov, a ne i Kupidov? Zašto uredništvo navodi da ».. . geografski (...) 
nazivi nisu unošeni, osim imena većih i važnijih mjesta« 17 pa ipak 
nalazimo i takve nazive koji ne označuju velike i važne gradove, ali 
za uzvrat, ne nalazimo one koji ih označavaju? Tko će reći što su to 
»veća i važnija mjesta« kad ne nađe u Rječniku ni Ankaru, ni Bec, 
ni Atenu, ni Babilon, ni Aleksandriju, ni Budimpeštu, ni Adis Abebu, 
ni Berlin, ni Abadan, ni Baku, ni Akvileju, ni Baalbek, ni Agru, ni 
Beograd, ni Adelaide, ni Bagdad, ni...? Tko može reći zbog čega se 
bilježi Grčka, a ne bilježi Italija; zašto Helada, a ne i Atika; zašto Ju¬ 
goslavija, a ne i Kina; zbog čega Etiopija, a ne i Koreja? Tko će i kojim 
sustavom objasnit zašto jedno može biti bengalsko, a drugo ne^ može 
bušmansko; zbog čega jedno može biti etiopsko, a drugo ne može biti 
irsko; zašto je nešto franačko, a ništa francusko; nešto grčko, a ništa 
feničko; zašto se spominje beoćansko, a ne spominje brazilsko? Zašto 
Bugari jesu, a Japanci nisu; zašto se Inka sjećaju, a Azteke ne spominju. 
Zašto su posmicani Babilonci, Egipćani, Etrušćani? Gdje su Feničani, 
Filistejci, Gali, Kopti? Gdje Hetiti? Zašto nalazim eozoik, a ne nalazim 
eneolitik? Zašto eocen, a ne i epipaleolitik? 

Po kojoj to i čijoj logici heraklitovski spada u Rječnik, a eukli- 
dovski ne spada? Po čemu je cinkvajs bolje od berlinerblau, pa se prvo 
daje, a drugo ne daje? Zašto se unose Berberi (narod) i berberi (brijač , 
cit. u jedn.), a pridjev berberski označava samo ono što se »odnosi na 
berbere«, a ne i ono što se odnosi na Berbere? 


« Predgovor, str. 11. 

I tako u nedogled: nered propusta, proturječnosti, nerazmjernosti. 
A koje se i kakve nerazmjernosti tek kriju iza uvrštenog neka pokaže 
tablica zastupljenosti nekih istovrsnih temeljnih riječi i njihovih izve¬ 
denica u Rječniku (Stupac I: Francuz, II: Grk, III: Jevrej, IV: Japanac): 


I 

II 

III 

IV 


Grk 

Jevrej 

Jevrej ac 

Javrejin 



Grkinja 

Jevrej ka 



Grče 

Jevrej če 


Francuzi 

Grci 

Jevreji 



Grčad 

Javrejčad 



Grčadija 




Grčka 




grčki, -a, -o 

jevrejski, -a, -o 



grčki 



francuština 


jevrejstvo 
jevrej ština 



Treba odmah reći da bismo za svaki od ova četiri primjera našli 
u Rječniku vrlo mnogo potvrda. Najžalosnijih bilo bi najviše. Kao Ja¬ 
panac izgubiše se Alžirac, Bask, Bolivijanac, Brazilac, Burmanac, Danac, 
Finac, Hindus, Irac, Islanđanin, Korejac, Kubanac ... 

A sada ilustracija onoga što je jedan od urednika mislio da radi, 
onoga što je radio, onoga što brani i onoga što misli da brani. U žaru 
polemike sa Stjepanom Babićem 18 doktor Mitar Pešikan ovako zastupa 
prednosti navođenja množinskih oblika imena naroda, biljnih i živo¬ 
tinjskih vrsta: 

»U svakom slučaju, lako je shvatiti da je takve sistematske nazive 
nepodesno jedninski definisati (npr. šupljorožac, neparnoprstaš i si.), 
jer i kad se pođe od jedinke, definisanje zapravo mora preći na zbirni 
pojam (pri čemu definicija ispadne glomaznija nego kad se pođe od 
množine). Ko hoće da razmisli (ili da se u stručnoj literaturi obavesti 
o tome), moći će shvatiti da i kod imena naroda dolazi do sličnog obrnu¬ 
tog odnosa jednine i množine (npr. da je Avarin u izvesnom smislu 
sekundarno u odnosu na Avari), ali ne bi iznenadilo da se od ove ana¬ 
logije napravi i »argumenat« protiv nas, što primjenjujemo isti princip 
na narode i životinje.« 19 

Tako je doktoru Pešikanu ostalo vremena da se šali pa još na tuđi 
račun. Tko je kriv Babiću pa nije hteo da razmisli o pitanjima koja 
je uredništvo Rječnika raspravilo, obavestivši se — prethodno — u 
stručnoj literaturi! Što li ću tek jadan ja koji sam o tome razmišljao 
manje i od Babića, amaterski i bez pomoći stručne literature? Pa evo 
što ću: obavijestit ću se o tome kod doktora Pešikana koji je o tome više 

18 Usp. Stjepan Bablć: »O Rječniku Matice hrvatske«, Kritika, Zagreb, god. I, 
br. 1/1968. 

“ Mitar Pešikan, op. cit., str. 25. 


razmišljao i, za svaki slučaj, u jednom stručnom djelu. Neka to bude 
Rječnik kojemu je i doktor Pešikan bio urednikom: bit ću barem spo¬ 
kojan što se tiče pouzdanosti ili — kako bi on sam rekao — »stručne 
sigurnosti uloženog kvalifikovanog rada«. 20 Pokušajmo, dakle, s ime¬ 
nima naroda: Arap, Arapka, Arapkinja ... Arapi — razabirem li dobro: 
jednina i množina; Armence ne nalazim — ni jedninski, ni množinski 
oblik - Albanci, Albanezi, Arbanasi, Arnauti — samo množina; Australac 

_ samo jedninski oblik; Austrijanac, Austrijanka — samo jedninski 

oblici; čuvenih Avara doktora Pešikana — ni za lijek; Baska i Baskđ 

_ isto tako; Belgijanac, Belgijanka — samo jedninski oblici; Bugara, 

Bugarina — nema, ali su tu Bugarče i Bugarka, zatim i Bugari — jed¬ 
nina (nepotpuna) i množina; Ceh je zaboravljen, ali Čehinja nije — 
zabilježeni su i Cesi: opet kombinirano; Danaca nema nikako: ni sva¬ 
koga za se, ni svih zajedno; Finaca nikako; Holandez 21 i Holanđani — 
kombinirano. Itd. To je, dakle, taj princip! Ne znam da li bi se moglo 
»lingvističkom analizom sve to i egzaktnije objasniti« — budući da mi 
se i ovako čini egzaktnim i jasnim — no bit će da je doktor Pešikan 
u pravu kad — znajući im zlu ćud — kaže: »... za naše stručne kritičare 
pitanje je da li će uopšte hteti razumeti«. 22 Doktor Pešikan ima dobrih 
razloga da mišljenje preseli iz sfere mogućnosti u sferu voljnosti. Jer 
on hoće. Svom snagom. 

Pa ipak jednu od najljepših ilustracija leksikografske pomutnje 
pružaju nam usporedne dogodovštine ciklopa i Kiklopa, koji su dvaput, 
svaki za se, protumačeni. Ciklopu je u našem Rječniku pripalo malo 
početno slovo pa je on ciklop, a Kiklopu je pripalo veliko početno 
slovo pa je on doista Kiklop. Inače su i ciklop (s malim c) i 
Kiklop (s velikim K) ista osoba samo što je Kiklop »jednooki div iz grčke 
mitologije«, a ciklop »div s jednim okom nasred čela u grčkoj mitolo¬ 
giji«. (Moglo bi se, stoga, za potonjeg reći, da mu je samo čelo /s okom/ 
u grčkoj mifologiji. Ali gdje je ostalo?) Kiklop je samo jednooki div; 
ciklop je, međutim, i »čovjek velikog rasta i velike snage, div, džin« te 
»vrsta raka s jednim okom«. Ciklopski (-a, -o) se »odnosi na ciklope«, a 
kiklopski (-a, -o) je »kao u kiklopa, ogroman«. Ciklop, dakle, može imati 
(svoje) sitne ciklopske strasti, a Kiklop ne može (svoje) sitne kiklopske; 
majušno bi i tričavo u Kiklopu bilo bezimeno, a golemo bi i napuhano 
u ciklopu bilo kiklopsko. U primjerima kiklopske zidine označuju grdno 
ziđe, a »ciklopski zidovi arheol. prethistorijske građevine od go¬ 
lemih kamenih blokova za koje se priča da su ih gradili ciklopi«. Što li 
su, bog zna, gradili ciklopi: građevine ili blokove? Pričalo se — ne priča 
se više — da su dizali ziđe. Pričalo se, da povjerimo urednicima, ali ne u 
arheologiji (arheol.) — nego u mitovima (mit.). 

V 

Neujednačenosti u načinu opisivanja i definira¬ 
nja istovrsnih pojmova 

Pokazat ćemo to na primjerima definicija umjetničkih stilova i pra¬ 
vaca. Rječnik nastoji odrediti 

“ Isto, str. 21. 

81 Upućeno na: Holanđanin, a toga nema! 

22 Mitar Pešikan, op. cit., str. 25. 

barok vremenski i formalno; 

dadaizam vremenski i sadržajno; 

ekspresionizam vremenski i sadržajno; 

fovizam vremenski (neizravno), sadržajno (neizravno) i 

prostorno; 

futurizam vremenski, sadržajno i prostorno; 

gotiku vremenski i prostorno; 

impresionizam vremenski i sadržajno; 
kubizam vremenski i formalno. 

Ni jedan jedini od svih ovih stilova ili pokreta nije bio opisan ko¬ 
rektno: ni jedna od ovih natuknica nije sadržavala sve elemente neop¬ 
hodne za valjanu deskripciju i definiciju. Po našem je Rječniku barok, 
na primjer, mogao biti afrikanski stil, gotika je mogla cvasti u IX sto¬ 
ljeću, a fovistički se moglo slikati grisaillese. 


Tumačenja i određenja pojmova 

Ono što je u Rječniku krivo može nam pomoći da steknemo pravu 

sliku onoga što on doista jest. 

Akvadukt nije samo »stari rimski vodovod« jer su prije Rimljana akva- 
dukte gradili Sumerci i Babilonci, Egipćani i Feničani, Izraelci 
i Grci. 

artizam je za urednike Rječnika »pravac u umjetnosti« (kao što su to 

kubizam ili futurizam), a za povjesničare umjetnosti artizam 
je samo visok stupanj vještine i kao takav imanentan svim 
kulturama i svim vremenima. Zato i nema artističkog stila, 
ali ni stila koji bi bio posve pošteđen artizma. 

barok je opisan kao »umjetnički stil (16 — 18. st.) koji se odlikuje na- 

trpanošću i kićenošću, a u pisanju bombastičnošću«. Može se 
egzaktno ustvrditi da ova definicija pripada znanosti prve 
polovine XIX stoljeća. Pomrčina kulja iz definicije koja u 
tri pogrde hoće smjestiti veliko vrijeme evropske glazbe, ar¬ 
hitekture, filozofije; veliko vrijeme francuskih enciklopedista 
holandskog slikarstva, Cervantesa i Shakespearea; vrijeme, 
zar, »kićenosti« Caravaggiove, »natrpanosti« Vermeerove i 
»bombastičnosti« Pascalove? Samo ignorant misli da su dva 
stoljeća svi narodi, sve kulture, svi stvaraoci Evrope mogli 
stvarati tako jednostrano kao da stvaraju za potrebe nekog 
primitivnog opisnog rječnika! 

crta kaže Rječnik (ad 1.) isto je što i »ušica traka, linija«. 

crtati kaže Rječnik (ad l.a) isto je što i »praviti, vući crte, linije«. 

Ako je crta »uska traka«, a crtanje pravljenje crta — onda 
je crtač trakavičar koji pravi uske trake ili meštar Laokoon 
koji (ručno) vuče i razvlači vrpce; 

(ad 2.) crtati je i »prikazivati, slikati osobe, predmete i si. 
(olovkom, perom, bojama i si.)«. Da je crtati isto što i slikati 
spada u lijepa otkrića našeg Rječnika. (Uz olovku i pero spo¬ 
minju se boje kao da olovka ne može biti u boji i kao da se 
pero ne može umakati u raznobojne tinte i tuševe.) 

dadaizam je predstavljen kao »modernistički pravac u književnosti i li¬ 

kovnoj umjetnosti koji na naročit način obrađuje predmete 
iz oblasti besmislenoga, primitivnoga i si.«. Moglo bi se, prema 
tome, zaključiti, da su dadaisti konzervatori i restauratori 
koji obrađuju predmete primitivnih kultura, a mogli bi, isto 
tako, biti etnolozi, arheolozi i antropolozi. Teže je s obradom 
predmeta koji dolaze iz oblasti besmislenoga: tko ih u besmi¬ 
slenome stvara — i od čega? — prije negoli ih pošalje đađaisti- 
ma na obrađivanje? Da je napisano isto što i predmetno bilo 
bi rječničko određenje dadaizma primjer predmeta »iz obla¬ 
sti besmislenoga« koji bi se mogao dadaistički obraditi; ovako 
međutim, može se obraditi tek logički. 

drvorez (ad 1.): »rad izrezan na drvenoj ploči« — to ne može biti ništa 

drugo doli sve što god režemo na drvenu oslonu: primjerice, • 
izrežem li štogod škarama u papiru — sjedeći za stolom (dr¬ 
venim) — eto drvoreza; 

(ad 2.): »reproduciranje i umnožavanje slika ili crteža pomo¬ 
ću drvenih ploča; tako dobivena slika«. Drvorezom se, kaže 
Rječnik, čini dvoje: reproducira se i umnožava. Drugo: crtež 
je urezan u ploču, pa nećemo reci da se crtež umnožava 
»pomoću drvenih ploča« jer bi to značilo i: pomoću sebe sa¬ 
ma. Treće: ono što se otiskivanjem dobije nećemo nazvati 
slikom, nego grafikom, otiskom. 

drvorezac : »onaj koji izrađuje stvari izrezane u drvetu«. Pa je pitanje 

što on, doista, čini, Izrađuje već izrezane stvari, čini ono što 
je drugi već učinio. 

egejski : »Izr. ~ kultura arheol. kultura u području Egejskog mora 

u III i II v. prije n. e.« — što je dokaz kulturne orijentacije 
dostojne rugla: egejska kultura razvila se, naime, u III i II 
tisućljeću prije n. e., a ne, prema dataciji našeg Rječnika, u 
III i II vijeku prije n. e.! Pogriješiti za tisućljeće-dva a ne 
imati mogućnost isprike nije veselo. A dotični se kulturolog 
ne može ispričati dosjetkom da je to bio lapsus (tisućljeće 
—stoljeće) jer je, kao za vraga, zabilježio v. (vijek) umjesto 
st. (stoljeće). Kako se naš leksikograf snalazi u prostoru kul¬ 
ture neka nam slikovito kaže podatak da je tom datacijom 
kiklopsko ziđe premješteno u post-klasično, helenističko do¬ 
ba grčke kulture: »podignuto« 200 — 300 godina nakon Par- 
tenona! 

egzotizam je, pogrešno, izjednačen sa egzotikom. Egzotično je ono što je 

nekoj sredini, kulturi, podneblju posve tuđe, nepripadno: sje¬ 
veru južnjačko, zapadu istočnjačko (valjda i obratno!), za 
civiliziranoga — prirodno, kontinentalcu — oceansko, Evro¬ 
pljaninu općenito — tropski bujno i slobodno. Egzotizam 
nije, dakle, ta osobitost nama posve različitog, nego je sklo¬ 
nost, volja i program promjene svakidašnjeg za neobično; 
ljubav za drugo i, dakako rusoistička nada »povratka izvori¬ 
ma«. 

ekspresionizam definiran je vrlo neprecizno (kao i svi drugi stilovi, pravci 
i pokreti). To je posljedica ignoriranja formalno-stilskih obi¬ 
lježja fenomena i zaključivanja iz »općeg duha«. Ekspresio- 
nističko bi — prema opisu u Rječniku (» ... pravac s početka 
XX vijeka koji traži da umjetnik izražava svoja subjektivna 
raspoloženja i osjećanja bez obzira na stvarnost.«) bilo i sva- 
ko akademski minuciozno, tonsko slikarstvo ili poentilisticki 

usitnjeno, kolorističko slikarstvo koje bi, u godinama oko 
1900, izražavalo subjektivna raspoloženja jednog gosp. akad. 
slikara ili poentiliste bez obzira na to što stvarnost po sebi 
nije ni akademska ni poentilistička. 

fovizam je, tvrdi Rječnik, »umjetnički pravac u Francuskoj koji odgo¬ 

vara ekspresionizmu u drugim zemljama«. To je gol prijepis 
iz Klaićeva Rječnika stranih riječi 23 ; na žalost prijepis ne¬ 
dostatnog i netočnog određenja. Treba ponajprije uočiti da 
je ekspresionizam zahvatio sve ili gotovo sve umjetnosti; fo¬ 
vizam, naprotiv, čisto je slikarski pokret i nema odjeka u 
drugim umjetnostima. Prema tome nije fovizam nigdje mo¬ 
gao biti zamjena — ili: drugo ime — za cijeli ekspresioni¬ 
zam, jer se osim u likovnim umjetnostima ekspresionizam 
manifestirao u poeziji, kazalištu, glazbi i filmu. Nije, napo¬ 
sljetku, tačno ni to da je fovizam francuski ekvivalent ek¬ 
spresionizma jer su preteče fovista bili francuski preteče 
evropskog ekspresionizma (v. Gogh, Lautrec ...). Neki su fo- 
visti bili ujedno i ekspresionisti (Rouault), a drugi to nisu 
bili (Matisse). 

gotika je, tumači se, »arhit. stil zapadne Evrope iz srednjeg vijeka, 

gotski stil.« Ali nije jasno zbog čega je pojam gotike sužen 
na arhitekturu kad se isto tako obuhvaća i slikarstvo i kipar¬ 
stvo. Trebalo je, u skladu s kraticama u Rječniku, skraćeni¬ 
cu arhit. zamijeniti sa: umj. Drugo: nije točno da je gotika stil 
»zapadne Evrope« jer zapadnoj Evropi ne pripadaju zapravo 
Italija, Španjolska, Portugal, ni Poljska, Cehoslovačka, Aus¬ 
trija, Slovenija, Hrvatska i Mađarska; a u svim tim zemljama 
4 razvila se, međutim, umjetnost gotičkog stila. Ne, dakle, »stil 

zapadne Evrope«, nego: »stil nastao u zapadnoj Evropi«. Tre¬ 
će: nedovoljno je reći da je gotika »iz srednjega vijeka« jer 
je »iz srednjega vijeka« i romanika pa se, uza sve to ne mogu 
ni stilski identificirati, ni datirati u isto vrijeme. Po defini¬ 
ciji Rječnika ne bi se, međutim, gotika od romanike ni po če¬ 
mu razlikovala; istom bi definicijom jednako dobro (tj. jedna¬ 
ko loše) mogla biti obuhvaćena (tj. promašena) i romanika. 
Četvrto: gotika i gotski stil nisu isto. (O tome poslije.) Na 
kraju: zaboravljen je naziv cvjetna gotika (označava razdoblje 
visoke gotike u kojem se pojavljuju i neke posebne morfo¬ 
loške značajke). 

grafika nije samo (ad 1.) »vrsta likovne umjetnosti u kojoj umjetnik 

ostvaruje svoju zamisao pomoću linija, crteža«, nego je (I) na¬ 
ziv za sve tehnike umnožavanja tj. zrcalnog otiskivanja cr¬ 
teža izdubenog u matricu (drvo, kamen, metal, linoleum) ure¬ 
zivanjem, struganjem, jetkanjem i za sve tehnike umnoža¬ 
vanja s pomoću grafičkog sita na koje je crtež prenesen foto- 
kemijskim putem. Besmislica je reći da je (ad 2.) »grafika 
umjetnički rad te vrste (obično umnožen pomoću drvoreza, 
duboreza, bakroreza, bakropiša itd.)« kad bi — neumnožen — 
svaki »rad te vrste« (tj. grafike!) bio samo duborez ili crtež; 
kada, dakle, o grafici ne bismo mogli ni govoriti! Besmisleno 
je, također, u nabrajanju grafičkih tehnika duborez citirati iz¬ 
među drvoreza i bakroreza kad su i drvorez i bakrorez — du- 
borezi. 

grundirati i opet prijepis netočnog Klaićeva objašnjenja 24 : »(o)bojiti os¬ 

novnom bojom na koju dolazi druga boja«. Prilog učenog 

» Usp. Dr. Bratoljub Klaić: RJEČNIK STRANIH RIJECI, IZRAZA I KRATICA, 

Zora, Zagreb 1958, str. 417. 

21 Isto, str. 463. 


idealizam 


idol 


instrukcija 


izložba 


obrađivača u Rječniku one su zaporke oko slova o. Drugo 
je Klaićevo. Grund, međutim, nije »osnovna boja«, nego sloj 
tutkala i bijelog bolusa na dasci ili platnu za slikanje. (Ja¬ 
dan prepisivač: kraj toliko dobrih definicija koje je u Klaica 
mogao pozajmiti on uporno kraducka ono što ne valja.) K 
tome i ovo: barb. grundirati trebalo je uputiti na domaće: 
podlagati. 

je definiran kao »nenaučni pravac u filozofiji, književnosti 
i umjetnosti (suprotan materijalizmu).. .« što dopušta pret¬ 
postavku da uredništvo Rječnika materijalizam zamišlja i kao 
umjetnički, znanstveno-umjetnički pravac; naučnu umjetnost 
ili umjetničku nauku. 

opisan je (ad 1.) kao »lik božanstva izrađen od drveta, kame¬ 
na ili metala kome se ukazuje vjersko poštovanje« — što nije 
dovoljno jer u animističkoj svijesti primitivca idol sam često 
postaje božanstvo pa tada idol nije simbolički lik, nije pred¬ 
stava božanstva nego božanstvo samo. 

nije samo » ukras od sedefa ili metala utisnut u drvo«, a da 
samo to doista nije potvrđuje već i prva slijedeća riječ u 
Rječniku (inkrustirati): u primjeru se za upotrebu te riječi go¬ 
vori o keramičkim inkrustacijama. 

(ad 1.): »razni proizvodi postavljeni na mjesto u koje je sva¬ 
kome slobodan pristup da ih gleda ili kupi. ..«! Tko bi smio 
povjerovati da je autor ove jezikolomne rečenice neki učeni 
jezikoslovac? Ali, rekoše, »stil je čovjek«, pa ne dirajmo u 
ljude. Pitajmo: ako su »razni proizvodi...« izložba — što li 
su onda izlošci? Ili uredništvo Rječnika hoće da su isto? Ako 
izložbu čine raznovrsni proizvodi izloženi na uvid i ponuđeni 
na prodaju — nije li onda i tržnica izložbeni salon? A onda 
redom: čine li izložbu razni proizvodi (itd.) — ne znači li to 
da se ne može prirediti izložba paleoantropoloških nalaza (jer 
kosti nisu proizvodi) i da okamine biljnih i životinjskih vrsta 
po dvoranama prirodoslovnih muzeja nisu izlošci? Samo šta 
li su? 

Zatim: kako se nešto može postaviti NA ono mjesto U koje 
je svakome slobodan pristup ako to nešto nije šuplje i ako 
to mjesto nije barem nešto veće od čovjeka? U protivnom 
moglo bi biti da izložak bude poklopac na loncu, a samo izla¬ 
ganje da se pretvori u sprečavanje pristupa odnosno, u anti- 
izložbu. Ne vidim kako bi se na izložbi kiparskih radova pri¬ 
stupilo U mjesto NA koje je postavljena skulptura — osim 
kroz postolje. A kad bi se takva izložba postavila NA kakvu 
livadu onda bi — slobodno pristupajući U nju s namjerom da 
razgledaju ili kupe ono što je NA njoj izloženo — jedini lju¬ 
bitelji umjetnosti i sakupljači umjetničkih djela bili dobro¬ 
voljni pokojnici. Pitanje je: kako ući i (ostati živ) u ono na 
čemu je nešto, da bismo to nešto — iz onoga na čemu je 
mogli razgledati ili kupiti? 

(ad 2.): izložba je »cijela instalacija u kojoj se nalaze lz } oze ~ 
ne stvari«. Da vidimo koja značenja pridaju urednici 
ka riječi instalacija. Nalazimo: »1. uređaj, naprava u nekom 
pogonu ili postrojenju (...) 2. postavljanje takvih i s icm 
uređaja. 3. svečano uvođenje u dužnost kakvog dostojanstve¬ 
nika, ustoličenje« — ergo, osim tržnice, izložbe su i vodovodne 
instalacije, uvođenje telefona, izbor rektora ... 

kip (ađ 1.) opisan je kao »ljudski ili životinjski lik izveden pla¬ 

stično (trodimenzionalno) ...«. Znači li to da cvjetni ukrasi 
gotike na primjer, da stolovi, tanjuri i hljebovi »posljednjih 
večera«, da Pisanove ili Ghibertijeve pećine sa stablima, da 
nefigurativna djela XX stoljeća kiparstvu ne pripadaju? Us¬ 
traju li urednici na svome tvrdeći i dalje da je kip samo 
ljudski ili životinjski lik ostaje da se zabavljamo pitanjem: 
što je trodimenzionalni prikaz sfinge ili kentaura? Nekip 
stvoren od dva polukipa? 

kiparev : »koji pripada kiparu«. Primjer: »kipareva paleta«! Naći će se 

netko da i to brani. Đorđu Kostiću, recimo ta glupost ne sme¬ 
ta; on štoviše usrdno nastoji ne bi li je obranio. I pritom ne 
s umnj a u razbor onoga koji je budalaštinu sročio, nego u na¬ 
mjere onoga koji je besmislicu razročio. Sto kaže Đorđe Ko- 
stić? »Kipareva paleta samo je primjer u Rečniku, a ne deo 
definicije.« 25 Da li je itko tvrdio da je besmislica nužno dio 
definicije? Nije. No je li pametno sve što nije dio definicije? 
Ne bih rekao. Sporni primjer kazuje samo to da onaj koji 
je sklepao tu dvorječnu sintagmu slabo zna značenje obiju 
riječi udruge. Ili pak, da je — licentia poetica — propjevao, 
ali na krivom mjestu. Ne vjerujem da Đorđe Kostić hoće 
da se prema ovome primjeru uredi cijeli Rječnik pa da — 
primjer za kineski bude: kineski Japanac, a za drven: drvena 
voda. I zato što ne vjerujem da Đorđe Kostić brani takvo 
načelo ne mogu vjerovati da ne brani glupost. 

klaustar nije, kako hoće Rječnik — i opet prepisujući Klaića 26 — »sa¬ 

mostan, manastir«, nego je tip samostanskog dvorišta. 

kolorizam opis je doslovce prepisan iz Batušićeva Kazala naziva i poj¬ 

mova pridodanog knjizi Umjetnost u slici 27 iako to nigdje 
nije naznačeno, niti se ta knjiga spominje u popisu izvora! 
Ovaj slučaj mističnog javljanja nenajavljenog prepuštam pro¬ 
fesionalnim krenolozima premda sumnjam da će ga shvatiti 
»malo ko izvan profesionalnih leksikografa«. (U uredništvu 
Rječnika, dakako.) 


kompozicija je (ad 2.) protumačena kao »slikarsko djelo na kojem je pri¬ 
kazana grupa ljudi ili likova« — što je preusko (jer ne obu¬ 
hvaća apstraktne kompozicije negeometrijskog tipa) i jezič¬ 
no slabo (jer ne valja reći: »...djelo na kojem je...«, nego: 
»...djelo kojim je...« budući da prikaz nije aposteriorni 
dometak prethodno završenoj slici tj. djelu). 

kubist : »pristaša kubizma«; definicija ne zadovoljava jer pristalica 

ne mora biti stvaralac, a stvaralac nečega ne može biti defi¬ 
niran po onome uza što pristaje nego po onome što stvara. 
Najposlije, kubist je i onaj stvaralac kubističkih djela koji 
se izrijekom protivi kubizmu, a nije onaj slikar koji slikajući 
impresionistički izjavljuje da pristaje uz kubizam. (Ovaj oprez 
nije na odmet: u nas se mislilo da je impresionizam — »kolur 
od ljubica«, kubizam da je smjer — »hotimične karikature«, 
a futurizam da »izražava neke kute, trokute i mnogokute«). 
Analogne bismo zamjerke mogli uputiti na račun definicija 
pojmova dadaist, ekspresionist, impresionist... 

kubizam je, navodno, »pravac na početku 20. stoljeća u slikarstvu, a dje¬ 

lomično i u drugim umjetnostima, koji ljudske likove i pred- 

15 v. Đorđe Kostić: »Kritika o Rečniku«, Delo Beograd, god. XV, br. 2/1969. str. 124. 

“ Dr. Bratoljub Klaić, op. cit., str. 636. 

!7 Slavko Batušić: UMJETNOST U SLICI, 3; MH, Zagreb 1967, str. 710. 


mete u prirodi svodi na osnovne geometrijske oblike (na kocku, 
krug, trokut, trougao itd.) kao apstrakcije prirodnih oblika.« 
Bilo bi zanimljivo vidjeti kako su to i druge umjetnosti — 
glazba i poezija, na primjer — djelomično svodile ljudski lik 
i predmete prirode na geometrijska tijela i likove. (Koje 
opet naš leksikografski geometar sintetizira u geometrijske 
oblike. Jedan je od njih trokut, a drugi — trougao...) 

I tako dalje u nedogled. 


VII 

Jezik i Rj ečnik 

1 . 

Mucavci zamuckuju u govoru, a urednici Rječnika zamuckuju pi¬ 
šući; mucavci jer ne mogu drukčije, a dotični jezičari jer misle da je 
tako najbolje. Tako je, na primjer, amfiteatar opisan (ad 1.) kao »pozo- 
rište, kazalište ili cirkus...«. Iz tog je pokušaja bastardizacije indivi- 
dualiziranih jezično-izražajnih sustava — od kojih jedan pripada hr¬ 
vatskoj književnosti — proistekao umjetni, izmišljeni jezik kojim nitko 
nigdje ne govori i kojim se ne piše nigdje doli u Rječniku. Time je Rje¬ 
čnik, jednim svojim dijelom, kodificirao oblik nepostojećeg. 

Dobili smo leksikografsko djelo koje je u svojoj primarnoj funk¬ 
ciji opisni rječnik, a istovremeno je velik, golem broj tih opisa takav 
i tako sročen da ne pokazuje odlike jezično korektnog i smisaono suvislog 
teksta. Drugim riječima — dobili smo leksikografsko djelo koje kodifi¬ 
cira oblik apsurdnog. 

Jedna je od posljedica »sintetizacije« višesustavnog u jedinstveno 
— podvostručavanjem varijantskih sinonima u definicijama — pleona- 
stički višak riječi nad smislom. Dogodilo se, da su zakleti vukovci u 
opisima značenja složili takve sadržajne i stilske kalambure kojih nema 
ni u narodu ni u književnosti, kojih ima samo u Rječniku. Tako je 
ovo djelo umjesto da bude jezična riznica htjelo biti jezična tvornica. 
Konačno, jedno je ritualno narodnjaštvo završilo u negovornom, neiz- 
govorljivom, nemuštom, balkanski »zaumnom jeziku« u kojemu je pje¬ 
sničku imaginaciju zamijenila (sinonimska) štucavica. 

Pokazalo se — i pokazuje se uvijek ponovno — da je lakše opstati 
u jeziku nad kojim se provodi nasilje, nego u jeziku-na-silu: baš zato 
što se književnost jednog naroda ne hrani rječničkim brojlerima, nego 
živi sa svojom tradicijom. »Ona — kaže T. S. Eliot — obuhvaća smisao 
za povijest o kojemu bismo mogli reći da je potreban svakome koji bi 
htio biti pjesnikom i nakon svoje dvadeset i pete godine; taj smisao za po¬ 
vijest ne predmnijeva zamjećivanje samo onoga što je prošlo u prošlosti 
nego i onoga što je u prošlosti sadašnje (...)• Nijedan pjesnik, nijedan 
umjetnik nema sam za se cjelovita značenja.« 

Nesreća je prepravljača jezika u tome što oni, naprotiv, imaju smi¬ 
sla tek sami za se. Njihovim jezikom-prometalom ne služi se nitko osim 
njih; a i oni sami štede ga za Rječnik. I tako, napokon, moramo priznati 
da ovo djelo resi jedna bizarna odlika: jezik kojim su u njemu napisana 
mnoga tumačenja jeziku — ne postoji u tumačenom jeziku. 

Kad bi itko igdje progovorio ili propisao dvovarijantsko-dvosino- 
nimskim određenjima Rječnika i počeo u nizovima besmisleno mrsit 

istoznačnice kao raznoznačnice uveselio bi društvo ili zaslužio aspirin. 
Pa kome je u nas, istini za volju, osim nekolicini »profesionalnih lek¬ 
sikografa« u uredništvu Rječnika, dopušteno reći da je amfiteatar »po- 
zorište, kazalište ili cirkus«, a friz da čine »kiparski, vajarski i slikar¬ 
ski radovi«? 

U tome vidim znake rasula: ono što T. S. Eliot opisuje kao negativno 
cjelovito samo-za-se značenje, tj. neuključenost u svijet, a Đorđe Kostić 
smatra jednim od sredstava za — parafraziram — obezbeđenje funkci¬ 
je jezika. Tako Rječnik — odjeljujući se opisima i određenjima od zbilj¬ 
skog jezika koji i sam, kroz svoje djelatnike, »obuhvaća smisao za po¬ 
vijest« — pokušava svoje cjelovito značenje naći u samom sebi, u poti¬ 
cajima i nakanama svojih urednika; na žalost, sa premalo smisla za 
prošlost i sadašnjost i previše (čime potvrđene?) vjere u budućnost. Sto 
znači: istresajući svoje idejice o budućnosti kao zbiljsko buduće odnosno, 
kao suđenu buduću zbilju. A to bismo mogli pročitati i kao nedostatak 
smisla za činjenice (jezične i druge). 

Naznačujući, dakle, da smo s Rječnikom dobili jedan jezik u jeziku 
— ne mislim da bismo pogriješili kad bismo ga nazvali jezikom Rječnika 
hrvatskosrpskoga književnog jezika — naznačujemo, zapravo, da njegov 
zbiljski sadržaj čini jedan zamišljaj jezika kao pseudo-jezik. Može li 
išta o tome naumu jezika reći toliko koliko govori nemoć njegovih stva¬ 
ralaca da izdrže u njemu? Jer sve dosadašnje obrane Rječnika nisu po¬ 
kazale ništa više od puke izdržljivosti za nj. 

Promišljajući zatvorenost tog pseudo-jezika moram se pridružiti 
onima koji se protive prilagođivanju tekstova primjera u Rječniku »su¬ 
vremenim gramatičkim i pravopisnim pravilima«. Ne mislim, naime, 
kao neki gramatičari, da se oblici jezika djela mogu odvojiti od samog 
djela i da su posuvremenjivana tekstova moguća bez mijenjanja teksta. 
A i ne mislim, kao neki novoj ezični kovači, da itko može sam stvoriti 
jezik, nego, naprotiv, mislim da se i u najindividualnijem djelu u jeziku 
jasno razabire »jezična gromada« kolektiva i da se u toj gromadi reflek¬ 
tira duhovna povijest naroda. Nije mi, eto, do toga da se tragovi te 
povijesti uklone nego shvate; nije mi do toga da ih zatrpamo nego da u 
njih siđemo (s namjerom da spoznamo, bez namjere da se u njima udo¬ 
mimo). I pravopis ima svoju povijest, stoga i pravo na povijesnost. A 
kome to smeta mogao bi — kad već ne sastavlja povijesni rječnik jezi¬ 
ka, nego rječnik suvremenoga jezika — odustati i od toga pa sastaviti 
rječnik jezika od jučer do danas. 

Ali bi se, ipak, sve restauratorske strasti i pokušaji jezikotvoraca 
mogli — s malo cinizma — okrenut na šalu. Protumačimo ih, dakle, 
kao psihoterapijsku porciju nadoknade: ono, naime, što se ne može na¬ 
turiti živima može se nametnuti mrtvima. 

S iznenađenjem otkrivam kako mi jedna bilješka doktora Pešikana 
ulazi ovdje u tekst kao naručena: 

»Nije slučajno što su upravo oni članovi oba dela uredništva koji¬ 
ma je palo u deo da vrše te adaptacije za odgovarajuće izdanje uporno 
predlagali da se to ne radi, da se ostavi onako kako su »autori odgova¬ 
rajuće sekcije teksta u svojoj verziji napisali, jer je gotovo ženantno 
šarati po tuđem tekstu pretvarajući klor u hlor ili obrnuto. Taj predlog 
je tek glasanjem odbijen .. .« 28 

Nekom je od beogradskih urednika bilo, dakako, gotovo ženantno, 
šarati po papirićima njegova zagrebačkog kolege, a nekom je od zagre- 

2a Mitar Pešikan, op. cit., str. 14. 


bačkih urednika bilo, isto tako, gotovo ženantno mrčiti po listićima beo¬ 
gradskog kolege. Ali ne vidim ni otkud da im je bilo ženantno prepra¬ 
vljati, recimo, Kurelca. 

Tako se krug, logično, zatvorio. Urednici Rječnika postali su u svo¬ 
jim očima pisci, a pisce su pretvorili u građu. 

2 . 

Obazrijevši se na širi leksik povijesti kulture i stručno nazivlje po¬ 
vijesti likovnih mjetnosti potvrdit ću jednodušan zaključak hrvatskih 
kritičara Rječnika o umjetnom i skrojenom jeziku Rječnika u kojemu su 
mnoge osobitosti hrvatskog leksika i stručnog nazivlja zatrte ili skrive¬ 
ne, ostrižene ili potkresane. Namjerno ili nenamjerno? O tome ne bih 
raspravljao jer ni najbolje namjere prikačene ispod pupka neće slabom 
djelu skriti golotinju. Motivi me urednika djela zanimaju mnogo ma¬ 
nje nego djelo samo; to više kad znam da im počesto nije pošlo za rukom 
da ostvare ono što su htjeli. A budimo, na kraju kraja, i realisti: kako 
bismo nelijepe namjere — ako ih je i bilo — mogli suzbiti doli suzbi¬ 
jajući ishitrenosti u djelu? I zato nam je djelo, nevaljalo kako jest, samo 
po sebi dovoljno. 

Ukazao bih sada na nekoliko primjera krojenja. U zagrebačkom izda¬ 
nju Rječnika nalazim riječ amvon (»uzvišenje ispred oltara u pravoslav¬ 
noj crkvi; fig. crkva, crkvena vlast«), ali ne nalazim riječ ambon (propo¬ 
vjedaonica u katoličkoj crkvi); nalazim da je animalist »slikar ili vajar 
životinja« premda bi u hrvatskom izdanju moralo pisati: slikar ili ki¬ 
par ...; nalazim da je gipsoteka »zbirka vajarskih radova« premda bi mo¬ 
ralo biti:... kiparskih radova. E, da nije ženantno poštovati svoj narod! 
Nalazim, dalje, u Rječniku: beogradski (i: beograđanski), Beograđanin, ali 
ne nalazim biogradski (po: Biograd nlm), Biograđanin. Da ironija bude 
veća obrađivač je uz riječ beogradski i Beograđanin naznačio (u zaporka¬ 
ma) da su stariji ijekavski oblici (u ijekavskih starijih pisaca) glasili: bio¬ 
gradski, Biograđanin! Nalazim da je draperija »vještački nab(o)rana«, 
kao što sam našao da je anilinska boja »vještačka boja« premda je 
moralo biti: umjetno nabrana, umjetna boja. Nalazim da se gotika tu¬ 
mači kao gotski stil što je — s obzirom na postojeće razlike između 
gotičkog (što se odnosi na gotiku, stil) i gotskog (što se odnosi na Gote) 
u hrvatskoj stručnoj literaturi — nametanje tuđeg i, k tome, pogrešnog 
rješenja. Za konzolu sam objašnjenje našao pod: konsola premda će 
ga svatko u nas tražiti gdje sam ga i ja tražio; tu je čuveni kriterij 
primarnosti abecednog reda nad leksičkim sadržajem odredio da čitamo 
kao što ne govorimo i ne pišemo hoćemo li se obavijestiti o onome što 
čujemo kako govorimo i pišemo. Da mu nije bilo ženantno, netko bi 
kraj prve (po abecedi) riječi bio stavio upozorenje da opis potražimo 
uz drugu. Nalazim da je eklektik »... naučnik, učenjak čiji je pravac ...«; 
da su naučnik i učenjak sinonimi bilo bi to samo glupo; ovako je i 
smiješno. Nama, naime ovaj učeni opis priča dvije šale: u prvoj se kaže 
da su djetić i učenjak eklektici, a u drugoj se kaže da je djetić učenjak. 

Tvrdnji doktora Pešikana da je »svuda prisutno naglašavanje pot¬ 
pune ravnopravnosti jednih i drugih oblika« 20 dometnuo bih jedan pri¬ 
mjer koji se doduše ne tiče povijesti likovne umjetnosti, ali se tiče 
Rječnika: banderij -— po nalazu je uredništva — latinske provenijen- 
cijencije; bandera talijanske, a banderola francuske — i (da li zato?) 
barbarizam. Bandira je izostavljena, a bandijera je označena kao pokr. 

19 Isto, str. 11. 

(pokrajinska riječ, izraz) i upućena na bandera sto praktički znaci da 
Hrvat ikavac i ijekavac hoće li upotrijebiti u Hrvatskoj odavno udoma¬ 
ćenu talijansku riječ (kako neki misle — starovisokonjemačkog porijekla 
rband binden]) ne smije izgovoriti ni jedan od dva svoja oblika neće 
li da bude jezični divljak i provincijalac, nego će, naprotiv, po uputi 
uredništva progovoriti ekavski, pa reći: bandera. Tj. onako kako nikad 
nije govorio ni on sam u Hrvatskoj, ni Talijani u Italiji, ali kako »e, 
neprovincijski, govori u Srbiji. »U uslovima slobodnog i normalnog 
društvenog saobraćaja - što reko doktor Pešikan^ _ vreme radi za 
jedinstvo jezika.« Usput rečeno slovo B u Rječniku obradio je beograd 
ski dio uredništva. Kojemu je članom, usput da kažem, i doktor Pe- 
šikan. Zar bi, sada, bilo na odmet znati zbog čega su hrvatski likovi 
bili provincijalizmi, a beogradska odnosno, srpska modifikacija to nije 

Na ova i slična naša pitanja čuju se odgovori da je pritisak bio 
podjednak na obje strane, da će azbučni red dati u srpskom izdanju 
prednost nekim »zapadnovarijantskim« likovima pred onim »istocno- 
varijantskim« i si. Svaki je tko tako odgovori s namjerom da obrani 
urednička načela — čovjek bez pameti. Jer samo nepametan može 
nasilje koje nad jezikom ovdje počinja pravdati nasiljem koje, on sam, 
počinja tamo. Jer samo on misli da nam je lakši tek zato sto je i drugome 
težak. I tko će osim njega u potvrdu svome poštenju i pravednosti reci 
da je uvijek i u svakoj prilici od svačijih prava podjednako zakidao. 
Takva nas izopačena pravda ne zanima i ne vidim da je itko od nas 
traži: ravnoteža nasilja nije lijek od sile. 


VIII 

Zaključak 

Rječnik koji ne bilježi stotine najobičnijih riječi i naziva — 

rječnik kojemu fali falos — ..... „ 

rječnik koji stotinama zabilježenih riječi ne bilježi stotine značenja 
rječnik kojega urednici misle da je ara samo papiga 
rječnik koji ne pamti pretpovijesne kulture kao da ih nije m bilo — 
rječnik koji prešućuje golema prostranstva i ^velike civilizacije 
rječnik koji prešućuje primitivne kulture prošle i današnje 
rječnik u kojemu se, u načelu, ne bilježe vlastita imena — 
rječnik u kojemu se, u načelu, ne bilježe zemljopisni nazivi — 
rječnik, dakle, i bez mnogih povijesnih pojmova — 
rječnik u kojem mitologijski pojmovi gotovo ne postoje — 
rječnik u kojem religijski pojmovi gotovo ne postoje — 
rječnik u kojem ikonografsko nazivlje gotovo ne postoji 
rječnik u kojemu pojmovi iz tehnologije likovnih umjetnosti jedva 

da postoje — 

rječnik u kojemu se većina definicija malog broja zabilježenih poj- 
mova (povijesti umjetnosti i kulture) sastoji od grešaka — 

rječnik u kojemu Iktina i Fidiju nasljeđuju Kiklopi i ciklopi — 
rječnik kojemu je najstarija literatura jedne struke mlada 35 go¬ 
dina, a najnovija stara isto toliko godina . .. . 

rječnik koji posebnosti leksika svoga naroda smatra zamjenjivim 

za osobitosti leksika drugog naroda — 

se Isto, str. 13. 

rječnik koji dobre nazive zamjenjuje slabijim, a domaće tuđim na¬ 
zivima — 

rječnik koji je nesustavan u izboru leksičkog blaga — 
rječnik u kojemu je obradba odabranog neujednačena — 
rječnik u kojemu su određenja pisana bez stila i logike — 
rječnik koji istoznačnice dvaju književnih leksika predstavlja kao 

raznoznačnice jednoga — A _. , 

rječnik koji raznoznačnice dvaju književnih leksika predstavlja kao 

istoznačnice jednoga — 

rječnik koji naučnike pretvara u učenjake — 
rječnik koji ljude pretvara u krmke (dojenčad u odojčad) — 
rječnik književnog jezika kojim ne piše ni jedan književnik — 
rječnik iz kojega su istrijebljene desetine i desetine naroda — 
nije rječnik kulturnog naroda, nego je nekulturan rječnik; ara- 
-rječnik koji se može pohvaliti da će oni kojima je namijenjen u njemu 
naći i manje od nužnog i više od dopustivog. 

I da već nije crn predložio bih: uvežimo ga u crno. 

(Kolo 3, 1969) 

rječnik hrvatskosrpskoga književnog jezika 

(Knjiga I—II, Zagreb — Novi Sad 1967) 


Karlo Kosor 


Još od početka našega stoljeća osjećala se potreba informativnog 
rječnika književnog jezika. Iz dana u dan ta se potreba sve vise osjećala 
zbo? naglog razvoja književnosti, znanosti, likovne umjetnosti tehnike. 
Svako malo vremena nastajali su novi pojmovi i za nove pojmove stvara¬ 
ne su nove riječi, a i nekim starijim riječima davana su nova značenja. 
Noviji dvojezični rječnici, namijenjeni potrebama srednjih i viših škola, 
donosili su nove riječi i nova značenja starijih rijeci, ali ih nisu na osnov 
frazeologije tumačili, pa njihovo značenje široj, javnosti mje ^vijekMo 
jasno. Tako je nastala potreba da se nove rijeci pobilježe da se def ™ 
njihovo značenje i protumači primjerima iz književnih d 3 el a 1 stru 
literature. Budući da se za takav posao trazi velik napor, “**?*£* 
suradnika i velika novčana sredstva, njega su se odlučile Pitati dvije 
matice, Matica hrvatska u Zagrebu i Matica srpska u Novom Sadu. 
Nakon dogovora 9. V 1954. organiziran je rad na sastavljanju zajed¬ 
ničkog rječnika književnoga jezika: sastavljen je uređivački odbor oda¬ 
brani izvori, određeni principi rada i podijeljena rječnika građa. St 
njaci Matice hrvatske uzeli su na obradbu slova c, c, c, d, az, a, , i, J, 
k n s t i v, a stručnjaci Matice srpske slova: a, b, g, e, z, z, 1, Ij, m, n, 
ni o r u h i š. 1 Rad na novom rječniku počeo je iste godine i plod toga 
trinaestogodišnjeg rada jesu prve dvije knjige Rječnika hrvatskosrpskog 
književnog jezika, objelodanjene potkraj 1967. godine u Zagrebu abe¬ 
cednim redom i na latinici, u Novom Sadu azbučnim redom i na Ćirilici. 

Preda mnom je latiničko izdanje Rječnika. Kako se razabira iz 
popisa članova Uređivačkog odbora, njega obrađuju i uređuju_ujtaknutr 
hrvatski i srpski jezični stručnjaci, od kojih su n ek i s y e ucdism p 
sori neki akademici, neki članovi visokih znanstvenih instituta a ne 
u isti mah i sveučilišni profesori i akademici. U prvoj knjizi obrađena 
su slova A — E, u drugoj G — K uključivo. Osim Sadržaja, Dopuna 
i ispravaka, prva knjiga sadržava Predgovor Uredništva, popis izvora 
s njihovim skraćenicama i Tehničke skraćenice. Predgovor se dijeli u 
dva dijela. U prvom dijelu Uredništvo iznosi razloge zašto je došlo do 
rada dviju matica na zajedničkom Rječniku književnog jezika i kako 
je bio organiziran rad na Rječniku. U drugom dijelu Predgovora navodi 
principe kojih se držalo pri obrađivanju i uređivanju rjecnickog gra¬ 
diva Iza Predgovora navodi se na nepunih 14 strana oko 700 »pojedinih 
književnih i naučnih djela, prijevoda, udžbenika, časopisa, godišta 

1 Dakle, 14 : 16, a ne polovina i polovina, kako veli Rječnik. 

dnevnih i nedjeljnih listova iz vremena od polovine prošloga stoljeća 
do naših dana« kao izvora za Rječnik. Tehničke skraćenice, pobilježene 
u dva stupca, obuhvaćaju dvije i po strane. Rječničko se gradivo niže 
također u dva stupca na svakoj strani i tiskano je različitim tipom 
slova Masnim slovima tiskane su riječi abecednog reda i slova koja 
označuju značenja odnosnih riječi, a masnim brojkama brojevi koji 
označuju različna značenja iste riječi. Definicije i tumačenja pojmova 
tiskani su kurzivom, frazeološki izrazi spacioniranim, a potvrde izvora 

običnim slovima. . 

Objavljivanjem prvih dviju knjiga Rječnika članovi su Uređivačkog 

odbora izvršili samo treći dio teška i zamašna posla. Kulturni radnici, . 
koji su sa zanimanjem i sa simpatijama pratili njihov dugogodišnji rad, 
bez sumnje su s radošću pozdravili objavljivanje prvih dviju knjiga i 
počeli se njima služiti. Kako se moglo i očekivati, počeli su se javljati 
glasovi i izricati mišljenja o Rječniku. Prvi se, koliko mi je poznato, javio 
književnik Ivan Raos. U odužem članku Bupni me, dragi, da čujem »bup« 2 
na originalan, burleskan način izrazio se vrlo nepovoljno o Rječniku 
zbog velikog broja očitih pogrješaka, u abecednom poretku riječi, u 
tumačenju porijekla i značenja nekih stranih riječi, zbog slabog izbora 
primjera koji su u sebi stilski nejasni i zbog manjka rječničke građe 
koju je trebalo uvrstiti. Za njim se javio Dalibor Brozović kraćim os¬ 
vrtom Tko čeka — katkad i ne dočeka 3 u kojemu izražava svoje veliko 
razočaranje nad Rječnikom zbog brojnih pogrješaka, nedostataka i pro¬ 
pusta. Po njegovu mišljenju, stručne su upute Rječnika obrađene »raz¬ 
vučeno, neprecizno i nesistematski«. Idejna je osnova Rječnika »ne- 
realistička i reakcionarna« jer »pod svaku cijenu« hoće da zataška 
»dvojstvo i jedinstvo« hrvatskoga ili srpskog jezika. Obradba je Rječ¬ 
nika »vrlo staromodna i nefunkcionalna«. Prema tome, Uređivački je 
odbor slabo ispunio »svoj zadatak«. Leksikograf fra Jeronim Setka^ u 
članku Novi rječnik književnog jezika 4 promatra Rječnik sa stajališta 
hrvatske kršćanske terminologije i iznosi propuste i nedostatke u vezi 
s hrvatskim kršćanskim terminima. Prije svega s pravom prigovara 
Uredništvu Rječnika što za izvor rječničke građe nije uzelo ni jedno 
djelo bogoslovskih pisaca, ni jedan religiozni časopis i »ni jedan od 
tolikih prijevoda Sv. pisma«. Zatim prema svojoj Hrvatskoj kršćanskoj 
terminologiji 5 navodi velik broj termina kojih u Rječniku nema ili uz 
koje nije »navedeno crkveno značenje«, »ili nisu navedena sva značenja, 
ili je značenje krivo zabilježeno«. Bratoljub Klaić u vrlo obazrivo pi¬ 
sanom članku O novom rječniku »obiju matica « 6 upozorava kako Rječ¬ 
nik nema nekih riječi i svih značenja za neke riječi, a nalaze se u dje¬ 
lima priznatih hrvatskih pisaca 19. i 20. stoljeća. Pri kraju se članka 
obara na akcenatski sistem Rječnika i tvrdi da je on takav da bi se 
iz njega moglo zaključiti da je akcenatski sistem našega jezika bez 
sistema. 

Ni jedan od navedenih pisaca nije imao namjeru da napiše kritiku 
prvih dvaju svezaka Rječnika i da dade opći sud o njihovoj vrijednosti. 
Oni su napisali svoje osvrte da upozore na nedostatke, propuste i po¬ 
grješke sa željom »da u daljim svescima ne bude toliko praznina« i 
nedostataka kao u prva dva već objavljena sveska. Neki se od njih 

! Telegram, Zagreb IX/1968, br. 407. od 16. veljače. 

» Telegram, Zagreb IX/1968, br. 415. od 12. travnja. 

< Crkva u svijetu, Split III/1968, br. 3, str. 78. . đio . 

s Prvi dio: Hrvatski kršćanski termini grčkoga porijekla, Šibenik 1940, Hrvatski 
Hrvatski kršćanski termini latinskoga porijekla, Makarska 1964; Treći dio. 
kršćanski termini slavenskoga porijekla, Makarska 1965. 

• Republika, Zagreb XXIV/1968, br. 6, str. 334. 

nisu upuštali u sistematsku kritiku djela iz osobnih obzira ili jer ne 
žele da budu prvi u rušenju djela na kojima se radilo punih 13 godina, 
a o njemu nemaju što pohvalno reći. Neki jer se pribojavaju da ne bi 
imali gdje tiskati kritiku u kojoj bi rekli svu istinu o novom Rječniku. 
Ni pisac ovih redaka ne želi dati opširnu svestranu kritiku Rječnika, 
nego, poput navedenih pisaca, iznijeti nedostatke, propuste i pogreške 
Rječnika koje je zapazio listajući novi Rječnik, sa željom da ih u daljim 
svescima ne bude. 

Pri čitanju novog Rječnika opazio sam da neke riječi nisu na svom 
mjestu u abecednom poretku. Takve su na primjer: avanturizam, avan- 
turica, blječkavica, bljeskutav, bolesnik, bolesnikov, boravljenje, brgljav 
bugi-vugi, bujičav, bujičavo, bukariti se, buktav, burmutiti, bušji, cipi- 
jati, cirkularist. Imenica avanturizam (I, 105) stoji ispred: avanturist(a), 
avanturistički, avanturistički (pril.), avanturistkinja, a avanturistica iza 
svih njih. Točno po azbuci! Po azbuci stoji i: blječkavica (I, 215) ispred 
blječkati; bljeskutav (I, 216), ispred bljeskutaj, bljeskutak i bljeskutati 
(se); bolesnik, bolesnikov (I, 235) ispred bolesnica, bolesničin, bolesnički, 
bolesnički (pril.); brgljav (I, 259) ispred brgljati; bugi-vugi (I, 286) ispred 
bugija, buginjati; bujičav, bujičavo (I, 288) ispred bujičarstvo, bujičast; 
bukariti se (I, 289) ispred bukarica; cipijati (I, 329) ispred cipijašenje, 
cipijašiti. Ni po abecedi ni po azbuci stoji: boravljenje (I, 239) ispred 
boraviti; bušji (I, 300) ispred bušilica, bušilo, bušina, bušinac, bušiti i 
bušiti; buktav (I, 290) iza buktavac, bukteti, buktinja, buktinjasto, buk- 
tinjica, buktjeti, bukureški, Bukurešt, Bukureštanac, Bukureštanka, bu- 
kureštanski; burmutiti (I, 298) iza burmutnica; cirkularist(a) (I, 330) iza 
cirkularno. 

U pisanju pridjeva na -fa)n i -en Rječnik nije dosljedan. Neke od 
takvih pridjeva piše u neodređenom, a neke u određenom obliku iako 
se i jedni i drugi upotrebljavaju u oba oblika. Dosadašnja je praksa 
bila da se u rječnicima pišu u neodređenom obliku pridjevi koji se upo¬ 
trebljavaju u oba oblika, a u određenom samo oni koji se isključivo u 
tom obliku upotrebljavaju. Rječnik npr. ima: adventivni, ambulantni, 
apelativni, bilabijalni, bronhijalni, jamčevni. Bratoljub Klaić u svom 
Rječniku stranih riječi, izraza i kratica 7 ima prva četiri i za razliku od 
njega piše ih u neodređenom obliku. I Pravopisni rječnik 8 piše u neo¬ 
dređenom obliku: bilabijalan, bronhijalan, jamčevan. Ostala tri nema. 

Veliko se kolebanje u pisanju određenog i neodređenog oblika pri¬ 
djeva opaža i u pisanju pridjeva u definicijama i u tumačenju pojedinih 
pojmova. Na primjer: bolanča je »mletački sitan novac« (I, 234), bragoc 
je »lak ribarski brod« (I, 246), buklija je »plosnat drveni sud« (I, 289) 
gdje je jedan pridjev u određenom, a jedan u neodređenom obliku. 
Nema asimilacije! Međutim, u drugim slučajevima asimilacija postoji. 
Na primjer: bronzin je »bokasti, metalni sud za kuhanje« (I, 271), bula 
je »dvostrani metalni pečat« (I, 291). Kolebanje je još očitije u defini¬ 
cijama imenica duh (3.) i duša (3.) i priloga erotski i etički. Duh je za 
Rječnik »besmrtni, nematerijalni, božanski princip u čovjeku« (I, 614), 
a duša »besmrtan, nematerijalan princip života u čovjeku« (I, 620); 
erotski znači »na erotičan način« (I, 688), a etički »na etički, etični na¬ 
čin« (I, 692). Gramatika propisuje pravilo da se pridjevi pišu u neodre¬ 
đenom obliku kad su »atribut genitivu svojstva«. 9 Bez obzira na to 


1 Izđ. Zora, Zagreb 1958. 

s Isp. Pravopis hrvatskosrpskoga književnog jezika, Zagreb 1960. 

* Brabec-Hraste-Živković, Gramatika hrvatskoga ili srpskog jezika, 2. izd., Zagreb 
1954, str. 79. 


pravilo Rječnik u definicijama pojedinih pojmova piše sad određeni sad 
neodređeni oblik pridjeva u genitivu svojstva. Na primjer: brzica (b.) 
je »voda brzog toka« (I, 276), a brzotok »koji je brza toka« (I, 211); bu¬ 
kvalan (b.) je »koji je uskog duha« (I, 290), a brzoduh »koji je brza 
duha« (I, 276); bunika (a.) je »biljka neprijatnog mirisa« (I, 294), a ci¬ 
klama »biljka ugodna mirisa« (I, 323). 

Nedosljedno se pišu i varijante u tumačenju značenja pojedinih ter¬ 
mina. Negdje su na prvom mjestu srpske, a negdje hrvatske varijante. 
Na primjer u tumačenju termina: aerodinamika, aeronaut, amfiteatar, 
amonijak, anatomija, benevreke, bogomolja, brodogradilište, bujon, cr¬ 
tanka dijametar, edukacija, egzotika, na prvom su mjestu srpske va¬ 
rijante: vazduh, vazduhoplovac, pozorište, gas, spoljni, čakšire, hram, 
preduzeće, supa, sveska, prečnik, vaspitanje, osobenost, a na drugom 
hrvatske: zrak, zrakoplovac, kazalište, plin, vanjski, hlače, crkva, po¬ 
duzeće, juha, teka, promjer, odgoj, osobitost. Naprotiv u definicijama 
i u tumačenju značenja riječi: ciborij, ciklon (1.), cvjetičar, čađara (2.), 
čakšire (1.), čavao, depeša, dvokatan, familija, fara, forma na prvom 
su mjestu hrvatske varijante: kalež, zračni, kukac, tvornica, hlače, 
klinac, brzojav, kat, obitelj, župa, vanjski, a na drugom srpske: putir, 
vazdušni, insekt, fabrika, pantalone, ekser, telegram, sprat, porodica, 
parohija, spoljašnji. Ne znam čemu ovakva nedosljednost. Bilo bi lo¬ 
gično i leksikografski jedino ispravno da su u zagrebačkom izdanju 
Rječnika, koji je u prvom redu namijenjen hrvatskoj kulturnoj javnosti, 
na prvom mjestu hrvatske varijante, a u novosadskom izdanju, koje je 
primarno namijenjeno srpskoj kulturnoj javnosti, na prvom mjestu do¬ 
sljedno srpske varijante. 

Ta neukusna nedosljednost smeta jer će neupućeni pri upotrebi 
Rječnika pomišljati da su varijante koje susreću na prvom mjestu bolje 
i kao takvima davat će prednost u pismu i u govoru. S druge strane 
neke srpske varijante na hrvatskom govornom području imaju drugo 
značenje nego na srpskom, a možda, i obratno, neke hrvatske varijante 
na srpskom govornom području imaju drugo značenje nego na hrvat- 
kso. I tako može doći do zabune. Za primjer donosim imenicu tečnost. 
Ona na hrvatskom govornom području znači »okusnost u jelu«, a na 
srpskom »tekućina«. U Rječniku se kaže da barilo (l.a.) označuje »drve¬ 
ni sud za tečnost« i »mjeru za tečnost« (I, 136). Vrlo sam se^iznenadio 
kad sam naišao na takvo tumačenje. Do sada sam riječ tečnost upo¬ 
trebljavao u značenju »okusnost« i da uza nju nisam našao hrvatsku 
varijantu tekućina, ne bih razumio definiciju, iako mi je vrlo dobro 
poznata riječ barilo. 

I imenica vijek stvara zabunu u hrvatskih čitalaca zbog dvoznač- 
nosti koju joj daje novi Rječnik. Do sada su hrvatski pisci pod tom 
riječi podrazumijevali vremensko razdoblje od nekoliko stoljeća, a sto¬ 
ljeće vremensko razdoblje od sto godina. Rječnik toga ne razlikuje. Nje¬ 
mu vijek jedanput označuje stoljeće, npr. bidermajer je umjetnički stil 
koji je vladao u Evropi »u prvoj polovici XIX vijeka« (I, 179); ekspre¬ 
sionizam je »književni i umjetnički pravac s početka XX vijeka« (I, 671), 
drugi put razdoblje od više stoljeća, npr. za bosančicu se kaže da se 
upotrebljavala u Bosni »od srednjega vijeka do novijega doba« (I, 241). 

U Predgovoru se Rječnika ističe da se porijeklo stranih riječi u 
Rječniku »obilježava samo uz osnovne riječi, a ne i uz izvedene« (1 )• 
Međutim, protivno tomu načelu u Rječniku ima velik broj stranih rijeci 
uz koje nije označeno iz kojega su jezika potekle. Takve su na primjer. 
ametom, amoralan, amrel, antifon, berza, bizon, cedar, cezar, čemin, is o 

kacija, disput(a), ekscedirati, ekscentrirati, honorar, hormoni, human, 
identičan. Nije označeno ni porijeklo njihovih izvedenica, ukoliko ih ima¬ 
ju. Drugi put Rječnik označuje ne samo porijeklo osnovnih riječi stranoga 
postanja nego i porijeklo njihovih izvedenica. Tako su grčkog porijekla: 
ciničan, cinički i cinik (I, 328) i izvedene su iz iste osnove, a uz svaku 
od njih je označeno da je grčkog porijekla. Latinskog su porijekla i 
izvedene iz iste osnove: fikcija, fiksacija, fiksirati, fiksni, fiktivan (I, 712). 
Međutim, uz svaku stoji skraćenica lat. kao oznaka da su latinskog 
porijekla. Potječu iz turskog jezika i izvedene su iz iste osnove: ekme- 
džija, ekmedžiluk, ekmedžinica, ekmek (I, 665). Uza sve to uz svaku 
stoji skraćenica tur. kao oznaka da su turskog porijekla. Takvih bi se 
slučajeva mogao nabrojiti priličan broj. 

Književnik I. Raos upozorio je na nedosljedno tumačenje glagola 
stranog postanja na -irati. Ako im je osnova latinskog porijekla, onda, 
prema Rječniku, mogu biti latinskog ili njemačkog porijekla. Tako su 
latinskog porijekla: aficirati, anektirati, animirati, apelirati, aplaudirati, 
aspirirati, celebrirati, designirati, deponirati, dirigirati, itd., njemačko¬ 
ga: abolirati, adaptirati, adoptirati, advocirati, aktivirati, akumulirati, 
centrirati, citirati, itd. No, prema Rječniku, neki od takvih glagola mogu 
biti latinsko-njemačkog porijekla, kao fundirati ili talijanskog porijekla 
kao glagol cementirati. Ako je osnova francuskoga porijekla, onda su 
oni samo francuskog porijekla, npr.: admirirati, apretirati, aterirati, ba¬ 
lansirati, deklasirati, deložirati, demaskirati, forsirati, itd. Neki su gla¬ 
goli na -irati bez ikakve oznake pa bi se moglo zaključiti da ne pripa¬ 
daju ni jednoj od navedenih skupina. Takvi su npr.: afirmirati, akcen¬ 
tirati, aklamirati, akordirati, amputirati, apostrofirati, apsolvirati, ap¬ 
strahirati, cenzurirati, elidirati. 

Zanimljivo je kako Rječnik tumači porijeklo nekih drugih riječi 
stranog porijekla kojima je osnova latinska. Tako su, prema Rječniku, 
latinskog porijekla: agencija i agens, a agent njemačkog porijekla (I, 
44); aktualan je latinskog, a aktuelitet njemačkog porijekla (I, 55); eg¬ 
zistencija je latinskog, a egzistencijalizam francuskog porijekla (I, 663, 
664); emigracija je latinskog, a emigrant francuskog porijekla (I, 680); 
fabrika je latinskog, a fabrikant njemačkog porijekla (I, 697). B. Klaić 10 
i Milan Vujaklija 11 ne slažu se s Rječnikom u tumačenju nekih od tih 
riječi. Tako su za njih latinskog porijekla ne samo: agencija, agens, 
emigracija i fabrika nego i: agent, emigrant i fabrikant. Za Vujakliju 
je latinskog porijekla ne samo egzistencija nego i egzistencijalizam, dok 
se Klaić u tumačenju porijekla posljednje riječi od njega razilazi i slaže 
s Rječnikom. 

Rječnik očito neispravno tumači porijeklo nekih stranih riječi. Za 
nj je npr. aplikacija (I, 82) njemačkog porijekla, a aprovizacija (I, 84) 
i apstinencija (I, 85) latinskog porijekla. Očita nedosljednost! Ako je 
latinskog porijekla aprovizacija, onda je nužno latinskog porijekla i 
aplikacija, kao što pravilno tumače Klaić i Vujaklija. Riječ angelus (I, 
77) nije nipošto talijanskog porijekla, kako piše Rječnik, nego grčko- 
-latinskog porijekla. Ni bakalaureat (I, 123) ne može biti francuskog 
porijekla, jer kad bi bio francuskog porijekla, ne bi se tako pisao nego 
bakalorea, prema francuskom izgovoru. Riječ je očito latinskog pori¬ 
jekla, kako pravilno označuje Klaić, ia Vujaklija 13 i Šetka. 14 Riječ celibat 

10 Bratoljub Klaić, n. dj. 

*' Milan Vujaklija, Leksikon stranih reči i izraza, Beograd 1954. 

19 N. dl., str. 130. 

19 N. dj., str. 101. 

11 Hrvatski kršćanski termini latinskoga porijekla, str. 30. 

ri 308) nije talijanskog nego latinskog porijekla. Kalež nije došao u 
hrvatski jezik iz latinskog jezika (II, 486) nego iz venecijanskog dija¬ 
lekta 15 Riječi kao: adet, ajan, akrep, alat, aman, amanet, baklava, emir, 
P maf fakir, itd. nisu turskoga nego arapskog porijekla. Isto tako nisu 
tnrskoe porijekla: adiđar, aferim, ahar, habo, bakšis, bardak, bostan, 
iaršija, ferman, furda, gungula, itd, nego perzijskoga^ 3 Ne može se reći 
Z su te riječi označene kao turske zato što su u hrvatski jezik ušle 
nreko turskoga kad i sam Rječnik bilježi da su arapskog porijekla riječi 
L n . a iem alkohol, almanah, asker, boramja, cifra, eblis, eliksir, gazela, 
halal hašna, hurija, islam, itd., a perzijskoga: baždar, horoz, hrsum, 
premda su u hrvatski ušle preko turskog jezika. . 

F -g p re dgovoru Rječnika Uredništvo ističe da je pri tumačenju zna¬ 
čenja pazilo »da definicije budu što kraće, tačnije i jezično što ujed- 
načenije» (12). Međutim, suprotno tomu obećanju u Rječniku ima velik 
broj nepotpunih netočnih ili potpuno pogrjesnih definicija i tumačenja. 
Već je književnik Raos upozorio na skroz pogrješno tumačenje rijeci 
egzorcizam , 17 Ista je pogrješka počinjena i u tumačenju riječi egzorcist. 
Kao što egzorcizam ne znači »vjerski fanatizam«, tako egzorcist ne znaci 
»vjerski fanatik« (I, 664). Riječ bakra za Rječnik znači »kotao od ba¬ 
kra« a bakrar onoga »koji izrađuje predmete od bakra« (I, 124, 125). 
Za potvrdu prve navodi primjer iz djela M. Begovića, kojemu su, 
kao Vrličaninu, bile vrlo dobro poznate bakre , bakrači i lonci jer ih 
izrađuju bakrari u selu Potravlju nedaleko od Vrlike, ali ne od ba¬ 
kra, kako veli Rječnik, nego od posebne vrste zemlje. Zato u nave¬ 
denom primjeru bakra ne znači »kotao od bakra«, niti bakrar u Po¬ 
travlju i srednjoj Dalmaciji znači čovjeka »koji izrađuje predmete od 
bakra«. Imenica bastard pod br. 1. za Rječnik znači »vanbračno dijete« 
(I, 140) i za potvrdu značenja navodi primjer iz Andrićeve pripovijesti 
Čorkan i Svabica. Učinilo mi se takvo tumačenje netočno pa sam se 
konzultirao s drugim piscima i ustanovio da, na primjer, D. M. Jeremić 
tu riječ tumači kako sam je i ja shvatio, naime da bastard u navedenom 
primjeru ne označuje »vanbračno dijete«, nego križanca, ili, kako Je¬ 
remić kaže, meleza. 19 Glagol begenati u Pavlinovićevu primjeru: Oni 
ti izgleda begenaju Talijancima što su papi oteli Rim (I, 149) ne znaci 
što begenisati pod 1., tj. »(za)voljeti, izabrati...; svidjeti se, sviđati se«, 
nego isto što begenisati pod 2. »odobriti, odobravati, povladiti, Povla¬ 
đivati«. Ni divoloza nije »divlja loza, vinjaga, Vitis silvestris« (I, 498). 
Za potvrdu riječi Rječnik donosi primjer iz djela D. Simunovića. Na 
području gdje se Simunović rodio i gdje je dugo godina živio kao učite j 
divoloza ili divolozina ne označuje divlju lozu, nego biljku koja se stru¬ 
čno zove pa vitina, lat. Clematis vitalba i ide u porodicu žabnjaka. 
Penjačica je s odrvenjelom stabljikom i ima cvijet bijele boje. Bez i a 
kve sumnje Simunović je mislio na nju u primjeru koji navodi Rjecmr, 
a ne na divlju lozu. 

Naročito su netočna tumačenja kršćanskih pojmova. Najprije a 
vidimo što je za Rječnik hrišćanstvo i kršćanstvo! Premda su to dvije 
varijante iste riječi s istom osnovom i istog porijekla, ipak u Rječniku 
imamo dvije potpuno različne definicije tih riječi. Tako dok je hus- 
ćanstvo »jednobožačka religija, nastala reformom starohebrejske, koja 

15 Isp. Dr B. Jurišić, Nacrt hrvatske slovnice, Zagreb 1944, str. 49. . ■ tlnrt 

•• Abdulah Skaljić, Turcizmi u srpskohrvatskom jeziku, Sarajevo 1966, iza. svjeaus . 

17 

19 Is’p. Ivo Andrić, Ljubav u kasabi. Knjiga za svakoga, 46, Beograd 1963, str. ivo. 

19 Isp. Stjepan Horvatić, Ilustrirani bilinar, Zagreb 1954, str. 216. i R. Domac, Bo- 
taniha za gimnazije , izd. Sholsha Knjiga, Zagreb 1961, str. 166. 

se iz Palestine rasprostrta po cijelom svijetu« (II, 196), kršćanstvo je 
»jeđnobožačka vjera koja je nastala u prvom stoljeću n. e. i koja se 
osniva na kultu Isusa Krista kao bogočovjeka« (II, 775). Dvije dosta po¬ 
vršne, a različne definicije iste riječi u istoj knjizi istog Rječnika! Da 
vidimo sada definicije i tumačenja nekih drugih riječi i pojmova! Po¬ 
đimo po abecedi! Imenica anđeo pod 1., prema Rječniku, označuje »bes¬ 
tjelesno biće s krilima« (I, 75), s napomenom »po kršćanskom vjerova¬ 
nju«. To je naprosto podmetanje kršćanskom vjerovanju što kršćanstvo 
ne vjeruje i ne uči. Anđeo je prema katoličkoj nauci: »Substantia creata, 
mere spiritualis, intellectualis et subsistens«, 20 što bi u hrvatskom jeziku 
značilo: »Biće stvoreno, čisto duhovno, razumno i osobno« ili, kako veli 
sveuč. prof. Janko Obreški: »Prema kršćanskom vjerovanju zovu se 
tim imenom duhovna (spiritualna) bića, bez tijela, obdarena razumom 
i slobodnom voljom, mnogo savršenija od ljudi, spremna na službu Bogu 
kao glasnici njegove volje.« 21 S druge strane Rječnikova definicija krije 
u sebi protivurječnost: »anđeo je bestjelesno biće s krilima«! Ne zna 
se da li s tjelesnim ili bestjelesnim krilima. Iz definicije bi se moglo 
zaključiti da su krila tjelesna. Prema tome, anđeo je u isti mah dje¬ 
lomično duhovno, a djelomično tjelesno biće! A sad idemo dalje! 
Rječnik tvrdi da je pojmu ateist(a) suprotan pojam deist(a) (I, 98), a 
pojmu ateizam suprotan pojam deizam (I, 98). Ateist(a) je, prema Rječ¬ 
niku, »onaj koji ne vjeruje u boga«, a ateizam »odricanje postojanja 
boga«; deist(a) je »onaj koji ispovijeda deizam«, a deizam je »religiozno- 
-filozofsko učenje (17—18. st.) koje dopušta postojanje boga kao prvog 
uzroka svijeta, a odbacuje njegov utjecaj na dalji razvitak prirode« (I, 
459). Iz samih tih definicija jasno se razabira da deist i deizam nisu 
suprotni pojmovi pojmovima ateist, ateizam, nego teist, teizam, što je 
Rječnik možda htio reći, ali se zabunio i nije rekao. 

Rječnik pogrješno tvrdi da je ambrozijanski isto što i ambrozijski 
(I, 68). Znači da njemu nije poznata ni glasovita ambrozijanska biblio¬ 
teka u Milanu, ni ambrozijanska liturgija, ni ambrozijansko pjevanje 
u milanskoj nadbiskupiji. Imenica bičevalac pod 2. s pozivom na flage- 
lant, prema Rječniku, znači isto što »pripadnik katoličkog redovničkog, 
samostanskog reda čiji članovi sami sebe šibaju ili se daju šibati« (I, 
178), a flagelant »pripadnik vjerske sekte koji se, iz vjerskog fanatizma, 
šiba sam ili traži da ga drugi šibaju« (I, 719). Dakle, njemu je ista stvar 
pripadnik »samostanskog reda« i pripadnik »vjerske sekte«, odnosno 
»samostanski red« i »vjerska sekta«. Međutim, niti su bičevaoci pripa¬ 
dali samostanskom redu niti su flagelanti pripadali vjerskoj sekti. U 
Katoličkoj crkvi niti je postojao niti sada postoji samostanski red bi- 
čevalaca ili flagelanata. U stvari, u 13. st. nastala je bratovština (a to 
je nešto drugo nego samostanski red i vjerska sekta!) 22 koje su se članovi 
iz viših pobuda bičevali i činili pokoru za svoje i tuđe grijehe. Istom 
u 14. st. neki su članovi te bratovštine bili zaraženi herezijom. 28 

U najviše slučajeva kršćanska terminologija nije dovoljno preci¬ 
zirana. Tako npr. antifon(a) nije samo »naizmjenično pjevanje stihova 
iz psalama« ili »naizmjenično pjevanju dvaju zborova« (I, 79), nego u 
brevijaru katoličkih svećenika i redovnika, tekst koji se moli, recitira 
ili pjeva prije i poslije pojedinih psalama, prije i poslije hvalospjeva 

Ad Tanquerey, Sinopsis theologlae dogmaticae, Tomus secundus, De fide, ed. 
29, Parisiis 1959. str. 480. 

" Hrvatska enciklopedija, sv. 1, Zagreb 1941, str. 437. 

z - Bratovština je, prema riječima Rječnika, »l.a vjersko udruženje svjetovnjaka«. 

!s E nciklopedia cattolica, sv. V, Citta del Vaticano, Firence 1950, str. 1439. i Fra 
J. Setka, n. đj., II dio, str. 55. 

84 


Benedictus i Magnijicat i na kraju oficija. Askeza nije samo »asketski 
život« (I, 95) nego i »dio bogoslovske nauke o duhovnom životu, o na¬ 
stojanju čovjeka oko kršćanskog savršenstva«.* 4 Bursa nije samo »ke- 
sica vrećica u kojoj katolički svećenik nosi pričest bolesniku« (I, 298) 
nego u prvom redu »uska četvrtasta kesica od kartona, obložena platnom 
boie misnog ruha u kojoj se nosi korporal«. Bogojavljenje nije samo 
svetkovina Isusova krštenja »kada se... javio bog« (I, 226) nego svet¬ 
kovina »očitovanja Isusova božanstva u prirodi krštenja, poklona istoč¬ 
nih mudraca i prvog čuda u Kani Galilejskog«. Duhovnik nije samo 
svećenik uopće nego i svećenik »koji se brine o duhovnom životu po- 
vierenih osoba«. Evanđelistar nije samo »knjiga u kojoj su evanđelja« * 
(I 694) nego i knjiga u kojoj se uz odabrane perikope evanđelja nalaze 
i perikope drugih knjiga Svetog pisma, a čitaju se u nedjelje i blagdane 
preko crkvene godine. Gvardijan nije »starješina katoličkog manastira« 
(II 154) uopće, nego samo »starješina u samostanima ogranaka Franje¬ 
vačkog reda«. Starješine u samostanima drugih katoličkih redova zovu 
se drukčijim nazivima (prior, superior, itd.). Božji dan je »drugi dan 
Božića« (I, 244) u Pravoslavnoj crkvi, ali ne i u Katoličkoj. TJ Katoličkoj 
crkvi tako se zove Tijelovo koje se svetkuje oko pola godine poslije 
Božićs 

U definiranju i tumačenju vjerskih pojmova Rječnik ponekad unosi 
svoj osobni stav prema njihovu sadržaju, što nije u duhu hladne znan¬ 
stvene akribije. Nekad se od njih ograđuje izrazima kao: »po Bibliji« 
(isp. Adam, Eva, Golijat, Krist), »po kršćanskom vjerovanju« (isp. an¬ 
đeo), »prema kršćanskoj religiji« (isp. Bogorodica, bogosin), a nekad 
zauzima prema njima negativno stajalište. Tako je jezuit pod 1. za Rječ¬ 
nik »član reda katoličke crkve 'Družbe Isusove’, poznate sa svoje re- 
akcionarnosti« (II, 458), a jerihonska truba »truba od čijeg su se jakog 
zvuka, po biblijskoj priči, srušile zidine grada Jerihona u Palestini i 
Jevreji ušli u njega« (v. jerihonski, II, 450). 

Rječnik u definicijama religioznih pojmova upotrebljava termine 
koji nisu obični u hrvatskoj kršćanskoj terminologiji. Naši su hrvatski, 
osobito hrvatski katolički pisci do sada dobro razlikovali značenje ri¬ 
ječi: papski, papinski, praznik, blagdan i svetkovina. Pridjev papski 
zvuči porugljivo i upotrebljava se za izražavanje negativnog ili prezir¬ 
nog stava prema njegovu sadržaju. Zato izrazi kao: »papski prijesto« 
(apostolski, I, 83), »papska poslanica« (bula 2., I, 291), »papska prava« 
(cezaropapizam, I, 314) zvuče ponešto prezirno i uvredljivo. Mjesto pap¬ 
ski mi Hrvati katolici bismo upotrijebili pridjev »papinski«, kao što 
i Rječnik ima uz riječ kurija pod 2. »papinski dvor« (II, 822). Imenica 
praznik do sada se kod nas upotrebljavala za oznaku profanih, građan¬ 
skih dana odmora i nerada. Tako imamo izraze: državni praznik, praznik 
rada, školski praznik, polugodišnji praznici, ljetni praznici, itd. Riječ 
blagdan upotrebljavala se uglavnom za crkvene svetkovine, rijetko za 
državne praznike, a riječ svetkovina upotrebljavala se samo za crkvene 
blagdane. U nas Hrvata praznici se provode ili praznikuju, a blagdani 
i svetkovine svetkuju i slave. Zato za nas strano zvuči definicija Bo¬ 
žića: »kršćanski praznik (25. XII) kojim se praznuje rođenje Isusa Kri¬ 
sta« (I, 243), kao i definicija glagola božićevati: »praznovati Božić« (I, 
243). I u definicijama drugih crkvenih svetkovina Rječnik redovno upo¬ 
trebljava riječ praznik: Duhovi su »kršćanski praznik ...« (I, 161); Ivanj- 
dan je »praznik u čast sv. Ivana...« (II, 318); Josipovo je »katolički 

u Hrvatska enciklopedija, sv. 1. Zagreb 1941, str. 669. _ 

** O pogrjesnom tumačenju kršćanskih termina opširnije govori J. Setka u 
vedenom članku. 

crkevni praznik« (II, 462). U definiciji nekih drugih svetkovina dolazi 
i imenica blagdan, ali na drugom mjestu, kao navodno manje poznata, 
npr. Bogojavljenje je »kršćanski praznik, kršćanski blagdan ...« (I, 226); 
Brašančevo je katolički crkveni praznik, blagdan...« (I, 248); Gospo- 
đindan je »praznik, blagdan posvećen Bogorodici« (II, 87). Koliko sam 
mogao ustanoviti, riječ se svetkovina u definicijama crkvenih blagdana 
uopće ne navodi! 

U definicijama i u tumačenjima nekih termina nisu navedene 
hrvatske varijante pa definicije i tumačenja mjesto da termine tumače 
oni ih zamagljuju. Izraz »gladiti brk« (I, 264) Rječnik tumači izrazom 
»ispoljavati zadovoljstvo« i uza nj nema hrvatske varijante »izražavati, 
očitovati zadovoljstvo«. Izraz »objesiti brk« (I, 264), koji je u sebi ra¬ 
zumljiv, tumači se izrazom »snevesiliti se« koji se na hrvatskom go¬ 
vornom području ne upotrebljava i nije svakom razumljiv. Zato je 
trebalo dodati i hrvatsku varijantu »ražalostiti se, rastužiti se«. 

U latiničkom izdanju Rječnika potcjenjuju se hrvatski nazivi mjeseci 
iako je ono u prvom redu namijenjeno hrvatskoj kulturnoj javnosti. 
Doduše, u tumačenju latinskih naziva: april, august, decembar, jul, jun 
navode se i hrvatski nazivi, ali u datiranju povijesnih činjenica, koliko 
sam mogao ustanoviti, dolaze isključivo latinski nazivi, npr.: dekabrist(a) 
je učesnik revolucionarnog ustanka 14. decembra 1825...« (I, 459); Ve¬ 
ljačka je revolucija u Rusiji »počela u februaru 1917« (v. februarski, 
I, 707). 

Uređivački odbor u Predgovoru obećava dati u Rječniku »sve riječi 
koje se upotrebljavaju u književnosti, nauci i štampi«, odnosno »doku¬ 
mentirano hrvatskosrpsko jezično blago današnjeg vremena« (9). Da 
svoje obećanje nije ispunio, dokazuju članci I. Raosa, B. Klaića i J. Šet- 
ke. Zaista, u Rječniku nema mnoštva riječi koje se često susreću u 
djelima suvremenih pisaca i u dnevnoj štampi, kao npr.: balotati se, 
bodulac, bumbati, buretati, butre, cenakul, cikotina, cimenat, cjepljica, 
čelonja, čemunjati, čerak, četvrtaš, dedikacija, delegiranje, deplasirati, 
deportiranje, dezinformativan, dubanac, dvoperica, francuski, frig, ga- 
lebina, gavljati, gnječka, grličanje, grličati, grličast, himan, imputaci- 
ja ..., a nalaze se toliki barbarizmi, provincijalizmi, arhaizmi i hapaksi. 
Ovdje moram istaći da Rječnik pogrješno tvrdi da je gl. dokulecati 
hapaks ili riječ koju je izmislio Martić. Ta se riječ, kao i riječ kulecati, 
otkulecati, govori u narodu. Meni su osobno posve obične riječi jer se 
govore u mom rodnom kraju (u Drniškoj krajini) i u Kotarima. U Rječ¬ 
niku su tumačenja pojedinih riječi manjkava. Nemaju svih značenja 
koja imaju u narodnom govoru i u književnom jeziku. Na izvjestan 
broj slučajeva upozorio je B. Klaić u navedenom članku. Ovdje ću do¬ 
dati još nekoliko slučajeva. Na primjer Bizantinac nije samo »čovjek 
iz Bizanta« (I, 196) nego i »čovjek lukav, prepreden«; boca pored zna¬ 
čenja zabilježenih u Rječniku u narodnom govoru znači i »bolest«. Gla¬ 
gol čandrljati osim značenja koja donosi Rječnik znači i »koješta pisati, 
piskarati« i »luparati, stvarati buku vučenjem ili valjanjem zvučnih 
predmeta«. Drljača nije samo »brana, zubača« nego i »metla načinjena 
od pruća. Čičak ne znači samo »vrstu biljke« i »nametljiva čovjeka« 
nego i »izbočeni dio zgloba na nozi poviše stopala«. Duhandžija u Her¬ 
cegovini i Dalmaciji ne znači samo »prodavaoca duhana« i »strastvenog 
pušača« nego i »tajnog preprodavača duhana, šverceva duhanom«. 

U Predgovoru se Rječnika ističe da su za pojedina značenja davana 
»po pravilu, najviše dva primjera«, a i ti da su »radi uštede prostora« 

često »skraćivani upotrebom tačkica« (13). Međutim, tko je pažljivije čitao 
Riečnik mogao se uvjeriti da u njemu ima relativno velik bro] sluca- 
• prlie se za potvrdu značenja neke riječi navode i tri, četiri, pet i 
nrimiera Po tri primjera imaju npr. riječi: aga (1. b.), akcija (1. a.), 

V 7 V tnJti atribut (1 ) autentičan, bacati se (2.), begenisati (1.), bestje- 

fSTbfe a butati cilikati (U dojam, dokle (2.), doM.jio, doli- 
lesan bićeoma . pQ četiri; baf>iti se (2 . a .j, bistrica ( 1.), 

h°nTn brinuti se (2.) ciknuti (1.), cijediti (4.), cjelovit, dugačak, duvak 
/tlnl’aolem (a) grmljavina...; pet: govoriti (2. a), šest: grmjeti (1.); 
IfZ: antTovaU; deset: izići, ne ubrajajući tu primjere za figurativna 

znače j odabrane primjere Rječnik tvrdi da uz stilsku karakteristiku 
»ukazuju na sferu upotrebe« odnosne riječi (13). Kad bi ta tvrdnja bila 
točna onda se riječi kao: čerek, čestitati, čitluk, čoban, cuskija, darovati, 
daska deficit, deist(a), demagog, dirljiv, dubiti (1.), evolucija, 
floskula gorovit, hiperbola, histerija i mnoštvo drugih ne bi upotreb¬ 
ljavale na hrvatskom govornom području i u hrvatskoj književnosti jer 
ni jedna od njih nije potvrđena primjerima iz hrvatskih pisaca. Isto 
tako riječi kao: akumulator, aluzija, ambasador, apsurd, basrljati, bez- 
božac častohlepan, čizmarija, čupavica, čuvstven, ćelav coravac, corda, 
darežljivost, defekt, dernek, dipliti, epigram, epika, falsifikator i mno¬ 
štvo drugih ne bi se upotrebljavale na srpskom govornom području 
u srpskoj književnosti jer ni za jednu od njih nije naveden ni jedan 
primc i djela srpskih pisaca. Inače je vrlo neodređeno i nejasno na¬ 
čelo Rječnika da su »za potvrdu značenja navođeni najpodesmji p 
m eri iz na£h pisaca, ijekavskih i ekavskih« (13). Međutim, ako se 
usporedi omjer primjera uzetih iz »ijekavskih i ekavskih pisaca«, onda 
^e omlS u prilog »ekavskih pisaca«, iako im je u popisu izvora omjer 

približno jednak! . . . 

Rječnik nije pouzdan ni u navođenju izvora uz pojedine primjere. 
Prije svega moram naglasiti da se u Rječniku navodi j^edan izvor kojega 
u popisu fzvora nema. Označen je skraćenicom Bož.i dolazi nat pnmje > 
uz potvrde za riječi: bogomoljnik, brememca (b.), bndan, br ^ k ° st ’ 
tvin, dajbudi, dorija, dugorun, golotinja, gostiti se, grana i, a , 
solača i karaman. Više sam puta pogledao u popis izvora da ustan °™ 
o kojemu se izvoru radi, ali sam se konačno morao uvjeriti da g^m^đu 
izvorima nema! Pored toga Rječnik pridaje neke primjere piscima ko 
jima ne pripadaju. Za potvrdu navodim tri slučaja. Uz iraismcu beban 
(I, 147) navedena su dva primjera, prvi navodno iz djela M. Krie , 
drugi iz djela J. Kozarca. Međutim, to ne stoji! I prvi i drugi primjer 
uzeti su iz djela Josipa Kozarca, prvi iz romana Među svjetlom i tmi¬ 
nom?» drugi iz pripovijesti Biser-KataP Za potvrdu imenice beskucnost 
(I, 159) Rječnik navodi jedan primjer i uza nj skraćenicu Kal. k J 
označuje hrvatskog književnika Vjekoslava Kaleba. e u im, p 
nije uzet iz Kalebovih djela nego iz Kombolove Pouijesti hrrats/ce knji- 
ževnosti do preporoda I za potvrdu pridjeva dosastan (I, 
navodi samo jedan primjer i pripisuje ga književniku Božicu. J 5 ’ 
primjer nije uzet iz Božićevih djela nego iz Bijedne Mare Luke tfotica. 

U popisu izvora za Rječnik nalazi se i Pravopisni rječnik P^av P 
hrvatskosrpskoga književnog jezika (Zagreb 1960). Po tusao s 

26 Pet stoljeća hrvatske književnosti , knj. 53, Zagreb 1964, str. 257. 

. « N- dj., s tr. 265. 

28 Isp. 2. izdanje, Zagreb 1961, str. 278. . H kni 2 Luka Botić, Djela, 

29 Noviji hrvatski pisci, izd. Jugoslavenske akademije, K j. , 

Zagreb 1949, str. 149, st. 468—471. 

frontirati leksičko blago Pravopisnog rječnika s leksičkim blagom novog 
Rječnika i na veliko iznenađenje ustanovio đa se deseci i deseci riječi 
Pravopisnog rječnika ne nalaze u novom Rječniku. Takve su npr.: apo¬ 
logetski, apologijski, apopleksičar, apopleksički, aposiopeza, aprehenzija, 
aprobacija...; bjednoća, bjeglić, bjelast, bjelava, bjelika, bjelolist, bre- 
čak, brezje..cijeljenje, cijeljeti, cirka, cjepačica, cjepada, cjepnica, 
cvjetnica ..čestitač, češalica, češaljka, češnjačak, češnjarka, češulja .. 
edil, efektuirati, efelkističan, eshatologija, eshalotoški..hladenac, hla- 
djeti, hlapac, hloptati, hodilac, hranić, hrečak...; infamnost, injektor, 
injicirati. .., itd., itd. Ne znam kako će se čitaoci osjećati kad budu u 
novom Rječniku tražili razjašnjenje tih i drugih riječi koje Pravopisni 
rječnik ima, a Rječnik ih nema, a jedan i drugi su rječnici »hrvatsko- 
srpskoga književnog jezika«! 

Pri konfrontaciji leksičkog blaga dvaju rječnika ustanovio sam još 
jednu zanimljivu činjenicu. Rječnici se ne slažu u akcentuaciji pojedi¬ 
nih riječi. Pravopisni rječnik pripušta u nekim slučajevima akcenatsku 
dubletu, a novi ih Rječnik ne pripušta, i obratno. Tako Pravopisni rječ¬ 
nik ima: arciđakon i arciđakon, babogredski i babdgredski, bjeličast i 
bjeličast, bjelobrk i bjelobrk, čepukati i čepukati, familija i familija, 
a novi Rječnik samo: arciđakon, babdgredski, bjeličast, bjelobrk, če¬ 
pukati, familija. I obratno, novi Rječnik ima akcenatske dublete: brijati 
i brijati, čerečiti i čerečiti, česvina i česvina, ekloga i ekloga, efikasnost 
i efikasnost, epigram i epigram, a Pravopisni rječnik samo: brijati, če¬ 
rečiti, česvina, ekloga, efikasnost, epigram. Nadalje, ima i takvih slu¬ 
čajeva da oba rječnika pripuštaju akcenatske dublete pa se u jednoj 
slažu, a u drugoj razilaze. Na primjer, Pravopisni rječnik piše: bakica i 
bakica, češljugar i češljugar, a novi Rječnik: bakica i bakica, češljugar i 
češljugar. No najzanimljiviji su slučajevi u kojima se rječnici potpuno 
razilaze. Tako Pravopisni rječnik ima: babičluk, bjelobor, bjeloč- 
nica, bđkati, bukoč, cvjećarstvo, čarobnički, češljar, a novi Rječnik: 
babičluk, bjelobor, bjeločnica, bitkati, bukoč, cvjećarstvo, čarobnički i 
češljar. U druge akcenatske razlike neću ulaziti. Samo ću spomenuti da 
je naš poznati akcentolog B. Klaić vrlo nezadovoljan akcentuacijom 
riječi u novom Rječniku. Po njegovu mišljenju ona je takva da se iz 
nje može izvesti zaključak »da je sistem naše akcentuacije u tome da 
sistema nema«. 30 

U Rječniku ima izvjestan broj riječi bez ikakva akcenta. To su 
veznici: ako, ali, dok, iako, kadli, kamoli, jer, jera, jerbo ... i prijedlozi: 
bez, ispod, ispred, iz(a), izmeđ, između, iznad, izvan, izvrh, ali ne do¬ 
sljedno, jer su npr. veznici akono, akoprem, čim, dokle, kad i kako 
zabilježeni s akcentom. Rječnik ne kaže zašto je to tako pa se čitalac 
mora tomu domišljati. Još je bez akcenta i glagol izušćivati, ali se ovdje 
bez sumnje radi o tiskarskoj pogrješci. 

U Predgovoru se Rječnika ističe da je njegov tekst pisan »prema 
pravilima novog, zajedničkog Pravopisa« i da su pravila novog Pravo¬ 
pisa »primijenjena i na citate iz djela naših pisaca, bez obzira na to 
kako su ona, po kojem starijem pravopisu, izvorno pisana. Od toga se 
odstupilo samo u pojedinim stihovima kada su to zahtjevi metrike izi¬ 
skivali« (9). Da vidimo da li se Rječnik držao toga pravila! Pođimo od 
naslova! U naslovu Pravopisa iza godine izdanja (1960) nema točke, a 
iza godine izdanja novog Rječnika (1967) nalazi se točka! U Pravopisu 
se riječi Alah i Bog pišu velikim početnim slovima kad označuju 
osobno biće, a u novom se Rječniku pišu isključivo malim početnim 

*• N. dj., str. 337. 


slovima, iako se za potvrdu riječi Bog navodi primjer iz pisca koji je 
pod tom riječi podrazumijevao »tvorca materijalnog i duhovnog svi¬ 
jeta« (1, 222). Pravopisni rječnik razlikuje Antikrist i antikrist, odnosno 
Antikrist i antikrist. U prvom slučaju riječ označuje čovjeka koji će 
na kraju svijeta povesti borbu protiv Krista, a u drugom nevjernika 
ili bezbožnika uopće. Zato ga prvi put piše velikim, a drugi put 
malim početnim slovom. I Rječnik razlikuje pravo i figurativno zna¬ 
čenje riječi. Uza sve to u oba slučaja piše je malim početnim slovom 
(I, 79). Ipak ne dosljedno! U definiciji Apokalipse u prvotnom značenju 
piše je velikim početnim slovom: »2. (Apokalipsa) spis apostola Ivana 
u Svetom pismu u kojem se proriče dolazak Antikrista« (isp. apokalips(a), 
I, 83). Protivan slučaj imamo u pisanju imenice Bodul. U abecednom 
se redu riječ piše velikim početnim slovom, a u definiciji pridjeva 
bodulski i velikim i malim početnim slovom, »koji pripada Bodu¬ 
lima, koji se odnosi na bodule« (I, 222). U Dopunama i ispravcima ti 
se slučajevi ne spominju pa bi se moglo zaključiti da se odnosne riječi 
mogu pisati i velikim i malim početnim slovima, ali ne po pravilima 
novog Pravopisa nego po nedosljednosti novog Rječnika! 

Kad smo kod riječi Bodul, moram istaći da se imenica Bodulica 
u sjevernoj i srednjoj Dalmaciji govori s akcentom Bodulica, kako ima 
i Broz-Ivekovićev Rječnik hrvatskoga jezika (Zagreb 1901), a ne Bodu- 
lica, kako ima novi Rječnik, pa ju je s tim akcentom trebalo zabilježiti 
barem kao akcenatsku dubletu. Novi se Rječnik razlikuje od Pravopis¬ 
nog rječnika i u pisanju imenice Biblija. On je piše velikim početnim 
slovom — Biblija, a Pravopisni rječnik malim početnim slovom! Još 
jedna nedosljednost u samom Rječniku! Badnji dan kao »dan uoči Bo¬ 
žića« piše se u abecednom redu rastavljeno — Badnji dan, a u primjeru 
za potvrdu riječi badnjar sastavljeno — »... na Badnjidan« (I, 117), a na 
kraju se 1. knjige ne kaže koje je pisanje pravilno! 

Pogledajmo sada kako se novi Rječnik drži pravila novog Pravo¬ 
pisa u pisanju zareza! I po novom i po starom pravopisu vokativi se 
odvajaju zarezom od ostalih dijelova rečenice. Međutim, u novom Rječ¬ 
niku nailazimo na ovakve slučajeve: Nema tu pobratime tamo ni amo, 
nego plati... (amo, izr., I, 70); — Čestito ti Bojičić Alija, čestito ti u 
dvoru veselje; (čestit, I, 386); — Halal tebi majko! (halal, II, 162), gdje 
vokativi: pobratime, Bojičić Alija i majko nisu pravilno odvojeni za¬ 
rezom od ostalih dijelova rečenice. Zarezom se rastavljaju od ostalih 
dijelova rečenice i izrazi koji nisu sastavni dijelovi rečenice u užem 
smislu. Tako, na primjer, izraz »tako reći« nije usko povezan s drugim 
dijelovima rečenice: ... ja tako reći anticipiram naš normalni tok pro¬ 
gresa (anticipirati, 2., I, 79), pa ga je trebalo odijeliti zarezom. 

Sastavne rečenice, prema pravilima novog Pravopisa, rastavljaju 
se zarezom samo u dva slučaja: ako se ističu i ako se nabrajaju. U 
Rječniku imamo rečenice: (Stanica) prima vodu i hranu, te je prerađuje 
ili asimilira (asimilirati, I, 95); — Uhvate hajduka, pa ga na muke meću 
(avaz, I, 105); — Uživam u viteškim turnirima i kraljevskim paradama, 
i vičem bis ljudima ... (bis, I, 189) u kojima je isti subjekt i u sastavnoj 
i u glavnoj rečenici, a uz to sastavne nisu ni naglašene ni u nabrajanju. 
Prema tome, u njima ne bi smio stajati zarez ni po starom ni po novom 
pravopisu! 

Po pravilima novog Pravopisa uvijek se odvajaju zarezom zavisne 
rečenice koje stoje u inverziji, tj. ispred glavne rečenice. U Rječniku 
su takve ove rečenice: Kada ju je (priču) dočitala zatvori knjigu (doči- 

tati I 521); — Tko poznaje tadašnje stanje školske obuke neće se čuditi 
što 'sam preskočio i gramatiku i retoriku (gramatika, II, 101). Međutim 

ih Rječnik ne rastavlja zarezom! . v „ 

Na osnovi zapažanja može se reći da se novi Rječnik nije mnogo 
držao pravila o pisanju zareza u zavisno-složenim rečenicama, nego da 
ga negdje bilježi, a negdje ne bilježi, bez obzira da li je to u skladu s 
pravilima novog Pravopisa. Ovdje donosim samo nekoliko slučajeva koji 
su sintaktički vrlo slični. Na primjer u rečenici: Poslije je lokao svoju 
supu zajedno s brkovima iz kojih su ispadale dlake.. . (brbutati, I, 255) 
nema zareza, a u rečenici: Pozdravio (se) sa svakim stablom, pod kojim 
je negda hladovao (hladovati, II, 185) ima zarez. U rečenici: Hoće da 
se dele jer je ženski bes zapalio kuću i hoće da je rasturi (bijes, I, 182) 
zareza nema, a u rečenici: Sretniji bi bio od čovjeka crv, jer pameti 
nema .. . (besvjestice, I, 165) zarez ima. Gotovo za svaku zavisno-složenu 
rečenicu mogao bih navesti primjere sintaktički potpuno jednake u ko¬ 
jima zarez jedanput stoji, a drugi put ne stoji, ali mislim da to nije 
potrebno. Još ću navesti samo nekoliko slučajeva u kojima se razvijene 
priloške oznake jedanput odvajaju, a drugi put ne odvajaju zarezom od 
rečenica koje određuju. Tako se u rečenici: Čuči na drvljaniku, bušeći 
svrdlom neki trupac (bušiti, I, 301) ispred priloške oznake zarez bilježi, 
a u rečenici: Pade čiča Martin ... poražen u snijeg busajući se u prsa 
i čelo nijemo i očajno (busati se, I, 299) zarez se ispred priloške oznake 
ne bilježi. Isto se kolebanje susreće i u bilježenju zareza iza priloških 
oznaka. Na primjer u rečenici: Zahvaljujući Rusima, dobili (su Bugari) 
svoju nacionalnu crkvu.. . (egzarhat, I, 662) zarez iza priloške oznake 
stoji, a u rečenici: Provlačeći se kroz trščak zaustaviše se pred natrpa¬ 
nim 'granjem.. . (fašina, I, 705) zarez ne stoji! A sve »prema pravilima 
novog, zajedničkog Pravopisa«! 

U Rječniku ima dosta i formalnih nedostataka. Nekad su izostav¬ 
ljene brojke i slova kao oznaka jednog od značenja odnosne riječi. Tako 
npr. imenica audijencija ima br. 1. kao oznaku za prvo značenje, a nema 
brojke 2. kao oznaku za drugo značenje kojega, doduše, i nema. Isti 
slučaj imamo kod riječi avijatika. Riječi kao: bacakati se, barovit, bašta, 
batal, bataliti, budnost imaju po dva različna značenja, od kojih je drugo 
označeno brojkom 2, a prvo nije označeno brojkom 1. U tekstu riječi 
bjegunac brojka 2. stoji mjesto slova a., a u tekstu riječi efek(a)t mjesto 
brojke 1. i 2. stoje slova a. i b. To se vidi iz toga što su preostala dva 
značenja označena brojkama 3. i 4. Imenica epoha ima brojku 1. s od¬ 
nosnim značenjem, a nema brojke 2. za oznaku drugog značenja koje 
je zabilježeno. I ni jedna od tih grješaka nije zabilježena i ispravljena 
u Dopunama i ispravcima na kraju 1. knjige Rječnika! 

U Dopunama i ispravcima nisu zabilježne i ispravljene ni druge 
brojne pogrješke. Ovdje ću navesti samo neke od njih! Riječi brojač i 
bubotati imaju po dva kratkouzlazna akcenta na sebi kao i crkvinjak 
i čavlinik u Dopunama s tom razlikom što se za posljednje dvije u Do¬ 
punama kaže da tako »treba da bude«! U primjeru za potvrdu riječi 
adlatus iza »gospodin« pogrješno stoji točka, a ime Fiškalova adlatusa 
u romanu A. Kovačića Fiškal ne glasi Degan, kako ima Rječnik, nego 
Dugan. U potvrdi za bogonosac mjesto te imenice stoji pridjev bogo- 
nosan (I, 227). U romanu K. S. Đalskoga U noći jedno od lica ne zove 
se Zinić, kako ima Rječnik, nego Zunić (beamterija, I, 147). Pučki usta¬ 
nak na Hvaru nije buknuo »pod vodstvom Mateje Ivanića« nego »Matije 
Ivanića« (buknuti, 3. a., I, 289). Medvjed Brundo nije davio »poljske 
miševe« nego »poljske miše« (čepati, 1, I, 383). U definiciji gl- cvrktati 


miesto »prozvoditi« mora biti »proizvoditi« (I, 360). U primjeru za ćelav 
miesto »prosjeda« treba da bude »prosijeda« (I, 430), a u drugom pri¬ 
mjeru za ćelonja mjesto ekavizma »odrešiti« treba da bude »odrješiti« 

(I 430) U primjeru za čarojice mjesto ikavizma »prividiše« treba da 
bude »prividješe« (I, 371), a u tumačenju izraza »bijele plesti« mjesto 
ikavizma »stariti« oblik »starjeti« (bijel, I, 181). U primjeru za riječ 
birtija mjesto ekavizma »nedeljama« mora biti »nedjeljama« (I, 188), 
u primjeru za gl. blebnuti mjesto ekavizma »čovek« treba da bude »čo¬ 
vjek« (I, 209), a u primjeru za imenicu epoleta mjesto ekavizma »video« 
oblik »vidio« (I, 687). Zbog posljednja tri ekavizma ozbiljno sam po- , 
sumnjao da li primjeri pripadaju hrvatskim piscima koji se uz njih 
navode (Ivan Kozarac, Ljudevit Jonke i Mirko Božić). Konfrontacijom 
primjera s njihovim djelima uvjerio sam se da su primjeri njihovi, ali 
da su pogrješno navedeni. U tumačenju priloga brdovito mjesto sino¬ 
nima neravno stoji prilog naravno (I, 256), a u abecednom nizu mjesto 
gl. imenice događanje stoji događanje (I, 256). Mjesto zamjenice »koje« 
trebalo bi da bude »koja« u primjeru: niska zrna koje se premeću ru¬ 
kama ... (brojanice, 1., I, 270). Mjesto »zlosutan« treba da bude »zlo¬ 
slutan« u tumačenju pridjeva crnoznak (I, 346). Itd., itd. 

Poslije iznesenih nedostataka, propusta, praznina i očitih pogrješaka 
može se bez pretjeravanja reći da Uređivački odbor nije s uspjehom 
izvršio svoj zadatak i da kulturnoj javnosti nije dao suvremen i dobro 
obrađen rječnik književnog jezika, kako je u Predgovoru Rječnika na¬ 
javio. Prije svega Odbor nije održao riječ i u Rječniku dao »sve riječi 
koje se upotrebljavaju u književnosti, nauci i štampi« (8) i njihove »što 
kraće, tačnije i jezično što ujednačenije« definicije (12). To dokazuju 
osvrti Ivana Raosa, Bratoljuba Klaića i fra Jeronima Setke, a i opaske 
iznesene u ovom članku. 

Uređivački se odbor nije pridržavao principa iznesenih u Predgovoru 
pri obradbi leksičkog gradiva. Tako nije pripazio da u abecednom redu 
ne bude riječi poredanih po azbuci. Nije se držao principa da dosljedno 
označuje porijeklo stranih riječi i da označuje porijeklo osnovnih riječi 
stranog porijekla, a ne i njihovih izvedenica. Nije se potrudio da pro¬ 
vjeri značenje pojedinih riječi, osobito riječi religioznog karaktera. Ve¬ 
lik je propust učinio što u latiničkom izdanju Rječnika nije dosljedno 
pisao hrvatske varijante na prvom mjestu, a u ćiriličkom izdanju srp¬ 
ske varijante na prvom mjestu. Odbor se nije pridržavao ni utvrđenih 
gramatičkih pravila o pisanju određenog i neodređenog oblika pridjeva 
kao ni pravopisnih pravila o pisanju riječi velikim početnim slovima, 
o pisanju zareza između dijelova rečenice, u rečenicama i pravila o 
bilježenju akcenta. Odbor se nije pridržavao ni principa da se za po¬ 
jedina značenja riječi navedu »najviše dva primjera«. Nije uvijek pio- 
vjerio izvore primjera i nije, prema obećanju, za svaku riječ ukazao 
»na sferu upotrebe«. Protivno pravilu o znanstvenoj akribiji unosio je 
u definicije nekih pojmova svoj stav prema sadržaju tih pojmova. Ko¬ 
načno, Odbor nije pripazio da se u tekst Rječnika ne uvuče tako ve_i 
broj formalnih i stvarnih pogrješaka. 

Nije mi poznato koji su razlozi utjecali da se djelo, na kojemu su 
13 godina radili toliki i tako ugledni jezični stručnjaci, pojavilo s tako 
brojnim i s tako velikim nedostacima. Neki kao razloge navode: preve¬ 
liku udaljenost, prezaposlenost i nesložnost članova Uredničkog odbora.^ 
Ako su po srijedi bili zaista ti razlozi, onda je bilo najbolje da su s ^ r ^p" 
njaci Matice hrvatske izradili književni rječnik na osnovi djela hrvats i 


51 Dalibor Brozović, n. dj. 

pisaca, a stručnjaci Matice srpske književni rječnik na osnovi djela srp¬ 
skih pisaca. Tako bi u izvore rječnika ušli i drugi pisci, rječnici bi bili 
bogatiji rječničkom građom, a po opsegu vjerojatno manji jer u rječnik 
Matice hrvatske ne bi ušle riječi koje hrvatski pisci ne upotrebljavaju, 
a u rječnik Matice srpske riječi koje srpski pisci ne upotrebljavaju. S 
druge strane neke riječi ne bi dolazile u rječnicima po dva puta, je¬ 
danput u ijekavskom, drugi put u ekavskom izgovoru. Svaki kulturni 
radnik, osobito onaj koji se bavi jezičnom problematikom, rado bi imao 
na stolu i jedan i drugi rječnik. Takvi bi rječnici, uvjeren sam, zaista 
zadovoljili »jednu od važnih kulturnih potreba naših naroda« i bili ko¬ 
risni svima koji bi se njima služili, 32 ' a ovako smo dobili djelo sumnjive 
vrijednosti koje će kulturnim radnicima donositi »ničim nezaslužene ne¬ 
prilike«, a neće služiti na čast ni članovima Uređivačkog odbora ni 
dvjema maticama koje su ga objavile. 

(U srpnju 1968) 

(Zbornik Kačić, br. II, 1968) 


s! Isp. Predgovor Rječnika, str. 10. 

OŠTRO O STAROME — RADI BOLJEG NOVOGA 

RJEČNIKA 

Marijan Kancelarić 


Već sam pogled na četiri i pol stranice »Dopuna i is¬ 
pravaka« na kraju prvog sveska Rječnika hrvatskosrpskoga književnog 
jezika (izdanje Matice hrvatske i Matice srpske, Zagreb—Novi Sad, 
1967.) djeluje kao hladan tuš. Drugi svezak nema tog neugodnog do¬ 
datka, i čovjek bi pomislio da je tu »sve u redu«. Ali... pažljivim će 
čitanjem ustanoviti da bi broj dopuna i ispravaka u prvom svesku 
morao biti višestruko veći, a da ništa manji nedostaje i drugom svesku. 
Izraz »dopune i ispravci« djeluje pristojno, solidno, »akademski«. No 
— kad uoči količinu, ozbiljnost i težinu omašaka, propusta, manjka¬ 
vosti, nedostataka i pogrešaka kojima su opterećena prva dva sveska 
Rječnika — svatko tko voli svoj jezik i tko je očekivao da će, napokon, 
dobiti dostojan, reprezentativan rječnik svojeg jezika ostat će duboko 
razočaran, upravo potišten. 

čitajući pažljivo i strpljivo Rječnik (23.762 + 23.555 riječi) priku¬ 
pio sam velik broj (pedesetak strana) bilježaka, od kojih sam iza¬ 
brao samo najkarakterističnije* i popratio ih napomenama i objaš¬ 
njenjima, gdje sam to smatrao potrebnim, a čitatelji neka sami stvore 
sud o prvim dvama svescima Rječnika. Neka, dakle, govore primjeri: 

adopcija ž pravn. uzimanje pod svoje tuđeg djeteta, posvojenje, us- 
vojenje, usinovljenje, posinovljenje. — »Uzimanje pod svoje tuđeg dje¬ 
teta« mjesto »uzimanje tuđeg djeteta pod svoje«. A kad se radi o 
ženskom djetetu?; adrenjak... kopr. — Kopr. mj. pokr., pokrajin¬ 
ski; akordeon ... muzički instrument sličan ručnoj harmonici — Akor- 
deon je ručna harmonika, rastegača (ME, Min., Kl. — objašnjenje kra¬ 
tica dajem na kraju članka); alibi m nepromj. lat. pravn. — Riječ se 
u našem jeziku sklanja (Pr., Kl.); amonit... vrsta mekušca ... U tri- 
janskom moru... Tuć. — Mora biti trijaskom, prema trijas; osim toga, 
definicija je prema Tućanu loše skraćena; amoret... tal. v. amor — 
Pod »amor« ga nema; anklav i anklava — Neopravdano (prema franc.) 
mjesto enklava (prema grč.-lat.); arhivist... koji se bavi arhivskim 
poslom, koji radi u arhivi, arhivar — Arhivist je akademski obra¬ 
zovan arhivski stručnjak; autotaks ... automobil s taksimetrom — Mno¬ 
go je običniji oblik taksametar (mjeri taksu, a ne taksi!); baba 2 ž pokr. 
naziv za razne vrste životinja (morska riba, morski rak, puž) — Zašto 
pokr.? Nazive je, istina, stvorila »pokrajina«, ali su općenito prihva¬ 
ćeni (ta neće valjda kontinentalci stvarati nazive morskih životinja!); 

* Evo prve laste: u popisu »Tehničkih skraćenica« na početku prvog sveska 
(gdje se one jedino mogu naći) nema kratice »Izr.« koja se stalno upotrebljava 
u objema svescima! 

bajan zast. pjesn. — Bajne zore i bajne djeve žive i danas kao i nekad 
u narodnim i varoškim pjesmama, pa i u — horribile dictu — zabav¬ 
noj glazbi; ba?c 2 m v. bik — Provincijalizam a nema te oznake; ba¬ 
karski ... Izr. ~ vodica pjenušavo vino, pjenušac koji se nekad pro¬ 
izvodio u bakarskoj okolici — Bakarska se vodica nikada nije prestala 
proizvoditi, samo se nije prodavala, a sada se opet prodaje u bocama, 
bijenale, -la m lat. izložba vajarstva, kiparstva (u Veneciji) koja se 
održava svake druge godine — Riječ je uzeta iz talijanskog (mostra) 
biennale; Venecija je već davno prestala imati patent na »bijenale«, 
bijenala ima ne samo »vajarstva, kiparstva« već i slikarstva i glazbe; 
bječva ... (obično mn .)... — Bječve su na nogama zaista »obično mn.«, 
no u rječniku su jednina i množina potpuno ravnopravne!; bob... — 
Saonice, nema punog oblika bob-sleigh, bobslej; Bodul... podr ... 
Prije je fam. i šalj.; borgis ... — Pogrešno smješten između borealni 
i borej mj. između borenje i borića; definicija laička; brancin, -ina tal. 
zool. polcr. v. lubin. Ben. Rj. — Brancin je, uz lubin, luben, smudut 
toliko raširen naziv da se ne može smatrati provincijalizmom; bako- 
vina, bakovit, bakovski — Pogrešno smješteni ispred »bakonja«; Cari¬ 
grad ... Istambul — Pogrešno mj. Istanbul; curak 1 ... tanki neprekidni 
mlaz tekućine (vode, krvi); tok ili žila vode; curak 2 ... m hip. od cura 
— Nema značenja šmuk, stružnica, stalaktit; cvat... cvast (1); cvast... 
1. skup cvjetova u obliku grozda, metlice i si. — Cvat je: posebno ude- 
šena stabljika koja nosi cvjetove, npr. klas, klip, grozd (Min.), cvjeto- 
nosni izdanak (Burgerstein—Kišpatić: Botanika, Zgb 1910.); dio biljke, 
koji na svojim ograncima nosi cvjetove... (ELZ); čančara ž zool. pokr. 
kornjača, Vuk Rj. — Čančara je vrsta kornjače; naziv »čančara« 
jer joj je oklop poput čanka (Hirtz); naziv imaju također BŠ, BF, FK, 
ELZ, Pr., Kl.; čatlov... motka koja se poprečno stavi na stube, lotre 
seljačkih kola — Dakle, seljačka kola imaju stube, lotre a ne lješe 
(čatlov se zove i »ljesice«); čehizam... češki jezični izraz — Definiciji 
manjka dodatak »u nekom drugom jeziku«; činela ž tal. muzička sprava 
u obliku diska (udara se jedna o drugu) — Bolje: mn. m čineli, dvije 
glazbene udaraljke slične (okruglim) kovnim tanjurima (tal. cinelli ili 
piatti, tanjuri), udaraju se jedna o drugu ili batićem po jednoj; čis¬ 
tač ... Primjer: Doći će gradski čistači s vodenim šmrkovima — Ne¬ 
prikladan primjer, te ljude zovu poljevačima; čokolada ... — Iz opisa 
je izostavljen bitni sastojak, kakaov maslac, bez kojega nema pravo 
na naziv »čokolada«; čorba... Izr. bordovska ~ — Bordovska mj. bor- 
doska, prema Borđeaux; črez prijeđi, (s gen.) zast. i pokr. 1. v. kroz, pre¬ 
ko. — Tako se samo črez njega [južno narječje ] možemo ujediniti s 
našom braćom rimskoga zakona. Vuk — Črez se, čini mi se, slaže s 
akuzativom...; čvrst... 1. a. supr. tečan — Radi se o agregatnom 
stanju tvari, ima ih tri — čvrsto, tekuće i plinovito (toliko valjda 
zna i autor definicije) — pa je oznaka »supr. tečan« besmislena; da¬ 
bar ... vrsta glodavca skupocjenoga krzna koji žive pored vodeCa- 
stor fiber — Kako: glodavca-žive?; dabl. = dubi igra parova (najčešće 
u tenisu) — Dabl (ne dubi!) je isto tako »čest« u stolnom tenisu...; 
dara ž tur. — Ima dva značenja, ispred prvog nema oznake 1.; deci- 
mal ... — Nema značenja: decimalna vaga; decimalan ... — Nedostaje: 
~ mjesto, ~ sistem (dekadski sustav), ~ mjera, ~ vaga!; dijerencija¬ 
lan ... Izr. diferencijalni račun mat. računanje s beskrajno malim ko¬ 
ličinama — Veličinama a ne količinama! Mj. beskrajno bolje neizmjerno; 
domine ž mn. tal. vrsta igre ... — Domine, miserere!...; domisao ... 
neol. — Metoda njegova za nj sama nije bila drugo nego duhovita do- 

misao. Baz. — Kakav je to neologizam star gotovo sedamdeset godina! 
Tko ne vjeruje, neka zaviri u Parčićev Rječnik hrvatsko-talijanski iz 
god. 1901.: idea aprioristica, concetto; escogitativa, dakle ne »domišlja¬ 
nje, dosjetka« kao što hoće Rječnik; donžuan; donžuanski; donžuanstvo 

_ Rječnik ima samo te primitivne oblike a oblike donhuan i dr. ni 

od korova; dopir m hapaks dopiranje — »Hapaks« nema među »tehnič¬ 
kim skraćenicama«, iako je kratica za hapakslegomenon odn. hapaks- 
eiremenon (ili pisano rastavljeno), mora se potražiti među natukni¬ 
cama a ni ondje nema punog oblika već samo »hapaks« što znači samo 
»jedanput« ...; drekavac... 3. mn. zool. sistematski naziv za majmuna, 
Alouata. Term. 4. — Po ELZ, Min, BaF, FK: Alouatta, urlikalci, urli- 
kavci, ROD majmuna; osim toga — ispričavam se na izrazima — kod 
nas drekavac znači šeprtlja, vulg. govnjar; dunjik, -ika ž mjesto gdje 
su dunje posađene ... — Dunjik ženskog roda!!!; dvojina ž gram. kate¬ 
gorija oblika (gramatičkog broja) koji se upotrebljava kad se govori o 
dva pojma, dual — To je definicija, a ne one kojima su nas učili ne¬ 
kakvi Maretići, Florschiitzi, Musulini i njima slični!...; dvokrilac... 
1. letilica sa dva para krila — Letilica mjesto letjelica; dr (Dž) 1. a. 
zupčani prednjonepčani suglasnik — dr mj. dž; e 1 (E) 1. a. srednji sa¬ 
moglasnik prednjeg reda — Tko nije lingvist... neka se snađe!; efek(a)t 
...— Ima četiri značenja s ovim čudnim oznakama: a., b., 3., 4.; ekspo¬ 
nat ... izložen predmet (na izložbi), izložak — Prema Kl. iz ruskoga 
(navodno prema lat. exponatus); svojedobno je dr Ivan Popović u »Bor¬ 
bi« oštro osudio tu riječ, jer particip perf. pas. od exponere glasi exposi- 
tus pa se zalagao za oblik ekspozit, ali je, na žalost, naišao na slab odjek; 
Rječnik je taj oblik mogao barem registrirati; elastika... 1. guma 
(tvrda ili rastezljiva)... — Elastika — tvrda guma?!; elipsa... 1. 
geom. zatvorena kriva linija, krivulja jajastog, ovalnog oblika — Ne znam 
kako autoru definicije nije neugodno servirati ovakve stvari; elipsoid ... 
geom. tijelo koje se dobiva okretanjem elipse oko njezine osovine, osi. 
— Elipsa ima dvije osi (ne osovine!) pa je trebalo reći: oko jedne nje¬ 
zine osi; epidijaskop m grč. fiz. aparat koji projicira na platnu uvećanu 
sliku — Na platno a ne na platnu; epidijaskop projicira površinu ne¬ 
prozirnih predmeta i prozirne predmete, dijapozitive; episkop... 2. 
aparat za projektiranje neprozirnih premeta i slika — Za projektiranje 
mj. projiciranje! Kad se već spominju episkop i epidijaskop, mogao se 
spomenuti i dijaskop, ali — kraj ovakvih opisa — možda je i bolje 
da je izostavljen...; fidžan — mjesto fildžan; fratrija ... — Ima dva 
značenja a broj je samo pred prvim; galantar, -ara i galanter, -era m 
pokr. onaj koji izrađuje ili prodaje galanteriju (2), torbar — A što je 
obrtnik koji izrađuje galanterijsku robu ili trgovac galanterijskom ro¬ 
bom? Bojim se da ću jednog dana pročitati ovakvu definiciju: novinar, 
-ara m lice, osoba koja na ulicama, trgovima, placevima, pijacama, 
tržnicama i si. izvikuje i prodaje novine, kolporter...; galon 1 ... mjera 
za zapremine tekućine (oko 4 1) — Po ELZ: prostorna mjera, služi za 
suhe tvari (pšenica i druge zrnate plodine) i tekućine, sadržava 4,546 
1... U USA se upotrebljava g. od 4,40 1 i 3,78 1; po Drv. 4,543 1; po 
Min. 4,54 1; dakle, definicija baš nije uzorna; gipsoteka ... zbirka va- 
jarskih radova izlivenih u gipsu — Gipsoteka je zbirka sadrenih (gip¬ 
sanih) odljeva kiparskih djela, arhitektonskih spomenika, arhitektonskih 
dijelova s plastičnim ukrasima i si. (ELZ); glece, ijek. glijece s pokr. 
gem. od glijeto — Gem, mj. dem., deminutiv; ali, što će nam, do vraga, 
gleto, ijek. glijeto zajedno s »geminutivima«, kad imamo — dlijeto; 
gnjed... Limanit, gnjeda željezna ruda. Tuć. — Nije limanit, nego li- 

monit i nije ruda, nego rudača. Zaista je nevjerojatno da jedan od 
autora Rječnika nije u stanju točno PREPISATI iz Tućanova srednjo¬ 
školskog udžbenika jednu definiciju od cigle četiri riječi; govornica ... 
2. zast. pokr. ženska osoba govornik — Zastarjelo i pokrajinski?! Slo¬ 
bodan sam podsjetiti onoga tko je to napisao na dva djela koja Rječ¬ 
nik navodi među svojim izvorima riječi: Julije Benešić, Hrvatsko- 
-poljski rječnik, Zgb 1945., str. 195: govornica ž trybuna; mowczyni; 
Milan Drvodelić, Hrvatsko-engleski rječnik, Zgb 1953., str. 123: govor¬ 
nica f. lady (woman) speaker ...; ako mu nije teško, neka pogleda i Nje- 
maeko-hrvatski rječnik dra Vinka i Ivana Esiha, Zgb 1943., str. 532: 
Redner(in f) m (-s) govomi-k(ca); besjeđni-k(ca); str. 640: Sprecher(in f) 
m besjedni-k(ca); govorni-k(ca). — No, tko zna, možda su i navedeni 
rječnici zastarjeli i pokrajinski...; grmen, grmena m = grm (1). — Iz 
grmena velikoga lavu izać trudno nije. Njeg. — U izvornom Njegoševu 
tekstu stoji »lafu« a ne »lavu« (Gorski vijenac, XIII izd., Zadar 1905.). 
Blago rečeno, čudan odnos prema remek-djelu velikog pjesnika. I zar 
je baš trebalo upropastiti glasoviti Njegošev dvostih, ispustivši drugi 
stih (»u velikim narodima geniju se gnijezdo vije.«)?; gromača ... b. 
ograda od kamena — Definiciji je trebalo dodati »bez veziva (žbuke)«, 
inače znači obični zid a ne gromaču; grombi ... — »Grombi« mjesto 
»krombi« (engl. crombie) kojega u Rječniku — nema!!; hemeroidi m 
mn. (jd. hemeroid, -ida)... šuljevi — Pogrešno mj. hemoroid(i), muka 
mi je to dokazivati. »Hemeroidi« su smješteni po pogrešnom abecednom 
redu između natuknica »hemoralgija« i »hemoroidalan, hemoroidan«; 
pridjevi imaju objašnjenje »koji je u vezi sa hemoroidima; koji boluje 
od hemoroida«, dakle imaju uza se dva puta ispravan oblik »hemoroi- 
di«. Kakva zbrka!; hiperbola... 2. mat. otvorena kriva linija, krivulja 
čiji (!) se kraci simetrično razilaze u beskonačnost — Laička, neodređena, 
nikakva definicija na temelju koje se može konstruirati bezbroj kri¬ 
vulja različitih od hiperbole, a hiperbola — ako se ne zna njezina 
točna definicija — nikada. Laiku će, dakako, hiperbola ostati i dalje 
knjiga sa sedam pečata; heldovnjak... vrsta vrganja. — Tamo rastu 
kasni vrganji »heljdovnjaci« s crnosmeđom korom. Donč. — Nešto nije 
u redu: ili je pogrešno naveden »heldovnjak« ili »heljdovnjaci«; hla¬ 
če... donji dio muškog odijela, pantalone — Zar samo muški nose 
hlače?; hvastavo pril. hvalisavo. — Moći će bučno i hvastavo aklapati. 
Draž. — Valjda »naklapati«; infant m lat. 1. španjolski prijestolona¬ 
sljednik — Pravopis ima prestolonasljednik, prvi oblik izričito zabacuje 
(možda je u Rječnik namjerno uveden, no u to ne ulazim); integral... 
mat. konačna, promjenljiva veličina — Definicija je obična besmislica; 
isivavač ... naprava kojom se što (...) isisava; — ispekrpati... sasvim 
(i ponovo) iskrpati; izresan... koji je sa resama, otrcan, izrojtan. — 
Hlače izresanih nogavica ... — Hlače mj. hlače; izučiti, izučim ... I da 
[mrtvim dušama] Hadžija ne izuči molitvu, ja danas ... — Izuči mj. 
izuči; izumrijeti... (aor. izumrijeh, 2. i 3. 1. izumrije)... — Brojka 
jedan mj. slova el, lice; izuti... — Isto; izuzeti... — Isto; jal; jalan; 
jalnost — »Provincijalizmi«; jakovljica ž indiv* vrsta mornarskih lje¬ 
st av a. — Iznesoše jakovljicu, teško opterećenu olovnicama. Kreš. — 
Nije indiv., ima je Benešićev Hrvatsko-poljski rječnik i Pom. enc. sv. 
1, str. 610 i sv. 8, indeks na kraju sveska, i STRUČNI je IZRAZ! Zna¬ 
čenje: osobite ljestve od dvaju usporednih konopa s poprečnim letvi¬ 
cama ili motkama kao stepenicama kojima se mornari spuštaju s broda 

* Hapaksi ili riječi koje su izmislili pojedini književnici unošene su pod 
oznakom indiv. ... (iz predgovora Rječniku). 


u čamac i penju s čamca na brod. Naziv je očito nastao prema biblij¬ 
skoj priči o snu patrijarha Jakova: »I usni san: ljestve stoje na zemlji, 
a vrhom do neba dopiru, i anđeli Božji po njima se penju i silaze...«. 
Ima i talijanski pandan: »Giacobbe, Giacob ... la scala di , Lunga 
scala šino al cielo veduta in sogno da Giacobbe, sulla quale salivano 
e scendevano gli Angeli.« (Nicola Zingarelli, Vocabolario della lingua 
italiana, Bologna 1942.); jeftimba ž= jevtimba zast. javna prodaja 
putem nadmetanja, dražba, licitacija — Velika zbrka pojmova: jeftimba 
je ofertalna licitacija, submisija (javna ponuda, prijedlog), poseban oblik 
izdavanja radova i dobara, obično najjeftinijem nudiocu; dražba je 
javna prodaja radi postizavanja najviše cijene. Obadva su pojma odav¬ 
na ustaljeni pri vredno-pravni termini. Ako bi kome od njih pristajala 
oznaka »zast.«, bila bi to dražba, jer je izvedena od riječi »drag« što 
je nekad značilo »skup« a značenje se sačuvalo samo u nekim riječima 
(dragi kamen, drage kovine, dragocjen i izv.) i kao pokr. riječ. Jeftim¬ 
ba je, naprotiv, načinjena prema (jedinom) ispravnom književnom pri¬ 
djevu »jeftin«; jenizirati-još — Oznaka na vrhu str. 462, pogrešno mj. 
jonizirati-još; ju enkl. ak. ž. r. zamjenice ona; isp. je (upotrebljava se 
samo poslije sloga »je« ili ispred njega): on ju je vidio; nije ju vidio; ali: 
ja sam je vidio. — Kome nije dobro poznata upotreba enklitike ju odn. je, 
neće se na temelju gornje definicije nikada snaći; loša je i vremensko- 
-mjesna prijedloška kombinacija poslije-ispred umjesto istorodne, mjesne 
kombinacije iza-ispred; kačkavalj, -alja m rom. — Zašto »romanski«, kad 
je naziv talijanski: caciocavallo, »konjski sir« (zbog vrlo intenzivnog mi¬ 
risa)?; kad... 1. a. aromatički dim koji izlazi iz čega što gori — Su¬ 
višno je objašnjenje da dim izlazi iz čega što gori (iz čega drugoga iz¬ 
lazi?); zar nam je — kraj domaćih pridjeva mirisni, mirisavi, miomiri- 
sn i _ potrebna tuđica »aromatički«? Ali, eto, nekome baš treba, ta 
neće valjda oskvrnjivati jezik kojekakvim kovanicama, barbarizmima, 
arhaizmima, individualizmima, šatrovačkim i sličnim nagrdama!...; ka¬ 
men ... 2. a. vodenički kamen, žrvanj — Žrvanj je pravi priprosti, ma¬ 
leni kućni mlin te ne može biti sinonim za »vodenički kamen«; 
kamen, -a, -o... Izr. ~ doba prehistorijsko doba kad je čovjek pravio 
alat i oruđe od kamena — Alat i oruđe mjesto oruđe i oružje; kame¬ 
nica ... 6. a. morska riba s otrovnim repom — Pogrešno, kamenica 
(raža, Raja clavata) nema otrovan rep, imaju ga (recimo »rep«, da ne 
zamršujem opis) neke slične ribe: golub (Myliobatis aquila), žutulja 
(šipatka, Trygon pastinaca); kamomet m indiv. v. kamenomet. Učini 
im se [drvosječama] da utonu [zvijezde] tek za kamomet od njih. Kreš. 
— Nije »indiv.«, kao ni jakovljica, ima u navedenom Parčićevu rječ¬ 
niku (a nema kamenomet): un trar di sasso, sassata; eiottolata; karaš ... 
pokr. v. karaš. Ben. Rj. — U hrvatskoj jezičnoj praksi dolazi isključivo 
oblik »karaš«, »karaš« je provincijalizam. U potvrdu ovoga navodim 
ova djela koja su mi pri ruci: ELZ, BF, BŠ, BaF, May., Hirtz, Ben., V. 
Esih, Min., Prir. leks. Osim Ben., Hirtza i BF svi ostali imaju samo 
oblik »karaš«. Treba istaknuti da je Hirtz sakupio nazive iz mnogih 
naših krajeva pa tako, razumljivo, i brojne provincijalizme. Fink u 
svojem prijevodu Brehma (Zgb 1939.) ima ovu bilješku: »Radi većeg 
publiciteta dodani su kod mnogih životinja uz hrvatske još u zagradama 
i srpski i slovenski nazivi: na pr. divlja patka (plovka, divja raca); 
obični puh (puvać, polh) itd.«. Tako je kod naziva »karaš« dodao u 
zagradama »karaš, koreselj«. Nazivi u zagradama nisu ušli u kazalo 
imena pa tako ni karaš (jasno ni koreselj). — Da netko ne zna je li 
neka riječ književna ili provincijska mogu nekako i razumjeti (ima i 

takvih jezikoslovaca), ali da »karaš« uopće nije opisan, iako je po abe¬ 
cednom redu prije »karaša«, to je zaista teško shvatiti; karmenadla ž 
barb. v. krmenadla — U Rječniku nema krmenadle da bi nam objasnila 
barbarsku karmenadlu (superbarbarskom karmenadlu, jasno, ni tra¬ 
ga ...); katastrofa — 1. ... ~ Titanika — Brod se zvao Titanic; Kerem- 
puh ... m. poznato lice iz kajkavske nar. pripovijetke — I to je sve!.. 
klepalo s 1. a. drvena ili metalna daska ... — Metalna daska!; klije¬ 
šta... 1. metalno oruđe... — Ima i drvenih i plastičnih kliješta (za 
hvatanje slatkiša, bombona, keksa, raznih narezaka i si.); koča... a. 
dvokrilna povlačna mreža ... — Rječnik ima i izv. kočar, kočarenje, 
kočarica, kočariti. Ime i oblik koća s oznakom »ž v. koča« a nijedne 
izvedenice, dakle daje apsolutnu prednost obliku koča i izvedenicima. 
A moralo je biti upravo obratno: oblik je koća mnogo rašireniji 
od oblika koča, kako to proizlazi iz rezultata ankete provedene po svim 
važnijim središtima našeg morskog ribarstva. O tome je opširno izvi¬ 
jestio u časopisu »Jezik« br. 1 od listopada 1955. Božidar Finka; on 
ujedno smatra — iz opravdanih razloga — da je stvarna raširenost 
oblika koća i znatno veća nego što pokazuje rezultat ankete te doslovno 
kaže: »Imajući u vidu raširenost i opravdanost oblika koća, tim se 
terminom služe i u Jadranskom institutu (JAZU, op. M. K.). Prema 
tome treba pisati i izvedenice: koćar, koćarski, kočarenje, koćariti.«. 
(Napomena: dr Božidar Finka je jedan od urednika Rječnika hrvatsko- 
srpskoga književnog jezika); kok... med. vrsta okrugle bakterije — 
Kok je kuglasta oblika; konfiscirati... zapljenivati; konoba ž lat. 
pokr. ... 2. krčma (obično u suterenu ili prizemlju) gdje se prodaje i 
pije vino ... — Može li se riječ u tom značenju smatrati provincijaliz¬ 
mom, kad konoba ima »svuda«?; kontura... — Ispred prvog značenja 
nema oznake 1.; konzervatoristica i konzervatoristkinja ... ž ženska 
osoba konzervatorist(a). Prav. — U Pravopisu nema ni jedne od tih 
triju riječi; kopanja ž korito izdubeno iz širokog balvana, klade ili na¬ 
činjeno od lima koje služi za pranje rublja i za druge kućne poslove — 
Služi i za ostale poslove (poljske, zidarske...); koraba ž bot. pokr. v. 
keleraba. Ben. Rj. — Slučaj sličan »slučaju karaš«. Potvrde: samo 
koraba imaju: Parčić, Min., Drv., ELZ, May., Hurm, Gav., V. Esih, Fil., 
VIE; oba oblika imaju Ben., And., Dean., Svez., Sulek. Neki udžbenici 
imaju i oblik korabica koji je prilično čest, ali ga Rječnik nema. Do¬ 
bro je zabilježiti i ovo: koraba je prema književnoj njemačkoj riječi 
Kohlrabi a keleraba prema dijalektalnoj Kehlerabe (Klaić); kordovan ... 
fino i tanko izrađena kozja koža (po Kordovi u Španjolskoj) — Grad se 
piše Cordoba; korota ž tal. 1. žalost za pokojnikom — Talijanski je 
lutto. Kod Klaića označeno joj je arapsko porijeklo (kahret); kotac... 
1. ograđeno mjesto za manje domaće životinje, najčešće pa svinje, svi- 
njac — Pa mj. za; ali koje se manje domaće životinje, osim svinja, drže 
u kocu?; kovinoljevač... ek. kovnolevač — Ispušteno »i«; kovrdan i 
kovrdin... vrsta mača, sablja kovana u Kordovi — Opet Cordoba fo¬ 
netski; koza... rogata domaća životinja — Ima ih i bez rogova; kra- 
ma.., fig. sitno trgovački duh — sitno trgovački mj. sitnotrgovački; 
krasnica ... — Nema običnog značenja »ukrasna biljka«, ali zato ima 
»šalj. zadnjica, stražnjica«; kratkodnevnica ... — nema kratkodnevica 
a ima dugodnevica i dugodnevnica; kremik... kem. zast. elemenat u čiji 
sastav ulazi kremen, silicij — Kremik nije zastarjela riječ (iako se upotre¬ 
bljava manje nego prije); definicija je pravi galimatijas: kremik je (silicij) 
kemijski element (počelo) a kremen njegov spoj, čisti silicijev dioksid. Ka¬ 
ko dakle u neki element »ulazi« njegov spoj?; krepilo s indiv. sredstvo za 


krijepljenje ili jačanje. — Vješta umijeću i tajni da proizvodi mnoga 
domaća krepila ... Kreš. — I treći se put Krešiću pogrešno pridije¬ 
va oznaka »indiv.«, riječ ima kod Parčića: Krepilo, a, n. V. Kriepilo; 
Kriepilo, a, n. rimedio tonico, cordiale; krepkonog, -a, -o, kov. koji 
ma krepke, jake noge — Ma mj. ima; kreso m. hip. od kresozub ... 
»Kresozub« Rječnik nema; kreveljiti... 1. kriviti u grimase — Oznaka 
1 suvišna, drugog značenja nema (o definiciji nema smisla trošiti ri¬ 
ječi); krez’ol... m kem. smjesa od katrana, kamenog i drvenog ugljena 
koja služi za dezinfekciju i pravljenje boja — Definicija je besmislena 
i smiješna, ta koji bi normalan čovjek upotrijebio smjesu od ka¬ 
trana, kamenog i drvenog ugljena kao sredstvo za dezinfekciju?! Autor - 
je definiciju uzeo iz Klaića, gdje glasi: »sastojak katrana, kamenog 
i drvenog ugljena; upotrebljava se za dezinfekciju, i za proizvodnju 
boja«. Bit će da je i drugdje pročitao nešto o krezolu (u ELZ gdje se 
govori i o smjesi krezola kao o sredstvu za dezinfekciju i anti- 
sepsu), no definicija mu se valjda učinila glomaznom i zamršenom pa 
se poslužio jednostavnom Klaićevom definicijom i — dvostruko pogri¬ 
ješio: sastojak je zamijenio smjesom, ali je zato vjerno prepisao pogre¬ 
šan zarez između »katrana« i »kamenog«; zarez tu, naime, nije smio 
doći, jer se radi o katranu kamenog i drvenog ugljena...; krijumča- 
riti’.. 1. tajno prenositi robu — Oznaka 1. suvišna, drugog značenja 
nema; krinka ... — Pred značenjima su oznake 1. a., b., 2. i 4.,^oznake 
3. nema; kriptogram... 2. vrsta zagonetke u kojoj treba premještanjem 
slova odgonetnuti pravo značenje riječi — Iz temelja pogrešno, to je 
definicija za anagram (premetaljku); kriptogram je zagonetka koja sa¬ 
drži u sebi (katkad i u samom nazivu »kriptogram«) ključ za njezino 
rješenje; kros i kros-kontri ... — Samo »kros« ne bi se smjelo upo¬ 
trebljavati, jer nedostaje bitna riječ »country«; ni »kros-kontri« ne 
valja (bez obzira na Pravopis), budući da se »country« čita »kantri«; 
kritičar... 2. onaj koji se bavi kritikom kao zanimanjem, kazališni ~ 
— Ima i književnih, likovnih, glazbenih, filmskih ... kritičara; kritičaru 
ne mora kritika biti zanimanje; kruška... 1. bot. a. listopadna drvena¬ 
sta biljka iz por. ruža s jestivim plodovima koji imaju oblik okrugla¬ 
stog konusa — »Listopadna drvenasta biljka« mj. »listopađno drvo«; 
kakvi li su to »okruglasti konusi«, čitaj stošci, čunjevi? a tek kruške 
koje imaju oblik »okruglastog konusa« ...; ksenomanija ... nekritično 
provođenje za stranim uzorima u svim pravcima — Provođenje mj. 
povođenje (definicija biser — u svim pravcima); kući pril. pokr. kod 
kuće — Čini se da autor ove nazovidefinicije nikada ne ide kući (valjda 
ide kod kuće); kuli... — Nije samo »kineski nosač, nadničar«; 
kuna... 1. a. malena grabežljiva zvjerka iz por. mačaka; b. mn. poro¬ 
dica takvih životinja s mnogo podvrsta — A što bi se kuna gurala u 
porodicu mačaka, kad ima svoju porodicu!; kundačiti... 1. tući, udarati 
kundakom — Oznaka 1. suvišna, jer drugog značenja nema; kupovni, 
-a, -o... — Ispred prvog značenja nema oznake 1., a ima 2. a., b.; 
kurva ž njem. barb. kriva crta, krivulja: kvadratura kurve — Riječ se 
i izraz praktički ne upotrebljavaju pa su slobodno mogli izostati. 

Težak su balast u Rječniku »makaronske definicije« poput niže 
navedenih, koje se tvrdokornom upornošću primjenjuju od prve do 
posljednje strane prvih dvaju svezaka Rječnika: 

amin... kem. organsko jedinjenje, organski spoj koji se izvodi (!) 
zamjenom vodoničnih, vodikovih atoma u amonijaku ugljikovodičnim 
grupama (!); azot... = dušik gas, plin bez boje i mirisa, jedan od sa- 

stojaka vazduha, zraka; hlorovodonik = klorovodik jedinjenje, spoj 
hlora i vodonika, zagušljiv gas, plin bez boje (HC1); kompresor... 1. 
stroj, mašina za zgušćivanje, sabijanje (pravi je izraz »stlačivanje«, op. 
M. K.) uzduha, plinova ili gasova, pare; kondenzacija... 2. fiz. pretva¬ 
ranje para, plinova, gasova u tekuće, tečno stanje. — Takve su »defini¬ 
cije« ne samo neprirodne, glupe i nakazne, nego i kaotične: još više 
zamućuju ionako često maglovite, neznalačke definicije. Ne manji ba- 
last predstavljaju i sasvim suvišni ekavski oblici i srpske riječi (u Reč- 
niku, dakako, recipročno, ijekavski oblici i hrvatske riječi), nadalje 
golem broj provincijalizama, bez obzira na to jesu li uzeti iz »pučkog« 
govora ili iz »dobrih pisaca«. Nasuprot tome, u Rječniku nema vrlo 
mnogo dobrih, u svakodnevnom govoru upotrebljavanih riječi, riječi 
iz tzv. sredstava masovne komunikacije, kao što su dnevna i periodična 
štampa, radio, televizija; nedostaje golem broj riječi kojima vlada (ili 
bi morao vladati) svaki čovjek solidnog općeg znanja i kulture. O 
nekoj naučnoj terminologiji nema, dakako, ni govora. Dajem samo 
kratak, letimičan izbor takvih riječi kojih u Rječniku nema: 

aerarij, aeronautičar, aforist, ajnštajnij(um) — znak E, akorder, 
amara, amarin, amaro, amarena, americij (Am), ambon (ima samo 
amvon), Anadol(ija) i izv., Antarktika (Antarktik), Sb (antimon), 
aport (unos) i izv., argat (puškarnica, ture.), argon (Ar), argotizam (od 
»argot«), arijeta (arietta), Arktika (uz Arktik), arsenit, arsenopirit, 
arsenov, arsenovodik, astronautičar, autotipija, auto-fototipija (= foto- 
-autotipija), babaš (cipal), bacaj (kod košarke), bakrorotacija, bakterij 
(uz bakterija), balavica (morska i slatkovodna riba), balavka (slatkovo¬ 
dna riba), baloner (uz balonac), baraban (podsjećam na balet Vittorija 
Rietija), baril(o), baronet, be (nota hes), bel, beleg, bevanda, bikini, 
bikonkavan (a ima bikonveksan), bilinar (podsjećam na Ilustrirani 
bilinar, priručnik za određivanje porodica i rodova višeg bilja od 
Ira Stjepana Horvatića, sveuč. profesora, Zagreb 1964.), bilinje, bio- 
-bibliografija, bistro (imenica), blenoreja, blesiran i izvr., blesura, 
bobovac (limonitno zrnje), Bodulija, boliglava (pučki: glavobolja), 
breča, britvica (žilet), broćevina, buđola, caklovina (limonit u gru¬ 
dama koje se cakle, sjaje posebnim sjajem, Tuć.), centigrad (°C), 
centurij (Ct), cikloida (epicikloida, hipocikloida), cirkonij(um) — znak: 
Zr, crt, crtka (šrafa), čehulja, će (ć kako se čita), decimirati, defekto¬ 
logija), defektološki, depo, derivacija (mat. izvod), destilerija (»desti- 
lana«), dezinsektor, dizajn(er), doboš-torta, drvotoči (ličinke raznih 
kukaca koje toče drvo), ecer, eceraj, ecati, ecanje, ecan (jetkač, je- 
tkaonica, jetkati, jetkanje, jetkan), ekscar (rascar), ekscentar, ekspo- 
zit (izložak), emajl-lesonit, enigmat, enigmatika, eozin, eolski, eskapi- 
zam, euklidski (geometrija!), fermij (FM), fluorid, fluorit, foto-auto- 
tipija, fotoćelija (fotostanica), niz riječi sa »foto-«, fibrozan (tkivo), 
frcalo (pučki: upaljač, prema njemačkom »fajercajg«), futurolog(ija), i 
izv., galalit, galebovke, galikanac, gang, garantol, gatirati, gegač, geo- 
sinklinala, gerontolog(ija), golać, golčić (mlada skuša), golubovke, 
grg(lj)ača, gro, grogi, grozničara (kuga), ha (slovo »h« kako se čita, 
nota H kako se čita), hamburger (loza, grožđe i vino, špek, »faširani 
šnicl«), niz riječi sa »helio-« i sa »hema-«, hermafroditizam, hes (no¬ 
ta »be«), niz riječi sa »hetero-« (Klaić preko 20, Rječnik dvije), hi- 
bernacija, hibernizačija, hibernizirati, Hg (živa), niz riječi sa »hidro-«, 
hijalit (vrsta kremena), liimber(saft), niz riječi sa »hiper-«, holmij 
(Ho), Cr (krom), i (imaginarna jedinica, y — 1), iglu (engl. igloo), 
ihtiolog(ija), indijaner (slastica), indikacija (med.), integriranje i izv. 
(mat.), interkontinentalan, iskrcavač, ištekati, izlaznica, izvjesnica 
(uredski: košuljica), izvod (mat.: derivacija), jednač (ekvinocij, Klaić), 
jednakonoćje (ekvinocij), jetkač i izv. (ecer i izv.), J (jod), kamenik 


(kamenolom; opera Jakova Gotovca), kantarida (babak, španjolska 
muha), kantaridin, kapljevine (fiz.: zajednički naziv za tekućine i 
plinove), kestogubice (bot.), kina-vino, komuščičarke (bot.), konča- 
stoškržnjaci (zool.), konfitura (konfitir), konkrement (prirast), konkav- 
-konveksan (leće), kontinuum (fiz.-mat.: prostorno-vremenski konti¬ 
nuum, četverodimenzionalni svijet), kontraindikacija (med.), korabica 
(_ koraba), kozmonautičar (stručnjak), kovinotokar, krat (»tercarol«, 
pom. mjera za skraćivanje jedra kod prejakog vjetra), krenkati se, 
ksilofon, ksilol, ksilolin (sredstvo za zaštitu drveta). 

Mnogi su opisi riječi prekratki, loše skraćeni, šturi, nezgrapno for¬ 
mulirani, a naročito pada u oči malen broj (osobito domaćih) sino¬ 
nima, ili ih uopće nema. To je velika šteta, jer bismo u Rječniku imali, 
makar u sažetu obliku, ujedno i rječnik sinonima, za kojim se osjeća 
velika potreba. Kakvu li pozitivnu suprotnost predstavlja npr. Klaićev 
(Veliki) Rječnik stranih riječi! Pažljivi korisnik njegova rječnika često 
je upravo zadivljen nad bogatstvom izraza što mu ga je otkrio vrlo 
učeni i marljivi tvorac tog rječnika. Rječnik je hrvatskosrpskoga knji¬ 
ževnog jezika, u usporedbi s njegovim rječnikom, upravo bijedan... 
Evo nekih primjera: lijevo su natuknice iz Rječnika HS, desno sino¬ 
nimi kojih u Rječniku nema: 

abonman — predbrojka; adresant (»njem.«!) — naslovitelj; adre¬ 
sat — naslovnik; adresirati — nasloviti; ajnlagerica (-rka) — ulaga- 
čica; akcione(a)r — dioničar; akcione(a)rski — đionič(ars)ki; akordi- 
rati — ugađati, štimati (glazbalo); anali — godišnjaci; aleja — drvo¬ 
red; arbun (riba) — rumenac; arterija — žila kucavica (vena je žila 
krvica, krvarica, modra žila); auditorij — slušateljstvo; avan — mu¬ 
žar, stupa; babak — španjolska muha, kantarida; barbun (riba) — 
batoglavka, trlja, trilja; baš — upravo, taman; bilježnica — pisanka, 
teka; božjak — redovnik templar, hramovnik; brajda — baras; bri- 
neta — smeđuša, smećka; budžet — proračun; carevka — suvrsta kru¬ 
ške; cigara — smotka; ciklama — (s)križalina, klobučac, miholjica, 
menegled, gorska ljubica i dr.; čatra — catara; čatrnja — nakap- 
nica; čerupati — perušati; čiopa — pištara; članak — odjeljak, sta¬ 
vak zakona, naredbe, paragraf; čoha — darovac, riza, čoja; čovje- 
čina — ljudina, mužina; ćutilan — sjetilan; dabo(g)me — dašto, jašta, 
dašta; daktilograf — strojopisač; daljn(j)i — naredni, idući, slijedeći, 
predstojeći; dangubica — vrsta tambure srednje veličine; darovit i 
izv. — nadaren i izv.; datum 1. — nadnevak; decimal decimalna 
vaga; decimalan — ~ vaga; dikobraz — bodljikaš; dioksid — đvo- 
kis; dirka 1 — taster; div 2. a. — gorostas, orijaš, kolos; ljudeskara; 
dizalo — lift; dodir — doticaj; dohvat — doseg; domet; dojako — 
dosele, doslije(n); dolibaša — stoloravnatelj; magister bibendi; do¬ 
pisnica — korespondentica (-tkinja); dopisnik — korespondent; dosje- 
tan, dosjetljiv itd. — domišljat itđ.; došašće — advent; dovoljan itd. 

— dostatan itd.; dovratak — gornji: nadboj, donji: podboj, postrani: 
dovratnik (-ci); drop — trop, drožđe; droplja(-e) — potrk(-ci); duda 

— dudica, dućkalica, varalica, sisak; dugme — gumb (... od sedefa, 
drveta, plastika); duet — dvopjev; dvojnice — dvojkinje (sopile); 
dvougao — dvokut; đipan — nar. ples, vrsta poskočnice; efek(a)t — 
učin(ak); ekscerpt — izvadak; iscrpina; ekstremitet — ud, okrajnina; 
ekvinocij — jednakonoćje; elektrika — nauko o elektricetu, dio fi¬ 
zike; element — (1. a., 3. a.) počelo; entuzijazam i izv. zanesenost; 
zanesenjaštvo i izv.; erzac — nadomjestak, zamjen(ic)a; surogat; eša- 
lon itd. — ešelon itd. (jedini ispravni oblici); epilog — zaglavak; 
falsifikat — krivotvorina; patvorina; erar — stručna definicija: dr¬ 
žava kao nosilac imovinskopravnih odnosa; flah — knjigotisak; knji- 
gotiskarski stroj; riječ se u tim značenjima sklanja; flauta 

drvena glazbena duhaljka slična fruli; fluor — halogeni kemijski ele¬ 
mentznak: F; fond — zaklada; fosil — petrefakt; fototipija — 
štrih (klišej); fras — prekojas, zahlipci, silan strah, strava; fratar — 
sarag (riba); frent — fremt; gabula — teška situacija, škripac; ga- 
lamdžija — bukač, vikač; galica — alpska čavka (Pyrrhocorax gra- 
culus); gasiti — trnuti; gavun (riba — zeleniš šiljan, skakavac pravi; 
zeleniš glavaš, tupan, hrskavac, praskavac; zeleniš batelj (Soljan: 
Ribe Jadrana); gege — (pletene) duge gaće ili takve gaće s majom 
u jednom komadu; raštimana violina; Albanci na sjeveru, po govoru, 
za razliku od Toska na jugu, gekon — macaklin, tarantela (Babić- 
-Fink); gem? — bod, poen u tenisu i stolnom tenisu; generator — 
kotao u parnom stroju; geometar a. — mjernik; geranij(um) — iglice 
itd.; germa — pjenica; Germani — jedna od triju glavnih evropskih 
narodnosnih (etničkih) skupina; gib — fald(t)a, pjeta; gimnastika — 
gombanje, tjelovježba; gizdelin — kicoš; gliboder — jaružalo; gol¬ 
man — vratar; goloigra — vjetrogonja; gong — tam-tam; goran(ih) 
gorštak; stanovnik Gorskog kotara (po tome je uzeo književno ime 
pjesnik Ivan Kovačić); grabarka — poskok i još 5—6 sinonima; gra¬ 
dirati — stupnjavati; granat 2 — mogranj; grdobina 2 — (zool). bez si¬ 
nonima, Hirtz ih ima 20!; grip — mreža; griz — gris; ha — slovo »h« 
kako se čita; nota H kako se čita; halofite — halofiti; halo — svije¬ 
tao krug oko Sunca ili Mjeseca; buka, galama, uzbuđenje; ham — 
homut, hamut, komot; haringa — sleđ, srodan sardeli (ne: vrsta sar¬ 
dele!); harmica — 2. mitnica; hermafrodit — dvospolac; hermelin — 
samurovina; herpes — kosopasica, pljuskavica, jaglina; nema: ~ zo- 
ster i drugih — ; heureka — našao sam! (Arhimed); hibrid — mje¬ 
šanac, križanac, polutan; hir — mušica, kapric(a); hrast — ima i 
niskih, nema vrsta (Ettinger ih navodi 50-ak!); iglun — sabijan 
(glavno ime); imaginaran — jedinica, broj; indijski — ~ ocean, In- 
dik; isljednik — istražitelj; i sposnik — pokornik, asket; isprika — iz¬ 
lika; istek — izmak (vremena, trajnosti); izreda — odreda; izvjestilac 
(-telj) — referent; izvod — (mat.) derivacija; Jermen(in) i dr. — Ar- 
men(ac) i dr.; jež — (morski) ženka: ježina, poznaje se po kamenči¬ 
ćima među bodljikama); kadran — brojčanik; kampanati — prikuc- 
kivati; kantar — (riba) kantara; kapitel — glavica stupa; kapuljača 
— kukuljica; karakteristika — značajka; kašalj — pasji ~, hripavac, 

rikavac; kaustičan-soda; kolonel — veličina štamparskih slova, 

7 točaka; između nonparela i petita; komuška — plod krstašica; kon- 
čara (Filipendula) — rod visokih zeljastih trajnica iz porodice ruža 
(ELZ) ; končast — ~ gliste (Sveznanje, Min.); kondir 1. — vrč, krčag, 
bokal; konkubinat — divlji brak; konstantan — (imenica) slitina ba¬ 
kra i nikla, nezavisna o temperaturi; za električne otpornike; kon¬ 
trakcija — 2 značenja, ELZ ih ima pet; koret — prov. prsluk, i to 
muški; korpus — garmond, veličina štamparskih slova, 10 točaka; 
kosirić — maleni kosir; košuljica — (uredski) izvjesnica; križati — 
praviti znak križa; krsni — ~ kum; krštenik — novokršteno muško 
dijete, muška osoba; krštenica — analogno; krstionica; matična knji¬ 
ga (rođenih i) krštenih; kuguar — puma. 

Ovaj osvrt na Rječnik hrvatskosrpskoga književnog jezika nema 
namjere da bude potpun niti može biti potpun. Već sam u početku re¬ 
kao da sam od pedesetak strana bilježaka izabrao samo najkarakteri- 
stičnije. Sigurno je da mi je tokom čitanja koješta izbjeglo pažnji (nije 
lagodno ni površno, a kamoli temeljito pročitati gotovo 47.500 pojmova), 
možda ponešto nisam dovoljno ispravno ocijenio. U svakom slučaju, 
nastojao sam biti krajnje objektivan i savjestan, radi se o predmetu a 
ne o ljudima: non quis, sed quid. U međuvremenu pojavilo se više kri¬ 
tičkih članaka (i poneki protučlanak) o Rječniku, uglavnom principi¬ 
jelne, teoretske naravi. Svi se, uglavnom, slažu u jednome: Rječnik u 

ovakvu obliku nema smisla dalje izdavati, treba nastaviti na sasvim 
novim temeljima, a u istom smislu treba (temeljito) preraditi i prva 
dva izišla sveska (A—F i G—K). Sastali su se i predstavnici Matice 
hrvatske i Matice srpske i donijeli čvrste zaključke da će tako doista i 
biti. O stvarnim i formalnim nedostacima vrlo je malo rečeno — tvrd 
je to orah i za jake zube. Nadam se da će moj osvrt barem donekle 
razbistriti stvarnu atmosferu Rječnika i pridonijeti nastojanju da 
nastavak Rječnika (kao i novo izdanje prvih dvaju svezaka Rječnika) 
bude na zaista zdravim temeljima, ne samo principijelnima, nego i 
stvarnima. 


Objašnjenje kratica upotrijebljene 1 uspoređene literature: 

ME, Muz. enc. — Muzička enciklopedija 
Min. — Leksikon Minerva, Zgb 1936. 

Kl. — Dr Bratoljub Klaić: (Veliki) Rječnik stranih riječi, Zgb 1962./66. 

Pr(av). — Novi Pravopis 

Hirtz — Dr Miroslav Hirtz: Rječnik narodnih zoologičkih naziva, I dvoživci 1 gma- 
_ zovi, Zgb 1928., II ptice, Zgb 1938.—1947.; III ribe, Zgb 1956. (izdanja JAZU) 

BŠ — Brehm-Sarić: Kako žive životinje. Rijeka 1966. 

BF — Brehm-Fink: Kako žive životinje, Zgb 1939. 

FK — Fink-Karaan: Zoologija za V. razred gimnazije, Zgb 1951. 

BLZ — Enciklopedija Leksikografskog zavoda, Zgb 1955.—64. 

BaF — Babić-Fink: Zivotinjstvo za niže razrede srednjih i njima sličnih škola, Zgb 
1926. 

Drv. — Milan Drvodelić: Englesko-hrvatski rječnik, Zgb 1954. 

May. — Dr Ernest Mayerhofer: Leksikon prehrane, Zgb 1944. 

Ben. — Julije Benešić: Hrvatsko-poljski rječnik, Zgb 1949. 

V. Esih — Dr Vinko Esih: Hrvatsko-talijanski rječnik, Zgb 1942. 

Pnr. leks. — Priručni leksikon, »Znanje«, Zgb 1959. 

Hurm — Dr Antun Hurm: Hrvatsko-srpsko-njemački rječnik, Zgb 1958. 

— Gavazzi-Sarazin: Hrvatskofrancuski rječnik, Zgb, 3. izdanje 
— Ivan Filipović: Džepni rječnik hrvatskoga i njemačkoga jezika, Zgb 1910. 
vJ® — Dr Vinko i Ivan Esih: Njemačko-hrvatski rječnik, Zgb 1941. 

And. — Ivan Andrović: Rječnik talijansko-hrvatski, Zgb 1937. 

Dean. — Dr Mirko Deanović: Talijansko-hrvatski rječnik, Zgb 1942. 

Svez. — Sveznanje, opšti enciklopeđiski leksikon, Bgđ 1937. 

Sulek — Dr Bogoslav Sulek: Jugoslavenski imenik bilja, Zgb 1879. 

Osim navedenim djelima koristio sam se i brojnim drugima koja poimence ne 
spominjem. 

OBRADBA STRUČNIH NAZIVA U RJEČNIKU 
HRVATSKOSRPSKOGA KNJIŽEVNOG JEZIKA 

(METROLOGIJA, FIZIKA, KEMIJA i dr.) 
Aleksandar Sole i Juraj Božičević 


Uvod 

U ovoj našoj kritici želimo primjerima pokazati u kojoj je mjeri 
ovakav Rječnik hrvatskosrpskoga književnog jezika. (RMH) uopće 
upotrebljiv znanstvenim radnicima s područja tehničkih i prirodnih zna¬ 
nosti, odnosno koliko je pouzdan savjetnik onima koji bi htjeli saznati 
značenje pojedinih znanstvenih termina. 

Odmah valja napomenuti da je u tom pogledu na veoma niskoj 
razini; tome su uzrok: nedovoljno stručno znanje, nesustavnost, površ¬ 
nost ili pak nastojanje 1 da se od dviju varijanti napravi jedan nepri¬ 
rodni hermafrodit. Potonji uzrok djeluje posredno: kao da je najveći 
dio energije sastavljača utrošen na prikrivanje ili čak krivotvorenje 
stvarnog stanja u našem jeziku, pa je stvaranjem jezične zbrke stvorena 
još veća zbrka u definicijama. Da je to tako, dokazat ćemo na mnogim 
primjerima, isprva s nekoliko svakodnevnih i važnih riječi, a nakon 
toga zasebno prema različitim područjima znanosti. 

Evo primjera posve pogrešnih definicija: 

ČELIK 1. gvožđe, željezo velike tvrdoće koja se dobiva dodavanjem 
željezu nešto ugljika, nado, ocal. 

Objašnjenje je sasvim promašeno, jer je čelik slitina u kojoj osim 
željeza i ugljika ima i drugih elemenata. Oni se dodaju željezu, a 
ugljik se iz njega vadi! Kako se čelik proizvodi, zna danas 
svaki srednje obrazovan čovjek. Tvrdoća nije jedino svojstvo čelika, 
nego i elastičnost. 

BENZIN kem. pogonsko ulje koje se dobiva prečišćivanjem nafte 
ili destilacijom uglja. 

Benzin nije ulje, ni pogonsko ulje, nego pogonsko gorivo i petro- 
kemijska sirovina, i ne dobiva se »prečišćivanjem« već destilacijom 
nafte. Iz ugljena se uopće ne dobiva (za vrijeme II svjetskog rata pro- 
izvođena je u Njemačkoj neka vrsta benzina polazeći od ugljena, ali 
ne destilacijom). 

KARAT 1. mjera za zlato i drago kamenje težine 0,2 grama za 
stupanj, finoću zlata, čija najveća čistoća iznosi 24 karata. 

Nesuvislost ove definicije nije samo dokaz nedostatka tehničke kul¬ 
ture nego i smisla za logičko izražavanje. Da bi se zbrka učinila većom, 

* Tekst je pisan 1 predan u tisak prije zagrebačkog dogovora predstavnika obiju 
Matica o izmjenama u načinu uređivanja daljnjih svezaka i 3 

svake, podjednako hrvatske kao i srpske, varijante književnoga jezika d j 

niku budu vidljivo prikazane, a ne zatirane. (Op. ur.). 


104 


daje se i ovaj primjer. — Oni su povod lijevanju zlatnika sa tri karata 
primiješana kova. Komb. 

Tko sada može znati što je karat, koji je bilo potrebno definirati 
ovako: 2 

KARAT 1. jedinica mase dragog kamenja, jedan karat odgovara 
masi od 0,2 g (tako npr. dijamant ili biser od 10 karata ima masu od 
2 a) 2 Mjera čistoće slitina zlata. Čisto je zlato 24-karatno, 22-karatno 
zlato ima 22/24 dijela zlata, 14-karatno 14/24 dijela zlata itd. ili kraće: 

KARAT 1. mjera za masu dragulja (1 karat =0,2 g). 2. dvadeset 
četvrti dio; upotrebljava se za iskazivanje udjela zlata u slitini. 

Koja će se definicija upotrijebiti zavisi od raspoloživog prostora 
i njezine namjene; definicija može biti štura ili opširna s primjerom 
da je razumije svatko, no mora biti točna, pogotovu kada se 
definiraju mjerne jedinice propisane zakonom. 

BILIJUN = bilion hiljadu milijuna, milijarda kod jednih naroda, 
milijun milijuna kod drugih. 

Iako se u definiciji izrijekom ne kaže jesmo li mi »jedni« ili »drugi« 
narodi, moglo bi se iz definicije zaključiti da je bilijun tisuću milijuna 
(tj. milijarda), što nije točno, barem ne u Evropi i kod nas. U SAD 
(a prije i u Francuskoj) bilijun se upotrebljava u značenju milijarde, 
ali je po njihovu sustavu dosljedno i kvadrilijun 10 15 , a ne 10 24 kako 
je u RMH slučajno točno definirano (četvrta potencija milijuna). Po¬ 
grešna definicija jednog broja u rječniku koji ima pretenziju da bude 
znanstveno utemeljen, propust je koji se zaista teško može dozvoliti. 

DEKLINACIJA 2. fiz. otklon, skretanje magnetske igle od geograf¬ 
skog meridijana nekog mjesta. 

INKLINACIJA 2. fiz. otklon magnetske igle od pravca sjever-jug. 

Prema RMH deklinacija je isto što i inklinacija. Međutim, inkli- 
nacija je nagib magnetske igle prema horizontali, što bi i bez znanja 
fizike jezičari s elementarnim znanjem latinskoga mogli odgonetnuti. 

ENCIM kem. mikroskopski sitna gljivica koja izaziva vrenje. 

Nakon ove definicije valja se zapitati jesu li sastavljači RMH nje¬ 
zini originalni autori, ili su je našli u »kritički« odabranom gradivu. 
Encim nije gljivica, već je biokatalizator, ferment. 

FLUORESCENCIJA fiz. pojava da neke tvari, materije, izložene 
svjetlosti, svijetle poslije same. 

FLUORESCIRATI imati svojstvo fluorescencije. — Za tvari koje... 
svijetle samo tako dugo dok traje obasjavanje kratkovalnom svjetlošću 
kažemo da fluoresciraju. Fiz. 1. 

FOSFORESCENTAN koji svjetluca u tami kao fosfor. 

FOSFORESCENCIJA 1. fiz. jedan od oblika hladnog ispuštanja 
svjetla, osvjetljenja. — Sulfid cinka... ima osobinu da izložen svetlosti 
produžuje... i u mraku da svetli (fosforescencija). NH. ^ 

Na stranu što su definicije za fosforescentan i fosforescenciju dje¬ 
tinjaste, pučkoškolske (kao uostalom i većina drugih iz fizike i kemije), 
prema RMH opet ispada da je fluorescencija isto što i fosforescencija. 
A da su barem pozorno pročitali primjere uz fluorescirati i fosforesci 

1 Točne definicije mjesto pođrešnih dat ćemo samo iznimno zbog skučenosti pro 
stora; ograničit ćemo se uglavnom na komentar. 

rati, ne bi učinili takvu pogrešku. Zar to nije znak površnosti? Osim 
toga, kako se to »ispušta osvjetljenje«? 

Tako bi se moglo nizati u nedogled. Nismo se upuštali u analizu 
termina iz svih prirodnih znanosti, jer za to nemamo dovoljno znanja, 
a i prostor nam je ograničen. 

Svakako bi trebalo posebno obraditi i matematiku, ali to prepu¬ 
štamo matematičarima. Naša je matematička literatura bogata, a sa¬ 
stavljači RMH odabrali su za gradivo nekoliko srednjoškolskih udžbe¬ 
nika. Definicije su uglavnom primitivne ili nepotpune ili netočne kao 
na primjer za riječi: algebra, kombinatorika, injitezimalni račun (to 
je valjda ipak tiskarska pogreška), integral, konvergencija, elipsa, ču- 
njosječica (nema čunjosječnica) itd. Ne razlikuju se pojmovi veličina i 
količina, jednako i ravno, kružnica je kriva crta, a ne krivulja itd., itd. 

Uopće mnogi nedostaci RMH proizlaze iz izbora gradiva. Iako u 
predgovoru stoji da između 700 izvora ima i »naučnih djela«, prirodne 
i tehničke znanosti obrađene su samo na temelju pučkoškolskih i sre¬ 
dnjoškolskih udžbenika, a primjeri uz natuknice pretežno su iz bele¬ 
tristike. Srednjoškolske je udžbenike trebalo, uz druga naučna djela, 
iskoristiti za ispisivanje riječi, i to potpuno da ne bi izostala ni jedna 
riječ koju moraju poznavati učenici, ali je definicije trebalo ispitati 
u ozbiljnijim djelima.® 

Pojedinac, ni skupina specijalista s jednog područja znanosti, ne 
može danas obaviti ozbiljan leksikografski posao bez suradnje sa stru¬ 
čnjacima drugih struka. To osobito dolazi do izražaja kad je riječ o 
znanostima koje se brzo razvijaju. Međutim, i bez konzultiranja mogli 
su izbjeći mnoge pogreške da su se sastavljači RMH znali valjano služiti 
literaturom. 

Metrologija 

U »Službenom listu« broj 45 od 15. studenog 1961. objavljen je 
Zakon o mjernim jedinicama i mjerilima, kojim se u našoj zemlji oza¬ 
konjuje upotreba Međunarodnog sustava mjera. 4 Član 11. i 12. ovog 
Zakona obavezuje nas na upotrebu mjernih jedinica tog sustava. Me¬ 
đutim, u RMH ne navode se sve jedinice propisane zakonom, što je 
ozbiljan propust, a dio navedenih pogrešno je definiran, što je protu¬ 
zakonito. Nisu navedene ove jedinice: kilogram (jedinica za masu), kel- 
vin (jedinica za temperaturu), kandela (jedinica za jakost svjetlosti), 
kilopond (jedinica za silu), henri (jedinica za električnu induktivnost), 
gradus (jedinica za kut; 1/100 pravog kuta) i fot (jedinica za osvijet- 
ljenost). 

Jedinice za masu uopće nema. Prema RMH GRAM je »osnovna 
jedinica za mjerenje težine (g)«. Međutim, niti je gram osnovna jedi¬ 
nica, niti je jedinica za mjerenje težine, tj. sile. Gram je tisući dio 
kilograma, koji je osnovna jedinica za masu. Dekagram i kvintal su, 
također, jedinice za masu, a ne za težinu kako navodi RMH. Razlikovati 
silu od mase moraju učenici osnovne škole, pa sastavljače rječnika 
upućujemo na odličan udžbenik G. i M. Šindler, Gibanja i sile 1, fizika 
za VII razred osnovne škole (»Školska knjiga«, Zagreb 1968). 


3 Kako je izbor gradiva važan, pokazuje primjer mineralogije, koja je mnogo 
bolje obrađena od drugih znanosti jer su se sastavljači služili odličnom Mineralo¬ 
gijom i geologijom F. Tucana, koja daje egzaktne definicije iako je srednjoškolski 
udžbenik. 

* Syst&me International d’Unites; međunarodno prihvaćen na Neuvičme Con- 
jerence Gćnćrale des Poids et Mesures (1948) i do danas nekoliko puta usavršavan. 

Kilogram pronalazimo pod natuknicom kila: 

KILA = kilo a. jedinica za težinu , kilogram. 

Komentar uistinu nije potreban. 

Kao jedinica sile navodi se jedino din, koji nije potpuno definiran. 

Nepotpuno su definirane i jedinice za tlak, tj. silu po jedinici po¬ 
vršine. 

ATMOSFERA 2. jedinica mjere vazdušnog, zračnog pritiska, tlaka. 
_ Pritisak je još uvek 200 atmosfera. Mil. 

Postoje dvije jedinice koje sadržavaju pojam atmosfera. To su fi¬ 
zička atmosfera (naziva se i normalna, oznaka atm) i tehnička atmo¬ 
sfera (oznaka at). Fizička atmosfera jest tlak kojim stupac žive visine 
760 mm i gustoće 13 595,1 kg/m 3 tlači na podlogu površine kvadratnog 
centimetra pri normalnom ubrzanju sile teže. Tehnička atmosfera jest 
tlak sile od 1 kp na kvadratni centimear. Obje jedinice upotrebljavaju 
se za iskazivanje i tlaka plinova, para i kapljevina, odnosno tekućina, 
a ne samo tlaka zraka kako to navodi RMH. 

U definiciji jedinice bar, koja je jedinica za tlak u meteorologiji, 
izostavljen je iza riječi pritisak tlak 5 , a zatim je u primjeru učinjena 
pogreška. Primjer glasi »Jedan milibar = 1/1000 bara, a odgovara 
0,75 mm tlaka zraka. OG.« Ponajprije nije potpuno jasno da li je to 
nadopuna definiciji kako bi se pokazalo da je milibar tisući dio bara, 
a zatim znači li to da milibar odgovara 0,75 mm, jer tlak zraka ne 
možemo povezati s milimetrima kao jedinicom za duljinu. 

Konjska snaga nije navedena kao posebna natuknica, ali nalazimo: 

KONJ 5. konjska sila, snaga. 

Radi li se, dakle, o sili ili o snazi? (konjska snaga jednaka je 75 
kilopondmetara na jednu sekundu). 

DŽAUL fiz. jedinica za mjerenje rada (energije) električne struje 
(po imenu engleskog fizičara). 

Definicijom se nepotrebno sužava značenje jedinice, jer je džaul 
jedinica za bilo koju vrstu rada (energije), a ne samo električne. 

ČVOR 7. pom. morska milja. 

Prema RMH čvor bi bila jedinica za dužinu, a čvor je jedinica za 
brzinu (1 čvor 1 morska milja na sat). 

CELZIJ i CELZIJUS ime jedinici na toplomjeru po imenu švedskog 
fizičara i astronoma koji ga je izumio. 

Kod ove neegzaktne definicije dovoljno je samo spomenuti da 
Celsius nije pronalazač termometra. 

U RMH navedene su jedinice kao aršin, bagaš, dram, dulum, duž 
4, endeze, kantar, što je u redu (iako sve nisu valjano definirane), ali 
su izostavljene neke često upotrebljavane jedinice kao bel, bofor, gaus, 
farenhajt. Bofor se na primjer upotrebljava u dnevnim meteorološkim 
izvještajima, ali je u RMH izostavljen kao i većina pomorskih izraza 
i riječi iz primorja. 6 

5 U hr. v. pritisak je sila za razliku od tlaka koji je sila na jedinicu površine. 
Upotrebom pritiska kao sinonima za tlak nepotrebno se osiromašuje jezik. Nave¬ 
dimo da su iz tlak izvedeni: tlaka, tlačitelj, tlačenica, tlačevina itd., a posebno su 
mnogobrojni termini s pridjevom tlačni: tlačna cijev, tlačna komora, tlačna lje- 
penka, tlačni ležaj, tlačni val itd. I u RMH nalazimo pod centar 8. b. fiz. tacka u 
Kojoj se koncentriraju kakvi odnosi: ~ pritiska. Ako se pritisak upotrebljava u zna¬ 
čenju tlaka, onda njegovo djelovanje ne može biti koncentrirano u jednoj točki. 

‘ Izostavljena je čak i upitna zamjenica ča, u definiciji kormila nema brod 
(samo lađa), a brod plovi po vodi, ali ne i po moru! 

Od stranih jedinica koje su još u upotrebi definirane su: 

BUŠEL engleska i američka mjera za žito (35—36 l). 

COL njem. 1. stara mjera za dužinu (oko 2,5 cm), palac. 

INČ engl. mjera za dužinu (2,54 cm). 

GALON engl. mjera za zapreminu tekućine (oko 4 l). 

JARD engl. mjera za dužinu (oko 91 cm). 

Zašto je col. stara mjera, a inč nije, zašto mora inč biti točnije de¬ 
finiran nego col, zašto za bušel, col, galon i jard nisu navedene točne 
protuvrijednosti u metričkim jedinicama kad je to na primjer učinjeno 
za endeze, koju više nitko ne upotrebljava: 

ENDEZE tur. zast. mjera za dužinu, nešto kraća od aršina (0,65 m). 

Kemija 

Iako je prostor ograničen, navest ćemo definicije onih elemenata 
za koje su sastavljači našli za shodno da ih uvrste u RMH. Navedena 
su 32 elementa sa 36 natuknica na 36 različitih načina: 

ALUMINIJ kem. = aluminijum lak a tvrd metal srebrnastobijele 
boje (Al). 

ANTIMON lat. kristalan i veoma krhak metaloid, kemijski elemenat 
srebrnastobijele boje, stibij. 

ARGON kemijski elemenat, plin, gas (Ar). 

ARSEN grč. kem. metaloid otrovnih spojeva, jedinjenja (As), sićan. 

AZOT grč. kem. = dušik gas, plin bez boje i mirisa, jedan od 
glavnih sastojaka vazduha, zraka. 

BAKAR tur. 1. metal tamnocrvene boje, mjed. 

BARIJ grč. kem. = barijum kemijski elemenat iz grupe zemnoal- 
kalnih metala (Ba). 

BERILIJ kem. = berilijum elemenat koji se u prirodi nalazi u 
mineralu berilu (Be). 

BIZMUT kem. metal (upotrebljava se u leguri s drugim metalima. 

(Bi). 

BOR lat. kem. čvrst, kristalast i crnkast element (B). 

BROM kem. kemijski elemenat, teška mrkocrvena tečnost, tekućina 
zagušljiva mirisa (Br). 

CINK njem. kemijski element; teška kovina modrikasto bijele boje 
(Zn). 

DUŠIK kem. = azot plin, gas bez boje, ukusa i mirisa (N). 

FLUOR lat. kemijski elemenat. 

FOSFOR kem. element koji se lako upali i šija u tami (P). 

GALIJ kem. = galijum kemijski elemenat (Ga), metal bijele boje. 

GERMANU i GERMANIJUM kem. kemijski elemenat (Ge), upotre¬ 
bljava se u radiotehnici. 

GVOŽĐE = željezo 1. kemijski elemenat (Fe), tamnosiv, kovni metal 
za izradu predmeta najšire potrošnje; razni oblici obrađenog istog metala: 
~ sirovo, ljevano — . 2. 

HELIJ i HELIJUM kem. gas, plin (He), najlakši poslije vodika. 

HLOR kem. = klor jedan od elemenata, gas, plin, žutozelenkaste 
boje i jakog mirisa (Cl). 

HROM grč. kem. = krom sjajan, bijel, vrlo tvrd metal. 

INDU = indijum kemijski element (In). 


IRIDIJ i IRIDIJUM lat. kem. plemenit metal srodan platini, vrlo 
otporan prema kemijskim utjecajima (Ir). 

JOD kem. elemenat iz grupe halogenih elemenata. 

KADMIJ i KADMIJUM min. bijeli meki metal, sličan cinku (Cd). 

KALCIJ lat. = kalcijum kem. elemenat, srebrnkastobijeli, kovni 
metal (Ca) (ima ga u kreču, vapnu); kreč, vapno. 

KALIFORNIJ i KALIFORNIJUM kem. elemenat velike težine (Cf). 

KALU tur. = kalijum kemijski elemenat, mekan metal srebrnaste 
boje (K). 

KISEONIK kem. = kisik plin, gas bez boja, okusa i mirisa, prijeko 
potreban za gorenje i disanje, oxygenium (Oj. 

KISIK kem. = kiseonik. 

KLOR grč. kem. = hlor jedan od elemenata, plin, gas žutozelenkaste 
boje i jakog mirisa (Cl). 

KOBALT njem. 1. sjajni metal sličan niklu i željezu (Co). 2 ... 

KOSITAR i KOSITER grč. kem. metal srebrnastobijele boje, lak 
za kovanje, kalaj. 

KROM grč. kem. = hrom sjajan, bijel, vrlo tvrd metal (Cr). 

KREMIK kem. zast. elemenat u čiji sastav ulazi kremen, silicij. 

KRIPTON plemeniti plin, gas, koji se nalazi u malim količinama 
u atmosferi (Kr). 

Kao što se lako može razabrati pažljivim čitanjem navedenih pri¬ 
mjera, sastavljači se nisu držali nikakvih pravila pri definiranju, iako 
su već odavna kemijski elementi sustavno klasificirani. Za 16 elemenata 
nije uopće spomenuto da su elementi; riječ elemenat nalazimo 14 puta, 
element 4 puta, a u dva slučaja upotrebljava se genitiv množine (kod 
hlor i klor). U hr. v. 7 upotrebljava se isključivo element i ovaj brojčani 
omjer, vjerujmo, samo je slučajan. 

Za element nije uvijek navedeno da je kemijski (samo 11 puta), a 
kraticu kem. iza natuknice nalazimo 24 puta (za kadmij je oznaka 
min.!). Simbol je naveden uz 27 definicija, a podrijetlo uz 16. Metal 
ima 14 puta, a samo jednom kovina! 

Zapravo, mogla bi se komentirati svaka definicija posebno. No, 
zadržat ćemo se samo na nekima: 

Zašto je jod »halogeni elemenat«, a to isto nisu fluor, klor (hlor) i 
brom? 

Kripton je plemeniti plin, a to isto nisu helij i argon, a ksenona 
u RMH uopće nema; samo se kripton nalazi u malim količinama u 
atmosferi, a ostali valjda ne. 

Barij je »elemenat iz grupe zemnoalkalnih metala«, a to nisu — 
prema RMH — berilij i kalcij. 

Azot nije bez »ukusa« (sic!) kao što je dušik, niti bez »okusa« kao 
kisik, ali je zato »jedan od glavnih sastojaka vazduha, zraka« za razliku 
od kisika i dušika. U hr. v. naime riječ »ukus« znači jedno, a »okus« 
nešto sasvim drugo! 

Arsen je definiran pomoću njegovih spojeva, značajka je berilija 
da se nalazi u berilu, bizmuta da se upotrebljava u leguri s drugim 
metalima, fosfor se lako upali i šija u tami, germanij se upotrebljava 
u radiotehnici, helij je najlakši poslije vodika (najlakši, što?), iriđij je 

1 Kratice hr. v. i sr. v. upotrebljavat će se u ovoj kritici za označavanje hr¬ 
vatske, odnosno srpske varijante hrvatskosrpskog jezika iako mislimo da ti nazivi 
nisu sretno odabrani, ali kako ih jezičari upotrebljavaju nije na nama da m m- 
jenjamo. 

definiran po srodnosti, a kadmij po sličnosti, kalif ornij je velike težine, 
kremik je takav element u »čiji sastav ulazi kremen« itd., itd. 

Nije navedeno ovih 17 elemenata: aktinij, americij, astatin, berkelij, 
cerij, cezij, cirkonij, disprozij, europij, fermij, francij, gadolinij, hafnij, 
holmij, iterbij, itrij, ksenon. 

U rječniku u kojem ima toliko turcizama moglo se naći mjesta 
i za 102 kemijska elementa. 

Daljnja nedosljednost: za slova C, F, J i K kaže se da su znaci za 
ugljik, fluor, jod i kalij, a za B i H ne kaže se da su simboli za bor 
i vodik. 

Pridjevi izvedeni iz kemijskih elemenata također su obrađeni ne¬ 
sustavno i nepotpuno. 

I kemijski spojevi definirani su bez ikakva sustava, većinom ne¬ 
potpuno, najčešće prema nespecifičnim svojstvima (miris, boja, okus), 
sasvim nestručno. 

ACETON kem. bezbojna isparljiva i lako zapaljiva tečnost, teku¬ 
ćina prijatna mirisa. 

ALKOHOL ar. 1. kem. bezbojna zapaljiva i isparljiva tečnost, te¬ 
kućina. 

Prema RMH aceton se od alkohola razlikuje samo po tome što je 
»prijatna mirisa«. 

ALDEHID kem. alkohol bez jednog dijela vodika. 

Iako riječ dolazi od alcohol đehj/đrogenatus (Kl 2) 8 , definicija je 
ipak loša jer je nespecifična. 

ALKALOID kem. organska materija alkalnih osobina; biljna baza. 

Time što se kaže da su alkaloidi organske baze neće se pomoći ke¬ 
mičaru, koji to ionako zna, a onome koji to ne zna bilo bi mnogo važ¬ 
nije znati da imaju jako fiziološko djelovanje i da se upotrebljavaju 
kao lijekovi, otrovi i opojne droge, to više što se mnoge tvari označuju 
kao alkaloidi (atropin, kodein, kofein). 

AMIDI kem. grupa jedinjenja, spojeva, koja se razlikuje od amo¬ 
nijačnih soli odsustvom elemenata vode. 

Zašto su amidi u množini, kada to nisu aldehidi, alkoholi i amini? 
Kada bi definicija i bila točna, što nije, kako se može definirati amide 
preko amonijačnih soli, koje nisu definirane. Amidi su — to bi sastav¬ 
ljači RMH mogli znati — organski spojevi koji se dobivaju iz amoni¬ 
jaka tako da se zamijene jedan, dva ili sva tri vodikova atoma kiselin- 
skim radikalima, i nemaju nikakve veze s »odsustvom elemenata vode«. 

AMONIJ kem. grupa NHi, čija . 

Nalazimo pod grupa: 

grupa 2. jedinjenje, spoj. — Aldehidi su... spojevi koji sadrže grupu 
atoma... to je aldehidna grupa. OK. 

Izlazi, dakle, da je amonij spoj, a ne ion ili radikal, iako bi iz pri¬ 
mjera pod grupa sastavljači mogli vidjeti da grupa nije spoj. Na taj 
način dovede nepreciznost, koja bi se čak mogla dopustiti (za amonij 
bi se moglo reći da je skupina, grupa premda nije dosta specifično) do 
apsurda drugom nepreciznom definicijom. 

ESTER kem. spoj kiseline i alkohola. 

Definicija je nepotpuna. 

ETER 2. kem. a. niz organskih jedinjenja, spojeva koji se sastoje 
od dva radikala vezana međusobno atomom kisika (C 4 H 10 O). 

'Kl 1. B. Klalć, Rječnik stranih riječi, izraza i kratica, Zagreb, 1951; Kl 2. B. 
Klaić, Veliki rječnik stranih riječi, izraza i kratica, Zagreb, 1968. 

Konačno dobivamo jednu formulu, ali krivu, jer je C4 Hio O bruto 
formula dietil etera, a ne etera općenito (trebalo bi stajati ROR’). Osim 
toga nije navedeno da se riječ eter upotrebljava i kao sinonim za dietil 
eter, koji se od etera najviše upotrebljava. 

HIDRAT kem. jedinjenje, spoj vode s nekom kiselinom ili bazom. 

Hidrat nije samo spoj vode s nekom kiselinom ili bazom, nego i sa 
solima i općenito proizvod hidratacije. 

KURARE južnoamerički otrov koji izaziva kočenje motornih živaca 
i u kojemu urođenici moče strijele (služi kao sredstvo protiv tetanusa). 

Definicija sigurno nije najbolja, a osim toga jezičari bi ipak mogli 
znati da močiti u nešto i u nečemu ne znači isto. 

Ima još mnogo primjera loših, najčešće nepotpunih ili suviše spe¬ 
cifičnih definicija (osobito kada se označuje područje upotrebe spojeva 
ili način njihova dobivanja). Za svaki spoj trebalo je najprije reći da 
je spoj, a zatim eventualno navesti i kemijske formule, kako je u lek¬ 
sikografiji danas uobičajeno. 

Pod ANALIZA imamo dva izraza: 

spektralna analiza rastavljanje sunčane svjetlosti i utvrđivanje 
kemijskog sastava sunca; 

kemijska analiza istraživanje elemenata od kojih je sastavljena 
neka materija. 

Spektralnom analizom ne određuje se (a pogotovu se ne utvrđuje) 
kemijski sastav samo sunca, a kemijskom analizom određuje se sastav 
neke tvari, a ne istražuju se elementi, jer istraživati elemente znači 
nešto drugo. 

KISELINA 3. kem. kemijski spoj kisela okusa koji rastopljen u vodi 
otpušta samo vodikove jone. 

Dakle, kiselina u vodi otpušta samo vodikove ione, a što je s onim 
drugim ionima, njih valjda zadržava?! 

KOLOID kem. otopina, rastvor u kome se kemijski kruta, čvrsta 
tvar, materija ili kapljice tekućine, tečnosti nalaze razdrobljene do naj¬ 
sitnijih molekula; supr. kristaloid. 

Iz ove definicije proizlazi da tvari mogu biti kemijski krute, te 
da se kapljice mogu razdrobiti i to do najsitnijih molekula. Ako je 
nešto otopljeno »do molekula«, tada više nemamo koloid već pravu 
otopinu, a osim toga kakve su to »najsitnije molekule«. 


Fizika 

Pri sastavljanju rječnika suvremenog književnog jezika mogu se 
i moraju upotrijebiti stari izvori, ali ako takav rječnik obuhvaća i 
znanstveno nazivlje, iz starih naučnih djela mogu se uzimati riječi, ali 
ne i definicije. 

ETER 3. fiz. fina materija, tvar, čije treperenje stvara svjetlost i 
elektro-magnetne talase, valove. 

Eter, ta fina materija, treperi i stvara svjetlost, danas kada ljudi 
lete oko Mjeseca! Da je ta definicija pogrešna, mogli su sastavljači 
RMH naći i u »građi« npr. u ELZ 9 , a imaju i kod Klaića (Kl 1): 

* ELZ, Enciklopedija Leksikografskog zavoda, I-vn, Zagreb 1955—1964. 

eter 1. hipotetična (pretpostavljena) sredina, koja — navodno — ispu¬ 
njava čitavo prostranstvo svijeta; toj zamišljenoj sredini pripisivala se 
u 19. st. uloga prijenosnika svjetlosnih (uopće elektromagnetskih) dje¬ 
lovanja; pokušaji, da se elektromagnetske pojave opišu s gledišta pojma 
etera naišli su na mnogo protuslovlja i suvremena ih je fizika napustila. 

Iz ovog primjera vidi se na koji su se način sastavljači RMH služili 
»građom«. 

ENERGIJA 1. fiz. sposobnost materije za vršenje rada, snaga. 

Energija nije snaga; snaga je rad izvršen u jedinici vremena. 

DINAMOMETAR fiz. sprava za mjerenje sile, snage. 

Ovdje je odjednom snaga postala sila; međutim, sila je uzrok 
promjene stanja gibanja. Dakle, snaga nije sinonim ni za energiju, ni 
za silu, a to bi jezičari ipak morali znati razlikovati. 

GUSTINA = gustoća 2. fiz. specifična težina. — Karakteristična 
osobina pojedinih materija je gustina ili specifična težina. NH. 

Gustoća nije specifična težina, nego specifična masa. Činjenica da 
gustoću od specifične težine ne razlikuju autori Neorganske hernije (NH) 
ne opravdava sastavljače rječnika, iako objašnjava izvor njihove greške. 

DIOPTRIJA fiz. i med. jedinica za mjerenje jačine prelomne moči 
sočiva, leće (najčešće za naočari); mjera kojom se popravlja daleko¬ 
vidnost i kratkovid(n)ost. 

Dioptrija je jedinica za mjerenje jakosti leće (recipročna je vrijed¬ 
nost žarišne daljine izražene u metrima), ali se dalekovidnost i kratko¬ 
vidnost ispravljaju naočalima (lećama), a ne dioptrijom. 

ELEKTRICITET i ELEKTRICITETA fizička pojava kretanja elek¬ 
trona, pozitrona i protona, električna struja. 

ELEKTRIZIRATI = elektrisati i elektrizovati 1. (na)puniti elektri¬ 
citetom; zada(va)ti električni udar; izložiti, izlagati utjecaju elektriciteta 
(radi liječenja i si.). 

ELEKTRON 1. fiz. najsitniji djelić negativnog elektriciteta. 

Prema RMH elektricitet je »pojava kretanja« (dakle električni na¬ 
boj u mirovanju nije elektricitet), tim kretanjem može se nešto napu¬ 
niti (elektririzati) i kretanje ima najsitniji djelić (elektron), a tek pod 
ELEKTROSKOP saznajemo da postoje i vrste elektriciteta, ali ne i koje 
vrste. 

Spomenimo usput da se u RMH kretanje dosljedno upotrebljava 
tamo gdje je u znanstvenoj terminologiji hr. v. uvriježeno gibanje. 

KOTVA 3. fiz. dio magnetskog uređaja za paljenje benzinske smjese 
u motoru s unutrašnjim sagorijevanjem. 

Kotva je dio mnogih elektromagnetskih sprava i uređaja. Obično 
je to komad mekog željeza ili čelika kojim se spajaju polovi magneta, 
ili je pokretni dio (rotor) električnog stroja. Definicija u RMH suviše 
je uska i nespecifična. 

Razno 

U ovom dijelu obradit ćemo nekoliko nasumce odabranih natuknica 
iz različitih područja tehnike i prirodnih znanosti. 

ANTIBIOTIK far. lijek za otklanjanje bolesti uništenjem mikro¬ 
organizama (penicilin, streptomicin, teramicin i dr.). 


Antibiotik je tvar koju proizvode mikroorganizmi, bakterije, glji¬ 
vice, a ima sposobnost da zaustavlja rast ili da uništava druge mikro¬ 
organizme. Antibioticima se bolest liječi, a ne otklanja. 

AZIMUT 2. pom. ugao, kut između meridijana i pravca kretanja 
broda. 

Zar samo broda? 

BLIC njem. barb. magnezijevo svjetlo; fotografski aparat s takvim 
svjetlom za snimanje u tami. — Blic našeg fotoreportera zabeležio je 
neke detalje. Sp. 1960. 

FLEŠ 1. magnezijeva svjetlost pri fotografiranju. 

Fotografije naših baka načinjene su s magnezijevom svjetlosti, a 
sjetit će je se i poneki sastavljač rječnika. Fotoreporter »Sporta« si¬ 
gurno nije više upotrebljavao blic s magnezijem. 

BRTVA i BRTVILO pokr. čep, zapušač — [Mehaničar je] konstru- 
isao spravu za vađenje malih brtava. B. 1949. 

Brtvilo nije ni manje vrijedna pokrajinska riječ, ni čep, ni zapušač. 
Brtvenice nema, a navedena je u »građi« (ELZ). 

BRTVITI zatvarati; zapušavati. 

BRTVLJENJE gl. im. od brtviti (se). 

Brtvljenje je postupak kojim se postiže nepropusnost različitih spo- 
jišta u strojarstvu, nepropusnost nasipa, zidova i spojišta cijevi u 
građevinarstvu. Brtvilo je sredstvo koje se stavlja na spojna ili prije¬ 
lazna mjesta, na spojišta cijevi ili drugih konstrukcija da bi se sprije¬ 
čio izlaz tekućine, pare ili plinova. Brtvenica je strojni dio za brtvljenje 
okretnih ili pravocrtno pomičnih dijelova (npr. motaka, osovina, sta¬ 
pova i si.) — prema ELZ. 

DIFUZIJA 1. razlijevanje, rasprostiranje, razvlačenje. 

Međutim, difuzija je molekularni proces koji se samostalno odvija 
i predstavlja miješanje dvaju sredstava: plinova, tekućina, čvrstih ti¬ 
jela kroz njihovu dodirnu površinu — tako piše u ELZ. (Krivo je defi¬ 
niran i glagol difundirati.) 

DETEKTOR sprava za pretvaranje visokih zvučnih valova, talasa 
u niske koji se primaju sluhom. 

Međutim, detektor je prijemnik, kojim se radiovalovi (elektromag- 
netni valovi, a ne zvučni) pretvaraju u zvučne valove. 

Detektor je i osjetilo promjena različitih fizičkih i kemijskih veli¬ 
čina; npr. detektor radioaktivnog zračenja. 

GALVANIZACIJA primjena galvanske struje. 

GALVANOPLASTIKA izrada otisaka u metalu pomoću elektrolize. 

Obje su definicije netočne i preuske. 

GRAFIKON slika, crtež kojim se umjesto cifara prikazuju rezultati 
nečega. 

Nezgrapno, najblaže rečeno! 

ISTOSTRAN i ISTOSTRANIČAN koji ima iste stranice, ravnostran. 

Istostraničan (npr. trokut) ima jednake, a ne iste stranice, ali neki 
jezičari, eto, ne razlikuju ova dva pojma. 

JUS skrać. jugoslavenski standard (etiketa za jugoslavenske odjevne 
proizvode, napravljene po mjeri prosječnog Jugoslavena). 

Kao što se uvjeravamo, definicije, u RMH nisu po mjeri ni pro¬ 
sječnog Jugoslavena. 

KAPILAR i KAPILARA (obično mn.) najtanja krvna žilica, krvni 
sud, koji čini sponu u cirkulaciji između arterija i vena. 

KAPILARNOST utjecaj površinske napetosti tekućih materija na 
njihova ravnotežna stanja (pojava dizanja ili spuštanja razine, nivoa u 
vrlo uskim cijevima). 

Iz definicije kapilarnosti vidimo da kapilara nije samo krvna žilica, 
nego i uska cijev općenito. 

KOČNIČAR 1. onaj koji kočnicom koči. 

Mnogi koče, a nisu kočničari. Kočničar je zvanje. 

KRONOMETAR = hronometar vrsta sata na pero za precizno mje¬ 
renje vremena. 

Kronometar nije samo sat na pero; suvremeni kronometar je elek¬ 
tronički (npr. atomski, kvarcni) sat. 

Itd., itd., itd. 

No, završavamo s navođenjem primjera, jer smatramo da ih je već 
dovoljno, a nismo niti težili za tim da navedemo baš sve zapažene 
pogreške. Ako je međutim još uvijek uredništvo RMH »... uvjereno 
da će ovaj Rječnik, kada bude završen i štampan, zadovoljiti jednu od 
važnih kulturnih potreba naših naroda i biti koristan svima koji se 
njime budu služili«, uvjeravamo ih da se može i prije nego Rječnik 
bude tiskan navesti barem još stotinjak pogrešaka. 

Navest ćemo i mali izbor izostavljenih, a važnih riječi: 
adend, adicija, aditivan, adsorbirati, adsorpcija, aerosol, akromatičan, 
analgetik, anhidrid, antifriz, antracen, argument (u mat. značenju), 
auspuf, automacija, automatika, benzen, bikonkavan (ima bikonveksan), 
brtvenica, buldožer (ima buldožer, iako je buldožer bolje), čok (u tehn. 
značenju), čvor (u tehn. značenju), dekontaminacija, demodulacija, den- 
zimetar, deplasman, derivacija (u mat. značenju), desorpcija, detektirati, 
detergent, deterdžent (kojega bi trebalo uputiti na detergent), deuterij, 
dielektrik, dielektričan, dioda, dispergirati, dipol, dušičana, dušikana 
(ima azotara!), 10 eksplicitan (u mat. značenju), entalpija, entropija, este- 
rifikacija, etalon, faktorjel, fluks, folija (u tehn. značenju), fotometrija, 
foton, furfural, gorionik, graf (u mat. značenju), gus, habit (u min. zna¬ 
čenju), impedancija, implicitan, inden, induktivnost, inhibitor, izotopni, 
kamenac (u tehnol. značenju), kromatograf, kromatografija. 


Problemi varijanata 

U predgovoru RMH stoji: »Pri tumačenju značenja riječi nastojalo 
se da se upotrijebe riječi koje su zajedničke za oba jezična područja. 
Ako se to nije moglo učiniti, u definiciju su se unosile riječi s istočnog 
i zapadnog jezičnoga područja, jedne pored drugih, odvojene zarezom 
(npr. zrak, vazduh; plin, gas itd.).« 

Nije jasan kriterij po kojem se nisu ili jesu mogle uzeti zajedničke 
riječi i kada su za različite varijante upotrijebljeni specifični izrazi. 

10 To je samo jedan od niza primjera neravnopravnog tretiranja hrvatske va¬ 
rijante književnog jezika u RMH. 


Cađ je na primjer uzeta kao da je zajednička riječ, pa se uz pomoć nje 
definiraju: čađan, čađara, 1, čađast čađav 1. i 2, čađavac, čađavica, 
čađaviti 1. i 2., čađavo, garež a kod gar imamo čađ(a). 

Prema AR (Rječnik JAZU) za čađ postoji potvrda samo u Vuka, 
a za čađa stoji: Od XVII vijeka, između rječnika u Mikaljinu, u Belinu, 
Stulićevu i u Vukovu, a navode se i ovi pisci kod kojih je potvrđena: 
I Gundulić, V. Došen, J. Vladimirović, N. Marči, J. S. Reljković, Nar. 
Dies. Vuk, Nar. pjes. juk. U prenesenom smislu: V. Došen i opet Vuk 
(tako se za ukor kaže čeljadetu: Rđo i čađo!). Tako AR iz 1880 1882! 

Od suvremenih rječnika da spomenemo samo neke: Benešić (Hrvatsko- 
-poljski rječnik, Zagreb, 1949) navodi usporedo čađ i čađu; J. Dayre, 
M Deanović i R. Mahcner (Hrvatskosrpsko-francuski rječnik, Zagreb, 
1960) upućuju čađ na čađu, a kod Drvodelića (Hrvatskosrpsko-engleski 
rječnik, Zagreb, 1961) imamo samo čađa. 

Teško je vjerovati da sve to nisu znali sastavljači RMH (slovo »č« 
obrađeno je u Zagrebu), ali je sigurno da znanstvena načela nisu bila 
jedina koja su odlučivala o svrstavanju riječi u varijante. 

Bez obzira na »pravila« što su ih sebi postavili sastavljači RMH, 
a kojih se obično ni sami ne drže, zastupamo stajalište da je u RMH, 
koji izdaje Matica hrvatska za hrvatski narod, bilo potrebno u opisu 
značenja pojmova upotrebljavati riječi uobičajene u hr. v., a kada se 
već navode obje, trebalo je navesti najprije onu koja je za hr. v. uobi¬ 
čajena. 11 

Pregledom malog dijela riječi u RMH, pretežno onih iz područja 
prirodnih i tehničkih znanosti (i to ne svih) našli smo ove primjere 
u kojima se ili daje prednost riječima iz sr. v. ili se riječ uobičajena 
u hr. v. ispušta: 

abrazija (talasa, valova), acetilen (gasoviti, nema plinoviti), 
aceton (tečnost, tekućina), aerodinamika (vazduha, zraka), aerome- 
hanika (gasovitih, plinovitih), aerometar (gustina, nema gustoća; 
tečnost, tekućina), aeronaut (vazduhoplovac, zrakoplovac), aerostat 
(vazdušni, zračni), agregat (mašina, nema stroj), alhemija (prostih 
metala, nema jednostavnih kovina, a moralo bi biti već i zato 
jer prost u hr. v. znači nešto drugo), amidi (jedinjenja, spojeva), 
amin (jedinjenja, spojeva; vodoničan, vodikov), amonij (jedinjenje, 
spoj), amplituda (klatno, njihalo), antena (provodnik, nema vo¬ 
dič; talasa, valova), antracit (uglja, nema ugljena), apscisa (odsto¬ 
janje, udaljenost; sistem, nema sustav), asimptota (krivoj, nema 
krivulji), aspirin (fabrički, tvornički), astrofizičar (naučnik, uče¬ 
njak), astronaut (vasionskog, svemirskog), astronautika (vasiona, 
svemir), atmosfera (vazdušni, zračni; pritiska, tlaka), autoklav (sud, 
nema posuda; pritiskom, tlakom), avijacija (vazduhoplovstvo, zra¬ 
koplovstvo), azimut (ugao, kut), azotara (fabrika, tvornica; đubri- 
vo, gnojivo), bager (mašina, stroj), bajcati (rastvor, nema otopina), 
bakrotisak (štamparske, nema tiskarske), balon (gasom, plinom; 
vazduha, zraka), barutana (fabrika, tvornica), baterija (elemena¬ 
ta, nema članaka), baza 5. kem. (ukusa, pogrešno mjesto okusa), 
baždariti (sudovima, nema posudama), benzin (uglja, nema uglje¬ 
na), besadržajno (sadržine, sadržaja), beta (zraci, zrake), betonjara 
(mašina, stroj), betonjerka (fabrika, tvornica), bicikl (točka, nema 
kotača), bikonveksan (sočivu, leći), bireta (zapremina, volumen, 
nema obujam; tečnosti, tekućine), blanjača (gvožđe, nema željezo), 
blanjalica (mašina, stroj), blatobran (točkova, nema kotača), brid 


11 Opravdanost ovoga bitnog zahtjeva svih zagrebačkih kritika Rječnika potvr¬ 
dio je i posljedak posljednjeg sporazuma dviju Matica (op. ur.). 

(ravni, plohe), briket (pritiskom, nema tlakom; lopte, nema kugle), 
brizgalica (tečnosti, tekućine), brodogradilište (preduzeće, poduze¬ 
će), brodozakivač (zakivke, nema zakovice), brukvica (gvozden, 
nema željezan), brzotisak (štampa, nema tisak; štampanje, nema 
tiskanje; mašinama, nema strojevima), bunker 2. (ugalj, nema 
ugljen), bušaći (mašina, nema stroj), butan (gas, plin), capin (gvoz¬ 
da, nema željeza), ciklona (pritiska, nema tlaka), čeličiti (gvožđu, 
željezu), diferencijal 2. (točkova, nema kotača), diferencijal¬ 
ni račun (beskrajno, nema beskonačno), dijametar (prečnik, pro¬ 
mjer), dioptrija (sočiva, leća), dirka 2. (prava linija, nema pra¬ 
vac; kriva linija, nema krivulja), dresina (točka, nema kotača), 
dubotisak (štamparske, nema tiskarske), duraluminij (legura, 
nema slitina), dvokolica (točka, nema kotača), ekran (nema sino¬ 
nima zaslon), eksperimen(a)t (ogled, opit, prije od pokus, pokušaj, 
proba), eksplozija 1 . b. (gasova, plinova), eksponencijalan (jedna- 
čina, jednadžba), ekvator (polutar, polutnik), elastika (rastežljiva, 
nema rastezljiva), elektrode (provodnici, vodiči), elektromagnet 
(gvožđa, nema željeza), elipsa (kriva linija, krivulja), emajlirati 
(gleđosati, (po)cakliti), emisija 1 . (talasa, valova), eter 1 . (vazduh, 
zrak), 2. a. (jedinjenja, spojeva), 2. b. (tečnost, tekućina), 3. (talase, 
valove), etil (jedinjenja, spojeva), farbati (farbom, nema bojom), 
faza (stepen, stupanj), galvanoskop (provodniku, vodiču), gas (vaz- 
dušasto, ?), gas-maska (gasova, plinova), generator (mašina, stroj), 
gliboder (mašinom, strojem), glicerin (prosti, nema jednostavni), 
goniometrija (trougla, trokuta), gorivo (ugalj, nema ugljen), grad 
(stepen, stupanj), graduirati (stepene, stupnjeve), gram-kalorija 
(toplote, nema topline), gravitacija (vasioni, svemiru), grupa 2. (je- 
dinjenje, spoj), gume 3. (spoljašnji, vanjski; točkovima, kotačima), 
gvano (đubrivo, gnojivo), halogen (jedinjenju, spoju), heroin (mor- 
fijuma, nema morfija), hidrat (jedinjenje, spoj), hidraulika (teč¬ 
nih, tekućih), hidroksid (jedinjenje, spoj; u molekulu, nema u mo¬ 
lekuli), hidroliza (jedinjenja, spoja), hidrostatika (tečnosti, teku¬ 
ćini), higrometar (vazduha, zraka), hiperbola (kriva linija, krivu¬ 
lja), hipotenuza (pravouglog trougla, pravokutnog trokuta), im¬ 
puls 2. (proizvod, nema umnožak), infracrvene zrake (toplot¬ 
ne, nema toplinske), iskaliti (gvožđe, nema željezo), izolacija 2. a. 
(toplotna, nema toplinska), izvodnica (konusa, kupe, nema stošca), 
jara 1 a. (toplota, nema topline), jedinica 2. b. (sistem, ne¬ 
ma sustav), jeka 1. (talasa, nema valova), jezik II. 1. (sistem, 
nema sustav), kaca (sud, nema posuda), kada (sud, nema posuda), 
kalorimetrija (toplote, nema topline), kapacitet 3. (toplotu, nema 
toplinu), kardan (obrtanja, nema okretanja), kazaljka (pritiska, 
nema tlaka), kiselina 3. (jone, nema ione), kiseo 4. (rastvor, nema 
otopina), klizaljka (kojom se kliza, nema skliže), kočnica 1 . (maši¬ 
ne, nema stroja), kola 1. a. (točkovima, nema kotačima), kolovrat 
(točak, nema kotač), koncentracija 2. (odnos, nema omjer), kontakt 
2. (provodnik, nema vodič), koordinatni (sistem, nema sustav), ko¬ 
rijen 6. (stepen, nema stupanj) kosinus (odnos, nema omjer), kotao 
1 . (sud, nema posuda), kovati 1 . (gvožđe, nema željezo), kovina 
(prosta, jednostavna), kreč (materija, nema tvar; rastvor, nema 
otopina), krečiti (rastvor, nema otopina), kreda (rastvor, nema oto¬ 
pina), kružnica (kriva crta, nema krivulja), kubirati 2. (sadržinu, 
zapreminu, nema obujam), kupa (prava linija, nema pravac; obrće, 
nema okreće), kušalica 1 . (elektricitete, nema elektriciteta), 2. (sud, 
nema posuda). 

Kako izgledaju definicije kada se usporedo unose riječi iz dviju 

varijanti, neka pokaže ovaj primjer: 

CEMENTIRATI prevući, prevlačiti, vez(iv)ati, utvrditi, utvrđivati, učvr¬ 
stiti, učvršćivati cementom. — Naredio sam im da cementiraju ovaj led. 
Dav. 12 

Iz rječnika se nikakvim pravilom ne može odgonetnuti koja je riječ 
karakteristična za koju varijantu. Nikako ne možemo shvatiti zašto je 
bilo potrebno upotrebnu učestalost riječi sakrivati u djelu koje je tobože 
naučno, ali odgovor će se možda naći posredno. Zar je slučajno da 
se uz pridjev državni navode primjeri takvim redom da državni 
jezik dolazi odmah iza grba, a prije poreza i himne (državne granice 
uopće nema). U Predgovoru RMH stoji: »Kod riječi sa više značenja 
polazilo se od najobičnijih i najrasprostranjenijih«. U rječniku sastav¬ 
ljača RMH vjerojatno je »državni jezik« običan i rasprostranjen izraz, 
premda ga je socijalistički, demokratski razvitak samoupravljačkog 
društva u Jugoslaviji odbacio. 


Zaključak 

Dosadašnji rad na Rječniku dokazuje u uvodu izrečene tvrdnje o 
ozbiljnim propustima sastavljača; o tome bi izdavači svakako morali 
povesti računa u budućnosti, pa organizirati rad u uredništvima ne 
samo u skladu sa sporazumom, da se prije svega osigura dosljedna 
provedba jasno vidljivih varijanata, nego i da se izbjegnu materijalne 
pogreške o kakvima je bilo govora u našoj prosudbi Rječnika u izdanju 
Matice hrvatske. 

(Kritika 5, 1969) 


” Davičo, ili njegovi junaci mogu cementirati led, ali to ne može biti primjer 
za tehničke termine. Uz tehničke termine Davičo je citiran često, što najbolje ilu- 
strira izbor gradiva. Dobro je da se daju primjeri iz beletristike, pa i oni najbe- 
smisleniji, ali tek nakon primjera koji ilustriraju običnu i najčešću upotrebu riječi. 
Iz djela Daviča navode se primjeri uz riječi: agregat 2, betonjara, fleš, kalem, ka¬ 
mera, kesonac itd. 

ODGOVOR 

BRANITELJIMA RJEČNIKA 


O RJEČNICIMA, KRITIKAMA I PROTUKRITIKAMA 

Stjepan Babić 


1. Nepotrebno čuđenje 


Rječnici Matica 1 izazvali su veliko zanimanje javnosti, osobito na 
hrvatskoj strani te je izašlo više različitih kritika. 2 Iako su pisane raz¬ 
ličitim tonovima, sve su s rječnicima nezadovoljne. Na srpskoj strani 
kritika rječnika gotovo i nije bilo, ali su se javile kritike kritika. 3 U 
jednoj se od njih Mitar Pešikan čudi »poplavi kritičkih napisa« i misli 
»da je ovaj priručnik izazvao više nekakve pažnje nego zajedno dva 
akademijska 'giganta’ naše leksikografije — Rječnik JAZU i Rečnik 
SANU«. 4 Iako u to sumnjam, to je tvrdnja bez dokaza, ipak dokaze 
ne tražim jer kad bi tako i bilo, razumljivo bi bilo: rječnici akademija 
jesu golema djela, ali su namijenjena užem krugu nego rječnici Matica. 
Zato veće zanimanje za rječnike Matica ne bi bilo slučajno, to više što 
su izašli u vrijeme kad se jezik stjecajem prilika našao usred političkih 
zbivanja, tako da se njime bave i centralni komiteti. Ako se još ima 
na umu da su rječnici rađeni s izrazitom političkom tendencijom, ve¬ 
liko je zanimanje i šire javnosti razumljivo i čuđenju tu nema mjesta. 

Protukritičari su pokrenuli čitavo mnoštvo pitanja, i jezičnih i po¬ 
litičkih (neki imaju gotovo čitave političke traktate) pa ih ne možemo 
ostaviti bez odgovora. Nastojat ću pretežno govoriti o lingvističkoj stra¬ 
ni, a o političkoj samo onoliko koliko se ona ne može odvojiti od lin¬ 
gvističke. Lingvisti su naime zapetljani ili su se zapetljali u politiku 
i potrebno je još dosta razgovora i prilično vremena dok se iz politike 


1 Rječnik hrvatskosrpskoga književnog jezika, A—F i G—K, izdanje MH u Za- 
grebu i Rečnik srpskohrvatskog književnog jezika, A—E i 2—kosište, izdanje MS u 
Novom Sadu. 

2 I. Raos, Bupni me, dragi, da čujem »bup«, Telegram, 16. 2. 1968, D. Brozović, 
Tko čeka — katkad i ne dočeka, Telegram, 12. 4. 1968, B. Klaić, O novom rječniku 
»obiju Matica«, Republika, 0/1968, str. 334—337; Jeronim Setka, Novi rječnik književnog 
jezika, Crkva u svijetu, 3/1968; kritike S. Babića, D. Brozovića, R. Katičića i T. Ladana 
objavljene su pod zajedničkim uredničkim naslovom »Rječnik hrvatskosrpskog knji¬ 
ževnog jezika u procijepu etatizma i unitarizma«, Kritika, 1/1968. 

1 S. Marković, Oko rječnika dviju Matica, Odjek, 1. 1. 1969, 8; Z. Gluščević, 
Jezik naš nasušni, Književne novine, 4. 1. 1969, str. 1/2; M. Pešikan, U kakvom je pro- 
cepu rečnik dveju Matica, Delo, 1/1969, str. 1—39; M. Stevanović, Ko stavlja u procep 
Rečnik srpskohrvatskog književnog jezika MS i MH, Letopis MS, 1/1969, str. 74—104; 
Đ. Kostić, »Kritika« o rečniku, Delo, 2/1969, str. 117—141. 

Kako Z. Gluščević piše izrazito nelingvistički i zapjenjeno, nije dostojan odgo¬ 
vora, a S. Markoviću ne treba posebnog odgovora. Nakon sporazuma Matica mislim 
da mu je mnogo jasnije što treba misliti o Novosadskom dogovoru, a to .je njegovo 
glavno pitanje. Uostalom na sve će dobiti posredan odgovor. Posljednje vrijedi i za Đ. 
Kostića. Njegov sam članak dobio pošto je ovaj već bio napisan. Uostalom taj je 
članak izašao poslije sporazuma dviju Matica pa je time dobrim dijelom postao ne¬ 
aktualan. To su zapazili i urednici Dela kad su ga obilježili napomenom: »Februarski 
broj Dela zaključen je 28. decembra.« Time je rečeno da su tiskarski strojevi Kostićev 
članak izbacili direktno u prošlost. 

4 N. d., str. 1. 

ispetljaju i uzmognu svoje normalne poslove raditi u miru kao što su 
ih mogli prije Novosadskoga dogovora. 

Iako bih svoje kolege kritičare iz »Kritike« mogao obraniti gotovo 
svih prigovora (protukritičari se okomljuju samo na nas) ipak ću se 
u prvom redu osvrtati na prigovore upućene meni, jer kritičari su do¬ 
voljno vješti peru da se sami brane i odvjetnik im nije potreban. Sto 
ću katkada govoriti u množini, to je zato što nam se kritike u osnovi 
slažu i što nam je namjera bila ista. Ako pak koji sukritičar misli da 
krivo uopćavam, lako će naći načina da to kaže. 


2. Optužba 

Protukritičari nas razlikuju po tonu i nekim pojedinostima, da 
»olako, proizvoljno, bez osećanja mere pojedini kritičari upućuju teške 
etičke, političke i svakakve druge optužbe svojim kolegama po stru¬ 
ci ...«, da se tako »stvara atmosfera podozrenja, sumnjičenja, opsed- 
nutost pitanjima ’oštećenosti’, 'ugroženosti’, ’povređenosti’, ’zakinutosti’«, 
zatim nas optužuju za nekorektnosti u navođenju i druge grijehe, ali je 
najteža optužba u riječima: »A ipak su se odlučili na drastičan korak, 
na pokušaj da uguše rezultat mnogogodišnjeg golemog napora, da mu 
ne dopuste priliku da se ogleda u praksi, da tako reći rasture štam¬ 
parski slog. Nije mogućno da ne znaju težinu toga, a ipak se na to 
odlučuju.« 5 


3. Sto smo htjeli? 

Kad se uzmu kritike u cjelini, tada se ne može reći da smo bili 
protiv rječnika uopće, nego protiv takva rječnika, a to znači protiv 
njegove koncepcije. On se radio s koncepcijom da je hrvatsko-srpski 
književni jezik jedinstven, a koliko i nije da s građom treba tako po¬ 
stupati kao da jest, da se jedinstvenost pokaže u što većoj mogućoj 
mjeri. Iako ta koncepcija nije u rječniku izrijekom iznesena, bila je 
očita, a sada su je protukritičari i jasno izložili. A ona je znanstveno 
pogrešna, politički neodrživa, a u oba pogleda štetna. Upravo su zbog 
nje u rječniku nastale krupne i česte greške. Zato smo u prvom redu 
napali koncepciju, a rječnik samo toliko koliko je izraz pogrešne kon¬ 
cepcije. (Drugačija bi ocjena bila kad bi posrijedi bile samo greške 
koje proizlaze iz slabosti ljudske.) Sto su pojedine formulacije bile 
oštrije, to je stoga što se radilo o promjeni koncepcije, a da se to po¬ 
stigne, kritika treba da je odlučnija, a njeno djelovanje snažnije. Da 
kritičari nisu težili za obustavom rječnika, vidi se po tome što sada 
kad je obostrano prihvaćena promjena koncepcije ni jedan ne traži da 
se unatoč tome obustavi dalje izdavanje. 


4. S kakve osnove polazimo? 

Pešikan se posebno osvrće na pitanje »sa kakve se platforme na¬ 
pada rečnik« i pri tome navodi nekoliko naših izjava o načelnim pola¬ 
zištima pa je jasno od kakve osnove polazimo, ali Pešikan ipak komen¬ 
tira: »Deklarisanja su jasna, mada ne u svemu dorečena.« Stevanović 


1 Pešikan, n. đ., str. 16. i 37. 


uzima moj prigovor da je rječnik rađen s tezom pa dobacuje da su 
kritike pisane s tezom. Jesu, ali kad im polazišta nisu jasna i dorečena, 
bit će dobro da ih za ovu svrhu sažeto ponovim. 

Polazimo od činjenice da književni jezik Hrvata i Srba nije jedin¬ 
stven — iako neki, svim činjenicama usprkos, tvrde da jest — nego da se 
ostvaruje u dvije osnovne varijante, jednoj ijekavskoj, zapadnoj, zagre¬ 
bačkoj ili hrvatskoj, a drugoj ekavskoj, istočnoj, beogradskoj ili srpskoj. 
Koliko su pojedini nazivi opravdani i koliko je i sam naziv varijanta sre¬ 
tan, ostavimo za drugu priliku i zasad se zadovoljimo tvrdnjom da i sami 
nazivi potvrđuju nejedinstvenost književnog jezika. Tu činjenicu, da po¬ 
stoje varijante, tj. da hrvatsko-srpski književni jezik nije jedinstven, 
danas malo tko niječe. Ukoliko takvih pojedinaca još i danas ima, kao 
što je Stevanović, a dobrim dijelom i M. Pešikan, mislim da se zbog 
toga nije potrebno ovdje upuštati da im to dokazujemo. 

Kad ta činjenica jest jezičnom činjenicom, tada treba da u lin¬ 
gvističkim djelima kao što je rječnik Matica dođe do izraza i prizna¬ 
nja, tj. da bude općenito priznata i praktički vidljiva. U rječniku 
Matica nije tako i zato je s pravom kritiziran da nije na dovoljno 
znanstvenoj visini jer ta u više pogleda značajna i važna činjenica u 
njemu nije vidljiva, odnosno ako i jest, onda je toliko koliko se nije 
dala prikriti. A zadatak je znanosti upravo suprotan, teži da stvarnost 
prikaže u što potpunijem i istinitijem svjetlu. To je znanstvena strana 
lingvističke problematike rječnika i odatle su kritičari u prvom redu 
i pošli. 

Tko od te osnove pođe, dolazi do istih zaključaka. Kao što smo mi, 
radeći nezavisno, iznijeli sasvim podudarna mišljenja, tako se s nama 
podudara i Rus Vladimir Gudkov. 6 On u kratkom prikazu iznosi gotovo 
iste prigovore, 7 a za njega je još teže pretpostaviti da ga vode neki 
posebni emotivni ili politički razlozi. 

Da smo mi polazili i s političkih gledišta, ne treba i ne može se 
nijekati. Činjenica da hrvatsko-srpski književni jezik nije jedinstven, 
tj. da postoje varijante, ima i svoju političku stranu, a ona se može 
formulirati ovako: 


Kad varijante postoje, treba da su ravnopravne. 8 


Ravnopravne ne mogu biti ako se ne pokaže što varijante jesu. U 
svojoj se kritici nisam upuštao u to da li se s obje varijante u rječniku 
jednako postupalo, nastojao sam samo odgovoriti na pitanje kako je 
u rječniku što ga izdaje Matica hrvatska prošla hrvatska varijanta, 


• Novyj tolkovyj slovar’ serbsko-horvatskogo literaturnogo jazyka, Sovetskoe slav- 
janovedenie, 6/1968, str. 113—115. v . , .. .. x . 

7 Pokazuje kako u rječniku nema nekih riječi ili značenja nekih riječi (ilegala, 
grafija, gvaš. geg. jor, auerka, grmačica, gomoljača, zemoljača); čudi se sto se u 
rječniku nalaze riječi Zagreb, Bukurešt, Grčka, Etiopija, Izrael, Austrijanac, Belgi¬ 
janac, a nema riječi Beograd, Budimpešta, Egipat, Japan, Kirui, Irska, Brazilac, Danac, 
Indonežanin, Japanac, Kelt; zapaža da je stilska strana prilično zanemarena, da zna¬ 
čenja nisu besprijekorno protumačena, da u obradi značenja nema dovoljno dosljed¬ 
nosti, da je obrada homonima nesavršena i da varijantni odnosi nisu prikazani kako 
valja. »Sastavljači novoga rječnika nastojali su izbrisati leksička razilaženja među_dvj - 
ma varijantama književnog jezika. (. ..) Šteta što u rječniku, koji se naziva 
nim, nema podataka o teritorijalnoj rasprostranjenosti onoga dijela leksike kojim 
aktivno vladaju nosioci jedne varijante i pasivno — nosioci druge. Citati iz oje 
srpskih i hrvatskih autora, koji se navode u člancima rječnika, ne daju Jasnu siiku 
o međuodnosima leksema koji ulaze u dubletne parove (gas-plin, vazdun-zrak, i i. » •/ 
dviju jezičnih varijanata« (str. 115). , . , ™ 

■ Oboje su priznali i politički forumi i zato je njihove izjave uzalud. navoM u 
druge ciljeve. Ali kad se već navode, istakao bih da izvršni komitet 1 
potrebu daljeg razvijanja ravnopravnosti, a to znači da još mje učinjeno sve što t 
učiniti i što se može; u izjavi IK CK Srbije spominju se otvorena pitanja, a to znaci 
da još nije sve riješeno. 

tj. nastojao sam ocijeniti koliko je taj rječnik koristan ili štetan za 
hrvatsku kulturu, a prema tome i za hrvatski narod. Zato sam i uzeo 
u razmatranje samo Rječnik Matice hrvatske, bez obzira što na kori¬ 
cama piše i bez obzira koliko je onaj drugi rječnik istovjetan s ovim. 
Očito je da je Rječnik Matice hrvatske namijenjen u prvom redu na¬ 
rodu čije ime ona nosi i zbog kojeg naroda i postoji. 

Nisam se upuštao u to kakav je rječnik što ga izdaje Matica srp¬ 
ska i kako će on zadovoljiti potrebe srpskoga naroda, jer sam smatrao 
i smatram da je to zadatak srpskih stručnjaka i srpske javnosti. Budući 
da nisam ocjenjivao tu drugu stranu u većini istovjetnih rječnika, do¬ 
puštam mogućnost da se s obje varijante jednako postupalo, ali to za 
mene znači samo da je i srpska varijanta jednako tako krivo prikazana 
i jednako oštećena kao i hrvatska. Što odjeci na drugoj strani nisu bili 
tako glasni, razlozi mogu biti različiti, ali da ni tamo nisu svi zado¬ 
voljni, pokazao je Aleksandar Kostić. 9 

Zatim smo pošli od još jedne političke postavke: 

Svaki narod ima pravo na svoj jezični izraz ma 
koliko bio specifičan i blizak jezičnom izrazu ko¬ 
jega drugog naroda. 

Mislim da to pravo ne smije nitko osporiti, a najmanje u nas 
jer je potpuno u skladu i s marksističkim učenjem. To zna i priznaje 
i Mitar Pešikan, samo što protukritičari tome pravu suprotstavljaju 
deklarativno-politički manifest, Novosadski dogovor, koji svojom ne- 
dorečenošću i apstraktnošću dopušta da se pozivanjem na njega ta 
prava niječu ili u znatnijoj mjeri krnje. A Stevanović se uz to osla¬ 
nja i na činjenicu što to pravo nije pravno i ustavno priznato. 

Prvo, načelno jest jer u Ustavu piše: 

Ravnopravni su jezici naroda Jugoslavije i njihova pisma (čl. 42). 

Savezni zakoni i drugi opći akti saveznih organa objavljuju se u 
službenom listu federacije u autentičnim tekstovima na jezicima na¬ 
roda Jugoslavije: srpskohrvatskom odnosno hrvatskosrpskom, sloven¬ 
skom i makedonskom. 

U službenom saobraćaju organi federacije drže se načela ravno¬ 
pravnosti jezika naroda Jugoslavije (čl. 131). 

Izričito doduše nije jer ono »srpskohrvatskoga odnosno hrvatsko- 
srpskoga« samo je sretno političko rješenje da se u određenom trenu¬ 
tku izbjegne izričitost. 

Možda to neće biti izričito priznato ni u bližoj budućnosti, 10 ali 
formalnopravno priznanje i nije tako važno kad je to stvarno priznato: 

a) izdavanjem ustavnog teksta na četiri jezika, 

b) izdavanjem Službenog lista SFRJ na četiri jezika, 

c) pisanjem natpisa na novčanicama na četiri jezika, 

đ) izdavanjem putnica i sličnih isprava na četiri jezika. 

* Osvrt na Rečnlk srpskohrvatskoga književnog jezika (I—II), Književne novine, 
21. 12. 1968. A da ima i drugih problema, upozorio je sam M. Pešikan kad kaže da 
se u Rečniku MS s. v. zavisan, zavisiti, zavisnost nalaze ekavski oblici uvetovan, uveto- 
vanost, što je svakako nasilje nad jezikom ekavske varijante nastalo kao plod pogrešne 
koncepcije. A sigurno je da takvi primjeri nisu osamljeni. 

“ Problem je postavljen 24. lipnja 1968. u Saveznoj konferenciji SSRNJ, u Sek- 
cip i za međurepubličku suradnju i međunacionalne odnose, v. Telegram, 12. 7. 1963. 
ili Jezik, XVI, str. 1—8. 


Time je hrvatska varijanta stvarno priznata i stvarno ravnoprav¬ 
na sa srpskom i sa slovenskim i makedonskim književnim jezikom. To 
je neosporivo stvarno priznanje da ona politički, pravno i ustavno 
funkcionira kao jezik, iako svega toga prema Pešikanovu i Stevano- 
vićevu tumačenju Novosadskog dogovora i političko-pravno-ustavne 
strane ne bi smjelo biti. 

Što je jezični odnos hrvatskih i srpskih izdanja drugačiji od od¬ 
nosa među jezicima makedonskog i slovenskog izdanja ili njihov od¬ 
nos prema jeziku hrvatskih i srpskih izdanja, to za političku, pravnu ' 
i ustavnu stranu nema značenja, to su dvije strane jedne te iste po¬ 
jave: političko-pravno-ustavna i lingvistička. Prva se dakle može, a 
katkad i mora odvajati od druge. 


5. Dozivanje u pomoć znanosti 

Pozivanje na znanost može biti uspješno samo kad je ona rekla 
posljednju, neosporivu riječ. Nju ona uvijek ne kaže, nego često pri¬ 
znaje da ima otvorenih, neriješenih pitanja, nedorečenosti, i da su 
katkad neke tvrdnje samo privremeno rješenje, dok se ne nađe bolje. 
Spominjem to jer valja istaći da znanstveno nije nikad utvrđeno da 
je hrvatsko-srpski književni jezik jedinstven jezik. To je samo tvr- 
đeno, što je već nešto drugo. Pri takvim su se izjavama jezične po¬ 
jave promatrale samo s nekih strana, a ne sa svih, a pojedine su či¬ 
njenice i zanemarivane. Tek tako uzeta jedinstvenost bila je mnogim 
učenjacima credo, kako to dobro kaže Stevanović, jer credo znači vje¬ 
rujem. Bio je to naime praktičan izlaz za specifičan lingvistički odnos 
hrvatskoga i srpskoga književnoga jezika, koji jedinstven nikada nije 
bio, a učenjaci se pri svojim izjavama ili nisu htjeli ili nisu mogli 
upuštati u specifičnost te pojave. 

O lingvističkom odnosu u kojem se nalazi hrvatski i srpski knji¬ 
ževni jezik u znanstvenoj literaturi jedva da se egzaktno i raspravljalo, 
ali ako i jest, raspravilo se nije nikad. 

Kako pak izjave o jedinstvenosti prolaze kad se stanu promatrati 
precizno, može se pokazati na dvije Stevanovićeve tvrdnje. On na 
jednom mjestu kaže da nas drugačije shvaćanje »nikako ne razuve- 
rava da jezik hrvatske i srpske književnosti po gramatičkoj strukturi 
nije jedinstven«. 11 Time on tvrdi da je jezik hrvatske i srpske knji¬ 
ževnosti jedinstven. Da bismo mogli prihvatiti istinitost te tvrdnje, 
morali bismo se prije sporazumjeti o značenju gotovo svake pojedine 
riječi. Sporno je već značenje riječi jedinstven jer npr. Pavle Ivić kaže 
da je taj pojam vrlo rastegljiv, 12 a rastegljivi pojmovi mogu biti ko¬ 
risni za diplomaciju, ali ne i za znanost. 

Zatim što Stevanoviću znači književnost? Uzima li je on u širem 
ili užem značenju? Ako je uzima u užem (beletristika), tada se po¬ 
stavlja pitanje je li taj uzorak dovoljno reprezentativan da predstavi 
književni jezik? 

Nije nam poznato što Stevanoviću znači struktura? To je i struk¬ 
turalistima vrlo širok pojam, a što li je tek Stevanoviću koji je u 
preciznosti daleko za njima? 


U., SLI. II. _ 

11 »što se tiče reči jedinstven, njeno značenje je rastegljivo«, Odjek, 15. 4. laoa. 
str. 3. 

Ni za pojmove gramatički, gramatika nema u lingvistici jedinst¬ 
venoga shvaćanja što zapravo obuhvaćaju. I sam Stevanović na dru¬ 
gom mjestu iste protukritike piše: »A mi dosad više od 100 godina 
učimo naše učenike i studente da je jezik Srba i Hrvata po glasovnom 
i gramatičkom sistemu jedan isti jezik...« 13 Ovdje on razdvaja (su¬ 
protstavlja) pojmove glasovni sustav — gramatički sustav. Ako tako 
shvatimo gramatički u njegovoj prvoj tvrdnji, tada je ona istiniti ja 
nego kad uključimo i glasove. Ako pak u drugoj tvrdnji pod glasov¬ 
nim sustavom razumijemo samo glasovni inventar, tada je ona bliže 
istini nego kad uvedemo i glasovnu raspodjelu. Sto dakle više pojedi¬ 
nosti zanemarujemo, to je tvrdnja o jedinstvenosti istinitija. Leksičke 
i stilističke razlike u svojim tvrdnjama i Stevanović izrijekom prizna¬ 
je, 14 ali ih s obzirom na jedinstvenost ne ocjenjuje jer je očito da one 
ne idu ni u rastegnuti pojam jedinstvenoga. 

Bilo je pokušaja da se u svjetlu moderne lingvistike ocijene gla¬ 
sovni, morfološki, tvorbeni, sintaktički, leksički i stilistički odnosi ^hr¬ 
vatskoga i srpskoga književnoga jezika, ali to su ostali samo pokušaji, 
jer iako je problem dobro postavljen, nije kritički doveden do jasnog 
zaključka. 

6. O informativnosti i normativnosti 

Iz prava svakoga naroda na svoj jezični izraz jasno proizlazi da 
će on to svoje pravo najbolje ostvariti ako bude imao pravo da sam 
normira svoj izraz. Gdje nema te mogućnosti, nema ni mogućnosti za 
svjestan izbor, ni mogućnosti da se ostvari pravo na svoj izraz niti 
ima osnove za ravnopravnost. Sve će se najbolje ostvariti ako postoje 
djela u koja će svatko u trenucima kolebljivosti moći zagledati i u 
njima naći sigurnu uputu u odabiru željene mogućnosti. Bez te mo¬ 
gućnosti nema ni priznanja varijanata ni ravnopravnosti među njima. 
Zato kad informativna djela prikrivaju takve podatke, s pravom sum¬ 
njamo u njihovu znanstvenost i upotrebljivost. I koliko sam ja iznosio 
prigovore, tada sam ih u prvom redu iznosio što informativni rječnik 
nije dovoljno informativan jer mnoge činjenice prešućuje (npr. vlak, 
Cigo nemaju isto područje upotrebe kao voz, Ciga iS ), druge prikazuje 
u krivom svjetlu (imenice četverougao, kafa, kafana, kajanar, kratko- 
talasni, bukvar, davljenik, haos, kaotičan, ispolinski, jemstvo, jeretik, 
jevtino, kino i dr. potvrđuju se tako kao da se podjednako upotreblja¬ 
vaju na hrvatskoj i na srpskoj strani), treće nateže na određene ka¬ 
lupe (kad se oblici od goljo, drišljo, brajo i si. navode pod golja, drišlja, 
braja), četvrte se neopravdano mijenjaju, najblaže rečeno (Ciganin u 
Ciga, istovjetnjak u istovetnjak, desa i deka u dješa i djeka i dješo, 
djeko u deso i deko iako nema potvrda za takva ostvarenja), a samo 
zato da se pravo stanje sto vise zamuti i tako svakome onemogući 
bilo kakav izbor. Ako se tome doda da u iznošenju podataka nema 
nikakva sustava, onda sumnje u valjanost i upotrebljivost rječnika ne 
može biti. 

Kad je takav u informativnom pogledu, kakav bi tek bio da je 
normativan. Slažem se s Mitrom Pešikanom da je rječnik u načelu 


14 N. d. str. 77. 

16 M*. Pešikan kaže da »zone golja-goljo nisu tako precizno poznate kao što se 
često misli: i usred Srbije nalazimo zeto ’zet’ i si.« Prvo, kako su onda u RS :! uz 
takve imenice doći oznake zap. kr., ist. kr., jugozap. kr.? Drugo, nije trebalo ništa 
izmišljati, nego dati ono što podaci pokazuju, pa ni lokalno (dijalekatsko) zeto ne bi 
bio problem. Ta riječ je o književnom jeziku! 


informativan (kakva je ta informativnost u praksi, vidjeli smo!), ali 
već drugačije gledam na njegove riječi kad se hvali što nisu išli »tako 
daleko kao Pravopisna komisija u tačka-točka, zarez-zapeta, veznik- 
-sveza .« Prvo, tako daleko nisu mogli ići jer bi tada radili norma¬ 
tivni rječnik, a za takav rječnik mandata nisu imali, kao što ga nije 
imala ni Pravopisna komisija za izjednačenje terminologije pa je ta¬ 
kvim postupkom prekoračila svoja ovlaštenja, što je već i javno re¬ 
čeno 16 , a takva praksa napuštena. 17 

Drugo, M. Pešikan kao da ne shvaća da je normativni postupak 
različit od informativnog i da nije isto normirati jezik za svoj narod 
i normirati ga za drugi narod. Zato i nisu u proturječju moje riječi 
koje on navodi na 9. str. niti postupak oko traženja semantičke razlike 
u paru saznanje-spoznaja, jer se oboje nalazi u očito normativnom 
članku. Takvog ću se puta držati i u budućnosti jer u normiranju 
književnoga jezika ne vidim boljega koji bi bio dovoljno znanstven 
i upotrebljiv. Koliko je prihvatljiv, ocijenit će pripadnici naroda ko¬ 
jemu pripadam, jer nikada nisam ni pomišljao da bih normirao jezik 
kojim će se širiti kultura u široke slojeve srpskoga naroda. To je stvar 
srpskih lingvista. Budu li se oni držali sličnih načela, varijante se neće 
udaljavati. Smatram da je zajednička norma nemoguća, pogotovu u 
onom smislu u kojem misli M. Pešikan. I kad je ravnopravno done¬ 
sena, izaziva nepovjerenje, a omogućava kršenje prava jednoga na¬ 
roda, ako ničim drugim, a ono silom stvarnosti onoga koji je u po¬ 
voljnijem položaju. Zato je zajednička norma štetna za sam književni 
jezik, njegovu kulturu, a i za dobre odnose naših naroda. A da je 
rječnik Matica jednim dijelom i normativan, to ne može zanijekati ni 
M. Pešikan. Normativan je već time što će od mnogih biti tako shva¬ 
ćen, a pogotovu što je to i sam po sebi, posredno unošenjem jednih 
riječi, a izostavljanjem drugih, neposredno kad se unose riječi za koje 
nema upotrebnih potvrda, kao npr. djevojčičin, a izostavljaju one koje 
imaju, djevojčičin. Posebno je normativan oznakama kao što su barb., 
dijal., fam., indiv., kov., zast., i dr. Samo se zbog ograničenog vremena 
nisam upuštao u ocjenu kakva je ta normativna strana. Da je u svemu 
kako valja, teško je vjerovati. U sumnju navode već neki primjeri 
koje sam naveo, a nešto su pokazali i sukritičari. Sve to upućuje na 
zaključak da je normalno što rječnik nije normativan. Da je pošao tim 
putem, bio bi potpuno promašen, jer nije bilo ni najosnovnijih uvjeta 
da bi svojom normativnom stranom mogao zadovoljiti potrebe koje 
se od normativnog rječnika traže. 


7. Znak jednakosti — znak nečastivoga 

Koliko protukritičari nemaju ili neće da imaju razumijevanja za 
kritiku, vidi se i po njihovoj ocjeni prigovora o znaku jednakosti. On 
u zamagljivanju stvarnosti ima veliku ulogu i neće Mitar Pešikan 
imati baš krivo kad mu je palo na pamet da ga okrsti znakom neča¬ 
stivoga. Jer kad se precizno postupa, tada u jeziku ništa nije jednako. 
To priznaje i M. Stevanović kad kaže »da znak jednakosti u Rečniku 
ne označava i obličku jednakost, već samo značenjsku«. 18 On prema tome 


11 Npr. u Borbi 5. i 12. lipnja 1968. u rubrici Razgovori o jeziku. 

17 Kako sam pokazao u Jeziku, XV, str. 11/12. 

18 N. d., str. 81. 

zna da znak jednakosti znači zanemarivanje jedne strane jezične po¬ 
jave, ali nije shvatio da ja prigovaram što su ta zanemarivanja u rječ¬ 
niku različita. Tako je npr. u drugačiji = drukčiji zanemaren glasovni 
sastav i broj slogova, a u deseterokut = desetorougao naglasna, tvor¬ 
bena, glasovna i upotrebna razlika. Upotrebna je razlika već nešto više 
od obličke jer reagiranja na upotrebu riječi četverokut i četverougao 
nikako neće u svim sredinama biti jednaka, kako bi iz znaka jedna¬ 
kosti i istog značenja proizlazilo; bit će sasvim drugačija nego pri upo¬ 
trebi drugačiji, drukčiji. A da su se zanemarivale i razne neobličke 
razlike, to sam pokazao i navođenjem primjera kao što su douški- 
vač = douškivalo, grbonja = grbavac. Tu je osim glasovnoga sastava 
i tvorbenih elemenata zanemarena i osjećajna vrijednost, što je mno¬ 
gima zapravo osjećajno značenje. To Stevanović ne razlikuje kad za 
sličan par piše: »A teško da se može dokazati razlika između drem- 
Ijivka i dremljivca jer je afektivno značenje prvoga lika, o kojem se 
govoru, u stvari pogrdno, a bez te nijanse nije ni dremljivac.« 
Time pokazuje da ne razlikuje dvije razine, spoznajnu i osjećajnu. 
Ako riječ na spoznajnoj razini ima negativno značenje, to još ne znači 
da je time izbrisano (neutralizirano) osjećajno, jer bi po tome i funk¬ 
cija sufikasa -Zo, -onja, -ko bila izjednačena sa sufiksima -ač, i -ac, a 
to se nije dogodilo. Sve to pokazuje da se znakom jednakosti zanema¬ 
ruje mnogo više nego samo oblička nejednakost, a bit će da ima iz¬ 
jednačenih oblika koji se razlikuju i spoznajnim značenjem. Dakle 
zanemaruju se različite pojedinosti koje različito utječu na vrijednost 
riječi. A da vrijednost riječi lingvistima mora biti svetinja, to bi pro- 
tukritičarima trebalo dokazivati opširnim člankom. 

Ma kako taj moj prigovor bio krupan, to je samo dio prigovora 
znaku jednakosti. Na temelju izjednačivan ja različitih vrijednosti ust¬ 
vrdio sam da je znak jednakosti višeznačan, a to je ono što je u ovome 
rječniku velik nedostatak. Da bi svakome bilo jasno, evo u čemu je 
slaba strana takvog postupka. Očito je da i prema Stevanovićevu i Pe- 
šikanovu mišljenju kemija — hernija treba čitati: ono što je u Hrvat¬ 
skoj kemija, to je u Srbiji hernija. A kako sada treba čitati drugači¬ 
ji = drukčiji, zar: ono što je u Hrvatskoj drugačiji, to je .. .? Može se 
odgovoriti: pa to se zna. Ali zar zna svatko kome je rječnik namije¬ 
njen, zar zna za sve izjednačene riječi? Ako sve to zna, što će mu 
onda rječnik? A ako ne zna, neće li onda po formuli kemija = hernija 
— koju će, možemo pretpostaviti, svatko jednoznačno odgonetnuti — 
i dogotovljavati = dogotovljivati tako protumačiti pa smatrati razli¬ 
kom i ono što još nije. A ni po kakvoj formuli mnogi čitaoci neće 
odgonetnuti da su u primjerima kao grbonja = grbavac, douškivalo = 
= douškivač zanemarene osjećajne vrijednosti. 

Dakle, čitaoci nailaze na znak s više različitih nepoznanica, a to 
u solidnu rječniku ne bi smjelo biti. Stevanović to ne razumije kad 
kaže: »U svakom rečniku, s obzirom na karakter dela, ima dosta i 
šablona u definicijama, ali, po našem shvatanju, nije potrebna totalna 
njegova uniformisanost. Važno je da sve u njemu bude što tačnije 
i jasno kazano.« 19 Kako je »što tačnije i jasno kazano«, kad je mno- 
gošta, i to različito, zanemarivano. Totalna uniformiranost nije po¬ 
trebna, ali se zbog toga ne smije odbaciti i strogost u formalnom po¬ 
stupku kad je potrebna. Ona omogućuje da se opseg rječnika skrati, 
a da to ne bude na štetu jednoznačnog otkrivanja zanemarenog. Kad 
je šablona svrsishodna, nije formalizam. 

lf N. d., str. 81/82. 


Time sam upozorio na još jedan nedostatak, na nedosljednost. Ste¬ 
vanović ni to ne shvaća kad odbija prigovore i misli da su učinjeni 
»samo da se navede što više besmislica na teret autora Rečnika«. Ne¬ 
dosljednost u cijelom postupku zatire mogućnost da se otkriju i oni 
zanemareni podaci koji bi se inače mogli otkriti, a slabi pouzdanje i 
i u ono što je dobro učinjeno. 

8. Srpske riječi u hrvatskih pisaca, i obratno 

Polazeći od činjenice da je rječnik informativan, smatrao sam da 
je pogrešno što se u rječniku ne daju ni oni podaci koje građa pruža 
ili što se ne iznose zaključci na temelju njih kad se već radi tako 
da se vlak potvrđuje samo jednom potvrdom srpskoga pisca. Misleći 
na to, rekao sam: »I te kako su važni podaci tko sve, gdje i kada upo¬ 
trebljava koju riječ, ali tada to treba prikazati što objektivnije.« Pro- 
tukritičari tu moju rečenicu trgaju od konteksta, apsolutiziraju je i 
čude se kako mogu to tražiti kad znam kako je to teško, to više kad 
za to nema snaga. Znam da je teško, ali će biti sve teže kad se zatiru 
i oni podaci koje građa pruža. Nije naime vjerojatno da potvrde za 
vlak i voz ništa ne kazuju i da se to nije moglo kratko izraziti, kad 
već tako mnogo izostavlja i težište prebacuje na potvrde druge strane. 
Ustvrdio sam da bez toga ovakav postupak nije znanstven, a da zaista 
nije, u to ozbiljan nitko sumnjati ne može. 

Zatim sam ustvrdio da takav postupak nije u skladu ni sa samim 
načelom iznesenim u predgovoru po kojem će se navoditi »najpodes- 
niji primjeri«, a kurioziteti nipošto nisu najprikladniji primjeri, osim 
ako nemaju svrhu da pokažu kuriozitetnost neke pojave. I kad protu- 
kritičari ne mogu dokazati da su pojedini kurioziteti zaista najpri¬ 
kladniji primjeri, tada iznose novo načelo kojega u predgovoru nema, 
da su htjeli pokazati kako riječi kao vlak nisu samo hrvatske, jer ih 
eto upotrebljavaju i srpski pisci, a riječi kao haos da nisu samo srp¬ 
ske jer ih eto upotrebljavaju i hrvatski pisci i da su takvim podacima 
htjeli suzbijati emocionalne predrasude prema pojedinim riječima. Ste¬ 
vanović se pri tome još slavodobitno ruga kad kaže: »Budući da ovi 
slučajevi, kao ni mnogi drugi, ne odgovaraju tezi ovog recenzenta i 
tezi ’Kritike’, zastupnici te teze morali su intervenisati znatno ranije 
kod dotičnih pisaca da ne upotrebljavaju reči koje neće ići u prilog 
njihove sa zakašnjenjem postavljene teze.« 50 

Međutim, njihovo je pobjedonosno likovanje na staklenim noga¬ 
ma jer zaboravljaju nekoliko važnih činjenica. 

I nestručnjaci osjećaju da oblici i riječi kao bukvar, haos, hao- 
tičan, hartija, jemstvo, jeretik, jevtino, kafa, kajana, kafanar, kovan- 
luk ne postaju time automatski hrvatske književne riječi ako ih kat¬ 
kad upotrijebi pokoji hrvatski pisac, ali teško da bi to znali objasniti, 
kad to ne znaju ni protukritičari, nego još nastoje da nestručnjake u 
u njihovu jezičnom osjećaju zbune navodeći odlomak u kojem sam 
rekao da smo bliže istini kad kažemo da se jedne pretežno upotreblja¬ 
vaju na jednom, a druge pretežno na drugom području. Jest, to sam 
rekao, jer sam i prije rječnika znao da se za mnoge pojave dade naći 
sad više sad manje potvrda i na drugoj strani. U tome se slažemo, 
ali ne i u zaključcima. Te su riječi uvod članku u kojem pokazujem 
kako unatoč potvrdama treba razlikovati riječi spoznaja i saznanje, 

“ N. d., str. 90. 

a na to sam nadostavio zahtjevom da se unatoč potvrdama razlikuju 
riječi glasnogovornik i zvučnik , a a u trećem članku unatoč hrvatskim 
potvrdama osporio na hrvatskoj strani opravdanost upotrebe riječi pre- 
vazilaziti. 22 Ma koliko da se u hrvatskim novinama upotrebljavale ri¬ 
ječi zapušiti u značenju začepiti, zavesti u značenju uvesti, poručiti u 
značenju naručiti, u normativnom djelu takvu upotrebu ne bih odo¬ 
brio, a mislim da bi se u tome sa mnom složili svi hrvatski lingvisti. 
Tamo gdje se sve priznaje književnim, nema ni književnog jezika, a 
kamoli njegove kulture. 

Matoš jest hrvatski pisac, ali zato nisu i sve riječi koje on upo¬ 
trebljava hrvatske književne riječi. Jer kod njega ćemo naći i kardaš 
i kabuliti, i hozentregeri i švimmajster i kajzerbart, ali sumnjam da 
će i Stevanović ustvrditi kako su i to hrvatske riječi. Isto tako neće 
valjda tvrditi da su srpske riječi ranftla, družeski, šparhert, djestvi- 
telni, iscelitelni, šlajfer, nabljudavati, pasovati, štrumfpantljika, iako 
ih upotrebljava srpski pisac Stevan Sremac. 

Da bi jasnije bilo u čemu je srž problema, razmotrimo malo po¬ 
tanje što sve protukritičari zaboravljaju. 


a) Povijesni aspekt 

Mnogi lingvisti još i danas ne razlikuju povijesni, dijakronijski 
aspekt od suvremenog, sinkronijskog. To nerazumijevanje nije slu¬ 
čajno, nego je uvjetovano njihovom mladogramatičarskom naobraz¬ 
bom koju više nisu proširivali novim lingvističkim spoznajama. A je¬ 
dan je od aksioma suvremene lingvistike: prošla stanja ne mogu biti 
mjerilom za suvremeno stanje. 

Neke od potvrda zbog kojih Stevanović likuje pripadaju piscima 
19. stoljeća, kao što je vlak u Stevana Sremca, kafa u Matije Mažura- 
nića, kafana, kafanar, ispolinski u Matoša, kaotičan u Cara Emina, jem- 
stvo u Starčevića, jevtino u Jurkovića i si. Stevanović posebno ističe 
kako vlak upotrebljavaju i drugi srpski pisci i pri tome se poziva na 
potvrde u Rečniku SANU, a upravo u tom rječniku odmah na početku 
tumačenja riječi vlak nailazimo na oznaku »pretežno u zap. krajevi¬ 
ma«, da ne bi tko zbog podjednakih potvrda (3 i 4) pomislio kako se 
vlak podjednako upotrebljava na obje strane. Dakle nailazimo na oz¬ 
naku koje nema u rječniku Matica iako se s potvrdama jednako po¬ 
stupalo. Kad pobliže razmotrimo potvrde pisaca, tada vidimo da su 
pretežno iz starijih razdoblja, a prva već i svojim oblikom pokazuje 
da je arhaizam: Signali na vlacima moraju na vreme osvetljeni biti, 
Osnovi za voznu službu na kralj, srpskim železnicama, Beograd, 1885; 
— Prusi su slali dnevno po 18 vlakova po dvojnom koloseku, D. Đurić, 
Strategija, Beograd, 1895; — Milimo vlakom u sumraku kobnom, S. 
Pandurović, Stihovi, 1921. Sve tri potvrde pokazuju da su se srpski 
književnici u početku postojanja željeznice kolebali između naziva vlak 
i voz i da su se konačno odlučili za voz. Može li se danas i zamisliti 
da bi beogradski ŽTP izdao kakva pravila u kojima bi upotrebljavao 
riječ vlak ? I pod pretpostavkom da su takve potvrde u prošlosti bile 
brojnije, to za suvremeno stanje ne bi bilo važno, ako se takve riječi 
ne nalaze i u jeziku današnjih pisaca. Stari su dubrovački pisci obilno 


11 Vjesnik, 6. 3. 1966. 
“ Vjesnik, 23. 4. 1966. 


upotrebljavali oblike srećan i nesrećan, ali su danas ti oblici obilježje 
srpske književnosti. 

No protukritičari spominju i novije pisce, Ujevića, Krležu, Krk- 
leca, a mogli bismo im u jednom smislu pribrojiti i malo prije spo¬ 
menutog Matoša. Međutim, opet moramo uzeti u obzir vrijeme u koje 
su ti pisci živjeli ili počeli pisati i put koji su prošli. Oni su živjeli 
u drugo vrijeme kad književni jezik nije bio još toliko izgrađen ni iz- 
diferenciran, kad mnoge riječi nisu bile još nabijene polarizacijskim 
oznakama, mnogi su od njih neko vrijeme živjeli u Beogradu, a što 
je ovdje vrlo važno, živjeli su u vrijeme kad je ideja o stapanju naših 
naroda u Jugoslavene bila vrlo živa, kad se mislilo da zbog toga treba 
preuzeti i jedan jedinstveni tip književnog jezika, i to ekavski, te su 
hrvatski pisci, među kojima su bili M. Krleža, A. Cesarec, A. B. Ši- 
mić, Đ. Sudeta, A. Barac, pisali ekavski. Ali ubrzo su se u svemu ra¬ 
zočarali i vratili se svom prijašnjem jezičnom tipu. I ne može se sada 
od pisaca koji su prošli i tu fazu u svom životu očekivati da u nji¬ 
hovu jeziku ne bude odraza tih previranja. U pisaca koji su počeli 
na njihovoj drugoj prekretnioi, u Tadijanovića, V. Majera i dr. jezik je 
u tom pogledu sasvim drugačiji. 

* 

b) Dijalekatski, statistički i normativni aspekt 

Riječi u književni jezik naviru sa svih strana: iz pojedinih žar¬ 
gona, govora, dijalekata, drugih jezičnih tipova, stranih jezika, ali ne¬ 
osporivim dijelom jednoga književnog jezika postaju tek kad uđu u 
opću upotrebu, u samo središte jezične prakse. Da vlak, kaos, kava, 
kavana nisu kod Srba u općoj upotrebi, a voz, kaos, kafa, kafana kod 
Hrvata, dobro znaju i protukritičari. Koliko to i zabašuruju, brzo bi 
ih razuvjerila i najjednostavnija statistika. 

Riječi kao šargarepa i trotinet nađu se katkada npr. i u zagre¬ 
bačkoj Borbi, ali mislim da su rijetki Hrvati koji bi ih zbog toga pri¬ 
znali svojima. A učenjak, koji to zaista jest, trebao bi reći: to se do¬ 
gađa zato što je zagrebačka Borba filijala beogradske (zato npr. za¬ 
grebačka Borba uporno ima samo nazive januar, februar...), a kad bi 
i to zanemario, tada bi najviše bilo što bi smio reći ovo: katkad se i 
u Hrvatskoj upotrebljavaju riječi kao šargarepa, trotinet, ali one nisu 
hrvatske sve dotle dok ostaju na jezičnoj periferiji, dok ne prodru u 
samo središte jezične upotrebe. 

Srbi upotrebljavaju riječ buter, ali je ona u rječniku Matica ozna¬ 
čena kao barbarizam i protumačena sa maslac. Hoće li maslac zaista 
postati sastavni dio srpskog književnog izraza, zavisi od toga koliko 
će je pisci upotrebljavati, koliko će prodrijeti u novine, npr. u Poli¬ 
tiku. Kao suprotnost može se istaći da su riječi amrel, amrela, amre- 
last, amrelasto, amrelče, amreldžija navedene u rječniku Matica kao 
obične riječi, a njih npr. Hrvati ne mogu smatrati normalnim riječima 
svoga književnog jezika. Ni riječ kovandžija nema oznake barb. iako 
joj je već Belić zbog toga što je slabo poznata i u Srba odricao pravu 
književnu vrijednost. 23 I sad da Maretićeva potvrda za kovanluk (pče¬ 
larstvo) znači da je i to hrvatska riječ i da treba suzbijati emocionalne 
predrasude protiv nje!? A baš s obzirom na vrlo šaroliku upotrebu ri¬ 
ječi brbljav(ac) — brbljiv(ac), normativac treba da dade prednost ri¬ 
ječima brbljav(ac), pogotovu u hrvatskoj varijanti. 

** Oko našeg književnog jezika, Bgd, 1951, str. 245. 

Svaki se književni jezik formirao tako da je odrekao književnu 
vrijednost mnogim pojedinostima, bez obzira na rasprostranjenost nji¬ 
hove upotrebe. Često naime ni vrlo rasprostranjena upotreba nije do¬ 
voljna da riječ uđe u književni jezik, a pogotovu da za to dobije odo¬ 
brenje u normativnim djelima. Mnoge riječi nose sa sobom znak da 
su tuđega podrijetla i time svoj prodor u književni jezik i priznanje 
na građansko pravo otežavaju, a katkad ga i bez toga obilježja teško 
dobivaju. Tako npr. Hrvati obilno upotrebljavaju riječi špajza i putar, 
a ipak ih nitko ne priznaje onako hrvatskima kao smočnicu i maslac. 
Tako se može dogoditi da je neka riječ hrvatska kao dijalekatska oso¬ 
bina, a srpska kao književna, kao što su npr. riječi i oblici amrel(a), 
đubre (i izvedenice), supa, ćerka, gluv, suv, muva, ko, neko i si. Hrvati 
te riječi upotrebljavaju u razgovornom jeziku, ali u književnom upo¬ 
trebljavaju kišobran, gnoj (smeće), juha, kći, gluh, suh, muha, tko, 
netko. 

Sve to treba imati na umu, a ne laički tvrditi da je zbog nekoliko 
potvrda svaka riječ punopravna i na drugom području na kojem za 
isti pojam postoji druga oznaka. To nepotrebno narušava jezičnu sta¬ 
bilnost, neopravdano kida vezu s jezičnom prošlošću, otežava izgradnju 
u kolebljivostima, a time poremećuje normalno funkcioniranje knji¬ 
ževnoga jezika. To vrijedi i za normalne riječi, a još je manje korisno 
da bilo koja strana preuzima ono što nije u skladu s jezičnim susta¬ 
vom, kao što sam već nekoliko puta naglasio. 

Time nije rečeno da se treba čuvati svakoga utjecaja, jer bi to 
značilo zavlačiti se u štetni izolacionizam, ali preuzimati treba samo 
onda kad to zaista znači obogaćenje. A obogaćenje je onda kad druga 
strana za određen pojam nema potrebne riječi ili kad koja riječ nema 
potrebnog značenja. Tako sam se npr. složio s upotrebom izraza s ri¬ 
ječju posla (naša posla, bablja posla), unatoč nekih protivljenja na 
hrvatskoj strani. 

c) Stilska vrijednost 

Kad neka riječ uđe u drugu sredinu, obično sa sobom nosi obilje¬ 
žje sredine iz koje potječe, a dok to obilježje ima, dotle je stilski obi¬ 
lježena. Nema dakle automatski istu književnu vrijednost kao i druge 
obične riječi. Neće srpski čitaoci jednako primiti kod Stevana Sremca 
vlak i voz, kao ni hrvatski kod Starčevića jemstvo i jamstvo. Kad je 
tako kod nenamjernih upotreba, kako li je tek kad pisac namjerno 
upotrijebi riječ iz druge sredine samo da postigne određeni stilski 
učinak. Misleći na to, rekao sam u svojoj kritici: »Kad pisci s druge 
strane uzimaju riječi, tada ih u prvom redu uzimaju zbog stilskih raz¬ 
loga ako već u svom jeziku imaju oznaku za isti pojam...« I sad ne 
samo što je često stilska vrijednost u rječniku zamagljena, nego pro- 
tukritičari i nakon upozorenja šutke prelaze preko te razlike i još se 
pri tome rugaju. A time zapravo sami sebe izvrgavaju ruglu kad javno 
pokazuju kako nemaju razumijevanja za stilske vrijednosti jer stilska 
obilježenost nije tako bezazlena razlika kao što se njima čini. U Hr¬ 
vatskoj se ne može čestitati »srećna Nova godina«, a da to bude pri¬ 
mljeno kao normalna čestitka. Ako to lingvisti kao što su protukriti- 
čari zaboravljaju, pisci to dobro znaju. Ne bi Krleža bio Krleža kad bi 
se samo onako služio srpskim riječima i oblicima kako bi proizilazilo 
po jednostranom prikazu protukritičara. Krleža je gotovo sav afekti- 


van i malo je kod njega riječi koje ne bi bile upotrijebljene s odre¬ 
đenom svrhom, koje ne bi bile nabijene nekim posebnim smislom, koje 
bi se jednakovrijedno mogle zamijeniti drugima. Krleža dobro razli¬ 
je dva idioma, hrvatski i srpski, on se njima majstorski služi, kao 
nokazuje jezik Stevana Mihailovića Gruića (v. npr. Zastave, I, str. 

i d) ili staroga Emeričkoga kad kao kraljevski ministar govori 
ekavski (v. npr. Zastave, III, str. 37—43), a tako i druge neke osobe, 
što bi bilo previše da se ovdje navodi. Pokazat cu to na nekim krat¬ 
kim, ali vrlo očitim primjerima. 

_ Ne razumem, i te vaše reći samo su reći... i koje nove, suvre¬ 
mene formule i zašto? (Zastave, I, str. 295.) 

_ ... ovaj trompe-Voeil treba da se izrazi nekim novim suvre¬ 
menim formulama. (Zastave, I, str. 269.) 

Prvi je tekst Srbijanca Tunguza i zato je ekavski i zato je u nje¬ 
mu savremen, a drugi Hrvata Kamila Emeričkog i zato je u njemu u 
istoj sintagmi suvremen. 

Jednako tako Krleža razlikuje izraze časna riječ i poštena rvjec, 
jer je u prvoj vezi ekavski lik: »na časnu reč« (Zastave, Forum, 12/1968, 
str. 863), a u drugoj malo kasnije ijekavski: »na poštenu riječ« (isto, 
str. 873)'. U ono je vrijeme u Hrvatskoj normalan izraz bio poštena 
riječ, a časna riječ tek je prodirao. Oba izraza upotrebljava ista osoba, 
Joj a,’ prvi kao svoj, a drugi kao tuđ. On je naime neko vrijeme živio 
i tamnovao u Srbiji i ovladao tamošnjim idiomom pa često kasnije 
upotrebljava riječi, izraze i oblike toga idioma u različite svrhe. Kat¬ 
kad je u njegovu govoru slobodni neupravni govor drugih osoba, pa 
iako je prijelaz neobilježen, ipak je ono što ne pripada njegovu 
govoru često označeno drugim sredstvima, kao npr. u ovom odlomku. 

Bdijem u Požarevcu. Noć je. Čuje se kako zvekeću lanci u tmini, 
kako se već pokreću oni moji Požarevljani. Kao da čovjek prisluškuje 
konjskim kretnjama iz štale, kad, grickajući lance, žvaču sijeno ... Do 
malopre još se šaputalo. Normalna robijaška konverzacija gladnih dro¬ 
bina o jelu, što je bolje, burek od belih bubrega, kobasice od med- 
veđih šapa ili jagnjeća glava u škembetu. (Zastave, Forum, 12/1968, 
str. 871.) 

Katkad je upotreba iz drugog idioma neobilježena, kao ovdje: 

»... a što se opet sa mnom zbivalo, to možeš da zamisliš, u čoji, 
u okovima, sa šoljom kod kazana« (isto, str. 866). Izrazima »u čoji«, 
»sa šoljom kod kazana« želi Joja da vjernije, izražajnije prikaže svoj 
život u požarevačkoj tamnici. Tko to ne zna, ne može doživjeti piščev 
tekst u onom smislu u kojem ga je pisac pisao. 

Kamilo je svjestan posebnosti Joj ina izraza pa mu jednom prili¬ 
kom to i kaže: »... ti bi rekao, dakako, ’srcedrapateljnaja glupost’« 
(Zastave, Forum, 12/1968, str. 868). 

Razlikama koje postoje između hrvatske i srpske varijante i stil¬ 
skim obilježjima koja odatle proistječu Krleža se obilno koristi ne sa- 
m ° da obilježi kojega govornika, nego da istakne pojedine misli, da 
jace označi svoj odnos prema pojedinim pojavama, da ih prikaže bliže 
°noj stvarnosti u kojoj se zbivaju. 

»... ti si barem od početka bio jugoslovenski integralac« kaže 
Amadeo Trupac Kamilu (Zastave, III, 188). Ovdje oblik jugoslovenski 
mjesto jugoslavenski nije slučajan, nego Krleža ujedno ističe kojim 
se jezikom to integralstvo trebalo ostvariti i time samu sintagmu na¬ 
bija jačim smislom, daje joj novu dimenziju. 

Kad Krleža upotrebljava lik đeneral, onda time neposrednije isti¬ 
če da su to bili srbijanski generali sa svim svojim osobinama, pa i 
jezičnim, bile one pod navodnicima kao »menja misli« ili bez njih kao 
stomak: 

»jer se gospodinu đeneralu diže stomak kada ’menja misli’ s ovim 
nemuštim carskim i kraljevskim mucavcima« (Zastave, III, str. 228). 

»... što da kažem ovoj Madame de Zdenchay-Dvor, kada je jedan 
od njenih argumenata — per analogiam historicam — da je i njen 
gospodin ’tatica’ bio Khuenov podban, a da se ona time ponosi, jer 
zašto da se stidi, kad joj se udvaraju srbijanski đenerali, sva sami so- 
lunci i kajmakčalanci, nosioci Karađorđeve Zvezde s mačevima, jer 
gospodi đeneralima imponira da je ona kćerka jednog hrvatskog pod- 
bana ...« (Zastave, III, str. 82). 

Nije stilski neutralna ni upotreba riječi kafa u ovom kontekstu: 

»Kralj ga je primio nervozno, kako je htio da bude naročito lju¬ 
bazan i da mu vlastoručno servira kaju, izmakla mu se džezvica i 
tako se prolio fildžan po Emeričkovim pantalonama, a onda, isto tako 
nervozno, Kralj je uzeo svoju maramicu iz džepa i počeo da briše 
pantalone svog izvanrednog i opunomoćenog gospodina ministra« (Za¬ 
stave III, str. 34). 

Krleža i oblikom kafa kaže da je to bila tekućina druge strane 
kojom je Emerički bio počašćen što sada smjerno stupa u službu dru¬ 
goga gospodara. Novi gospodar čini to protiv svoje prave volje i da 
pisac tu opreku jače istakne, kaže da Kralj Emeričkoga časti kafom, 
a ne kavom. A kako je taj odnos zapravo nakaradno prijateljski, po¬ 
kazuje i to što Emerički nema hlače, nego pantalone. Pantalone su 
Krleži stilski obilježena riječ i on ih upotrebljava da pojača izraz što 
nikako ne bi mogao postići stilski neutralnim hlačama: 

»dok tajni dvorski savjetnici budu krojili naše pantalone, ne ćemo 
ovim svijetom lutati goli« (Zastave, II, 131); — »danas se na Terazi- 
jima kroje madžarske pantalone« (isto, str. 35). Zbog te ih stilske vri¬ 
jednosti nalazimo i u kajkavskom tekstu: »valjda je i on peglal svoje 
pantalone v Beču« (Zastave, I, 270); — »košule, da ispeglate pantalo¬ 
ne« (isto, 274). 

Takvih bi se primjera moglo navesti veliko mnoštvo, ne samo iz 
Krleže, koji pokazuje da riječi u stilski obilježenoj funkciji nisu isto 
što i riječi upotrijebljene stilski neutralno. Stilska obilježenost jed¬ 
naka je ograda kao i navodnici ili drugi grafički znakovi u autorovu 
tekstu ili upotreba u govoru pojedinih osoba. Sva ta tri načina jednako 
pokazuju da neka riječ, neki oblik nije normalan u književnom jeziku 
u kojem se našao. Zanemariti tu obilježenost, znači iskrivljavati je¬ 
zičnu stvarnost, znači prikazivati je u drugom svjetlu, a to znači po¬ 
stupati neznanstveno. 

I sad kad je sve to jasno, tad možemo širokogrudno reći da je 
sve hrvatsko što je ma i jedanput upotrijebio koji hrvatski pisac, ali 

da sve nema jednak odnos prema književnom jeziku, niti sve što je 
književnom jeziku ima jednaku književnu vrijednost. Ti različiti 
odnosi te različite vrijednosti treba da dođu do izraza i u rječniku s 
manjim pretenzijama nego što je rječnik Matica, ako se već u njega 
unose. Takve riječi treba da su označene odgovarajućim kvalifikato- 
rima A takve kvalifikatore neće moći dati onaj kojemu je u jeziku 
sve jednakovrijedno, neće ih htjeti dati onaj koji želi da sve različito 

bude jedno. 

9. O sinonimima i mojem jeziku 


Pešikan i Stevanović pokazuju da ni prirodu sinonima ne razu¬ 
miju. Iz svega što sam rekao u prijašnjem poglavlju, vidi se u kakvu 
ih svjetlu treba promatrati. Kako sam o njima ponešto već i napisao 
na drugim mjestima, 24 neću se ovdje opširno upuštati u taj problem. 
Istaći ću samo ponovo riječi A. Barca: »Čovjek, koji svoj jezik osje¬ 
ća, ne pozna sinonima.«® 

A vodik i vodonik, kisik i kiseonik veoma su daleko i tvorbom i po¬ 
dručjem upotrebe da bi bili pravi sinonimi. Uzeti ih u jedan tip knji¬ 
ževnog jezika značilo bi kemijsku terminologiju i sam taj tip optere¬ 
titi pravim balastom jer od takvog udvostručavanja književni jezik 
nije bogatiji. U književnom se jeziku, a pogotovu u terminologijama 
teži da svaki pojam ima samo jednu riječ. Zato je i Pravopisna komi¬ 
sija, radeći unifikatorsku pravopisnu terminologiju, uzela samo tačku 
i zarez, a odbacila točku i zapetu. Stoga je nevjerojatno da bi se rije¬ 
či kao kisik-kiseonik, vodik-vodonik jednom mogle naizmjence upo¬ 
trebljavati u jednom tipu. Ja čak ne vjerujem da se u Beogradu ma¬ 
sovno naizmjence upotrebljavaju plin i gas, vazduh i zrak, tvornica i 
fabrika, voz i vlak. A kad bi takve pojave i bile masovnije u jednom 
tipu književnog jezika, ne bi tako dugo ostalo. Već M. Pešikan ka¬ 
že da bi se neki »pretvorili u diferencirane parove čije se značenje 
dopunjava, neki bi prosto koegzistirali bez emocionalnog naboja (kao 
što sporeduju kog i kojeg, večan i večit, glup i glupav itd.), poneki bi 
oblik prosto otišao u drugi plan i podelio sudbinu mnogobrojnih po¬ 
java u istoriji jezika. 28 Koji bi to oblici u većini otišli u povijest jezi¬ 
ka, pri sadašnjem stanju stvari sumnje nema. Kako je prošla hrvatska 
pravna terminologija, pokazao je Branko Hrvoj 27 a kako prolaze hrvat¬ 
ske riječi u Bosni i Hercegovini, pokazao je Alija Isaković. 28 Zato ni 
sudbina sinonima nije tako bezazlena kao što se nekome čini. 

Sinonimi koji dijele varijante i nisu sinonimi kao što su oni koji 
se nalaze u jednom tipu. Zato Stevanović postaje pomalo smiješan kad 
se potrudio da i u jeziku nas četvorice pronalazi sinonime i razlike. 
Ja sam se jednom našalio da ću pronaći razlike u jeziku Milke i Pa- 
vla Ivića, ali to ipak nisam išao tražiti, iako sumnje nema da bi se 
našle. Da nijedan čovjek u svim razdobljima ne piše jednako, ta to je 


'‘Obogaćivanje učeničkog rječnika, Peđ. rad. 1—2/1960, str. 31—39; Jezik, XI str. 
66; Sl Jezik s. v. Sinonim; Ponavljanje i sinonimi, Vj. 16. 10. 1966; Bogatstvo i balast, 
Vj. 25. 9. 1966. 

25 Veličina malenih, Zgb, 1947, str. 157. 

u N. d., str. 13. 

Telegram 4 3 1966 str 2 

28 Nervoza u našem književnog jeziku, Odjek, 15. 11. 1965. Danas je ta n ®JTOza 
u »Oslobođenju« već prilično smirena. U broju od 27. 2. 1969. na 1. strani (agencijskO], 
neautorskoj strani) od polariziranih osobina, ne uračunavši ijekavske oblike, upotr¬ 
ijebljeno je 127 osobina srpske varijante, a samo 4 osobine hrvatske. Prema ton 3® 
vatska je varijanta zastupana samo sa 3,05%. Iako je to samo djelomičan poaara , 
ipak pokazuje da je teško govoriti o miješanju varijantnih osobina i niihovoj neu- 
“’alizaciji, nego da smo bliže istini kad kažemo da se »Oslobođenje« sluzi srpsKo 
varijantom gotovo u cjelini. 

u lingvistici tako jasno da ne treba ni dokazivati. A tražiti da čovjek 
piše uvijek jednako značilo bi sprečavati ga da primjenjuje nove spo¬ 
znaje, da usavršava svoj stil, značilo bi tražiti da čovjek bude jezični 
svetac, i to od svoje mladosti. Uostalom, razlika između ovakvu i ova- 
kvom(e) za mene nije neutralna, jer neodređenu deklinaciju, osim no¬ 
minativa, smatram stilski obilježenom, a određenu stilski neobilježe¬ 
nom. Nastojim da neodređene oblike upotrebljavam u rečenicama za 
koje želim da i jezikom budu što izražajnije, kao što je i rečenica: 
U ovakvu će rječniku uvijek biti sporno ... A što se tiče razlike iz¬ 
među vrsta, -e i vrst, -i, mene su za moga kroatističkog studija učili 
da nam je vrst nepotrebna, 29 i mislim s pravom, i vjerojatno je nakon 
upozorenja neće upotrebljavati više ni drugi. 

A da je besmisleno upotrebljavati sinonime jedan uz drugi kao 
što se to radilo u definicijama u rječniku Matica, to su autori uvidjeli 
još prije dogovora Matica i odustali od ove zaista nakaradne upo¬ 
trebe. 30 

Što se tiče upotrebe oblika glagola trebati, upotrebljavam ih svje¬ 
sno, i to zato što znam da u tome nisam osamljen (upotrebljavaju ih 
tako i bolji pisci), što znam da je to samo ostvarenje jezične poten¬ 
cije, usavršavanje jezičnog sustava, i što je konačno takvu upotrebu 
odobrio i sam Ljudevit Jonke. 31 


10. O Stevanu Sremcu i drugim krupnijim i sitnijim optužbama 

Optužuju nas da je ime Stevana Sremca za nas pejorativ, a mi 
samo prigovaramo što se u rječnik unose Sremčeve riječi kao akmak, 
dviženje, fidan, blagodejanac, kaznačej, črezvičajni, čudestvije kad 
taj rječnik nema i ne može imati namjenu da obuhvati i protumači 
sve takve riječi i kad protukritičari stalno kukaju da su u rječniku sa¬ 
peti prostorom. A upravo se razbacuju njime unoseći takve riječi. 
Njima nije mjesto u ovom rječniku, nego, kako sam rekao, u specijal¬ 
nim rječnicima i u komentarima piščevim djelima. Iz istih razloga je 
prigovoreno što su neknjiževne riječi iz Karadžićeva rječnika preno¬ 
šene u ovaj. Protukritičari neće da shvate prigovor u njegovu pra¬ 
vom smislu, nego ga iskrivljuju podmećući nam neke zadnje namje¬ 
re. A da takve potvrde, kad se u rječniku književnoga jezika nađu u 
razmjerno velikoj mjeri, daju lošiju sliku o piscu, to nismo krivi mi, 
nego autori rječnika. 

Posumnjao sam u realno postojanje nekih riječi, a Stevanović, 
koji je inače sklon obilnom citiranju, ovdje preko važnog problema 
želi jednostavno prijeći riječima »nemamo potrebe da uveravamo ko¬ 
risnike rečnika u postojanje tih reči«. Pozivam ga da nas uveri iznoše¬ 
njem upotrebnih potvrda iz građe za rječnik Matica. Samo kako on 
ne shvaća što je upotrebna potvrda, moram reći da to nije potvrda u 
kojoj je riječ nastala kao ostvarenje neke lingvističke teze, kao što se 
to npr. radilo za Pravopis hrvatskosrpskoga književnog jezika (a kao 
jedan od urednika morao bi znati da se tako radilo) i sada za rječnik 

“ Kako je u tome moj učitelj bio Lj. Jonke, a služio se Maretićevim Jezičnim 
savjetnikom, veoma sam se začudio kad sam u RMS našao da se vrst potvrđuje 
upravo Jonkeovim primjerom. Posumnjali u potvrdu i opet otkrih grešku. Na listiću 
i u knjizi odakle je primjer uzet piše »štrapaci svake vrste«, a za rječnik je preo¬ 
krenuto u »štrapaci svake vrsti«. To nije slučajna greška u jednom slovu, nego je 
to samovoljno prepravljanje potvrde, čime je ta riječ dospjela u drugu rubriku i 
potvrđuje ono čemu potvrda nije. 

" V. Jezik, XVI, str. 56. 

“ v - Književni jezik u teoriji i praksi, 2. izd, str. 398—100. 


Matica, nego je to riječ upotrijebljena u normalnom tekstu. Prije iz¬ 
nošenja takvih potvrda ne bih se upuštao da ponovo objašnjavam 
problem s pridjevima na -jH-iji. Ovdje ću samo protumačiti što zna¬ 
či kad kažem da »pridjevi sa -ji imaju prednost ne samo hrvatsku ne¬ 
go i štokavsku i sustavnu«. Riječ kolodvor ima npr. hrvatsku pred¬ 
nost, a nema ni štokavske ni sustavne; brijač ima i hrvatsku, i što¬ 
kavsku i tvorbenu prednost pred berberinom. 

Prigovore o slabo određenim značenjima i druge manje iznio sam 
da pokažem kako ima podosta grešaka nastalih i iz slabosti ljudske, 
jer »nije učinjeno ni onoliko koliko se danas može i koliko naše sna¬ 
ge mogu kad se prihvate posla«. Protukritičari nastoje da po svaku 
cijenu odbiju sve takve prigovore. Tako npr. Stevanović kaže da dok- 
trinaru nije preusko određeno značenje premda se definira kao »kabi- 
netski naučni radnik«, a jedina je potvrda ova: »Pjesnici osjećaja 
preživljavaju pjesnike doktrinare.« Znači pjesnici su kabinetski na¬ 
učni radnici! Nije opravdano ni odbijanje prigovora o doletištu jer 
niti je ta riječ individualna tvorevina niti je samo mjesto gdje avion 
slijeće kao što pokazuje jedini primjer u rječniku, a i u građi, koji 
su obradivači krivo shvatili, a sada neće da grešku priznaju. 

Kažem da nije vjerojatno da je darčić deminutiv od darak i izne¬ 
sem tri razloga, ali se Stevanović ne upušta nd u jedan nego odlazi 
u povijest postanka sufiksa -čić. Teško je s njim raspravljati o jezič¬ 
nim finesama kad on, pisac tvorbe riječi, ne zna za razliku između 
dremljivka i dremljivca, kad je njemu duga lika i duga lica isto. 

Kakvim se sve sredstvima služe da odbiju prigovore i kako nam 
onda pri tome još prišivaju različite etikete i dovode u pitanje naše 
poštenje pokazuje više primjera, a evo jednog karakterističnoga. Pri¬ 
govorio sam što uz djelimično ima djelimice, a nema djelomično, dje¬ 
lomice, a Stevanović to odbija ovim riječima: 

Hoće na jeAan koahko h Ha APY™ AHK - Pa3yMe to Ao6po h 
Hara peneH3eHT, aAH xohe Aa My AHcra noKyAa 6yAe nrro Ay^ 
*a. IlCKA>yHHBO C THM UHA»€M OH M3AO HHJKe TBpAH Aa y Pe«i- 
hhky yoxrarre HeMa paBHonpaBHOCTH, na to h AOKaayje tbpab- 
lm Kaico: .Aj eAHMH^no HMa = Aj eAHMHue, a HeMa 
A j e aomh<ih‘o, AjeAOMHue (crp. 15) MebyrHM, y Pe^- 
HHtcy 3arpe6avxor H3AaH>a, o xoMe ce h roBopH, aocaobho 
CTOjH .AjeAHMHUe npHA. = AjeAHMHHHO, Ai eAOM » AjeAOMHue, 
AjeAOMHHHo”. Ila Kaxo ce ohaa irpH osaito kphbom npeAcraB- 
A>aH>y qKH»CHima Koje croje, MOJKe BepoBara y o6jei<THBHOCT 
KpHTrate h AoGponaMepHOCT KpHTHHapa? A oa OBora cy Hiiax 

Optužba je teška, ali koliko je opravdana, vidi se već iz njegova 
citata. Ja govorim o djelomično, a on nam citira djelomice. A da pod 
djelimično zaista nema djelomično, djelomice evo snimke ove natuk¬ 
nice: 

đjčlimično, ek. dćlimično, prti. = dje¬ 
limice. — Ali ipak one [armije] nisu bile 
izložene riziku da ih neprijatelj delimi- 
čno tuče. Laz. M. 

Stevanović možda želi reći da je djelomično ravnopravno s dje¬ 
limično preko natuknice djelimice. To je posredna ravnopravnost, a 
takvom posrednošću može gotovo sve biti ravnopravno. 

Slično je i kad M. Pešikan pokazuje isticanjem mojih dviju rije¬ 
či kako sam sebi proturječim u jednoj jedinoj rečenici. 

»Drozđalj i drozdelj upućuju se na drozd, a drozd nema svoje 
natuknice nego je daleko iza đrozak.« Iako Pešikan time odbija samo 
dio moga prigovora, ipak ni u tome nema pravo. Ako kažemo: »Petar 
nema svoga stana, nego je u sustanarstvu s Pavlom«, onda se po¬ 
moću suprotstavljanja nema i je može samo s nategom dokazati da 
Petar ima svoj stan. A da drozd nema svoje natuknice, nego da je 
(neopravdano!) u potčinjenom sustanarstvu sa drozak, najbolje će po¬ 
kazati snimak: 

đrfizak, drčzga i drčzga i drozd m zool. 
šumska ptica pjevačica: drozak brinovac. 
drozd borovnjak, Turđus pilaris. Term. 4. 

drdzdSU, -šija i drozdelj, -ćlja m zool. 
v. drozd. 

drdzdovič’i drozddvić m zool. mladi 
drozd. 

Slično je kad protukritičari odbijaju moj prigovor što je u skraće¬ 
nicama prezime prije imena i kad M. Pešikan kaže: »Ali svega toga 
lako se mogao setiti i sam naš recenzent da je hteo.« A ja ne samo 
da sam se sjetio nego sam i upozorio na uzor napisavši: »Zašto ling¬ 
visti koji bi trebali biti uzor, prepuštaju da uzor bude Leksikografski 
zavod kojem u ovome nema prigovora.« Pa kad se već protukritičari 
nisu sjetili da pogledaju kako je to u izdanjima Leksiografskog zavo¬ 
da, molim čitaoce da sami pogledaju i prosude. 

Ali protukritičari ni takvim postupcima ne mogu pobiti prigovore 
nego su prisiljeni da ponešto i priznaju, samo što su to njima sitnice 
za koje vide jednostavan lijek: dat će ih u popravke na kraju rječ¬ 
nika. Kao da se time sve dade lako popraviti i kao da tih popravaka i 
onako nema mnogo. Samo ih u prvoj knjizi ima četiri i pol strane, 
a to nisu sve, a među njima vjerojatno nema ni jedne naše, a mnoge 
naše i ne upozoravaju na pojedinačne greške nego na tipove grešaka. 
Kad se tome doda da se na neke pokrupnije prigovore nisu uopće 
ni osvrnuli, što je također svojevrsno priznanje, tada se objektivan 
čitalac nikako neće moći složiti s tvrdnjom da su sve greške samo 
greške greškama podložnih ljudi koji rade, nego da je posrijedi nešto 
više: one proizlaze iz spornih načela koja se iznose u rječniku i od 
još spornijih kojih u predgovoru rječnika nema, a po kojima se isto 
tako marljivo radilo. Obje su to strane uvidjele, Matica hrvatska 
i Matica srpska, i složile se da se mijenjaju kriteriji. A to je upravo 
ono što smo svojim kritikama htjeli postići. I postigli smo. 

(Kritika 5, 1969) 


RIJEC-DVIJE KRITIČARIMA moje kritike 
U »KRITICI« 

Radoslav Katičić 


Kritizirao sam u »Kritici« rječnik srpske i hrvatske Matice i zbog 
te me kritike sada napadaju. Napadaju i druge kritičare i tako je sve 
u redu jer kritičar kod nas mora očekivati da bude napadnut. A nas 
uglavnom napadaju neki od obrađivača prosuđena rječnika, pa je tako 
sve na svom mjestu i u skladu s dobrim običajima. 

Od svih je kritičara kritika u »Kritici« najbjesniji Zoran Gluš- 
čević 1 . On je svojim člankom onemogućio svaki polemički razgovor. Ja 
naime ne umijem psovati, pa mu ne mogu i neću odgovarati. A nije 
iznio ni nikakvih stvarnih razloga, pa tako ni drugima nisam dužan 
nikakvo objašnjenje. Neću odgovarati ni Svetozaru Markoviću, 2 koji mi 
čak priznaje da sam »dosta korektan«. 

Ne mogu međutim, da ne odgovorim Mitru Pešikanu. 3 I to ne zato 
što se tako žestoko raspisao. Tu ga treba razumjeti. Bio je, čini se, je¬ 
dan od onih obrađivača koji su najviše potegli da se obavi golem i 
tegoban posao i da prva dva sveska Rječnika ugledaju svjetlo dana. 
Očekivao je pohvale, a čuli su se ozbiljni prigovori i to ga je vjero¬ 
jatno moralo ogorčiti, pogotovu što su neki kritičari u »Kritici« zao¬ 
štrili i riječima svoju ocjenu, a obrađivači su se pokazali osjetljiviji 
na teške riječi nego na teške razloge. Pešikan ipak jasno kaže da »me¬ 
đu kritičarima ima razlike u tonu i meri do koje idu, odnosno u ste- 
penu odsustva mere; usprkos uklapanju u sav taj kompleks, Katičić 
nije osporio pozitivan značaj Rečnika i zadržao se na stručnim pita¬ 
njima (mada ponešto perifernim za ovakav rečnik), a i Babić je u 
samoj recenziji uglavnom očuvao normalan ton iako se bez rezerve 
uključio u ćelu akciju« (Delo, str. 2). Prošao sam dakle sasvim dobro, 
čak su me umjereno i pohvalili, samo sam kao u lošem društvu, pa 
se onda sudi po onoj: reci mi s kim se družiš, pa ću ti reći kakav si. 
No tu sam Pešikanu upravo zahvalan što me je napao jer mi ne bi 
bilo milo da je mene izuzeo. On međutim jasno kaže: »Može biti od 
svega pomalo, ali je rezultanta jasna; u nju se slivaju i doprinosi onih 
kritičara i učesnika akcije protiv Rečnika koji nisu zahtevali njegovu 
obustavu i koji nemaju direktnog udela u formulisanju neukusnih 
ultimatuma i izazova« (Delo, str. 39). Tako je bar isključena svaka 
dvojba, pa ni neupućeni ne mogu steći dojam kao da sam ocjenjujući 
Rječnik došao do bitno drugačijih zaključaka nego drugi prosuđivači. 
Zbog svega toga dakle ne bih morao odgovarati da mi kritik naših 
kritika nije osporio dobru volju i čiste namjere, da me nije prikazao 


r - 

1 Književne novine od 4. siječnja 1969. 

* Odjek od 1. siječnja 1969. 

■ Borba od 16. prosinca 1968. i Delo od siječnja 1969. 

kao urotnika koji sudjeluje u mračnim »akcijama« i blati svijetle ideale 
i njihove vrle zatočnike. To ipak ne dopuštam nikome, pa ni ojađenu, 
bijesnu Pešikanu. 

U mojoj kritici nema ništa što bi opravdavalo takav njegov na¬ 
padaj niti je on sam išta takva pokušao navesti. Mislim da Rječnik 
ima nedopustivih slabosti i rekao sam zašto. A onda sam đosiovce na¬ 
pisao: »Sažimljući na kraju svoje mišljenje o rječniku, istakao bih još 
jednom da je to vrlo koristan i u našim prilikama nezamjenjiv pri¬ 
ručnik. Na žalost ima dosta nepotrebnih nedostataka, među njima i oz¬ 
biljnih. Stječe se dojam da se naš rječnik izrađivao na brzinu i preko 
koljena ... No usprkos svim nedostacima, pa i onima koji su se mogli 
izbjeći, to je djelo tako važno i korisno da Matice svakako treba da 
ga izdaju do kraja. Potrebno je međutim da se obrađivači upozore na 
tipove nedostataka i slabosti ilustrirane u ovoj i drugim recenzijama 
i da se od njih zatraži da ih u daljnjim svescima izbjegnu. Isto tako 
treba prva dva sveska u drugom izdanju našega rječnika temeljito 
popraviti. Samo pod tim uvjetima može Matica mirne savjesti nasta¬ 
viti s izdavanjem toga djela.« O takvom i tako izraženom mojem mi¬ 
šljenju uzeo si je Pešikan pravo da napiše ovo: »Sve to, međutim, 
znaju i naši kritičari, kao što znaju i to da bi njegova vređnost (tj. 
vrijednost Rječnika. R. K.) ostala velika i kad bi se eliminisala sva 
obrada, kad bi se sveo na puki spisak odrednica ili na puko nizanje 
primera. A ipak su se odlučili na drastičan korak, na pokušaj da uguše 
rezultat mnogogodišnjeg golemog napora, da mu ne dopuste priliku 
da se ogleda u praksi, da tako reći rasture štamparski slog. Nije mo¬ 
gućno da ne znaju težinu toga, a ipak se na to odlučuju« (Delo, str. 
37). Nema dvojbe, sve se to odnosi i na moju kritiku koje sam sažetak 
gore naveo. Pitam se odakle Pešikanu obraz da tako odgovara na ona¬ 
kvu prosudbu. Traži li za velik i zamašan, važan 1 koristan posao u 
kojem je mjerodavno sudjelovao da bude kao sveta krava, koju nitko 
ne može dotaći, a da ne bude kriv za svetogrđe? Odakle mu pravo da 
nedvosmislene i jasne riječi odbaci i omalovaži: »ima tamo, uostalom, 
i nekakvih priznanja« (Delo, str. 37). Ne napada me dakle Pešikan 
za ono što sam napisao, nego za ono što nisam, ali on kao vidjelac zna 
da mislim. Tu je zbilja prevršio svaku mjeru. I to sve zato što je u 
nizu ocjena toga rječnika našao ozbiljne prigovore, sukladne doduše, 
ali ne i istovjetne. 

Pešikanu se čini da kritičarima nije pošlo za rukom da Rječniku 
išta ozbiljnije prigovore. Njihovi mu se razlozi čine nerazumni i ne¬ 
osnovani i zato očito zlonamjerni. Vrijedno je stoga pogledati kako s 
tim zapravo stoji. Na više sam primjera pokušao pokazati da je stručna 
obradba Rječnika što se enciklopedijskih podataka pri tumačenju zna¬ 
čenja tiče ispod dopustive razine i to podjednako u predmetima općim 
i onim koji se posebno tiču jugoslavenskih naroda, a osobito na po¬ 
dručju hrvatskoga državnog prava. Na to se Pešikan nije ni osvrnuo 
kao da ne razumije o čemu se radi i da to nisu teški prigovori. Pobi¬ 
jao je samo drugu moju ocjenu da se podrijetlo tuđica označivalo ne- 
znalački. Pešikan o tome piše: »U stvari je u opisnom rečniku oznaka 
porekla samo jedan podatak više, značajan prvenstveno toliko koliko 
utiče na normativnu i stilističku vređnost reči, a dosta širokom krugu 
čitalaca nije na odmet pokazati za neku reč i to da spada u interna¬ 
cionalnu terminologiju« (Delo, str. 25). Pešikan dakle misli da ima po¬ 


dataka koje je dobro uvrstiti u rječnik, ali ne moraju biti točni nego 
kako se zalomi. Pravo sam dakle ocijenio da se Rječnik radio preko 
koljena. 

Pešikan dalje tumači kako oznake podrijetla i nisu zapravo oznake 
podrijetla, kako se nije moglo drugo nego u poslu promijeniti mjerila, 
razlaže nov sustav oznaka koji tiskane oznake zapravo označuju, a či¬ 
tatelj to mora pogoditi i još me k tome ironizira što sam te oznake 
uzeo kao da znače ono što se u Rječniku kaže da znače i što nisam 
čitajući mijenjao mjerila kako su to pri izradbi činili obrađivači. Oz¬ 
nake podrijetla dakle ne samo što su se stavljale neznalački, nego je, 
kaže, i dobro što su se tako stavljale. Tko to ne uviđa i pobožno ne hvali, 
sudjeluje u mutnoj »akciji«, u »kampanji« kojoj je svrha »stručno, dru¬ 
štveno i moralno diskreditovanje jednog krupnog kulturnog poduhvata« 
(Delo, str. 36) i koja se »sliva u jedinstven zamah opsadnoga ovna, upe¬ 
renog na ne baš masivne temelje naših međunacionalnih kulturnih pro¬ 
grama« (Delo, str. 1). Doista je nevjerojatno što će sve sročiti Pešikan 
ako se samo naljuti. 

Više od svega mu je stalo da uvjeri čitaoce kako su kritike Rječ¬ 
nika organizirana i široko razmahana hajka sa zaplotnjačkim namje¬ 
rama. U tom smislu piše: »U međuvremenu je Upravni odbor Matice 
hrvatske naručio 'ekspertizu’ od četvorice lingv. radnika (S. Babića, 
D. Brozovića, R. Katičića i T. Ladana), pa je dobivene recenzije — 
onakve kakve su, bez i reči ograde — dostavio Matici srpskoj zajedno 
sa odgovarajućim pismom i odgovarajućim zahtevima u pogledu dalje 
izrade Rečnika« (Delo, str. 1, bilj.). Usput: rado bih znao odakle Pe¬ 
šikanu pravo da stručnu ocjenu Rječnika nazove ekspertizom pod na¬ 
vodnicima, premda njezin sadržaj nije ničim opovrgao. Ali vratimo se 
važnome. Istina je da je Matica hrvatska poslala Matici srpskoj pismo 
sa zaključcima i uza nj ocjene stručnjaka, ali zaključci u pismu jasno 
pokazuju koji je stav Matičin i on ne prihvaća sve prigovore i formu¬ 
lacije kritičara. Već se iz Pešikanova teksta vidi da Matica hrvatska 
nije prihvatila nikakve sugestije o obustavljanju rada na Rječniku. 
Ocjene su poslane samo kao dokumentacija i prilog za raspravu, a ne 
kao službeno mišljenje Matičino. Njega je ona izrazila u pismu. Ali 
Pešikan ne preže pred time da svoju priču o organiziranoj kampanji 
potkrijepi očitom neistinom. Svaki je komentar tu, mislim, suvišan. 
Pešikan se tu zaletio i brzopleto progutao bitne podatke koji njegovu 
raspoloženju ne idu u prilog. 

No dubine se bezdna otvaraju kad pobješnjeli Pešikan pokušava 
uvjeriti čitaoce u izopačenost kritičara iznoseći njihova načelna pola¬ 
zišta. Tako očekuje da će svaki čitatelj kritičarovu tvrdnju da se što- 
kavština, kajkavština i čakavština usko dodiruju u hrvatskoj kulturi, 
književnoj predaji i po tome i u književnom jeziku primiti kao ne- 
sklapnost koja k nebu vapije. A ipak je to bjelodana činjenica u koju 
se svatko može uvjeriti. Hrvatska je štokavština, književna, a dobrim 
dijelom i govorna, uvijek bila otvorena prema neštokavskim hrvat¬ 
skim dijalektima. Takva je ona bila od prvih početaka hrvatske što¬ 
kavske književnosti u Dubrovniku pa sve do napuštanja načela zagre¬ 
bačke škole, u drugoj polovici prošloga stoljeća, a u praksi i poslije 
toga. Isto vrijedi za čakavštinu i kajkavštinu jednu prema drugoj i 
prema štokavštini. Kritičarev izraz amalgam je snažan i slikovit, malo 
preoštren, ali je sasvim primjeren opisu takvih odnosa. Pešikanu je 
to strano i nerazumljivo, za njega je čakavštini i kajkavštini mjesto 
u muzeju i one mu nemaju posla s jezičnom kulturom i jezičnim stva- 

ranjem, s književnim jezikom. To je možda čudno jer je Pešikan stru¬ 
čni serbokroatist, ali se još nekako može shvatiti. Teže je shvatiti kako 
on ne uviđa da suočen s takvim shvaćanjem kao pojavom razumno i 
pristojno može učiniti samo jedno: razumio je ili ne, da je primi k 
znanju. A on prvo svojim nerazumijevanjem pokazuje jasno kako mu 
je sve to strano i onda žestoko ulazi u raspravu kao da je pozvan da 
presiječe uzao. O odnosu književnoga jezika prema hrvatskim narječ¬ 
jima i književnim jezicima starijih razdoblja mogu se imati različita 
mišljenja, od dijalekatskog amalgama kao ideala, pa sve do »jasne i 
odlučne štokavske orijentacije« (Delo, str. 16), ali je malo dionika hr¬ 
vatske kulture kojima će se postavljanje toga pitanja već samo po sebi 
učiniti kao izopačeno. Za koga tu nema osobne alternative, učinit će 
najbolje da ne ulazi u takvu raspravu. Kome je latinica jedino pismo, 
ne treba da se bučno miješa u raspravu o tome hoće li se upotreblja¬ 
vati ćirilica ili latinica tamo gdje je samo prva od starine uobičajena. 
To može samo onaj koji se i sam mora odlučiti. 

Pešikan je ispravno uočio da je kritika Rječnika dio šire rasprave 
o jezičnim pitanjima koja se među Hrvatima u posljednjim godinama 
sve življe razvija. U njoj se preispituju i neka ustaljena mišljenja i 
nauke koje, iako potječu od velikana, ipak, uvijek moraju biti predmet 
razmišljanja i rasprava jer je samo tako hrvatska kultura živa i nje¬ 
zin je jezik samo tako njezin. A živa, raznolika i samosvjesna hrvatska 
kultura, stojeći čvrsto na svojoj didini i okrenuta obzorjima čovječan¬ 
stva, neizmjerno je vrednija jugoslavenskoj zajednici koja joj zajamčuje 
mogućnost takvog bujnog života, nego što bi bila da je blijeda, uvela 
i obamrla, nekorisna sebi i drugima. 

A Pešikana zabrinjuje već sama želja za najosnovnijom jezičnom 
kulturom i stvaranjem u duhu punine vlastitoga književnog nasljeđa. 
To mu izaziva upravo kafkinsko priviđenje: »ako čitave službe lektora, 
svojevrsnih konzervatora, liferanata kovanica itd. budu bdele da se slu¬ 
čajno nešto ne prelije preko republičke i nacionalne granice« (Delo, 
str. 16). A to piše čovjek koji ne dvoji da će svatko odmah uvidjeti da 
je degustator vrednija riječ nego kušač, gojzerice nego okovanke, da 
građanin prosječnik nije samo novo i neobično nego i nesklapno, da 
isporuka i dobava ne mogu imati isto značenje i si. U istom, međutim, 
članku Pešikan piše: »precizirani da na varijante gledam kao na slo¬ 
bodne konstelacije jezičkih sredstava u normativno priznatim okviri¬ 
ma, koje rezultiraju iz jezičkih navika određene književne sredine — 
a ne kao na zatvorene sisteme, s posebnom normom i verižnim veziva¬ 
njem jednih osobenosti za druge« (Delo, str. 7, bilj.). Tako međutim 
postaje nemoguća svaka jezična kultura jer sam Pešikan svojim pri¬ 
mjerom najbolje pokazuje kako su mu posve strane čak i osnovne pret¬ 
postavke svake jezične brige, jezične pomnje i svijesti kako su se od 
Bašćanske ploče razvile u hrvatskoj književnosti do današnjeg dana. 
Poricanje varijantama prava na život i pomnjivu njegu znači svesti 
službu književnoga jezika na puko sporazumijevanje, a u životu svo¬ 
jega naroda on znači mnogo više. 

Tko tako misli, za Pešikana je »apostol jezičnoga razdvajanja« i 
protivnik napretka i suradnje. Ali nitko razuman ne može tako šta že¬ 
ljeti. Kad jednom i Pešikanu bude jasno da varijante postoje ne samo 
kao osobne navike, nego kao jezični izraz čitavih sredina sa sasvim 
određenim iako ne uvijek potpuno jednoznačnim narodnim predzna¬ 
cima i da se moraju njegovati jer su one jedini oblik književnoga je¬ 
zika koji imamo i jer samo po njima jesmo što jesmo, kad ne bude više 


potrebno o tome raspravljati, kad bude sasvim naravno da se grama¬ 
tike i rječnici, stilistike i jezični savjetnici pišu za varijante, tada će 
se pred nama otvoriti široko polje plodne suradnje, tada ćemo se, na¬ 
dam se, naći pri obradbi zajedničkih pitanja što izviru iz osnovice koja 
je našim varijantama zajednička. 

Osnovno jezično, a u velikoj mjeri i dijalekatsko jedinstvo naših 
različitih varijanata činjenica je koju nitko ne može zanijekati niti 
promijeniti. Njoj dakle ne prijeti ni od kuda nikakva opasnost. Ako 
bude svatko svjesno i pomno njegovao vrijednosti svoje varijante, neće 
to biti zapreka ni sporazumijevanju ni suradnji. AFEKTIVNI ODNOS 
PREMA DRUGOJ VARIJANTI NE ZAVISI OD TOGA KOLIKO JE 
ONA RAZLIČITA, NEGO OD ISKUSTAVA STO SE IMAJU S NJEZI¬ 
NIM NOSIOCIMA. Ako bi pak tko za ljubav riječi, ma kako draga i sve¬ 
ta bila, htio gaziti kakvu ljudsku vrijednost, sustezati se od suradnje i 
priječiti napredak shvaćen kao očovječenje i oslobođenje, dužnost je 
njegovih sunarodnjaka, dionika iste kulture i jezične varijante da ga 
razuvjere i ako treba spriječe. Jer nije pripravnost da se odustane od 
javnog i organiziranog njegovanja djedovskoga jezika mjerilo napred- 
nosti nego pripravnost na suradnju u stvaranju ljudskoga svijeta i 
borbi za nj bez obzira na jezične i druge razlike. Ako što takva Pe¬ 
šikan kada primijeti kod kritičara Rječnika, neka to napadne žešće 
nego nas je sada napao. A i on sam će po tom mjerilu najbolje odrediti 
i svoje vlastito stajalište. Premda ne razumije našu želju i tvrdu odluč¬ 
nost da zajednički, svjesno i organizirano njegujemo svoju varijantu, 
koja je nama književni jezik, neka mu to ne bude zapreka da i dalje 
u svim zajedničkim zadacima s nama spremno surađuje. Tako će ne¬ 
dvojbeno pokazati da mu je do suradnje i napretka, a ne samo do toga 
da bude na njegovu. 

Članku prof. M. Stevanovića 4 neću odgovarati. Nešto sam već ka¬ 
zao u vezi s Pešikanovim, a mučno je dalje prebirati po izrazima pot¬ 
punoga nerazumijevanja. Od svega je najčudnije kako prof. Stevano- 
vić nikako ne uviđa da u svojem rasuđivanju brka dvije različite stvari. 
Jedno je nesumnjivo: jedinstvo jezika Srba i Hrvata u smislu razvrsta¬ 
vanja jezika. Tako je to, nema dvojbe, jedan slavenski jezik, a ne dva. 
Iz toga jedinstva se međutim ne može izvoditi jedinstvo toga jezika 
kao izraza hrvatske i srpske kulture, kako to čine kritičari naših kri¬ 
tika. Usporedbe s engleskim i španjolskim tu nisu na mjestu, jer su 
ti jezici iz svojih matičnih zemalja preneseni u druge, pa se to poka¬ 
zuje u nazivu i u stanovitom daljem utjecaju matične zemlje u jezičnoj 
kulturi. A i tamo su se snažno razvile varijante i jezični se priručnici 
pišu za jednu od njih. Engleski su rječnici ili britanski ili američki ili, 
ako su zajednički, jasno bilježe što je britansko, što američko, a što 
opet zajedničko i samo tako je moguća jezična kultura i razumna je¬ 
zična politika. 

Najvažnija su u tome sklopu pitanja što ih je pokrenuo Đorđe 
Kostić 5 . On je počeo razgovor o osnovnim gledištima. Smeta ga što se 
toliko raspravlja o normama, a ne o jeziku. Misli da je to nastavak 
onih borba što ih je Karadžić u ime »govedarštine« vodio protiv brani¬ 
telja srpske književne predaje. 

Bit će da tu utoliko ima pravo što se današnje jezične raspre 
doista nadovezuju na one u prošlom stoljeću. Ali se u tome već ogleda 
jednostranost njegova pristupa jer piše kao da je borba Karadžićeva 
jedini ili daleko najvažniji temelj sadašnjem književnom jeziku Srba 

4 Letopis Matice srpske, 145 (1969) knj. 403, sv. 1 

• Delo 15, februar 1969, 117—141 

i Crnogoraca, Hrvata i Muslimana. A zapravo je to samo jedan među 
tokovima koji su doveli do današnjega stanja. Za predmet pak o kojem 
je ovdje riječ važno je upravo to što književni jezik Hrvata, a slično 
je s Muslimanima i Crnogorcima, samo malim dijelom vuče svoje ko¬ 
rijene iz te borbe i Karadžićeve pobjede. 

Za Hrvate se pitanje postavljalo drugačije. Njima jezik knjige nije 
bio dalek od narodnoga, ali se zato trebalo odlučiti koji će se narodni 
i književni jezik odabrati da postane svenarodni. O tome su razmišljali 
Ilirci, o tome je zagrebačka škola raspravljala s riječkom i zadarskim 
krugom, u tu su raspravu poslije ušli i hrvatski vukovci i na nju se 
nadovezuju razgovori o jeziku što su danas živnuli u Hrvatskoj. No 
sve je to Kostić zanemario da bi kritičare Rječnika stavio u isti red s 
braničima slavenosrpskog jezika i tako ih prikazao kao beznadno re¬ 
akcionarne. 

Raspravlja se dakle o normama, a one su, veli Kostić, »ograniča¬ 
vanja jezička« (Delo, 118). »Jezičke književne norme imaju svoja dva 
smera i dve osnove: smer ograničavanja i smer podržavanja. Jedno se 
u jeziku suzbija, a drugo ohrabruje...« (Delo, 119). Tome nasilju Kostić 
suprotstavlja punu slobodu: »U jeziku treba sve da živi. I ništa u je¬ 
ziku ne treba da bude uništeno... Ništa se tu ne srne zapostavljati, 
ništa zanemarivati, ništa osuđivati, ništa proskribovati...« (Delo, 119). 
Lijepo zaista, samo se o tome ne radi. 

Normi, naime, nije svrha da uništava nego da razvrstava, da utvrdi 
što će se u književnoj upotrebi jezika najbolje odabrati. Norma ne osu¬ 
đuje i ne proskribira, nego utvrđuje u kojim je prilikama što u jeziku 
dobro upotrijebiti. Sve je u jeziku dobro, sve treba da živi, ali nije 
sve prikladno da se upotrijebi u naddijalekatskom i formalnom spo¬ 
razumijevanju. Književni jezik treba da omogući usklađenu komuni¬ 
kaciju među pripadnicima raznih dijalekata i, preko knjiga, među lju¬ 
dima raznoga vremena, a to nikako ne može postići, ako nije odabir 
od svega bogatstva što se u jezičnom životu javlja. Kostić vjerojatno 
ne preporučuje da narodni torlački govori ravnopravno sudjeluju u iz¬ 
gradnji jezika srpske književnosti i da se upotreba padeža u njemu 
ostavi na volju govornicima. 

I tu smo prodrli do bitnoga. Kostić ne shvaća da je Karadžić 
čistunac i strogi normativac. Tu je upravo njegovo značenje. Samo^tako 
je mogao stvoriti jezik istinski književan. Pri tome je iz književne 
upotrebe uklonio velik dio jezičnoga blaga koje je u srpskom narodu 
bilo živo. Nije ga, naravno, ni osudio ni proskribirao niti težio da ga 
uništi, ali mu je odredio mjesto izvan književne upotrebe i strogo se 
ograničio na novoštokavsku folklornu koine* koja je već i sama bila 
svojevrstan književni jezik i u kojoj su i Hrvati imali udjela. 

Tako Kostić napada kritike u »Kritici« za isključivu normativnost 
i čistunstvo i u ime jezičnoga bogatstva, a ne vidi da se rasprava o 
normama pokrenula među Hrvatima upravo zato što je s njihova gle¬ 
dišta vukovska norma previše isključiva i iz književne upotrebe ukla¬ 
nja mnogo živoga jezičnoga blaga koje se u književnoj upotrebi već 
iskušalo, a narodu nije strano kako je to bio stari srpski književni 
jezik. 

Maretićeve norme, postavljene prema Karadžićevu i Daničićevu 
kanonu, kljaštre i ograničuju jezik hrvatske književnosti i kulture i 
zato se opet poveo razgovor o njima. Traže se nove norme koje neće 

• Doista je neobično što Kostić misli da bi se ta grčka riječ morala pisati s c 
prema latinskom pravopisu. 


diskriminirati velik i izvrstan dio hrvatske kulture i spontani knji¬ 
ževni izraz Hrvata. U današnji jezični potencijal treba uključiti sve 
napore prema stvaranju književnog jezika od renesanse do danas. 
Kritičari su Rječnika dakle za uključivanje, a ne za isključivanje. 

I sam Kostić, premda pobornik jezične slobode, dobro zna da sve 
ne ide u književni jezik, baš kao što svako ponašanje nije prikladno 
u svakoj prilici: »Međutim oslobađanje jezičkih vrednosti narodnog go¬ 
vora ne znači i puštanje stihiji na volju, stvaranje jezičke anarhije« 
(Delo, 119)- Dalje se čak i četveroakcenatski sustav priznaje kao norma, 
premda ga u jeziku mnogih govornika hrvatskosrpskoga jezika nema. 
Tu dakle i Kostić jedno odabire za književni jezik, a drugo odbacuje, 
premda »u jeziku treba sve da živi«. Svaki red nužno izabire: jedne 
mogućnosti dopušta, a druge isključuje i samo se tako može izbjeći 
»nered i anarhija«. 

Zašto se onda Kostić tako oštro okomljuje na normiranje? Zato, 
kaže on, što »Vukov opšti sistem reda nije postavljen kao norma iznad 
jezika, već kao njegovo biće, njegova nužnost, priroda njegovog posto¬ 
janja, realnog i u životu ljudi nužnog« (Delo, 119). Tko to pročita, staje 
osupnut. Tu se zaista ništa ne može razumjeti. Koja je to norma »u 
jeziku« i blagotvorna, a koja opet »iznad njega« i zlotvorna? Svaka je 
norma »u jeziku« jer odabire od onoga što u njemu jest i svaka je 
»iznad njega« jer jedno odabire, a drugo ostavlja. Norma može izgle¬ 
dati kao da je sasvim »u jeziku« samo onda kad se jezik već unaprijed 
zamišlja u skladu s njom, pa se tako onda ne vidi izbor koji je učinjen. 
A što je tek »biće jezika«, što »njegova nužnost«, što »priroda njegovog 
postojanja«? 

Sve izrazi snažni i slikoviti, izrazi koji izazivaju povoljne osjećaje, 
ali što oni znače? Sigurno ne to da je norma u skladu sa spontanim 
jezičnim reakcijama jer to vrijedi u najboljem slučaju samo za jedan 
dio svih kojima je hrvatskosrpski materinski jezik. Kako god okretali, 
sve samo dim, toliko dima da je vrijedno pogledati što on zapravo 
zastire. 

O jednom nema dvojbe. Kostić govori o nekom normativnom rje¬ 
šenju i kaže da je dobro. A kad to tvrdi, bilo bi primjereno da objasni 
na čemu se temelji takav njegov sud. Valjalo bi dakle iznijeti o ka¬ 
kvom se zapravo normativnom rješenju radi: što se za književni jezik 
odabralo, a što iz njega ispustilo, s kojega se gledišta odabiralo, koje 
su vrijednosti ostvarene, a koje napuštene i zašto je prvima data pred¬ 
nost pred drugima. Samo se tako može razviti stvarna rasprava o pro¬ 
suđivanom normativnom rješenju i samo se na takvu temelju može 
doći do zbiljski razumnoga rješenja znajući pri tome o čemu se radi i 
čime se plaća postignut cilj. 

Umjesto svega toga Kostić nam kaže da je rješenje koje on za¬ 
stupa, a ne znamo čak ni pravo koje je to rješenje, da je ono »biće 
jezika, njegova nužnost, priroda njegovog postojanja«. Onda doista ne¬ 
ma šta prosuđivati ni odvagavati, nema nikakve rasprave jer »biće je¬ 
zika« treba poštovati, »njegovu nužnost« prihvaćati i priznavati »pri¬ 
rodu njegovog postojanja«. I tu leži duboka nedemokratičnost Kosti- 
čeva pristupa, koji je pokušaj da se bez rasprave i obrazloženja, bez 
odvagavanja sviju za i protiv, jedno normativno rješenje nametne kao 
jedino moguće, prirodno i razumno. Što god on dalje govorio o svrsi- 
shodnosti i naprednoj usmjerenosti, o slobodi i ravnopravnosti ostaju 
samo lijepe riječi u službi jedne sumnjive demagogije. Jer napredne 
se svrhe ne mogu postizati ako se ne poznaju alternative među kojima 

treba birati, a slobodni i ravnopravni mogu biti samo obaviješteni 
ljudi. 

Ali nije to jedino Kostićevo sredstvo kojim pokušava izbjeći i spri¬ 
ječiti raspravu. Tomu treba da posluže i »klasna« etiketiranja sugo¬ 
vornika: »Iza koncepcije urbanizacije jezika, pod vidom obezbeđivanja 
jezičkog razvoja u korist vrhunske (i umetničke i naučne a i društvene) 
kulture krije se izgrađivanje jednog jezika iznad i izvan narodnog, 
formiranje jezičke norme za ljude koji će upravo tim jezikom biti obez- 
beđivani pri sticanju svojih posebnih društvenih pozicija i privilegija« 
(Delo, 118). I dalje: ». ..jezičkih normi koje se postavljaju kao klasne 
odbrane pomoću nametanja jedne književne norme s ciljem da se omo¬ 
gući supremacija jedne klase nad drugom« (Delo, 121). I tako to ide 
dalje »od pojedinačnog do opšteg, i od opšteg do pojedinačnog«, a to 
u dvije riječi znači da su svi koji se ne slažu s normativnim rješenjem 
uz koje pristaje Kostić ni više ni manje nego klasni neprijatelji. 

I na kraju, da ne bi bilo zabune, dolazi još izravan poziv na ma¬ 
sovan pritisak: »Ako to ne učinimo, tada će manje grupice, i uzgredne 
tendence, stalno izazivati zabunu, stalno uznemirivati i ljude koji se 
jezikom ne bave profesionalno, i mutiti vode sa određenim namerama. 
Oni će uspevati da izvrše ma i delimičan uticaj na nosioce sredstava 
masovne komunikacije, da svoje ideje propagiraju i da dejstvuju na 
širem području no što su to sada u stanju. Njima se može suprotstaviti 
samo svest najširih masa, efikasno i odsudno, i samo je ona, ta svest 
sposobna da uputi tok jezičkog razvoja u pravcu suvremenog interesa, 
i samo ona može biti garantor da će skretanja biti onemogućena. Sa¬ 
mo se tako može voditi borba, i pobediti u toj borbi, koja nije lišena 
klasne pozadine, kako u svojim osnovnim koncepcijskim stavovima, 
smeru i metodu — tako i po svojoj taktici. Ta se borba ne može izbeći 
ni mimoići, ni prikriti, ona se mora voditi i mora se pobediti.« 

To je bar jasno i nedvosmisleno. Nema dvojbe da je ta nedemo- 
kratična demagogija, to nastojanje da se pozivom na osjećanja izbjegne 
stvarna rasprava, da se sporna pitanja rješavaju mobilizacijom masa 
pod dopadljivim i nejasnim parolama, da je sve to u ovom našem da¬ 
našnjem trenutku mnogo opasnije nego sve one sablasti što ih u svojem 
članku Kostić slika na zid. Ipak nikome razumnom i dobronamjernom 
neće pasti na pamet da protiv njega poziva na masovan pritisak jer 
to nije metoda koja bi nas vodila prema najvišoj vrijednosti našega 
društvenoga života: samoupravnoj socijalističkoj demokraciji. A ona 
zahtijeva da se spornim pitanjima pristupa razumno i stvarno i da gra¬ 
đani samoupravljači, pošto ih stručnjaci obavijeste o mogućnostima i 
posljedicama, odaberu što misle da je najbolje. 

I na kraju: zašto sve to? Zašto Kostić napada tako žestoko kriti¬ 
čare u »Kritici«. Samo zato što su oni svi do jednoga tražili da se u 
temeljnom Rječniku hrvatskosrpskoga književnog jezika čitatelji upute 
u istinsko značenje i upotrebu riječi. Oni ne misle da je dosta reći 
npr. da talas znači isto što i val, nego treba dodati da je talas u hrvat¬ 
skoj varijanti pjesnička riječ s jakom stilskom vrijednosti dok je u 
srpskoj obična riječ i stručni naziv. Bez toga podatka nije moguće 
ispravno razumjeti tekstove, nije moguće stilski njegovati vlastiti izraz, 
a potpuno je nemoguća i svaka zbiljska ravnopravnost varijanata. 

Kostiću je taj zahtjev kritičara uništavanje riječi, njihovo zapo¬ 
stavljanje, osuda, čak proskripcija. Tu je, mislim, svaki daljnji komentar 
suvišan. Prilično se jasno pokazalo što zastire dim Kostićevih izraza. 

(Kritika 5, 1969) 


jezik književnosti, književni jezik i RJEČNIK 
KNJIŽEVNOGA JEZIKA 

Tomislav Ladan 


Što je posrijedi? 

Zapravo ništa osobito i ništa novo. Pojavilo se jedno jezikoslovno 
djelo što je izazvalo stanovite prigovore kao i prigovore na te prigo¬ 
vore. Dvomatični je Rječnik — kao i tolike ostale knjige — doživio 
dvogubu prosudbu: s jedne strane osudu, s druge strane obranu. 

Mnogo je toga taj Rječnik učinio. Ali kako god da je sve načinio, 
mnogo mu se manje prigovorilo zbog učinjenog nego zbog neučinje- 
nog. Glavni mu je prigovor bio i ostaje: što je mimoišao neshvatljivo 
golem dio rječničkog, jezičnog blaga hrvatske književnosti. Toliko je 
takav propust (koji nije slučajan) bjelodan svima ocjeniteljima i otego¬ 
tan po tvorce Rječnika, da je o tome pomalo i smiješno još jednom 
govoriti; ali, ako ni radi čega drugog, onda barem nakon tolikih na¬ 
govora i pregovora i dogovora o jeziku, moraju se — sve mi se čini — 
nastaviti i ovakvi razgovori. A ako ćemo pravo, koliko je god toga (i 
kolikima je god) ono u Rječniku i okolo njega — bjelodano, to jest: 
jasno, — dosta je i zamagljenoga i višeznačnoga, pogotovo u uporabi 
naziva jezik književnosti i književni jezik. 

Stoga ovo što bih htio napisati nije tek još jedan odgovor odgo¬ 
voru na moj prigovor (iako će, bojim se, nužno biti i toga), nego je 
pokušaj odredbe stanovitih značajki književnog izričaja uopće, a sva¬ 
kako i pripadajućih svojstava samoga hrvatskog književnog jezika. 

Višestrukost i mnogoznačnost jezika 

Od nekih gotovo tri tisuće jezika svaki je neko jezično zajedništvo 
za one koji se njime služe, bilo da ih ima tako malo kao Islanđana ili 
tako mnogo kao Kineza. U svakom od tih jezika jezikoslovac će, kad 
ih stane proučavati i opisivati, otkriti još nekoliko nadjezika ili pod- 
jezika, dijeleći ih — recimo — prema spolu, staležu, zanimanju, po¬ 
dručju, uporabi ili primjeni. Govorit će se tako i o muškom i o ženskom 
jeziku, i o općem i o posebnom, o stručnom i uličnom, seoskom i grad- 
skom, o svakidašnjem i svečanom. Pa ipak, iako se deskriptivna, histo¬ 
rijska, strukturalna ili funkcionalna razdioba može protegnuti gotovo 
na bezbroj naziva i pretinaca, kao da se u biti sve svodi na opreku 
između narječja i zajedničkoga jezika: 

Takav zajednički jezik, što u višu sjedinjenost povezuje različita 
narječja, jest jezik zajedništva (Gemeinsprache). 1 

1 Walter Porzig, Das \Vunder der Sprache, Bern, 1967, str. 225. 


146 


147 



Ali mene osobno upravo to zbunjuje: što je u nas jezik zajedni¬ 
štva? Zapravo: što je u nas jezik književnog zajedništva? Teškoća nema 
oko toga što je razgovorni jezik (ulice, obiteljskog posijela ili društvene 
zabave), narječje (čakavsko, kajkavsko ili štokavsko) ili pak opći jezik 
(odgojnih ustanova, upravnih ureda i sustava javnih obavijesti). Zani¬ 
ma me, naime, što je s jezikom hrvatske književnosti (onoga tako često 
spominjanoga višestoljetnog slijeda od Držića do Cesarića)... 

... Što je naš književni jezik, ako već nije jezik književnosti; jer 
K. Pranjić kaže: 

... čest je običaj uza termin i pojam književni jezik vezivati pre¬ 
dodžbu o eventualnoj službi toga jezika te zaključiti: to je jezik knji¬ 
ževnosti. A tako nikako nije. Književni jezik samo je tradicionalan i 
u većini evropskih naroda ustaljen naziv za označivanje općenarodnog 
jezika: jezika sporazumijevanja, jezika poslovnosti i obavještavanja, 
jezika znanosti i jezika (umjetničke) književnosti . 2 

Sve kada bi i bilo tako »u većini evropskih jezika«, ne bih se su¬ 
glasio s time, jer se ljudi sporazumijevaju više svakakvim nego knji¬ 
ževnim jezikom, dok posluju mnogo češće u duhu slanga, a čini mi se 
kako je počesto i jezik obavješćivanja, te osobito postručeni jezik zna¬ 
nosti, podaleko od jezika umjetničke književnosti. Uz to, općenarodni 
jezik (kao govorni i prostosaobraćajni) samo je pretpostavka. U zbilji 
je on tek zbroj raznolikosti šatrovačkog govora, jezika struke, podje- 
zika, narječja i različitih mjesnih, regionalnih i ostalih svojstava i obi¬ 
čaja. Dok jezik književnosti ili književni jezik jest registrirana, normi¬ 
rana i standardizirana datost na temelju jezičnih spomenika, djela. Po¬ 
gotovo je teško poistovjetiti općepučki i književni jezik u slučaju jezične 
raznolikosti kakva je u nas u Hrvatskoj, s izrazitim razlikama među 
štokavštinom, čakavštinom i kajkavštinom. Pa i kad ne bi bilo opreke 
te vrste, ne bismo mogli lako istovijetiti pučki i književni jezik. Riječ 
je naime o vrlo drevnoj pojavi, što je stara koliko i sama pismenost. 
Hoću reći ovo: u svakom jezičnom sustavu (koji nastaje čim se jezik 
zapisuje i tako opisuje, a prije te registracije njega za nas zapravo 
nema) postoje razlike što mogu ići i do same nerazumljivosti, a danas 
su najčešće oprimjerene oprekom između Schriftsprache i Umgangs- 
sprache, između »oblika jednog jezika što u prvom redu služi pismenom 
izričaju« i »govora svakodnevnih životnih odnošaja «. 3 To dvojstvo nije 
samo razdvojenost pisanoga znaka i žive riječi nego d primjerenog stan¬ 
darda i pretežne svakodnevne jezične bezličnosti, za što ćemo dovoljno 
potkrepe naći usporedimo li bilo koji uspio pjesmotvor i prosječan no¬ 
vinski sastavak. I gotovo da nema jezičnog zajedništva bez te dvoj¬ 
nosti. Pisani jezik teži sačuvati i promicati duhovnu baštinu zajednice, 
dok se razgovorni jezik svakom naraštaju otkriva kao mješavina razno¬ 
rodnih svojstava: od osobnih pripadaka pojedinoga govornika, preko 
obiteljskih značajki, do jezičnih navika određene skupine, struke ili po¬ 
krajine, društvovnog staleža ili razreda. Ista nam je pojava sačuvana 
u nekadašnjoj egipatskoj opreci grammata/hieratika — grammata/de- 
motika i današnjoj grčkoj kathareusa — demotike ili pak u modernoj 
razlici langue ecrite — langue pariće. 

Naravno, idealno bi bilo prevladati tu dvojnost, stopiti standard i 
običaj; tako opismeniti i obrazovati ljude, da već njihov razgovorni je- 


' Krunoslav Pranjić, Jezik i književno djelo, Zagreb, 1968, str. 5. 
! Das Grosse Deutsche W6rterbuch, Bertelsmann, 1967. 


zik bude standardan. Ali, stvarnost pokazuje kako se i u najobrazova¬ 
nijim zajednicama bujica jezične svakodnevice prelijeva preko brana i 
obala standarda, norme, književnog ususa. To staro dvojstvo izbija 
neprestano u novim oblicima. Ono, dakako, nije jednoznačno, a ne po¬ 
kriva često ni opreku govor obrazovanih — govor neobrazovanih, na 
što posebno upozorava J. Marouzeau, govoreći o jeziku i kulturi u ne¬ 
što drugačijem kontekstu: 

Vidi se kako opreka govorni jezik — pisani jezik doista ne pokriva 
opreku pučki jezik — školovani jezik. Pobrkati ih, značilo bi izložiti 
se miješanju činjenica i pogreškama u tumačenju. Sve što tu možemo 
učiniti jest da ih usporedimo, kako bismo ustvrdili istodobno i opreč¬ 
nosti i interferencije . 4 

I uopće: višejezičnost unutar jednog jezika nije ni slojevita ni stup¬ 
njevita, nego je vrtložna. Slang, na primjer, prelazi u poseban jezik 
(Sondersprache), posebni jezik u pučki (Volkssprache), a iz svega toga 
troga se hrani pisani-književni-standarđni jezik (Schriftsprache-Lite- 
ratursprache-Hochsprache). Samo iako su odnošaji među njima ne samo 
povratni nego često i neuhvatljivi, ipak se oštro izdvaja razlika između 
svakodnevne jezične mješavine međusobnog sporazumijevanja (Gemein- 
sprache) i jezičnog standarda znanosti i književnosti (Hochsprache). A 
kako ni jedan metajezik nije toliko postao jezik radi jezika kao jezik 
o jeziku, prosječniku je gotovo nemoguće dokučiti zbiljsku pozadinu 
tolikih razdijeljenih razdioba. 

Pa ipak, iz svega se toga barem »entelehijski« izdvaja pismeni, 
književni, kultivirani jezični standard (engl. standard English, njem. 
Hochsprache, Šved. Riksspraak — na primjer), koji označava onaj jezični 
oblik što vrijedi za cijelu zajednicu, a razlikuje se od bezobličnog sva¬ 
kidašnjeg protoka riječi, zapravo je u opreci s njim. Takav je standard 
nosilac nacionalne književnosti, pa se naravno i zove književnim je¬ 
zikom. 

O povijesnoj strani takve jezične dvojnosti i u nas jasno govori 
Z. Vince: 

U hrvatskoj se književnosti već u staro doba nastoje kloniti bar- 
barizama i stranih riječi, osjeća se u književnim djelima određena svje¬ 
sna briga oko jezičnog odabiranja. U toku stoljeća javlja se dakle 
težnja da književni jezik u književnim djelima bude što čistiji, pro¬ 
brani ji. Jedno je jezik razgovorni, često pun tuđica, a drugo je jezik 
u književnim djelima u kojima se javlja nastojanje za što većom je¬ 
zičnom čistoćom. Način na koji se to može postići i u kojoj mjeri, u 
raznim je vremenima različit, ali težnju za što probranijim i čistijim 
književnim jezikom zapažamo i kod dubrovačkih književnika, i kod 
Vitezovića. Sve do predilirskih i ilirskih nastojanja i do kraja XIX sto¬ 
ljeća, kada ne prestaje osmotsko djelovanje baštine tradicionalnog je¬ 
zika hrvatske književnosti... Ta briga oko jezične čistoće koja karak¬ 
terizira hrvatski književni izraz i u XIX stoljeću ostala je imanentna 
1 kasnije ... Književni jezik u Hrvata zapravo je dakle organski na¬ 
stavak starijeg stanja u hrvatskoj književnosti . 5 

‘ Jules Marouzeau, Notre langue. Pariš, 1955, str. 260. 

Zlatko Vince, Filološke škole XIX stoljeća u razvoju hrvatskog književnog j&- 
XKa (posebni otisak), Zagreb, 1968, str. 171—172. 

Dakle: od XIV do XIX stoljeća hrvatski se književni jezik teme¬ 
ljio na narodnim govorima (a na čemu bi se drugom i mogao temeljiti?), 
ali se razvijao u smjeru jezičnog filtera, sustava, standarda, norme — 
kao uostalom i toliki drugi književni jezici europskog kulturnog ob¬ 
zorja. Ali ta dvojnost između bezoblične jezične tvari pučkih izražaja 
(bezoblične ne u smislu jezične komunikacije, jer je ona potpuna i 
savršena, već u smislu umjetničke djelotvornosti) i jezičnih sadržaja 
uobličenih književnim umjetninama nije ni neprirodna ni pogibeljna. 
Ovdje, naime, nije riječ o onoj dvojnosti koja nastaje kad se pisani 
jezik ovapni, okameni i umrtvi ili tek izopači te se tako izopći iz zdrave 
jezične uzajamnosti, na što vjerojatno misli R. Queneau kada piše, go¬ 
voreći o podvojenosti suvremenog francuskog jezika. 

Mi govorimo dva jezika, upravo kao Grci; ’kathareusom’ (čistim 
jezikom) služe se novinari i službenici; ’demotičkim’ (pučkim) jezikom 
pjesnici. Na žalost, ovdje, osim u nekim rijetkim izuzecima, pjesnici 
govore »čistim« jezikom a službenici i novinari zapravo nikakvim .« 


Iz svega se pokazuje kako standardni ili književni jezik (iako se 
hrani pučkom jezičnom svakidašnjicom) uglavnom se temelji na knji¬ 
ževnosti, na jeziku ostvarenih književnih djela ili ostvarene pismenosti 
uopće. I moja tvrdnja, što toliko uzbudi moje sugovornike drugačijih 
nazora na jezik, bila je: književni jezik jedne književnosti mora (u 
leksičkom, sintaktičkom i stilističkom smislu) biti potencijal cjelokup¬ 
nog baštinjenog blaga. Jedino se tako omogućava jezična suvremenost 
i osigurava jezična budućnosti: kao stvaralački nastavak ostvarivanog 
i ostvarivog ... 

Valjda je više nego očigledna povezanost književnoga jezika i je¬ 
zika književnosti. Književni jezik ne može a da se ne oslanja na jezik 
svoje književnosti, koju tako održava na životu, upravo kao i ona 
njega. Raskine li se taj životvorni odnošaj, udalji li se jedno od dru¬ 
gog stradat će ili jezik ili književnosti ili pak — sto je također moguće 

_ oboje. To jest: koliko god je naravna opreka između pučke jezične 

svakidašnjice i književnog jezika (kao između tvari i oblika u stvara¬ 
lačkom procesu) toliko je nenaravna razdvojenost književnog jezika i 
i jezika književnosti. Dakako, postoji i ono Kayserovo upozorenje koje 
je dvosmjerno: ne smije se mimoilaziti jezično tvorivo jednog dijela 
književne cjeline, jer ne samo što jezik ostvarenih umjetnina nije puka 
tvar, nego ni jezik razgovorne svakidašnjice (iako služi kao gradivo 
oblikotvornosti djela) nije — već po samoj svojoj naravi — tek obična 
građa. Autor zapravo govori o predmetnosti, ali time ipak dostatno 
potkrepljuje našu tvrdnju. Svaka je riječ (a osobito umjetnička) ne¬ 
zamjenljiva već sama po sebi, jer nikada nije neutralna sirovina bez 
smisla, pa čak ni kao građa za rječnike, pogotovo za one koji se na¬ 
zivaju rječnicima književnog jezika. 


Jezik, što je oblikovan u nekoj umjetnini, nije neutralna tvar kao 
boja ili kamen. Njegovi elementi nisu naprosto fizičke naravi, iako tu 
sudjeluje fiziološko pri nastanku zvukova s pomoću govornih organa i 
fizičko pri razumijevanju zvukova kao akustičkih pojava. Isto tako pri 
njihovu sastavljanju stvaralac nema slobodu koja bi se svodila na za 


kone mehanike ili fiziologije i akustike. I kao najsitnije jedinice riječi 
mače i pri slaganju riječi i tvorbi rečenice »jezik« jedne mogućnosti 
Itavlja na raspolaganje a isključuje druge, s kojima bi se izgubio smi¬ 
sao Ovdje su posrijedi oblici, doduše oblici u kojima manje ili vise 
Inažno djeluju kategorije spozna je. 7 

Neki od mojih sugovornika oprečnih nazora na književni jezik (kao 
na primjer Đ. Kostić u Delti, 2/1969) neprestano mi kao protuđokaz 
navode neku strogo pučku podlogu u javnim govorima. Ja pak ne čuh 
'oš ni jednog javnog izvrsnika, izvježbanog narodnog govornika (ba- 
r^m za ovo poratno doba u kojem sam odrastao) — pa ma koliko taj 
i no podrijetlu i po svjetonazoru bio pučki —, ne čuh ga govoriti pučki. 
Dapače: govore takvi naglašeno učeno, sa svim onim teškim i apstrakt¬ 
nim znanstvenim riječima i sklopovima (iz područja sociologije, poli- 
tikologije ili marxologije), koje govornik pokatkada ne mora ni sam 
posve shvaćati, ali se njima ipak obilato služi. Dakle, ni u takvim pri¬ 
godama — kad je cilj narodski osloviti narod a u narodnim stvarima 
— ne ide bez »učenog, urbanog, knjiškog« izražaja — zar ne?! 

Ili opet, kada Đ. Kostić piše 

zašto se vodi rasprava oko jezičkih normi kada je jezik na¬ 
roda sveobuhvatan, kada je najšira jezička izražajna mogućnost, kada 
van njega jezika nema, i kada jezik može da postoji samo u njemu i 
za njega .. . 8 

— onda bih rekao kako su u toj jednoj nepotpunoj rečenici četiri 
tvrdnje od kojih je svaka netočna: 1) »jezik naroda« nije »sveobuhva¬ 
tan«, ako ni zbog čega drugog onda zbog toga što ni jedan jezik nije 
sveobuhvatan, a postoje i čitava iskustvena i znanstvena područja po¬ 
sve izvan narodnog jezika; 2) »jezik naroda« nije »najšira jezička izra¬ 
žajna mogućnost«, jer je jezik književnih djela u tolikim svjetskim 
književnostima jezično i širi i izražajniji od samog narodnog jezika; 
3) nije istina da »van njega jezika nema«, što posvjedočuju metaje- 
zici bilo koje znanstvene djelatnosti (recimo, atomske fizike), a pogo¬ 
tovo jezik glazbe ili plesnih kretnji; 4) pogrešna je i tvrdnja da jezik 
»postoji samo u njemu i za njega«, to jest za narodni jezik, jer su 
svakomu poznati primjeri jezika i te kako udaljenih od narodnog jezika, 
koji ne samo što ne postoje »u njemu« nego ne postoje ni »za njega«, 
jer — pored drugačijeg značaja — imaju drugačiju i uporabu i svrhu 
(jezik moderne filozofije ili stručnog novčarstva)... 

Zapravo: nije tu ni jasno do kraja što autor misli izrazom »jezik 
naroda«. Je li riječ o pučkom potknjiževnom i vanknjiževnom svaki¬ 
dašnjem izričaju; ili možda misli na jezik što je nastao na temelju na¬ 
rodskih jezičnih običaja... Jedno je ipak u svemu tome jasno: Košticu 
je jezik knjiga nešto suprotno narodnoj osnovici. No, jezik književno¬ 
sti nije suprotan pučkom temelju, ukoliko ne pogriješimo poistovje¬ 
tivši suprotno i različito. I sam sam cijelo vrijeme govorio o razlici, o 
udaljenosti između obične govorne osnovice i razvijenog književnog 
jezika; ako je to i opreka, nije suprotnost u smislu uzajamne isklju- 
vosti. 


7 Wolfgang Kayser, Das sprachliche Kunstvjerk, Bern, 1967, str. 294. 
s Đorđe Kostić, »Kritika« o Rečniku, Delo 2, 1969, str. 118—119. 

Jezična cijelost; codex i standard 

Sve u svemu, središnji je nesporazumak između mene i mojih su¬ 
govornika u tome što ja — za razliku od njih — ne mogu zamisliti 
književni jezik jednog naroda koji se ne temelji na njegovoj baštini. 
Naglasio sam važnost književne cijelosti, jer bez nje nema ni novosti 
ni novotarija u umjetničkim izražajima. Književna jezična zbilja za 
mene je neprestano obnavljanje baštinjenog, stvaranje novog što će 
opet postati baština određenog duhovnog zajedništva. Jacobson kaže; 
»chaque epoque distingue des formes conservatrices et des formes no- 
vatrices«. 9 

Tvrdnja što je razgnjevila neke od mojih oprečnika bila je i ostaje; 
današnja filologija i leksikografija mora uzeti u obzir jezičnu cjelinu 
hrvatske književnosti, jer bez neprestane prisutnosti te izražajne sum- 
mae (u kojoj su kao otvoreno polje novih mogućnosti sve jezične tvo¬ 
revine od najstarijih do najnovijih) nema živog kontinuiteta, nema smi- 
saonog tijeka u koji umjetnik riječi uranja, ponavljajući i obnavlja¬ 
jući tradiciju. 

Naravno, u razvitku jezika i književnosti toliko toga i otpada, ali 
nije valjda da je otpalo baš sve (čak i od štokavštine) a u razdoblju 
od XV do XIX stoljeća, pa i najveći dio jezično-književnih vrednota 
XIX stoljeća, uz podobar komad iz XX stoljeća, kao što se dogodilo u 
prosuđivanom dvomatičnom Rječniku... 

Nedvojbeno je romantička zabluda pripisivati isključivo pravo upo- 
rabnosti i pridavati vrhunska svojstva izražajnosti samom narodnom 
jeziku, te ga onda kao ono životnije i vrednije suprotstaviti »mrtvom«, 
»okamenjenom« jeziku književnosti i književnika. Daleko sam i od sa¬ 
me pomisli da potcijenim ili mimoiđem narodni govorni temelj jezika, 
ali ja odnosa je između njega i književnog jezika shvaćam u duhu 
uzajamne povezanosti životne podloge i oblikotvornog načela. Bilo bi 
već vrijeme priznati koliko jezik duguje i prokletim piscima, onima što 
bijahu i jesu clerici vagantes, od srednjovjekovnih pjevača i prepisi- 
vača do suvremenih književnih sastavljača i zabavljača ... 

Znanost je već odavno odbacila ’romantičke’ koncepcije neograma- 
tičara, koji su u pučkim jezicima, u narječjima, vidjeli najčišće jezike, 
što su jedini podložni pravilnim zakonima fonetike!... Uz put će se 
vidjeti, kakav je gubitak iza sebe ostavio vulgarni latinski, i sve do 
naših dana, sve ono što je pučki francuski pustio da propadne (ili je 
pobrkao), sve je to — riječi, oblike, obrate, izričaje — njegovani i 
književni francuski, naprotiv, spasio i sačuvao, kako bi uvećao sred¬ 
stva izražaja, označio i razlikovao nijanse. 10 

Kad izdavanje višesveščanog Rječnika književnog jezika ne bi bilo 
oblik kodifikacije i standardizacije unutar stanovitog jezično-književ- 
nog sustava, ne bismo se ovoliko ni bavili međuodnošajima jezične upo¬ 
rabne svakidašnjice i jezika književnih djela. Jezik se naravno mora 
kodificirati. Sama registracija jezičnih datosti još nije i standardiza¬ 
cija. Ali, kako ni jedno leksikološko djelo nije puki popis jezičnih či¬ 
njenica, nego je istodobno i izbor i stav (a naročito u svojem leksiko¬ 
grafskom obliku), ono uvijek na stanovit način propovijeda i promiče 
neka načela, norme, kanone: nastoji nametnuti izražajne obrasce, usmje- 

8 Roman .1 acobson. Essais de linguistique gčnčrale, Pariš, 1963, str. 212. 

10 Albert Dauzat, Tableau de la langue frangaise, 1967, Pariš, str. 7. 


riti školovani izražaj na jednu stranu, a odvratiti ga od druge. Kad se 
taj rječnik još i nazove Rječnikom književnog jezika, onda više nema 
nikakve dvojbe o naravi nakane i o biti pothvata. 

Otpada čak i ona nesigurnost u koju upadamo kod sinonimske 
trijade Schriftsprache-Literatursprache-Hochsprache, jer se prvi jezik 
može odnositi na bilo kakav pismeni sastavak od obične obavijesti do 
čiste znanosti, drugi samo na jezik lijepe književnosti, dok treći može 
zahvatiti sve unutar pisanog standarda jedne zajednice. 

Složili smo se, dakle, kako bez standarda ne ide, ali nema ni stan¬ 
darda bez jezika književnosti. Kada se pismeni jezik, jezik književne 
tradicije, standardizira — onda dolazi i do pročišćenja, uobličenja sva¬ 
kodnevne jezične bezobličnosti, puke uporabnosti. Na taj se način pre¬ 
mošćuje jaz između naslijeđenog jezika književnosti i suvremenog su¬ 
stava svakodnevnih obavijesti. Evo — kao još jedne potkrepe — toga 
međuodnošaja na primjeru današnjeg švedskog jezika: 

Izvorno je pisani jezik bio jezik iz druge ruke, i njegova je jedina 
dužnost bila izraziti vidljivim znacima govorni jezik. ’Bijaše to prijevod 
znaka uha oku.’ Ali s vremenom uloge su se izmijenile. Sada je pak u 
mnogih Šveđana tako, da im pisani jezik kao uzor u potpunosti odre¬ 
đuje njihov govorni jezik. Govorni jezik postaje tako prijevod znaka 
oka uhu. Pismeni jezik se ponaša kao jedini, pravi uzorni jezik, raz¬ 
govorni jezik pak kao njegov manje ili više nemaran odraza j. 11 

Svi navedeni primjeri dovoljno jasno pokazuju istovjetnost knji¬ 
ževnog jezika (pisanog jezika, jezika književnosti) i standardnog jezika, 
ili barem živu podudarnost — uz nužne povijesne razlike što su poslje¬ 
dica stvaralačke uzajamnosti osnovice i nadgradnje. U nas, ako ćemo 
pravo, nije tako. I unutar istog jezičnog sustava književni se jezik raz¬ 
likuje od standardnog, to jest jezika ustanovljene uporabe. 

Naš se obrazovni i javni, obavještajni jezični standard temelji na 
onom dijelu maretićevštine što sustavno zaobilazi jezično blago hrvat¬ 
ske književnosti, te se produbljuje jaz između jezika same književno¬ 
sti (kao cjeline) i promicanog jezičnog standarda. Normalno bi, dakle, 
bilo da između jezične sveukupnosti hrvatske književnosti i jezika go¬ 
vorne javnosti (školstva, uprave, novinstva, radija i televizije) bude 
mnogo više podudarnosti, uzajamne prožetosti nego što je slučaj. Ako 
su Držić i Gundulić živi pisci, a jesu, onda ni glavnina njihova jezika 
nije baš za povijesnu jezičnu ropotarnicu, kao što izlazi da jest — pre¬ 
ma mjerilima sastavljača Rječnika književnog jezika dviju Matica. 

Uz to, kad u nas već postoji razlika, s jedne strane, između jezika 
književnosti i općeg jezika, i — s druge strane — između samih na¬ 
rječja i općeg standarda, — prirodno je upitati se: smanjuje li ili po¬ 
većava danas moderni odgojni i obavještajni sustav razmak između 
jezika naše književne baštine i suvremenog općeg jezika. Sudeći po 
svemu, on ga povećava, a na štetu baštinjenog jezičnog corpusa. Po 
podrijetlu, opći jezik, zajednički, jezik zajedništva, obično nastaje sin¬ 
tetiziranjem narječja. U nas se dogodilo da su oba naša tako važna 
narječja (čakavsko i kajkavsko) onako naprosto daničićevsko-mareti- 
cevsko-maretićarski osudili na smrt, ne uzevši ih u obzir čak ni kao 
zalihu jezičnih sirovina (pa čak ni do danas — zbog takvog verbicida 
" ta narječja ne dobiše ni svoje rječnike). No unatoč svemu tome, hr¬ 
vatski je književni jezik uspio upiti mnoštvo značajki i čakavskih i 

11 Erik Wellanđer, Riktig svenska, Stockholm, 1962, str. 13. 

kajkavskih, kako leksičkih tako i kulturoloških, iako su službeni slov- 
ničari od khuenovštine do aleksandrovštine svim svojim silama spre¬ 
čavali upravo tu sintezu ... 

A s gledišta književnosti zapravo je neprimjereno nazivati dija¬ 
lektalnim djela pisana čakavštinom ili kajkavštinom. Marulićeva Ju¬ 
dita ili Krležine Balade isto su toliko književna djela jedne književnosti 
i njezina jezika kao i Mažuranićev Smail-aga. Sve su to ravnopravni 
dijelovi hrvatske književne koine. 

Gledano čisto filološki ili leksikološki, isto je toliko poučna koliko 
i točna Porzigova izjava: 

Veće bogatstvo i veća izražajna sposobnost zajedničkog jezika u 
odnosu na narječja počiva djelomično i na mogućnosti da u svako doba 
crpi jezično blago iz svih narječja. 12 

Ako sam uopće razumio neke sugovornike što mi se suprotstavile 
(nakon kritike u Kritici 1) — a osobito Đ. Kostića oni su, kao za¬ 
prisegnuti folklorofili, protiv »urbanog« jezika, protiv toga da se jezični 
standard prije svega zasniva na jeziku pisanih spomenika, na jeziku 
književnih djela. Ako je uistinu tako, zabluda je barem dvostruka. Pr¬ 
vo, već samo zapisivanje pučke tradicije jest pismena, umjetna inter¬ 
vencija, pa i prijetvorba predložene govorne sirovine. I sami zapisi- 
vači narodnog blaga samom svojom djelatnošću provode određenu ko¬ 
difikaciju, biraju i preporučuju, stvaraju »gradski« jezik, pa ma koliko 
se pozivali na zavičajno seljaštvo. Drugo, ni najknjiževniji književni 
jezik ne nastaje sam iz sebe (jer u jeziku partenogeneze nema!), nego 
je plod uljudbenog, oblikotvornog čina, što zahvaća kako neposrednu 
govornu mješavinu tako i već ostvarena umjetnička djela. Sve se to 
odvija u onoj duhovnoj uzajamnosti u kojoj jedni oblici mogu poslu¬ 
žiti drugima upravo onako kao i prvotna neoblikovana tvar naravno 
uz specifične uvjete i primjerena svojstva jezika kao takvog. Jer, kad 
se već krećemo u suvremenom opismenjenom — i oknjiženom — dru¬ 
štvu, u zajednici s vrlo dugim rodoslovljem književnih djela, mi se 
više ne možemo vratiti u prvotnu pučku epsku neposrednost — kad je 
riječ o književnom jeziku — pa ma koliko bila romantična i snažna 
naša osobna žudnja. 

Slično pokazuje i primjer engleskog jezika: 

Jezik kojim govore i pišu svi obrazovani upotrebljivači engleskog 
u jednom je smislu umjetan. On je ono što se naziva »književnim je¬ 
zikom«, za razliku od prirodnoga govora puka kojemu materinski jezik 
dolazi bez utjecaja književnosti ili škole. 13 

Uzme li se u obzir sve što je izneseno, valjda je jasno koliko je 
smisla imao prigovor što je u jednom rječniku književnog jezika mi¬ 
moiđena književna baština te iste književnosti. Jer, odbacimo h knji¬ 
ževna i leksikografska djela od XV do XIX stoljeća — u sveukupnoj 
književnoj uporabi — što ostaje onda od one povijesne proteznos i 
književnog jezika bez koje nema ni jezika ni književnosti. 


18 Porzig, ibid., str. 227. . 

» J. B. Greenough/G. L. Kittredge, Worđs and tfteir Ways in Engltsh V ■ 
New York, 1961, str. 80. 


Mnogoznačnost i jednoznačnost imena 

Jezik o kojem govorimo različito se nazivao i naziva: hrvatski, slo- 
vinski, ilirski, hrvatski ili srpski, hrvatsko-srpski, hrvatski književni je¬ 
zik, hrvatska varijanta, zapadna varijanta, ijekavska varijanta, zatim sa¬ 
mo'naš i tko-zna-kako-još-sve-ne. To obilje imena za jedan te isti pojam 
pokazuje ako ništa drugo, onda barem jednu neobičnu povijest jednog 
jezika. Pogledamo li kako su dotični jezik nazivali njegovi najstariji 
književnici (kao na primjer Marulić), vidimo izvjesnu redukciju naziva 
od punog narodnog imena do tehničke oznake, ali je ona više nomi¬ 
nalna no realna; dok je jedne književnosti, dotle će biti i njezina je¬ 
zika, bez obzira na službeno ili stručno nazivlje. 

Od svih pobrojanih naziva izraz varijanta najmanje je sretan i 
najmanje znanstveno opravdan. Ako već dotični jezik dotične književ¬ 
nosti ima stanovite značajke ortografske, ortoepske, fonetske, morfo¬ 
loške, sintaktičke, semantičke, leksičke i kulturološke naravi (kao svoje 
gualitates specificae) — a pokazano je i dokazano da ima — onda je on 
prije samosvojan sustav izražaja, nešto što je po lingvističkim kriteri¬ 
jima dovoljno za književnu normu, standard: za standardni književni 
jezik. Varijanta je, uz to, više stilistička negoli lingvistička oznaka, a 
posrijedi je ipak jedna lingvističko-kulturološka cjelina, izdiferenciran 
. književno-jezični usus u SR Hrvatskoj, te je ta tuđica doista nedovoljna 
da označi cjelokupnu jezičnu stvarnost. 

Jasno: kad se uzme u obzir povijesna ovojnica koja je oko našeg 
jezika tako debelokožno izrasla, otkriva se kako je u pitanju mnogo 
toga što prelazi značaj čisto jezične prosudbe predmeta. 

Umjesto da i dalje ponavljam ono što je svima dobro poznato, na¬ 
vest ću slučaj imena norveškog jezika, a samo radi ilustracije vrlo 
kompleksne povezanosti između imena i biti bilo kojeg jezika... Či¬ 
njenica je da jezik, kao instrument date nacionalne književnosti, po¬ 
prima njezine bitne značajke, i obratno: nju samu određuje — u znat¬ 
nom stupnju — narav i položaj njezina jezika. Zbog te uzajamnosti 
kompleks jezik nadilazi samo lingvističko i književnopovijesno podru¬ 
čje, te zadire u sociologiju i politikologiju ... 

Kad se navode parovi jezika blizanaca (kao kastiljanski-katalon- 
ski, ukrajiinski-ruski, češki-slovački), onda se obično norveški-danski 
navode kao slučaj onog stupnja sličnosti i srodnosti što ide u mnogo 
čemu sve do istosti. 

Što se tiče naravi odnošaja književnog danskog i književnog nor¬ 
veškog jezika norveški autori kažu ovako: 

Svečani jezik (heitidssproget) i jezik srednjeg staleža stopili su se, 
u toku stoljeća, na jugoistoku u govorni miješani dansko-norveški idiom, 
koji se neprestano norvegizirao. u 

Zanimljivo je i što čuveni skandinavist E. Wessen kaže opisujući 
današnju dvojezičnu situaciju u Norveškoj: 

Norveška je tako dobila dva priznata službena književna jezika: 
oni su se prvo nazivali »riksmaal« i »landsmaal«, a kasnije (od 1929. 
službeno) »bokmaal« i » ngnorska«. Između njih se zametnuta ogorčena 
borba, koja još ni dan-danas nije riješena. Pristaše landsmaala pred¬ 
bacuju pristašama riksmaala, da je to tuđi jezik; iako je izjednačen s 


u Ingvald Marm/Alf Sommerfelt, Norwegian, London, 1967. str. XX. 

norveškim pučkim jezikom, da je u temelju danski. A protivnici opet 
označavaju landsmaal kao jezik koji je bez kulture i umjetan. 1 * 

Porzig, kao pisac s njemačkog govornog područja, na kojem je je¬ 
zično ujedinjenje odavno ostvareno, ne razlikuje nijanse u norveškom 
jezičnom slučaju, pa jednostavno odsiječe: 

A danski je, zbog stoljetnog političkog gospodstva, i danas zajed¬ 
nički jezik Norveške. 18 

Međutim, u predgovoru gramatici norveškog jezika u izdanju Je¬ 
zikoslovnog instituta Sovjetske akademije znanosti, autori (vjerojatno 
poučeni sličnim primjerima unutar višejezične zajednice Sovjetskog 
Saveza) posve drugačije umuju o dotičnom predmetu. Oni naime kom¬ 
biniraju lingvističku i kulturološku metodu pri odredbi naravi i imena 
promatranoga jezika i posljedak te njihove metodologije — čini mi se 
— vrlo je poučan. 

Između riksmaala i landsmaala, kao među različitim oblicima knji¬ 
ževnog jezika jednog naroda, postoji prisno uzajamno djelovanje... 

... Razlike između riksmaala i landsmaala najveće su u glasovnoj 
strukturi riječi i gramatičkih oblika. U značenju riječi i gramatičkih 
oblika između riksmaala i landsmaala, po pravilu, nema razlika. U 
sintaksi su razlike između riksmaala i landsmaala neznatne ... 

... Neki tvrde kako su razlike između riksmaala i landsmaala do¬ 
statno velike, da bi se moglo govoriti o dva različita jezika. Očigledno 
je međutim da apsolutna veličina jezičnih razlika ne određuje imamo 
li posla s dva oblika jednog jezika ili s dva različita jezika, nego kako 
se ta razlika ostvaruje u saobraćaju. Riksmaal i landsmaal se po slo¬ 
bodnom izboru upotrebljavaju na području jednog naroda, to jest spe¬ 
cifični su za taj narod. Stoga su riksmaal i landsmaal prije dva oblika 
jednog književnog jezika nego dva jezika. Nasuprot tomu, riksmaal i 
danski jezik su nedvojbeno dva različita jezika, jer se upotrebljavaju 
u dva različita naroda i specifični su za te različite nacije, iako je ap¬ 
solutna razlika između riksmaala i danskog književnog jezika u nizu 
slučajeva manja nego između riksmaala i landsmaala. 17 

Iz gornjih se navoda može zaključiti, da čak i kad jedan te isti 
jezik posluži za dvije različite nacionalne književnosti, on se nužno u 
svakoj od njih konstituira kao samosvojan standard. A koliko će to 
još više vrijediti za one slučajeve gdje se ne može govoriti o apsolutnoj 
sličnosti takve vrste, jer su se promatrane književnosti, s njima pri¬ 
mjerenim književnim jezicima, dugo razvijale pod različitim utjeca¬ 
jima i u drugačijim povijesnim uvjetima ... 

Sličnost ili istost 

Različitosti među jezicima različita su stupnja. Mogu biti gotovo 
apsolutne (na primjer, između latinskog i japanskog), a i tako male, 
da graniče s istovjetnošću (navedeni primjer norveškog i danskog jezi¬ 
ka). Ali u oba ta slučaja razlika — u maksimalnom kao i u minimal¬ 
nom — posrijedi su različiti, specifični književnojezični, lingvističko- 
-kulturni sustavi. Znanstvenik mora posvetiti istu istraživačku pozor- 


16 Elias Wessćn, Die nordischen Sprachen, Berlin, 1968, str. 67. 

18 W. Porzig, ibid., str. 229. 

17 M. i. steblin — Kamenskij, GrammatiRa norvežsTcogo iazytea, Moskva—Lenjin- 
grad, 1957, str. 6—7. 


nost i jezičnoj konvergenciji i jezičnoj divergenciji. Zanemarivati jednu 
u korist druge znanstveno nije opravdano. Kao što su (prema A. Mar. 
tinetu) leksičke analogije znak srodnosti među jezicima, tako su i lek¬ 
sičke razlike isto toliko bitne po nejeđinstvenost među njima, a da i 
ne govorimo o razlikama u samoj izražajnoj strukturi. 

Kad se već govori o srodnosti i sličnosti, malo će tko biti toliko 
slijep, te ne vidjeti: kako su svi južni slavenski jezici (od slovenskog 
do bugarskog) srodni i slični, čak i po pučkoj prosudbi. To je na vo¬ 
dilo naše pretke na zamisli o zajedničkom jeziku za sve južne Slavene. 
Jer se južni Slaveni međusobno zaista lako sporazumijevaju — kao 
uglavnom i svi ostali Slaveni — za razliku od jezika romanske i ger¬ 
manske skupine, pa i kad se sastanu osobe prosječne ili male naobrazbe. 
Samo mislim, kako zbog toga ne bismo smjeli previđati i nijekati i 
izrazite osobitosti književnih jezika svake od južnoslavenskih književ¬ 
nosti, bilo da je u pitanju ma koja od onih što u SFRJ najizdiferen- 
ciranije: ili slovenska ili hrvatska ili srpska ili makedonska. 

Sve ja ovo ne bih uopće navodio — toliko su to naime bjelodane 
i poznate činjenice — da nije (osobito u posljednje vrijeme) došlo do 
prave srednje vjekovne prepirke upravo o srodnostima i razlikama toga 
tipa. Tako smo danas svjedoci još jednog natezanja o jezičnoj jednosti 
ili dvojnosti, isto bitnosti i raznobitnosti, zapravo po tome da li nam je 
književni jezik — da se ovako neoarijanski izrazi — homoiousios 
(sličnobitan) ili homoousios (istobitan)... 

Gdje god se može otkriti koja razlika, jezici treba da se smatraju 
različitima, osim ako se radi o razlici koju po izričitim kriterijima isto¬ 
vjetnosti treba zanemariti , 18 

Pitanje je koliko u ovu Katičićevu odredbu idu i specifičnosti hr¬ 
vatskog književnog jezika. Suglasimo li se da ih ima na različitim ra¬ 
zinama — od akcenatske do kulturološke — odgovor je jasan. Uz to, 
već je nekoliko puta naglašavano: sve da nikada u dosadašnjoj povi¬ 
jesti nije bilo nikakvih razlika između lingvističkih standarda hrvat¬ 
ske i srpske književnosti (a te su razlike tu, kao i različiti književno¬ 
povijesni razvoj) —, danas: kad se u modernijim i dinamičnijim uvje¬ 
tima razvijaju dvije odjelite književnosti (jedna oko jedne, a druga oko 
druge nacionalne metropole), pojavile bi se izražajne, jezične razlike i 
specifičnosti sve da ih do sada nije uopće bilo... 

Jasno: s uma se ne smije smetnuti činjenica da je štokavština za¬ 
jednički jezični temelj i suvremenom srpskom i suvremenom hrvat¬ 
skom standardnom jeziku, što opet ne isključuje i činjenicu da su dvije 
samostalne, iako vrlo prisno povezane književnosti razvile svoje pri¬ 
padne književne izražaje ... 

Danas se vrlo č.esto govori kako nam je jezik »jedan, jedinstven i 
neđjeliv«. Kada bi on uistinu bio jedinstven, onda ga ne bi trebalo ne¬ 
prestano ujednačivati, i onda se ne bi dogodilo da nam književni jezici 
i nakon stogodišnjeg ujednačivanja — i milom i silom — budu još i 
danas neujednačeni. Na mistiku pomalo miriše ta tvrdnja o jednosti 
sto se neprestano otkriva kao dvojnost, koju valja nekako ujedniti. 
Isto tako ne znam, nije li mistika, ali će od tame znanosti biti podaleko 
1 tvrdnja: kako je narodni jezik svuda jedan i kako je književni koji 
se razvio na njegovoj osnovi jedinstven. Kada bi prvi dio tvrdnje bio 


18 Radoslav Katičić, Jezična srodnost, Jezici u kontaktu i lingvističko posuđiva¬ 
nje, Suvremena lingvistika i, Zagreb, 1967, str. 15. 

uistinu točan, značilo bi da narod, na primjer u Vrgadi, Vratišincu, Luž- 
nici i Kupresu — govori baš jednim te istim jedinstvenim jezikom. Dru¬ 
gi dio te tvrdnje također teško da će biti točan, jer kad bi bio, onda 
ne bi bilo nikakvih teškoća ni sa dvije razvijene književnosti, ni sa 
razlikama u njihovim književnim jezicima. Nije naime lako dokazati, 
da čakavac s Vrgade i štokavac iz Lužnice govore baš posve istim i 
jednim jezikom ili da je baš jedinstven jezik jednog Stanislava Simića 
i Stanislava Vinavera... To je tim teze tvrditi, što R. Ivatičić izričito 
veli, kako nema jasnog kriterija po kojem bi se i dijalekat razlikovao 
od jezika (Suvremena lingvistika, ibid.)... 

Bile nam razlike, o kojima sada mnogi govore, mile ili nemile, one 
su tu. Ja ih osobno nisam izmislio, kao što ih ni moji sugovornici ne 
mogu zanijekati. I nestručnu bi čovjeku moralo biti jasno, kako će me¬ 
đu književnim jezicima dviju književnosti, koji polaze od zajedničke 
lingvističke osnovice, uvijek biti vise sličnosti nego razlika, i kako ni¬ 
kome nije ni na kraj pameti da izbacuje ono što je zajedničko (jer to 
nitko živ ne bi ni mogao sve kad bi i htio), ali je isto tako besmisleno 
zatvoriti oči pred činjenicama. Pri svemu tome brojni podaci i nisu 
toliko važni, to jest: jesu li razlike od pet ili od deset tisuća riječi, od 
osam ili dvadeset osam glasovnih promjena ili od »osamdesetipet gla¬ 
sovnih zakona« (kako je to u brojanju i bilježenju stenografskog struč¬ 
njaka, od kojeg potječe navedeni primjer, citiran samo kao uvjetna 
ilustracija za problem razlika, bez težnje za nekom brojidbenom toč¬ 
nošću — čemu su se naši kritici toliko iščuđavali) i tako dalje, ali je 
bitno da olako ne prelazimo preko specifičnosti — do kojih je došlo 
zbog ovoga ili onoga u razvoju jezika književnosti , a koje se po¬ 
kazuju kao značajke bilo leksičke bilo kulturološke naravi. Uostalom, 
kad istaknuti slavist J. Hamm govori o razlikama između jezika hr¬ 
vatske i srpske književnosti 18 , onda on gotovo samo kvantitativno, ali 
ne i kvalitativno drugačije govori od onog sablažnjivog i brojidbeno 
pretjeranog mjesta iz Biltena Interstena, jer i on naglašava iste vrste 
razlika što su nastale povijesnim razvojem, pri čemu sami brojni po¬ 
daci, naravno, nisu toliko bitni. 

I sad, umjesto da se pođe od objektivnog i smirenog stava, po 
kojem sličnost i srodnost, pa i najbliža bliskost još uvijek nije i istost- 
-istovjetnost-jednost-jedinstvenost, — pristaše ujedinjenog jezičnog je¬ 
dinstva pod svaku cijenu — izjavljuju, sve jedan za drugim, kako nam 
je jezik jedinstveno ujednačeno jedan, iako je dvoknjiževan, dvogub, 
dvoimen, dvouporaban i dvovarijantan, što zaista neodoljivo podsjeća 
na one drevne prepirke oko jedinstvenosti dvojstva ili dvojnosti je¬ 
dinstva ... Nisu im dosta same varijante (kao da je posrijedi šah, a 
ne jezik), pa su otkrili čak i međuvarijantu, kao neku posrednicu, mje- 
šačicu, ujednačivačicu. U svemu tome ima vjerojatno i preostataka onog 
romantičnog i neznanstvenog nazora o jednonarodnosti ili troplemenosti 
a jednoimenosti (ili kako se sve već ne bi mogle nazvati ujednačitelj- 
ske težnje, bilo one predratne bilo one poratne na području naše du¬ 
hovnosti uopće). Meni se sve nekako čini, da ima u nas jezikoslovaca 
koji nikako da se odreknu (čak kad to otvoreno i ne propovijedaju) 
onog zloglasnog načela ein Reich, ein Volk, ein Fuhrer und eine Sprache 
dazu. O toj nezdravoj težnji M. Pei kaže ovo: 

» Josip Hamm, Kratka gramatika hrvatskosrpskog književnog jezika, Zagreb, 

1967. 


Ideal o jednoj rasi, jednoj boji, jednom jeziku, jednoj vjeri za 
jednu državu nije samo zastario. On zbiljski nije nikada ni postojao i 
u velikoj mjeri je proizvod bolesne mašte. 20 

Danas se neprestano govori o »varijantama«, a istodobno i o onoj 
dogovorenoj jednosti, koja se mnogo više pokazuje kao ivishful thinking 
negoli kao a real State of things. A same se te varijante različito shva¬ 
ćaju i različito tumače. Jednima su one književni jezici, drugima pak 
puke privatnosti, ako već ne one naslijeđene datosti što će se prije ili 
kasnije prevladati i dokinuti. 

Budući su moji oprečni sugovornici gotovo svi odreda hoi akade- 
meikoi, najbolje će po mene biti — kad sam već dirnuo u tako osjet¬ 
ljiv sklop različitih tumačenja — da nastojim koliko god je to moguće: 
ne samo za jedan akademski dokaz pružiti akademski protudokaz nego 
i usporediti sud jedne akademske osobe sa sudom druge akademske 
osobe, a u istoj struci. Tako se bar neće reći kako se umjesto kate- 
darskih kategorija podmeću privatni književnički potezi... 

M. Pešikan kaže: 

... na varijante gledam kao na slobodne konstelacije jezičkih sred¬ 
stava u normativno priznatim okvirima, koje rezultiraju iz jezičkih 
navika određene književne sredine — a ne kao na zatvorene sisteme, s 
posebnom normom i verižnim vezivanjem jednih osobenosti za druge. 21 

A samo pedalj udaljenosti nakon toga isti autor citira izjavu IKCK 
Srbije, u kojoj je i rečenica »Jezičnim varijantama treba osiguravati 
ravnopravnost i ne vršiti nasilje nad jezikom«. Kada bi u zbilji bilo 
onako kako M. Pešikan gleda, onda bi varijantna uporaba bila tek 
stvar osobnog izbora, a ne standard književnog jezika; kada bi bilo 
tako, ne bi bilo izdiferenciranog književnog ususa školstva, novinstva, 
radija i TV u SR Hrvatskoj; kada bi bilo tako, onda ne bi trebala 
ni navedena izjava jednog vrhunskog političkog tijela o ravnopravno¬ 
sti i nenasilju nad jezikom (ona bi naime bila posve neumjesna kada 
bi varijanta bila čisto privatna stvar). Čudno je kako to sam autor ne 
vidi. 

Raspravljajući u sekciji za međurepubličku suradnju i nacionalne 
odnose Savezne konferencije SSRNJ — Milan Moguš traži za varijante 
ista prava kao i za samostalne književne jezike: 

Ako pođemo od osnovne premise, znanstveno utvrđene, da su se 
na jednoj jezičnoj osnovici razvile dvije varijante (srpska i hrvatska), 
onda hrvatska varijanta sa svojom kulturološkom i terminološkom in¬ 
dividualnošću, izgrađivana stoljećima, od Bašćanske ploče do danas, 
predstavlja za Hrvate i političku i egzistencijalnu kategoriju neotu¬ 
đivo ugrađenu u narodno biće. Tako gledano, ne bismo smjeli pro¬ 
matrati varijante samo kao sredstvo za sporazumijevanje jer one, kao 
1 ostali jugoslavenski jezici, prelaze okvire puke komunikativnosti., A 
lz toga slijedi da bismo se prema varijantama morali odnositi s puno 
Poštovanja i osigurati im sva ona prava koja imaju jezici naroda Ju¬ 
goslavije 22 


" Mario Pei, Language for Everybody, New York, 1958, str. 196. 

S1 Mitar Pešikan, U kakvom je procepu Rečnik dveju Matica, Delo 1. Beograd, 
1969, str. 7. 

“ Ravnopravnost jezika i pisama naroda SFRJ, Telegram, 12 VTI168. 

Istu tu ideju, da su varijante zapravo jezici, isto tako nedvojbeno 
na istom mjestu izriče i Krunoslav Pranjić: 

S aspekta političko-pravno-ustavnoga ono što lingvistički naziva¬ 
mo varijantama jednoga te istog jezika po osnovici — mora imati status 
(dvaju) jezika. 33 

Istovjetna je ideja i u trećeg sudionika te rasprave, u tvrdnji Zdrav- 
ka Malića, kad govori o povijesnom specificumu hrvatskog književnog 
jezika: 

Zasnovana na seljačkom govoru vukovska je jezična norma u Hr¬ 
vatskoj prihvaćena i razvijana uz znatne i za profil hrvatske kulture 
značajne korekcije, koje su u određenoj, discipliniranoj mjeri omogu¬ 
ćile komuniciranje duž vremenskih i prostornih dimenzija hrvatske je¬ 
zične datosti, korekcije koje su tu vukovsku normu oplemenjivale di¬ 
jalektalnim i stilskim elementima raznorodne čakavsko-kajkavsko- 
-štokavske hrvatske govorne i književnojezične stvarnosti. Taj proces 
jezične konsolidacije hrvatskog nacionalnog bitka, proces koji je od 
sredine prošlog stoljeća podrazumijevao hrvatsko-srpsko jezično jedin¬ 
stvo (na određenoj razini i do određenog stupnja), odvijao se desetlje¬ 
ćima — do početka našeg stoljeća — pod teškim okolnostima izvanj¬ 
skog nametanja triju državnih jezika, njemačkog, madžarskog i tali¬ 
janskog, dakle na periferiji službenog javnog životapolulegalno, u 
stiješnjenim oazama prosvjete i književnosti malog nedržavnog naroda.-' 1 

Poput te trojice naših mlađih doktora lingvistike, o varijantama 
sudi i njihov učitelj, profesor Ljudevit Jonke, potvrđujući da su one 
zapravo književni jezici (sa svim značajkama i pravima koji im pri¬ 
padaju): 

Ali premda ekavski i ijekavski tip književnog jezika nazivamo s 
lingvističkog gledišta varijantama, ipak te varijante u književnoj, na¬ 
učnoj i stručnoj upotrebi izvršavaju u potpunosti funkcije književnog 
jezika, pa ih stoga i politički i zakonski valja tretirati kao književne 
jezike s potpuno jednakim pravima. Ta su im jednaka prava priznale 
i izjave IKCK Hrvatske, Srbije, BiH, koje su objavljene u Vjesniku 
22 i 30. prosinca 1967. i 20. ožujka 1968. Sve to, dakako, znači da se s 
političkog i ustavnog gledišta treba da zajamče ne samo prirodna prava 
slovenskog i makedonskog jezika nego i hrvatskosrpskog i srpskohr- 
vatskog jezika u gore spomenutom tumačenju i smislu. Treba dakle 
zajamčiti s političkog i ustavnog gledišta prava četiriju spomenutih 
jezika da bi se u potpunosti osiguralo pravo svakog naroda na njegov 
tip književnog jezika. ss 

Međutim, profesor Mihailo Stevanović ima prema svemu tome po¬ 
sve oprečan stav. On se suprotstavlja Jonkeu, braneći onu već poznatu 
ujednačiteljsko-ujediniteljsku istovjetnost imena i jezika: 

I mene su na pisanje ovoga članka ponukala neka druga gledišta 
prof. Jonkea, s kojima se ja nikako ne mogu složiti. A vrlo dobro znam 
da se ni mnogi drugi s njim ne slažu kada govori, recimo, o zakonskom 
i ustavnom priznavanju postojanja četiriju jezika jugo slovenskih na¬ 
roda: hrvatskosrpskog i srpskolirvatskog, pored slovenačkog i ma e- 


18 Telegram, ibid. str. 3. 

14 Telegram, ibid., str. 3. 

25 Vjesnik., Zagreb, 3. prosinca, 1968, str. 8 (Naš jezik, danas) 


donskog, i bez obzira na to što su prva dva, i po onome što se u Jon- 
keovu članku iznosi, s lingvističkog gledišta jedan jezik. A kada su 
lingvistički, to jest jezički, dakle — naučno jedan jezik, ne mogu, valj¬ 
da ni zakonski biti dva. Hrvatskosrpski i srpskohrvatski, kao termini, 
označavaju isti pojam. Određenije rečeno, to i nisu dva, već jedan ter¬ 
min u dvije varijante 36 

I moglo bi se ovako (s navođenjem stavova i protustavova) produ¬ 
žiti do u jednu malu beskonačnost. Ali i ovoliko koliko je navedeno, 
uvjeren sam kako već dovoljno načinje smisao, značenje i domašaj, 
prvo, jezičnih dogovora uopće (posebno u odnosu na jezik književnosti) 
i, drugo, značaj same zakonske odredbe o biti i položaju samog jezika. 

Na primjer, za Bečki dogovor, na koji se toliki i tako patetično 
pozivaju i danas, zanimljivo je znati, da ga nikada nisu prihvatili ni 
Gaj, ni Babukić, ni A. Mažuranić, a upravo se to Gaju prečesto pripi¬ 
suje, pa i u stručnim i školskim priručnicima. 27 Isto tako ne bi imalo 
smisla prešućivati ni romantičku podlogu cjelokupnog ilirskog pothvata 
i samog tog dogovora, to jest: onu hipotetičku jednost, narodnu i jezi¬ 
čnu, za sve južne Slavene (tada samo: Slovence, Hrvate, Srbe i Bugare), 
— naime: onu utopiju, kako je to temeljito pokazala novija povijest. 28 

Jezični dogovor može biti staroromantički (u duhu pretpostavke da 
su svi srodni i slični narodi jedan narod), ali mi se čini da može biti i 
u duhu novoromantičkog nazora: ako već svi narodi u pitanju i nisu 
jedan narod, da bi to konačno ipak trebali biti, i da se na tome treba 
svim silama poraditi. Zanimljivo je, međutim, da neke od najistaknu¬ 
tijih političkih osoba u državi (na primjer M. Nikezić i M. Tripalo) — 
kako smo mogli u dnevnim novinama pročitati — zauzimaju posve su¬ 
protno gledište. Oni izjavljuju da je socijalizam danas ono što povezuje 
građane različitih naroda i jezika u SFRJ, a ne neka umjetna nova 
nadnarodna struktura — jugoslavenstvo kao socijalistička suradnja, a 
ne jugoslavenstvo kao neka viša nacionalnost... 

Sve u svemu, radilo se o starim ili o novim jezičnim dogovorima, 
prečesto se zaboravlja kako oni — po svojoj naravi i biti — nisu 
legislativni (zakonotvorni), nego su rekomandatni (preporučivi). Tako 
se i posljedak jednog takvog dogovora, običan pravopis, stao shvaćati 
kao neki zakonski pravogovor ili čak pravorijek. A književnik mora 
imati pravo na apsolut svojeg jezika. Ako ćemo već poštivati onu 
C aesar non supra grammaticos, morali bismo onda i ovu — grammatici 
non supra scriptores. Književnika ne može (kao umjetnika, kao alke¬ 
mičara riječi) obvezati ni jedan jezični dogovor. Jer, njegovo je pravo 
poslužiti se onim najstarijim kao i najnovijim u jeziku, onim najsve¬ 
čanijim kao i najpogrdnijim. Ako hoće, može pisati čak i posve izmi¬ 
šljeno (kao James Joyce). Pa ipak: sve to ne isključuje potrebu je¬ 
zičnog standarda, norme književnog jezika, koji opet — da bi bio i 
književni i jezik — mora se temeljiti na jezičnom gradivu književnosti 
koju promiče. I napokon: da bi se književnik mogao upustiti u bilo 
kakve jezične eksperimente, njemu leksikografi moraju pružiti rječnik 
s potencijalom/totalom njegova jezika ... 


Vjesnik., Zagreb, 24. prosinca, 1968, str. 8 (Naš jezik danas) 

,T Z. Vince, ibid. str. 160—161. „ 

’* Vidi M. Krleža, O 130-godišnjlci hrvatskog narodnog preporoda, Kolo MH, 1966, 
sv. 8—9—10. 

Ključna riječca 

Možda ne bi bilo svih onih jezikoslovnih nesporazumakaka, do kojih 
je tako često dolazilo, da su ljudi bolje razumjeli jednu jedinu riječ 
iz poznate ustavne odredbe o» srpskohrvatskom, odnosno hrvatskosrp- 
skom« jeziku. Sama ta odredba nije tako neprecizna kao što se nekima 
činilo. Zakonodavac je upotrijebio dva naziva i povezao ih jednom rije¬ 
čju, u kojoj je — duboko sam uvjeren — semantički ključ odnošaja 
između tih dvaju pojmova. 

Ustavni tekst, koji — za razliku od različitih dogovora i pravopisa 
— jest legislativan, ozbiljan je sastavak. Kako on nije ni lirska pjes¬ 
mica ni stilska vježba, u njemu ne može biti suvišnih riječi, te svaka 
i najmanja riječca kazuje nešto potrebno i određeno. Stoga i odnosno 
znači nešto posve određeno, nekakav jasan odnos između dva navedena 
naziva. A što zapravo? 

1) Odnosno se može zamijeniti s »respektive«, »relative«. Sadržaj 
pojma se u tom slučaju svodi na latinsko »ratione alicuius rei habita, 
hoc specants«. 

2) U njemačkom — beziehungsweise (sa sinonimima gegenseitig, 
wechselseitig, jeweilig — uzajamno, izmjenično, prema prilikama); sa¬ 
ma njem. riječ u smislu sveze znači und, oder (i, ili) — Das Grosse 
Deutsche Worterbuch, Bertelsmann, 1967. 

3) Francuski relativement: »par rapport a; d’une maniere relativ« 
(Petit Littri, 1959). 

4) Engleski relativelp: »in a relative manner; in a relation or re- 
spect to something else«. (Webster’s Third New International Dictionarg, 
1964). 

Bilo je potrebno donijeti ovu ključnu riječcu na nekoliko stranih 
jezika s primjerenim odredbama značenja, jer sama riječ odnosno (po 
podrijetlu iz srednjovjekovne filozofske i pravne terminologije) nije 
uvijek posve jasna i određena, na što upozorava i djelo Sprachdumm- 
heiten (Wustmann-Schulze) gdje se kaže da tu riječ treba izbjegavati i 
zamjenjivati je s i, ili. I francuska i engleska definicija pokazuje stano¬ 
vitu nejasnost. Jedno je, međutim, dovoljno jasno: upotrebljena između 
dva pojma, ta riječca se po značenju svodi na vezu naporednosti; a 
ako označava istost, onda je to istost po uporabi, ali ne po naravi. Za 
ono što je jednobitno ne navode se dva imena. Navedena su dva imena 
u vezi, ali svako sa svojim pojmovnim sadržajem. Posrijedi je dakle 
pojam paralelnosti ,a ne identičnosti: ne neka potpuna istost i jedno- 
bitnost, kao što propovijedaju zagovornici jednog-jeđinstvenog-ujeđ- 
načenog jezika. Da je tako, onda bi taj jezik imao i jedno ime i u 
uporabi i u zakonodavstvu, a očigledno — tako nije... 

Zapravo, možda je i sva ova leksička potkrepa i semantička raš¬ 
člamba bila nepotrebna, jer se — kako je več nekoliko puta pripo- 
menuto u javnosti — 14. travnja 1961. doslovno govorilo o četiri jezika 
(pa ma kako mi njih nazivali, a ovdje i o samom nazivu nema dvojbe): 

Prilikom proglašenja Ustava 31. I. 1946. u Ustavotvornoj skupštini 
članove 1 — 43 pročitao je na srpskom jeziku Moša Pijade, članove 44 — 76 
na hrvatskom Zvonko Brkić, čl. 77— 114 na slovenačkom Marijan Bre- 
celj, a čl. 115—139 na makedonskom Vlado MaleskiP 

" Borba, 14. travnja, 1961. 


Rječnik književnog jezika bez jezika književnosti 

Čitava je ova rasprava započeta oko Rječnika MH i MS, a sugo¬ 
vornici drugačijeg mnijenja o Rječniku i drugačijeg nazora na jezik, 
skrenuše razgovor o jeziku uopće. Pokazao sam dobru volju, te prihva¬ 
tio i razgovor o jeziku, znajući koliko je prisno jedno vezano s drugim. 
Samo se pri tome dogodilo, da se gotovo zaboravilo što je bio izvorni 
povod. Stoga će biti dobro navesti kratak sažetak prvotnih prigovora 
Rječniku, kako bih mogao odgovoriti na neke posebnije primjedbe, a 
na račun mojih primjedaba. 

Evo najhitnijeg iz toga kritičkog synopsisa : 

nije to Rječnik hrvatskog književnog Corpusa (nije koine ča¬ 
kavskih i kajkavskih elemenata uz štokavštinu), mimoilazi i štokavske 
jezične spomenike od XV do XIX stoljeća, pa i najveći dio hrvatskog 
jezičnog blaga XIX stoljeća, kao i neke znamenite izvore iz XX sto¬ 
ljeća; ne priznaje ni varijante ni primjerene književne jezike bilo srp¬ 
skog bilo hrvatskog kulturnog kruga; etimologije su nesustavne i po¬ 
grešne; definicije su dobrim dijelom netočne; neznanstvena obradba 
međuuputnica; nepotrebne dvostrukosti; miješanje ekavice i ijekavice; 
propagiranje izmišljene jezične mješavine; krše se ustavne odredbe o 
jeziku; niječe se jezični standard javnih komunikacija u SR Hrvatskoj; 
kao duhovno čedo etatizma i centralizma, Rječnik je reakcionaran: nije 
u skladu s načelom socijalističke samouprave u kulturi... 

U cjelokupnoj zamisli i obradbi tog Rječnika zaobiđeni su u cije¬ 
losti plodovi djelatnosti triju hrvatskih filoloških škola (zagrebačke, ri¬ 
ječke i zadarske), koje su od izuzetne važnosti za kodifikaciju hrvat¬ 
skog književnog jezika na temelju književnih djela. One su bile po¬ 
kušaji jedne obuhvatnije sinteze. Pobijedila je četvrta škola, ali ipak s 
elementima i tih triju, upravo u odnosu na baštinjeni književni con- 
tinuum. To jest: folkloristička struja, daničićevci-brozovci-maretićevci 
(po kojima su se sastavljali rječnici i gramatike za hrvatski književni 
jezik, a bez građe iz hrvatske književnosti) nisu nikada u potpunosti 
pobijedili. Jer da jesu, onda bi golem dio naše jezične kulture (obalni 
i kontinentalni; od istarskog do kajkavskog) bio naprosto izbačen iz 
živog organizma književnosti... Promatranom Rječniku se stoga, s 
pravom, prigovorilo, što najvećim dijelom mimoilazi upravo onu knji¬ 
ževnost čijim bi zrcalom imao biti. Jer, književni jezik mora biti izra¬ 
žajna cjelokupnost stanovitog naslijeđenog i suvremenog jezičnog su¬ 
stava. Za književnu uporabu nema mrtvih oblika jezika. Možda samo 
usnuli ili uskladišteni, što se sutra mogu probuditi, ili oprašiti i ula- 
stiti, te objaviti u svoj svojoj živosti i sjaju. Rječnik bilo koje književ¬ 
nosti (a rječnik književnog jezika to ipak mora biti) ne bi smio preko 
palube baciti vlastitu jezičnu tradiciju... 

Polazeći, dakle, od općepoznate i općepriznate činjenice, da je je¬ 
zik posljedak iskustva prošlosti kojim se promiče sadašnjost i sprema¬ 
mo za budućnost, jasno je kolika je šteta nanesena Rječnikom, koji je 
decimirao tolike jezične i književne izvore. Ne kaže se uzalud »language 
ls a supraindividual cultural product, the heritage of past generation« 
(Weisgerber, prema Comparative Linguistics, Robert Lord, str. 241). 

Kritičari kritičara tome su prigovoru — u svojim odgovorima — 
posvetili najmanje pozornosti, ali ja ga i dalje smatram za jednog od 
ttajbitnijih: što Rječnik književnog jezika zaobilazi djela naših knji¬ 
ževnih velikana (Držića, Marulića ili Gundulića) ili onu srčiku njihova 

jezičnog izražaja što je i te kako djelatna... kao i tolike manje, ali izu¬ 
zetno značajne pisce, koji su — kroz stoljeća i stoljeća — izgrađivali 
naš književni jezik. U rječnicima drugih jezika takvo što zaista nije 
slučaj. 

Francuski je jezik poprimio svoj sadašnji književni oblik zajed¬ 
ničkim radom. Ni jedan od velikih pisaca 17. stoljeća nije odlučno 
utjecao na njegovo oblikovanje; oni su se podvrgavali uporabi što je 
bila utvrđena raspravama u salonu. Stoga su mnogi veliki pisci obo¬ 
gatili francuski jezik i pridonijeli njegovoj preobrazbi. Ali ni jedan od 
njih nije učinio za francuski ono što je Shakespeare učinio za engle¬ 
ski, Dante za talijanski. U ta dva jezika stvaralačke snage su se utje¬ 
lovile u jednom geniju; u Francuskoj one su se kristalizirale u cijelom 
jednom sloju pučanstva. 30 

Kako ni u nas, bilo u starijoj bilo u novijoj književnosti nije jedan 
autor davao presudan pečat jezičnom smjeru, morali bismo uvijek imati 
na umu ako već ne sve pisce, onda barem neke od onih bez kojih se 
naš jezični razvoj ne može ni zamisliti (a u ovom Rječniku ni ti nisu 
uzeti u obzir). 

Takvi propusti ili promašaji nisu ni nevažni ni naivni. Pisani, 
pismeni jezik nije samo stvar lijepe književnosti, kao što ni lijepa 
književnost nije samo stvar ljepoduha koji je stvaraju ili čitaju. Kao 
što svi znamo, jezik je i društvena i društvovna pojava. Zajedništvo 
je to koje zahtijeva višestruku uzajamnost. 

Kako moji akademski oporbenjaci (tražeći u svemu katedarsku 
kompetentnost) ne priznaju ništa što nije potkrijepljeno znanstvenim 
navodima, trsim se da ih u tome zadovoljim koliko god mogu. Tako, 
za moj kritički ceterum censeo (od kojega su već i meni puna i usta 
i uši) evo još jednog dokaza: 

Jezik i jezična zajednica (moglo bi se također reći: ljudi što go¬ 
vore stanoviti jezik) uzajamno se dakle uvjetuju. Jezik je nepojmljiv 
bez jezične zajednice koja ga održava kao što ni ona sama ne može 
postojati bez određenog jezika, što joj istodobno daje oblik i obrise. Čim 
postoji jezik, postoji i jezična zajednica. Ukratko, između toga dvoga 
postoji uzajamna ovisnost. Jezična zajednica je jedan od oblika i vje¬ 
rojatno najvažniji oblik svih zajednica; ona je ta koja otvara prilaz po¬ 
dručjima duha i kulture, ona nam pruža ključ za objektivna duhovna 
dobra pohranjena u pismenim djelima; te smo pozvani prinijeti tu i 
svoj prilog. 31 

Cijelo ovo vrijeme, gotovo do samog ruba ne¬ 
prestanog ponavljanja jednog te istog, ja n a g l a š a- 
v a m: kako ovome Rječniku (za koji se pokazalo — što ćemo malo 
dalje još jednom ilustrirati — da je zatajio na gotovo svakom poseb¬ 
nom, stručnom polju) nedostaje povijesna protežnost, jer 
on uopće ne zahvata leksičko gradivo u razvojnom vremenskom slijedu. 
I koliko je god takvo nešto načelan promašaj (sa šireg motrišta same 
kulture pismenosti), toliko je i u užem, metodološkom smislu (s užeg, 
tehničkog gledišta): 

3« w. v. Wartburg, Evolution et structure de la langue frangaise, Bern, 1967, 
str. 268. 

31 W. v. Wartburg, Problemes et methodes de l a l inguistique, Pariš, 1963, str. 

233. 


»... rječnik . .. ima svrhu odrediti i prikupiti različita značenja 
riječi i njihove povijesne mijene«. 32 

Meni je osobito stalo do toga, da s jednim budemo načisto: ne 
može se prvo reći — ovo je rječnik književnog jezika, pa onda (kad 
gotovo svi kritičari prigovore, da je to u tom slučaju nepotpun rječnik), 
objaviti javnu ogradbu: ovo je rječnik suvremenog književnog jezika ... 
jer ta naknadno dodana i potcrtana riječ slaba je isprika. Zapravo je 
u tome sklopu ili besmislena ili pak osuda protiv samih sastavljača, 
naprosto zbog toga što suvremeni književni jezik ne postoji, ako u 
sebi ne sadržava i onaj jezik koji mu je prethodio i koji ga je uvje¬ 
tovao. Rječnik koji sam sebe liši vlastite genetičke dimenzije, bit će 
samo neuspio križanac, jer nije ni opisni ni povijesni (kad je već ne¬ 
potpun i kao jedan i kao drugi): ne poštiva naime ni trenutno stanje, 
ako prešućuje prethodna razdoblja. 

Potter, na primjer, navodi više vrsta rječnika, ali — iako navodi 
nekih desetak mogućnosti toga oblika — ni jedna ne odgovara ovom 
tipu rječnika »suvremenog književnog jezika« kao takvog. 

Rječnici i glosariji, što se na različite načine bave bitnim znače¬ 
njima riječi, imaju sve veću ulogu u modernom životu. Da i ne govo¬ 
rimo o enciklopedijama, zemljopisnim imenicima, adresarima i katalo¬ 
zima svih vrsta, imamo rječnike na povijesnim načelima; rječnike što 
se odnose na posebna razdoblja u povijesti jezika; rječnike suvremene 
uporabe što nude upute i savjete o prihvatljivim i neprihvatljivim izra¬ 
žajima; etimološke rječnike što donose povijesti riječi i navode srodne 
oblike u ostalim jezicima; rječnike izgovora koji bilježe usvojene stan¬ 
darde izgovaranja riječi u fonetskoj transkripciji; rječnike sinonima i 
antonima, idioma, klišeja, fraza, poslovica i čuvenih izreka; abecedne 
popise svih riječi što ih je upotrebljavao neki autor; rječnike regional¬ 
nih narječja, slanga, žargona, školskog, šatrovačkog, i polujezika pod¬ 
zemlja; rječnike tehničkog nazivlja što se odnose na umjetnosti i umi¬ 
jeća, znanost i tehnologiju, glazbu, slikarstvo, kiparstvo, graditeljstvo; 
tesarstvo, lončarstvo, šumarstvo, tkalaštvo; zvjezdoznanstvo, aeronau¬ 
tiku, antropologiju, bilinarstvo, zoologiju, entomologiju, biologiju, Ije- 
karništvo, kemiju, fiziku, elektroniku, metalurgiju, hidrauliku, inže- 
njerstvo i brodogradnju; i rječnike stranih jezika, živih i mrtvih. 33 

■.. Prvo sam bio izrazio djelomičnu sumnju u samu temeljnu za¬ 
misao ovog Rječnika, a kad sam ga malo bolje prolistao, moja se sum¬ 
nja stala širiti kao mrlja po bugačici, te je uskoro prekrila i začetnu 
koncepciju i leksikografsku obradbu dotičnog priručnika... Kad bi taj 
Rječnik imao biti rječnik standardnog jezika, onda bi se (kao što se 
očigledno nije imalo) moralo imati na umu i ovo što kaže Ch. Laird, 

»da rječnik mora imati ograničavajuće, ali ne smije imati prisilja- 
vajuće standarde«. 34 

Budući da isti lingvist, govoreći o tome kako nastaju rječnici, za¬ 
htijeva ono isto što je u našem Rječniku i namjerno i sustavno pre¬ 
skočeno i iz-preskakano (na što kritičari nisu mogli da ne prigovore), 
Poslužit ću se još jednom njegovim tekstom: 

” s. Ullmann, Prčcis de s€mantique frangaise, Bern, 1965, str. 37. 

Simeon Potter, Language in the Modern World, London, 1964, str. 169. 

Charlton Laird, The Miracle of Langauge, New York, 1965, str. 221. 

Priređivači rječnika rade na temelju onoga što se zove »povijesno 
načelo«, i to ovako: ako je riječ pismeno registrirana, ulazi u rječnik; 
dok nije registrirana, ne ulazi u rječnik; kad se unese u rječnik, defi¬ 
nira se i opiše u skladu sa svojom uporabom u tiskanim izvorima. 35 

(Dakle: Đ. Kostić bi ipak morao priznati, kako su pisani, književni, 
knjiški, urbani izvori ne ono đrugotno, nego prvotno — čak i u ova¬ 
kvom poslu...) 

Zanimljivo je kako ni jedan od kritičara kritičara iz Kritike nije 
obratio gotovo nikakvu pažnju (osobito mojim) primjedbama o pogreš¬ 
kama u obradbi znanstvenog nazivlja različitih struka, dok su gotovo 
svi s toliko žestine i opširnosti udarili po našim polaznim stavovima 
o jeziku uopće. Ali — da pošteno priznam — ja nikako nisam jedini 
koji je u tome Rječniku opazio izuzetno nisku, gotovo polovičnu ra¬ 
zinu znanstvenosti pri obradbi natuknica strukovnog nazivlja. Potkrepe 
radi — evo što (prema stenografskom zapisniku) kaže V. Pavletić — 
aludirajući na stručne recenzije o Rječniku koje će tek biti objavljene 
u Kritici 5: 

...oko 15% definicija s područja fizike, kemije i elektronike je 
prihvatljivo, manje-više točno; 20% je besmisleno; ostatak je ili pot¬ 
puno netočan ili nedovoljno točan ili je opet na razini onog znanja 
koje se predaje u srednjoj školi. 35 

I dok nam ugledni slavist P. Ivić u dnevniku visoke naklade (u 
Politici) svečano izjavljuje kako su te prve dvije sveske tog Rječnika 
uspjelo i izvrsno i dragocjeno djelo — »najkorisnije delo naše kulture« 
__ s. K. — Kuzmanović (koja je i sama surađivala na Rječniku) do¬ 
slovce kaže da su te prve dvije knjige početničke: 

Prve dvije knjige su početničke, moram to reći, imali smo neki 
dosta iskustva, ali ne svi, u neku ruku učilo se na tome. 37 

Izlazi da se na tome »najkorisnijem delu naše kulture«^ ljudi na¬ 
prosto uvježbavahu kao kakvi vježbenici na javnome vježbalištu... 
Uostalom: mi smo to isto opazili i prije toga priznanja. 

Mjesto da se razgovara o tolikim promašajima i propustima toga 
Rječnika, njegovi branitelji se neprestano skrivaju iza načelnih izjava. 
Najomiljenija od njih im je ona o potrebi suradnje među našim na¬ 
rodima i na području jezika. Samo bi neupućen ili zlonamjeran čovjek 
(a od kritičara u ovome slučaju nitko nije takav, uvjeren sam) mogao 
imati nešto protiv toga. Sam sam čak nekoliko puta predlagao, da^ se 
načini i objavi jedan priručan četverostupčan rječnik (u četiri jediničke 

i definicijske varijante: slovensko-hrvatsko-srpsko-makedonski), kako 

bismo se što bolje upoznali i istodobno svi skupa uvidjeli, koliko nam 
je toga u rječniku i jeziku zajedničkog. Isto tako sam uvjeren kako 
bi za našu književnost bilo osobito korisno imati jedan Lexicon synop- 
ticon čakavštine, kajkavštine i štokavštine. 

Govori se isto tako često i o potrebi uporabe riječi iz srodnih i 
susjednih književnih jezika, a u stilističke svrhe. Tko bi razuman mo¬ 
gao — u načelu — imati nešto i protiv toga, kad je već svima poznato 
da smioni stilisti bilo kojeg jezičnog izražaja zatreba li im štogod, po¬ 
suđuju odakle im je volja, i u tome ih nitko ne može spriječiti, niti ih 


— i^aira, loia., str. zli. „ _ . , . t K 

*• Stenografski zapisnik sa zajedničkog sastanka MH i MS, u Zagrebu 4. l o. si¬ 
ječnja 1969, str. XHI/4. 

* 7 Ibid., str. XV/1—2. 


treba sprečavati. Samo, pravo umjetnikove osobne stilistike je jedno, 
a »teorija o obogaćivanju« cjelokupnog književnog izražaja posudbama 
iz jezika druge književnosti je nešto drugo. Ma koliko ona na prvi po¬ 
gled bila privlačna, lingvistički nije opravdana, a često ni književno- 
-stilistički. 

Američkoj i engleskoj književnosti, na primjer, u osnovi je jedan, 
zajednički jezik, ali pisac Amerikanac ne miješa izrazite britanizme, 
niti pak pisac Britanac miješa izrazite amerikanizme, osobito ne u slu¬ 
čaju kada svaki od njih teži što primjerenijim jezikom izraziti svojstva 
i značajke zavičaja i okoliša kojima se bavi... 

Javile su se čak i nekakve osobe po novinama, posve nevine od 
bilo kakve spoznaje o predmetu što je posrijedi, koje su — dakako u 
ime vrlo visokih načela (koja su toliko visoko podigli, da su im se 
izgubila u maglenim vrhuncima vlastitih lubanja) — žestoko napali 
baš primjedbu o zanemarivanju tradicionalne komponente. Kako su¬ 
govornika u načelu treba uvijek poštivati (bez obzira kakva su nje¬ 
gova osobna svojstva i namjere), upućujem takve na činjenicu (jer po 
njima leksičko blago ne zavisi ni od vremeni ni od prostora, već od 
dogovora i izbora) da je hrvatski književni koine — uz ostalo — vezan 
i za sredozemni kulturni bazen, za primorsku sferu međuodnošaja i 
utjecaja, pa da nikako nije dobar onaj dogovor i izbor prema kojem 
se toliko toga u ovom dvomatičnom Rječniku iz stare kulture primor¬ 
skog podneblja i suvremenog pomorstva (koje barem zbog deviza ne 
bi trebalo mimoilaziti) — naprosto ispušta... I kako uz to nikada ne 
treba gubiti nadu, da činjenica može omekšati i najtvrđu glavu i da 
će se od ustrajnog dokazivanja kad-tad nešto zametnuti i u najmekšem 
mozgu — a imajući stalno u vidu te sugovornike velikoga žara a ni¬ 
kakvoga znanja — kazat ću im ono što je već toliko puta kazano: jedan 
je od bitnih zahtjeva suvremenog lingvističkog strukturalizma kombi¬ 
niranje sinkronijskog i dijakronijskog u svemu što se tiče jezika, pa 
i u leksikografiji. Ne kaže uzalud B. Malmberg (komentirajući potrebu 
spoja historijske i deskriptivne metode): 

Jednako se tako utvrdilo kako više sustava mogu istodobno posto¬ 
jati; u odnjegovanu stilu susreće se i najstarije stanje jezika, u knji¬ 
ževnom ili u vjerskom jeziku (odakle može prijeći na ostale oblike 
jezika) — ili pak obrisi novog jezičnog sustava što se promalja u puč¬ 
kom jeziku, u svakidašnjem izričaju ili u manje dotjeranom stilu. 33 

I napokon: sugovornici-oprečnici osuše paljbu na mene kao da sam 
ja jedini što je vidio i primijetio nešto nepovoljno pri pojavi toga Rječ¬ 
nika. Meni bi osobno možda i laskalo da je tako, ali nije. Tko god je 
od jezikoslovaca ili od književnika (s imalo jezične naobrazbe ili jezi¬ 
čnog iskustva) pisao o tome djelu — izrazio se pretežno nepovoljno: i 
S. Babić i D. Brozović i R. Katičić i I. Raos i B. Klaić... Osim toga, 
kritike kritičara iz Kritike usvojio je sam upravni odbor MH kao pola¬ 
zište u svojem zahtjevu za revizijom načela daljnje obradbe Rječnika. 

Uostalom evo dokaza i za to: 

S. Babić kaže kako nije jasno po čemu je ovo Rječnik »književnog 
jezika« (Kritika 1). I njemu je to rječnik s tezom: 

-..zato što je to rječnik s tezom. On je rađen s posebnim nasto¬ 
janjem da pokaže kako je hrvatsko-srpski književni jezik potpuno je¬ 
dinstven, to jest da među varijantama nema nikakvih razlika ili ako 
ih ima da su beznačajne. 


166 


Bertil Malmberg, Les nouvelles tendances da la linguistique. Pariš, 1966. str. 58 

167 


D. Brozović također tvrdi da je Rječnik krivotvorina: 

Ali RHSKJ zapravo krivotvori realnost na štetu obiju varijanata 
i hrvatskosrpskog standardnog jezika kao cjeline — cjeline koja stvarno 
postoji kao lingvistička apstrakcija, kao sustav i kao zbroj, a u praksi 
se realizira u vidu varijanata (tj. postoji kao jezik, ali ne ostvaruje se 
ni kao tekst ni kao govor). 

Isti autor utvrđuje i da je Rječnik reakcionaran: 

... a ovdje samo želim još jednom reći da je idejna osnova RHSKJ 
idealistička i neznanstvena, dakle reakcionarna. Mislim da nismo uvijek 
dovoljno svjesni kako je unitaristička koncepcija, ili uže, koncepcija 
srbohrvatstva — a o njima se tu u krajnjoj liniji i radi zapravo 
reakcionarna, konačno i kontrarevolucionarna. 

Brozović napokon (svakako jedan od naših najupućenijih slavista), 
kao da je znao što će se sve sručiti na naše glave zbog prikaza u Kri¬ 
tici, proriče ovako, upozoravajući: 

Uvjeren sam da će biti i žučnih reakcija — ali kritičarima ove 
kritike preporučujem da pokušaju pobiti činjenice, a ako to ne mogu 
(kao što i ne mogu!), neka svoje ogorčenje usmjere drugamo. 

R. Katičić, najblaži i najobzimiji ocjenitelj (kojeg je prividna, 
uljudna blagost toliko prevarila neke naše kritičare, te su ustvrdili ka¬ 
ko je njegov sud o Rječniku pozitivan) već se samim naslovom svoje 
ocjene pridručuje negativnim sudovima. On naslovljuje »Djelo koje tre¬ 
ba temeljito popraviti«, a da temeljito treba popraviti samo ono što je 
temeljito pokvareno, to valjda ne treba nikomu posebno dokazivati. On 
je i posve jasan kad kaže: 

Potrebno je stoga vrlo pažljivo razmotriti da li je taj rječnik tako 
dobar kako bi mogao biti, da li je na razini suvremene leksikografije. 
Tko god se sa stručnim poznavanjem predmeta malo zadubi u naš rječ¬ 
nik, uvjerit će se da to na žalost nije tako. 

Ni on naravno nije mogao a da ne primijeti neunošenje hrvatskog 
jezičnog blaga: 

Bogat ulov tih letimičnih usporedaba pokazuje da mnogo rječnič- 
koga blaga hrvatske književnosti nije ušlo u naš rječnik .. ^ To je vje¬ 
rojatno i najozbiljniji prigovor koji se našem rječniku može postaviti. 

A kao svojevrstan dokaz nad dokazima (o umjesnosti naših kritič 
kih primjedaba) pokazuje se izjava Lj. Jonkea, koji sam taj rad karak¬ 
terizira ovako (a jedan je od njegovih urednika): 

...ipak je on u obradi rječničkog fonda u znatnoj mjeri primi¬ 
jenio unitaristički način obrađivanja. 39 

Svi su prikazivači ovog Rječnika iz Kritike svoje prikaze sastavljali 
odvojeno, neovisno jedni od drugih (polazeći naravno sa različitih mo¬ 
trišta), a svi su došli do istog nepovoljnog suda — bez obzira na stu. 
Nepristranu promatraču ovoga jezikoslovnog spora — kad pregleda sve 
te različite a jednoznačne prosudbe — moralo bi biti bjelodano, a o 
tu doista nešto nije u redu, barem to... Međutim, i taj minimum 

■* Lj. Jonke, Naš jezik danas, Vjesnik, 3. prosinca, 1968. 


uviđavnosti teško je očekivati od onih koji su sam taj Rječnik obradili 
i onda ga zbog toga svim silama branili. 

Tako, primjera radi, na prigovor što se u Rječniku miješa ekavica 
i ijekavica, M. Stevanović odgovara kako »ima ljudi, i to vrlo obra¬ 
zovanih« koji tako miješaju i na radiju i na televiziji (Letopis Matice 
Srpske, 1/1969, str. 84), — i to bi onda imao biti valjan znanstveni 
dokaz. 

Na onaj moj središnji prigovor što nema potvrda iz starije hrvat¬ 
ske književnosti (a isto prigovaraju i ostali prosuditelji Rječnika, oso¬ 
bito B. Klaić, vidi Republika, 6, lipanj 1968), Stevanović odgovara »da 
je ovo rečnik savremenog jezika ... iz vremena posle 1850« (Letopis MS, 
ibid., str. 86). Međutim, sve i da jest tako (a vidjeli smo i vidjet ćemo 
da nije ni tako!), ne znam koliko će se još puta morati reći: pa problem 
i jest upravo u tome — rječnik ne može biti istodobno široko književni 
i usko suvremeni. Ta vremenska oznaka suvremeni (koje u naslovu 
djela uostalom i nema) potire oznaku književni, jer je naprosto nemo¬ 
guć književni jezik koji bi bio samo suvremen. Ili: zašto početi baš 
od 1850, kad je književnost čiji bi jezik trebalo jednom i rječnički ko¬ 
dificirati postojala i 1550! (I M. Stevanović uglavnom prelazi preko bit¬ 
nih primjedaba, pribjegavajući staroj taktici u još starijoj strategiji: 
po kojoj je najbolje zavlačiti se u šipražje sitnih podataka, kako ne 
bismo morali odgovarati za temeljne značajke: za polaznu zamisao i za 
način obradbe.) 

Stoga valjda na primjedbu zašto je u potpunosti mimoiđen, pre¬ 
šućen, izbačen Bogoslav Sulek u ovom leksikografskom pothvatu (a on 
je i te kako djelovao poslije one odabrane 1850. godine!) svi branitelji 
mukom muče. A oni bi na to ipak morali odgovoriti, jer kakvi su to 
kriteriji —- čak ako se pođe kao što kažu od 1850. godine po kojima 
se unosi Vukov Rječnik iz 1818, ali ne i Sulekov Rječnik znanstvenog 
nazivlja iz 1874, koji je — uz put budi rečeno — i moderniji i naučniji, 
jer obrađuje i područja koja V. Karadžić nije bio ni taknuo. Mogu ti 
kriteriji biti bilo koje vrste, ali znanstveni jamačno nisu... Bogoslav 
Sulek ne samo što je skupljao i zapisivao riječi, on ih je i kovao, evo 
na primjer kako: 

»Prvi i glavni predmet lučbe su počela (elementa). Ova se ozna¬ 
čuju u latinskom jeziku tvor kom um, ium, u njemačkom obično riečju 
Stoff, a u francezkom i englezkom kojekako. Buduć da mi nedmamo 
tvorke na um, to sam ponajviše pridržao slovku ik, kojom označuju i 
Česi počela, i koja prilično izrazuje pojam elementa, kao što vidimo 
u riečih: bukvik, hrastik, grabrik, šljivik, toplik (topli vjetar) itđ., gdje 
ik svagdje znači njeko množtvo te tvari. 

Ponajznamenitije počelo je oxygenium (franc. oxygene, engleski 
oxygen, tal. ossigeno, njem. Sauerstoff) od grčke rieči oxys, t. j. kiseo, 
i genao, tvorim, zato što je glavna sastavina kdselinah. Grčkoj riječi 
oxys srodna je naša kis, zato sam i ja prozvao ovo počelo kisik (čes. 
kiselik, slov. kislec, ruski kislorod).« (O hrvatskom lučbenom naziv¬ 
lju, str. XII.) 

Tako je postala danas svakome poznata riječ kisik (koja je — do¬ 
duše — u Rječniku dviju Matica objašnjena tek kao kiseonik: sic!). I 
nije taj Sulek inače bio tek bilo tko. Evo što o tome leksikografu i 
književniku, za kojeg nema mjesta u dvomatičnom Rječniku, kaže M. 
Praničević: 

Ipak je najtrajnije zasluge za hrvatsku i opće jugoslavensku kul¬ 
turu, uz preporodno djelovanje, Šulek stekao kao leksikograf, koji je 
godinama stvarao znanstvenu terminologiju na hrvatskom jeziku, ne 
samo praktično u raspravama i udžbenicima nego i u rječnicima. šule- 
kov Njemačko-hrvatski rječnik u dva sveska objavljen je 1860, zatim 
su došli s madžarskog prevedeni priručnici u kojima je izradio vojničku 
terminologiju, a 1875. veoma značajno djelo s ovog područja hrvatsko- 
-njemačko-talijanski Rječnik znanstvenog nazivlja, u kojemu je, tako 
reći, udario nov temelj naučnoj terminologiji, a četiri godine kasnije 
»Jugoslavenski imenik« bilja u kojemu osim hrvatskog i srpskog unosi 
i slovensko nazivlje. Sulekova se terminologije temelji na solidnom 
poznavanju hrvatskih narodnih izraza i pomnjivo skupljenoj građi iz 
stare hrvatske književnosti i djela velikog srpskog reformatora jezika 
i književnosti V. Karadžića, te na znanju slavenskih jezika, ali i po¬ 
sebno na izvrsnom vladanju duhom hrvatskog jezika u koji je unosio 
samo ono što je tom duhu odgovaralo i na što ga je, kako jednom pri¬ 
likom napisa, nukalo »blagoglasje«, analogija, izgovor i običaj. A to 
je potvrdio i svojim stilom što mu priznaju svi koji su do sada o njemu 
pisali. Ukratko, Šulek je, kao što reče 1895. u nekrologu predsjednik 
akademije Torbar, veoma »mnogo pripomogao« materijalnom i formal¬ 
nomu usavršavanju hrvatskog jezika.* 0 

Kada bi imalo smisla (nakon temeljnog nesporazuma i samog leksi¬ 
kografskog promašaja) ići od pojedinosti do pojedinosti, onda svakako 
ne bi trebalo prijeći preko toga što M. Pešikan (Delo 1/1969, str. 22) 
uopće ne dopušta mogućnost Rječnika samo s ijekavskim ili samo s 
ekavskim oblicima. Teško je u takvim stavovima ne vidjeti jezični uni¬ 
tarizam ... A uz put budi rečeno, uporabnu četverojezičnost (koju ni¬ 
kako nisu skloni priznati sveučilišni jezikoslovci kao M. Stevanović, M. 
Pešikan ili P. Ivić) potvrđuje i jedno tako poznato nakladničko podu¬ 
zeće kao što je Jugoslavija iz Beograda, kad na šestoj stranici svojeg 
izdanja jedne od najčitanijih knjiga — Suvremeni kuhar (1968) — iz¬ 
javljuje da je to djelo tiskano u četiri jezične varijante, doslovno: »na 
hrvatskosrpskom (latinicom), srpskohrvatskom (ćirilicom), slovenskom 
i makedonskom jeziku«. Dakle, i naši nakladnici uviđaju i provode ono 
što ne uviđaju i mimoilaze neki naši uvaženi stručnjaci... 

Ali, kako mi nije namjera da na svako nije kažem jest i obratno, 
mogu i preskočiti pojedinosti, s kojima inače nisam suglasan. No jedno 
ipak moram naglasiti: branitelji Rječnika (M. Pešikan, M. Stevanović, 
Đ. Kostić, P. Ivić i drugi) kao da zaboravljaju da su kritičari iz Kritike 
pregledali samo svaki po jedan i to manji dio Rječnika. I svi su otkrili 
tolike promašaje i pogreške. Braniteljima je sve to ipak malo, pa i 
neznatno. No: samo malo računice pokazalo bi im, kako brane neobra¬ 
njivo; jer ako se u tako malo isječaka našlo toliko pogrešaka, koliko 
ih onda tek mora biti u objema knjigama... Onda doista ostaje za¬ 
ključna prosudba — polazeći od naopakih načela, obrađivan površno i 
neznanstveno, — kako bi taj Rječnik i mogao biti dobar?! 

A napokon i sama javna izjava Upravnog odbora MH (prema Po¬ 
litici, od 5/1 1969) uvelike potvrđuje primjedbe i zahtjeve recenzenata 
iz Kritike: 


... prve dve knjige ... nisu zadovoljile ni upravu ni članstvo Ma¬ 
tice hrvatske, a ni hrvatsku kulturnu javnost. U Hrvatskoj je dosad 
izišlo više prikaza tog Rečnika, ali nijedan od njih nije pozitivan. Na¬ 
protiv, neke ocene Rečnika su tako negativne da predlažu njegovo obu¬ 
stavljanje, jer ga smatraju ’štetnim za dalji pravilan razvoj hrvatske 
varijante književnog jezika, kako danas u duhu snošljivosti i među¬ 
nacionalne suradnje obično nazivamo hrvatski književni jezik’. 

Isto govori odlomak iz iste izjave, a prema članku u Borbi od 5/1 
1969: 

... (u Rječniku) treba da dođu do izražaja ... obje varijante vid¬ 
ljivo, a ne bez vidljivosti, ne dakle pomiješano kao da je to jezik bez 
varijanata, kao da je jedinstven bez ikakvih razlika... dosadašnji na¬ 
čin obrade Rječnika mora se osuditi i promijeniti tako da dođe do pot¬ 
punog priznanja i vidljivog razlikovanja hrvatske i srpske varijante. 

I kao posljednja potkrepa: Vjesnik od 6 siječnja 1969. u članku 
»Suglasnost o daljnjem izdavanju Rječnika« donosi posljedak Zagre¬ 
bačkog dogovora dviju Matica, govoreći u podnaslovu: »oslanjajući se 
na ravnopravnost jezika i kultura naših naroda dogovoreno je da Rječ¬ 
nik prikaže stvarno stanje dviju varijanata književnog jezika«, što ta¬ 
kođer pokazuje, da ni to u prvim dvjema knjigama Rječnika nije bilo 
učinjeno i da su kritike bile umjesne... 

* * * 

Sve u svemu, ova pomalo maratonska prepirka o jeziku Rječnika 
i o rječniku jezika (koja nije započela jučer i vjerojatno neće prestati 
sutra), još jednom pokazuje kako se jedna te ista stvar može različito, 
pa i posve oprečno tumačiti. Kao i ranije, tako i sada, jedni i dalje 
tvrde kako nam je jezik jedan-jedinstven-ujednačen (a »varijante« su 
tek stvar osobnog izbora ili regionalne uporabe), dok su drugima va¬ 
rijante funkcionalno i pravno književni jezici, upravo kao slovenski ili 
makedonski. Ja sam se osobno htio pozabaviti samim Rječnikom, ali 
sam — sudeći po svemu — tjerajući iz njega leksikografsku lisicu, istje¬ 
rao starog jezičnog vuka, i sad mi je — da još malo protegnem tu staru 
vukovsku prispodobu — kao Crvenkapici pred raljama što strše iz do¬ 
broćudne kapice njezine jezikoslovne bakice... 

(Kritika 5, 1969) 


" Marili Franičević, Slovački ilirac, Vjesnik, 31. kolovoza, 1968, str. 12. 

o NAČINU DALJEG RADA NA RJEČNIKU I REČNIKU 


Prve dvije knjige Rječnika hrvatskosrpskoga književnog jezika, od¬ 
nosno Rečnika srpskohrvatskoga književnog jezika, nisu zadovoljile ni 
upravu ni članstvo Matice hrvatske, a ni hrvatsku kulturnu javnost.* 
U Hrvatskoj je dosad izašlo više prikaza toga Rječnika, ali nijedan od 
njih nije pozitivan; naprotiv, neke su ocjene Rječnika tako negativne 
da predlažu njegovo obustavljanje, jer ga smatraju štetnim za dalji 
pravilan razvoj hrvatske varijante književnog jezika, kako danas u duhu 
snošljivost i međunacionalne suradnje obično nazivamo hrvatski knji¬ 
ževni jezik. U takvim prilikama Upravni odbor Matice hrvatske smatra 
za svoju dužnost da se na današnjem sastanku s predstavnicima Matice 
srpske porazgovori o novom načinu uređivanja Rječnika hrvatskosrp¬ 
skoga književnog jezika, odnosno Rečnika srpskohrvatskoga književnog 
jezika, s jasno određenom namjerom da se i hrvatskom i srpskom na¬ 
rodu dade takav rječnik koji će odražavati činjenično stanje književnog 
jezika i pružiti našoj javnosti pouzdanu građu i orijentaciju u toj važ¬ 
noj grani nacionalnih kultura. 

U takvoj namjeri Upravni odbor Matice hrvatske uputio je Uprav¬ 
nom odboru Matice srpske 3. 6. 1968. pismo u kojem potanko prikazuje 
svoje prigovore na obradu prvih dviju knjiga i daje prijedloge kako 
bi se obrada daljih knjiga popravila i zadovoljila potreba naše kulturne 
javnosti. Ujedno je Upravni odbor Matice hrvatske predložio da se do 
30. 6. 1968. održi razgovor s predstavnicima Matice srpske o novom na¬ 
činu obrađivanja daljih knjiga Rječnika. Upravni odbor Matice srpske, 
a i beogradsko uredništvo Rečnika razmotrili su taj problem na svojim 
sjednicama i dostavili Matici hrvatskoj svoja mišljenja s prijedlogom 
da se zajednički sastanak predstavnika Matice srpske i Matice hrvatske 
održi u mjesecu prosincu ili najkasnije 4. i 5. siječnja 1969. Tako je 
dakle sporazumno došlo do današnjeg sastanka u Zagrebu. 

Na žalost, kad se razmotre odgovori odbora Matice srpske i beo¬ 
gradskog uredništva Rečnika, vidi se da oni ne usvajaju nijedan bitni 
prigovor i prijedlog Matice hrvatske, nego da se zalažu za nastavak 
rada na Rječniku po principima i kriterijima koji su primijenjeni u 
prvim dvjema knjigama. To svakako nije bez nekog većeg razloga. Treba 
dakle postaviti pitanje odakle ta različita gledanja i ocjene Matice srp¬ 
ske i Matice hrvatske. Mislimo da je korisno da to po svojem shvaćanju 

* Ovaj je tekst pročitao predsjednik Matice hrvatske Hrvoje Iveković kao uvod 
u Zagrebački sastanak dviju Matica, 4. I 1969. 


prikažemo odmah na početku ovih naših današnjih razgovora koji treba 
da dovedu do konkretnih zaključaka. 

Mi smo uvjereni da je razlog u tome što Upravni odbor Matice 
srpske i beogradsko uredništvo Rečnika gledaju na problematiku knji¬ 
ževnog jezika, pa i rječnika jezika Srba, Hrvata, Crnogoraca i bosan- 
skohercegovačkih Muslimana s pozicija i procjena koje su bile na snazi 
onda kad je Rječnik zasnivan, a to je g. 1954—1960, a Upravni odbor 
Matice hrvatske prosuđuje tu problematiku s pozicija i procjena koje 
su na snazi poslije Brionskog plenuma i poslije široke demokratizacije 
cjelokupnog našeg državnog, nacionalnog i društvenog, pa i kulturnog 
života. U eri samoupravljačkog socijalizma došla su do izražaja i do 
priznanja sva osnovna prava pojedinih naroda, narodnih skupina i na¬ 
rodnih manjina, tzv. narodnosti, a to je u prvom redu i pravo svakog 
naroda na njegov jezik, odnosno na njegov tip književnog jezika. U 
tom su pravcu osobito značajne izjave Izvršnih komiteta Centralnih 
komiteta Hrvatske, Srbije, Bosne i Hercegovine iz g. 1967. i 1968. u 
kojima se izričito spominju prava varijanata srpskohrvatskog, odnosno 
hrvatskosrpskog književnog jezika. Dok su se prije tih izjava prava 
varijanata preko deset godina osporavala, te se sve do najnovijeg vre¬ 
mena na srbijanskoj strani nije ni priznavalo njihovo postojanje, nego 
se samo ponavljalo da je Srbima, Hrvatima i Crnogorcima književni 
jezik potpuno jedinstven, dotle je spomenutim izjavama vrhovnih na¬ 
ših političkih foruma ne samo priznato postojanje varijanata nego su 
im i priznata jednaka politička prava. »Jedino polazeći od socijalističkih, 
samoupravljačkih društvenih odnosa koji osiguravaju punu nacionalnu 
ravnopravnost moguće je afirmirati istinske naučne rasprave o jeziku«, 
kaže se u izjavi IK CK SK Hrvatske 21. prosinca 1967, a u izjavi IK CK 
SK Srbije od 29. prosinca 1967. kaže se doslovno: »U višenacionalnoj 
zajednici kakva je naša pitanja jezika javljat će se uvijek i kao dru¬ 
štveno važna pitanja koja mogu biti i politički osjetljiva... Nužno je 
poštovati prirodu i zakone razvitka jezika. Jezičnim varijantama treba 
osiguravati ravnopravnost i ne vršiti nasilje nad jezikom. Otvorena pi¬ 
tanja jezika treba utvrditi, rješavati ih mirno i trijezno s punom na¬ 
učnom i političkom odgovornošću u skladu s normama našeg društveno- 
-političkog sistema. Zato je potrebno da sve nove inicijative u suradnji 
na pitanjima jezika budu naučno i društveno-politički dobro priprem¬ 
ljene.« Samo je razrađivanje tih stavova ono što je rečeno u tezama 
Sekcije za međurepubličku suradnju i međunacionalne odnose Savezne 
konferencije SSRNJ u Beogradu 24. lipnja 1968: »Dosljedno primjenji¬ 
vanje ustavnog načela o ravnopravnosti jezika pretpostavka je ostvari¬ 
vanja samoupravnih prava svakog radnog čovjeka ... Politika i dru¬ 
štvena praksa da narodi i radni ljudi u Federaciji ostvaruju svoja su¬ 
verena prava koja su izraz zajedničkih interesa, mora da važi i za 
pitanje ravnopravnosti jezika i pisama.« 

Zašto Matica hrvatska naglašava političko i znanstveno priznanje 
postojanja varijanata i njihovu ravnopravnu, tj. pravnu upotrebu? U 
prvom redu zato što je to priznavanje prava hrvatske varijante knji¬ 
ževnog jezika, koja je po funkciji zapravo hrvatski književni jepik. U 
drugom redu, dakako, i zato što je to priznavanje prava srpske varijante 
književnog jezika, koja je po funkciji zapravo srpski književni jezik. 
Prema tome u Rječniku hrvatskosrpskog književnog jezika, odnosno u 
Rečniku srpskohrvatskog književnog jezika, treba da dođu do izražaja 
°bje te varijante vidljivo, a ne bez vidljivosti, ne dakle pomiješano, 
kao da je to jezik bez varijanata, kao da je jedinstven bez ikakvih 

razlika Stoga dakle Rječnik koji izdaje Matica hrvatska treba da dade 
potpun uvid u hrvatsku varijantu književnog jezika, dakako s leksičkim 
blagom i primjerima i iz srpske varijante, a Rečnik koji izdaje Matica 
srpska treba da dade potpun uvid u srpsku varijantu književnog jezika, 
dakako s leksičkim blagom i primjerima hrvatske varijante. To izvire 
iz prava svakog naroda na svoj književni jezik, i to ispravlja nepravde 
koje su unitarističkim načinom obrađivanja prve i druge knjige Rječ¬ 
nika nanesene i hrvatskom i srpskom narodu i njihovoj kulturnoj jav¬ 
nosti. Dok se takvo obrađivanje prve i druge knjige moglo razumjeti 
samo u kontekstu s tadašnjim gledištem o potpunoj jedinstvenosti 
književnog jezika, ali ne i opravdati, dotle se sa današnjeg gledišta, 
nakon priznavanja postojanja varijanata i njihove ravnopravnosti, do¬ 
sadašnji način obrade Rječnika mora osuditi i promijeniti tako da dođe 
do potpunog priznanja i do vidljivog razlikovanja hrvatske i srpske 

varijante književnog jezika. . 

U tome je dakle bit spora: hoćemo li na književni jezik Hrvata i 
Srba gledati kroz prizmu postojanja varijanata i prava svakog jugo¬ 
slavenskog naroda na svoj tip književnog jezika, ili ćemo na nj gledati 
kroz fikciju jedinstvenosti koja nije nikad postojala i koja je nameta¬ 
njem uvijek kvarila naše međunacionalne odnose, a oslanjala se ili na 
mitove ili na silu? Upravni odbor Matice hrvatske zalaže se za prvu 
alternativu jer je ona u skladu s činjeničnim stanjem, sa znanstvenom 
ocjenom i s političkom mudrošću i sa jačanjem bratskih i ravnopravnih 
odnosa jugoslavenskih naroda. Upravni odbor Matice hrvatske protivi 
se drugoj alternativi jer se ona ne zasniva na činjeničnom stanju ni na 
znanstvenoj ocjeni što je to književni jezik, a ni na političkoj mudrosti 
i našem socijalističkom samoupravnom sistemu, te upravo kvari me¬ 
đunacionalne odnose. _ , 

Ako se u tim osnovnim pogledima složimo, nas ce dalji rad, naša 
diskusija i naši zaključci biti bez opterećenja i zamagljenosti, pa će se 
i radovi na dovršavanju Rječnika odvijati konstruktivno, korisno i složno. 
U suprotnom slučaju nećemo doći ni do korisnih ni do konstruktivnih 
zaključaka. A riječ je o značajnim i dalekosežnim pothvatima. 

U tom smislu Upravni odbor Matice hrvatske ostaje pri svojim 
prijedlozima iz dopisa od 3. 6. 1968. i smatra da se u njegovih 12 za¬ 
ključaka na str. 3. i 4. nalaze konstruktivne smjernice za ostvarivanje 
gornjih načela i za izradbu takva rječnika koji odgovora istinskim in¬ 
teresima naših naroda. 

Upravni odbor 
Matice hrvatske 


ZAKLJUČCI PRIMLJENI NA ZAGREBAČKOM 
SASTANKU MATICE HRVATSKE, MATICE SRPSKE 
I UREDNIŠTVA RJEČNIKA (RECNIKA) 

4. i 5. SIJEČNJA 1969. 


Za obradu idućih knjiga Rječnika hrvatskosrpskoga književnog je¬ 
zika i Rečnika srpskohrvatskoga književnog jezika prihvaćena* su ova 
nova načela: 

1) Hrvatskosrpski, odnosno srpskohrvatski književni jezik ima dvije 
ravnopravne varijante: jednu kakva se upotrebljava u hrvatskoj knji¬ 
ževnosti, i drugu kakva se upotrebljava u srpskoj književnosti. 

2) Učesnici sastanka suglasno su utvrdili da je rječnik suvremenog 
hrvatskosrpskog, odnosno srpskohrvatskog jezika djelo prijeko potrebno 
kulturi Hrvata, Srba, Crnogoraca i Muslimana i da treba nastaviti nje¬ 
govo izrađivanje i objavljivanje. 

3) Oslanjajući se na Ustavom zagarantiranu ravnopravnost jezika 
i kultura naših naroda, kao i na rezultate znanosti, učesnici su došli 
do zajedničkih stavova u pogledu novog načina obrade rječnika u nje¬ 
govu daljnjem dijelu. Izričito je naglašena potreba da rječnik prikaže 
stvarno stanje dviju varijanata hrvatskosrpskog književnog jezika. 

4) Pripadnost riječi njihovim književnim varijantama označuje se 
na slijedeći način: 

a) izborom natuknice (odrednice) uz koju će se davati objašnjenje 
ili definicija prema varijantnoj pripadnosti, 

b) pisanjem definicija jezikom i terminologijom koji su uobičajeniji 
u određenoj varijanti, 

c) navođenjem primjera prvenstveno iz književnosti u kojoj je ri¬ 
ječ češća, 

d) poretkom sinonima po pripadnosti varijantama kada se riječ bez 
tumačenja objašnjava sinonimom. 

Izbor tehničko-grafičkih rješenja pri upućivanju riječi jedne vari¬ 
jante na drugu (znak jednakosti ili strelica) prepušta se slobodnom iz¬ 
boru pojedinog uredništva. Za upotrijebljene znakove potrebno je dati 
objašnjenje. 


Na sjednici upravnog odbora Matice hrvatske održanoj 6. ožujka 1969. primljeni 
3ur»+? ore citirani zaključci Zagrebačkog sastanka obiju Matica, međutim predstavnici 
"latice srpske do danas još nisu zauzeli svoj konačni stav prema predloženom tekstu 
zaključaka. 

5 i Matica hrvatska imenuje članove zagrebačkog uredništva, a Ma¬ 
tica srpska članove beogradskog uredništva. Oba uredništva crne zajed¬ 
ničku redakciju, koja donosi principijelne odluke na zajedničkim sjed¬ 
nicama u skladu s dosadašnjim uputama upotpunjenim zaključcima 
Zagrebačkog sastanka. Oba uredništva rade na dogovorenim zadacima 
samostalno, a svako uredništvo ima jednog predstavnika uredništva koji 
organizira rad i predsjeda sjednicama uredništva. On ili koji drugi ured¬ 
nik obavješćuje Maticu o radu, izvršenim zadacima, o potrebama i te¬ 
škoćama uredništva. Zaključci na zajedničkim sjednicama uredništva 
vrijede samo onda kad su doneseni većinom glasova svakog pojedinog 
uredništva. 

61 Za unošenje stručnih termina mjerodavno je uredništvo rječnika, 
ali je ono dužno konzultirati istaknute stručnjake pojedinih struka radi 
što ispravnije i sadržajnije definicije. 

7) Zbog zastoja u radu potrebno je ponovno utvrditi rokove za izradu 
i izlazak treće i ostalih knjiga rječnika. Kako je beogradska treća knjiga 
već gotova, ona se može izdati po kriterijima prema kojima je izrađena. 
Ali za zagrebačku treću i za beogradsku četvrtu knjigu rječnika obavezni 
su zaključci prihvaćeni na Zagrebačkom sastanku. Nakon objavljivanja 
šeste knjige prva i druga knjiga, a i treća beogradska priredit ce se za 
novo izdanje prema zagrebačkim zaključcima od 4. i 5. siječnja 1969. 
Ako i ne bude drugog izdanja, svaka Matica može ponovno objaviti te 
knjige prerađene prema načelima Zagrebačkog sastanka. 

8) Na početku treće zagrebačke i četvrte beogradske knjige objavit 
će se obrazloženje u kojem će se kazati zašto se u idućim knjigama pred¬ 
viđaju neke izmjene i kakve. Izričito će se naglasiti da se to crni zbog 
želje da se prikaže stvarno stanje dviju varijanata hrvatskosrpskog, 
odnosno srpskohrvatskog književnog jezika. 

9) Na kraju treće zagrebačke knjige rječnika dodat će se ispravci 
(Errata corrige), u kojima će se navesti ne samo tiskarske i akcenatske 
greške nego i popravljene pogrešne definicije iz prve i druge knjige, 
osobito takve kao što su uz riječi Crnogorac, Hrvat, Arapm, kavana, 
egzorcizam i si. Beogradsko izdanje može objaviti ispravke i kasnije. 

10) Za oznaku podrijetla tuđica treba se osloniti na matični jezik iz 
kojega ona potječe, a ne na posredni. Mjerilo je pri tom korijen rijeci, 
a ne nastavak. 

11) Osobito pažljivo treba obrađivati riječi iz političkog, nacionalnog 
i društvenog života naših naroda. 

12) Svako uredništvo izabire iz svojega kruga u sporazumu s Maticom 
po jednog urednika koji će pročitati čitavu knjigu priređenu za štampu. 
Taj će urednik o svakom eventualnom nedostatku, osobito o nepridrz 
vaniu uputa za obradu rječnika, obavezno obavijestiti drugo uredništvo. 
Ako se o tom ne postigne sporazum, bit će obaviještene i Matice. 

13) Svaki uređivački odbor može se popunjavati iz redova priznatih 
jezičnih stručnjaka uz suglasnost svoje Matice i o tom obavješćuje dru 
uređivački odbor. Matica hrvatska i Matica srpska sklapaju s njima 
ugovore o radu na rječniku. 

14) O svim zajedničkim sjednicama svako je uredništvo dužno oba 
vijestiti Upravni odbor svoje Matice ovjerovljenim prijepisom zapisn 

U Zagrebu, 4. i 5. siječnja 1969. 

RAZUMIJEVANJE I SNOŠLJIVOST I U JEZIČNIM 

PITANJIMA 

Ljudevit Jonke 


Raspisujući »anketu o pitanjima srpskohrvatskog jezika i pravo¬ 
pisa«, Uredništvo Letopisa Matice srpske kao da se čudi, 
što Srbi, Hrvati i Crnogorci još uvijek pišu dvjema pismima i služe 
se dvjema govorima i što se u njihovu književnom jeziku nalaze po¬ 
neke razlike. Ono čak u neku ruku okrivljuje prevodioce, kao da su 
oni najvećim dijelom krivi za širenje razlika u jeziku. Ali ako se na 
stvar pogleda historijski, ako se pritom imaju na umu osobine i razvoj 
književnog jezika u bilo kojeg kulturnog naroda, pa i naših naroda, 
te ako se ne zaboravi, da se tu radi o književnom jeziku dvaju, odno¬ 
sno triju naroda, tada se vidi, da u tome nema ništa čudno i da odbi¬ 
janje provođenja zaključaka različnih anketa nije bilo rezultat neka¬ 
kva prkosa, nego normalnog razvoja stvari. Dakako da onda ni pre¬ 
vodioci nisu ništa krivi. 

Već prvi jezični dogovor od 1850. nije mogao biti u potpunosti 
izvršen. Hrvati su već prije toga naročitom zaslugom Ljudevita Gaja 
uveli ijekavski govor štokavskoga narječja u hrvatsku književnost, a 
i sav rad Vuka Stefanovića Karadžića razvijao se u tom pravcu, da 
ijekavski govor štokavskoga narječja postane i nov književni jezik 
srpske književnosti. Kad su se dakle neki srpski i hrvatski naučni i 
književni radnici okupili u Beču, da u tom smislu porade i u hrvatskoj 
i u srpskoj književnosti, pokazalo se, da su drugo želje, a drugo prak¬ 
tičan život i njegove svakidašnje potrebe. Kako se kulturni život srpskoga 
naroda u ono doba razvijao pretežno u ekavskim područjima (Vojvodina i 
kneževina Srbija), pretegao je kod njega ekavski govor u književnosti, 
jer mu je on bio priručniji, bliži, lakši. Zaključci Bečkog dogovora 
morali su ustupiti pred praktičnim razlozima. 

Ali dok se u Gajevo i Karadžićevo doba, dakle na samom pragu 
novije hrvatske i srpske kulture, moglo bez većih poteškoća uvoditi 
u književnost ovo ili ono narječje, ovaj ili onaj govor, ovo ili ono pi¬ 
smo ,— danas su svi takvi pokušaji mnogo zamršeniji, praktički teško 
provedivi, a nose u sebi i elemente neorganičnosti, nasilja nad knji¬ 
ževnim jezikom, pa i nepravde. U Gajevo i Karadžićevo doba mogli 
ste na prste pobrojati i hrvatske i srpske književnike, književni nam 
je jezik bio na samom početku svoga razvoja, neizgrađen, nedovoljno 
određen, tek u sređivanju, sve su te reforme dirale malen broj ljudi; 
književna tradicija bila je daleka i s njom se samo mučno navezivala 
veza. Danas je stvar iz temelja drugačija. I u Hrvata i u Srba i u Crno- 

goraca književni se jezik razvio u neobično fino, bogato i izražajno 
sredstvo naporom generacija kroz više od stotinu godina. Za to vri¬ 
jeme napisane su tolike knjige pjesama i proze, koje znače nacionalno 
blago svakoga od spomenutih naroda, s kojima se raste i na kojima 
se dalje gradi. Danas našim književnim jezikom pišu mnogobrojni knji¬ 
ževnici, učenjaci i drugi pisci, ali to više nije jezik priprost i siroma¬ 
šan nego izgrađen, obogaćen, formiran, s točno određenim načinom 
izražavanja, što je karakteristično za svaki kulturni književni jezik. 
Svaki pojam u izgrađenom književnom jeziku ima svoj određen izraz, 
koji ne smije dopuštati višeznačnost, mnogoznačnost; sve je u izgra¬ 
đenom književnom jeziku dobilo svoju određenu funkciju, pa svako 
pomjeranje njegova sklada, određenosti i točnosti izaziva nesporazum, 
nepriličnost, potrebu novog prilagođivanja i učenja. To je osnovni raz¬ 
log, zbog kojega su se sačuvale i čuvaju razlike u književnom jeziku 
hrvatske i srpske književnosti. Oni, koji govore i pišu, nisu ni svijesni, 
zbog čega se opiru novotarijama, izjednačivan]ima; oni to samo osje¬ 
ćaju kao nepriličnost zbog pomjeranja skladnosti, određenosti i jedno- 
značnosti. Svaku promjenu i novost primaju tek organičnim rastom 
književnoga jezika, t. j. postepeno i nakon proširenja po svima stra¬ 
nama svojega književnog kruga. Nije dovoljno, da jedna riječ, izričaj 
ili rečenica meni nešto znači; potrebno je, da to oni znače istoznačno 
čitavom mojem jezičnom i književnom krugu. Tako je to u svakom knji¬ 
ževnom jeziku, pa ne znam, zašto ne bi tako bilo i kod Hrvata i Srba. 

Spomenuo sam, da bi mijenjanje književnog govora ili pisma kod 
Hrvata i Srba u današnje doba donosilo sa sobom i elemente nepravde. 
Hrvati i Srbi kao posebni narodi izgradili su u posljednjih stotinu go¬ 
dina prema svojem ekonomskom, društvenom i političkom razvoju une¬ 
koliko različite tipove književnoga jezika, koji dakle imaju svoje hi¬ 
storijsko opravdanje. Nije tu bio po srijedi inat, nego različit razvoj 
na ponešto različitoj podlozi, ijekavskoj, odnosno ekavskoj. Književni 
se jezik neprestano razvija, raste organično, uvijek s nove postignute 
razine. Danas nije takav, kakav je bio prije dvadesetak godina, za dva¬ 
desetak godina ne će biti takav, kakav je danas. No bitno je u tome, 
da svaka generacija nadograđuje na ono, što je naslijedila, i to s ve¬ 
likom brigom i naporom, t. j. ponajprije napornim usvajanjem onoga, 
što je stvoreno prije nje, a zatim originalnim stvaralačkim aktom svoje 
generacije. U tom organičnom rastu književnoga jezika svako mije¬ 
njanje podloge (ijekavskoga govora za ekavski ili obratno, sa svim 
njihovim posebnostima) znači gubljenje kontinuiteta, zastoj, pa i na¬ 
zadovanje za neko vrijeme u čitavoj književnoj djelatnosti »pogođe¬ 
noga« naroda. Uzmimo na pr., da Hrvati sada preuzmu ekavštinu u 
svoju književnost; jednim mahom svi ljudi, koji pišu, postali bi dje¬ 
lomično nepismeni (u književnom smislu), pa bi trebali tek da ulože 
nove snage za upoznavanje novoga tipa književnog jezika, koji je ipak 
cjelovit i ne može se preuzimati samo u pojedinostima. Čitava bi hr¬ 
vatska književnost odjednom postala »nemušta«, te bi proteklo novih 
dvadesetak (pa i više!) godina, dok bi se novi tip književnog jezika 
usvojio, izbalansirao, postao pogodno sredstvo za dalje stvaranje i osva¬ 
janje u području književnog stvaralaštva. Kolika bi se šteta pretrpjela 
u tom prelaznom razdoblju u tako užurbano i stvaralačko razdoblje, 
kao što je današnje! Samo mladi narodi, koji tek ulaze u kulturu, mogu 
da podnesu takvu stagnaciju bez veće štete. Nepravedno bi bilo na¬ 
metnuti je bilo kojem od naših kulturno razvijenih naroda. 


Drugi element nepravde vidim u tome, da bi narod, koji bi odje¬ 
dnom napustio svoj tip književnog jezika, odjednom kao prekinuo sa 
svojom književnom tradicijom, koju ipak nosi u sebi i sa sobom kao 
jedno od svojih najvrednijih dobara; sva bi književna ostvarenja pri¬ 
jašnjih generacija odjednom dobila patinu arhaizma, arhaične knji¬ 
ževnosti. »U staro se doba, moj sinko, pjevalo ovako: 

Pramaljeća blagog ovaj rosni sin 
najdraži je nama među cvjetovima; 
boju i svježi miris snijega i mlijeka ima, 
nevin, bijel i čist ko čedo, suza i krin. 


Danas je to, sinko, već arhaizam!« A to zapravo nije ni bilo u staro, 
nego u jučerašnje, Matoševo doba. No ne smijemo zaboraviti ni to, 
da svu ljepotu takvog stiha može osjetiti samo onaj, koji je u njemu 
odgojen, čije je uho akustično za takve zvukove. Tko se može olako 
odreći takvih ljepota, tko može svoju književnost tako odjednom arhai- 
zirati? To ne radi nijedan kulturan narod, pa je to stoga teško učiniti 
i Hrvatima i Srbima uza sve želje za izjednačivanjem. Nije to dakle 
neko vučenje u pravcu podvajanja, nego nešto, što je prirođeno sva¬ 
kom književnom jeziku, svakoj književnosti i svakom narodu. 

Slična je stvar i s pismom. Ako se reforma pisma izvrši odjednom, 
velike mase naroda odjednom postaju polupismene, da ne reknem ne¬ 
pismene. Sve se takve velike reforme mogu u današnje vrijeme vršiti 
postepeno, postepenim upoznavanjem, prožimanjem i usvajanjem. Za¬ 
jednički život, jednaka sudbina i jednaka prava i dužnosti najbolji su 
utirači putova takvim jezičnim i grafijskim reformama. Prijeki po¬ 
stupci u tim područjima mogli bi samo nanijeti štete osnovnoj ideji 
čitave naše socijalističke domovine: ideji bratstva i jedinstva. Ne zato, 
što bi to možda netko htio, nego zato, što je to u prirodi takvih osjet¬ 
ljivih područja. 


Zbog tih dakle osnovnih razloga meni se čini, da nije vrijeme ni 
potreba da se ukloni ijekavski ili ekavski govor, latinica ili ćirilica iz 
upotrebe u književnosti Hrvata, Srba i Crnogoraca. A s obzirom na to, 
što neki preporučuju, da se žrtvuje ijekavština, podsjetio bih na to, 
da ijekavština nije nikad tako bujno živjela u književnosti kao danas, 
i kod Hrvata i kod Srba i kod Crnogoraca, u tri republike, Hrvatskoj, 
Bosni i Hercegovini i Crnoj Gori, na pretežnoj polovini jezičnog teri¬ 
torija srpsko-hrvatskog. 


Zar dakle tako pesimistični zaključci? Ne, to uopće nisu pesimi¬ 
stični zaključci. To su samo otvaranja putova (a ti su tako otvoreni 
već Oslobođenjem 1945.), da se i u književnosti naši narodi ižive što 
potpunije, svaki svojim glasom, skladnim i bratskim, veselo i rado¬ 
sno, u zagrljaju. Svaki onaj, koji znade, što za razvoj književnoga 
jezika znači takav skladan život, shvatit će, kakve će to blagodarne 
pos jedice imati u nedalekoj budućnosti u književnom jeziku i Srba 
rvata i Crnogoraca. Nikakve umjetne prepreke ne će moći zadržati 
proces upoznavanja, zbližavanja i izjednačivani a. Ali taj proces mora 
i i postepen, organski. U svih naših ljudi treba da se razvija zani- 
a *V)e i ljubav za sve naše jezične osobitosti, potjecale one iz bilo 
°]eg kraja i naroda. Poznato je, da nam neka nepoznata i u prvi mah 
ana jezična pojava nakon nekog vremena i svoga praktičnog života 
os aje ne samo shvatljiva, nego i lijepa i draga. Okanimo se one is- 
JUcivosti, koja još danas živi i suviše jakim životom govoreći: »To 

niie iz moga područja, nego iz susjedova!« Gledajmo radije na to da 
li 3 ie lijepo i pravilno, pa na osnovu toga donosimo zaključke. A tu 
mogu vrlo mnogo pomoći upravo srednjoškolski nastavnici, pa i autori 
iezFčnih priručnika. Sto se prije odgoji nas mladi čovjek u razumije¬ 
vanju jezičnih raznoličnosti na čitavom jezičnom području, u toleran- 
Si prema različnim jezičnim pojavama, u poštivanju razlicmh normi 
književnoga jezika i kod Hrvata i kod Srba, - to ce se bolje utirati 
pufujednačivanju, to će prije knjiga, pisana ovim ili onim govorom, 
postati jednako draga svakom našem čitaocu. A taj se proces treba da 
razvija podjednako i na jednoj i na drugoj strani. 

Nastavnici hrvatskosrpskog jezika, bez obzira na to, odakle po¬ 
tječu, treba da se uvijek jezično prilagode sredini, u kojoj djeluju. 
Oni su u prvom redu zvani, da budu tolerantni prema razlicmm pra¬ 
vilnim dvostrukostima, jer znaju njihovo podrijetlo i funkcionalnost. 
Osobita obzirnost treba da se pokaže prema onim učenicima, koji su 
došli iz druge jezične sredine, pa se još nisu prilagodili novoj. Taj pro¬ 
ces prilagođivanja treba da se vrši postepeno i bezbolno, bez. eventual¬ 
nog podcjenjivanja drugog jezičnog tipa. Do takvog ocjenjivanja je¬ 
zičnih dvostrukosti nisu se još dovinuli ni neki naši istaknuti jezični 
stručnjaci. Cesto oni odbacuju kao dijalektizme i nepravilnosti takve 
riječi ili fraze, koje su potpuno književne u drugoj književnosti. Ne 
,bi se smjelo na temelju stanja jedne književnosti pravilne rijeci i fraze 
-druge književnosti proglašavati nepravilnima; mnogo je bolje u takvim 
priručnicima istaći, da je to književna riječ u jednoj književnosti, a 
Sje zasada u drugoj. Jer tko zna. moid. de takva r„ed . = 

steći pravo književne riječi u obje književnosti, a možda ce dobit 
neko posebno značenje. Treba prekinuti s onim oštrim purizmom sta¬ 
rijega vremena i postupati po suvremenom principu elastične stabil¬ 
nosti, koja pomaže razvoju jezika i zadovoljenju njegovih razlicmh 
funkcija. Tako se radi i u drugih naroda, pa zašto se tako ne bi radil 
i kod nas, pogotovu kad bismo mi mogli od toga imati dvostruke ko¬ 
risti. „ . .. 

Raspravlja se među ostalim i o službenom imenu našega jezika, 
-pa se prigovara nazivu »hrvatski ili srpski jezik«, kakav je u Hrvat¬ 
skoj uobičajen već gotovo stotinu godina. Tako se nas jezik zove u 
Hrvatskoj ne samo u naučnim knjigama, nego i u školi i u školskim 
svjedodžbama. Svakako je ta praksa u Hrvatskoj bolja od prakse u 
Srbiji i Crnoj Gori, u kojoj se naš jezik i u školi i u školskim svje¬ 
dodžbama zove samo »srpski jezik«. Zar ne mislite,, da bi hrvatskim 
učenicima u Srbiji bilo draže, kad bi im se nastavni jezik zvao »srp¬ 
skim ili hrvatskim« jezikom, pa ako hoćete i »srpskohrvatskim« jez 
kom, što je sasvim svejedno? I to bi bio važan i neophodno potreban 
korak u širenju tolerancije u ovom našem jezičnom pitanju. Istina, 
srpski je jezik i hrvatski, a hrvatski je i srpski, ali bas zato, sto je 
tako, zašto se to ne bi u službenim aktima i istaklo, odnosno zašto 
bi takav hrvatski učenik osjećao, da je njegovo ime potisnuto. Dok 
se to ne provede, prigovor nazivu »hrvatski ili srpski jezik« nema pra¬ 
voga osnova. Toliko više, što u našoj svijesti vec gotovo stotinu godina 
veznik »ili« u ovoj funkciji ima značenje izjeđnacivanja, a ne rastav- 

ljanja. . „. . 

Ima još jedna pojava u jezičnim pitanjima, koja mi se crni ne sa¬ 
mo nezdrava, nego i štetna. Neki naime kod nas poistovjećuju ljubav 
za koji tip književnog jezika još uvijek s političkim negativnim osje¬ 
ćanjem. To je posljedica nerazumijevanja biti i funkcije književnog 


jezika, prebacivanje ocjene iz jednog područja u drugo, a u isti mah 
stvaranje zle krvi. Pritom je uvijek najbolji kriterij prirodno pravo, a 
najbolja metoda snošljivost. Sve je to jedan jezik s nekoliko likova, 
pa svatko ima pravo da se bez neprilika složi onim, koji mu je drag. 

Prema tome, kao što se vidi, u ovom našem jezičnom pitanju 
treba još izvršiti prilične napore u pravcu međusobnog upoznavanja, 
poštivanja i snošljivosti. Ako anketa Letopisa Matice srpske 
donese već u tom pogledu korisne plodove i na jednoj i na drugoj 
strani, mislim, da je postigla mnogo. A književnosti neka nam se i 
dalje natječu u osvajanju novih vrednota i ljepota — svaka u svojem 
izgrađenom i lijepom književnom jeziku, koji treba da podjednako vo¬ 
limo! A time ćemo dokazati i svoju zrelost i veličinu i dalekovidnost. 

(Letopis Matice srpske, maj, 1954.) 

POSTANAK NOVIJEGA KNJIŽEVNOG JEZIKA 
U HRVATA I SRBA 

(19. stoljeće) 

Ljudevit Jonke 


1. _ Stanje hrvatskosrpskoga književnog jezika danas, tj. u ovim 
našim danima 20. stoljeća, nije sasvim jednostavno i bez problema. 
Slavistička nauka, stojeći na pozicijama indoevropske lingvistike, već 
je u 19. stoljeću utvrdila da su hrvatski i srpski narodni jezik zapravo 
jedan jezik sa svim zajedničkim osnovnim glasovnim, morfološkim i 
sintaktičkim osobinama, pa su ga stoga i veliki hrvatski slavist Vatro- 
slav Jagić i zaslužni srpski lingvist Đuro Daničić u drugoj polovini 19. 
stoljeća nazivali hrvatskim ili srpskim jezikom, odnosno srpskim ili 
hrvatskim jezikom, te je tako onda i veliki naučni rječnik toga jezika, 
što ga je g. 1880. pokrenula Jugoslavenska akademija znanosti i umjet¬ 
nosti u Zagrebu, prozvan »Rječnikom hrvatskoga ili srpskoga jezika«, 
a do sada najbolja gramatika toga jezika akademika Tome Maretića 
prozvana je 1899. u Zagrebu »Gramatikom i stilistikom hrvatskoga ili 
srpskoga književnog jezika«. Naučna gramatika Augusta Leskiena po¬ 
služila se u nazivu jezika kompozitom, pa se zove »Grammatik der 
serbo-krotischen Sprache«, Heidelberg, 1914. Taj kompozitski naziv po¬ 
čeo se upotrebljavati sve više u 20. stoljeću, i to u dvije verzije, srp- 
skohrvatski i hrvatskosrpski, tako da se i prvi zajednički pravopis Hr¬ 
vata i Srba iz g. 1960. zove u ćirilskom izdanju »Pravopis srpskohrvat- 
skoga književnoga jezika«, a u latiničkom izdanju »Pravopis hrvatsko¬ 
srpskoga književnog jezika«. 

Kada dakle uzmemo u obzir ovu naučnu istinu, mogli bismo za¬ 
ključiti da je taj srpskohrvatski, odnosno hrvatskosrpski književni jezik 
onako jedinstven i određen kao što već jesu jedinstveni i određeni 
književni jezici kulturnih naroda. Međutim, potanjim upoznavanjem 
toga književnog jezika mi razaznajemo da on ima dvije izražajne knji¬ 
ževne varijante koje se donekle razlikuju i po leksičkom fondu. Te su 
dvije varijante zasnovane na dva srodna, ali ipak po nekim glasovnim 
osobinama različna narodna govora: jedna je varijanta zasnovana na 
dva srodna, ali ipak po nekim glasovnim osobinma različna narodna 
govora: jedna je varijanta zasnovana na štokavskim ijekvskim, tzv. 
hercegovačkim govorima u kojima se mjesto staroga jata (e) izgovara 
u dugim slovima ije (mlijeko, dijete), a u kratkim je (djevojka djeca), 
a druga je zasnovana na štokavskim ekavskim govorima, tzv. vojvo 
đansko-šumadijskim govorima u kojima se mjesto staroga jata izgo 
vara e i u dugim i u kratkim slogovima (mleko, dete, devojka, deca). 
Prva varijanta, tj. ijekavska, književni je jezik hrvatske književnosti. 


a druga varijanta, tj. ekavska, književni je jezik srpske književnosti, 
ali ne isključivi jer se pored nje u srpskoj ‘književnosti, doduše u 
manjoj mjeri, upotrebljava i ijekavska varijanta kao punopravni knji¬ 
ževni jezik. Ali kao što rekoh, razlika nije samo u toj glasovnoj vari¬ 
janti nego i u priličnom broju riječi koje se različito upotrebljavaju 
u tim dvjema varijantama (kazalište : pozorište, predodžba : predstava, 
spoj : jedinjenje, dušik : azot i si.). Neki odatle pogrešno zaključuju 
o postojanju dvaju jezika, ali i oni koji govore o jedinstvenom knji¬ 
ževnom jeziku zanemaruju često postojanje spomenutih razlika koje 
imaju svoje povijesno, narodno i kulturno značenje. Stoga općenite 
tvrdnje da od g. 1836. ili od druge polovine 19. stoljeća Hrvati i Srbi 
imaju jedan književni jezik treba da budu korigirane u svjetlu gor¬ 
njih činjenica. Za postojanje spomenutih dvostrukih varijanata naći 
ćemo razloge u potankom proučavanju povijesti tih dvaju tipova knji¬ 
ževnog jezika upravo u 19. stoljeću kad su udareni temelji današnjem 
književnom jeziku Srba i Hrvata. To se povijesno proučavanje done¬ 
davna prilično zanemarivalo, tako da ću ja ovdje, govoreći o razvoju 
književnog jezika u Hrvata i Srba u 19. stoljeću, govoriti najvećim 
dijelom o svojim istraživanjima toga problema u posljednjih desetak 
godina. Pri tom, dakako, neću moći ići u sve potankosti zbog ograni¬ 
čena prostora, nego ću problem prikazati samo u glavnim crtama. 

2. — Nema sumnje, mnogi književni, naučni i politički radnici 
Hrvata i Srba u 19. stoljeću, kad su se utvrđivali temelji današnjem 
književnom jeziku, željeli su da bi i Hrvati i Srbi imali potpuno jednak 
književni jezik. Vođa ilirskog pokreta, tj. prvog svjesnog jugoslaven¬ 
skog pokreta, Hrvat Ljudevit Gaj piše g. 1835. u »Proglasu« u »Novi¬ 
nama horvatzkim« da »u Iliriji može samo jedan jezik pravi književni 
biti, njega ne tražimo u jednom mjestu ili u jednoj državi, nego u 
cijeloj velikoj Iliriji«, a osnivač novoga srpskog književnog jezika Sr¬ 
bin Vuk Stefanović Karadžić piše g. 1845. u svojoj štampanoj raspravi 
»V. S. Karadžić ... pisma ... gospodinu Platonu Atanackoviću« da se 
svi treba »da trudimo, dotle da dotjeramo da nam jezik u knjigama 
bude tako jednak, da se svaka knjiga može od slova do slova preštam- 
pati od Latinskijeh slova Slavenskim (tj. ćirilicom), a od Slavenskijeh 
Latinskima, pak ćemo onda (i samo onda) biti jedan narod i imati 
jednu književnost«. 

Kao što vidimo, i tadašnji kulturni predstavnik srpskoga naroda 
i tadašnji kulturni predstavnik hrvatskoga naroda teže za jednakim 
književnim jezikom obaju naroda, ali oni stoje na tadašnjem roman- 
tičkom stanovištu da su Srbi i Hrvati zapravo jedan narod, ili blaže 
rečeno: da treba nastojati da postanu jedan narod. Pretpostavka nije 
bila realna, pa se u toku dalje povijesti nije ni ostvarila, a sve je to 
dakako imalo utjecaja i na naše pitanje o zajedničkom književnom 
jeziku. Vrhunac ovih težnja o jedinstvenom narodu i jedinstvenom 
književnom jeziku Hrvata i Srba postignut je potpisivanjem Bečkog 
književnog dogovora g. 1850. Potpisali su ga od Hrvata književnici Di- 
mitrija Demeter, Ivan Mažuranić i Ivan Kukuljević, a od Srba glavni 
jezični stručnjaci Vuk Stefanović Karadžić i Đuro Daničić. Već sam 
početak njegova teksta: »Videći da jedan narod treba jednu književ- 
n °st da ima« govori nam jasno o unifikatorskim težnjama hrvatske i 
srpske strane i u pogledu jezika i u pogledu književnosti i u pogledu 
narodnosti. U prvoj tački toga Književnog dogovora kaže se da »ne 
Va lja miješajući narječja graditi novo (narječje) kojega u narodu nema, 

neeo da je bolje od narodnijeh narječja izabrati jedno da bude književni 
iezik« a u drugoj se tački izričito naglašava da je za književni jezik 
Hrvata i Srba najpravilnije i najbolje primiti ijekavski govor i to 
tako da se u dugim slogovima piše ije (bijelo), a u kratkim je (bjelina). 
Razlozi se za tu preporuku navode i s obzirom na veliku proširenost 
ii ekavskog govora na terenu, i s obzirom na ijekavsku slavnu dubro¬ 
vačku književnost, a i s obzirom na ijekavske narodne pjesme. Po 
tome bi se činilo da je utrt dalji put zajedničkom i identičnom srpsko- 
hrvatskom književnom jeziku. On bi se vjerojatno i ostvario da se 
kulturnom politikom Hrvata i Srba moglo dirigirati iz jednoga sre¬ 
dišta i da je bila istinita i stvarna tvrdnja da su Srbi i Hrvati jedan 
narod. Ali poznata je činjenica da su Srbi i Hrvati u 19. stoljeću živjeli 
u tri pa i četiri državne jedinice: jedni u kneževini (i kasnije kralje¬ 
vini Srbiji), drugi u Austro-Ugarskoj, treći u Turskoj carevini, a Cr¬ 
nogorci u vlastitoj kneževini Crnoj Gori. Jedinstvena kulturna poli¬ 
tika nije se mogla djelotvorno provoditi u ovakvoj rascjepkanosti. A 
drugo, povijesni razvoj Srba i Hrvata polazio je sve više u pravcu 
afirmiranja hrvatske i srpske nacionalnosti, unatoč značajnim dru¬ 
gačijim nastojanjima, a i to se dakako odrazilo i na ovom našem jezič¬ 
nom pitanju. A što je također vrlo značajno, ni težnje Ljudevita Gaja, 
dakle hrvatskih iliraca, a ni težnje Vuka Stefanovića Karadžića u pi¬ 
tanju jezika također nisu bile potpuno identične. Potrebno je to malo 
potanje prikazati. 


3. — Kad su Ljudevit Gaj i njegov ilirski krug g. 1836. uveli što¬ 
kavski dijalekt kao zajednički književni jezik svih Hrvata, njima su 
bile poznate smjernice Vuka St. Karadžića o srpskom književnom je¬ 
ziku po njegovu štokavskom »Srpskom rječniku« iz god. 1818. i po 
gramatici koja je u uvodu dodana. Vuk Karadžić je 1818. uveo u srp¬ 
sku književnost, umjesto dotadašnjeg slavenosrpskog jezika, štokav¬ 
ski dijalekt ijekavskog izgovora, i to tzv. novoštokavski dijalekt, tj. 
onaj s novim akcentima i novim oblicima (riba, noga, pravda, duša; 
gen. mn. naroda, dat., lok., instr. mn. narodima). To je zapravo tip 
hercegovačkih govora kakvi su se govorili i u zapadnoj Srbiji, u užoj 
domovini Karadžićevoj. Pa ipak, premda je to bilo poznato Ljudevitu 
Gaju i njegovim gramatičkim stručnjacima Vjekoslavu Babukicu (sto- 
kavcu) i Antunu Mažuraniću (čakavcu), oni g. 1836, kako se vidi po 
Babukićevoj gramatici »Osnova slovnice slavjanske narječja ilirskoga« 
(1836) ne uvode isto takav tip književnog jezika, nego nešto drugačiji. 

I oni’ uvode štokavski dijalekt ijekavskog izgovora, ali sa starijim 
oblicima (gen. mn. narodah, dat. mn. narodom, lok. mn. narodih, instr. 
mn. narodi). U kasnijim polemikama oko toga pitanja izašlo je na javu 
da se Gaj za to odlučio jer je imao na umu jezično sjedinjenje svih 
južnih Slavena, dakle ne samo Hrvata i Srba nego i Slovenaca i Bugara. 
Karadžić je naprotiv želio samo jezično sjedinjenje Srba i Hrvata. Ka 
je Gaj govorio o jednom zajedničkom jeziku čitave Ilirije, on je u 
»Proglasu« 1835. malo dalje rekao i ovo: »Naša slovnica i nas rjecni 
jest čitava Ilirija. U tom velikom vrtu ima svagdje prekrasnoga cvi¬ 
jeća; saberimo sve što je najbolje u jedan vijenac, i ovaj vijenac na¬ 
šega naroda neće nikada uvenuti, nego će se unaprijed sve obilnije i 
krasnije kititi.« To je program jezičnog eklekticizma na osnovi s o- 
kavskog dijalekta. A Babukić u spomenutoj »Osnovi slovnice« i IVia- 
žuranić u »Temeljima ilirskog i latinskog jezika« (1839) izričito brane 
starije oblike za gen., dat., lok. i instr. mn. smatrajući ih općenitijima 


^ proširenijima. Ti su oblici poznati starijim stokavcima, nalaze se u 
hrvatskom čakavskom i kajkavskom dijalektu i u slovenskom jeziku, 
na će ih lakše prihvatiti kao književne svi »Iliri« nego novoštokavske 
koji su poznati samo štokavcima. U svojoj velikoj »Ilirskoj gramatici« 
1854. na str. 184. Babukić veli izričito da se takvim starijim oblicima 
može najbolje postići jezična sloga između Slovenaca, Hrvata i Srba. 
Na Karadžićev jezik i gramatiku gledaju ilirci kao na pokrajinsku, a 
niihov je jezik opći, ilirski ili, kako se kasnije govorilo, jugoslavenski. 

I to Babukić doslovno kaže u »Ilirskoj gramatici« citirajući Majerovu 
ocjenu Babukićeve »Osnove«: »Tko hoće pisati u ilirskom slovenskom 
noddijalektu, neka se drži gramatike Murkove ili Metelkove; tko hoće 
pisati srpski, neka se drži gramatike Vuka Stefanovića ili gramatike 
I Brlića; a tko bi pak želio pisati ilirski, tj. u književnom narječju za 
Slovence, Hrvate i Srbe zajedno, neka se drži gramatike ilirskoga di¬ 
jalekta Vjekoslava Babukića.« 

4 . _i u drugom dosta važnom pitanju, koje nije samo pravopisne 

nego i izgovorne prirode, imali su ilirci g. 1836. drugačije gledište nego 
Vuk Karadžić već 1818. To je pisanje i izgovaranje zamjene (refleksa) 
staroga glasa jata. Karadžić se izričito opredijelio za ijekavski izgovor 
štokavskog dijalekta, i to tako da se u dugim slogovima piše i izgovara 
ije (mlijeko, dijete), a u kratkim slogovima je (bjelina, djeca). Ilirci 
su, u svojoj namjeri da sjedine u jeziku sve južne Slavene, u prvo 
vrijeme predlagali pisanje e (tzv. rogato e) i u dugim i u kratkim slo¬ 
govima (mleko, belina), a izgovor može biti različit prema govorima, 
pa ekavci mogu čitati mleko, dete, ikavci mliko, dite, a ijekavci mli¬ 
jeko, dijete. Ilirci su se nadali da će to pripadnici različitih govora 
najlakše moći da prihvate, a samo su im davali preporuku za ijekav¬ 
ski izgovor. U svojoj »Osnovi slovnice« V. Babukić kaže to jasno 1836. 
na str. 38. ovim riječima: »Naša namjera ovdje nije pretpisivati lju¬ 
dima zakone kako imaju taj zabilježeni e u općem i prostom razgovoru 
izgovarati; neka ga svaki izgovara kako mu drago; ali za volju sloge 
ilirske potrebno jest da se u pismu jednako uvijek e piše.« A Ante Ma- 
žuranić u »Temeljima ilirskoga i latinskoga jezika« daje g. 1839. na str. 

5. preporuku za ijekavski izgovor. »Ovaj zabilježni e može svaki po 
volji na svoj način izgovarati, samo da se u pismo jednoličnost uvede; 
premda bi dobro bilo uvijek, a osobito u čitanju i u školah već iz toga 
kano ie ili je izgovarati ga, da se tim laglje zapamtiti može, gdje se 
pisati ima.« Ilircima je dakle u prvom redu do toga da pisani književni 
jezik ima isti oblik, a izgovor može i varirati. To je tipičan taktički 
unifikatorski postupak namijenjen svim južnim Slavenima. Karadžić 
je naprotiv već 1818. mislio samo na reformu za Srbe, a ulazeći g. 1845. 
u polemiku s Babukićem misli i na Srbe i na Hrvate, ali dalje ne. U 
spomenutim već »Pismima Platonu Atanackoviću« zalaže se za to da 
ijekavski izgovor prime i Srbi i Hrvati, i to stoga što je: 1) ijekavski 
govor veoma proširen, 2) što su gotovo sve naše narodne pjesme u 
njemu postale, 3) što se samo u njemu razlikuju slične riječi različna 
značenja (sjedim i sijedim, popjevati i popijevati), 4) što je najbliže 
i »Slavenskome narječiju«, 5) što su se njime služili i dubrovački knji¬ 
ževnici i »tako se samo črez njega možemo ujediniti s našom braćom 
Rimskoga zakona (tj. s Hrvatima), koja s radošću nama ruke pružaju«. 
Ilirci su od svoga e odstupili tek onda kad je postalo jasno da nema 
mogućnosti jezičnog jedinstva sa Slovencima nakon snažne afirmacije 
slovenske književnosti s Francetom Prešernom, ali se ipak e službeno 

održalo u Hrvatskoj sve do pravopisne reforme g. 1877. Ipak razliko¬ 
vanje dugih i kratkih slogova i ijekavski izgovor proveli su ilirci u 
potpunosti nakon šulekove rasprave »O dvoglascu ie« u »Nevenu« g. 
1854. (mlieko, diete, bjelina, djeca), sa znatnim oslonom na dubro¬ 
vačku pravopisnu tradiciju. 

5 _ U skladu s težnjom iliraca da stvore jedan zajednički knji¬ 

ževni jezik za sve južne Slavene bio je i njihov postupak pri odabi¬ 
ranju rječničkog materijala za književni jezik. Karadžić je svojim 
»Srpskim rječnikom« (1818. i 1852) dao rječničko blago štokavskog 
dijalekta za novi književni jezik, ostavljajući po strani rječničko blago 
kajkavskog i čakavskog dijalekta srpskohrvatskog jezika. Ilirci, na¬ 
protiv, vodeći se Gajevom lozinkom da je njihova gramatika i njihov 
rječnik čitava Ilirija, ne zaziru od upotrebe riječi i iz ostalih dijale¬ 
kata, a ne samo štokavskoga. Njih je na to gonila ne samo težnja za 
j edinstvenošću nego i potreba da se za više i visoke škole, za struke 
i za nauku stvore mnoge nove riječi kojih u Karadžićevu Rječniku 
kao rječniku štokavskoga sela i gradića nije bilo. Tako onda naila¬ 
zimo kajkavske riječi i u tekstovima ilirskog gramatičara, slavonskog 
štokavca Vjekoslava Babukića i njegovih suvremenika. Ali ilirci se ne 
zadržavaju samo na pozajmljivanju iz dijalekata nego i iz slavenskih 
jezika, osobito češkoga i ruskoga. Tako npr. Mažuranićev-Užarevićev 
»Njemačko-ilirski slovar« iz g. 1842. bilježi već mnoge bohemizme i 
rusizme (časopis, lučba, obzor, okolnost, točan, točka i di.). lakvim 
putem pošao je i leksikograf i utvrđivač hrvatske terminologije Bo- 
goslav Šulek u svojim dvjema rječnicima: u »Njemačko-hrvatskom 
rječniku« g. 1860, koji je u stvaranju jezične norme odigrao veliku 
ulogu, pa u »Rječniku znanstvenoga nazivlja« (terminologije) g. 1874. 
Taj posljednji rječnik izašao je pod njegovim imenom, ali to je za¬ 
pravo kolektivan rad zagrebačkih stručnjaka: Vatroslava Jagića, Jo¬ 
sipa Torbara, Bogoslava Šuleka, Franje Erjavca, Jelovšeka i dr. Za¬ 
dovoljavajući hitnu terminološku potrebu u doba osnivanja Sveučili¬ 
šta u Zagrebu (1874), Sulek osposobljava narodni, seoski govor za po¬ 
trebe gradske civilizacije i kulture gradeći na štokavskom narodnom 
temelju, posuđujući iz kajkavskog (kukac, ličilac, rublje, ladanje i dr.) i 
čakavskog dijalekta ( spužva, klesar i dr.) te ruskog i češkog jezika, ali i 
stvarajući kovanice i izvedenice. Tako se ilirski i kasnije hrvatski knji¬ 
ževni jezik udaljio donekle od Karađžiceva tipa književnog jezika. No 
Šulekovo je rječničko blago u znatnoj mjeri ušlo u književni jezik, ne 
doduše u potpunosti, ali ipak toliko da se i danas osjeća njegov znatan 
prinos. Takve su npr. riječi brzojav, dojam, izlet, izraz, kipar, olovka, 
pogon, pojam, poduzetnik, postotak, srećka, stroj, tvornica, tvrtka, zna¬ 
nost i druge za koje u ekavskoj varijanti vrlo često postoji drugačije^ste 
čeno rješenje ( telegram, utisak, vajar, insekt, preduzetnik, loz, mašina, 
fabrika, firma, nauka i si.). Kasniji hrvatski vukovci, tj. pristaše ideja 
Vuka St. Karadžića, bili su tako neraspoloženi prema tim šulekovskim 
zahvatima da dugo vremena nisu htjeli upotrebljavati Šulekove rječnike 
kao građu za »Rječnik hrvatskoga ili srpskog jezika« Jugoslavenske 
akademije. Ali dalji razvoj hrvatskoga književnog jezika pokazao je 
da su bili potrebni umjereni zahvati šulekovskog tipa, pa je g. 19o3. 
akad. Petar Skok nazvao Šuleka jezičnim genijem koji se po jezičnim 
zaslugama može usporediti s Vukom St. Karadžićem. 


6 . — Ni u pitanju pravopisa ilirci se nisu slagali s Karadžićem koji 
je već 1818. proveo fonetski način pisanja. I o tom su 1846. polemizirali 
Babukić i Karadžić. Karadžićevoj lozinci »Piši kao što govoriš!« Ba- 
bukić je suprotstavio lozinku: »Govori za uši, a piši za oči!« Babukić 
je takvu lozinku obrazlagao lakšom razumljivošću riječi, ali svakako 
je na njega i na ilirce znatno djelova tradicija i etimološki način pisanja 
u ostalih Slavena. Ilirci su se dugo držali etimološkog pravopisa, pa se 
g. 1864. i Vatroslav Jagić, koji je u članku »Naš pravopis« podvrgao 
kritici mnoge elemente ilirskog pravopisa, ipak izjasnio za etimološki 
pravopis, samo blažega tipa. 

7 . — Ilirci su g. 1843. doživjeli težak udarac, jer je vlada zbog po¬ 
litičkih razloga zabranila ilirsko ime. Ali oni su i dalje provodili svoje 
ideje što pod hrvatskim, što pak pod novim, jugoslavenskim imenom. 
Godina 1848. donijela je i izvjesna sužavanja ilirskog programa samo na 
Hrvate i Srbe, pa je u takvoj atmosferi i moglo doći do Bečkog književnog 
dogovora g. 1850. koji rješava problem književnog jezika samo za Hrvate 
i Srbe. Trebalo je dakle riješiti sporna pitanja između iliraca i Karadžića, 
a kako 1843. i 1848. znače izvjestan poraz iliraca i njihovih ideoloških kon¬ 
cepcija, nije čudo što je na Bečkom književnom dogovoru Karadžić iznio 
potpunu pobjedu. U prvoj tački Dogovora naglašava se da ne valja mije¬ 
šajući narječja graditi novo narječje kojega u narodu nema; u drugoj 
se priznaje da je za književni jezik Hrvata i Srba najpravije i najbolje 
primiti ijekavski govor, i to tako da se u dugim slogovima piše ije (mli¬ 
jeko), a u kratkim je (bjelina); u trećoj se tački preporučuje pisanje 
suglasnika h svagdje gdje mu je po etimologiji mjesto; u četvrtoj se 
priznaje da u genitivu množine u imenica nije potrebno pisati glas h 
(ženah, narodah); i napokon u petoj tački svi pristaju da se samoglasno 
r piše bez popratnih samoglasnika, dakle prst, a ne perst ili parst, kako 
su pisali ilirci. Karadžiću je ujedno povjereno da izradi glavna pravila 
za ijekavski književni jezik. To je on uskoro i učinio. 

Činilo bi se dakle po tome da će od g. 1850. hrvatski i srpski knji¬ 
ževni jezik u svemu poći istim putem. Ali taj je Književni dogovor u 
prvi mah imao samo deklarativan karakter, i za njim se nije povela ni 
hrvatska ni srpska štampa. A značajno je da ga nije potpisao Ljudevit 
Gaj koji je bio začetnik ilirskog tipa književnog jezika. On se čak kao 
urednik i izdavač zagrebačkih »Narodnih novina«, objavljujući tekst 
Bečkoga književnog dogovora, ogradio od njega jasno naglašenom sum¬ 
njom u njegovu korisnost. »Predpolagajući — veli Gaj — da namjera 
niže stavljenoga nama iz Beča poslanog dogovora i š njim skopčanih 
pravdah nije druga, već da se uvede jednakost u načinu pisanja među 
našima spisateljima, priobćujemo ga domorodnomu čitateljstvu na raz- 
sudjenje. Vrieme će naskoro pokazati jeda li je ovaj priedlog praktičan 
1 vodi li u današnjem našem položaju k ožudjenoj slozi i jednakosti, 
'di pako naprotiv još k većemu ciepanju i književnom razdoru.« Gaj je 
niogao biti zadovoljan samo s 2. i 3. tačkom, a Ante Starčević, koji će 
uskoro postati ugledan političar, nije bio zadovoljan ni sa drugom te 
s e oštro na nju okomio u istim »Narodnim novinama« 1851. zalažući se 
~~ u suprotnosti prema Karadžiću — za ekavski izgovor. Karadžić je 
uskoro postao meta napadaja u ilirskoj štampi zbog članka »Srbi svi 
1 svu da« u Kovčeziću g. 1849, a vodstvo jezične politike u Hrvatskoj 
Preuzima iz Gajevih i Babukićevih ruku mladi književnik i profesor 
Ad °lfo Veber Tkalčević, veliki pobornik prikazane ilirske, odnosno ju¬ 
goslavenske koncepcije o zajedničkom jeziku za sve južne Slavene. U 

mnogim člancima i polemikama Tkalčević brani pisanje e i pisanje dr 
ili er i -ah u gen. množine i stare padeže u množim. On je postao glavni 
pisac gramatika književnoga jezika za gimnazije (»Slovnica hervatska«, 
tri izdanja, posljednje 1876) i prvi autor cjelokupne sintakse hrvatsko- 
sroskoga jezika (»Skladnja ilirskog jezika za srednja učilišta«, Zagreb. 
1859). Braneći principe ilirskog tipa jezika polemizirao je i s Franom 
Kurelcem i Vatroslavom Jagićem, koji se 1864. pretežno priklonio Ka- 
radžiću i sa samim Karadžićem. A vrhuncem otpora protiv Bečkoga 
književnog dogovora može se smatrati odluka kancelara Ivana Mažu- 
ranića koji je g. 1862. uveo Gajev pravopis u škole a sam je g. 1850. u 
Beču potpisao Književni dogovor. 

g _Adolfo Veber Tkalčević stajao je u pitanju književnog jezika 

na istim koncepcijama g. 1847. i 1884. U zagrebačkoj »Danici« on pod 
svojim potpisom 1847. tvrdi da Hrvati bez Slovenaca i Srba ne inogu 
ništa znamenita proizvesti, a ni Slovenci i Srbi bez Hrvata, te vec vi i 
kako Slovenci ulaze u zajedničko jezično i književno kolo s Hrvatima 
i Srbima, a za njima će, veli, jamačno poći i Bugari. Kad su mu g. 
1884. prigovarali zašto ne napustiti stare imeničke oblike za množinu, 
on im je u »Viencu« 1884. odgovori sasvim ilirskim shvaćanjem: »Za¬ 
grebačka je škola imala zadatak da kajkavce i čakavce privede u kolo 
štokavacah, kako bi se raširilo književn polje... Posto je to tako lijepo 
pošlo za rukom, ne smije zagrebačka škola, razboritim načinom obustaviti 
svoje spasonosne radnje, jer joj je još književno ujediniti barem S o- 
vence, među kojimi se upravo sada pojavljuju znameniti učenjaci, 
težeći za istim ciljem, koji će se sjegurnije postići zagrebačkom 
negoli Daničićevom školom.« Polemizirajući g. 1864. s Vatroslavom Ja¬ 
gićem, koji je iste godine u članku »Naš pravopis« u zagrebačkom »Knji¬ 
ževniku« pobijao ilirsko e, er, dr i gen. mn. -ah, Adolfo Veber je doduše 
teoretski izgubio bitku, ali su Veberove ideje i d f^e °stajale na snazi 
zbog njegova snažna utjecaja, tako da je i sam Jagic 1864. i 1866. godine 
izdao dvije knjige za srednje škole po ilirskom pravopisu i jeziku (»Pri¬ 
miri starohrvatskoga jezika«, 1864; »Uvod i primen starohervats i«, 
1866). Pedesetih i šezdesetih godina Veber u jezičnom pogledu dominira 
u Hrvatskoj, a on na Karadžićev jezik gleda, kao i prije spomenuti o- 
venac Majer i Vjekoslav Babukić, kao na pokrajinski jezik, a ne zajedni¬ 
čki pa je to ponovio čak 1879. u polemici s vukovcem Mirkom Divkovicem 
ovim riječima: »Naš književni jezik nije prihvatio načela, da je samo 
ono hrvatski dobro, što je u Vuku; mi smo u nj gdjesto primili i kaj¬ 
kavskih i čakavskih elemenatah, osobito riječih, premda nam je jezgra 
štokavska.« Stoga on neće da ide slijepo za Karadžićem, premda skida 
kapu pred njim zbog njegovih zasluga, i ne smatra da Karadzic može 
biti jedini i vječni uzor: »Nu piše li Vuk (Karadžić) najizvrsmje za sve 
vjekove, je li bio tako filologički izobražen, da se njegov jezik može 
uzeti za alfu i omegu sve izvrsnosti našega jezika?« Dok je dakle Ve e 
odlučivao, nisu mogli pobijediti zaključci Bečkoga književnog dogovora. 

9 _ Svakako, Jagićev pretežni pristanak uz Karadžića g. 1864, 

dakle’ nešto poslije Karadžićeve smrti, bio je presudan za dalji razvoj 
ilirskoga, odnosno hrvatskoga književnog jezika. Jagic je prije oga 
također oduševljeni sljedbenik ilirske koncepcije o književnom jeziku, 
pa je još g. 1859. u zagrebačkim »Narodnim novinama« člankom »yuo- 
modo scribamus nos« vatreno branio potrebu ilirske jezične i P^ v ° 
pisne sloge i zalagao se za ilirski gen. množine s nastavkom -a . i 

1864. u velikoj raspravi »Naš pravopis«, uz koju objavljuje i Književni 
dogovor, Jagić veli da su se od 1836. do 1864. znatno promijenile i pri¬ 
like i shvaćanja. God. 1864. može se govoriti samo o jezičnom jedinstvu 
Hrvata i Srba, a na Slovence i Bugare ne može se u tom pogledu više 
misliti. On to izričito kaže ovim riječima u spomenutoj raspravi: »Cim 
su dakle u nas nestala ona vremena, kada bezazleno snivasmo o nekom 
umje tnim načinom sagrađenom jeziku, koji bi, sastavljen od svakojakih 
i svačijih ingredijencija, ugađao svemu jugu..., čim dan današnji, ne¬ 
uspjehom poučeni, shvaćamo, da jedina unutarnja snaga valjano i na 
temelju podpune sloge među Hrvati i Srbi razvijene narodne knjige 
može pritegnuti iztok i zapad: bilo bi, osvjedočen sam, suvišno svako 
oduže zagovaranje i zaštićivanje onoga, što si dan za danom sve dalje 
put krči...«, a to je narodni, Karadžićev tip jezika, štokavski i ijekav¬ 
ski, koji je zajednički na terenu i Srbima i Hrvatima. Nije ga, misli, 
potrebno zagovarati jer se on nameće sam od sebe. Mladi Jagić nije od¬ 
mah pobijedio, ali on je kao talentirani i radin učenjak nove indoevrop¬ 
ske lingvistike imao je pred sobom budućnost. Bio je jedan od glavnih 
učenjaka pri osnivanju Jugoslavenske akademije znanosti i umjetnosti 
u Zagrebu g. 1867, pa kad je još u Akademiju došao za tajnika Akade¬ 
mije i za urednika Akademijina »Rječnika hrvatskoga ili srpskoga jezika® 
Karadžićev učenik Đuro Daničić, te su se oko njih okupili mladi uče¬ 
njaci vukovske orijentacije, postalo je jasno da zanosna, ali nestvarna 
ilirska koncepcija o književnom jeziku za sve južne Slavene ne može 
više održati bitku ravnopravnom. Podijelili su se književnici, bunili su 
se srednjoškolski učenici jer je bilo više pravopisa, i tako je onda g. 
1877. imenovana od vlade komisija sa zadatkom da riješi to pravopisno 
i jezično pitanje. Ilirska fronta je bila razbijena, pa su se u komisiji 
našli i veberovci i jagićevci, pa i čisti vukovci. Predsjednik je komisije 
bio Adolfo Veber, a glavni pobornik vukovaca bio je sveuč. prof. Armin 
Pavić, jer je Jagić tada već bio sveuč. profesor u Berlinu. Ni jedna ni 
druga strana nisu sasvim pobijedile: komisija je predložila napuštanje 
e, er, -dr, pa i -ah, ali je ostala pri umjerenom etimološkom pravopisu. 
Vukovci Mirko Divković, Tomo Maretić i Ivan Broz, predstavnici no¬ 
vije lingvističke generacije, traže preko štampe potpuno vukovski jezik 
i pravopis, pa Zemaljska vlada — pod banom Mažuranićem, nekadašnjim 
potpisnikom Bečkoga književnoga dogovora — ne usvaja prijedlog pra¬ 
vopisne komisije, nego 1892. povjerava — za banovanja grofa Khuena 
— prof. dru Ivanu Brozu da napiše nov fonetski pravopis i tako on iz¬ 
daje 1892. »Hrvatski pravopis« po fonetskim principima Karadžićevim, 
a sveuč. prof. dr Tomo Maretić izdaje g. 1899. »Gramatiku hrvatskoga 
ili srpskoga književnog jezika« po istim principima. Te godine znače 
pobjedu karadžićevske koncepcije književnog jezika nad Gajevom kon¬ 
cepcijom. 

10. — Ali premda je eto ispalo tako, ipak hrvatski i srpski knji¬ 
ževni jezik nisu ni tada potpuno identični. I na srpskoj strani doživljen 
je znatan otklon od zaključaka Bečkoga književnog dogovora g. 1850. 
Snažnom afirmacijom vojvođanskih i šumadijskih krajeva u novijoj 
srpskoj kulturi 19. stoljeća pretegao je u Srba umjesto Karadžićeva 
novoštokavskog ijekavskog govora vojvođansko-šumadijski novoštokav¬ 
ska ekavski govor. Ijekavski se govor i dalje upotrebljava u Srba u 
danjem, zapadnom dijelu, ali glavnina srpskoga naroda preuzela je 
ekavski izgovor. Taj je, dakako, pošao nešto drugačijim razvojnim pu¬ 
tem nego ijekavski. U drugoj polovini 19. stoljeća razvila se na njemu 

boeata stručna i naučna terminologija na svoj poseban načm, s jakim 
oslonom na ruski jezik, kao što se ona i u Hrvata u ijekavskom izgo¬ 
voru razvijala na poseban način, s jakim oslonom na ceski jezik. Ono 
što ie stvoreno u doba Babukića, Vebera i Suleka nije sasvim nestalo, 
nego se kao potrebno ubacilo, ne doduše potpuno, ali u priličnoj mjeri 
u vukovski tip hrvatskoga književnog jezika u Maretićevo; doba, a u 
manjoj mjeri prodrlo je i u ekavsku varijantu srpskoga književnog je¬ 
zika (krajolik, okolnost, dojam, pojam, rublje, uzajamnost, pogon, pokus 
i dr) Prof Maretić nije baš bio jako zadovoljan time ni u »Jezičnom 
savjetniku« g. 1924, ali je i on u tom djelu priznao pravo kajkavskim i 
čakavskim riječima da uđu u književni štokavski jezik kad za njih nema 
dobrih štokavskih izraza, a istu je misao sasvim realno izrekao i prof. 
Aleksandar Belić god. 1951. u svojoj knjizi »Oko našeg književnog je- 

Linija razvitka književnog jezika Hrvata i Srba u 19. stoljeću bila 
je dakle vrlo krivudava, pa ni rezultati nisu posve onakvi kakve je že¬ 
lio Gaj, a nisu ni posve onakvi kakve je želio Karadzic. Ipak u osnov¬ 
nom su postigli uspjeh i jedan i drugi, tj. u tome da je i Hrvatima i Sr¬ 
bima štokavski dijalekt zajednički književni jezik, a pojedinosti koje 
su se razvile i mimo njihovih želja treba da se pripišu različitim prili¬ 
kama i utjecajima u kulturnoj sredini dvaju naroda, a i osnovnoj oso¬ 
bitosti književnog jezika da on svagdje ondje gdje živi prilično slobo¬ 
dno i samostalno — raste i razvija se unutrašnjom snagom svojih stva¬ 
ralaca u području jezika i književnosti. 

Nema sumnje, svi bi se ti problemi lakše rješavali da se odlučivalo 
o književnom jeziku samo jednoga naroda. Ali kako su tada^ izravno 
bila raspravljana pitanja književnog jezika triju naroda, nužno su i 
nacionalni momenti zadavali teškoće kojih mače ne bi bilo. 

(Jezik 4, 1964—65) 

ZAKLJUČCI 

PLENUMA DRUŠTVA KNJIŽEVNIKA HRVATSKE 

o problemima suvremenog jezika hrvatske književnosti, znanosti, 
školstva i sredstava masovne komunikacije 


Protivno smjernicama VIII kongresa SKJ i III plenuma CK SKJ, još 
ima pojedinaca koji neodgovornim istupima prema jeziku hrvatske knji¬ 
ževnosti i kulture unose pomutnju u široku javnost i podgrijavaju ne¬ 
zdrave odnose među nacijama naše socijalističke zajednice. 

Već su dulje vremena u ofenzivi stanoviti javni radnici koji bi htjeli, 
služeći se različitim metodama i sredstvima, nametnuti cjelokupnom po¬ 
dručju hrvatskosrpskog jezika jedinstvenu normu i samo jednu termi¬ 
nološku, leksičku, sintaktičku i pravopisnu varijantu. 

Slične težnje imaju različito podrijetlo, ali zajednički cilj, suprotan 
Ustavu SFRJ i neprijateljski duhu našeg društvenog poretka. Zbog toga 
je, na primjer, i moglo doći do pojave onog monstruoznog Rečnika, u 
kojem ne samo da je zanijekan opstanak hrvatskog naroda nego je zatrt 
svaki trag i svim izvedenicama riječi Hrvat. Mi svesrdno pozdravljamo 
energično reagiranje srpske napredne javnosti i odgovornih činilaca u 
SR Srbiji, koje je u tome slučaju bilo posve u skladu s temeljnim nače¬ 
lima našeg društva, ali — na žalost — nisu rijetke slične opačine na ši¬ 
rokom području suvremene leksikografije, bibliografije, historiografije, 
školstva i informacija, javnih službi i općih komunikacija. Sve nam to 
svjedoči da još nisu zamrle unitarističke težnje koje su prijetnja razu¬ 
mijevanju, suradnji i bratstvu naših naroda. Postoje naime uredništva 
listova i izdavačka poduzeća toliko netrpeljiva da nedopušteno zadiru 
u tekstove istaknutih kulturnih i političkih radnika, bilo da im nameću 
riječi, sintaksu i pravopis svojeg jezičnog kruga, bilo da u autoriziranim 
tekstovima mijenjaju izvorni govor. A predsjednik Saveza slavističkih 
društva Jugoslavije — koji se ne može nikako tretirati ni kao neođgo- 
govorna ni kao privatna osoba — ide čak tako daleko da povampiruje 
one definitivno odbačene prijedloge o uvođenju ekavskoga govora u ško¬ 
le na području SR Hrvatske. 

Sa svime tim na umu — zabrinuvši se zbog nepoželjnih i nerazum¬ 
nih istupa koji bi mogli štetiti revolucionarnim tekovinama naroda i 
narodnosti današnje Jugoslavije — Društvo književnika Hrvatske traži 
dosljedno poštivanje ustavnih načela o pravu svakog naroda na svoj 
jezik, podržavajući prijedlog svojeg člana, prof. dra Ljudevita Jonkea, da 
se o pitanjima književnih jezika i pravopisa u naših naroda ne odlučuje 
niajoritetno na poluznanstvenim skupovima i sastancima, nego jedino 
u skladu s voljom naroda, a na temelju sporazumom utvrđenog pariteta, 
° kojem valja da se u SR Hrvatskoj brinu prije svega Matica hrvatska, 

Hrvatsko filološko društvo, Institut za jezik Jugoslavenske akademije 
znanosti i umjetnosti, Društvo književnika Hrvatske i katedre za hr- 
vatskosrpski jezik na filozofskim fakultetima u Zagrebu i Zadru, u ti¬ 
jesnoj i realističkoj suradnji s odgovarajućim forumima i ustanovama 
u SR Bosni i Hercegovini, SR Crnoj Gori i SR Srbiji. 

Samo potpuna tolerantnost i zajedničko djelovanje u ovoj oblasti 
narodnog života onemogućit će nesporazume i ispade, te pomoći rje¬ 
šenju otvorenih pitanja u jeziku književnosti, znanosti, školstva, admi¬ 
nistracije, politike, inozemnih poslova, vojske, novinstva, radija i tele¬ 
vizije. Time će se najbolje ojačati skladni odnosi među narodima i na¬ 
rodnostima nove Jugoslavije. 

Društvo književnika Hrvatske reagirat će — i u pitanjima jezika 

_ na svaku negativnu i razdornu pojavu (bilo kod vlastitog članstva 

u SR Hrvatskoj, bilo u kojoj drugoj od naših socijalističkih republika) 
i duboko je uvjereno da će i ostala književnička udruženja učiniti isto. 
Sigurni smo da će ove zaključke podržati cjelokupno članstvo književ¬ 
ničkih udruženja Jugoslavije i sve naše javno mnijenje. 

DRUŠTVO KNJIŽEVNIKA HRVATSKE 

REZOLUCIJA ZAGREBAČKOG LINGVISTIČKOG 

KRUGA 


U posljednje se vrijeme sve češće raspravlja o varijantama hrvat- 
skosrpskog književnog jezika i o značenju što ih one imaju za narode 
naše zajednice. 

S tim u vezi kao stručni lingvistički forum smatramo potrebnim 
da iznesemo svoj stav: 

I. Pitanje o postojanju i položaju varijanata hrvatskosrpskog knji¬ 
ževnog jezika nije samo lingvističko pitanje nego je nužno i političko 
pitanje koje zanima čitavu našu zajednicu, pa i lingviste. S obzirom 
na učestala raznolika i protuslovna tumačenja Novosadskih zaključaka 
mislimo da je bespredmetno pozivati se na te zaključke kako bi se do¬ 
kazalo da svaki narod naše zajednice ne bi imao prava da suvereno 
odlučuje o svom jeziku, odnosno o varijanti kojom se služi. To je pravo 
po osnovnom shvaćanju našega društva neotuđivo i nikakvim se aktom 
ne može otuđiti ni oduzeti. Sve da je u Novom Sadu i donesen ta¬ 
kav zaključak — što se, naravno, nije dogodilo — bio bi ništav i bez. 
ikakve pravne vrijednosti. Toga se prava u našoj zajednici nijedan na¬ 
rod ne može valjano odreći. 

Prihvaćanjem zajedničkoga pravopisa za hrvatskosrpski književni 
jezik to pravo također nije ni u čemu okrnjeno ni za jedan narod, nego su 
tom odlukom narodi koji upotrebljavaju hrvatskosrpski jezik, vršeći 
svoje neotuđivo i dalje neotuđeno suvereno pravo, riješili to važno pi¬ 
tanje formalne naravi onako kako su smatratli da je za njih u danom 
času najpovoljnije. 

II. Sto se tiče čisto lingvističke strane ovog pitanja, važno je utvr¬ 
diti: 

a) Neosporiva je i očita činjenica da hrvatskosrpski književni jezik 
postoji u dvjema varijantama koje su nastale oko kulturnih središta 
Hrvata i Srba. 

Jednako treba utvrditi da se tako složenoj etničkoj situaciji kao 
sto je naša razvijaju i subvarijante. Subvarijante nastaju ili interfe¬ 
rencijom dviju varijanata, kao što je to slučaj u BiH, ili samoniklo, zbog 
Pomanjkanja trajnijeg dodira, kao što je slučaj s hrvatskim književnim 
jezikom u Gradištu. 

Boriti se protiv varijanata besmisleno je i štetno jer njihovo posto¬ 
janje ne ometa u spomena vrijednoj mjeri sporazumijevanje (komuni¬ 
kaciju) i ne šteti bratstvu i slozi, čak ih osjećaj slobode i ravnoprav- 

nosti još i pojačava. Svaki narod ima pravo da samostalno i prirodno 
razvija svoju varijantu odnosno da svoju subvarijantu usmjeruje pre¬ 
ma svojoj varijanti. 

b) Hrvatskosrpski književni jezik ima u bitnom jednu strukturu, 
zajedničku objema varijantama. Poželjno je da se svagdje gdje je mo¬ 
guće pitanja norme književnog jezika koja zadiru u tu strukturu rje¬ 
šavaju zajednički i dogovorno, u onoj mjeri u kojoj je to moguće. Ni¬ 
kakvim dogovorima ni glasanjima ne može se jednoj strani nešto namet¬ 
nuti što ona sama dobrovoljno ne prihvati, bez obzira na obrazlaganja 
i broj predstavnika druge strane. Svi razgovori među predstavnicima 
raznih naroda i raznih varijanata mogu se voditi samo ako su se o 
pitanjima koja se raspravljaju nedvosmisleno izjasnile ustanove, dru¬ 
štva i forumi zainteresiranih naroda. 

Svaka varijanta, međutim, ima pitanja koja mora rješavati pose¬ 
bno kao pitanja koja se tiču samo nje i koja se samo u okviru jedne 
varijante mogu riješiti. Prema tome rad na normiranju književnog je¬ 
zika može biti zajednički, ali se ne može osporiti pravo da se prema 
potrebama i prilikama neka pitanja rješavaju i za svaku varijantu od¬ 
vojeno. 

c) Budući da je posao u vezi s normiranjem književnog jezika te¬ 
žak i odgovoran, potrebno je da se o obrazloženom mišljenju stručnjaka 
izjasne mjerodavne znanstvene i kulturne ustanove, stručni forumi i dru¬ 
štva svakog naroda. 

Zagreb, 12. travnja 1966. 

ZAGREBAČKI LINGVISTIČKI KRUG 
HRVATSKOG FILOLOŠKOG DRUŠTVA 

IZJAVA O JEDINSTVU I VARIJANTAMA 
HRVATSKOSRPSKOGA KNJIŽEVNOG JEZIKA 


U posljednje se vrijeme mnogo raspravlja o jedinstvu i varijanta¬ 
ma hrvatskosrpskoga književnog jezika, odnosno o književnim alomorf- 
nim modifikacijama hrvatskosrpskoga jezika. Iako se uglavnom svi sla¬ 
žu da u našem književnom jeziku ima variranja u upotrebi mnogih 
leksičkih (kruh — hljeb, vlak — voz, kazalište — pozorište, nogo¬ 
met — fudbal, kat — sprat, mrkva — šargarepa), fonetskih (mno¬ 
štvo primjera tipa: dijete — dete, djevojka — devojka, ljepota — lepo- 
ta, zatim primjeri kao: duhan — duvan, sretan — srećan itd.), a k c e- 
natskih (borimo se — borimo se), tvorbenih (sudac — sudija, 
budilica — budilnik, konkurirati — konkurisati), sintaktičkih (su¬ 
tra ću ti javiti sutra ću ti da javim) i drugih činjenica, nisu svi skloni da 
tim i takvim razlikama priznaju jednako pravo u književnom jeziku, nego 
mnoge od njih (osobito ovdje napisane prve po redu) proglašavaju za ne- 
književne, pokrajinske, zastarjele ili slično, a samo neke (ovdje napisane 
druge po redu) preporučuju kao valjane u književnom jeziku (npr. La- 
lević, Moskovljević). Poneki eksplicite ne poriču valjanost jednih u ko¬ 
rist drugih, ali ne žele priznati da mnoge spomenute i slične razlike 
karakteriziraju posebne tipove književnog jezika koji su se razvili oko 
naših kulturnih i nacionalnih središta Zagreba i Beograda; ne priznaju 
a je izbor između postojećih mogućnosti prvenstveno uvjetovan po¬ 
sebnim povijesnim i društvenim prilikama u kojima su nastale i razvi¬ 
jale se hrvatska i srpska nacija. Po tom, dakle, shvaćanju razlike u 
našem književnom jeziku postoje, ali ne postoje varijante ili barem ne 
akve koje bi se po svojem načinu i opsegu funkcioniranja mogle na¬ 
zvati: istočna i zapadna, beogradska i zagrebačka ili srpska i hrvatska. 

izboru između razlika odlučuje dakle samo vlastito nahođenje i ukus 
Pojedinca, a ne prvenstveno kulturna i nacionalna sredina koja je ne 
kcmU UVjet ° Vala raz ^^ e nego i dalje osigurava njihovo postojanje i 


ž Očit0 J' e da između jednog i drugog opisanoga gledišta na naš knji- 
ni jezik praktički nema nekih bitnih razlika. U prvom slučaju riječ 
e ° tendencioznom izvrtanju i ignoriranju činjenica, a u drugom se 
liberalizmom da bi se u krajnjoj liniji postigao isti cilj: 
jJ e na 1 neopravdana supremacija jednoga književnoga tipa nad dru- 
v j. ’, krajnjoj liniji u tom je duhu pisan i članak prof. Đorđa Rašo- 
Tim ^ Titograda ’ objavljen u Telegramu br. 308 od 28. III 1966. godine. 
s e člankom autor zalaže za nemoguće: da ospori pravo na varijante 

i da u vezi s time diskvalificira i izolira osobu i stavove akademika i 
sveuč. prof. dra Ljudevita Jonkea, možda baš zato što je prof. Jonke 
najviše pridonio ispravnom tumačenju prava i uvjetovanosti varijana¬ 
ta hrvatskosrpskoga (srpskohrvatskoga) književnog jezika i time dao 
najpozitivniji doprinos snošljivosti i međusobnom razumijevanju i po¬ 
štivanju u raspravljanju o našem književnom jeziku. Iako je, dakle, 
gledište prof. Rašovića simptomatično za jedan mentalitet i vrijeme koje 
smo davno preživjeli, mi mu se ipak nismo suviše iznenadili, jer je prof. 
Rašović prije nešto više od godinu dana bio u Institutu za jezik Jugo- 
slavenske akademije znanosti i umjetnosti i pred svima znanstvenim 
radnicima Instituta iznosio isti stav, sličan stavu unitarista iz predratne 
Jugoslavije: da hrvatska varijanta našega književnog jezika, kao atribut 
hrvatske nacije, nema pravo na opstanak. Glavni mu je argument bio 
tada kao i sada tekst Novosadskoga dogovora, koji on samovoljno tu¬ 
mači. Kao da je Novosadski dogovor dekret koji zabranjuje Hrvatima 
da se služe svojim tipom književnog jezika! Čudimo se kako može da¬ 
nas javno reći da je prof. Jonke osamljen u svojim stavovima u Hrvat¬ 
skoj, kada mu razgovor s nama mora biti još u živom sjećanju. Isto se 
tako čudimo da se zgražava što se prof. Jonke u raspravi o jezičnim pi¬ 
tanjima poziva na Ustav. Zar to nije potpuno razuman i zakonit po¬ 
stupak, potaknut, na žalost, upravo pokušajima da se Hrvatima ospore 
ustavna prava? Zar u pitanjima važnim za cijelu jednu naciju ne tieba da 
se držimo kriterija koji su izneseni u Ustavu? 

Mi razumijemo da je drugu Rašoviću teško shvatiti sav domašaj 
njegova stava. Međutim, moramo konstatirati da su njegove težnje u 
suprotnosti sa samim temeljima nove Jugoslavije. »Jezik je duša svakog 
naroda, i tko dira u njegov svijet s nekom 'integracijom’ nije samo ne¬ 
prijatelj ravnopravnosti i bratstva naših naroda nego i protivnik soci¬ 
jalističkog humanizma, jer poštovanje jezika svakog naroda nije samo 
izraz naprednog političkog demokratskog uvjerenja nego i manifesta¬ 
cija humanizma...« (B. Kreft, Vjesnik 6. III 1966). Poznato je da su 
unitaristi u staroj Jugoslaviji išli za likvidacijom slovenskog jezika (đaci 
su u školama dobivali svjedodžbe gdje je stajalo da su učili srpsko-hr- 
vatsko-slovenački jezik!), a makedonski jezik nisu ni priznavali (npi. 
Belić, na koga se Rašović poziva kao na glavni autoritet), što je, zaje¬ 
dno s hrvatskim jezičnim problemom, izazvalo neželjene posljedice. Za¬ 
to je potrebno da prof. Rašović i njegovi sumišljenici shvate da svojim 
stavovima u suštini diraju tekovine socijalističke Jugoslavije i njezina 
državnog uređenja, federalizma. 

ZNANSTVENI KOLEKTIV INSTITUTA ZA JEZIK 
JUGOSLAVENSKE AKADEMIJE ZNANOSTI I UMJETNOSTI 

Zagreb 


HTIJENJA I OSTVARENJA NOVOSADSKOGA 
DOGOVORA 

Stjepan Babić 


Burno raspravljanje o našem književnom jeziku nije razbistrilo poj¬ 
move, čak je ponovno zamutilo i one koji su se počeli razbistravati. 
Problemi su krupni. Još se nismo složili ni o najosnovnijim obilježjima 
koja treba da ima svaki književni jezik. Već više od sto godina tražimo 
za nj ime, a ni do danas ga nismo našli. Kad i govorimo o hrvatskosrp- 
skorn odnosno srpskohrvatskom književnom, jeziku, nema sloge je li to 
jedinstven jezik ili nije. Istina, danas većina prihvaća varijante kao 
najbolju oznaku postojećega stanja, ali sloge o statusu tih varijanata 
nema. Jedni smatraju da one funkcioniraju kao dva književna jezika, 
a drugi da su dvojstvo u jedinstvu, odnosno jedinstvo u dvojstvu, »isto 
samo malo drugačije«. Nismo načistu ni s normom. Imamo li jednu ili 
dvije? Ili jednu, ali ne jedinstvenu? Nekima je pravo svetogrđe kad se 
spomenu dvije norme, ali ne kazuju kako dvije varijante mogu funk¬ 
cionirati s jednom normom, kako se za više naroda s razlikama u je¬ 
zičnim navikama može donijeti jedna norma bez nasilja za njihove op¬ 
ravdane govorne navike. Ta i druga načelna pitanja od neobične su 
važnosti za normativnu i praktičnu jezičnu djelatnost. Bez jasnoga od- 
govora na njih normativci gube kriterije i nemaju sigurnosti što ide u 
književni jezik, a što treba da ostane izvan njegovih granica. Ili, ako 
su sigurni, prelaze svoja ovlaštenja. Nevolje koje odatle proizlaze za 
praktičnu djelatnost u školama, uredima, uredništvima, u javnoj jezič- 
noj djelatnosti uopće, još su veće. 


iuui u Tin nejasnoca i nesigurnosti kopno se ne vidi. Jedini plo- 
vak za koji se mnogi prihvaćaju Novosadski je dogovor. U kolebanju 
se obično postavlja pitanje je li što u skladu s njime ili nije. Ali ni taj 
P °vak nema čvrsta uporišta. Jer Zaključci su nepotpuni, neprecizni, 
Previše uopćeni, na visokom su stupnju apstrakcije. Između njih i stvar¬ 
nosti vrlo je velik raspon te su moguća različita, često i sasvim suprotna 
umačenja. Nije onda čudno što su postali sporni odmah poslije potpi¬ 
tanja. Već u početku 1955, a potpisani su u prosincu 1954, spore se 
g M. Stevanović i Lj. Jonke, da spomenem jedan od prvih sporova. 1 
ski° re Se ^ v a ^ e sami njihovi potpisnici. To je i razumljivo jer Novosad- 
^ 1 zaključci nisu nastali kao prirodan izraz jedinstvenog nastojanja 
oK strana niti su bili odraz stvarnih jezičnih prilika, nego su odraz 
re enih htijenja jedne strane i prilika vremena u kojem su nastali. 

1 »Borba«, 19. 1 30, 4. 1955. 

Ako želimo danas shvatiti pravu bit Zaključaka, tada treba da ih 
razmotrimo sa tri gledišta. Jedno su bila htijenja koja im leže u osnovi, 
drugo su sami Zaključci, a treće su ostvarenja u kasnijem jezičnom 

djelovanju. ..... 

Zašto spominjem htijenja? Zato sto su se ona očitovala vrlo vidlji¬ 
vo i ostavila jasne tragove te nema nikakve sumnje da su bila ni kakva 
su bila. O njima možemo govoriti sasvim konkretno. 

Prvo što valja istaći jest to da Novosadski dogovor nije plod soci¬ 
jalističkih prilika u nas. Nakon staroj ugoslavenskog unitarizma i ne¬ 
sreća koje je donio, nova, socijalistička Jugoslavija krenula je drugim 
putem. Oslobodivši se prvih, pogrešnih shvaćanja nacionalnog pitanja 
i polazeći od nesretnih iskustava u karađorđevićevskoj Jugoslaviji KPJ 
uzela je smjer koji jedini vodi pravom rješenju. Da ga pokažem, navest 
ću nekoliko karakterističnih odlomaka iz knjige E. Kardelja: 

mrms# j 

»Nasilno formiranje, ,spajanje’ nacija povećava otpor nacije i jača 
separističke i nacionalističke elemente. Zato je i jugoslovenska unita¬ 
ristička politika doživela potpuni slom kod svih nacija Jugoslavije.« 1 2 

»Radnička klase ne može biti za ukidanje četiriju ili pet nacionali- 
zama da bi stvorila jedan, jugoslovenski. Ona se mora boriti za unište¬ 
nje društvenih korena svakog nacionalizma. A to uništenje može da 
u toku svog razvitka donese samo socijalizam, i to promenom materi¬ 
jalne baze društva, a nikako nepotrebnim i štetnim gubljenjem vreme¬ 
na na nacionalističke utopije o veštačkom stvaranju nekakve jugoslo- 
venske nacije ili na veštačko spajanje jezika i kulture. (...) Ovakva 
unitarno-jugoslovenska konstrukcija bila je van vremena i prostora ako 
je proverimo sa teoriskih marksističkih pozicija. Vremena slivanja i 
spajanja nacija u smislu stvaranja novih jedinstvenih nacija klasičnog 
tipa su prošla.« 3 

»Kulturno pitanje, to jest pitanje slobodnog razvitka nacionalne 
kulture, i to kako na području razvijanja jezika, književnosti, umetno- 
sti itd. tako i na području organizacionog učvršćivanja nacionalne in¬ 
dividualnosti; ovamo ide pitanje škola, udžbenika, kulturnih i ostalih 
društava itd., i materijalnog fonda za razvijanje te kulture koji zavisi 
od ekonomske snage naroda.« 4 

»Naprotiv, koliko će biti intenzivniji procvat nacionalnih kultura, 
toliko će biti bogatija opštečovečanska kultura. U tom smislu i govo¬ 
rimo o stapanju nacija u opštečovečansku zajednicu. Put do te zajed¬ 
nice ne vodi, dakle, niti može da vodi u pravcu veštačkog slabljenja 
individualnosti pojedinih nacija ili čak nasilnog spajanja, kao što su ga 
zamišljali kod nas mnogi iz takozvanog integralno-jugoslovenskog ta¬ 
bora, nego, naprotiv, baš u pravcu jačanja individualnosti svake nacije 
i njene kulture, koja predstavlja nezamenljiv izvor opštečovečanske 
kulture.« 5 

Idući tim putem riješeno je makedonsko nacionalno pitanje i Ma¬ 
kedonci su dobili svoj književni jezik, iako bi, unitarističko gledano, 
bilo korisnije da su se i dalje služili srpskim. 

Tim je putem išla i jezična praksa na srpsko-hrvatskom jezičnom 
području. U Hrvatskoj je uveden Boranićev Pravopis, u Saveznoj se 

1 Razvoj slovenačkog nacionalnog pitanja, Bgđ, 1958, str. 110, prijevod originala 

napisanog 1938, izašlog 1939. Ovaj je navod u 1. izdanju na str. 29. 

3 Isto, str. 397/8. (U 1. izd. ovoga odlomka nema.) 

4 isto, str 427 (1 j str 242) 

• Isto,’ str.’ 441.’ (1. izd.,’ str. 255.) U istom bi se smislu mogli navoditi i odlomci iz 

djela klasika marksizma-lenjinizma, ali mislim da to ovdje nije potrebno. Dovoljno 

je i ono što donosi ovogodišnje »Kolo« u br. 7/8. 


skupštini naglašava ravnopravnost četiriju jezika: »Prilikom proglaše¬ 
nja Ustava 31. I. 1946. u Ustavotvornoj skupštini članove 1—43. proči¬ 
tao je na srpskom jeziku MOSA PIJADE (na slici), 44—76. na hrvatskom 
ZVONKO BRKIC, 77—114. na slovenačkom MARIJAN BRECELJ, a 115— 
—139. na makedonskom VLADO MALESKI.« 6 Službeni list FNRJ iz¬ 
lazi na četiri jezika, posebno u hrvatskoj, a posebno u srpskoj redakciji, 
»Borba« od god. 1948. izlazi i u zagrebačkom izdanju jezično prilago¬ 
đenom sredini za koju je namijenjena. Takvih bi se primjera moglo 
navesti više, ali je i ovo dovoljno da se vidi kakva je bila jezična poli¬ 
tika. Dakako, u praksi nije bilo sve idealno, ali su smjernice bile jasne. 

Inicijatori Ankete Letopisa MS i Novosadskoga sastanka htjeli su 
tokove književnog jezika skrenuti u jedan pozivanjem na socijalističke 
prilike, ali je Anketa LMS, Novosadski sastanak i Zaključci nastavak 
Skerlićeva nastojanja, 7 a ne plod novih društvenih prilika. Kad su ka¬ 
snije neki inicijatori i tumači otvorenije pokazali što zapravo misle, po¬ 
stalo je to još jasnije. 

Novi su društveni odnosi nastali 1945, a Anketa je počela 1953. Po¬ 
četak vjerojatno nije slučajno odabran. Anketa je naime počela pošto 
su se pojavile vijesti o početku rada na hrvatskom pravopisu i grama¬ 
tici. Evo jedne od njih: 

VIJESTI IZ HRVATSKOG FILOLOŠKOG DRUŠTVA 

Prema zaključku upravnog odbora osnovane su u Društvu dvije sekcije: 
pravopisna i gramatička. Zadatak je sekcija, da u što skorije vrijeme izrade 
naučni pravopis i gramatiku hrvatskoga književnog jezika kao odraz suvre¬ 
menoga stanja našega književnog jezika. Članovi su sekcija naši najistaknu¬ 
tiji filolozi, a u pravopisnoj sekciji, koja je već započela radom, uz članove 
Društva zasjedaju i predstavnici Odjela za jezik i književnost Jugoslavenske 
akademije znanosti i umjetnosti, predstavnici Društva književnika Hrvatske, 
Leksikografskog zavoda FNRJ, Društva novinara, predstavnici Filozofskog 
fakulteta, Akademije za kazališnu umjetnost i lektora nakladnih poduzeća. 
Pravopis treba da bude izrađen za godinu dana. 8 

Pravopisna je sekcija marljivo radila, pravopis je izrađen, ali po¬ 
slije Ankete i Novosadskog dogovora nije izašao. U ono je vrijeme 
Anketa shvaćena kao pokušaj ostvarenja Skerlićeve ideje: jedan jezik 
s ekavicom i latinicom kao rješenjem. Bojeći se toga, hrvatski su ling¬ 
visti novosadske Zaključke smatrali pobjedom. 9 To je najviše što se 
u tadašnjem trenutku moglo postići. Razumljivo je što se u promije¬ 
njenim prilikama drugačije vladaju, što teže da uspostave normalne 
tokove književnoga jezika koji su Novosadskim dogovorom bili pore¬ 
mećeni. Ipak, u svojoj djelatnosti odstupaju od njega podjednako i hr¬ 
vatski i srpski lingvisti, a o praksi da se i ne govori. Da to pokažem, 
razmotrit ćemo zaključke jedan po jedan. 

1. zaključak: Narodni jezik Srba, Hrvata i Crnogoraca jedan je je¬ 
zik. Stoga je i književni jezik koji se razvio na njegovoj osnovi oko dva 
glavna središta, Beograda i Zagreba, jedinstven, sa dva izgovora, ije¬ 
kavskim i ekavskim. 


• Borba, 14. 4. 1961. 

’ Ne mislim time ništa loše pripisati samom Skerliću. Njegova je ideja sasvim 
r/lf ? 131113 1 razumljiva u njegovo vrijeme. Na zao je glas došla kasnije, kadi je u 
nekim glavama ostala živa iako su prilike bile sasvim drugačije i kad je u tim pri- 
ukama shvaćena kao izraz unitarističkih nastojanja. 

. 'Jezik, I, siječanj 1953, str. 96. Za usporedbu valja navesti da je poziv za An- 
ketu upućen u svibnju iste godine, kako nas izvještava sam Z. Milisavac, Letopis 
MS 1/1955, str. 8 . 

* Sjećam se gotovo pobjedonosne izjave jednog učesnika nakon povratka iz 
Novog Sada: »Spasili smo ijekavicu!« 

U ovom se zaključku jasno kaže da je književni jezik Srba i Hrvata 
jedinstven. O razlikama koje su se razvile oko dvaju glavnih središta 
i upravo zbog njih nema ni riječi. Kako je takav zaključak daleko od 
stvarnosti, mislim da nije potrebno dokazivati, pogotovu danas, nakon 
pobjede shvaćanja o varijantama. Htijenje koje mu je ležalo u osnovi 
sastojalo se u tome da se razlike zaniječu, uklone postojeće, spriječe 
nove i tako stvori potpuno jedinstven jezik. Pisati treba tako da se i 
praktički dokaže da je književni jezik jedinstven. Plod je takva nasto¬ 
janja tekst pravopisnih pravila. Ona su pisana tako da u tekstu latinič- 
kog izdanja MH u Zagrebu i ćiriličkog MS u Novom Sadu ne bude ra¬ 
zlika osim u ćirilici i ekavštini na jednoj strani i latinici i ijekavštini 
na drugoj. Koliko nam se taj dokaz i činio potvrdom prvoga zaključka, 
on ga ipak opovrgava. 

Prvo, taj tekst nije pisan spontano, nego usklađivanjem dvaju sti- 
lizatora, M. Stevanovića i Lj. Jonkea. Da bi bilo jasno što se sve može 
postići kad se ne piše spontano, pokazat će vrlo ilustrativan primjer: 


načavanje (85), sati — časova (87f) perzijski — persijski (165), slaven- 
gfcj ,— slovenski (166, 175), rumunjski — rumunski (168), španjolski — 
španski (174). Na razlike bismo nailazili na svakoj strani da se autori 
nisu odlučili za jedinstvenu pravopisnu terminologiju. Koliko je taj 
postupak bio sretan, pokazat ću kad bude riječ o terminologiji jer ona 
ima poseban zaključak. 

Treće. Ovaj put kojim je pošla Pravopisna komisija, da dokaže i 
na djelu kako je hrvatski i srpski književni jezik potpuno jedinstven, 
koliko je neprirodan, toliko je za praksu i neprihvatljiv. Ni jedan pi¬ 
sac ne prihvaća da piše s posebnim naporom kao što je to učinila Pra¬ 
vopisna komisija. Praksa i dalje ide normalnim putem: tekstovi se pišu 
ili u srpskoj ili u hrvatskoj varijanti i ako treba prilagođuju se za dru¬ 
gu sredinu ili se, bez obzira koji je tekst prvi, oba smatraju autentič¬ 
nima, npr. tekstovi u Službenom listu SFRJ koji i dalje ima dva izda¬ 
nja za srpsko-hrvatsko jezično područje. Tako je i u dva paralelna iz¬ 
danja izašao i Ustav SFRJ. Npr. 23. član glasi: 


Putuj, Putujući, prema 
Pakracu 

»Prijatelju Putujući, posjeti Pakrac. Prekrasna panorama: Pakra, potoci, 
proplanci. Primi ponudu. Plaćam put, prehranu, postelju. Požuri, pakuj po¬ 
dno Psunja, podno Papuka. Poštuj pravilo pristojnosti, putu] principijelno 
poslije prvog. Primam porodičnu penziju, po prvom prsne poput pjene, po¬ 
slije petnaestog plivam po praznom. _ _ , 

Pođimo po Pakracu. Pilana ponos Pakraca. Pisti para, placu pile. Poslo¬ 
vođe pripisuju požrtvovnim pilarima prekovremeni posao. Postoji prijepod¬ 
nevna, poslijepodnevna, pa ponoćna partija. Poslije prvog, po primitku place, 
piće, pjesma, ples. Po petnaestom, po poznatom programu — predujam. Pu¬ 
no Pakračana prošlo preparandiju, primivši primjerno predznanje. Poneki 
padnu pa postanu propalice, pijanice. Preparandija prije privrednog plana 
prestala postojati, pa prihvaćamo pedagošku. Place prosvjete posve pristojne, 
prebrojavajući pare polome prste. Poduzeća, prodavaonice posluju po planu. 
Psihijatrija pretrpana, pacijenti pristižu. (Pametniji pacijenti prihvatili pri¬ 
vilegij pa pod paskom plijeve peršin, papriku, paradajz povećavajući prihod 

psihijatriji^ prijatelju. Pripremam primjerni program. Program po¬ 

činju pakrački pjevači, poslije posjet poznatom pakračkom podrumu punom 
prirodnih proizvoda (pokrštavanje poodavna prestalo^ pa poštovanje pošlo 
vođama). Poslije podne pečeni pilići, ples, prasece pečenje. ^ ravl po ^ 
Ponciju Pilatu. Potom poslastice, palačinke, pudinzi, piškote. Po ponoći putuj 

prema^pos poz( j rav postarije pomalo prosjede Pakračanke, prije 

Pitomačanke, Podravke. Katica Hiter, Pakrac, Gundulićeva 9.« 10 


Očito je da je potreban poseban napor za sastavljanje takva teksta. 
Posebnim se nastojanjem mogu napisati i teži tekstovi, npr. bez glasa 
r, d i si. Ali to nije normalno pisanje. Spontano se ne može napisati m 
jedan poduži tekst da se u njemu ne jave elementi koji jasno pokazuju 
kojoj varijanti pripada. 

Drugo, ni uz poseban napor, ni uz upotrebu riječi sad s jedne sao 
s druge strane 11 autori nisu uspjeli napisati jedinstven tekst koji i 
svaka strana primila kao svoj. Zato su neke razlike ipak ostale, npr- 
hrvatskosrpski — srpskohrvatski (na samim koricama i dalje u te s u > 
jezičnog — jezičkog (43), tko ■— ko (54a, 60a), gluh gluhonijem 9 1 - ’ 
gluvonem (89b), historijski — istorijski (168), razjedhačivanje razje 


1# Vjesnik u srijedu, 13. 7. 1966, str. 20. , . > HomiSten otoci, 

11 U tekstu obaju Izdanja nalaze se riječi: opći, uopće,orednost ’ uslov, 
sat, Talijan, talijanski, Španjolac; ljubičica, insekt, naporedan, , dat> 

uslovljen, pređašnji, uputstvo, lice, lični, savremen, konstatovati, komplikovan, 
što bi u spontanom pisanju u većini bilo drugačije. 


Građanima se zajamčuje pravo vla¬ 
sništva na predmetima što služe osob¬ 
noj potrošnji, upotrebi ili zadovoljava¬ 
nju njihovih kulturnih i drugih osobnih 
potreba. 

Građani mogu imati pravo vlasni¬ 
štva na stambenim zgradama i stano¬ 
vima za zadovoljavanje osobnih i po¬ 
rodičnih potreba, kao i za obavljanje 
djelatnosti osobnim radom u skladu s 
pravom građana zajamčenim ovim us¬ 
tavom i s uvjetima što ih određuje 
zakon. 

Saveznim zakonom određuju se gra¬ 
nice prava vlasništva na stambenim 
zgradama i stanovima. 12 

Građanima se zajemčuje pravo svo¬ 
jine na predmete koji služe ličnoj po¬ 
trošnji, upotrebi ili zadovoljavanju 
njihovih kulturnih i drugih ličnih po¬ 
treba. 

Građani mogu imati pravo svojine 
na stambene zgrade i stanove za zado¬ 
voljavanje ličnih i porodičnih potreba, 
kao i za vršenje delatnosti ličnim ra¬ 
dom u skladu s pravom građana za- 
jemčenim ovim ustavom i sa uslovima 
koje određuje zakon. 

Saveznim zakonom se određuju gra¬ 
nice prava svojine na stambene zgra¬ 
de i stanove. 12 

Drugačije i ne može biti jer ustavni tekst ne smije biti pisan tako 
a Povrijedi jednu ili drugu stranu, ili i jednu i drugu. 

2. zaključak: U nazivu jezika nužno je uvek u službenoj upotrebi 
l staći oba njegova sastavna dela. 13 


bove < 5 iY,*i? v . S ° c tialističke Federativne Republike Jugoslavije, Izdanje novinske usta- 
a <lruga U latinicom SFRJ ’ Beo § ra< l, 1963, u dvije istooblične knjižice, jedna ćirilicom, 

ževnno Zalf ljdčke navodim s faksimila objavljenog u Pravopisu hrvatskosrpskoga knji- 
y bog jezika, MH, Zagreb, 1960. 

Ovaj se zaključak ostvario u velikoj mjeri. Prije su se obično upo¬ 
trebljavali nazivi srpski jezik, hrvatski jezik. Danas toga ima znatno ma¬ 
nje, pogotovu u službenoj upotrebi. Praktična je teškoća u tome što nije 
uvijek lako odrediti što je službena upotreba, a što nije, jer se inače 
si qzu da je u neslužbenoj upotrebi normalnije upotrebljavati ne— 

složene nazive. 

Inače su nazivi srpskohrvatski, hrvatskosrpski kao termini vrlo ne¬ 
prikladni jer uvijek ne znače isto. Jednom iza različitih naziva stoji ista 
stvarnost (kad se tekst ostvaren u jednoj varijanti označuje sa oba na¬ 
ziva), a drugi put se jednim terminom označuje različita stvarnost (kad 
se dva teksta ostvarena u objema varijantama označuju jednim nazi¬ 
vom). Prema tome ostvarenje ovoga zaključka nosi u sebi i mogućnost 
samovoljnoga tumačenja. Upotrebom složenoga naziva srpskohrvatski, 
hrvatskosrpski može se činiti da je ravnopravnost zadovoljena, ali to 
upravo omogućuje da se ona naruši. Budući da se tekstovi ostvaruju 
u jednoj ili u drugoj varijanti, oba imena u nazivu samo su prikrivanje 
pravoga stanja. Tako se savezne institucije gotovo isključivo služe 
srpskom varijantom, npr. Jugoslovenski zavod za proučavanje školskih 
i prosvetnih pitanja (kao što već i sam naziv pokazuje), da navedem 
samo jedan od mnogih konkretnih primjera. Tu neravnopravnost nimalo 
ne umanjuje upotreba termina hrvatskosrpski, srpskohrvatski. Kad bi 
hrvatska varijanta imala jedan naziv, a srpska drugi, neravnopravnost 
se ne bi mogla prikrivati terminološkom formom. 

Kao pozitivan primjer mogu istaći najviše predstavničko tijelo, Sa¬ 
veznu skupštinu. U njoj se ravnopravnost jezika potpuno poštuje. Ona 
sebi ne može dopustiti ni praktično narušavanje ravnopravnosti. Kako 
je nakon Novosadskog dogovora smatrala da u svoje poslovanje treba 
uvesti oba naziva, srpskohrvatski i hrvatskosrpski, ona ih je i uvela, ali 
oni u Saveznoj skupštini nipošto nisu sinonimi. Iza tih dvaju naziva 
stoje dva sadržaja. Postoje dvije komisije: hrvatskosrpska i srpskohrvat- 
ska. Prva redigira tekstove u hrvatskoj varijanti, a druga u srpskoj. 

3. zaključak: Oba pisma, latinica i ćirilica, ravnopravna su; zato treba 
nastojati da i Srbi i Hrvati podjednako nauče oba pisma, što će se postići 
u prvom redu školskom nastavom. 

Ovaj zaključak na praksu gotovo nije djelovao. Ona ide svojim pu¬ 
tem kojim je išla i prije Novosadskog dogovora. Hrvati se u slobodnom 
izboru ne služe ćirilicom, a Srbi se u pretežnoj većini ne služe latinicom. 
Ravnopravnosti nema ni u službenijoj upotrebi. Na televiziji se ćirilica 
samo izuzetno pojavljuje. Beogradski se studio služi latinicom. 

4. zaključak: Oba izgovora, ekavski i ijekavski, takođe su u svemu 
ravnopravna. 

U saveznim institucijama nisu. Kao što je već spomenuto, one pre¬ 
težno upotrebljavaju srpsku varijantu, a prema tome i ekavski izgovor. 

5. zaključak: Radi iskorišćavanja celokupnog rečničkog blaga našeg 
jezika i njegovog pravilnog i punog razvitka neophodno^ je potre na 
izrada priručnog rečnika suvremenog srpskohrvatskog književnog jezi a 
Stoga treba pozdraviti inicijativu Matice srpske koja je u zajednici sa 
Maticom hrvatskom pristupila njegovoj izradi. 

Htijenja Novosadskog dogovora u ostvarenju ovoga zaključka oči 
tovala su se u velikoj mjeri, ali su u velikoj mjeri i došla u ćorsoka-- 


polazeći od teze da dokažu kako je hrvatskosrpski književni jezik je¬ 
dinstven, autori su pošli istim putem koji su zacrtali i u Pravopisu: da 
se tekst latiničnog izdanja u Zagrebu ne razlikuje od ćiriličnoga teksta 
u Novom Sadu, osim ćirilice-latinice, ekavskog-ij ekavskog izgovora i 
abecede-azbuke, »ali će Rječnik, uzet u cjelini, u oba izdanja biti iden¬ 
tičan« (iz predgovora). Kako ni uz najveći napor nisu uspjeli naći onakvo 
rješenje kao u pravopisnim pravilima, pošli su na najgore moguće rje¬ 
šenje: riječi koje se razlikuju u hrvatskoj i srpskoj varijanti navodili 
su usporedno. Po tome je voda trebala imati ovakvu definiciju: voda 
je kemijski spoj, kemijsko jedinjenje vodika, vodonika i kisika, kiseonika 
u jednu molekulu, jedan molekil. Uvidjevši i sami komičnost, grotesknost 
takvog dokazivanja jedinstvenosti hrvatskosrpskog književnog jezika, 
autori su usporednost ublažili, ali je uklonili nisu. Postupili su ovako: 

»Pri tumačenju značenja riječi nastojalo se da se upotrijebe riječi 
koje su zajedničke za oba jezična područja. Ako se to nije moglo učiniti, 
u definiciju su se unosile riječi s istočnog i zapadnog jezičnog područja, 
jedne pored drugih, odvojene zarezom (npr. zrak, vazduh; plin, gas itd.). 

Dublete sa glasovnim razlikama (npr. opći i opšti, kemija i hernija, 
barbarski i varvarski, duhan i duvan) kao i one koje imaju različite 
sufikse i prefikse (npr. sudija i sudac, lekar i liječnik, jezički i jezični, 
adresovati, adresirati, savremen i suvremen, preduzeće i poduzeće i si.) 
davane su u definicijama u obliku koji je u odnosnom dijelu Uredništva 
uobičajen.« (Iz predgovora. 1311 ) Tako se npr. balon u Rječniku tumači 
ovako: l.a. šuplje loptasto, elipsasto ili cilindrično tijelo od lakih mate¬ 
rija koje se, napunjeno gasom, plinom lakšim od vazduha, zraka diže 
uvis. 1311 

Rječnik je informativan, ali ne daje potrebne informativne podatke, 
ne daje npr. areal pojedinih riječi, tj. područja na kojem se jedna riječ 
upotrebljava, pa u tom pogledu nema nikakvih oznaka kod riječi kao 
što su barbar, bioskop, brojitelj, čaršav ... To je velik lingvistički ne¬ 
dostatak jer je areal pojedinih riječi važno njihovo obilježje. Da Ka- 
radžić nije davao oznake iz kojega je kraja koja riječ, njegov bi rječnik 
danas bio znatno manje upotrebljiv, pogotovu za potrebe književnoga 
jezika. I Rečnik srpskohrvatskog književnog i narodnog jezika Srpske 
akademije nauka daje takve oznake pa npr. uz riječ barbar ima oznaka 
(zap. kr.). Govoreći o tome teoretski, M. Ivić je tražila da se stvarnosti 
pogleda otvoreno u oči: 

»Svima je poznato: književni srpskohrvatski jezik ima dve vari¬ 
jante — istočnu i zapadnu. Razlike među ovim dvema varijantama su 
roale, nevažne za strukturu jezika. Ovo naročito upada u oči kad zna¬ 
tno kakva je inače situacija u književnom jeziku nekih drugih naroda 
(npr. Francuza ili Nemaca). Pa ipak, ma koliko bile od sporednog zna- 
a Ja, ovakve bi razlike trebalo uvek pažljivo registrovati u našim gra- 
roatikama. Moramo se čuvati opasnosti jednostranog osvetljavanja je- 
icke realnosti. Veran naučni opis savremenog književnog jezika oba¬ 
vezno zahteva budnost u ovom pravcu. Naša odgovornost tu, uostalom, 
ni je samo naučnog karaktera. Neosvetljavanjem problema, za koji svi 
^ na ju da postoji, stvara se nepotrebno pogrešan utisak o realnim či- 
da niCama — laicima se čini da su razlike veće nego što zaista jesu i 
Se ktina iz ,drugih razloga’ prećutkuje. Tačna obaveštenost javnosti 
°vom pogledu bila bi na ovom polju najveći doprinos bratstvu naših 

Navedeno po složenom tekstu nakon imprimatura. 

naroda, a za nauku bi svako istraživanje u ovom pravcu dalo u mno¬ 
gom pogledu dragocene podatke.« 14 . /T 

S Svima je poznato da ima tipično hrvatskih rijeci (kazalište, kipar, 
kolodvor kolovoz, konobar, kotar...) i tipično srpskih (preduprediti, 
vreduzeće preimućstvo, prenebregavati, prevashodan, prevazici), ali to 
u rječniku neće biti označeno. Zbog toga je i sam naslov rječnika postao 

^ -po vjerojatno nisu svi nedostaci toga rječnika koji proistječu iz po¬ 
grešnih pretpostavki, ali su dovoljni da osvijetle kako su stručnjaci za¬ 
pali u neugodnu situaciju kad slijede jedno htijenje koje ne može biti 
rješenje problema koji stoje pred nama. 

6. zaključak: Pitanje izrade zajedničke terminologije takođe je pro- 
blem koji zahteva neodložno rečen je. Potrebno je izraditi^ terminologiju 
za sve oblasti ekonomskog, naučnog i uopčte kulturnog života. 

Pridjev zajedničke lijep je primjer za apstrakciju jer se pod zajed¬ 
ničkom terminologijom može svašta razumjeti. Htijenje je jasno došlo 

do izražaja u glavi za naknadne potpise. 

»Naročito naše najviše naučne i kulturne ustanove, navedene u 
Zaključcima, treba da uzmu u ozbiljno razmatranje pitanje resavanja 
onih problema koji su istaknuti kao hitni i neodložni, kao sto je izrada 

jedinstvene terminologije i zajedničkog pravopisa.« 15 

Ovdje se već govori o jedinstvenoj terminologiji. Da. to nije slučajna 
stilizacija, vidi se po ostvarenju u Pravopisu. Pravopisna je komisija 
stvorila jedinstvenu pravopisnu terminologiju. Tim je činom daleko za¬ 
koračila izvan granica pravopisa, zahvatila duboko u tokove književnoga 
jezika, poremetila odnose u kulturnim vrijednostima i zatražila od svakog 
pojedinca da mijenja svoje govorne navike dotad opravdane književnom 
praksom (točka, zarez i đr.). Uz to taj posao nije obavljen na doličnoj 
znanstvenoj visini, koliko se uopće takav posao znanstveno i može oba¬ 
viti. Slabost te jedinstvene terminologije istakao je D. Brozovic u našoj 

i stranoj publikaciji. 16 .. , . , . . , 

Isticano je kako ta jedinstvena terminologija treba i drugim stru¬ 
kama da posluži kao uzor, ali druge struke nisu pošle tim putem, osim 
kemije, i to ne cijele kemije, nego samo anorganske. God 1966 izasla 
je u Zagrebu u izdanju Školske knjige »Unificirana jugoslavenska no¬ 
menklatura anorganske kemije« s rješenjem jednako lošim kao i Pra¬ 
vopisne komisije, 17 svi je kemičari ne prihvaćaju, a m sama nije do kraja 
unificirana. Ostale su razlike kao hemija-kemija, hlor-klor, hrom-krom. 

Zanimljivo je istaći da se jedinstvene pravopisne terminologije ne 
drže ni sami njezini tvorci. God. 1964, dakle četiri godine nakon izlaska 
Pravopisa, M. Stevanović objavio je knjigu Suvremeni sipskohrvatski 
jezik i u njoj upotrebljava termine: građenje reci (str. 401 i dalje), 
zajedničke ili opste imenice (177), zbirne, kolektivne imenice (179), Sto 
ženi suglasnik (210), posesivni (prisvojni) pridevi (254), posesivne zam 
niče (289), uprošćavanje suglasničkih skupova (107), iako su u Pravop 
kao zajednički usvojeni termini: tvorba riječi, zajedničke imenice, zb 
imenice, sliveni suglasnik, prisvojni pridevi, pnsvojne zamenice, poj 

- Današnji aspekti proučavanja srpskohrvatskog književnog jezika, Zbornik za 
filolo S i '!^,Y e ^g®Q IS pjJ I 'J’ a j^^ip^"obj’avlj > Som lC u pravopisu^hrvatskosrpskoga književnog 

3eZik ^ ^'izfafku 6 ^- pravopisa«, Mogućnosti 2/1961 str ^“^ijf^Šij?,^!^ 
hrvatske lingvističke terminologije«, Slavjanska lmgvisticna ’ 

Str ' ^Tu’j'e terminologiju ocijenio D. Brozović u »Telegramu«, 20. 1. 1967. i S. Babie 
u Vjesniku, 22. 1. 1967. 

nostavnjivanje suglasnika. To ne iznosim kao prigovor, nego kao dokaz 
kako je htijenje koje je dovelo do jedinstvene terminologije neprirodno. 
Zato Lingvistička komisija Jugoslavenskog odbora za izradu termino¬ 
loških rječnika nije mogla ići tim putem. U Uputstvu za pripremanje 
terminoloških rečnika, usvojenom na I sjednici Lingvističke komisije 
17. i 18. lipnja 1966. u Samoboru, piše: 

»Razume se, usklađivanje o kojem je ovde reč ne treba brkati s 
oktroisanim ujednačavanjem. Takav pokušaj naišao bi na opravdan otpor 
i završio bi se neuspehom, ali bi nam doneo teške političke štete. Ko¬ 
ordinacija se srne sprovoditi samo tamo gde se ne sukobljava s jezičkim 
osećanjem u jednoj sredini, njeno težište mora biti na racionalizaciji, 
na iznalaženju onoga što je najpodesnije. Ne bi bilo umesno, pa ni do¬ 
pušteno, težiti unifikaciji onog terminološkog fonda koji ne ostaje u 
uskim stručnim granicama nego spada i u svakodnevni jezik ili u ter¬ 
mine u okviru opšteg obrazovanja, dok se usko stručni termini, najčešće 
internacionalni izrazi, mogu ujednačavati u veoma širokim razmerima.« 19 


7. zaključak: Zajednički jezik treba da ima i zajednički pravopis . 
Izrada toga pravopisa danas je najhitnija kulturna i društvena potreba. 
Nacrt pravopisa izradiće sporazumno komisija srpskih i hrvatskih struč¬ 
njaka. Pre konačnog prihvatanja nacrt će biti podnet na diskusiju udru¬ 
ženjima književnika, novinara, prosvetnih i drugih javnih radnika. 

Ovaj je zaključak ostvaren gotovo u potpunosti. 1960. izašao je za¬ 
jednički Pravopis hrvatskosrpskoga književnoga jezika. Jedinstven ipak 
nije ne samo u tekstu nego ni u pravilima. Ostale su neke dvostrukosti: 
uvo-uho, hemija-kemija, tko-ko, pisanje futura I, pisanje stranih imena 
i dr. Pravopisna se komisija nadala da će te dublete vrijediti podjednako 
na cijelom hrvatsko-srpskom jezičnom području, ali su se dublete u 
praksi polarizirale. Inače ostvarenje 7. zaključka u načelu valja pozdra¬ 
viti. Dobro je da imamo jedinstven pravopis u mjeri u kojoj je to mo¬ 
guće. Treba samo prigovoriti načinu na koji je ostvaren. Ima krupnih 
nedostataka, i to takvih da ga se odriču i sami autori. Tako M. Steva¬ 
nović, pišući o naglascima u Pravopisnom rječniku, kaže: »Mi, međutim, 
znamo da komisija za pravopis kao celina nije stala na gledište da se 
mogu dopustiti takva odstupanja. I možemo reći da su ona učinjena 
zaslugom onih koji ili nisu znali za zajednički stav pravopisne komisije 
u vezi s tim problemom ili su taj stav smetnuli s uma.« 19 »I mi mislimo 
da su drugovi koji su sređivali rečnik uz novi pravopis i nesvesno prešli 
okvire onoga što je ćela Pravopisna komisija utvrdila kao princip...« 29 
Te samovolje ima i u drugim područjima Pravopisnog rječnika. Mislim 
d *,j e samovoljom jednog člana uredništva uneseno »točan ne nego tačan«, 
»točnost ne nego tačnost«. Zbog ravnopravnosti u rječnik su sustavno 
unoseni i oblici bez obzira postoje li u stvarnosti ili ne, po načelu da 
fs uz koristica i horistkinja unese i horistica i koristkinja, uz dejstvovati 
1 Jejstvovati. Ali i bez toga je pravopisni rječnik sporan. On u našim 
Prilikama one kojima je namijenjen više zbunjuje nego što im pomaže. 
a o pri izradi novoga izdanja treba dobro razmisliti kakav rječnik treba 
a je uza nj, ako jedinstvenog rječnika uopće treba. 


zaključak: Treba odlučno stati na put postavljanju veštačkih pre- 
a Prirodnom i normalnom razvitku hrvatskosrpskog književnog 


« ?i a y edeno PO šapirograliranom tekstu koji se nalazi u Matici hrvatskoj. 
Naš jezik, knj. XIII, Bgd, 1963, str. i. 

Isto, str. 5. 

jezika. Treba sprečiti štetnu pojavu samovoljnog »prevođenja« tekstova 
i poštovati originalne tekstove pisaca. 

Da nije toga zaključka i riječi samovoljnog u njemu, nevolje s 
Novosadskim dogovorom bile bi još veće. Njime se posredno priznaju 
varijante i po tome je on u suprotnosti s prvim zaključkom koji spominje 

samo razliku ije-e. .... 

Negiranje činjeničnog stanja ili tek posredno priznavanje nije moglo 
dugo potrajati. Trebalo je jasno reći da hrvatskosrpski književni jezik 
nije jedinstven, da postoje varijante. O njima se pisalo i govorilo i prije, 
posebno prof. Lj. Jonke, osobito u članku »Specifčnosti u normiran ju 
hrvatskosrpskog književnog jezika«, 21 ali je to u širu lingvističku i ne- 
lingvističku javnost prodrlo tek od V kongresa jugoslavenskih slavista 
u Sarajevu 1965. Priznanje da postoje varijante ne dopušta više da se 
Novosadski dogovor ostvaruje kako je zamišljeno i kako se počeo ostva¬ 
rivati u Pravopisu i Rječniku Matica. 

Kao što izneseno pokazuje, 32 problem je zamršen i traži svoje rje¬ 
šenje. Nakon svega lingvisti ne mogu normalno raditi ako se jasno ne 
utvrdi gdje smo i na čemu smo. 

Književne novine vide izlaz u ovome: 

»Jedini način da se izbegnu situacije, kao ova koja je dovela do 
nesporazuma poslednjih nedelja, i da se otklone razlozi za nesporazume, 
jeste slobodan i otvoren dijalog svih onih koji žive u ovoj zemlji o pro¬ 
blemima koji postoje i koji se javljaju u nešto zaoštrenijem vidu. Novo¬ 
sadski književni dogovor predstavlja primer kako se mogu, uz sva po- 
štovanja nacionalnih osetljivosti, rešavati ona naučna pitanja koja u sebi 
sadrže dobrim delom politički smisao. Upravo bi jedan takav razgovor 
između lingvista, filologa, pisaca, i svih onih koji vode brigu o kulturi 
našeg književnog jezika, bio u ovom trenutku više nego neophodan. 

Uostalom, i Novosadski književni dogovor ostavljao je otvorena vrata 
za dalje razgovore. Mnoga pitanja, koja su u Novom Sadu rešena, bila 
su rezultat kompromisa, ne nacionalnih, nego kompromisa između razli¬ 
čitih naučnih shvatanja. Mnogo šta ostavljeno je u praksi da pokaže da 
li je dobro ili ne, i da se prihvati ono što se pokaže kao vitalnije i zdra¬ 
vije. Da li, možda, revizija Novosadskog dogovora, u tom smislu, ne bi 
mogla da približi gledišta i koncepcije jezičkih stručnjaka iz naših različi¬ 
tih krajeva koji govore vrlo često samo i isključivo na osnovu jezičkih is¬ 
kustava pokrajina ili regiona u kojima žive? Neke zajedničke akcije 
koje bi prethodile toj vrsti dogovora, razgovori koji bi se vodili u..mir¬ 
nijoj atmosferi — sa poštovanjem naučnih činjenica i sa nesumnjivom 
dobrom voljom da se nađu zajednička rešenja — upravo je ono sto danas 
svi ljudi u ovoj zemlji očekuju i što će ne samo svaki javni ih kulturni 
radnik, nego i svaki radni čovek u našoj zemlji pozdraviti.«; 

I ja vidim rješenje u slobodnom i otvorenom, dijalogu koji bi jasn^ 
i pošteno rekao na čemu smo. O mnogim je stvarima potrebno rasprav 
ljati. Zato sam i napisao ovaj članak, iako u njemu nisam rekao 
što bih sada imao reći. Nadam se da ću imati još prilike. 

< Jezik, 1, 1967—68) 


« Jezik, XII, Zgb, 

= ' 9. i 10. zaključak 
** 15. 4. 1967, Str. 1. 


1964, str. 1—6. 
tehničke su prirode 


i nije ih potrebno 


ovdje spominjati. 


ZA RAVNOPRAVNOST U TEORIJI I PRAKSI 

Stjepan Babić 


U članku Teorija i praksa u našoj nauci o jeziku 1 osvrće se Svetozar 
Marković na moj članak Htijenja i ostvarenja Novosadskog dogovora. 2 
Zapravo, ne osvrće se na čitav članak, nego samo na jednu sitnicu. 
U usporednom tekstu Ustava SFRJ, što sam ga naveo kao potvrdu da 
je objavljen u dvije varijante, od dvadesetak razlika Marković uzima 
u razmatranje samo jednu, upotrebu odnosnih zamjenica koji — što. 
Ne bismo smjeli imati ništa protiv takva postupka, pa ni ja, jer Marković 
i sam kaže đa piše povodom moga članka, a koliko i prigovara toj 
razlici, to ne prigovara meni, nego me još uz put i komplimentira: »Jedno 
je sigurno — da ga drug Babić, u čiju se stručnost možemo pouzdati, 
ne bi u toj mjeri izmijenio, bar ne što se tiče upotrebe koji u pomenutom 
značenju, što je osobina koliko istočne toliko i zapadne varijante.« I 
ne bih se ja osvrtao na taj članak, makar je uz put zapeo još o koju 
pojedinost, da on na toj sitnici ne temelji krupna pitanja kojima zapravo 
niječe stručnu sposobnost jezičnih priređivača ustavnoga teksta na za¬ 
padnoj varijanti: 

»Nakon svega ovoga nameće se, nolens-volens, jedno pitanje: koliko 
su adaptatori (ne samo teksta Ustava nego i drugih tekstova) dorasli, 
bolje rečeno, koliko su stručni za ovakvu vrstu posla. Postavlja se pitanje 
njihove stručnosti u punom smislu te riječi, istinske stručnosti, a ne 
formalne. Imaju li oni osim osjećanja za razlike (koje je, kao što vidimo, 
vrlo nepouzdan elemenat) i druge stvarne kvalifikacije za vršenje ovako 
odgovornog posla?« (...) »Ako je neka jezička crta rezultat kretanja u 
jeziku koje je u toku (u srpskohrvatskom jeziku u cjelini), a takav je 
slučaj sa upotrebom koji i što u pomenutoj funkciji, adaptatori moraju 
biti upućeni u ta kretanja i vrlo kritički se odnositi prema njima. Tako 
će odgovoriti svome zadatku. U protivnom, od njihovog rada će biti više 
štete nego koristi.« 

Zaključak je jasan: osuda čovjeka ili ljudi koji su priredili tekst 
s varijantom sa što. 

Kad je Marković išao za tim zaključkom i kad već piše samo u 
Povodu moga članka, tada bi korektno bilo da je pregledao čitav tekst 
stava i svoj sud donio na temelju svih razlika, a ne samo na temelju 
Jedne. Da je to učinio, uzevši u obzir i stvarno stanje, jezično i političko, 

1 Odjek, 1 . II 1968, str. 15. 

Jezik. XV, str. 3—13, u Odjeku greškom dogovaranja. 

čiji je izraz i sam Ustav i ustavni tekst u četiri autentična izdanja, tada 
tada bi morao suditi drugačije. 

Autori koje on osuđuje po mojoj su ocjeni svoj posao obavili ko¬ 
rektno, s puno pažnje i razumijevanja za tekst koji su imali pred sobom, 
za njegov jezik i za sredinu kojoj je taj tekst namijenjen. Istina je, ja 
ne bih u svemu postupio kao oni (gotovo je sigurno da ne bih zamjenjivao 
koji sa što), a ne bih zato što bih tome tekstu prišao kao upravnom, 
pravnom, zakonodavnom tekstu i tako s njime i postupao. A priređivači 
su ga shvatili, s pravom, kao uzvišen tekst i nastojali su ga oblikovati 
za notu povišenim jezikom, blizu pjesničkom. Smatrali su da će to postići 
ako jezik bude što bliže klasičnom hrvatskosrpskom književnom jeziku, 
a to je, kako znamo, vukovsko-maretićevski. Jezična su sredstva birali, 
pazili su na svaki izraz i njegovu stilsku vrijednost, nastojeći odabrati 
stilski svježije izraze. I nisu pogriješili što su mjesto koji odabrali što. 
Nije to nikakva greška ni pogreška, nego je samo jedan od mogućih 
izbora hrvatsko-srpskoga književnoga jezika i priređivači su imali puno 
pravo da se njime posluže. Po njihovu se izboru vidi da su dobri znalci 
i jezika i stila. (Što se ja nisam više služio odnosnim što krivnja je u 
tome što ne pazim dovoljno na raznolikost i svježinu svoga stila. Nastojat 
ću popraviti taj propust.) 

Kad Marković onako pobjedonosno uzvikuje O tempora, o mores!, 
onda se pravi kao da ne zna ili kao da neće da zna za odnos Hrvata 
prema Karadžićevu jeziku u cjelini i u pojedinostima. Jasno je zašto 
to zaboravlja ili prešućuje. 

Iz svega se vidi da on i mnogo što drugo ne razumije ili neće da 
razumije. Zato njegov zaključak ne bi bio drugačiji ni da je razmotrio 
čitav ustavni tekst. Jer on ne polazi od činjenica, nego od pretpostavki, 
svojih pretpostavki, i to još od krivih. 

Da polazi od pretpostavki, kaže sam: 

»Polazimo od vrlo vjerovatne pretpostavke da je prvobitni tekst 
pisan u istočnoj varijanti (Babić je naziva srpskom), a da je zatim iz¬ 
vršena adaptacija u duhu zapadne varijante. Budući da nam drug Babić 
prezentira isti tekst u dvjema varijantama, treba takođe pretpostaviti da 
on smatra jezik u svakom od tih tekstova reprezentantom jedne od va¬ 
rijanata, odnosno da je u onom adaptiranom jezički korektno predstav¬ 
ljena zapadna varijanta.« 

Ja nisam nigdje rekao da je sve što je u tom tekstu različito pred¬ 
stavnikom samo jedne varijante. Kad je već rekao da se može pouzdati 
u moju stručnost, tada nije trebao pretpostavljati da bih ja što smatrao 
predstavnikom jedne varijante, a koji druge. 

Prva je pretpostavka posebno zanimljiva. Zašto je njemu tako vje¬ 
rojatno da je prvobitni tekst pisan baš na istočnoj varijanti, da je to 
primarni tekst? Koji su to elementi da je on tako siguran u tu svoju 
pretpostavku? Ne počiva li ta sigurnost na neravnopravnoj praksi i nije 
li tu njegovo uporište za osudu priređivača te sekundarne varijante? 
Kako to da on ne dolazi na pomisao kad je drug Kardelj bio predsjednik 
Ustavne komisije, da je tekst prvobitno mogao biti pisan i na slovenskom 
književnom jeziku pa tek onda preveden na ostale književne jezike? 
Ili da je pisan kako je već pisan, a onda dan jednoj i drugoj kancelariji 
Savezne skupštine da ga prilagode svojim varijantama? 

Ali ako i jest onako kao što drug Marković pretpostavlja, opet pri¬ 
ređivači zapadne varijante nisu pogriješili. Ustav je takav tekst u kojemu 
nema primarne i sekundarne varijante, nego su obje primarne, oba su 


teksta autentična, kao što se obično kaže, i priređivači zapadne varijante 
isu sekundirali, nego su priređivali tekst kao primaran ne misleći na 
"like prema vjerojatnom originalu, nego na narod za koji taj tekst 
Pripremaju, svjesni da je taj narod ravnopravan član jugoslavenske za- 
• dnice i da je samo na predstavnicima toga naroda da ocijene kako 
obav ili svoj zadatak. Ja si, na primjer, ne bih uzeo pravo da osuđujem 
Priređivače teksta istočne varijante, ni u kojem slučaju. 

P Kad se polazi od pretpostavke da je jedan tekst primaran, a drugi 
ekundaran, onda mora doći do osude one druge strane bez obzira kako 
Pna svoj posao obavila, pogotovu ako se smetne s uma za koga je to 
učinjeno. Nije to drugu Markoviću prvi put da prigovara priređivačima 
teksta zapadne varijante. Jedan je takav prigovor objavio i u Odjeku 
pa će biti dobro da se toga podsjetimo navodeći njegove riječi: 

P »Kao primjer može poslužiti zagrebačko izdanje ,Borbe’. 

Samo na jednoj strani ovoga lista (npr. na str. 9. u broju od 5. V 
1965. godine) može se naći i do 50 primjera .prevođenja’ iz jednog iz¬ 
danja u drugo, iz beogradskog u zagrebačko. 

I u samom zaglavlju lista naći će se pet takvih razlika: 5. maj i 5. 
maja, kolegijum i kolegij, izišao i izašao, dalje i daljnje (izlaženje), po¬ 
novo i ponovno. Očigledno je, već po ovim slučajevima, da Borbini .pre¬ 
vodioci’ po svom lingvističkom obrazovanju nisu dorasli za taj posao.« 3 

Kao što se vidi, po njemu nije dorastao zadatku nitko od onih koji 
prilagođuju tekstove za zapadnu varijantu. A drugačije i ne može biti 
kad on polazi od primarne varijante, a ne od činjenice da kad već postoji 
primarna varijanta, ipak treba da su obje ravnopravne, kao da je i druga 
primarna. 

Jezični priređivači zagrebačke Borbe stalno se nalaze između dviju 
vatara: između prigovora sredine za koju rade i prigovora zastupnika 
primarne varijante. Ovdje nema sumnje koja je varijanta primarna, 
ali nema ni sumnje koji je zadatak zagrebačkim priređivačima primaran: 
zadovoljiti sredinu za koju rade. Da nije toga zadatka, ne bi ni postojali. 
A ne smiju ni sve mijenjati, ne smiju npr. januar, februar u siječanj, 
veljača ... Prema tome prigovarači primarne varijante ne bi smjeli pri¬ 
govarati. Ali činjenica je da oni prigovaraju. Nije Marković u tome sam. 
Znam to dobro iz iskustva jer sam i sam radio na prilagodbama. Kako 
sam za njih bio i odgovoran, prigovori su dolazili meni. Branio sam naše 
postupke, i to samo jezičnim razlozima. Nije mi ni na kraj pameti 
bilo napadati drugu stranu, iako je i ona radila to isto, doduše rjeđe, 
ali manje pazeći na jezičnu teoriju, a više na jezičnu praksu svoje 
sredine. I živeći u tome, zapazio sam kako se u prilikama s primarnom 
varijantom isti postupak ne kvalificira isto. Primijetio sam da su u 
beogradskom uredništvu mjesto riječi faktor počeli upotrebljavati či¬ 
nilac. Ta me činjenica obradovala. A misleći o njoj došao sam do za¬ 
ključka kako će je svatko ocijeniti kao približenje osnovici našega jezika. 
A- kad se ista takva zamjena izvrši u zagrebačkom uredništvu, tada se 
to ocjenjuje kao udaljavanje i traženje razlika, jer po Markovićevu re¬ 
ceptu treba »da ostane sve što se moglo ostaviti«. Kad se takav kriterij 
uzme, tada nema ravnopravnosti. Koliko, dakle, Svetozar Marković i 
J es t za nju, to je samo u teoriji. Tko i u praksi ravnopravnost shvati 
ravnopravno, taj po Markoviću nije dorastao svojem zadatku. 

(Odjek, i. i n 1968) 

' °<3jek, 1 . X 1965, str. 5. 

O PRAKTIČNOM I PRAVNOM POLOŽAJU VARIJANATA 


VARIJANTE PRELAZE OKVIRE PUKE 
KOMUNIKATIVNOSTI 

Milan Moguš 


24. lipnja o. g. u Saveznoj konferenciji SSRNJ, Sekciji za međure- 
publičku suradnju i međunacionalne odnose održana je rasprava o prav¬ 
noj i praktičnoj ravnopravnosti jezika i pisama jugoslavenskih naroda. 
Raspravljalo se na osnovi izradaka koje su u pretežnoj većini izradile 
ustanove i pojedinci iz SR Slovenije. Najznačajniji je među njima tekst 
s naslovom »O ravnopravnosti jezika i pisama naroda Jugoslavije u radu 
saveznih organa«, a pripremila ga je Republička konferencija SSRN 
Slovenije. Izradak počinje načelnim postavkama: 

»... Dosledno primenjivanje ustavnog načela o ravnopravnosti jezika 
pretpostavka je ostvarivanja samoupravnih prava svakog radnog čo- 
veka.« 

»Ravnopravnost jezika i pisama naroda Jugoslavije izraz je i bitan 
konstitutivni element socijalističke federativne zajednice naroda i ladnih 
ljudi Jugoslavije. Narodi Jugoslavije, polazeći od prava svakog naroda 
na samoopredeljenje, na osnovu dubokih, trajnih, zajedničkih životnih 
interesa, na osnovu bratstva i jedinstva stvorenog u narodnooslobodi- 
lačkoj borbi, na osnovu naprednih društveno-ekonomskih, političkih, 
kulturnih i duhovnih težnji i kretanja radnih ljudi u pravcu izgradnje 
socijalističkih društvenih odnosa — udružili su se u Federaciju koja 
predstavlja zajednicu slobodnih, ravnopravnih i samostalnih naroda. 

Politika i društvena praksa — da narodi i radni ljudi u Federaciji 
ostvaruju svoja suverena prava koja su izraz zajedničkih interesa, mora 
da važi i za pitanje ravnopravnosti jezika i pisama.« 

Polazeći od tako jasnih osnovnih postavki svoj su prilog rasprav¬ 
ljanju dali i predstavnici iz SR Hrvatske, docenti Filozofskog fakulteta 
u Zagrebu dr Milan Moguš, dr Krunoslav Pranjić i dr Zdravko Malie. 
Njihov je prilog neobično značajan u tome što su naglasili: kad su po¬ 
srijedi varijante hrvatsko-srpskoga književnog jezika, važno je razliko¬ 
vati dva gledišta, lingvističko s jedne strane i praktičko, političko, pravno 
i ustavno s druge. S ovoga drugoga gledišta varijante moraju imati status 
punopravnih jezika jer se tek tako može u praksi ostvariti istinska, 
ravnopravnost svih jezika jugoslavenskih naroda. Ovdje donosimo nji¬ 
hove autorizirane tekstove.* 


» Objavljeno u Jeziku, 1, 1968—69. Napominjemo da je Z. Malić za ovo izdanje 
dopunio svoj tekst, op. ur. 


U uvodnom se dijelu elaborata pod naslovom »O ravnopravnosti 
jezika i pisama naroda Jugoslavije u radu saveznih organa« (u daljnjem 
tekstu: RJ) s pravom konstatira da je ravnopravnost jezika i pisama 
naroda Jugoslavije »bitan konstitutivni element socijalističke federativne 
zajednice naroda i radnih ljudi Jugoslavije«. »Narodi Jugoslavije, po¬ 
lazeći od prava svakoga naroda na samoopredeljenje, na osnovu dubokih, 
trajnih, zajedničkih životnih interesa, na osnovu bratstva i jedinstva 
stvorenog u narodnooslobodilačkoj borbi, na osnovu naprednih društve¬ 
no-ekonomskih, političkih, kulturnih i duhovnih težnji i kretanja radnih 
ljudi u pravcu izgradnje socijalističkih društvenih odnosa — udružili 
su se u Federaciju koja predstavlja zajednicu slobodnih, ravnopravnih 
i samostalnih naroda« (RJ, str. 3). Ta suverena narodna prava moraju 
da vrijede i kad se radi o ravnopravnosti jezika i pisama. Istina, neka 
pitanja — navodi se u elaboratu — »nisu dosledno rešena«, a i njihova 
praktična obradba »očito nije zadovoljavala u poređenju sa naporima 
i dostignućima na drugim područjima našeg života« (RJ, 4). Zato je 
potrebno uložiti svjestan napor da se osigura jezična ravnopravnost jer 
je i ona »suštinski elemenat pobede samoupravnih načela, a protiv kon¬ 
zervativnih težnji etatizma i birokratizma« (RJ, 5). U tom smislu, u 
smislu ulaganja svjesnog napora shvaćam i nedavne izjave centralnog 
komiteta SK Hrvatske (Vjesnik, 22. XII 1967.), Srbije (Vjesnik, 30. XII 
1967.) i Bosne i Hercegovine (Vjesnik 20. III 1968.). 

Za Slovence i Makedonce — kaže se dalje u spomenutom elaboratu 
~7 >>nac ionalni je jezik od posebnog značaja« jer je on za oba naroda 
»izrazito politička, egzistencijalna kategorija koja daleko prelazi značaj 
sredstva za sporazumevanje« (RJ, 5). Držim ipak da nacionalni jezik 
nema posebnog značenja samo za Slovence i Makedonce, nego da je on 
»izrazito politička, egzistencijalna kategorija« za sve jugoslavenske na- 
u ° e ’ dnkle i za Hrvate. Ako pođemo od osnovne premise, znanstveno 
/ r , ene ’ su se na jednoj jezičnoj osnovici razvile dvije varijante 
Ps a i hrvatska), onda hrvatska varijanta sa svojom kulturološkom 
, ^minološkom individualnošću, izgrađivana stoljećima od Bašćanske 
t e ° Ce . .^° ^ anas > predstavlja za Hrvate i političku i egzistencijalnu ka¬ 
sni” 0 t r'' U ne otuđivo ugrađenu u narodno biće. Tako gledano, ne bismo 
one 6 k-^ r0rna ^ ra ^ var ij an -l e samo kao sredstvo za sporazumijevanje jer 
y ’ ao 1 ostali jugoslavenski jezici, prelaze okvire puke komunika- 
°sti. A iz toga slijedi da bismo se prema varijantama morali odnositi 

s puno poštovanja i osigurati im sva ona prava koja imaju jezici naroda 
Jugoslavije. Jer, svaka varijanta u času ostvarenja (tj. kad se njome 
govori ili piše) ne ostvaruje se subjektivno kao varijanta nego kao jezik, 
bez obzira na objektivno zajedničko ishodište i jedinstvenu bazu. Va¬ 
rijanta dakle u času svoje realizacije vrši funkciju jezika, vlada se kao 
jezik. Otuda i zahtjev da se po principu funkcionalnosti pravno i ravno¬ 
pravno obje varijante tretiraju kao jezici. Kao što bi privilegij jednog 
jezika (»državnog jezika«) značio povredu prava jednakosti i ravnoprav¬ 
nosti u federaciji, isto bi tako i privilegij jedne varijante (»državne va¬ 
rijante«) značio ignoriranje kulturnih vrijednosti onih naroda ili onog 
naroda čija varijanta ne bi bila »državna«, jer su ti narodi (ili narod), 
na osnovi svoga prava na samoopredjeljenje, stavili na raspolaganje 
federativnoj zajednici sve one vrednoste koje su na njihovoj (ili nje¬ 
govoj) varijanti ostvarene, koje se ostvaruju i koje će se ostvarivati. 
Prema tome, ravnopravnost i jezika i varijanta otvara put obogaćivanju 
zajednice: neravnopravnost znači siromašenje. 

Dakako, i sama se ravnopravnost ne može ostvariti ako nema po¬ 
vjerenja. Povjerenje je uzajamno: prvo, da se jedan jezik ili jedna va¬ 
rijanta neće nametnuti drugima i, drugo, da jedan jezik ili jedna va¬ 
rijanta neće zbog svoje posebnosti stvoriti nekakav samoživ svijet za 
sebe, negirajući u krajnjoj liniji i one jezične veze koje između jugo¬ 
slavenskih jezika ili varijanata zaista postoje. I jedan i drugi aspekt 
iznevjerenosti povjerenja bio bi štetan. Prvi bi aspekat bio štetan jer 
bi negirao postojeći jezični pluralizam i doveo do majorizacije koja, 
doduše, za favorizirani jezik ili varijantu može biti dobitak, ali bi taj 
dobitak — u usporedbi s onim bogatstvom koje se dobiva kad se radi 
na svim jezičnim ili varijantnim »razbojima« - - značio za zajednicu kao 
cjelinu golem gubitak. Drugi bi aspekat bio štetan i za zajednicu, jer 
je samoživost tumor na zajedničkom tijelu, i za onaj jezik ili varijantu 
koja bi se zatvorila u sebe jer bi vodio samouništenju. Problem je, očito, 
složen, njegov je raspon velik: od asimilatorske opasnosti do rezanja 
grane na kojoj se sjedi. Ali nije velika mudrost utvrditi krajnje tačke 
ove složenosti koja se kreće od štetne privilegiranosti do štetne dezin¬ 
tegracije; mnogo je teže regulirati odnose unutar zadane klavijature 
nastojeći da nam u sazvučju nikada ne ustreba ni jedna ni druga krajnja 
tipka. 

Međutim, složenost problema ne smije biti zapreka rješavanju. Tra¬ 
dicija je jugoslavenskih naroda da — kad su združeni u ravnopravno] 
zajednici — mogu pozitivno riješiti i najsloženije probleme. Ako se slo¬ 
žimo u tome da je na današnjem stupnju razvoja narodni jezik »izrazito 
politička, egzistencijalna kategorija«, onda svako pojednostavnjivanje u 
smislu »pa mi se razumijemo« ili »sve je to jednako« znači površins i 
pristup. Kvalitativno bi rješavanje moralo povezivati pitanje ravnoprav¬ 
nosti jezika s pitanjem našeg političkog sistema koji je usmjeren a o 
da osigurava opstanak »svih i svakog naroda ove federacije kao izvoz 
zajedničkog blagostanja« (RJ, 9). Zato rješavanje ravnopravnosti jezika 
nije nikakvo periferno pitanje nego dubinsko, egzistencijalno.^ u ^ 
zahtjev za ozbiljnošću, odmjerenošću, pravednošću i dosljednoscu. Ak 
problem ravnopravnosti jezika prebacimo na sporedan kolosijek, rješava 
ćemo ga najčešće administrativno. A administracija je skupa, k 
odmah iskrsava opasnost da zbog »štednje« počnemo odugovlačiti. Do¬ 
duše,- ostvarenje pune ravnopravnosti jezika i varijanata provede i 
se ono dosljedno ne samo u radu svih saveznih organa, kako se zahtijeva 
u elaboratima, nego i drugdje — također jest skupo. Ali sada dileme ° 


štednji nema jer je pristup drugačiji. Naime, ako su jezici i varijante 
samo sredstvo za sporazumijevanje, i to za sporazumijevanje u ovome 
času, onda u krajnjoj liniji možemo odabrati jedan jezik ili jednu va¬ 
rijantu jer je to ekonomski najjeftinije, a adminstrativno najjednostav¬ 
nije. Ali ako jezici ili varijante nisu samo trenutačno komunikativno 
sredstvo nego i egzistencijalna kategorija pojedinog naroda, onda nema 
tih novaca koje ne bi trebalo žrtvovati da se osigura puna ravnopravnost 
jezika i varijanata. Stvarna, a ne formalna ravnopravnost jest skupa, ali 
je prijeko potrebna. To treba otvoreno reći. 

Lipanj, 1968. 


214 


215 



ZAKONSKI PRIJEDLOG: ČETIRI JEZIKA 

Krunoslav Pranjić 


Sve što sam o multipleksnoj problematici u navedenom konzulativ- 
no-debatnom sastanku rekao — pokušat ću što đoslovnije, vjerno sada 
napismeno formulirati; dodavat ću tek tu i tamo, i to vizuelno zagradama 
naznačiti — dodavati ono što rekao i nisam, ali što misao mojega izgo¬ 
vorenoga priloga ni u čemu ne mijenja već mu je samo dodavanje kom¬ 
plementarno. A rekao sam: 

_Tekstovi što su ih pripremili slovenski drugovi, smatram, lađeni 

su toliko kompleksno i kompletno da im komplimentirati ne treba, no 
dosadašnji komentari i poneke negativne kritičke, digresivne, objekcije 
(s ove skupštinske govornice) ponukale su me da im, tim tekstovima, ipak 
komplimentiram. Na mene su oni, ovi tekstovi, ostavili temeljan dojam 
da su koncepcijski, da su inspiracijski nadasve, eminentno socijali¬ 
st i č n i. A to zaslužuje da bude istaknuto. Kad kažem s o c i j a 1 i s 1 1 c- 
n i, onda mislim da je u njima s pravom (sada svjesno dodajem: i do¬ 
stojno nasljedovanja) jugoslavenski samoupravljački socijalizam konci¬ 
piran pluralistički, a ne monistički; da ti tekstovi (s aspekta 
problematike koju razrađuju) afirmiraju princip jedinstva u raznoli¬ 
kosti, jedinstva jugoslavenskog u raznolikosti odista ravnopravnih na¬ 
cionalnih (jezičnih) jugoslavenskih posebnosti. 

Prihvaćam rezolutni stav tih tekstova da Jugoslavija ne treba svega 
jedan državni jezik. 

Ne prihvaćam ovdje izrečenu žaobu da je pogreška što u svim ovim 
poslovima nisu više konzultirani lingvisti »kao prvi najpozvaniji struč¬ 
njaci« za probleme o kojima je riječ. Sam sam lingvist, ali se s ovoga 
mjesta, budući lingvist, rado diskvalificiram za raspravu jer pitanje o 
ravnopravnosti jezika jugoslavenskih naroda (i jezika na kojima b 
organi Federacije imali obraćati republikama) ni u kom slučaju niJ 
■pitanje lingvističko (niti je znanstveno); to je pitanje prije svega po i- 
tičko juridičko (konstitucionalno). Zato sada, i to veoma rado, i ne go 
vorim kao lingvist nego kao član Socijalističkog saveza pozvan da nest 
kaže (a lingvist je tek po slučaju, i to je ovdje irelevantno). _ 

Da su, kojim slučajem — a dobro je da nisu — lingvisti bili vise 
konzultirani, uvjeren sam: do ovih, ili do ovakvih tekstova teško da - 
smo došli. Jer: bilo bi tada (možda: divnih, uzorno učenih) lingvisticK 
ekspertiza, ali još bi više bilo (što beskonačnih, što zakrabuljeni , a 
neznanstvenih) lingvističkih n a t e g a. 

Ali, iako sam sama sebe diskvalificirao da govorim kao lingvist, 
sada se (samozvano) rehabilitiram kao lingvist da bih tačnije (kvalifi- 
ciranije) mogao reći: Vidite, drugovi, kad govorimo o tome kojim jezi¬ 
cima govore »narodnosti« u Jugoslaviji, onda o tome nema spora. Ma¬ 
đari __ madžarski, Talijani — talijanski, Cesi — češki, Rumunji — ru¬ 
munjski, Turci — turski itd. Ali, nedoumice, pa sporne raspre nastaju 
kad treba pobrojati kako govore jugoslavenski narodi. Brojat ću odmah 
• slobodno reći — četirima: makedonskim, slovenskim, srpskohrvatskim, 
hrvatskosrpskim. Nije povodom nikakva spora ni to kad kažemo da su 
slovenski i makedonski jezici jugoslavenski; problem je kad se posebno 
definiraju te zasebice imenuju srpskohrvatski i hrvatskosrpski. Nagla- 
šujem (i svi mi to i predobro znamo): srpskohrvatski odnosno hrvatsko¬ 
srpski jedan je i jedinstven narodni jezik po svojemu supstratu. Ali, to 
je aspekt lingvistički. S aspekta političko-pravno-ustavnoga ono što lin¬ 
gvistički nazivijemo varijantama jednoga te istog jezika po osnovici — 
mora imati status (dvaju) jezika. Skup kojemu prisustvujem smatram 
da nema druge do konzultativne prerogative. Ali (isto tako) smatram 
da ovaj skup treba formulirati zakonski prijedlog (uz premisu da nema 
jednoga državnoga jezika) da su jezici jugoslavenskih naroda (i jezici 
kojima institucije Federacije komuniciraju s republikama) četiri jezika; 
još jednom: makedonski, slovenski, srpskohrvatski, hrvatskosrpski. Za¬ 
konski tako zajamčena ravnopravnost, uključuje i krivičnu odgovornost 
svakoga tko bi zakon kršio, odgovornost za koju bi — već prema mjeri 
prijestupa — nadležne bile da je utvrđuju sudsko-pravne institucije od 
suca za prekršaje do javnog tužilaštva. Zakonski, formalno, stvarno i 
zbiljski, zajamčena ravnopravnost četiriju nabrojenih jugoslavenskih je¬ 
zika isključuje mogućnost supremacije jezika nad jezikom (varijante nad 
varijantom), sprečava neželjene ekscese. 

Snaga, koheziona snaga Jugoslavije upravo je u njezinoj svekolikoj 
pa i jezičnoj i nacionalnoj raznolikosti, i to je snaga tek onda kad se te 
raznolikosti mogu ravnopravno, nesmetano i samosvojno očitovati; takve, 
one se organski i prožimlju i unapređuju. Nasuprot: negirane, neorganski, 
artificijelno ili kako drugačije remećene — te su raznolikosti korozivne. 


To bi bile moje primjedbe. ___ ___ 

Moj prijedlog, nedogovarano, ali drago mi je što rimuje s prijedlo¬ 
gom što ga je ovdje prije mene iznio prof. Mihailo Stevanović. Ja prijed¬ 


log samo konkretiziram: da ovaj skup Prosvjetno-kulturnom vijeću Sa¬ 


vezne skupštine predloži da razradi projekt (i programira modifikaciju) 
da se u svim školama II stupnja gdje je nastava na srpskohrvatskom, 
odnosno na hrvatskosrpskom, uvede ne fakultativno već obavezno učenje 
slovenskoga i makedonskog. Konzekvencije takve odluke i njezine pro¬ 
vedbe bile bi višestruko povoljne: 


— političke: i to bi bio oblik očitovanja ravnopravnosti četiriju jugo¬ 
slavenskih jezika; 

— kulturno-etičke: znanje je silna moć; ali ono se tječe samo dugo¬ 
trajnim učenjem; učenjem bratskih jezika postajemo potencijalno kadri 
rzvorno konzumirati i kulturne vrijednosti ostvarene u tim jezicima; time 
se konstituira i kulturan subjekt u čijem mentalitetu jednostavno ne mo- 
Ze biti ničega što bi ga kvalificiralo — šovenski, npr.; 

— privredne su konzekvencije takve odluke i provedbe konzekven¬ 
cije iako posredne i dugoročne — ipak konzekvencije od važnosti: ne sa¬ 
mo u sadašnjem trenutku intenzifikacije privredne reforme već i u raz¬ 
vojnoj perspektivi visoke tehnologije u jugoslavenskoj privredi — fluk¬ 
tuacija kvalificirane i visokokvalificirane radne snage među republikama 
bit će, zacijelo, trajna i potrebna pojava. Predznanja iz jezika drugih na¬ 
roda Jugoslavije stečena školovanjem — tim će situacijama, zbog nužne 
jezične adaptacije novim sredinama — samo pogodovati. 

Lipanj, 1968. , 

KOMUNIKACIJA BEZ ŠUMOVA 

Zdravko Malić 


Korijenje spleta problema koje nam je danas rješavati u oblasti hr- 
vatskosrpske jezične politike seže u prvu polovinu prošlog stoljeća, tj. 
u vrijeme kada se i na našem tlu zacrtava onaj oblik nacionalne svijesti 
koji je (razumije se: prilično izmijenjen, rekao bih čak — istrošen) još 
uvijek društveno živ. Prostrano historijsko razdoblje od dezintegracije 
staroslavenskog jezičnog izraza do prvih djelotvornih pokušaja stvara¬ 
nja hrvatskosrpske jezične koine, pokušaja koji su krunisani bečkim 
Književnim dogovorom 1850. godine, obilježeno je raznolikošću u kojoj 
sile sjedinjavanja, koje su sporadično nastajale, nisu bile kadre da pre¬ 
vladaju brojne i raznorodne sile razjedinjavanja. Zasnovana na seljač¬ 
kom govoru vukovska je jezična norma u Hrvatskoj prihvaćena i raz¬ 
vijana uz znatne i za profil hrvatske kulture značajne korekcije, koje 
su u određenoj, discipliniranoj mjeri omogućile komuniciranje duž vre¬ 
menskih i prostornih dimenzija hrvatske jezične datosti, korekcije koje 
su tu vukovsku normu oplemenjivale dijalektalnim i stilskim elemen¬ 
tima raznorodne, čakavsko-kajkavsko-štokavske hrvatske govorne i knji- 
ževnojezične stvarnosti. Taj proces jezične konsolidacije hrvatskog na¬ 
cionalnog bitka, proces koji je od sredine prošlog stoljeća podrazumije¬ 
vao hrvatskosrpsko jezično jedinstvo (na određenoj razini i do određenog 
stupnja), odvijao se desetljećima — do početka našeg stoljeća — pod 
teškim okolnostima izvanjskog nametanja triju državnih jezika, njemač¬ 
kog, madžarskog i talijanskog, dakle na periferiji službenog javnog ži¬ 
vota, polulegalno. u stiješnjenim oazama pravosuđa, prosvjete i književ¬ 
nosti malog naroda. Inteligencijski više nego općenacionalan — hrvat¬ 
ska je buržoazija više i radije upotrebljavala tuđinštinu, a neobrazovani 
su se društveni slojevi zadržali na dijalektalnoj, pretknjiževnoj razini — 
hrvatski je standarni jezik (kao varijanta hrvatskosrpske jezične koine) 
dostigao vlastitu, sebi, svojoj normi primjerenu puninu u godinama oko 
I svjetskog rata (Đalski, Matoš, Nehajev, A. B. Simić, Krleža). I tada, u 
trenucima kada je prvi put poslije stogodišnje borbe za općenacionalnu 
afirmaciju dosegao razinu na kojoj se mogao nesputano razmahati i po¬ 
kazati što umije i što može, hrvatski se standardni jezik ponovo našao u 
n eugodnoj prilici da brani vlastiti, stoljećima izgrađivani integritet, da 
Se još jednoć — po koji to put? — opire pritisku sa strane, pritisku koji 
l e zaprijetio da ga dokine kao oblik nacionalne posebnosti. Ovaj je put 
Potekao taj pritisak od onih društvenih snaga koje su u kratkom vre¬ 
menskom razmaku između ujedinjenja i šestoj anuarske diktature isfor- 

sirale proces akutne monarhizacije jugoslavenske državne zajednice, a 
to znači dovele do situacije u kojoj je hrvatski standardni jezik bio pri¬ 
siljen prijeći iz sfere narodnog (pučkog) suvereniteta u sferu monarhij¬ 
skog suvereniteta i izgubiti se pod kraljevskim plastom srpske jezične 
j edinodržavnosti. 

Unitarističke jezične tendencije, isprazne u toku narođnooslobodi- 
lačke borbe, ponovo su oživjele u uvjetima etatističkog centralizma prvih 
godina postojanja nove Jugoslavije, ponovo su oživjele, ali — nakratko. 

U godinama kada se jugoslavenska društvena zajednica upregla da učvr¬ 
sti temelje novog, socijalističkog uređenja, nije bilo dovoljno raspoloživih 
društvenih snaga da se rješavanje jezične ravnopravnosti pomakne s po¬ 
četne, nužno deklarativne tačke i djelotvorno ostvari. Što se u poslije¬ 
ratnom razvoju našeg društva dogodilo, što je učinilo da mi tek danas, 
tek od jučer možemo toj (jezičnoj) ravnopravnosti iznalaziti i osiguravati 
adekvatne oblike društvenog postojanja? Nadam se da se neću pretje¬ 
rano ogriješiti o složenost pojave u pitanju ako se zadržimo samo na 
jednom njezinom, po mome sudu bitnom elementu. Prijelaz iz etatističke 
faze razvoja našeg socijalističkog društva u njegovu samoupravljačku 
fazu, može se, čini mi se dosta sretno lingvistički izraziti u obliku opozi¬ 
cije: usmeni (prakticistički, shematski, emotivni) — pisani (znan¬ 
stveni, sistemski, racionalni) socijalizam. Ova usporedba otkriva tragove 
općeg društvenog u posebnom jezičnom statusu i upućuje na pravo ra¬ 
zumijevanje zahtjeva trenutne jezične politike. Znanstveno je evidentno 
da, za razliku od pismenog komuniciranja, usmeno komuniciranje, koje 
podrazumijeva neposredan dodir sugovornika, lakše podnosi jezične 
manjkavosti i nedosljednosti. Razlika između tih dvaju oblika saobra¬ 
ćaja bitno se očituje i u većoj konvencionalnosti pisane riječi, a to znači 
i u tješnjoj njezinoj povezanosti s nacionalnom kulturom koje je ne samo 
prirodan jezični izraz, nego koje je i jedan od osnovnih načina trajanja 
u vremenu. Kada, dakle, danas tražimo oblike zadovoljavanja i ostvari¬ 
vanja jezične ravnopravnosti jugoslavenskih naroda, valja imati na umu 
da je jezik način na koji se pojedinac potvrđuje u vlastitoj nacionalnoj 
kulturi i da u poštovanju jezične ravnopravnosti osobito treba da se pazi 
na neprikosnavenost pisane riječi. 

Pored ovog razlikovanja između usmenog i pisanog jezika, koje sva¬ 
kako može olakšati izbor praktičnih rješenja, nije manje važno uočava¬ 
nje i precizno određivanje odnosa između govornika i slušača, odnosa iz¬ 
među pošiljaoca jezične poruke i njezinog primaoca. Izvan je svake sum¬ 
nje, bar iz perspektive naše društvene situacije danas, da u onom slu¬ 
čaju kada govornik odnosno pošiljalac jezične poruke vrši funkciju dru¬ 
štvenog instrumenta, posrednika, kada je u funkciji nosioca javnih dru¬ 
štvenih službi, izvan je svake sumnje da se govornik u takvom slučaju 
mora služiti onim jezičnim (komunikacijskim) medijem koji slušač pri- 
- ma s najmanje smetnji (šumova), tj. onim jezikom kojim govori onaj koji 
sluša, a ne — kao što je dosad nerijetko, pa i u načelu bivalo — onim je¬ 
zikom kojim onaj koji sluša ne govori. 

Netom sam spomenuo perspektivu naše današnje društvene situa¬ 
cije. Na njezinu projiciranju u jezičnu problematiku želim se još malo 
zadržati. Jezične pojave koje ovdje pretresamo sadrže toliki koeficijent 
društvenosti da se o njima kao o lingvističkim pojavama može govoriti 
samo uvjetno, jer one su, naime, u najmanju ruku onoliko sociološke ko¬ 
liko i lingvističke. Zato i rješenja kojima težimo ne smiju biti jednostra¬ 
na, samo lingvistička ili samo politička, nego bi morala svojom komplek- 
snošću odgovoriti složenosti uočene problematike. Mi smo danas u Jugo¬ 


slaviji došli do trenutka kada se inicijalna jezgra društvenog mehanizma 
počinje premještati iz političke superstrukture u društvenu infrastruk¬ 
turu, kada predstavnički sustav upravljanja društvom nastojimo korigi¬ 
rati i oploditi samoupravljačkom neposrednošću ostvarivanja vlasti. Te 
će bazne društvene promjene bez sumnje povući za sobom i promjene u 
društvenoj nadgradnji, koje je sastavni dio i problematika ravnoprav¬ 
nosti jezika i pisama naših naroda. Smisao tih promjena već je danas 
prilično vidljiv. Nema, naime, nikakve sumnje da kod nas sve više uzima 
maha proces jačeg uzajamnog uvjetovanja, prožimanja i primjeravanja 
pojava iz idejne nadgradnje s jedne strane i nosilaca temeljnih društve¬ 
nih tokova s druge strane. Karakteristično je obilježje prvih faza tog pro¬ 
cesa provjeravanje životnosti i djelotvornosti zatečenih normi i običaja 
određene idejne (ovdje: lingvosociološke) oblasti. Demokratizacija i de- 
birokratizacija društvenog života koja se odvija po crti ostvarivanja pro- 
izvođačko-potrošačkog jedinstva, po crti usklađivanja proizvođačkih spo¬ 
sobnosti i potrošačkih potreba našeg čovjeka danas, zahtijeva i sve će 
više zahtijevati ne samo uklanjanje svih onih normativnih propisa koji 
onemogućavaju ili na ma kakav način zaprečavaju slobodnu realizaciju 
jezične prakse širokih društvenih slojeva, nego traži i novu, drukčiju od 
dosadašnje, nedvosmislenu i kompleksno razrađenu idejnu artikulaciju 
te prakse. Nema dvojbe da se ta nova rješenja jezične politike ne nalaze 
na putu unitarizma i nadglasavanja, ali isto tako nema dvojbe da nikakvi 
opći stavovi, pa ma kako oni napredno zvučali, ne mogu biti dostatan 
odgovor na jezična pitanja koja su se danas našla na dnevnom redu i 
koja nam valja radi opće društvene dobrobiti sistematski razrješavati. 
Sve dotle dok ne raskrstimo s anakroničnim i našoj društvenoj praksi 
danas neprimjerenim stavovima i sve dok jasno ne zacrtamo osnovna 
praktična načela nove jezične politike, bit ćemo prisiljavani na nezdravu 
politiku ustupaka (koja u biti nema ništa zajedničko s dobrim normama 
društvene trpeljivosti) i šupljih (samo prividno naprednih) fraza. 

Lipanj, 1968. 

RAZVOJ HRVATSKOGA KNJIŽEVNOGA JEZIKA U 
20. STOLJEĆU" 

Ljudevit Jonke 


1 

Vrlo je zanimljiv put razvitka hrvatskoga književnog jezika u 19. 
stoljeću. O tome sam na temelju vlastitih ispitivanja pružio dokumen¬ 
tirano svjedočanstvo u knjizi »Književni jezik u teoriji i praksi« (Zagreb, 
1965). 1 Kao što se u njoj razabire, borba za tip književnog jezika i nje¬ 
gova pravopisa započela je g. 1836, i završila se potkraj 19. stoljeća, po¬ 
javom »Hrvatskog pravopisa« prof. Ivana Broza g. 1892. i pojavom »Gra¬ 
matike i stilistike hrvatskoga ili srpskoga književnog jezika« prof. Tome 
Maretića g. 1899. Po tim djelima, koja nadopunjuje u istom duhu sastav¬ 
ljen »Rječnik hrvatskoga jezika« prof. Franje Ivekovića i Ivana Broza g. 
1901. u dvije omašne knjige, utrt je čvrsti put i solidna osnova za dalji 
razvitak hrvatskoga književnog jezika u 20. stoljeću na temelju novošto- 
kavskih ijekavskih govora i fonetskog pravopisa. Kako su takva načela 
proklamirana za književni jezik Hrvata i Srba već g. 1850. u poznatom 
Bečkom književnom dogovoru, koji su potpisali Karadžić, Daničić, I. 
Mažuranić, Kukuljević i Demeter, i kako ih je prihvatila i kneževina 
Srbija g. 1868, može se reći da su potkraj 19. stoljeća Hrvati i Srbi dobili 
jednaku osnovu za dalji razvoj književnog jezika, koja ipak nije bila pot¬ 
puno identična zbog toga što su istočni Srbi prigrlili novoštokavske ekav¬ 
ske govore, premda je Bečki književni dogovor preporučio novoštokav¬ 
ske ijekavske govore da bi se postiglo što veće jezično jedinstvo. 2 Tako 
su dakle u 20. stoljeće Hrvati ušli s ijekavicom, a Srbi s ekavicom i u 
manjem dijelu s ijekavicom. 

Brozov »Hrvatski pravopis« uveden je u hrvatske škole kao oba¬ 
vezni udžbenik, pa je s novim izdanjima i u kasnijoj redakciji prof. Dra¬ 
gutina Boranića (»Pravopis hrvatskoga ili srpskoga jezika« g. 1921. i da¬ 
lje, sve do posljednjeg izdanja 1951) stabilizirao latiničku pravopisnu nor¬ 
mu sve do g. 1960. Pravopisnu ćiriličnu normu za Srbe učvrstio je prof. 
Aleksandar Belić g. 1923. svojim »Pravopisom srpskohrvatskog književ¬ 
nog jezika« i novijim izdanjima, također sve do g. 1960. U tom razdoblju, 
osobito djelatnošću prof. Belića, došlo je i do nekoliko razilaženja u 
tumačenjima fonetskog pravopisa, u pisanju velikih i malih slova^ u 
interpunkciji i u pisanju glasova h i j, dr. Prof. Boranić se više držao 

* Referat na VI međunarodnom slavističkom kongresu u Pragu, u kolovozu 1968. 

1 Lj. Jonke, »Književni jezik u teoriji i praksi«, Zagreb, Znanje, 1965, str. 9 175. 
Prvo, nešto kraće izdanje izašlo je u Zagrebu 1964. i u njemu se o tom pitanju ras¬ 
pravlja na str. 173—282. 

1 Vidi o tom »Skupljene gramatičke i polemičke spise Vuka Stefanovića Kara- 
džića«, Beograd, 1896, knj. III, str. 299—303. (»Jednoglasice smo priznali da je najpravije 
i najbolje primiti južno narječje da bude književno ...«) 


Karadžićeva načina pisanja (odsjeći, odšetati, podčinovnik, nadcestar , 
odćušnuti), a prof. Belić je polazio dalje u provođenju fonetičnosti (otsjek, 
otšetati, potčinovnik, natcestar, otćušnuti, vodstvo). Prof. Boranić je, kao 
i Broz, propisivao gramatičku, a prof. Belić logičku interpunkciju. Tako 
su se dakle u pravopisnu normu uvukle neke dvostrukosti, iako je većina 
pravopisnih propisa bila jednaka. 

Maretićeva »Gramatika i stilistika hrvatskoga ili srpskoga književ¬ 
nog jezika« doživjela je još dva izdanja, drugo g. 1931. i treće god. 1963. 
prema njoj su priređivane gramatike ijekavskog izgovora za srednje 
škole sve do današnjih dana. Sam je Maretić priređivao školske grama¬ 
tike sve do tridesetih godina 20. stoljeća, a u četvrtom deceniju učinio 
je to slijedeći Maretića prof. Stjepan Musulin, te u petom i šestom de¬ 
ceniju prof. Hraste, Živković i Brabec. Tako je polustoljetnim djelova¬ 
njem Maretićeve velike gramatike 3 utvrđena gramatička norma hrvat¬ 
skoga književnog jezika ijekavskog izgovora, dok je to isto za ekavski 
izgovor kod Srba izvršila Belićeva »Gramatika srpskohrvatskog jezika« 
od g. 1932. dalje, sve na temelju novoštokavskih govora i prakse hrvat¬ 
skih i srpskih književnika. 

Ali premda se sve to čini tako jednostavno i glatko, ipak uz taj glavni 
pravac razvoja djeluju i tradicije iz 19. stoljeća gotovo tri decenija, a 
i suprotnosti između narodnog jezika i prava književnog i stručnog je¬ 
zika, te napokon nekoliko puta ponovljena nastojanja za što većim iz- 
jednačivanjem jezika i pravopisa hrvatske i srpske književnosti, koji se 
u to čitavo vrijeme razvija u dva izgovora (ijekavskom i ekavskom) i 
u dva pisma (latiničkom i ćiriličkom). 

2 

Poznato je da se gramatičke i pravopisne promjene dosta sporo 
prihvaćaju. Spomenuti gramatički i pravopisni priručnici unijeli su u 
dotadašnji hrvatski književni jezik nekoliko uočljivih promjena: bilo je 
to u prvom redu uvođenje fonetskog umjesto etimološkog pravopisa ko¬ 
jim se pisalo u čitavom 19. stoljeću (glatko: gladko); zatim uvođenje 
pisanja -ije- u dugim slogovima i -je- u kratkim slogovima kao zamjena 
za stari jat umjesto dotadašnjeg -ie-, -je- (mlijeko, vjera — mlieko, 
vjera); i napokon preuzimanje novijih imenskih oblika za genitiv, dativ, 
lokativ i instrumental množine umjesto starijih (gen. mn. žena umj. 
ženah, dat. mn. ženama umj. ženam, lok. mn. ženama umj. ženah i instr. 
mn. ženama umj. ženami). To su samo najbrojnije promjene, ali bilo je 
i drugih, manje čestih. U većini slučajeva one nisu bile u skladu s pri¬ 
jedlogom Pravopisnog odbora iz g. 1877. koji je predlagao neznatnije 
promjene nego su nastale prema prijedlogu strukovnog odbora i naredbe 
kr. zemaljske vlade, odjela za bogoštovlje i nastavu, i to za banovanja 
Khuena Hedervaryja, koji je zbog nasilnog vladanja bio omražen u 
Hrvatskoj. 4 Zbog toga su mnogi književnici, novine i časopisi (Obzor, 
Vienac, Glas Matice hrvatske i drugi) i dalje pisali starijim, etimološkim 
pravopisom. Može se reći da je stariji pravopis generalno napušten tek 
g- 1918, ali je i poslije toga Hrvatska republikanska seljačka stranka 
pod vodstvom Stjepana Radića, urednika »Doma«, ostala vjerna etimo¬ 
loškom pravopisu sve do prisilnog raspuštanja g. 1929. 

5 T. Maretić, »Gramatika i stilistika hrvatskoga ili srpskoga književnog jezika«,, 
^agreb 1899, i 1963. Najprikladnije je drugo izdanje iz g. 1931. (str. 1 —631), jer je 
popravljeno i jer sadrži i Stilistiku koja je u trećem izdanju izostavljena. 

. L. Mrazović, Ob ustanovi hrvatskoga pravopisa, »Vienac«, Zagreb 1877, br. 11,. 
.u i i4. _ Lj. Jonke; Književni jezik u teoriji i praksi, str. 103—105. 

Cim se pojavila, Maretićeva »Gramatika i stilistika hrvatskoga ili 
srpskoga književnog jezika« doživjela je nekoliko načelnih prigovora. 
U »Obzoru« g. 1899. prigovorio je prof. Antun Radić, brat Stjepanov, što 
je Tomo Maretić napisao Gramatiku mimoišavši najznačajnija djela 
hrvatske književnosti i oslonivši se samo na djela Vuka Karadžića i 
Đure Daničića. »Vuk je poznavao materinski svoj jezik kao malo tko«, 
piše A. Radić u prikazu Maretićeve knjige. »Dobro. No kad je to bilo? 
Thesaurus, rječnik Vukov izašao je na svjetlo gotovo prije pedeset godina 
(1852). Ako je istina da mi Hrvati nismo u poznavanju svoga živoga 
jezika došli dalje od Vuka za ovih gotovo pedeset godina, onda je to 
doista sramota.« 5 A u još većoj recenziji Maretićeve Gramatike Antun 
Radić u »Viencu« g. 1899. pod naslovom »Hrvatski književni jezik« ističe 
svoju osnovnu misao još jasnije: »G. dr. Maretić ignoruje u svojoj gra¬ 
matici ne samo hrvatsku književnost prije Vuka, nego i poslije Vuka, 
a piše gramatiku hrvatskoga književnoga jezika. Hrvatski književni je¬ 
zik ne može biti drugo, nego jezik hrvatske književnosti, pa tko ignoruje 
tu književnost i jezik kojim je pisana, ja ne razumijem, kako može pisati 
gramatiku hrvatskoga književnoga jezika.« Spominje uz to i »filološki 
jaram, koji se nameće hrvatskim piscima i čtaocima«. 6 

I Vatroslav Jagić stavlja Maretiću g. 1900. u svojem »Archivu fiir 
slavische Philologie« slične načelne prigovore: »Und doch, wer wird es 
heute behaupten wollen, dass neben Vuk und Daničić Niemand sonst 
auf das Ehrenamt eines mustergiltigen Schriftstellers der mođernen 
serbokroatischen Literatursprache Anspruch erheben darf? Oder wer 
wird es sagen diirfen, dass durch Vuk und Daničić schon die letzten 
und hochsten Ziele der mođernen Literatursprache erreicht sind, iiber 
die man hinaus nicht gehen diirfe? Gewiss haben diese beiden Schrift- 
steller, als muthige Vorkampfer und Fahnentrager, nur den Weg ge- 
bahnt,' auf welchem unaufhaltsam vonvarts geschritten werden muss, 
was in der That auch geschieht. Doch bin ich iiberzeugt, wenn sie lebten 
und wenn man sie fragen konnte, so wurden sie selbst es ablehnen als 
alleinige Autoritaten gelten zu wollen, da sie gewiss nicht von dem 
Wahne befangen waren, den ganzen Schatz der serbokroatischen Spra- 
che, sei es auch nur aus dem Bereich des literarischen što-Dialectes, 
in sieh aufgenommen zu haben.« 7 Jagić dakle smatra da je pogrešno što 
je Maretić svoje izvore ograničio samo na Karadžića i Daničića te za¬ 
nemario druge književnike, ali on ipak pozdravlja pojavu te gramatike 
jer se tek od njezina objavljivanja može govoriti o zajedničkoj hrvatskoj 
i srpskoj gramatici: »Von nun an konnte also die Gramatik in allen ihren 
Theilen fiir das ganze Sprachgebiet der Serben und Kroaten ein ein- 
heitliches Object der padagogischen, literarischen und wissenschaftlichen 
Behandlung abgeben, wenn nicht diesem nahe zu erreichten Ideal zwei 
Kleiningkeiten im Wege waren.« 8 A te dvije sitnice jesu, kao što se vidi 
iz daljega teksta, razlika u zamjeni starog jata, dakle postojanje ije¬ 
kavskog i ekavskog tipa književnog jezika, kao i uvođenje slova đ umje¬ 
sto gj. Ovo drugo nije ipak predstavljalo kasnije nikakav važniji pro¬ 


blem, ali ono prvo je, »zbog uskogrudnog shvaćanja Beograđana«,* 
donosilo poteškoće u čitavom dosadašnjem 20. stoljeću. 

Unatoč takvim kritikama Maretićeva velika i mala školska grama¬ 
tika službeno su prihvaćene i u tridesetak godina kodificirale su normu 
književnog jezika i u Hrvata i u Srba. Kasniji priređivači školskih gra¬ 
matika, počevši od Stjepana Musulina, postepeno su približili narodni 
i književni jezik proširujući izvore i na djela suvremenih hrvatskih i 
srpskih štokavskih pisaca. 

I »Rječnik hrvatskoga jezika« Broza i Ivekovića iz g. 1901. pretežno 
se orijentirao na jezik narodne pripovijetke i pjesme, na jezični fond 
Karadžićeva »Srpskog rječnika«, ali je ipak uzimao građu i iz »Hrvatskih 
narodnih pjesama«, iz Akademijina »Rječnika hrvatskoga ili srpskoga je¬ 
zika«, iz Stullijeva »Rječosložja« i iz nekih djela M. Milićevića i P. Pe- 
trovića Njegoša. Taj je rječnik veći i bogatiji frazeologijom od Kara¬ 
džićeva rječnika, ali mu je ipak osnovni nedostatak što je glavninu novije 
hrvatske književnosti sasvim zanemario. Stoga mu je to Antun Radić 
prigovorio već g. 1901. u svojoj recenziji, navodeći da je uzalud tražio 
u Broz-Ivekovićevu rječniku, koji ima ukupno 52.279 riječi, neke sasvim 
obične riječi (obrisač, kvrgav, crnice i dr.). 10 Vatroslav Jagić prigovorio 
mu je u »Archivu fiir slavische Philologie« g. 1902. još oštrije. Jagić 
prigovara Brozu i Ivekoviću što su zanemarili kao izvore djela hrvatskih 
književnika 19. stoljeća, pa navodi kako je u Mažuranićevu spjevu »Smrt 
Smail-age Čengijića« našao 150 riječi kojih nema u Ivekovićevu rječ¬ 
niku, a u prvih 50 strana Šenoina »Prosjaka Luke« više od 140 riječi 
kojih nema u Ivekovićevu rječniku. 11 Sve je to samo zato što su autori 
previše robovali narodnim izvorima, a zanemarivali književne. Tako se 
onda dogodilo da u Ivekovićevu rječniku nema nekih sasvim običnih 
književnih riječi, kao što su npr. bitnost, časopis, doživljaj, gledište, izlet, 
kipar, naklada, obrtnik, olovka, radništvo, sporazum, stroj, ured, znanost, 
zvuk i dr. Ipak i ovako ograničen, »Rječnik hrvatskoga jezika« korisno 
je izvršavao svoju funkciju sve do najnovijih dana, do pojave »Rječnika 
hrvatskosrpskoga književnog jezika« g. 1967. Pripada svakako među 
kamene temeljce novijega književnog jezika. 


3 

Jagić je u ocjeni Maretićeve »Gramatike i stilistike hrvatskoga ili 
srpskoga književnog jezika« bio dobar prorok kad se pobojao da će 
usporedno postojanje ijekavskog i ekavskog tipa književnog jezika uz¬ 
rokovati nove teškoće. I doista, već 4. studenoga 1913. urednik »Srpskog 
književnog glasnika«, prof. Jovan Skerlić postavlja pitanje »Istočno ili 
južno narečje?« u predavanju u Društvu za srpski jezik i književnost 
u Beogradu. To predavanje objelodanjuje još iste godine u »Srpskom 
književnom glasniku« i prikazuje u njemu čitav niz prednosti po kojima 
zajednička »srpsko-hrvatska književnost« treba da bude pisana istočnim, 
ekavskim narječjem. 12 Te su prednosti uglavnom ove: 1) »Brojem veći 
i kulturno jači deo srpsko-hrvatskog naroda govori istočnim narečjem; 


5 A. Radić, Gramatika i stilistika hrvatskoga ili srpskoga književnog jezika, re- 
cenzija, »Obzor«, Zagreb 1899, br. 144, 146, 147 i 148. _ 

* A. Radić, Hrvatski književni jezik, »Vienac«, Zagreb 1899, str. 456 457, 566 o 


584—585; 599—601; 615—616; 629—631. 

7 V. Jagić, Gramatika i stilistika hrvatskoga ili srpskoga književnog je^ka, re¬ 
cenzija, »Archiv fiir slavische Philologie«, Berlin, 1900, XXII svezak, str. 263 27 . 
sa strane 267. 

* V. Jagić, o. c., str. 265—266. 


• V. Jagić, o. c., str. 266. (Jene engherzige Auffassung der Belgrader kann zwar 
nicht gebilligt werden ...) 

10 A. Radić, Rječnik hrvatskog jezika, recenzija, »Obzor«, Zagreb, 1901, br. 103, 

str. i—2. ' ' i 

31 V. Jagić, Rječnik hrvatskoga jezika, recenzija, »Archiv fiir slavische Philologie«, 
Berlin, 1902, XXIV svezak, str. 230—242. 

11 J. Skerlić, Istočno ili južno narečje, »Srpski književni glasnik«, Beograd, 1913, 
str. 756—770 i 862—873. 

2) Ekavsko narečje je bilo književno narečje i ranije i danas; 3) Ekavsko 
narečje je prostije, jednostavnije, lakše; njime bez ikakvih teškoća mogu 
pisati i jekavci i ikavci; 4) Istočno narečje najzgodnije je za poeziju, i 
5) Istočno narečje je ekspanzivno, ono ima silu stvari uza se ono samo 
sobom pobeđuje i potiskuje južno narečje.« Uz istočno će narečje, kaže 
on dalje, »latinica postati opšta književna azbuka«. I već idućeg mjeseca 
23. prosinca 1913. raspisuje Skerlić posebnim dopisom »Anketu o južnom 
ili istočnom narečju u srpsko-hrvatskoj književnosti«, tražeći mišljenje 
o tom pitanju i od srpskih i hrvatskih i slovenskih književnika i javnih 
radnika. Njihove odgovore objavljuje u idućim brojevima »Srpskog 
književnog glasnika«. 13 Ima ih u svemu 32. 

Kao što uočavamo po citiranim izvacima teksta, Jovan Skerlić shvaća 
da su Srbi i Hrvati jedan narod i da su njihove književnosti jedna 
književnost, srpsko-hrvatska. U tom se on slaže s potpisnicima Bečkog 
književnog dogovora iz g. 1850. koji su govorili i pisali da »jedan narod 
treba jednu književnost da ima«. Samo ne smijemo smetnuti s uma da 
su se u drugoj polovici 19. stoljeća jasno formirale dvije nacionalnosti: 
hrvatska i srpska, pa je sada bilo mnogo teže donositi jedinstvena rje¬ 
šenja nego g. 1850. Stoga su sada, 1914, odgovori anketiranih književnika 
i javnih radnika mnogo oprezniji i suzdržljiviji. Osobitu suzdržljivost 
pokazuju lingvisti: Tomo Maretić, Stojan Novaković, Aleksandar Belić, 
Petar Skok, Milan Rešetar i Jovan Živanović. Njima ne smeta postojanje 
obaju narječja (Rešetar); ne treba nikomu ništa nametati, neka se svuda 
po srpskohrvatskim krajevima slobodno štampa i istočnim i južnim go¬ 
vorom, pa će ekavski prevladati (Belić) 13a ; jedan drugomu ništa ne 
smetaju (Novaković); uvođenje ekavice u Hrvatskoj izazvalo bi veliko 
nezadovoljstvo, već je i fonetički pravopis teško išao, jedan je govornik 
u Hrvatskom saboru naredbu vlade o fonetici nazvao zločinstvom (Ma¬ 
retić); neka ostanu oba dijalekta, a na jezik neka se bolje pazi (Živano- 
■ vić); Hrvati imaju ustaljen književni jezik, pa bi uvođenje ekavice iza¬ 
zivalo velike teškoće. Jekavski je govor postao isključivim književnim 
jezikom Hrvata i jednoga dijela Srba, a ekavski opet isključivim govorom 
Srba. To je danas činjenica! (P. Skok). Zanimljivo je mišljenje i kiiji- 
ževnika Ive Vojnovića koji među ostalim kaže odrešito: »Ako jedan 
dio istočne strane naroda našega nije mogao ili nije htio da primi ije- 
kavštinu, ne mora za to da harmoničnija, preciznija i literarnija forma 
bude žrtvovana onoj drugoj, kojoj ne vidim drugog svojstva do 'prak¬ 
tičnosti’ ... (str. 289).« Pri tom on aludira na Bečki književni dogovor. 

Ali književnici i političari bili su rezolutniji jer oni na taj problem 
gledaju sa zanosom i s političkom željom za stvaranje nacionalnog, je¬ 
zičnog i književnog jedinstva jednoga naroda sa dva imena. Ne uzimaju 
u obzir stručne, nego političke, unitarističke, nacionalističke razloge. 
Aleksa Šantić je za ekavicu, jer pretežna većina tako govori i jer se 
njom služe osvetnici Kosova, Svetozar Čorović je za ekavicu jer njome 
govori i piše kulturniji dio našega naroda i jer njome govore junaci 
sa Kumanova i Bregalnice. Mirko Korolija također se zalaže za ekavsko 


13 Anketa o južnom ili istočnom narečju u srpsko-hrvatskoj književnosti, »Srpski 
književni glasnik«, Beograd, 1914, str. 114—125, 217—228, 285—293, 375—389, 438—447. 

i8a t u svoju misao potanje je A. Belić razradio g. 1915. u knjizi »Srbija i južno- 
slovensko pitanje«, koja je izašla u Nišu i u kojoj on na str. 33. izriče uvjerenost da 
će i Hrvati poslije oslobođenja htjeti da pišu »u potpunosti onako kako se piše u 
Srbiji, ne samo zato što je tako najbolje, nego zato što je to Srbija svojim nacional¬ 
nim radom izvojevala bilo na polju književnosti, bilo na polju narodnog oslobođenja«. 
A u težnji za izjednačivanjem i sjedinjavanjem on ide i dalje, pa na str. 27. iste 
knjižice doslovno veli: »A Srbija će biti veoma zadovoljna da svojoj braći Hrvatima, 
pored nacionalnog oslobođenja, donese i crkveno, za kojim su oni dugo vremena uza¬ 
lud žudeli.« (Ovu bilješku sam dodao poslije Kongresa. Lj. J.) 


narječje zbog ratnog prestiža Beograda, a Vladimir Čerina kaže doslovno: 
»Pa kad bi, na primjer, i bilo više našega naroda koji govori južnim 
nariječjem, ko bi bio toliko bezobrazan — jest, bezobrazan da i po¬ 
misli oduzeti istočno nariječje onim herojima od Kumanova i Bregal¬ 
nice ...?« (str. 290). 

Za južno narječje zalažu se pored spomenutih Ivan Krnic, Frano 
Šupilo, Ivo Vojnović, Mile Starčević (po pravopisu do 1892), Rikard Ka- 
talinić' Jeretov, Rikard Nikolić, a za istočno Fran Ilešič, Ivan Hribar, 
Marko Car, Josip Smolaka, Vladimir Ćorović (Žrtvujem ijekavicu za 
ljubav širokom, svesrpskom, ili čak jugoslovenskom narečju), Đorđe Pe- 
janović, Milan Marjanović, Ivo Ćipiko, Vladimir Skarić, Vaso Glušac, 
Franjo Kulišić, Veljko Milićević. 

Zbog toga što je uskoro buknuo prvi svjetski rat, anketa nije za¬ 
ključena nekakvim apelom ili zajedničkim zaključcima, do kojih bi 
ionako teško došlo nakon disparatnih gledišta. Ostala je za budućnost 
u uspomeni samo Skerlićeva smjernica o ekavskom narječju i latinici 
u književnosti Hrvata i Srba. A ta se misao i dalje svakih desetak godina 
obnavljala i napuštala. 

Nešto prije nego Skerlićeva anketa raspisana je u Sloveniji, u 
časopisu »Veda«, srodna anketa, ali znatno šira po sadržaju : anketa 
o jugoslavenskom pitanju (»anketa o jugoslovanskem prašanju«). 1 ' 
Razumljivo da se u njoj nalaze i pitanja o jeziku, osobito o odnosu slo¬ 
venskog jezika prema hrvatskosrpskom. U anketi sudjeluju F. Ilešič, 
Stojan Novaković, F. Šupilo, A. G. Matoš, M. Rešetar, Josip Silović, Jo¬ 
sip Smodlaka i drugi javni radnici. Velik dio diskutanata stoji na sta¬ 
novištu da su Srbi, Hrvati i Slovenci jedan narod, pa da je stoga po¬ 
trebno da Slovenci žrtvuju svoj jezik. J. Smodlaka predlaže da ta tri 
naroda upotrebljavaju »srpsku ekavštinu pisanu latinicom« za znan¬ 
stvenu literaturu, za žurnalistiku i višu beletristiku, a Slovenci mogu: 
upotrebljavati slovenski jezik samo za laganu beletristiku (str. 102. i 103). 
M. Rešetar misli da bi se moglo postići da Srbohrvati zapadnih krajeva, 
koji pišu jekavski (vrijeme, vjera itd.), za volju Slovencima i Srbohrva- 
tima istočnih krajeva prihvate ekavski izgovor (vreme, vera itd.), čime 
bi se srpskohrvatski jezik znatno približio slovenskomu (str. 379). Ali- 
Antun G. Matoš protivi se svakoj centralizaciji, pa i onoj, »što se pro¬ 
povijeda u ime plemenskog našeg ujedinjenja; uvijek sam zagovarao 1 
autonomiju naših narječja, vrlo žaleći, što se kod nas žrtvovala dija¬ 
lekatska književnost čakavska i kajkavska štokavskoj« (str. 103). 

Obje ove ankete pokazuju kako laici, kadšto i u najboljoj namjeri, 
ne razumiju osobitosti i zakonitosti književnog jezika i kako svoja mi¬ 
šljenja iznose po subjektivnim i jednostranim kriterijima, ne uzimajući 
uopće u obzir činjenično stanje i prirodni razvitak književnog jezika. 
Stvorivši fikciju kao da ne postoje narodi koji zapravo postoje, oni prema 
toj fikciji samovoljno kroje sudbinu pojedinih narodnih književnih je¬ 
zika; ne uzimajući u obzir kako je razvijeni i stabilizirani književni 
jezik nekoga naroda velika tekovina i vrednota, laici u tu materiju kul¬ 
ture ubacuju političke kriterije prelazeći preko političkih interesa po¬ 
jedinih naroda, a misleći samo na svoje. Po nekima od njih slovenski 
književni jezik treba da nestane, a po drugima hrvatski književni jezik 
treba da izgubi svoj kontinuitet, treba da izgubi stabilnost koju je upravo 
stekao i treba da počne, tako reći, iznova. Pa i argumenti književnog 
historika Jovana Skerlića tako su slabi i subjektivni da nijedan od njih 


i* Anketa o jugoslovanskem prašanju, »Veda«, Gorica, 1913, dvomeseSnik za zna¬ 
nost in kulturo. Ustanovili: Ivan Prijatelj, Bogumil Vošnjak, Albert Kramer. 

pet ne može izdržati ozbiljnu kritiku. Dalji razvitak književnog jezika 
ne samo Hrvata nego i Srba potpuno je demantirao njegove teze. Na¬ 
protiv, lingvist Petar Skok iznio je najmodernije lingvističko mišljenje 
da stabilizirani književni jezik ne treba smetati u njegovu daljem or- 
ganičnom razvoju ako ne želimo izazvati teškoće i štete. 

Zbog nerealne osnove i zbog subjektivnih argumentacija većine uče¬ 
snika, obje ove ankete u pitanjima jezika nisu dale pozitivne rezultate, 
osim ako i njihov neuspjeh ne ocijenimo kao pozitivan rezultat, tj. po¬ 
kazalo se da se takvim improviziranim anketama ne može postići ništa 
trajnije i vrednije. I tako se onda u dalju budućnost pošlo putovima koje 
su u Hrvatskoj utrli Tomo Maretić, Ivan Broz i njegov nasljednik Dra¬ 
gutin Boranić, i leksikograf Iveković. 


4 

Ali tragovi ideje Jovana Skerlića prenijeli su se jednim dijelom 
i u novu zajedničku državu Srba, Hrvata i Slovenaca koja je osnovana 
g. 1918. Pojavljivali su se u časopisima (Jugoslavenska njiva, Nastavni 
vjesnik i dr.) i na javnim skupovima prijedlozi o latinici kao zajedničkom 
pismu Hrvata i Srba i o ekavici kao zajedničkom njihovom književnom 
jeziku. Neki su književnici i prihvatili praktički ekavštinu (A. B. Šimić, 
A. Cesarec, M. Krleža, G. Krklec, N. Bartulović, U. Donadini i dr.), ali 
je i opet prof. T. Maretić u svečanoj sjednici Jugoslavenske akademije 
znanosti i umjetnosti 26. travnja 1921. predlagao održavanje ijekavskog 
i ekavskog tipa književnog jezika: »Neki su književnici izrekli misao 
da bi Srbi radi što jačeg narodnog jedinstva imali ostaviti ćirilicu i 
primiti latinicu, a Hrvati da bi vraćajući Srbima milo za drago imali 
- ostaviti južno narječje i primiti istočno. Tako idilički shvaćati stvar 
može samo onaj kome se ona čini vrlo jednostavna i laka.« 15 Problem 
unifikacije književnog jezika Hrvata i Srba u ekavskom tipu književnog 
jezika vrlo je brzo skinut s dnevnog reda jer se u novoj državi nacio¬ 
nalno pitanje nije pravilno riješilo, a isto tako ni socijalno, pa je u 
atmosferi hegemonističkog i diktatorskog režima proces unifikacije po¬ 
stao apsurdan, te su se i oni malobrojni književnici koji su pri postanku 
nove države u zanosu prihvatili ekavsko narječje — uskoro vratili stan¬ 
dardiziranom ijekavskom tipu maretićevske normiranosti. Kako se ni 
pravila Boranićeva i Belićeva Pravopisa nisu u svemu podudarala, a 
književnici i učenjaci nisu ni poduzimali inicijativu da se ona izjednače, 
diktatorska šestojanuarska vlada imenovala je komisiju jezičnih struč¬ 
njaka sa zadatkom da izradi »Pravopisno uputstvo za sve osnovne, sred¬ 
nje i stručne škole Kraljevine Srba, Hrvata i Slovenaca« (g. 1930). U 
zadatku nije bilo uključeno izjednačivan je književnog jezika, nego samo 
izjednačivan je pravopisnih norma. Prof. Beliću je povjereno da izradi 
»Pravopis srpskohrvatskog književnog jezika« za ekavski tip književnog 
jezika, a prof. Boraniću da izradi »Pravopis hrvatskoga ili srpskoga je¬ 
zika« za ijekavski tip književnog jezika. Oba su pravopisa izašla iz 
štampe g. 1930, prvi u Beogradu, a drugi u Zagrebu, i proglašeni su 
za službeni pravopis. Kako su oba pravopisa izrađena prema spomenu¬ 
tom »Pravopisnom uputstvu« koje je u pretežnoj mjeri usvojilo Belićeve 
pravopisne norme, u Hrvatskoj Boranićev Pravopis nije primljen sa 
zadovoljstvom, pa ga književnici većinom nisu ni prihvatili. Prihvatile 
su ga samo škole, novine i uredi. 


Čim je propala diktatorska vlast, propao je u Hrvatskoj i Boranićev 
Pravopis iz 1930. Sam Boranić priređuje za Banovinu novo izdanje Pra¬ 
vopisa po načelima svojeg Pravopisa iz 1928. Taj Boranićev »Pravopis 
hrvatskoga ili srpskog jezika« iz mjeseca veljače g. 1941. ostao je u 
važnosti i nakon oslobođenja od nacističke okupacije g. 1945. i regulirao 
je hrvatsku pravopisnu normu sve do g. 1960. 

Treba radi potpunosti napomenuti da je za nacističke okupacije 
Jugoslavije (1941—1945) Boranićev Pravopis bio ukinut i da je umjesto 
njega ustaška vlast uvela »Hrvatski pravopis« po etimološkim načelima 
koja su vrijedila do g. 1892, ali u zaoštrenijoj formi. I na njiževni jezik 
izvršen je nasilni pritisak izvan dotadašnje norme. 

U narodnooslobodilačkoj borbi od 1941. do 1945. hrvatski partizani 
služili su se u svojoj štampi Boranićevim »Pravopisom hrvatskoga ili 
srpskoga jezika« iz g. 1941. 

5 

Dok su se vodile te borbe o gramatičku i pravopisnu normu, hrvat¬ 
ski književni jezik razvijao se užurbanim tempom, da bi mogao izvrša¬ 
vati različne funkcije koje su se pred njega stavljale. Već u 2. polovici 
19. stoljeća stvorena je za potrebe znanosti i pojedinih struka bogata 
terminologija, koja nije uvijek bila identična sa srbijanskom, a u 20. 
stoljeću ta se terminologija razgranala u veliku širinu i dubinu. Hu¬ 
manističke nauke, tehničke, prirodne, medicinske nauke, publicistika, 
ekonomika, politika, novinstvo, različni sportovi, sve je to unosilo u 
naš rječnik obilje novih riječi i pojmova, a kako se često stvaralo po¬ 
sebno na zapadu i posebno na istoku, ijekavski i ekavski tip jezika nisu 
se razlikovali samo po zamjeni staroga glasa jata, nego u znatnoj mjeri 
i leksički. Stoga je pitanje preuzimanja jednoga tipa književnog jezika 
umjesto drugog postalo u 20. stoljeću znatno teže nego u polovici 19. 
stoljeća, mnogo teže i u polovici 20. stoljeća nego u doba Skerlićevo. 

U novoj socijalističkoj Jugoslaviji nacionalno pitanje rješava se na 
osnovi ravnopravnosti svih naroda i narodnosti Jugoslavije, pa se i 
pitanje jezika svakog naroda i narodnosti rješava po prirodnom pravu 
i bez ikakva pritiska. Danas je svima sasvim jasno da su Hrvati i Srbi 
dva naroda, a ne jedan, pa da svaki od njih suvereno odlučuje o svojem 
jeziku. Tek se u socijalističkoj Jugoslaviji u potpunosti afirmirao ma¬ 
kedonski jezik, pa se i odnosi hrvatskog i srpskog tipa književnog je¬ 
zika utvrđuju sporazumom obadviju zainteresiranih strana. Da bi se 
u te odnose i u ta prava unijelo više jasnoće i reda, organizirala je Ma¬ 
tica srpska u Novom Sadu g. 1953. »anketu o pitanjima srpskohrvatskog 
jezika i, pravopisa« zamolivši 110 književnika, lingvista i javnih radni¬ 
ka da iznesu svoje mišljenje o jezičnim problemima u »Letopisu Matice 
srpske®. U svojem dopisu učesnicima ankete, kojih se odazvalo 36, ured¬ 
ništvo »Letopisa« je istaklo da smatra »da je u centru problema baš pi¬ 
tanje jezika kao takvog, pitanje njegovog jedinstva i perspektive daljeg 
razvoja, ali ne poričemo važnost ni drugih pitanja. Sta više, smatramo 
da su ona u čvrstoj vezi sa pitanjima koja smo istakli, a to su: pitanje 
pravopisa, pitanje pisma (ćirilica — latinica), pitanje — ako hoćete i 
narečja, zatim pitanje stvaranja rečnika književnog jezika (srpskog i hr¬ 
vatskog, ili srpskohrvatskog) itd. itd.« 

Odgovore književnih i naučnih radnika hrvatskih i srpskih donosio 
je »Letopis« od mjeseca rujna 1953. do mjeseca prosinca 1954. Iz odgo- 

vora većine diskutanata vidjelo se da oni drže da ni dva pisma, a ni 
dva književna govora ne treba svoditi na jedno pismo i jedan govor. 
Neki su diskutanti osobito naglasili da nije potrebno povezivati napu¬ 
štanje ćirilice s napuštanjem ijekavštine jer su to raznorodne vrijed¬ 
nosti. 

Kao završetak te ankete uredništvo »Letopisa« sazvalo je u Novi 
Sad većinu učesnika ankete, da bi se na temelju iznesenih mišljenja 
utvrdili neki perspektivni zaključci za budućnost. Tako su onda 10. pro¬ 
sinca 1954. potpisani Novosadski zaključci o hrvatskosrpskom jeziku i 
pravopisu. U tim zaključcima se konstatira da su oba izgovora (ijekavski 
i ekavski) i oba pisma (latinica i ćirilica) u svemu ravnopravna. Utvrđuje 
se da je narodni jezik Srba, Hrvata i Crnogoraca jedan jezik, pa je u 
službenoj upotrebi nužno u nazivu jezika uvijek istaći oba njegova sa¬ 
stavna djela (srpskohrvatski, hrvatskosrpski, hrvatski ili srpski, srpski 
ili hrvatski), ali u neslužbenoj upotrebi dopušteni su i nazivi hrvatski, 
srpski. Zaključeno je da hrvatsko-srpska komisija jezičnih stručnjaka 
izradi zajednički pravopis, rječnik književnog jezika i da se poradi na 
izjednačivan ju stručne i naučne terminologije. 1 ® U duhu tih zaključaka 
već je izrađen i objavljen g. 1960. »Pravopis hrvatskosrpskoga književ¬ 
nog jezika« latinicom i ijekavski, te »Pravopis srpskohrvatskoga knji¬ 
ževnog jezika« ćirilicom i ekavski. Zajednička redakcija hrvatskih i srp¬ 
skih jezičnih stručnjaka pristupila je i izradi rječnika književnog jezika 
hrvatskog i srpskog, pa su prve dvije knjige toga rječnika, od slova A 
do K, izašle iz štampe u prosincu g. 1967, i to »Rječnik hrvatskosrpskoga 
književnog jezika« latinicom i ijekavski u Zagrebu, a »Rečnik srpsko¬ 
hrvatskoga književnog jezika« ćirilicom i ekavski u Novom Sadu. Pre¬ 
ostale četiri knjige treba da izađu do kraja g. 1971. To je prvi rječnik 
koji je podjednako dokumentiran primjerima iz hrvatskih i srpskih pi¬ 
saca, stručnjaka, učenjaka. Rječnik nije normativan, nego informativan. 

Formirana je i jugoslavenska komisija za izradu zajedničke termino¬ 
logije, ali je ona već na svojim prvim sjednicama, kojima su prisustvo¬ 
vali i makedonski i slovenski stručnjaci, zaključila da se neće ići na iz¬ 
jednačivan je, nego na popisivanje termina isticanjem onih koji su bolji 
za vršenje terminološke službe. 

Težnja je Novosadskog dogovora da se stvore tolerantni jezični od¬ 
nosi te da se hrvatski književni i srpski književni jezik namjerice ne 
udaljuju, nego po mogućnosti približuju, ali bez upotrebe bilo kakve 
sile, bez ikakva nametanja. Razumljivo je ipak da se u životnoj praksi 
nije postupalo uvijek dovoljno ravnopravno, jer pristaše unitarističkog 
i centralističkog rješavanja takvih problema nisu bili sasvim iščezli. 
Ali duh nove Jugoslavije je decentralistički i federalistički; on pri¬ 
znaje jezična prava ne samo slavenskim narodima Jugoslavije nego i 
tzv. nacionalnim manjinama, koje se sada nazivaju narodnostima. Tako 
je onda sasvim sigurno da se eventualni sporovi uvijek mogu riješiti na 
ravnopravan način, ako ne odmah, a ono u dogledno vrijeme. Stoga, 
kad je u jezičnoj politici posljednjih godina došlo do nekih nepravilnosti, 
intervenirali su i politički forumi u smislu ravnopravnosti. Izvršni ko¬ 
miteti Centralnih komiteta Hrvatske, Srbije, Bosne i Hercegovine izdali 
su 1967. i 1968. javna saopćenja u kojima se zalažu za ravnopravnu upo¬ 
trebu ijekavskog i ekavskog tipa književnog jezika, latinice i ćirilice, te 
pozivaju sve mjerodavne faktore, građane i članove Saveza komunista 

15 Vidi »Jezik«, časopis za kulturu hrvatskosrpskoga književnog jezika, Zagreb 
1966/67, god. XIV, br. 3, str. 67. 

14 Vidi »l.etopis Matice srpske«, Novi Sad, 1955, br. 1, str. 1—126. 


»da se energično i stalno zalažu za otklanjanje slabosti u jezičnoj teoriji 
i praksi«. U saopćenju IKCK Srbije 29. prosinca 1967. kaže se doslovno. 
»Nužno je poštovati prirodu i zakone razvitka jezika. Jezičnim varijan¬ 
tama treba osiguravati ravnopravnost i ne vršiti nasilje nad jezikom. 
Otvorena pitanja jezika treba utvrditi, rješavati ih mirno i trijezno s 
punom naučnom i političkom odgovornošću u skladu s normama našeg 
društveno-političkog sistema.« 17 

Takva je dakle jezična situacija u praksi danas. Hrvatska umjetni¬ 
čka književnost je stara preko četiri stotine godina, i njezin je književni 
jezik u 20. stoljeću stekao izražajnu stabilnost, koja obavezuje sve stva¬ 
raoce u jeziku da je razvijaju i usavršavaju. Polustoljetna dilema: ije¬ 
kavica ili ekavica, latinica ili ćirilica više ne postoji i ne ugrožava ni 
hrvatski ni srpski tip književnog jezika. Svaki narod ima potpuno pravo 
na svoj tip književnog jezika i na svoje pismo. Prema tome, osnovna je 
briga današnjeg vremena uspostavljanje jezične ravnopravnosti u svim 
krajevima u kojima žive Hrvati, Srbi i Crnogorci. 

(jezik, 1, 1968—69) 


17 Vidi potanje u »Jeziku« 1968, br. 3 i 5, i u »Vjesniku« 29. 12. 1967. 

AKTUALNA JEZIČNA PITANJA DANAS 

Ljudevit Jonke 


U sadašnjem trenutku našega vremena, u višenacionalnoj socijali¬ 
stičkoj, federativnoj i demokratskoj republici kao što je Jugoslavija, pi¬ 
tanja jezika i pisama naroda Jugoslavije izbila su u prvi plan naše pažnje 
i naših odluka. Tako je, sasvim naravno, i u Sekciji za međurepubličku 
suradnju i međunacionalne odnose Savezne konferencije SSRNJ u Beo¬ 
gradu 24. lipnja 1968. održana rasprava o pravnoj i praktičnoj ravno¬ 
pravnosti jezika i pisama jugoslavenskih naroda. Među tezama pripre¬ 
mljenim za tu konferenciju, kojoj su prisustvovali i delegati iz SR Hrvat¬ 
ske, čitamo i ove zanimljive i dalekosežne misli: 

»Dosljedno primjenjivanje ustavnog načela o ravnopravnosti jezika 
pretpostavka je ostvarivanja samoupravnih prava svakoga radnog čo¬ 
vjeka. 

Ravnopravnost jezika i pisama naroda Jugoslavije izraz je i bitan 
konstitutivni element socijalističke federativne zajednice naroda i rad¬ 
nih ljudi Jugoslavije. Narodi Jugoslavije, polazeći od prava svakog naro¬ 
da na samoopredjeljenje, na osnovu dubokih, trajnih, zajedničkih život¬ 
nih interesa, na osnovu bratstva i jedinstva stvorenog u narodnooslobo- 
dilačkoj borbi, na osnovu naprednih društveno-ekonomskih, političkih, 
kulturnih i duhovnih težnja i kretanja radnih ljudi u pravcu izgradnje 
socijalističkih društvenih odnosa — udružili su se u Federaciju koja pred¬ 
stavlja zajednicu slobodnih, ravnopravnih i samostalnih naroda. 

Politika i društvena praksa da narodi i radni ljudi u Federaciji ostva¬ 
ruju svoja suverena prava koja su izraz zajedničkih interesa, mora da 
važi i za pitanje ravnopravnosti jezika i pisama.« 

U smislu takvih teza koje zajamčuju suvereno pravo svakog naroda 
i narodnosti, kako se sada dosta neadekvatno nazivaju narodne manjine, 
postavlja se za nas i pitanje kakvo je u takvom konteksu pravo hrvat¬ 
skog, srpskog, crnogorskog naroda i muslimanske etničke skupine. To je 
pitanje u prvom redu političko, a tek u drugom lingvističko, kako su 
s pravom istakli predstavnici SRH na spomenutom savjetovanju u Beo¬ 
gradu. A političko pravo za sve je te narode koji se služe lingvistički jed¬ 
nim narodnim jezikom potpuno jednako, pa se ništa za njih ne smije 
odrediti na što oni ne bi pristali. Na osnovi jednog narodnog jezika razvi¬ 
li su se u toku višestoljetnog jezičnog razvoja posebni književni jezici u 
pojedinim dijalektima te su se u starijem stadiju i nazivali posebnim ime¬ 
nima: hrvatski (već »Judita« Marka Marulića g. 1521), srpski, slovinski, 
slavonski, dalmatinski, bosanski, slavenosrpski, ilirski. Danas sve te nazi¬ 


ve zamjenjuju određeniji nazivi: hrvatski književni jezik, srpski književ¬ 
ni jezik, hrvatski ili srpski jezik, srpskohrvatski, hrvatskosrpski književni 
jezik. Od Novosadskog dogovora g. 1954. uobičajen je u službenoj upotre¬ 
bi naziv hrvatskosrpski, odnosno srpskohrvatski književni jezik. A ipak 
ta dva naziva ne znače već isto: hrvatskosrpski označava ijekavsku vari¬ 
jantu književnog jezika kako se ona razvila pretežno u Hrvatskoj, a srp¬ 
skohrvatski označava ekavsku varijantu književnog jezika kako se ona 
razvila pretežno u Srbiji. Dakako, postoji i istoznačnost tih dvaju naziva. 
Ali premda ijekavski i ekavski tip književnog jezika nazivamo s lingvi¬ 
stičkog gledišta varijantama, ipak te varijante u književnoj, naučnoj i 
stručnoj upotrebi izvršavaju u potpunosti funkcije književnog jezika, pa 
ih stoga i politički i zakonski valja tretirati kao književne jezike s pot¬ 
puno jednakim pravima. Ta su im jednaka prava priznale i izjave 
Izvršnih komiteta Centralnih komiteta Hrvatske, Srbije, Bosne i Herce¬ 
govine, koje su objavljene u Vjesniku 22. i 30. prosinca 1967. i 20. ožujka 
1968. Sve to, dakako, znači da se s političkog i ustavnog gledišta treba da 
zajamče ne samo prirodna prava slovenskog i makedonskog jezika nego 
i hrvatskosrpskog i srpskohrvatskog jezika u gorespomenutom tumačenju 
i smislu. Treba dakle zajamčiti s političkog i ustavnog gledišta prava 
četiriju spomenutih jezika, da bi se u potpunosti osiguralo pravo svakog 
naroda na njegov tip književnog jezika. (Tako je to na spomenutom sa¬ 
stanku formulirao i predstavnik SRH.) To naravno potvrđuje i pravo 
naroda Crne Gore i Bosne i Hercegovine prema njihovoj situaciji, koju 
je za Bosnu i Hercegovinu okarakterizirao u svojoj izjavi IK CK SK Bo¬ 
sne i Hercegovine dopuštajući na svom teritoriju ravnopravnu upotrebu 
obiju spomenutih varijanata. Sve nas dakle zanima kakve će zakonodav¬ 
ne stilizacije o tom pitanju biti unesene u novi ustav. To je jedno od naj- 
aktualnijih jezičnih pitanja sadašnjeg trenutka. 

Pored političkih prava svakoga naroda moraju biti zaštićena i nje¬ 
gova prirodna prava. Premda je dobro da u službenoj, a pretežno i u nau¬ 
čnoj upotrebi, jezik nazivamo složenicom od obadva sastavna dijela (hr¬ 
vatskosrpski, srpskohrvatski), ipak po prirodnom pravu moramo zaštititi 
u svakidašnjoj upotrebi i narodni naziv za jezik (hrvatski, srpski). To 
izričito kazuje i Novosadski dogovor iz g. 1954. u 2. tački Zaključka: »U 
nazivu jezika nužno je uvijek u službenoj upotrebi istaći oba njegova 
sastavna dijela.« U neslužbenoj dakle upotrebi vlada i po tom tekstu slo¬ 
boda. A kad se u svemu tome uspostavi potpuna jezična ravnopravnost, 
u čemu je već i dosadašnja praksa u samoupravnom razdoblju učinila 
zaista mnogo, tada će se to po spomenutim tezama moći nazvati »suštin¬ 
skim elementom pobjede samoupravnih načela, a protiv konzervativnih 
težnja etatizma i birokratizma«. 

Sve to, dakako, ne znači stavljanje ograda između varijanata, nego 
stvaranje ravnopravnih odnosa i utvrđivanje skladne suradnje svih zain¬ 
teresiranih na zajedničkoj jezičnoj problematici, ondje gdje je zajedni¬ 
čka, a to je dosta često. Tako smo npr. od g. 1954. svjedoci zajedničke 
suradnje Matice srpske i Matice hrvatske na izrađivanju zajedničkog pra¬ 
vopisa i zajedničkog rječnika književnog jezika. Dok je Pravopis iz g. 
1960. u osnovi dobro izbalansiran poštujući u glavnim linijama osobito¬ 
sti i navike obiju varijanata, za Rječnik hrvatskosrpskoga književnog 
jezika, koji je izašao potkraj 1967, to se već ne bi moglo reći. Premda 
Je taj rječnik zasnovan na ravnopravnoj osnovi, obrađujući podjednak 
broj hrvatskih i srpskih pisaca od Ivana Mažuranića i Vuka Karadžića 
do g. 1956. kad je počela ekscerpcija, ipak je on u obradi rječničkog fon¬ 
da u znatnoj mjeri primijenio unitaristički način obrađivanja. Da nave- 


232 


233 


dem samo nekoliko primjera: riječ kisik upućena je radi značenja na 
riječ kiseonik te je ondje i obrađena, a riječ vodonik upućena je na riječ 
vodik te je ondje i obrađena, po načelu abecednog reda. Zatim, tumače¬ 
nja riječi imaju prečesto tekst kakvim se nigdje ne govori i ne piše; npr. 
uz riječ azot čitamo tumačenje: »gas, plin bez boje i mirisa, jedan od glav¬ 
nih sastojaka vazduha, zraka«. I to je jednako u latiničkom i ćirilskom 
tekstu. Na taj način ne dobiva se podatak kojoj varijanti pripada koja 
riječ, sve u težnji za ujednačivanjem, unitaristički, a to onda znači da 
rječnik nije dovoljno informativan, pa takav postupak izaziva nezado¬ 
voljstvo jer se smatra da uopće ne priznaje postojanje varijanata i da 
sve hoće da poistovjeti i ispreplete. Takvih unitarističkih postupaka ima, 
više, pa je to i izazvalo oštre kritike četvorice recenzenata u 1. broju 
časopisa Kritika 1968. Jedan recenzent izražava mišljenje da je bolje da 
se preostale četiri knjige i ne pojave, da se dakle obustavi dalje izdavanje 
rječnika, a trojica misle da bi iduće knjige trebalo popraviti izostavlja¬ 
ni em unitarističkih obrada riječi i pružanjem potrebnih obavještenja i za 
jednu i za drugu varijantu. Ali recenzenti su inače u koječemu pretjerali. 
Ne može se sa znanstvenog gledišta usvojiti mišljenje da u rječnik su- 
vremenoga književnog jezika treba da uđe i leksički fond Gunđulića i 
Držića, a isto tako i sav fond Bogoslava Šuleka. U recenzijama ima i 
pogrešnih uočavanja i interpretacija. Moje je mišljenje da se preostale 
četiri knjige mogu prirediti tako da se uklone unitaristička zastranjivanja 
koja su pod utjecajem unitarističkog razdoblja došla do izražaja u prvim 
dvjema knjigama, a i prve dvije knjige da se za drugo izdanje prerade 
na takav način. Jer pri odluci o tom ne valja smetnuti s uma da je građa 
za preostale četiri knjige obrađena već sa 75%, tako da bi se knjige mogle 
razmjerno brzo pojavljivati na tržištu. Treba uzeti u obzir da mi do sada 
uopće nemamo takva rječnika književnog jezika, dokumentirana primje¬ 
rima iz djela suvremenih književnika, znanstvenih radnika, raznih struka, 
umjetnosti, publicistike, sporta, pa nam je takav rječnik neophodno po¬ 
treban, a ako sada prekinemo rad na njegovu dovršivanju, tko zna kad 
ćemo opet prionuti uz takav posao. Uostalom, o tom će se donijeti odluka 
na predviđenom sastanku predstavnika Matice hrvatske i Matice srpske, 
zagrebačke i beogradske redakcije. Taj će skup jamačno sa svom ozbilj¬ 
nošću razmotriti argumente i jedne i druge strane. Pri tom je dakako 
nužno riješiti i teški izdavački problem financiranja ovoga skupog posla, 
zbog kojeg je Nakladni zavod Matice hrvatske došao u krizu. 

Među aktualna jezična pitanja ide svakako i izrađivanje specijalnih 
rječnika. Pored zajedničkog hrvatskosrpskog rječnika nama su potrebni 
i rječnici kajkavskog i čakavskog dijalekta i književnog jezika, zatim 
rječnici leksičkog blaga hrvatske štokavske književnosti, suvremene i 
starije, pa i rječnici jezika pojedinih pisaca, dakako znatnijih, što^ vec 
postoji u naroda s većom izdavačkom djelatnošću i s većim naučnim 
institutima. Naši instituti za jezik i književnost imaju tako ograničen 
broj naučnih kadrova da se svaki opsežniji zadatak mora izvršavati 
desetak i više godina, te se današnja generacija ne može poslu¬ 
žiti rezultatima nauke danas, nego tek u buduće vrijeme. Na rječniku 
kajkavskog dijalekta već se radi u Institutu za jezik Jugoslavenske aka¬ 
demije znanosti i umjetnosti, ali teško je u takvim prilikama određeno 
reći kad će on zaista biti dovršen. Podsjetimo se samo na Rječnik hrva- 
skog ili srpskoga jezika Jugoslavenske akademije kojemu je pivi sveza' 
izašao iz štampe g. 1878. a još mu nisu objavljeni posljednji svesci, iako 
su obrađeni, tako da se po svemu čini da će biti završen tek o svojoj sto 
godišnjici, tj. g. 1978. Zaista, društvo duguje tim važnim granama nacio- 


I nalne nauke mnogo veću pažnju nego što ju je poklanjalo do sada. Mla¬ 
dih naučnih kadrova ima, samo im treba osigurati radna mjesta u insti¬ 
tutima. 

Izdavačke mogućnosti za lingvistička djela također su vrlo ograni¬ 
čena, pa nam se po neostvarenim mogućnostima čini da je to prilično 
sterilna grana naše nauke. Naprotiv, u rukopisu nam leži Etimološki rje¬ 
čnik hrvatskog ili srpskoga jezika prof. Petra Skoka, pa Rječnik hrvat¬ 
skih književnika od 1836. do 1941. prof. Julija Benešića, zatim opsežne 
naučne monografije o jeziku i stilu književnika Ante Kovačića, Augusta 
genoe, Antuna Gustava Matoša, Hasana Kikića, koje su izrađene kao 
doktorske disertacije, pa monografije o govoru Karlovca i okolice, o tu¬ 
ropoljskom govoru, o govoru otoka Vrgade i dr. Zbog takvih izdavačkih 
prilika jedan je naš lingvist dao na štampanje svoj rječnik srednjođalma- 
tinske čakavštine njemačkom izdavaču, a tako je i značajno i za nas po¬ 
trebno i omašno djelo mladog našeg lingvista Josipa Matešića »Odostraž- 
ni rječnik srpskohrvatskog jezika« izašlo g. 1967. u Wiesbadenu, jer pisac 
nije mogao naći izdavača kod nas. Sve su to vrlo aktualna pitanja nad 
kojima uzalud razbijamo glavu. 

Još nešto vrlo aktualno iz ove tematike, a to su veoma zastarjela 
shvaćanja o književnom jeziku koja datiraju iz 19. i iz početka 20. stolje¬ 
ća. Pod utjecajem starih lingvističkih shvaćanja mnogi naši, i vrlo ško¬ 
lovani inače ljudi, ne znaju razliku između govornog, razgovornog, narod¬ 
nog jezika i između književnog jezika. Mnogo ih zbunjuje neadekvatna 
lozinka »Piši kao što govoriš«. Ona se danas može odnositi samo na fonet¬ 
ski'način pisanja, a ne na jezični izraz. Jer narodni, razgovorni jezik ima 
na tako velikom jezičnom području kao što je naše, uistinu različitosti, a 
književni jezik je obogaćeni, probrani, viši tip narodnog jezika s jasno 
određenom kodifikacijom i normom, koje obavezuju na svakom javnom 
mjestu i u svakom tekstu u kojem se služimo književnim jezikom. Razgo¬ 
varati možemo kako hoćemo, ali pisati moramo onako »kako dobri pisci 
pišu« i kako propisuju kodifikacije i norme. Kad bismo se toga držali, 
ne bi bilo toliko nesporazuma o jeziku koliko ih ima. 

I napokon, u drugoj polovici 20. stoljeća zaista bi bilo vrijeme da se 
oslobodimo unitarističkih shvaćanja o jeziku Hrvata i Srba iz 19. stoljeća 
i iz prve polovice 20. stoljeća. U diskusijama o jeziku mnogi se naši, i 
dobronamjerni ljudi pozivaju na Bečki književni dogovor iz g. 1850. i na 
Skerlićevu anketu iz 1913/14. Po Bečkom književnom dogovoru svi bi 
Hrvati i Srbi trebali da pišu ijekavski jer »jedan narod treba jednu knji¬ 
ževnost da ima«, kako su tada u uvodu rekli. Po Skerlićevoj anketi o 
jeziku svi bi Srbi i Hrvati trebali da pišu ekavski jer su oni, prema nje¬ 
govu shvaćanju, zapravo jedan narod. To su bila shvaćanja zasnovana 
na nerealnoj procjeni situacije. Svi mi danas znamo da Hrvati i Srbi 
nisu jedan narod, nego dva, i da hrvatskim ili srpskim jezikom pored 
Hrvata i Srba govore i pišu i Crnogorci i bosanskohercegovački Muslima¬ 
ni. Prema tome unitarističko gledište o jeziku tih naroda uopće ne dola¬ 
zi u obzir, nego naše današnje, demokratsko, socijalističko, federalističko, 
onako kako je formulirano u tezama SSRNJ na početku ovoga članka. 

Uopće, sva sporna pitanja o jeziku treba rješavati na temelju takvih 
principa koji jasno priznaju prava naroda, narodnosti i etničkih skupina, 
na temelju činjeničnog, stvarnog stanja i prirodnog prava, a ne na teme¬ 
lju romantičnih mitova, pa će se stvoriti skladna atmosfera suradnje te 
neće dolaziti ni do presizanja ni do sukoba ni do kvarenja međunacional¬ 
nih odnosa. 

(Jezik, 3, 1968 — 69 ) 

OSNOVNI POJMOVI O JEZIKU HRVATA I SRBA 

Ljudevit Jonke 


U 4. broju ovogodišnjeg Jezika objavili smo uvodni govor predsjed¬ 
nika Matice hrvatske prof. dra Hrvoja Ivekovića, akademika, i ujedno 
obećali da ćemo u idućem broju objaviti i zaključke primljene na Za¬ 
grebačkom sastanku predstavnika Matice hrvatske, Matice srpske i ured¬ 
ništva Rječnika hrvatskosrpskoga književnog jezika, odnosno Rečnika 
srpskohrvatskoga književnog jezika. Na žalost, obećanje ne možemo iz¬ 
vršiti jer o definitivnom tekstu zaključaka postoje još sporovi, iako je 
veći dio zaključaka, osobito praktičnih o Rječniku, obostrano usvojen, 
pa se Rječnik i nastavlja po nekim izmijenjenim kriterijima. Molimo 
čitaoce da se strpe neko vrijeme dok upravni odbori Matice hrvatske i 
Matice srpske ne usvoje i po svojim predstavnicima potpišu cjelokupan 
tekst zaključaka. 

Da se ne bi činilo kao da se igramo skrivača, dobro je reći da je 
zapravo sporna prva tačka zaključaka. Na temelju dvodnevne diskusije 
4. i 5. siječnja 1969. Matica hrvatska predlaže ovaj tekst za 1. tačku: 
»Hrvatskosrpski, odnosno srpskohrvatski književni jezik ima dvije ravno¬ 
pravne varijante: jednu kakva se upotrebljava u hrvatskoj književnosti, 
i drugu kakva se upotrebljava u srpskoj književnosti.« Tekst je to u 
najvećoj mjeri obziran prema svim osjetljivostima, ali ujedno i sasvim 
realan. Taj tekst obuhvaća i ijekavce Hrvate i Srbe koji djeluju u 
hrvatskoj kulturnoj sferi, kao i ekavce Srbe i Hrvate koji djeluju u 
srpskoj kulturnoj sferi. Ali taj tekst obuhvaća i ijekavske pisce Bosne 
i Hercegovine, pa i Crne Gore, koliko oni pripadaju srpskoj, hrvatskoj 
i crnogorskoj kulturnoj sferi. Taj tekst ne osporava nikomu njegovu 
nacionalnu pripadnost, a mogao bi se proširiti i na crnogorsku književ¬ 
nost ako to Crnogorci budu jedinstveno tražili. Nemojmo kao nojevi 
gurati glavu u pijesak: postoji i hrvatska i srpska i crnogorska knji¬ 
ževnost, ali ni u hrvatskoj književnosti ne djeluju samo Hrvati nego i 
Srbi koji među njima žive, a ni u srpskoj književnosti ne djeluju samo 
Srbi nego i Hrvati koji među njima žive, iako drugospomenuti u ma¬ 
njoj mjeri. Stoga je predložena Matičina stilizacija prve tačke zaklju¬ 
čaka vrlo realna i široko obuhvatna, te je zaista može usvojiti svatko 
kojemu je iskreno stalo do rješavanja napetosti u jezičnim pitanjima i 
do bratstva i ravnopravnosti jugoslavenskih naroda. 

Nasuprot tome postoji i drugi prijedlog po kojem bi u stilizaciju 
tačke 1. ušlo saopćenje koje je 5. siječnja 1969. izdano za štampu o 
uspješno završenim razgovorima u Zagrebu. Ali kako je ono, kao i sva 


saopćenja, pisano općenito i kurtoazno, Matica hrvatska ne može usvo¬ 
jiti saopćenje kao zaključak. To je dakle sadašnje stanje stiliziranja 
zaključaka koje odista već predugo traje i pokazuje da neki ni nakon 
izjava Izvršnih komiteta SK triju republika još uvijek nerado priznaju 
postojanje varijanata. 

Ali i kad se priznaje postojanje varijanata, kao što to čini Pavle 
Ivić u članku »Za ravnopravnost, a protiv cepanja jezika«, objavljenom 
u 4. broju Jezika, vrlo se nerado uz njih dodaje narodno ime. I varijan¬ 
tama i narodnom imenu za njih prigovara se na istoku vrlo često da oni 
znače cijepanje jezika, da stvaraju dva jezika i da unose zbrku i neto¬ 
leranciju među narode koji govore »jednim i jedinstvenim jezikom«. 
Na zapadu se pak varijantama prigovara da one degradiraju narodna 
prava i narodni naziv jezika. Vrlo daleko je otišao u interpretaciji toga 
pitanja prof. Pavle Ivić iz Novoga Sada, koji je na VI međunarodnom 
kongresu slavista u Pragu 1968. u diskusiji o mojem referatu, koji je 
odštampan u 1. broju ovogodišnjeg Jezika, izjavio jasno i nedvosmisle¬ 
no da ne postoje ni hrvatski ni srpski jezik, nego samo srpskohrvatski, 
odnosno hrvatskosrpski. A nasuprot tome njegov sunarodnjak i vrlo do¬ 
bar pripovjedač Veljko Petrović, potpisnik Novosadskih zaključaka o 
hrvatskosrpskom jeziku i pravopisu, u svojoj je »Izjavi« jasno rekao: 
»Za radni sto kad sednem, za svoj strug, Narodu svome otplaćujem dug. 
— On me je učio da srpski govorim, Idole strane u sebi oborim...« 
(Književne novine, Beograd, 5. 8. 1967, br. 307, str. 9.) A i našim čitao¬ 
cima je poznato iz pjesme Vladimira Nazora »Hrvatski jezik«, koja je 
objavljena u 1. broju XV godišta Jezika na str. 2, da i taj uvaženi hr¬ 
vatski pjesnik naziva svoj jezik, kao i jezik svoga naroda — hrvatskim 
jezikom. Kako dakle da ocijenimo te suprotnosti o narodnom imenu 
jezika, o njegovim varijantama, o jednom ili o dva jezika, o jednom i 
jedinstvenom jeziku, o jezičnim pravima Hrvata, Srba i Crnogoraca? 
Tko ima pravo: da li ovi književnici ili ovi ili oni lingvisti i političari? 
Mislim da je prijeko potrebno ta pitanja, u kojima se nestručnjaci dosta 
teško snalaze, objasniti i »sve staviti na svoje mjesto«, kako bi nam 
bilo jasno i u glavama i u riječima i na djelu. 

Da bismo pravilno odgovorili na postavljena pitanja, treba da uzi¬ 
mamo u obzir i lingvističku ocjenu i prirodna prava zainteresiranih na¬ 
roda u višenacionalnoj državi zasnovanoj na socijalističkim, marksistič¬ 
kim kriterijima, pa i iskustva, povoljna i nepovoljna, iz bliže i dalje 
prošlosti. Do pravilnog rješenja ne možemo doći na osnovi idealističkih 
ocjena, a pogotovu ne na temelju prisilnih metoda i iskonstruiranih tri¬ 
kova. 

Kad lingvistički ocjenjujemo pitanje jezika kojim govore Hrvati, 
Srbi, Crnogorci i bosanskohercegovački Muslimani, tada svi argumenti 
govore da je to po znanstvenoj ocjeni jedan jezik s više dijalekata. Ipak 
ni za taj jedan jezik ne možemo reći da je jedinstven, jer su razlike 
između pojedinih dijalekata (štokavskog, kajkavskog, čakavskog, tor- 
lačkog) često znatne, ali one ipak ne prelaze granice karakteristične za 
jedan jezik, jer su odnosi između jezičnih jedinica isti. Znatno su ma¬ 
nje razlike kad se ograničimo na štokavski dijalekt, na kojem su danas 
pisane naše književnosti. I štokavski dijalekt dijeli se na ijekavsko, ekav¬ 
sko i ikavsko narječje, pa ni tu nema potpune jedinstvenosti, iako mu 
je isti glasovni sistem, jednaka tvorba riječi, morfologija i sintaksa. A 
kad počnemo govoriti o štokavskom dijalektu u funkciji književnog je¬ 
zika, tada ne možemo i ne smijemo prešutjeti znatne terminološke i 
druge leksičke razlike koje su se u tom književnom jeziku razvile na 

liniii zapad — istok, u tipovima književnih jezika koji su se razvili u 
Hrvatskoj i Srbiji, pretežno u ijekavskom i ekavskom izgovoru knji¬ 
ževnog jezika, i još jasnije rečeno: u hrvatskoj i srpskoj književnosti. 
Sve su to razlike koje je lingvistički najadekvatnije označiti u cjelini 
kao varijante književnog jezika. Tim imenom, koje sam upotrijebio u 
štampi prvi put već 1960. a u predavanjima već 1950, označujemo ne¬ 
dvosmisleno da govorimo i pišemo jednim jezikom, ali ne jedinstvenim. 
Ta dva tipa jezika koji su se razvili »oko dva glavna središta, Beograda 
i Zagreba« odnose se jedan prema drugome u lingvističkom smislu kao 
varijante. Taj naziv ima u sebi mnogo smisla jer govori o dvojakosti 
jednoga jezika. On ne cijepa jedan jezik u dva jezika, kako su dugo 
smatrali unitaristički krugovi pretežno na istoku, a djelomično i na za¬ 
padu. On vrlo izražajno odražava činjeničnu situaciju kojoj smo svje¬ 
doci već gotovo stotinu godina. Ali taj naziv nije ni uvredljiv, kao što 
misle neki na zapadu, krivo zaključujući da je to naziv koji želi isklju¬ 
čiti narodne nazive za hrvatski ili srpski jezik. Riječ varijanta nije nov 
naziv za književni jezik, nego je to lingvistička oznaka za odnos zapad¬ 
nog i istočnog tipa književnog jezika. Prema tome Hrvat ne govori i ne 
piše hrvatskom varijantom, a Srbin srpskom varijantom, nego prvi go¬ 
vori hrvatskim narodnim ili književnim jezikom, a drugi srpskim na¬ 
rodnim ili književnim jezikom. . 

»E tu smo«, reći će mnogi jučerašnji i rjeđi današnji unitaristički 
ocjenjivači jezika, »ipak dakle dva jezika!« Tako su govorili i prilikom 
prvog izdanja moje knjige »Književni jezik u teoriji i praksi« g. 1964. a 
tako su govorili i na Sarajevskom kongresu jugoslavista g. 1965. Smeta 
ih osporavanje jedinstvenosti našega književnog jezika koje im je omo¬ 
gućavalo penetraciju ekavskog tipa književnog jezika na ijekavsko knji¬ 
ževno područje. _ 

Ali ipak narodni nazivi za jezik, hrvatski i srpski, ne znače jos a 
je to cijepanje jezika i da su to dva jezika. Upotrebljavanje narodnih 
naziva za jezik pripada među prirodna prava svakog naroda da svoj 
jezik naziva svojim imenom. Svaki naš obični čovjek, koji ne ulazi u 
neke političke spekulacije, naziva svoj jezik po prirodnom pravu svo¬ 
jim narodnim imenom, a tako to čine već stoljećima i učeni naši ljudi, 
osobito književnici i znanstveni radnici. I prvo hrvatsko štampano um¬ 
jetničko djelo, Marulićeva Judita, štampano g. 1521. u Mlecima, naziva 
jezik hrvatskim (»Istorija svete udovice Judit u versih hrvački složena«), 
a tako i drugi hrvatski i srpski književnici sve do današnjeg dana na¬ 
zivaju svoj jezik hrvatskim, odnosno srpskim, pa su to sasvim naravno 
u činil i i u naše dane Vladimir Nazor i Veljko Petrović. Ako postoji hr¬ 
vatski narod i hrvatska književnost, sasvim je jasno da postoji hrvatski 
književni jezik. Isto tako, ako postoji srpski narod i srpska književnost, 
sasvim je jasno da postoji i srpski književni jezik. Nikoga, koji socijali¬ 
stički misli, ne smije smetati nikakvo nacionalno ime ako se ono ne na¬ 
meće izvan svojih prirodnih prava i granica. Lingvisti, pa i nitko drugi, 
ne smiju prisiljavati pripadnike jednoga naroda da oni zatomljuju i po¬ 
tiskuju svoje narodno ime, jer narodno ime pripada u prirodna prava 
i jer povređivanje prirodnih prava izaziva traume, neraspoloženja i u 
krajnjoj liniji kvari međunacionalne odnose. 

Dakle, jedan jezik, ali dva narodna imena za taj jezik koji činje¬ 
nično i nije jedinstven, nego dvojak. 

Ali i opet prigovor: »Zar to nije suprotno Novosadskom dogovoru, 
zar to i opet nije podvajanje i širenje trzavica?« Zaista nije, jer prizna¬ 
vanje narodnih prava sasvim sigurno smiruje situaciju i slabi oštrice 


borbenog nacionalizma. A nije to suprotno ni Novosadskom dogovoru, 
jer ni on ne zabranjuje upotrebu narodnih naziva za jezik. On samo 
zahtijeva da se u službenoj upotrebi istaknu oba njegova sastavna di¬ 
jela: hrvatskosrpski, srpskohrvatski. U svim drugim upotrebama Hrvat 
može svoj jezik nazivati hrvatskim, a Srbin srpskim, i nitko mu to ne 
smije zamjerati. Nijednog građanina s razvijenom socijalističkom svi¬ 
ješću ne smije smetati, a pogotovu vrijeđati nijedno nacionalno ime. Po 
tome dakle nije na mjestu tvrdnja prof. Pavla Ivića da ne postoji ni 
hrvatski ni srpski jezik, nego samo hrvatskosrpski, odnosno srpskohr¬ 
vatski. Dokle ćemo doći i dotjerati ako budemo običnog građanina kad 
kaže da govori hrvatski, srpski — uvjeravali da to nije pravilno i da 
treba da upotrebljava samo sastavljeni naziv? To gledište prof. Pavla 
Ivića ujedno je najdjelotvornija propaganda protiv sastavljenog naziva 
jezika. Sporazumno i ravnopravno mogu se upotrebljavati sastavljeni 
nazivi, ali ako bi se oni protupravno nametali u svim prilikama, dogo¬ 
dilo bi se vrlo brzo da će ih napuštati oni koji su navikli poštovati pri¬ 
rodna prava. Ako sastavljeni naziv treba da se upotrebljava zato da se 
potisne narodni naziv, dogodit će se po psihološkoj suprotnosti baš ob¬ 
ratno: izbjegavat će se složeni naziv. Ljudi rezoniraju ovako: ako na- 
lažete da ne smijem upotrebljavati narodni naziv jezika, ja ću vam 
pokazati da smijem i da je to moje pravo. Lingvisti dakle treba da se 
ograniče na rješavanje lingvističkih problema, a prirodna i politička 
prava treba da se ostvaruju u skladu s pravima svih naroda Jugoslavije. 
Lingvisti treba da priznaju ta prava i da se prilagode socijalističkoj 
strukturi suvremene samoupravljačke Jugoslavije. Više vrijedi to nego 
kakvi stariji i jednostrani recepti. Jezična pitanja četiriju naroda je¬ 
dnoga, ali ne jedinstvenoga jezika mogu se uspješno rješavati samo isto¬ 
vremenom upotrebom znanstvenih i političko-nacionalnih kriterija. Kao 
što sam jednom napisao u sarajevskom Odjeku: I naučno i politički! 

U tom smislu nema pravog efekta ni pozivanje na dogovore stare 
desetak, dvadesetak, pa i više godina. Mi smo u posljednjih nekoliko 
godina toliko uznapredovali u građanskim i narodnim pravima da nam 
ni recepti iz 1954. ne imponiraju danas kao što su nam imponirali tada. 
Danas bismo im koješta mogli prigovoriti, pa čak ne možemo ni shvatiti 
takvu kontradikciju kakva je iskazana u 1. tački Novosadskog dogovora: 
»Stoga je i književni jezik koji se razvio na njegovoj osnovi oko dva 
glavna središta, Beograda i Zagreba, jedinstven, sa dva izgovora, ije¬ 
kavskim i ekavskim.« Jedinstven, a sa dva izgovora (a dodaj: i sa dvije 
terminologije)! To je kontradikcija. Osim toga, danas se ni Novosadski 
sastanak ne bi mogao održati na onakav način kako je to bilo u Novom 
Sadu 1954. Novosadski sastanak u prosincu 1954. ostvario se po pozivu 
jedne strane, premda se na njemu govorilo o jeziku više naroda. Matica 
srpska preuzela je tu inicijativu sama, bez suradnje s Maticom hrvat¬ 
skom, pa se stoga i dogodilo da je na tom sastanku iz Hrvatske bilo samo 
sedam predstavnika od ukupno 25 sudionika. Sedam prema osamnaest 
zaista ne svjedoči ni o jednakosti ni o mogućnosti ravnopravnog ras¬ 
pravljanja i donošenja zaključaka. Jer ipak ne smijemo smetnuti s uma 
da su Novosadski zaključci o narodnom i književnom jeziku Srba, Hr¬ 
vata i Crnogoraca nastali g. 1954. u razdoblju jakih unitarističkih težnja 
i prakse državne uprave. Stoga je i Zagrebački sastanak g. 1969. morao 
izmijeniti neke unitarističke kriterije za izradu Rječnika hrvatskosrp- 
skoga književnog jezika i Rečnika srpskohrvatskoga književnog jezika, 
kojem su već izašle dvije omašne knjige. 

Mislim da je bilo nužno objasniti osnovne pojmove o našem na¬ 
rodnom i književnom jeziku, jer se bez jasnoće u tim pitanjima cesto 
zapada u pogrešne postupke. Dakle jedan jezik, ali ne jedinstven, ling¬ 
vistički dvije varijante, koje služe kao književni jezici, pa moraju imati 
sva prava književnih jezika (i vjerojatno dvije podvarijante: bosansko- 
hercegovačka i crnogorska); prirodno i politički hrvatski jezik, srpski 
jezik, hrvatski književni jezik i srpski književni jezik, službeno hrvat- 
skosrpski, srpskohrvatski, hrvatski ili srpski, srpski ili hrvatski. 

Prema prikazanim kriterijima sasvim je u skladu vijest u Borbi od 
14. 4. 1961. na posljednjoj strani: »Prilikom proglašenja Ustava 31. 1. 
1946. u Ustavotvornoj skupštini članove 1—43 pročitao je na srpskom 
jeziku Moša Pijade, 44—76 na hrvatskom Zvonko Brkić, 77—114 na slo- 
venačkom Marijan Bercelj, a 115—139 na makedonskom Vlado Maleski.« 
A opravdane su i težnje naših zakonodavaca u sadašnjem trenutku da 
osiguraju potpunu ravnopravnost jezika i pisama naroda Jugoslavije. 

(»Jezik« broj 5, 1969 i Vjesnik od 27. V 1969) 

